
Evanghelia şi Apostolul zilei 


In vremea aceea 
38. Şi pe când mergeau ei, El a intrat într-un sat, iar o femeie, cu numele Marta, 
L-a primit în casa ei. 


39. Şi ea avea o soră ce se numea Maria, care, aşezându-se la picioarele Domnu- 
lui, asculta cuvântul Lui. 

40. Iar Marta se silea cu multă slujire şi, apropiindu-se, a zis: Doamne, au nu 
socoteşti că sora mea m-a lăsat singură să slujesc? Spune-i deci să-mi ajute. 

41. Și, răspunzând, Domnul i-a zis: Marto, Marto, te îngrijeşti şi pentru multe te 
sileşti; 

42. Dar un lucru trebuie: căci Maria partea bună şi-a ales, care nu se va lua de 
la ea. 

27. Și când zicea El acestea, o femeie din mulţime, ridicând glasul, I-a zis: 
Fericit este pântecele care Te-a purtat şi fericiţi sunt sânii pe care i-ai supt! 

28. lar El a zis: Aşa este, dar 


Apostol 


Fraţilor 

5. Gândul acesta să fie în voi care era şi în Hristos lisus, 

6. Care, Dumnezeu fiind în chip, n-a socotit o ştirbire a fi El întocmai cu Dum- 
nezeu, 

7. Ci S-a deşertat pe Sine, chip de rob luând, făcându-Se asemenea oamenilor, şi 
la înfăţişare aflându-Se ca un om, 

8. S-a smerit pe Sine, ascultător făcându-Se până la moarte, şi încă moarte pe 
cruce. 


9. Pentru aceea, şi 


In această lună (august), ziua a paisprezecea - Inainte prăznuirea Adormirii 
Preasfintei Născătoarei de Dumnezeu şi Sfântul prooroc Miheea (Minei) 


La Vecernie 
La Doamne strigat-am... Stihirile pe 6, ale înainte-prăznuirii 3 şi ale proorocului 3. 
Stihirile înainte-prăznuirii, glasul al 4-lea: 


Podobie: Ca pe un viteaz... 


În chimvale să glăsuim, întru cântări să strigăm, prăznuirea cea de mutare mai- 
nainte începându-o, şi cântări deasupra gropii luminat să cântăm; că Maica lui 
Dumnezeu, chivotul cel cu totul de aur, se găteşte acum să treacă de pe pământ la 
cele de sus, la strălucirea cea pururea vie şi dumnezeiască mutându-se. 


Adunare a apostolilor, adună-te cu prea mărire de la margini astăzi, că cetatea cea 
însuflețită a Celui ce stăpâneşte toate, se sileşte să meargă cu prea mărire la cele 
mai bune, să dănţuiască cu Împăratul, Fiul ei, a căreia dumnezeiască îngropare, 
împreună cu Oştile cele de sus, cântare de mutare cu un gând să-i cântați. 


Adunare a preoţilor, împărați şi domni, cu cetele fecioreşti acum întâmpinați, şi 
toate noroadele alergaţi, cântare deasupra gropii înălțând împreună, că Ceea ce stă- 


pâneşte toate, voieşte mâine să-şi dea sufletul în mâinile Fiului ei, mutându-se la 
lăcaşul cel veşnic. 


Alte Stihiri ale Sfântului prooroc Miheea, glas acelaşi: 
Podobie: Dat-ai semn... 


Munte arătat şi prea înălţat, ai numit propovăduirea Mântuitorului, că era să Se 
arate peste vârfurile munţilor, fericite, cunoştinţa de Dumnezeu cea prea înaltă 
arătându-o; la care neamurile cu credinţă strângându-se, cu osârdie aleargă şi cu- 
nosc calea Domnului şi se izbăvesc cu mântuire veşnică. 


Domn va ieşi şi va paşte pe poporul său, din Vitleem ieşind, între prooroci mi- 
nunate Miheea ai proorocit cu limbă de Dumnezeu insuflată, ale căruia ieşiri sunt 
cu adevărat din zilele veacului, şi acum văzând proorocia ta plinită, slăvim cu 
dumnezeiască înţelegere, pe Cel ce a grăit prin tine. 


Stând înaintea scaunului lui Dumnezeu, proorocule cinstite, şi bucuriei învred- 
nicindu-te şi slava văzând, şi cu dumnezeiască desfătare dumnezeieşte desfătându- 
te, şi de bucurie şi veselie duhovnicească fiind plin, caută spre cei ce săvârşesc 


acum cu credință pomenirea ta, din ispite izbăvindu-i cu neîncetate rugăciunile 
tale. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
aceeaşi 


Prea cinstită adormirea ta Preasfântă Fecioară curată, mulțimile îngerilor în Cer şi 
neamul omenesc pe pământ o fericim; că Maică ai fost lui Hristos Dumnezeu, 
Făcătorul tuturor. Pe Acesta rugându-L pentru noi, nu înceta rugămu-ne, care ne- 
am pus nădejdile spre tine după Dumnezeu, de Dumnezeu Născătoare prea lăudată 
Şi ceea ce nu ştii de nuntă. 


La Stihoavnă 
Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa 
întru care Cel dumnezeiesc se naşte. 


O, minune nouă! O, semn înfricoşat! Cum a luat moarte Fecioara, cea de viaţă pur- 
tătoare ? ŞI cum se acoperă acum în mormânt ? 


Stih: Scoală-Te Doamne întru odihna Ta, Tu şi sicriul sfințirii Tale. 


Toată firea pământenilor să dănţuiască; că iată Fecioara, fica lui Adam la Cer se 
mută. 


Stih: Juratu-s-a Domnul lui David cu adeverinţă, şi nu S-a lepădat de dânsa. 


Punem în gând patul Fecioarei, cel înconjurat cu bună frumuseţe, de cetele apo- 
stolilor, de cei ce laudă adormirea ei. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea a lui Anatolie 


Ceea ce este mai înaltă decât cerurile şi mai slăvită decât Heruvimii, şi mai cinstită 
decât toată făptura; care pentru prea multă curăţie a fost lăcaş Fiinţei celei pururea 
veşnice, astăzi în mâinile Fiului său şi-a dat prea sfântul suflet; şi cu dânsa se 
umplu toate de bucurie, şi nouă ne dăruieşte mare milă. 


Tropar, glasul al 4-lea: Noroade înainte dănţuiţi, în mâini plesnind cu credinţă, şi 
cu dragoste vă adunaţi astăzi bucurându-vă, şi luminat strigând toţi cu veselie: Că 
Maica lui Dumnezeu va să treacă de la cele pământeşti, la cele de sus cu prea slă- 
vire; pe care cu cântări pururea ca pe Născătoarea de Dumnezeu să o slăvim. 

La Utrenie 


La Dumnezeu este Domnul..., Troparul înainte-prăznuirii 3 ori. 


După întâia Catismă, Sedealna, glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Năs- 
cătoare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Ceea ce te-ai arătat mai desfătată decât cerurile pe pământ, care ai născut cu trup pe 
Făcătorul tuturor, acum te-ai mutat de pe pământ la Cer, şi sufletele drepţilor 


văzându-te, şi Cetele îngereşti la tine privind, ţie ca unei Impărătese, laudă după 
vrednicie pururea îți aduc; pentru aceasta nu înceta rugându-te pentru cei ce te lau- 
dă pe tine. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iarăşi aceasta 


După a două Catismă, Sedealna, glasul al 5-lea: 

Podobie: Cuvântul cel împreună... 

Mulţimile îngerilor te slăvesc pe tine, şi neamul omenesc cele dinaintea prăznuirii 
cântă ţie, că te-ai mutat de pe pământ, la Cel ce S-a născut din tine, de Dumnezeu 
Născătoare curată; şi te rogi cu dinadinsul, să se mântuiască din nevoi, cei ce 


săvârşesc cu credinţă Fecioară a ta adormire. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
iarăşi aceasta 


Canoanele - cel dinaintea prăznuirii al Născătoarei de Dumnezeu cu Irmosul pe 8 şi 
al proorocului pe 4. 


Canonul înainte-prăznuirii 
facere a lui losif 


Cântarea a I-a, glasul al 8-lea 


Irmos: Să cântăm Domnului, celui ce a povăţuit pe poporul Său prin Marea Roşie, 
cântare de biruinţă, că S-a proslăvit. 


Să cântăm Domnului, celui ce a mutat în latura viilor, pe Preasfânta şi curata Mai- 
ca Sa cea după trup. 


Ca să vezi frumuseţea şi să te îndulceşti de podoaba Fiului tău Fecioară, la Dânsul 
mutându-te ai alergat. 


Cum ai răbdat moarte, ceea ce ai născut pe omorâtorul iadului ? Şi oamenilor celor 
morţi le-a dăruit acum prin tine viaţă. 


Arătatu-te-ai mai curată, ceea ce ai născut pe Cel ce a curățit păcatele tuturor, Fe- 
cioară; pentru aceasta cu credinţă te slăvim. 


Alt Canon, al proorocului Miheea 
Cântarea 1-a, glasul al 8-lea 


Irmos: Apa trecând-o ca pe uscat şi din răutatea Egiptului scăpând, israiliteanul 
striga: Izbăvitorului şi Dumnezeului nostru să-l cântăm. 


Ca o oglindă curată dumnezeiască şi acelor dumnezeieşti fiind, stai înaintea Făcă- 
torului, fericite; pe care roagă-L să izbăvească de primejdii pe cei ce te laudă pe 


tine cu credinţă. 


Plin de duhovnicească ştiinţă fiind Miheea, şi de înţelepciune de la Dumnezeu, te- 
ai învăţat de la cele viitoare ca un curat la minte, prea fericite. 


Slavă Tatălui şi Fiului şi Sfântului Duh. 


Proorocii spunând cu bună credinţă, ai zis: Că se va arăta Domnul din Cer pe pă- 
mânt, fericite, scriind arătarea Lui cea către noi. 


Şi acum şi pururea şi în vecii vecilor. Amin (a Născătoarei de Dumnezeu) 


Arătatu-s-a pe pământ în zilele cele de apoi cu luarea trupului, izbăvind pe cei 
robiţi dedemult, Cel mai-nainte de veci, Maica lui Dumnezeu, care s-a cunoscut de 
Nol. 


Canonul înainte-prăznuirii 
Cântarea a 3-a 


Irmos: Tu eşti întărirea celor ce aleargă la Tine, Doamne, Tu eşti lumina celor în- 
tunecaţi, şi pe Tine te laudă duhul meu. 


Pământul şi cele cereşti întru mutarea ta se bucură Maica lui Dumnezeu, prin tine 
dobândind prea slăvită împreunare. 


Bucuratu-s-au cereştii îngeri primindu-te pe tine, ceea ce te-ai înălțat de pe pământ, 
de Dumnezeu Născătoare prea lăudată. 


Precum naşterea ta a fost prea slăvită cu adevărat Preacurată, aşa şi dumnezeiasca 
şi cinstită mutarea ta. 


Ridicatu-te-ai la lăcaşurile cele cereşti, prea curată, ca ceea ce eşti lăcaş prea curat 
lui Dumnezeu, prea cinstită Fecioară. 


Alt Canon, al proorocului Miheea 
Cântarea a 3-a 
Irmos: Tu eşti întărirea... 


Limba ta a fost trestie Dumnezeiescului Duh, prin care ne-ai arătat nouă plinirea 
celor ce vor să fie. 


Tu pe Cel mai-nainte de veci care s-a făcut trup în Vitleem, L-ai arătat că este 
Domnul tuturor şi Mântuitorul şi povăţuitorul. 


Slavă Tatălui şi Fiului şi Sfântului Duh. 


Tăinuitor prea adevărat de cele mai presus de minte ai fost nouă, cu prooroceşti 
străluciri mărite proorocule fiind luminat. 


Şi acum şi pururea şi în vecii vecilor. Amin (a Născătoarei de Dumnezeu) 


Munte prea arătat tu te-ai făcut Preacurată, întru care suindu-se Domnul s-a arătat, 
la care acum scăpăm. 


Irmos: Tu eşti întărirea celor ce aleargă la Tine, Doamne, Tu eşti lumina celor în- 
tunecaţi, şi pe Tine te laudă duhul meu. 


Sedealna, glasul al 5-lea: 

Podobie: Cuvântul cel împreună... 

Pe tine lăcaş curat şi fără prihană aflându-te darul Duhului, întru tine S-a sălăşluit 
şi ca să spui luminat cele viitoare ca ceste de acum, ţi-a ridicat sufletul tău, proo- 


rocule propovăduitorule al lui Hristos. Pentru aceasta nu înceta rugându-te pentru 
noi, cei ce cinstim după vrednicie mărită pomenirea ta. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 3-lea 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne iară- 
ŞI fecioară. 


Cele dinaintea praznicului mutării Maicii lui Dumnezeu prăznuind, bucurându-ne, 
luminat să strigăm către dânsa: Bucură-te, ceea ce te-ai înălțat de pe pământ la cele 
cereşti; bucură-te, ceea ce ai înviat marginile cu adormirea ta. Pentru aceasta acum 
mutându-te fă pomenire pentru lume, ceea ce eşti cu dar dăruită. 


Canonul înainte-prăznuirii 
Cântarea a 4-a 


Irmos: Auzit-am Doamne taina iconomiei Tale, înţeles-am lucrurile Tale, şi am 
proslăvit Dumnezeirea Ta. 


Mirare şi spaimă au cuprins pe tăinuitorii Cuvântului, văzându-te moartă fiind şi 
fără de glas, pe tine curată, ceea ce eşti Maica vieţii. 


O, îngropare! O, darul! O, cântarea care a fost atunci mai presus de cuvânt! Căreia 
au fost ispravnici cei purtători de Dumnezeu, care au stătut împrejurul tău, prea fe- 
ricită. 


Tu încăpere desfătată te-ai făcut Cuvântului, pentru aceasta te-a ridicat către odihna 
cea desfătată, şi sfântă, şi veşnică, de Dumnezeu Născătoare. 


Sfântă adormirea ta, îngerii şi oamenii o fericesc, că tu eşti Impărăteasa tuturor, pe 
Impăratul tuturor născându-L Fecioară. 


Alt Canon, al proorocului Miheea 


Cântarea a 4-a 


Irmos: Auzit-am Doamne taina iconomiei Tale, înţeles-am lucrurile Tale, şi am 
proslăvit Dumnezeirea Ta. 


Cu strălucirile dumnezeieştii insuflării celei de sus fiind luminat, cele viitoare le-ai 
vestit, văzându-le ca şi cum ar fi fost acum, vrednicule de minune. 


Din Sion a ieşit legea precum ai proorocit de Dumnezeu fericite, şi a înconjurat 
marginile, propovăduind cuvântul Domnului. 


Slavă Tatălui şi Fiului şi Sfântului Duh. 


Arătatu-s-a Domnul tuturor, ca să stăpânească peste casa lui Iacov, şi întru slava 
numelui Său ca un păstor paşte pe poporul Său. 


Şi acum şi pururea şi în vecii vecilor. Amin (a Născătoarei de Dumnezeu) 


Nepoata lui Adam, Maică lui Dumnezeu şi Ziditorului s-a încredinţat, că pe Acesta 
întrupat dintr-însa negrăit L-a născut. 


Canonul înainte-prăznuirii 
Cântarea a 5-a 


Irmos: Mânecând strigăm ţie Doamne: izbăveşte-ne pe noi, că tu eşti Dumnezeul 
nostru, afară de Tine pe altul nu ştim. 


Mormântul tău mărturiseşte îngroparea ta, ceea ce eşti cu totul fără prihană, şi mu- 
tarea ta cu trupul acum la ceruri. 


Lăudaţi fecioare, slăviţi tineri, bătrâni şi domni, adormirea Născătoarei de Dumne- 
zeu. 


Murind, la lăcaşurile cele fără de moarte te-ai mutat, omorând pe vrăjmaşul cu naş- 
terea ta, ceea ce eşti cu totul fără prihană. 


Înconjuratu-te-au pe tine cetele bărbaţilor celor primitori de Dumnezeu, cu glasuri 
de petrecere, slăvindu-te pe tine, Stăpână. 


Alt Canon, al proorocului Miheea 


Cântarea a 5-a 


Irmos: Mânecând strigăm ţie Doamne: izbăveşte-ne pe noi, că tu eşti Dumnezeul 
nostru, afară de Tine pe altul nu ştim. 


Iubit-ai, gata fiind a umbla în urma Domnului, în căile Lui, prea înțelepte. 
Cunoscut-ai mântuirea care era să fie din evrei, la toate neamurile, minunate. 
Slavă Tatălui şi Fiului şi Sfântului Duh. 


Darul mai-nainte văzându-L L-ai propovăduit de Dumnezeu grăitorule, la care 
aleargă mulțimile neamurilor, şi se izbăvesc. 


Şi acum şi pururea şi în vecii vecilor. Amin (a Născătoarei de Dumnezeu) 


Locul Domnului tu ai fost Maica lui Dumnezeu, din care a ieşit Cel ce a izbăvit lu- 
mea de înşelăciune. 


Canonul înainte-prăznuirii 


Cântarea a 6-a 


Irmos: Rugăciunea mea voi înălța către Domnul, şi Lui voi spune scârbele mele, 
că s-a umplut sufletul meu de răutăţi, şi viaţa mea s-a apropiat de iad, şi ca lona mă 
rog: Dumnezeule, din stricăciune scoate-mă. 


Casa care a încăput pe Cel necuprins de toate, trece la cele cereşti să locuiască. 
Ceea ce s-a arătat cer al lui Hristos şi scaun şi cămară mare, şi porumbiţă prea cu- 
rată, a cărei dumnezeiască adormire să o lăudăm. 


Ca cu aripi pe nori ridicându-se, vulturii Cuvântului cei presus zburători, în Ghet- 
simani s-au adunat, Fecioară, vrând să te întâmpine pe tine, ducându-te la Cer; pe 
care ca pe nişte fii ai Fiului tău i-ai binecuvântat. 


Cine este aceasta, care se suie din văile lumeşti? Ce este această petrecere şi mer- 
gere înainte străină? Ce taină mare e aceasta ce se vede? Este Impărăteasa tuturor şi 
Doamna, şi slava şi lauda. 


Strigat-a adunarea apostolilor, şi de lacrimi s-a umplut, când a văzut sfânt sufletul 
tău, lăsându-și lăcaşul cel de Dumnezeu primitor; şi a lăudat cu dumnezeiască cu- 
viinţă, a ta dumnezeiască adormire, ceea ce eşti cu totul fără prihană. 

Alt Canon, al proorocului Miheea 
Cântarea a 6-a 


Irmos: Haină luminoasă... 


De legile lui Dumnezeu lipindu-te, ai mustrat pe toţi cei călcători de lege, păzito- 
rule al legii, prea mărite. 


Slavă Tatălui şi Fiului şi Sfântului Duh. 


Miheea dumnezeiescule, şi cinstite organe al Duhului; cu rugăciunile tale pe cei 
credincioşi păzeşte-i de primejdii. 


Şi acum şi pururea şi în vecii vecilor. Amin (a Născătoarei de Dumnezeu) 


Casa ludei luminată o ai făcut, Fecioară, pe Cel ce a răsărit din sfânt pântecele tău 
arătându-L. 


Irmosul: Haină luminoasă dă-mi mie, Cela ce Te îmbraci cu lumina ca cu o haină, 
mult-Milostive Hristoase Dumnezeul nostru. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Intru slăvită pomenirea ta, lumea împodobită fund prin gând, cu duh fără materie 
întru veselie strigă către tine: Bucură-te, Fecioară, lauda creştinilor. 


Icos: Acum să se veselească Cerul, să sălteze toată făptura; că iată Fecioara de pe 
pământ se duce, şi la Rai merge. Tuturor mântuire s-a arătat de la Dumnezeu, ru- 
gându-se şi acoperind. Pentru aceasta şi toată ceata apostolilor a alergat de la mar- 
gini adunându-se. Că nori s-au arătat fără veste răpindu-i pe dânşii, şi au stătut 
înaintea Maicii împreună şi a Fiului, şi au strigat: Bucură-te, vistieria manei Legii 
noi; bucură-te, Fecioară, lauda creştinilor. 


Sinaxar 


Intru această lună, în ziua a paisprezecea, pomenirea Sfântului prooroc Miheea. 


Stih: Din pământ adecă sunt luat, deşi în Cer mă voi sălăşlui. 
Însă darul crucii Tale, zicea Miheea, voi mărturisi. 

Miheea în a patrusprezecea zi, 

Pe lemn spânzurat se săvârşi. 


Acesta a fost fecior lui loram, născut în locul ce se zice Morati, din neamul lui 
Efrem, şi a proorocit optzeci şi patru de ani. Însă a trăit înaintea venirii lui Hristos 
cu şase sute şase ani, şi făcând multe mustrări lui Ahaav împăratul Samariei, pentru 
multele şi deosebitele lui păcate, pentru aceasta se uri de către acela. Deci ştiindu-o 
aceasta proorocul s-a depărtat, şi se află petrecând cea mai multă vreme în munţi, 
ca nu adesea arătându-se şi mustrând pe împăratul, să pornească mânia lui spre a-l 
ucide. Deci după ce muri Ahaav fu omorât de loram feciorul lui Ahaav, spân- 
zurându-l, căci îl mustră pentru păgânătăţile lui, şi ale părinților lui. Şi murind a 
fost îngropat singur în pământul lui Moral, lângă movila lui Enachim, şi se cunoa- 
şte mormântul lui. 


Tot în această zi, pomenirea Sfântului sfinţitului mucenic Marcel episcopul Apa- 
miei. 


Stih: Cu înţelegătoare fumuri de jertfe pe Dumnezeu îndulcind Sfinte, 
ŞI cu fumul jertfei trupului tău pe acelaşi îndulceşti părinte. 


Acest Sfânt Marcel, a fost pe vremea împărăției lui Teodosie, din Ostrovul Cipru- 
lui, întru care având boierie lumească, după ce i s-a încredinţat şi însuşi ocârmuirea 
lui, pe toţi a spăimântat, întrebuinţând buna cinstire, şi deamănunţimea la toate 
lucrările. lar după ce s-a mutat la rânduiala ierarhicească, şi s-a aşezat episcop 
Apamiei celei din Siria, şi întru celelalte, se chibzuia cu dreptate şi cu cuvioşie. 
Dar apoi a stătut şi fierbinte râvnitor credinţei celei întru Hristos, Biserici spre 
slava lui Dumnezeu întemeind, şi capiştile idoleşti surpând, din care una nesuferind 
demonul ce era într-însa, să se arză, sau prin alte meşteşuguri să se surpe, care se 
zicea a lui Die; luând Sfântul apă, şi binecuvântându-o, şi stropind apoi lemnele ce 
erau clădite, a făcut să se aprindă şi să ardă capiştea. Pentru care fu prins de 
închinătorii de idoli, şi aruncat fiind în foc, a primit cununa muceniciei. 


Tot în această zi, aducerea cinstitei Cruci în palaturi. 


Stih: Aprinzând graiurile în loc de făclii luminate, 
Petrec Crucea, în lăuntrul împărăteştilor palaturi celor desfătate. 


Tot în această zi, Sfântul mucenic Ursichie. 


Stih: O dumnezeiescule Cuvinte! 
Pe Ursichie cel cu capul tăiat, 
Cum îl voi lăsa neîncununat. 


Acest Ursichie a fost pe vremea împăratului Maximian, din cetatea Sevendului a 
Iliriei celei de sus, ostaş cu rânduiala, şi înaintat acum la cinul de Tribun; deci fu 
pârit la împăratul Maximian, care l-a şi dat spre cercetare eparhului Aristid; de care 
fu rănit cumplit pe spate şi pe coaste cu vine de bou. Mai în urmă înfăşurându-i-se 
mâinile cu înmuiat în untdelemn, şi presărându-i-se pe deasupra pucioasă şi răşină, 
i le-au aprins cu foc când zicea Sfântul că pe dreptate pătimesc mâinile sale, căci a 
mântuit pe tiranul cel ce prearău era să piară în război. Deci fiindcă se mustră 
tiranul, de oarecarele Tertilian, căci către făcătorul său de bine s-a arătat necu- 
noscător, poruncea acela să toarne apă peste mâinile Sfântului şi să stingă văpaia, 
iar oarecarele Ulvian, aşa numindu-se, elin fiind tulburându-se cu mânie pentru 
aceasta, a ieşit din divan, şi ducându-se la oarecare țarină, s-a muşcat de o scorpie, 
ŞI cu durere rău şi-a lepădat sufletul. Iar Sfântul Ursichie, primii hotărâre de 1 se 
tăie capul, de către Valent ce-l pârâse, care scoțând sabia şi de trei ori lovindu-l pe 
Sfântul în grumazi, aşa a luat fericitul cununa muceniciei. 


Tot în această zi, Sfântul mucenic Luchie ostaşul, prin foc s-a săvârşit. 


Stih: De vechea frământătură a înşelăciunii Luchie ai scăpat. 
Şi în foc ars, nouă frământătură lui Dumnezeu te-ai arătat. 


Tot în această zi, Sfântul noul mucenic Simeon Trapezunteanul, care a mărtu- 
risit în Constantinopol, la anul o mie şase sute cincizeci și trei, prin sugrumare s- 


a săvârşit. 


Stih: Lui Simeon, spânzurarea i-a fost treaptă. 
Prin care s-a suit, la cerească locuinţa cea desfătată 


Cu ale lor sfinte rugăciuni, Doamne miluieşte-ne şi ne mântuieşte pe noi, Amin. 


Canonul înainte-prăznuirii 


Cântarea a 7-a 


Irmos: Tinerii evreieşti au călcat în cuptor văpaia cu îndrăzneală, şi focul în rouă I- 
au schimbat strigând: Bine eşti cuvântat Doamne Dumnezeule în veci. 


Ceea ce te-ai tăinuit de legile firii întru dumnezeiască naşterea ta, după legea ome- 
nească mori, ceea ce una eşti curată, înviind cu naşterea ta cea de viaţă purtătoare 
pe cei omorâţi de demult, Preacurată. 

Rămâne dumnezeiescul mormânt deşert de trupul tău, iar de dar plin, că ne izvo- 
răşte nouă izvoare de tămăduiri, şi potoleşte curgerile păcatului, Preasfântă de 


Dumnezeu Născătoare. 


Ridicatu-s-a trupul din mormânt, şi a rămas binecuvântarea ta spre noi Fecioară 
curată, care pe orbi îi aduce la lumină, şi milostivirea ta o arată de prisosit. 


Ceea ce eşti carte nouă întru care S-a scris Cuvântul, cu sfat prea minunat, roagă-te 
să se scrie în Cartea vieţii, toţi cei ce laudă cinstită şi prea slăvită adormirea ta. 


Alt Canon, al proorocului Miheea 


Cântarea a 7-a 


Irmos: Tinerii, cei ce au mers din ludeea în Babilon oarecând, cu credinţa Treimi, 
văpaia cuptorului au călcat-o, cântând: Dumnezeul părinților noştri, bine ești cu- 
vântat. 


Prea de mare trebuinţă te-ai arătat Stăpânului tuturor şi prea viteaz, semeţia celor 
ce stăpâneau biruind şi învățând, şi strigând vrednicule de minune: Dumnezeul pă- 
rinților noştri bine eşti cuvântat. 


Slavă Tatălui şi Fiului şi Sfântului Duh. 


Strălucind cu razele dumnezeieştii vieţi, prooroc prea curat te-ai arătat dumneze- 
ieştii arătări, cântând fericite: Dumnezeul părinților noştri bine eşti cuvântat. 


Şi acum şi pururea şi în vecii vecilor. Amin (a Născătoarei de Dumnezeu) 


Cuvântul, cel întocmai lucrător cu Cel ce L-a născut, şi întocmai puternic şi îm- 
preună veşnic, S-a zidit ca un om în pântecele Fecioarei, cu bunăvoința Tatălui, 
Dumnezeul părinților noştri Cel binecuvântat. 

Canonul înainte-prăznuirii 


Cântarea a 8-a 


Irmos: Tinerii cei de Dumnezeu cuvântători în cuptor, împreună cu focul şi văpaia 
călcându-o au săltat. Binecuvântaţi toate lucrurile Domnului pe Domnul. 


De la margini venind stâlpii marginilor cei prea luminoşi, în Sion au venit, să te în- 
groape pe tine ceea ce ai luat sfârşit vieţii, Preacurată. 


Nici o limbă a celor împodobit vorbitori, nici gurile îngerilor nu pot după vrednicie 
să te laude pe tine; că fără asemănare pe toţi i-ai covârşit, Stăpână. 


Să se bucure făptura, norii să pice dreptate în ziua de acum, ca să cinstească dum- 
nezeiască mutarea Fecioarei. 


Iată scaunul Domnului cel mai presus decât Heruvimii şi scaunele, de pe pământ se 
înalță să se pună întru dumnezeiasca Impărăţie, ceea ce singură este cu totul fără 
prihană. 

Alt Canon, al proorocului Miheea 
Cântarea a 8-a 
Irmos: Muziceştile organe împreună glăsuind... 
Cuvântul lui Dumnezeu, cel ce este fără început din veac, S-a arătat mântuind pe 


cei din Adam, precum a proorocit Miheea; pe Domnul lăudaţi-L, şi-L prea înălţați 
în veci. 


Învăţându-te prin minte fără materie ai strigat: voitor milei eşti Stăpâne ca un 
milosârd, părându-ţi rău de nedreptăţile celor ce Te laudă pe Tine cu credinţă şi Te 
prea înalţă în veci. 


Binecuvântăm pe Tatăl, şi pe Fiul şi pe Sfântul Duh, Domnul. 


Ca un fulger luminos te-ai arătat, primind raza lui Dumnezeu, ca o oglindă curată 
fiind Miheea, ai strigat: Pe Domnul lăudaţi-L şi-L prea înălţați în veci. 


Şi acum şi pururea şi în vecii vecilor. Amin (a Născătoarei de Dumnezeu) 

Mare mângâiere câştigând Fecioară, pe Cel ce S-a născut din tine, ţinem apo- 
stoleşte cinstita mărturisire, şi ca pe un Domn, Il lăudăm şi-L prea înălțăm pe El în 
veci. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Muziceştile organe împreună glăsuind, şi noroade fără de număr închinându-se 
chipului celui din Deira, trei tineri neplecându-se, pe Domnul au lăudat, şi L-au 
prea înălţat întru toţi vecul. 

Canonul înainte-prăznuirii 


Cântarea a 9-a 


Irmos: Cu adevărat Născătoare de Dumnezeu, te mărturisim, pe tine Fecioară cu- 
rată, cei mântuiţi prin tine, cu Cetele cele fără de trupuri, slăvindu-te pe tine. 


Ca ceea ce eşti mai luminată decât toate cele cereşti, pe cântăreții adormirii tale ce- 
lei luminate, străluceşte-i şi-i luminează cu lumina darurilor. 


Săltați inimile tuturor credincioşilor, întru adormirea singurei Fuce a lui Dumne- 
zeu, cu rugăciunea ei cea neadormită fund mântuite. 


Pământul prăznuieşte, îngerii săltează şi se bucură toţi drepţi, întru adormirea ta, 
Fecioară, lăudându-te pe tine. 


Fecioară ceea ce eşti iubitoare de bine, stropeşte peste toţi milele tale cele bune şi 
ne mântuieşte pe noi, ceea ce ai născut pe Cuvântul cel Preabun. 


Alt Canon, al proorocului Miheea 


Cântarea a 9-a 


Irmos: Cu adevărat Născătoare de Dumnezeu... 


Inaintea Minţii celei nestricăcioase şi prea curate pururea stai, cu razele bunei cre- 
dinţe strălucind, pentru lume rugându-te. 


Sosit-a pomenirea ta cea de lumină purtătoare proorocule, plină fiind de daruri 
prooroceşti, şi izvorând râuri de pocăință. 


Slavă Tatălui şi Fiului şi Sfântului Duh. 


Pe Mântuitorul, care a venit în lume văzându-L, după proorocia ta, te îndulceşti de 
veselia cea mai presus de minte, fericite. 


Şi acum şi pururea şi în vecii vecilor. Amin (a Născătoarei de Dumnezeu) 


Ca ceea ce eşti mai înaltă decât toţi şi mai curată, curăţeşte întinăciunea sufletului 
meu, ceea ce ai zămislit pe Dumnezeu cel prea bun. 


Irmos: Cu adevărat Născătoare de Dumnezeu, te mărturisim, pe tine Fecioară cu- 
rată, cei mântuiţi prin tine, cu Cetele cele fără de trupuri, slăvindu-te pe tine. 


Luminânda: 

Podobie: Femei auziți glas... 

Cu bună socoteală mai-nainte ai proorocit, că va ieşi Domn şi povăţuitor, care va 
paşte în pace pe poporul Său, al lui Dumnezeu proorocule Miheea, din Vitleem 
pornindu-se, ale căruia ieşirile, cu adevărat sunt din zilele veacului, prin care ne 
izbăvim toţi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, a 
Născătoarei 


Prea luminată pomenirea cinstitei tale adormiri prăznuind, cu dragoste te slăvim 
de Dumnezeu Născătoare; şi tu ca o Maică prea curată, la Fiul tău şi Domnul mer- 
gând întru slava ta, roagă-te pentru creştinii cei ce te laudă pe tine cu credinţă. 


La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Ceata ucenicilor, s-a adunat să îngroape, pe Maica cea de Dumnezeu Născătoare, 
venind de la margini cu voinţa cea atotputernică. 


Stih: Scoală-te Doamne întru odihna Ta, tu și sicriul sfințirii Tale. 


Mireasa lui Dumnezeu, împărăteasa Fecioara, slava celor aleşi şi lauda fecioarelor 
la Fiul său se mută. 


Stih: Juratu-s-a Domnul lui David cu adeverinţă şi nu Se va lepăda de dânsa. 


Adunatu-s-a ceata ucenicilor, cu prea slăvire de la marginile lumii, să îngroape tru- 
pul tău cel dumnezeiesc şi nestricat. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 3-lea 


Veniţi toate marginile pământului, să fericim cinstită mutarea Maicii lui Dumne- 
zeu; că în mâinile Fiului său, sufletul său cel fără prihană şi-a pus. Pentru aceasta 
cu sfântă adormirea ei, lumea la viaţă s-a adus; şi cu psalmi şi cu laude, şi cu cân- 
tări duhovniceşti, cu cei fără de trupuri şi cu apostolii prăznuieşte luminat. 


Şi cealaltă slujbă a Utrenie: după rânduială şi Otpustul. 
La Liturghie 


Fericirile înainte-prăznuirii, Cântarea a 3-a şi a 6-a pe 6. După Vohod, Troparul 
mai-nainte al hramului lui Hristos; şi al înainte-prăznuirii şi al hramului sfântului. 
Slavă..., Condacul hramului sfântului. Şi acum..., al înainte-prăznuirii. 


Vezi, lar de se va întâmpla înainte-prăznuirea Adormirii Născătoarei de Dumnezeu 
Duminică, se cântă toată slujba a înainte-prăznuirii cu a Învierii şi slujba proo- 
rocului. Seara şi la Utrenie şi la Liturghie, precum s-a arătat la înainte-prăznuirea 
Schimbări la faţă a lui Hristos, numai la Utrenie Catavasia: Cea împodobită... 
După Vohod zicem Troparul Învierii, şi al înainte-prăznuirii şi al hramului 
sfântului sau al sfintei. Apoi Condacul Învierii. Slavă... al hramului sfântului sau al 
sfintei, Şi acum..., al înaite-prăznuirii. 

Sursa: 


In această lună (august), ziua a cincisprezecea - Adormirea Preasfintei slăvitei 
Stăpânei noastre de Dumnezeu Născătoarei şi pururea Fecioarei Maria 


La Vecernia cea mică 
La Doamne, strigat-am..., se pun stihirile, pe 4, glasul al 2-lea: 


Podobie: Cu ce cununi de laude... 


Cu ce buze noi smeriţii vom ferici pe Născătoarea de Dumnezeu ? Pe ceea ce este 
mai cinstită decât făptura, şi mai sfântă decât Heruvimii, şi decât toţi îngerii; pe 
scaunul Împăratului cel neclintit; pe casa întru care a locuit Cel Preaînalt; pe mân- 
tuirea lumii, dumnezeiasca sfinţenie, care dă credincioşilor întru dumnezeiască po- 
menirea ei, din destul mare milă. (de două ori) 


Ce cântări înfricoşate au fost, care ţi-au adus ţie atunci Fecioară, cei ce au stătut 
împrejurul patului tău, toţi apostolii Cuvântului, cu spaimă strigând: Se duce pa- 
latul Împăratului, se înalță sicriul sfinţeniei; uşi deschideţi-vă, ca să intre uşa lui 
Dumnezeu întru multă bucurie, lumii neîncetat cerând mare milă. 


Ce cântări duhovniceşti vom aduce ţie acum, Preasfântă, că cu adormirea ta cea fă- 
ră de moarte, toată lumea ai sfinţit şi la cele mai presus de lume te-ai mutat, ca să 
vezi frumuseţea Atotţiitorului; şi împreună să te bucuri cu Dânsul ca o Maică, Ce- 


tele îngereşti înconjurându-te pe tine curată, şi sufletele drepţilor; cu care cere nouă 
pace şi mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea 


Mireasa cea cu totul fără prihană şi Maica bunei voințe a Tatălui, ceea ce mai-nain- 
te s-a rânduit lui Dumnezeu spre lăcaş, prin împreunarea Lui cea neamestecată, 
astăzi prea curat sufletul său înaintea Făcătorului şi Dumnezeu şi-a pus; pe care 
Puterile celor fără de trupuri, cu dumnezeiască cuviinţă o cuprind, şi la viaţă se 
mută Maica vieţii cu adevărat, făclia Luminii celei neapropiate, mântuirea credin- 
cioşilor şi nădejdea sufletelor noastre. 


Prochimenul zilei. 
La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Ceata ucenicilor s-a adunat să îngroape pe Maica cea de Dumnezeu Născătoare, 
venind de la margini, cu voinţa cea atotputernică. 


Stih: Scoală-te Doamne întru odihna Ta, tu şi sicriul sfințirii Tale. 


Mireasa lui Dumnezeu, împărăteasa Fecioara, slava celor aleşi, şi lauda fecioarelor 
la Fiul său se mută. 


Stih: Juratu-s-a Domnul lui David cu adeverinţă, şi nu Se va lepădă de dânsa. 


Adunatu-s-a ceata ucenicilor, cu prea slăvire de la marginile lumii, să îngroape 
trupul tău cel dumnezeiesc şi nestricat. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


Stăpână ceea ce eşti bună ridică sfintele tale mâini, la Fiul tău Făcătorul, cel lubitor 
de suflete, să se milostivească spre robii tăi. 


Troparul, glasul 1: Intru naştere fecioria ai păzit, întru adormire lumea nu o ai pă- 
răsit, de Dumnezeu Născătoare; mutatu-te-ai la viaţă, fiind Maica Vieţii, şi cu ru- 
găciunile tale, izbăveşti din moarte sufletele noastre. 


Ectenia mică şi Otpustul. 
La Vecernia cea mare 


După obişnuitul Psalm, cântăm: Fericit bărbatul... Slava întâia. La Doamne strigat- 
am..., Stihirile pe 8, glasul 1, însăşi podobia: 


O prea slăvită minune! Izvorul vieţii în mormânt se pune, şi scară către Cer mor- 
mântul se face; veseleşte-te Ghetsimani, a Născătoarei de Dumnezeu sfântă casă. 
Să strigăm credincioşii, pe Gavriil având începător cetelor: Cea plină de dar bucu- 
ră-te, cu tine este Domnul, cel ce dă lumii prin tine mare milă. (de trei ori) 


Minunate sunt tainele tale, curată, Celui de sus scaun te-ai arătat Stăpână, şi de pe 
pământ la Cer, te-ai mutat astăzi. Slava ta cu bună cuviinţă, cu daruri de lumini 
dumnezeieşti strălucind, fecioare cu Maica Împăratului, la înălțime suiţi-vă. Cea 
plină de dar bucură-te, cu tine este Domnul, cel ce dă lumii prin tine mare milă. (de 
trei ori) 


A ta adormire slăvesc: Stăpâniile, Scaunele, Căpeteniile, Domniile, Puterile, Heru- 
vimii şi înfricoşaţii Serafimii. Se bucură pământenii, înfrumuseţându-se cu dumne- 
zeiască slava ta. Înaintea ta cad împărații, cu Arhangheli, cu îngerii, şi cântă: Cea 
plină de dar bucură-te, cu tine este Domnul, cel ce dă lumii prin tine mare milă. (de 
două ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
se cântă pe 8 glasuri 


Glasul 1: Cu voia cea dumnezeieşte stăpânitoare, de pretutindenea purtătorii de 
Dumnezeu apostoli, de nori pe sus fiind ridicaţi. 


Glasul al 5-lea: Ajungând la prea curatul şi de viață purtătorul tău trup, cu dragoste 
l-au sărutat. 


Glasul al 2-lea: Iar Puterile cereşti, cele mai înalte, cu al său Stăpân venind. 


Glasul al 6-lea: De Dumnezeu primitorul şi prea curatul trup petrecându-l, cu spai- 
mă fiind cuprinse, prea frumos mergeau înainte, şi nevăzut strigau, mai marilor 
cetelor celor mai de sus: Iată Impărăteasa tuturor, dumnezeiasca Fiică a venit. 


Glasul al 3-lea: Ridicaţi porțile, şi pe aceasta prea frumos o primiţi, pe Maica Lu- 
minii celei pururea fiitoare. 


Glasul al 7-lea: Că printr-însa s-a făcut mântuire la tot neamul omenesc, spre care a 
căuta nu putem. 


Glasul al 4-lea: Şi acesteia a-i da cinste vrednică cu neputinţă este, că a acesteia 
slavă covârşeşte toată mintea. 


Glasul al 8-lea: Pentru aceasta prea curată de Dumnezeu Născătoare, pururea cu 
purtătorul de viaţă Împărat, şi Cel născut al tău vieţuind, roagă-te neîncetat, să pă- 
zească şi să mântuiască de toată asupreala cea potrivnică pe poporul tău cel nou; că 
pe tine folositoare te-am câştigat. 


Glasul 1: Şi în veci luminat te fericim. 


Vohod: Lumină lină a sfintei slave a Tatălui ceresc, Celui fără de moarte, a Sfân- 
tului, Fericitului, lisuse Hristoase, venind la apusul soarelui, văzând lumina cea de 
seară, lăudăm pe Tatăl şi pe Fiul şi pe Sfântul Duh, Dumnezeu; vrednic eşti în toată 
vremea a fi lăudat de glasuri cuvioase, Fiul lui Dumnezeu, Cel ce dai viaţă, pentru 
aceasta lumea Te slăveşte. 


Prochimenul zilei şi citirile. 


De la Facere citire 
Cap 28, Vers 10. 


leşit-a Iacob de la puţul jurământului, şi a mers în Haran, şi a aflat un loc, şi a ador- 
mit acolo, că apusese soarele. Şi a luat din pietrele locului aceluia, şi şi-a pus luişi 
căpătâi. Şi a adormit întru acelaşi loc, şi a văzut vis: Şi iată o scară era întărită pe 
pământ, al căreia căpătâi ajungea la Cer, şi îngerii lui Dumnezeu se suiau şi se 
pogorau pe ea. Şi Domnul era întărit întru ea, şi a zis: Eu sunt Dumnezeul tatălui 
tău, lui Avraam şi Dumnezeul lui Isaac, nu te teme. Pământul unde tu dormi ţie îl 
voi da şi seminţiei tale, şi va fi sămânţa ta ca nisipul pământului, şi se va lăţi spre 
mare Şi spre apus, şi spre miazănoapte, şi spre răsărit, şi se vor binecuvânta întru 
tine şi întru sămânţa ta toate semințiile pământului. Şi iată Eu voi fi cu tine păzin- 


du-te în toată calea ori încotro vei merge, şi te voi întoarce la pământul acesta; că 
nu te voi lăsa până când voi face Eu toate câte am grăit ție. Și s-a sculat Iacov din 
somnul său, şi a zis: Este Domnul în locul acesta, şi cu nu am ştiut. Şi s-a temut, şi 
a zis: Înfricoşat este locul acesta. Nu este aceasta alta, ci casa lui Dumnezeu, şi 
aceasta este poarta Cerului. 


Din proorocia lui lezechil citire 
Cap. 43, Vers 26. 


Aşa grăieşte Domnul: Fi-va din ziua a opta şi mai-nainte, face-vor preoții pe altar 
arderile cele întregi ale voastre şi cele ce sunt de mântuirea voastră, şi voi, primii 
pe voi, zice Domnul Dumnezeu, şi m-a întors la calea uşii sfintelor cea mai 
dinafară care caută spre răsărituri, şi aceasta era încuiată. Şi a zis Domnul către 
mine: Uşa aceasta încuiată va fi, şi nu se va deschide, şi nimenea nu va trece printr- 
însa. Că Domnul Dumnezeul lui Israil va intra printr-însa, şi va fi încuiată, ca 
povăţuitorul Acesta va şedea întru să ea mănânce pâine înaintea Domnului. Pe 
calea uşii pridvorului va intra, şi pe calea lui va ieşi. Şi m-a dus pe mine pe calea 
uşii sfintelor cea despre miazănoapte în preajma casei; şi am văzut, şi iată era plină 
de slavă casa Domnului. 


De la Pilde citire 
Cap. 9, Vers] 


Înţelepciunea şi-a zidit eişi casă, şi a întărit şapte stâlpi, junghiat-a jertfele sale şi a 
dres în paharul său vin şi a gătit masa sa. Trimi-s-a robilor săi, să cheme cu înaltă 
strigare la pahar, grăind: Cela ce este neînţelept să se abată la mine, şi celor ce le 
trebuieşte înțelegere le-a zis: Veniţi de mâncaţi pâinea mea, şi beţi vinul care am 
dres vouă. Lăsaţi neîntelepţia şi veţi fi vii. Şi căutaţi înţelepciunea ca să trăiţi. Şi vă 
îndreptaţi mintea întru cunoştinţă. Cel ce învaţă pe cei răi îşi ia luişi ocară. Şi cela 
ce ceartă pe cel necredincios, se ocăreşte pe sine; că certările necredinciosului sunt 
răni lui. Nu mustra pe cei răi ca să nu te urască. Învață pe cel înţelept, şi te va iubi; 
dă pricină înţeleptului, şi mai înţelept va fi, arată dreptului şi va adăuga a primi. 
Începerea înţelepciunii este frica Domnului, şi sfatul sfinţilor priceperea, iar a cu- 
noaşte legea este a gândului bun. Că întru acest chip multă vreme vei petrece, şi se 
vor adăuga ţie anii vieţii. 


La Litie 


Stihurile glasul 1, singur glasul: 


Cuviincios era singuri văzătorilor Cuvântului şi robilor să vadă şi adormirea Maicii 
Lui celei după trup, taina cea mai de pe urmă a ei câtă este, ca nu numai să vadă 
înălțarea Mântuitorului cea de pe pământ, ci şi pentru mutarea celeia ce L-a născut 
pe El să mărturisească. Pentru aceasta de pretutindenea adunându-se cu dumne- 
zeiască putere, la Sion au ajuns, şi au petrecut pe cea mai înaltă decât Heruvimii 
care mergea la Cer; căreia şi noi împreună cu aceştia ne închinăm, ca celeia ce se 
roagă pentru sufletele noastre. 


Glasul al 2-lea, a lui Anatolie: Ceea ce este mai înaltă decât cerurile, şi mai slăvită 
decât Heruvimui, şi mai cinstită decât toată făptura; care pentru prea multa curăţie, 
a fost lăcaş Fiinţei celei pururea veşnice, astăzi în mâinile Fiului său şi-a dat prea 
sfântul suflet; şi cu aceasta se umplu toate de bucurie, şi nouă ne dăruieşte mare 
milă. 


Glas acelaşi, a lui loan: Mireasa cea cu totul fără prihană, şi Maica bunei voințe a 
Tatălui; ceea ce mai-nainte s-a rânduit lui Dumnezeu spre lăcaş, prin împreunarea 
Lui cea neamestecată, astăzi prea curat sufletul său, înaintea Făcătorului şi Dumne- 
zeu şi-a pus. Pe care Puterile celor fără de trupuri, cu dumnezeiasca cuviinţă o cu- 
prind, şi la viaţă se mută, Maica vieţii cu adevărat, făclia Luminii celei ne-apro- 
piate, izbăvirea credincioşilor, şi nădejdea sufletelor noastre. 


Glasul al 3-lea, a lui Ghermano: Veniţi toate marginile pământului, să fericim cin- 
stită mutarea Maicii lui Dumnezeu; că în mâinile Fiului său sufletul său cel fără 
prihană şi-a pus. Pentru aceasta cu sfântă adormirea ei lumea la viață s-a adus; şi 
cu psalmi şi laude şi cântări duhovniceşti, cu cei fără de trupuri şi cu apostolii prăz- 
nuieşte luminat. 


Slavă Tatălui şi Fiului şi Sfântului Duh, glasul al 5-lea, a lui Teofan 


Veniţi adunarea iubitorilor de praznic, veniți să împreunăm ceată, veniţi să încu- 
nunăm Biserica cu cântări, întru adormirea cortului lui Dumnezeu; că astăzi Cerul 
îşi desface sânurile, primind pe ceea ce a născut pe Cel neîncăput de toate; şi 
pământul cel ce dă izvor de viaţă şi binecuvântare, se împodobeşte cu bună fru- 
museţe. Îngerii se împreună ceata cu apostolii, cu frică privind la ceea ce a născut 
pe Începătorul vieţii, mutându-se ea din viaţă în viaţă. Toţi să ne închinăm ei ru- 
gându-ne: Împărtăşirea cea de un neam nu o uita Stăpână, a celor ce prăznuiesc cu 
credinţă prea sfântă adormirea ta. 


Și acum şi pururea şi în vecii vecilor. (a Născătoarei de Dumnezeu), glasul ace- 
laşi 


Cântaţi noroade Maicii Dumnezeului nostru cântaţi, că astăzi prea luminat sufletul 
său, l-a pus în prea curate palmele, Celui ce S-a întrupat dintr-însa fără sămânță, 
căruia se şi roagă neîncetat, să dăruiască lumii pace şi mare milă. 


La Stihoavnă 
Stilurile, glasul al 4-lea, singur glasul: 


Veniţi să lăudăm noroade, pe Preasfânta curata Fecioară, din care negrăit a ieşit în- 
trupat, Cuvântul Tatălui, strigând şi grăind: Binecuvântată eşti tu între femei; feri- 
cit este pântecele care a încăput pe Hristos; ceea ce ţi-ai dat sufletul în sfinte mâi- 
nile Lui, roagă-te prea curată, să mântuiască sufletele noastre. 


Stih: Scoală-te Doamne întru odihna Ta, tu şi chivotul sfinţiru Tale. 


Prea cinstită adormirea ta Preasfântă Fecioară curată, mulțimile îngerilor în Cer, şi 
neamul omenesc pe pământ o fericim. Că Maică ai fost lui Hristos Dumnezeu, Fă- 
cătorului tuturor; pe Acesta rugându-L pentru noi, nu înceta rugându-te, care ne-am 
pus nădejdile spre tine după Dumnezeu, Născătoare de Dumnezeu prea lăudată, şi 
ceea ce nu ştii de nuntă. 


Stih: Juratu-s-a Domnul lui David, cu adeverirea şi nu Se va lepăda de dânsa. 


Cântarea lui David să cântăm astăzi noroade, lui Hristos Dumnezeu, că zice: Adu- 
ce-se-vor Împăratului fecioare în urma ei. Aduce-se-vor întru veselie şi bucurie, că 
ceea ce este din sămânţa lui David, prin care noi ne-am îndumnezeit, în mâinile 
Fiului său şi Stăpânului s-a pus, cu prea slăvire şi mai presus de cuvânt, pe care ca 
pe Maica lui Dumnezeu, lăudându-o strigăm şi zicem: Mântuieşte-ne pe noi, cei ce 
te mărturisim pe tine de Dumnezeu Născătoare, de toată primejdia, şi izbăveşte de 
nevoi sufletele noastre. 


Slavă Tatălui şi Fiului şi Sfântului Duh. Și acum şi pururea şi în vecii vecilor, 
glasul acelaşi 


Când te-ai dus Născătoare de Dumnezeu Fecioară, la Cel ce S-a născut din tine ne- 
grăit, fost-au de faţă Iacov, fratele lui Dumnezeu şi întâiul ierarh şi Petru, căpetenia 
cea mai cinstită şi vârful cuvântătorilor de Dumnezeu, şi toată dumnezeiasca adu- 
nare a apostolilor, cu adevărate învățături, lăudând dumnezeiască şi înfricoşată tai- 
na rânduielii lui Hristos Dumnezeu; şi îngropând trupul tău cel de viaţă începător şi 
de Dumnezeu primitor, s-au bucurat prea lăudată. Şi de sus prea sfintele şi mai ma- 


rile Puteri îngereşti de minune spăimântându-se, privind unii la alții ziceau: Ridi- 
caţi porțile voastre, şi primiţi pe ceea ce a născut pe Făcătorul Cerului şi al pămân- 
tului, şi cu slavoslovii să lăudăm, cinstit şi sfânt trupul cel ce a încăput pe Cel ne- 
văzut de noi şi Domnul. Pentru aceasta şi noi pomenirea ta prăznuind, strigăm către 
tine Prealăudată: Înalţă cornul creştinilor, şi izbăveşte sufletele noastre. 


Acum slobozeşte pe robul Tău, Stăpâne, după cuvântul Tău, în pace, că văzură 
ochii mei mântuirea Ta, pe care ai gătit-o înaintea feţei tuturor popoarelor; lumină 
spre descoperirea neamurilor şi slava poporului Tău bine credincios. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne miluieşte (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este împărăţia şi puterea şi slava, a Tatălui 
şi a Fiului şi a Sfântului Duh, acum şi pururea şi în vecii vecilor.] 


Strana: Amin. 
Dacă nu este preot de faţă, diaconul, monahul sau mireanul rosteşte: Pentru rugă- 


ciunile Sfinților părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 


La binecuvântarea pâinilor. 


Tropar, glasul 1: Întru naştere fecioria ai păzit, întru adormire lumea nu o ai pără- 
sit, de Dumnezeu Născătoare; mutatu-te-ai la viaţă, fiind Maica Vieţii, şi cu rugă- 
ciunile tale, izbăveşti din moarte sufletele noastre. (de trei ori) 


ŞI citirea praznicului. 

La Utrenie 
La Dumnezeu este Domnul..., Troparul praznicului de 3 ori. 
După întâia Catismă, Sedealna glasul |: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mă- 
rim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Prea cinstită împreunarea înţelepţilor apostoli, s-a adunat minunat, să îngroape cu 
prea slăvire trupul tău cel prea curat, de Dumnezeu Născătoare prea lăudată. Cu 
care împreună au cântat, şi mulțimile îngerilor, cu cinste lăudând mutarea ta, care 
cu credinţă o prăznuim. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iarăşi aceasta 


După a două Catismă, Sedealna, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Întru naşterea ta, zămislirea a fost fără sămânță, întru adormirea ta, moartea fără 
stricăciune, minune îndoită întru minune, s-a adunat de Dumnezeu Născătoare. Că 
în ce chip neştiind de bărbat, hrănitoare de prunc ai fost, curată fiind, şi cum Maică 
lui Dumnezeu fiind; ca o purtătoare de moarte, miresme răspândeşti! Pentru acea- 
sta cu îngerul strigăm către tine: Bucură-te, ceea ce eşti plină de dar. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
asemenea 


După polieleu, Sedealna glasul al 4-lea: 


Podobie: Spăimântatu-s-a Iosif, lucru mai presus de fire văzând şi în minte a avut 
ploaia cea de pe lână, la zămislirea ta cea fără de sămânță, de Dumnezeu Născă- 
toare, rugul cel nears în foc, toiagul lui Aaron ce a odrăslit şi mărturisind logod- 
nicul şi ocrotitorul tău preoților, a grăit: Fecioara naşte şi după naştere rămâne 
iarăşi fecioară. 


Strigă Davide, ce praznic este acesta? Care l-ai lăudat oarecând în cartea psalmi- 
lor; că pe fiica Maica lui Dumnezeu şi Fecioara, o a mutat la lăcaşurile cele de aco- 
lo, Hristos, cel ce S-a născut dintr-însa fără sămânță, şi pentru aceasta se bucură 
maicile, fecioarele şi miresele lui Hristos, strigând: Bucură-te, ceea ce te-ai mutat 
la Împărăţiile cele de sus. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iar aceasta 


Apoi Antifonul întâi al glasului al 4-lea. 

Prochimen, glasul al 4-lea: Pomeni-voi numele Tău, întru tot neamul şi neamul. 
Stih: Ascultă fiică şi vezi, şi pleacă urechea ta... 

Toată suflarea... 


La Utrenie - Evanghelia de la Luca 


39. Și în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui luda. 

40. Şi a intrat în casa lui Zaharia şi a salutat pe Elisabeta. 

41. Iar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42. Şi cu glas mare a strigat şi a zis: Binecuvântată eşti tu între femei şi bine- 
cuvântat este rodul pântecelui tău. 

43. Şi de unde mie aceasta, ca să vină la mine Maica Domnului meu? 


44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45. Şi fericită este aceea care a crezut că se vor împlini cele spuse ei de la 
Domnul. 

46. Şi a zis Maria: Măreşte sufletul meu pe Domnul. 

47. Și s-a bucurat duhul meu de Dumnezeu, Mântuitorul meu, 

46. Că a căutat spre smerenia roabei Sale. Că, iată, de acum mă vor ferici toate 
neamurile. 

49. Că mi-a făcut mie mărire Cel Puternic şi sfânt este numele Lui. 

56. Și a rămas Maria împreună cu ea ca la trei luni; şi s-a înapoiat la casa sa. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 


20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Slavă Tatălui şi Fiului şi Sfântului Duh, glasul al 2-lea 


Pentru rugăciunile Născătoarei de Dumnezeu, Milostive, curăţeşte mulţimea 
greşalelor noastre. 


Și acum şi pururea şi în vecii vecilor, iarăşi aceasta 


Stih: Miluieşte-mă Dumnezeule după marea mila Ta, şi după mulțimea îndu- 
rărilor Tale, curăţeşte fărădelegea mea. 


Şi Stihira, glasul al 6-lea: 


Facere a lui Vizantie: Când mutarea prea curatului tău trup se gătea, atunci apos- 
tolii stând împrejurul patului, cu cutremur te vedeau. Şi unii căutând spre trup, cu 
spaimă erau cuprinşi, iar Petru cu lacrimi a strigat ție: O, Fecioară! Te văd limpede 
întinsă pe pat, pe tine viaţa tuturor, şi mă minunez, întru care s-a sălăşluit în- 
dulcirea vieţii celei ce va să fie. Ci o prea curată, roagă-te cu dinadinsul Fiului şi 
Dumnezeului tău, să izbăvească cetatea ta nevătămată. 


Canoanele două - Irmoasele de la amândouă Canoanele de câte 2 ori şi Troparele 
de la amândouă Canoanele, pe 12. 


Canonul cel întâi 


facere a lui Cosma 
Cântarea 1-a, glasul 1 


Irmos: Cea împodobită cu dumnezeiasca slavă, sfințită şi lăudată pomenirea ta, 
Fecioară, pe toți credincioşii la veselie i-a adunat, începând Mariam cu timpane şi 
cu hore, care cântă Unuia-Născut al tău, că cu slavă S-a proslăvit. 


Petrecut-au cetele celor fără materie în Sion, dumnezeiescul tău trup cel mergător 
la Cer, şi fără veste adunându-se mulțimea apostolilor de la margini, a stătut în- 
dată-şi înaintea ta Născătoare de Dumnezeu, cu care prea curată Fecioară, cinstită 
pomenirea ta slăvim. 


Răsplătiri de biruinţă ai luat asupra firii Curată, pe Dumnezeu născând, însă 
urmând Făcătorului tău şi Fiului, mai presus de fire te-ai supus legilor firii. Pentru 
aceasta după ce ai murit, te-ai sculat, cu Fiul tău în veci vieţuind. 


Alt Canon 


facere a lui loan Damaschin, 
glasul al 4-lea 
Cântarea 1-a 


Irmos: Deschide-voi gura mea, şi se va umplea de Duh, şi cuvânt voi răspunde 
Impărătesei Maicii, şi mă voi arăta luminat prăznuind, şi voi cânta Adormirea ei 
bucurându-mă. 


Fecioare tinerele cu Mariam proorocița, cântare de petrecere acum strigaţi. Că 
Fecioara şi una de Dumnezeu Născătoarea, la odihna cerească se mută. 


După vrednicie pe tine ca pe un Cer însufleţit, te-a primit cereştile şi dumneze- 
ieştile lăcaşuri, prea curată. Şi ai stătut luminos înfrumuseţată, ca o Mireasă cu to- 
tul fără prihană, înaintea Impăratului şi Dumnezeu. 


Catavasie: Irmoasele de la amândouă Canoanele. 
Canonul cel întâi 
Cântarea a 3-a 


Irmos: Cela ce eşti Făcător şi cuprinzător a toate, înţelepciunea şi puterea lui 
Dumnezeu, Hristoase, neclătită, nemişcată întăreşte Biserica; că însuţi eşti Sfânt, 
Cela ce întru sfinți Te odihneşti. 


Pe tine femeie moartă, însă mai presus de fire şi Maică a lui Dumnezeu, văzându-te 
slăviţii apostoli, ceea ce eşti cu totul fără prihană; cu frică s-au atins cu mâinile de 
tine, cea strălucită cu slavă, ca pe o sălăşluire în care Dumnezeu a locuit văzându- 
te. 


Apucat-a înainte judecata lui Dumnezeu, tăiere aducând mâinilor acelor ocărâtoare 
a acelui îndrăzneţ. Păzind întru slava Dumnezeirii cinstea sicriului celui însuflețit, 
întru care Cuvântul trup S-a făcut. 


Alt Canon 
Cântarea a 3-a 


Irmos: Pe ai tăi cântăreți Născătoare de Dumnezeu; ceea ce eşti izvor viu şi îndes- 
tulat, care s-au împreunat ceată duhovnicească întăreşte-i; şi întru dumnezeiască 
adormirea ta, cununilor slavei învredniceşte-i. 


Din coapse muritoare ieşind curată, cu firea asemenea fiind, odihnă ai primit. Şi ca 
ceea ce ai născut Viaţa cea adevărată, te-ai mutat la Viaţa cea dumnezeiască şi ipo- 
statnică. 


Adunarea cuvântătorilor de Dumnezeu de la margini, şi mulțimea îngerilor de sus 
la Sion au mers cu voinţa cea atotputernică, după vrednică datorie slujind Stăpână 
îngropării tale. 


Ipacoi, glasul al 5 lea: Fericimu-te pe tine toate neamurile, Născătoare de Dumne- 
zeu, Fecioară. Că întru tine, Cel neîncăput Hristos Dumnezeul nostru, a încăpea 
bine a voit; fericiţi suntem şi noi, folositoare pe tine avându-te; că ziua şi noaptea 
te rogi pentru noi. ŞI sceptrurile împărăției, cu rugăciunile tale se întăresc. Pentru 
aceasta lăudându-te strigăm ţie: Bucură-te, ceea ce eşti plină de har, Domnul este 
cu tine. 

Canonul cel întâi 


Cântarea a 4-a 
Irmos: Graiurile proorocilor şi întunecatele vorbe, întruparea au proorocit, cea din 


Fecioară, Hristoase. Lumina strălucirii Tale întru lumina neamurilor va ieşi, şi îţi 
strigă Ţie adâncul cu veselie: Slavă puterii Tale, lubitorule de oameni. 


Vedeţi noroade şi vă miraţi; că muntele cel sfânt, şi prea vederos al lui Dumnezeu, 
la lăcaşurile cele cereşti pe sus se ridică, Cerul cel pământesc, în lăcaşul cel ceresc 
şi nestricăcios sălăşluindu-se. 


La viaţa cea pururea veşnică şi mai bună, moartea ta a fost trecere, curată; din cea 
vremelnică, la cea dumnezeiască cu adevărat, şi netrecătoare mutându-te Preacu- 
rată, să vezi întru veselie pe Fiul tău şi Domnul. 


Ridicatu-s-au porțile cereşti, şi îngerii au lăudat, şi a primit Hristos vistieria fe- 
cioriei Maicii Sale. Heruvimii te-au ridicat cu veselie, şi Serafimii te slăvesc bucu- 
rându-se. 


Alt Canon 
Cântarea a 4-a 


Irmos: Dumnezeiescul sfat cel neurmat, al Celui Preaînalt, al întrupării Tale celei 
din Fecioară, proorocul Avacum înţelegându-l a strigat: Slavă puterii Tale, Doa- 
mne. 


Minune era a vedea Cerul cel însuflețit, al Împăratului tuturor, trecând din deşer- 
tăciunile pământului, cât sunt de minunate lucrurile tale; slavă puterii Tale, Doa- 
mne. 


Întru mutarea ta Maica lui Dumnezeu, trupul cel prea desfătat şi de Dumnezeu pri- 
mitor, Oştile îngereşti, cu prea sfinţite aripi, cu frică şi cu bucurie l-au acoperit. 


De vreme ce rodul acesteia Cel necuprins, prin care Cerul s-a făcut, a luat îngro- 
pare de bunăvoie ca un mort, cum să nu sufere îngropare ceea ce a născut neştiind 
de nuntă. 

Canonul cel întâi 


Cântarea a 5-a 


Irmos: Dumnezeiasca şi nespusa podoabă a bunătăţilor Tale, Hristoase voi spune: 
Că din veşnica slavă strălucire împreună vecuitoare şi ipostatnică luând, din pân- 
tece fecioresc întrupându-Te, celor din întuneric şi din umbră ai răsărit Soare. 


Ca pe un nor adunarea a apostolilor, Fecioară, purtându-se, s-a adunat în Sion de la 
margini, să slujească ție norului celui uşor; din care Dumnezeu cel Preaînalt, celor 
din întuneric şi din umbră, al dreptăţii le-a răsărit Soare. 


Limbile cele de Dumnezeu primite, ale trâmbiţelor dumnezeieştilor bărbaţi, cu glas 
prea bine răsunător, Născătoarei de Dumnezeu au strigat, cântare de petrecere cu 
Duhul glăsuind: Bucură-te, izvorul cel nestricat al lui Dumnezeu celei de viaţă în- 
cepătoare, şi de izbăvirea tuturor. 


Alt Canon 
Cântarea a 5-a 


Irmos: Spăimântatu-s-au toate întru cinstită adormirea ta; că tu Fecioară neispitită 
de nuntă, de pe pământ te-ai mutat la veşnicele lăcaşuri, şi la viaţa cea fără de sfâr- 
şit, tuturor celor ce te laudă pe tine, mântuire dăruindu-le. 


Să glăsuiască trâmbiţele cuvântărilor de Dumnezeu astăzi, şi limbile omeneşti cele 
mult-grăitoare acum să laude, şi să strige toată suflarea, cu lumină nemăsurată stră- 
lucind; îngerii să cânte adormirea Fecioarei. 


Cu cuviinţă era să fie vasul alegerii la cântările tale, cu totul minunat de petrecere 
Fecioară, cu totul sfințit lui Dumnezeu, de toţi dumnezeieşte primit, şi fund şi cu 
adevărat arătat, de Dumnezeu Născătoare prea lăudată. 


Canonul cel întâi 
Cântarea a 6-a 
Irmos: Focul cel dinlăuntru al chitului celui născut în luciul mării, era închipuire a 
îngropării Tale celei de trei zile, al căreia Iona prooroc s-a arătat, că fiind izbăvit 


precum s-a şi trimis mai-nainte, nevătămat strigă: Jertfi-voi Ție cu glas de laudă 
Doamne. 


Datu-ţi-a ţie cele mai presus de fire Impăratul, Dumnezeul tuturor; că precum întru 
naştere Fecioară te-a păzit, aşa şi în groapă trupul ţi-a ferit fără stricăciune; şi 
împreună te-a proslăvit întru dumnezeiasca mutare, cinste ţie Maicii ca un Fiu dă- 


ruindu-ţi. 


Cu adevărat pe tine ca pe o făclie luminoasă, a Focului celui fără materie, ca pe o 
cădelniţă de aur, a Cărbunelui celui dumnezeiesc, întru sfintele sfintelor te-a sălă- 
şluit, ca pe o năstrapă şi toiag şi lespede de Dumnezeu scrisă, ca pe un sicriu sfânt 
şi masă a pâinii vieţii, Fecioară, Cel născut al tău. 


Alt Canon 
Cântarea a 6-a 
Irmos: Cugetătorilor de Dumnezeu, săvârşind acest praznic dumnezeiesc şi cu to- 
tul cinstit al Maicii lui Dumnezeu, veniţi să plesnim cu mâinile, slăvind pe Hristos, 


Cel ce S-a născut dintru dânsa. 


Din tine a răsărit Viaţa cheile fecioriei nestricând; deci cum ar fi fost prea curatul şi 
de viață începătorul trupul tău, împărtăşit cu ispita morţii ? 


Lăcaş fiind Vieţii, ai dobândit viaţa cea pururea fiitoare; că prin moarte ai trecut la 
viaţă, ceea ce ai născut Viaţa cea ipostantică. 


Condac, gasul al 2-lea: Pe Născătoarea de Dumnezeu cea întru rugăciuni neador- 
mită şi întru folosințe, nădejdea cea neschimbată, mormântul şi moartea nu o au 
ținut; căci ca pe Maica Vieţii, la viaţă o a mutat, Cel ce S-a sălăşluit în pântecele ei 
cel pururea fecioresc. 


Icos: Îngrădeşte-mi gândurile mele Mântuitorul meu; că îndrăznesc a lăuda pe prea 
curata Maica Ta, zidul lumii; în turnul cuvintelor mă întăreşte, şi în lăcaşurile gân- 
durilor mă fă puternic. Că tu strigările celor ce cer cu credinţă şi cererile le plineşti; 
deci tu dăruieşte-mi mie limbă bine grăitoare şi cuget neruşinat; că toată darea stră- 
lucirii de la Tine se trimite, Dătătorule de lumină, cela ce Te-ai sălăşluit în pânte- 
cele ei cel pururea fecioresc. 


Sinaxar 


Întru această lună, în ziua a cincisprezecea, cinstita adormire a prea Slăvitei 
Stăpânei noastre Născătoarei de Dumnezeu şi pururea Fecioarei Maria. 


Stih: Nu este de mirat, că Doamna mântuitoarea lumii a adormit, 
După ce trupeşte însuţi Ziditorul lumii a murit. 
Intru această lună în a cincisprezecea zi, 


Maica lui Dumnezeu cea pururea vie de pe pământ se răpi. 


Când a binevoit Hristos Dumnezeul nostru ca să ia pe Maica Sa la Sine, alunci cu 
trei zile mai-nainte făcându-o să cunoască prin mijlocirea îngerului, mutarea sa cea 
de la pământ, care precum zic, a fost Arhanghelul Gavrul; căci venind la dânsa 
îngerul a zis: Acestea zice Fiul tău: Vremea este a muta pe Maica mea la mine. 
Nimic dar nu te teme de aceasta, ci primeşte cuvântul cu bucurie, de vreme ce vii 
în viață nemuritoare. 


Deci de aceasta înştiințându-se Născătoarea de Dumnezeu, s-a bucurat cu bucurie 
mare, şi de poftă şi dor ce avea ca să se suie la Fiul său, s-a suit degrab în Muntele 
Măslinilor ca să se roage; căci avea obicei de se suia adesea acolo de se ruga, unde 
s-a întâmplat atunci de a fost un lucru prea minunat: Căci, când s-a suit acolo Năs- 
cătoarea de Dumnezeu, atunci de sineşi s-au plecat pomii ce erau în munte, de şi- 
au făcut cinstea şi închinăciunea ce se cădea către Stăpâna, ca şi cum ar fi fost nişte 
slugi însuflețite. 


Deci după rugăciune s-a întors acasă, şi îndată s-a cutremurat casa cu totul, iar ea 
aprinzând multe lumânări şi mulţumind lui Dumnezeu şi chemând rudeniile şi 
vecinii şi-a grijit toată casa, şi-a gătit patul şi toate cele ce se cădea de îngroparea 


ei. Şi a spus cele ce i-a zis îngerul, pentru a sa mutare la Cer; şi spre încredințarea 
acelor zise, a arătat şi darul ce i se dăduse, care era o stâlpare de finic. lar femeile 
cele ce au fost chemate, dacă au auzit acestea, au plâns cu tânguire şi cu lacrimi şi 
au suspinat cu jale. 


Deci potolindu-se de tânguire, s-au rugat să nu rămână sărace de dânsa; iar Prea- 
curata le-a adeverit, că mutându-se la ceruri, nu numai pe dânsele, ci şi pe toată 
lumea o va cerceta şi o va umbri; şi le socotea întristarea cea mare cu cuvintele cele 
mângâietoare ce vorbea către cei ce stau împrejur. 


Apoi a învăţat pentru cele două veșminte ale sale ca să le ia două văduve sărace, 
fiecare din ele câte unul, care-i erau ei prietene şi cunoscute şi de la dânsa le era 
hrana; şi vorbind acestea şi învățând, s-a făcut fără de veste sunet de grabnic tunet, 
şi arătare de mulți nori, care aduceau de la marginile lumii, pe toţi ucenicii lui 
Hristos la casa Maicii lui Dumnezeu. 


Între care erau, cei de Dumnezeu înţelepţi ierarhi: Dionisie Areopaghitul, lerotei şi 
Timotei, care dacă au aflat pricina venirii lor, aşa adunaţi fiind, au zis aceste 
cuvinte către dânsa: Noi o Stăpână, văzându-te în lume, ca cu singur Stăpânul 
nostru şi Dascălul ne mângâiam; dar acum cum vom putea să suferim greul acesta? 


Insă de vreme ce cu voia Fiului şi Dumnezeului tău, te muţi spre cele ce sunt mai 
presus de lume, pentru aceasta plângem, precum vezi şi lăcrimăm, cu toate că într- 
alt chip ne bucurăm spre cele ce sunt asupra ta rânduite. 


Acestea au zis şi vărsau lacrimi, iar ea a zis către dânşii: Prietenii mei şi ucenicii 
Fiului şi Dumnezeului meu, nu faceţi bucuria mea plângere, ci-mi grijiţi trupul, 
precum eu îl voi închipui pe pat. Deci când s-au săvârşit cuvintele acestea, iată a 
sosit şi minunatul Pavel, vasul cel ales, care şi căzând la picioarele Maicii lui 
Dumnezeu, s-a închinat şi deschizându-şi gura sa o a lăudat cu multe cuvinte 
zicând: Bucură-te Maica Vieţii şi împlinirea şi încheierea propovăduirii mele; că 
măcar că pe Hristos Fiul tău trupeşte pe pământ nu L-am văzut, însă pe tine 
văzându-te, mi se părea că pe Dânsul Îl văd. 


După aceasta luând Fecioara iertăciune cu toți, s-a culcat pe pat şi şi-a închipuit 
prea curatul său trup precum a vrut; şi a făcut rugăciune pentru întărirea lumii şi 
paşnica petrecere, şi 1-a umplut şi pe dânşii de binecuvântarea ei, şi aşa în mâinile 
Fiului şi Dumnezeului său şi-a dat sufletul. 


Și îndată ochi orbilor s-au luminat şi auzul surzilor s-au deschis, ologii s-au în- 
dreptat şi tot felul de patimă şi de boală prea lesne se tămăduia. După aceea a 


început Petru cântarea cea de ieşire şi ceilalți apostoli unii au ridicat patul, alții 
mergeau înainte cu făclii şi cu cântări; petrecând spre mormânt trupul cel primitor 
de Dumnezeu. Atunci dar se auzeau şi îngerii cântând şi văzduhul era plin de gla- 
surile cetelor celor peste firea omenească. 


Pentru care lucruri boierii iudeilor invitând pe unii din popor, i-au plecat să se 
ispitească a surpa patul jos, întru care zăcea trupul cel de viaţă începător, şi a-l 
lepăda pe dânsul. lar dreptatea lui Dumnezeu ajungând pe îndrăzneţii şi obraznicii 
aceia, le-a făcut pedeapsă tuturor prin orbirea ochilor. Încă pe unul dintr-înşii l-a 
lipsit şi de amândouă mâinile, care mai nebuneşte se pornise de apucase acel sfânt 
pat. Carele lăsându-și mâinile cele îndrăzneţe spânzurate de pat, fiind tăiate de 
dreapta judecată a lui Dumnezeu, priveau toţi cu jale; până ce crezând din tot 
sufletul, a aflat tămăduire, şi s-a făcut sănătos ca şi mai-nainte. Întru acesta-şi chip 
ŞI cei ce se orbise, crezând şi punând asupra lor o parte din poala palului, le-a 
dăruit vindecare. 


Iar apostolu sosind la satul Ghetsimani, au aşezat acel de viață începător trup în 
mormânt, şi au stat trei zile lângă dânsul, auzind neîncetat glasuri îngereşti ce s-au 
făcut. 


Și de vreme ce după dumnezeiască rânduială, a lipsit unul din apostoli, adică 
Toma, de nu s-a aflat la prea slăvita îngropare, ci sosind cu trei zile mai pe urmă, 
era mâhnit foarte şi întristat, căci nu se învrednicise să vadă şi el ca şi ceilalți ce 
erau dimpreună apostoli cu dânsul, şi deschizând cu socoteală deobşte mormântul 
pentru dânsul ca să se închine şi el acelui prea sfânt şi prea curat lăcaş, adică 
trupului Născătoarei de Dumnezeu, şi dacă a văzut s-a minunat, că a aflat 
mormântul fără de Sfântul trup, şi era numai giulgiul, care rămăsese mângâiere 
apostolilor celor ce erau a se întrista, şi tuturor credincioşilor, şi mărturie nemin- 
cinoasă mutării Născătoarei de Dumnezeu. 


Că şi până astăzi mormântul cel cioplit în piatră, aşa se vede deşert de trup şi se 
cinsteşte cu închinăciune; întru slava şi cinstea prea binecuvântatei slăvitei Stă- 
pânei noastre Născătoarei de Dumnezeu şi pururea Fecioarei Mania. 


Tot în această zi, prăznuim pomenirea prea marei şi nespusei iubirii de oameni 
ce a arătat Dumnezeu către noi, întorcând cu ruşine, pe neîndumnezeiţii aga- 
reni, prin mijlocirea Preasfintei Stăpânei noastre de Dumnezeu Născătoarea şi 
pururea Fecioarei Maria. 


Stih: Apărătoare cetăţenilor tăi tu cu adevărat te-ai văzut, 


Căci pe vrăjmaşii neîndumnezeiţii agareni i-ai pierdut. 


La începutul împărăției lui Leon Isaurul, ce-i zic şi Conon, se ridică mulţime de 
saracini, cu o mie nouă sute de vase asupra acestei mari cetăți a Constantino- 
polului, ca s-o înconjure cu război. Şi răspunzând împăratul că le va da dajdie, ei 
cereau să pună şi păzitori de-ai lor la dânsa. Pentru aceasta aflându-se lucrurile la 
nedumerire, şi neştiind ce vor mai face, căzură la Născătoarea de Dumnezeu, 
rugându-o să ajute cetăţii ei şi să o mântuiască fiind la primejdie. 


Și le ascultă rugăciunea Născătoarea de Dumnezeu, şi pedepsi pe cei fără de 
Dumnezeu, precum li se cădea, şi întâi surpă într-o groapă cu cal cu tot de muri, pe 
agareanul acela, care hulind, numise numai singură Sofia, pe acea mare a lui 
Dumnezeu Biserică, iar nu şi sfântă. Şi pe cetate, Constantia, după care şi cel ce se 
sui sus să strige obişnuita lor rugăciune, a fost surpat de acolo, şi căzând jos se 
prăpădi. 


După aceea a iconomisit ea, adică Născătoarea de Dumnezeu, a se bate eişi cu 
bulgarii, şi pieriră douăzeci de mii de saracini, risipindu-le şi vasele, unele într-o 
parte, altele într-alta; şi făcu şi pe Suliman cel ce era maimare al lor, de se smeri de 
icoana Născătoarei, şi veni pedestru în cetate, dosădindu-se singur pe sine de 
semeţia şi obrăznicia lui, cea mai dinainte. Deci făcându-i cu foamea şi cu moartea 
şi cu zdrobirea vaselor de căzură atâta mulțime de agareni, cu mână tare îşi păzi 
cetatea sa. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Canonul cel întâi 


Cântarea a 7-a 


Irmos: Mâniei celei fără de ruşine şi focului, dumnezeiasca dragoste împotrivindu- 
se, focul adică l-a răcorit, iar de mânie şi-a râs; prin cea cuvântătoare şi de Dumne- 
zeu însufleţită, cu trei răsunări a sfinţilor vioară, răsunând împotriva organelor 
muziceşti în mijlocul văpăii: Prea slăvite Dumnezeul părinților şi al nostru, bine 
eşti cuvântat. 


Tablele cele de Dumnezeu lucrate, cele scrise cu Dumnezeiescul Duh, Moise cu 
mânie le-a sfărâmat, iar Stăpânul aceluia păzind nevătămată pe ceea ce L-a născut, 
în casele cereşti acum o a aşezat, cu care săltând strigăm lui Hristos: Prea slăvite 
Dumnezeul părinților şi al nostru, bine eşti cuvântat. 


În chimvale prin buze curate, cu alăuta muzicească a inimii, în trâmbiţă cu bun glas 
a gândului înalt, întru bine slăvită şi aleasă ziua mutării curatei Fecioare, cu mâini 
lucrătoare plesnind, să strigăm: Prea slăvite Dumnezeul părinţilor şi al nostru, bine 
eşti cuvântat. 


Norodule cel de Dumnezeu înţelepțit adună-te; că lăcaşul dumnezeieştii slave, din 
Sion se mută la lăcaşul ceresc; unde este glasul cel curat al celor ce prăznuiesc, 
glasul bucuriei celei negrăite, al celor ce strigă lui Hristos întru veselie: Prea slăvite 
Dumnezeul părinților şi al nostru, bine eşti cuvântat. 


Alt Canon 
Cântarea a 7-a 
Irmos: N-au slujit făpturii cugetătorii de Dumnezeu, fără numai Făcătorului; ci 
îngrozirea focului bărbăteşte călcându-o, se bucurau cântând: Prealăudate Domnul 
părinților şi Dumnezeule, bine eşti cuvântat. 
Doamne şi fecioare, pomenirea Fecioarei şi Maicii lui Dumnezeu cinstind, bătrâni 
şi domni, împărați şi judecători, cântați: Domnul părinților şi Dumnezeule, bine 
eşti cuvântat. 
Să trâmbiţeze cu trâmbiţă duhovnicească munţii cei cereşti, să se bucure acum 
dealurile şi să sălteze dumnezeieştii apostoli, că împărăteasa se mută la Fiul său, să 
împărăţească cu Dânsul în veci. 
Prea sfințită mutarea Maicii tale celei dumnezeieşti şi nestricate, Cetele cele mai 
presus de lume ale puterilor celor de sus le-a adunat să se veselească împreună cu 
cei de pe pământ, care cântă ţie: Dumnezeule bine eşti cuvântat. 


Canonul cel întâi 


Cântarea a 8-a 


Irmos: Văpaia răcorind pe cuvioşi, iar pe cei necredincioşi arzând, îngerul lui 
Dumnezeu cel prea puternic o a arătat tinerilor; şi pe Născătoarea de Dumnezeu o a 
făcut izvor de viaţă începător, stricarea morţii, şi viaţă izvorând celor ce cântă: Pe 
Făcătorul unul să-L lăudăm cei izbăviţi, şi să-L prea înălțăm întru toți vecii. 


Cu cuvinte au urmat dumnezeiescului sicriu celui de sfințenie, toată mulțimea cu- 
vântătorilor de Dumnezeu în Sion, strigând: Unde te duci acum cortul Dumne- 
zeului celui viu ? Nu înceta privind la cei ce cântă cu credinţă: Pe Făcătorul unul 
să-L lăudăm cei mântuiţi, şi să-L prea înălțăm în veci. 


Aşa înălțându-ţi mâinile purcezând, mâinile cu care ai îmbrățişat pe Dumnezeu 
trupeşte, ceea ce eşti cu totul fără prihană, ai zis cu îndrăzneală ca o Maică către 
Cel ce L-ai născut: Pe care mi-ai dat mie, în veci îi păzeşte, care strigă către Tine: 
Pe Făcătorul unul să-L lăudăm cei izbăviţi, şi să-L prea înălțăm în veci. 


Alt Canon 
Cântarea a 8-a 


Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit. Atunci fiind închipuită, iar acum lucrată, pe toată lumea ridică să-ţi 
cânte ție: Pe Domnul lucrurile lăudaţi-L, şi-L prea înălțaţi întru toţi vecii. 


Pomenirea ta Fecioară prea curată, o slăvesc Căpeteniile, şi Stăpânuile şi Puterile, 
Ingerii Arhanghelii, Scaunele Domniile, Heruvimu şi înfricoşaţii Serafimi; şi 
neamul omenesc o lăudăm, şi o prea înălțăm întru toţi vecii. 
Cel ce S-a sălăşluit minunat în pântecele tău cel curat întrupându-Se, acesta duhul 
tău cel prea sfințit primindu-l la Sine, 1-a făcut odihnă, ca un datornic Fiu. Pentru 
aceasta pe tine Fecioară te lăudăm, şi te prea înălțăm întru toţi vecii. 
O minuni mai presus de minte, ale pururea Fecioarei şi Maicii lui Dumnezeu! Că în 
groapă sălăşluindu-se, o a arătat Rai. Căreia stându-i înainte astăzi, bucurându-ne 
cântăm: Pe Domnul lăudaţi-L lucrurile, şi-L prea înălţaţi întru toţi vecii. 

Canonul cel întâi 


La Cântarea a a 9-a 


Ceea ce eşti mai cinstită... Nu cântăm ci Pripelile acestea: 


Glasul 1: Pripeală: Neamurile toate te fericesc pe tine, una de Dumnezeu Născă- 
toare. 


Biruiescu-se hotarele firii, întru tine curată Fecioară, că naşterea fecioreşte, şi moa- 
rtea arvunează viață. Ceea ce eşti după naştere Fecioară, şi după moarte vie, mân- 
tuieşti pururea Născătoare de Dumnezeu moştenirea ta. 


Spăimântatu-s-au Puterile îngereşti, văzând în Sion pe Stăpânul lor, luând pe mâi- 
ni suflet de femeie; căci către ceea ce L-a născut întru curăţie, ca un Fiu a strigat: 
Vino, Curată cu Fiul şi Dumnezeul tău împreună te proslăveşte. 


Aşezat-a ceata apostolilor trupul tău, cel de Dumnezeu primitor, cu frică văzându-l, 
ŞI cu glas mare vestind. In cereştile cămări, la Fiul tău mergând, mântuieşti pururea 
Fecioară moştenirea ta. 


Alt Canon 
Cântarea a a 9-a 


Pripeală: Ingerii Adormirea Fecioarei văzând s-au spăimântat, cum Fecioara de 
pe pământ se înalță la cele de sus. 


Tot neamul pământesc, să sălteze cu Duhul fiind luminat, şi să prăznuiască firea 
minţilor celor fără; de trup, cinstind sfințita adormire a Maicii lui Dumnezeu, şi să 
strige: Bucură-te, prea fericită, Născătoare de Dumnezeu, curată pururea Fecioară. 


Veniţi în Sion, în muntele cel dumnezeiesc şi glas al Dumnezeului celui viu, să ne 
bucurăm văzând pe Născătoarea de Dumnezeu. Că la cortul cel foarte bun şi dum- 
nezeiesc, întru sfintele sfinților pe dânsa, ca pe Maica Sa, Hristos o a mutat. 


Veniţi credincioşii, să ne apropiem la mormântul Maicii lui Dumnezeu; şi să-l cu- 
prindem cu inima, cu buzele, cu ochii şi cu faţa, curat atingându-ne. Şi luând daruri 
de prisosit de tămăduiri, care izvorăsc din izvorul cel pururea curgător. 


Primeşte de la noi cântare de petrecere, Maica Dumnezeului celui viu. Şi cu darul 
tău, cel de lumină purtător şi dumnezeiesc ne umbreşte, conducătorilor noștri 
biruinţă, şi iubitorului de Hristos popor pace, şi iertare celor ce cântă, şi sufletelor 
mântuire dăruind. 


Luminânda 


Însăşi Podobia: Apostoli de la margini, adunându-vă aicea, în satul Ghetsimani, 
îngropaţi trupul meu; şi tu Fiule şi Dumnezeul meu, primeşte Duhul meu. (de trei 
Or1) 


La Laude 
Stihirile pe 4, glasul al 4-lea: 
Podobie: Ca pe un viteaz... 


Întru slăvită adormirea ta, cerurile se bucură şi Oştile îngereşti se veselesc; şi tot 
pământul se bucură, cântare de petrecere glăsuind ţie Maicii Stăpânului tuturor, 
ceea ce nu ştii de nuntă Preasfântă Fecioară, care neamul omenesc l-ai izbăvit, de 
osândirea strămoşilor. (de două ori) 


De la margini s-au adunat cei mai aleşi din apostoli, cu dumnezeiasca voie să te 
îngroape. Şi de pe pământ la înălume ridicată văzându-te, glasul lui Gavriil cu 
bucurie ţi-a strigat ţie: Bucură-te, căruţa a toată Dumnezeirea; bucură-te una care 
ai împreunat cu naşterea ta, cele de pe pământ cu cele de sus. 


Ceea ce ai născut Viaţa, la viaţa cea fără de moarte ai trecut, întru cinstită adormi- 
rea ta, înconjurându-te Îngerii, Domniile şi Puterile, apostolii şi proorocii şi toată 
făptura, şi Fiul tău primind cu prea curate mâinile Sale, sufletul tău cel fără pri- 
hană, Fecioară Maică, Mireasă dumnezeiască. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 6-lea 


La adormirea ta cea fără de moarte, Născătoare de Dumnezeu, Maica Vieţii, norii 
au răpit pe apostoli prin văzduh. Şi pe cei risipiţi prin lume, întru o ceată i-a pus, 
înaintea prea curatului tău trup; care şi îngropându-l cu cinste, glasul lui Gavriil au 
strigat, cântând: Bucură-te, cea plină de dar, Fecioară Maică care nu ştii de mire, 
Domnul este cu tine; cu care împreună ca pe Fiul tău şi Dumnezeul nostru roagă-L, 
să mântuiască sufletele noastre. 


Slavoslovia cea mare. Ectenia şi Otpustul. Şi se face ungere din untdelemnul sfințit 
din candela Preasfintei Născătoarei de Dumnezeu. Ceasul 1 şi cel desăvârşit Ot- 
pust. 

La Liturghie 


Fericirile praznicului din Canonul cel dintâi, Cântarea a 3-a, pe 4. Şi dintru al 2-lea 
Canon, Cântarea a 6-a, pe 4. După Ieşire Troparul praznicului. Slavă..., Şi acum... 
Condacul. Prochimenul, glasul al 3-lea. Cântarea a Născătoarei de Dumnezeu: 
Măreşte suflete al meu pe Domnul... Stih: Că a căutat spre smerenia roabei sale... 


Apostolul către Filipeni: Fraţilor aceasta să se cugete întru noi, care şi întru Hristos 
lisus... Aliluia, glasul al 2-lea: Scoală-te Doamne întru odihna Ta... Stih: Juratu-s-a 
Domnul lui David cu adeverinţă... 


Evanghelia, de la Luca: In vremea aceea, intrat-a lisus într-un sat... In locul lui, 
Cade-se să te fericim... cântăm Irmosul Cântării a 9-a : Se spitesc hotarele firii... şi 
până la sfârşitul Praznicului. Chinonicul: Paharul mântuirii voi lua... 


La masă se face mângâiere fraților. De se va întâmpla praznicul acesta Miercuri 
sau Vineri, dezlegare numai la peşte şi la vin; iar de se va întâmpla Luni, la mireni 
dezlegare la carne, la brânză şi la ouă; iar la monahi numai la peşte, untdelemn şi la 
vin, ŞI se prăznuieşte praznicul acesta 9 zile. 


Cade-se a şti: Că de se va întâmpla praznicul Adormirii Preasfintei Născătoarei de 
Dumnezeu, Duminică sau Sâmbătă: 


La Vecernia cea mică: La Doamne strigat-am..., Stihirile Învierii pe 4. Slavă..., Şi 
acum..., a praznicului. La Stihoavnă. Stihira Învierii una, şi a praznicului. Sti- 
hoavna Vecerniei celei mari cu Stihirile praznicului. Slavă..., Şi acum..., a praz- 
nicului, Troparul Învierii. Slavă..., Şi acum..., al praznicului. Ectenia mică, şi 
Otpustul. 


La Vecernia cea mare: După obişnuitul Psalm, cântăm: Fericit bărbatul... Catisma 
toată. La Doamne strigat-am... Stihirile Învierii 3. Anatolicească 1, şi ale 
praznicului 6, Slavă..., Şi acum..., a praznicului, Vohod, Prochimenul zilei, şi citiri 
3, ale praznicului. La Lite Stihirile, şi Slavă..., Şi acum..., a praznicului. La 
Stihoavnă, Stihirile învierii. Slavă..., Şi acum... a praznicului. La binecuvântarea 
pâinilor, Troparul praznicului, de 3 ori, şi citirea în trimiteri. 


La Utrenie: La Dumnezeu este Domnul... Troparul Învierii de 2 ori. Slavă..., Şi 
acum..., al praznicului. După obişnuitele Catisme, Sedelnele Învierii cu ale 
Născătoarei lor, şi citire. Apoi cântăm Poleleul, cu Mărimurile praznicului, şi Tro- 
parele: Soborul cel îngeresc... Şi Sedelnele toate ale praznicului, cale o dată, şi 
citire a praznicului. Antifoanele glasului, Prochimen şi Evanghelia praznicului. 
După aceea, Învierea lui Hristos... Psalm 50, şi sărutare Evangheliei după obicei. 


Apoi Slavă..., Pentru rugăciunile Născătoarei de Dumnezeu... Și acum..., iar 
aceeaşi. Stihira praznicului, Canonul Învierii cu Irmosul pe 4, şi al Născătoarei de 
Dumnezeu pe 2, şi ale praznicului amândouă Canoanele pe 8. Catavasie, Irmoasele 
praznicului dintru amândouă Canoanele. După a 3-a Cântare, Condacul şi Icosul 
învierii, şi Ipacoi al praznicului odată. După a 6-a Cântare, Condacul praznicului, 
şi Icosul, şi citim Prologul. La a 9-a Cântare, Pripelile nu le cântăm, ci, Ceea ce eşti 
mai cinstită... Luminânda Învierii, Slavă..., ȘI acum..., a praznicului. La Laude 
Stihirile Învierii pe 4, şi ale praznicului 4, cu Stihirile praznicului. Slavă..., a 
praznicului, Şi acum..., Prea binecuvântată eşti..., şi Slavoslovia cea mare. După, 
Sfinte Dumnezeule... Troparul Învierii numai, Ectenia şi Otpustul dându-le şi 
untdelemn, din Candela prăznuirii. După aceea Stihira Evangheliei, şi Ceasul 1, la 
care zicem Troparul Învierii. Slavă..., al praznicului, Și acum..., al Născătoarei 
Ceasurilor. După Tatăl nostru... Condacul Învierii, şi Otpustul. Asemenea şi la 
celelalte Ceasuri. Troparul Învierii, Slavă..., al praznicului, Şi acum..., al Născă- 
toarei Ceasurilor. Condacul praznicului, şi al Învierii, le zicem schimbându-le. 


La Liturghie: Fericirile Învierii glasului pe 6, şi ale praznicului Cântarea a 3 a, pe 
4. După Vohod, Troparul Învierii. şi al praznicului. Slavă..., Condacul Învierii, Şi 
acum..., al praznicului. Prochimen, Apostol, Evanghelie şi Chinonicul zilei, şi al 
praznicului. 


Canon de rugăciune la praznicul înainteprăznuirii Adormirii Maicii 
Domnului 

Canon de rugăciune la praznicul înainteprăznuirii Adormirii Maicii Domnului (14 
august): 


https://www.academia.edu/85730359/Canon_de_rug %C4%83ciune la praznicul _%C3% 
AEnaintepr % C4% 83znuirii Adormirii Maicii Domnului 14 august 


https://archive.org/details/canon-inaintepraznuire 


2 o e 


Tropar la praznicul înainteprăznuirii Adormirii Maicii Domnului, glasul al 4-lea: 
Popoare, înainte dănţuiţi, din mâini bătând cu credinţă şi cu dragoste vă adunaţi 
astăzi bucurându-vă şi luminat cântaţi toți cu veselie. Că Maica lui Dumnezeu 
urmează să treacă de la cele pământeşti la cele de sus cu prea mărire. Pe aceea cu 
cântări pururea să o mărim că este Născătoare de Dumnezeu. 


facere a lui losif 
Cântarea 1, glasul al 8-lea 


Irmos: Să cântăm Domnului, cel ce a povăţuit pe poporul Său prin Marea Roşie, 
cântare de biruinţă, căci cu Slavă S-a prea slăvit. 


Stih: Preasfântă Născătoare de Dumnezeu, miluieşte-ne pe noi. 


Să cântăm Domnului, cel ce a mutat în latura celor vii pe Preasfânta şi curata Mai- 
ca Sa cea după trup. 


Stih: Preasfântă Născătoare de Dumnezeu, miluieşte-ne pe noi. 


Ca să vezi frumuseţea şi să te îndulceşti de podoaba Fiului tău, Fecioară la Dânsul, 
mutându-te, ai alergat. 


Stih: Preasfântă Născătoare de Dumnezeu, miluieşte-ne pe noi. 


Cum ai răbdat moarte, Ceea ce ai născut pe Omorâtorul iadului şi oamenilor celor 
morți le-a dăruit acum prin tine viaţă? 


Stih: Preasfântă Născătoare de Dumnezeu, miluieşte-ne pe noi. 


Arătatu-te-ai cea mai curată tu, ceea ce ai născut pe Cel ce a curățit păcatele tutu- 
ror, Fecioară. Pentru aceasta, cu credinţă te mărim. 


Cântarea a 3-a 


Irmos: Tu eşti Întărirea celor ce aleargă la Tine, Doamne; Tu eşti Lumina celor în- 
tunecaţi; şi pe tine Te laudă duhul meu. 


Stih: Preasfântă Născătoare de Dumnezeu, miluieşte-ne pe noi. 


Pământul şi cele cereşti se bucură de mutarea ta, Maica lui Dumnezeu, că prin tine 
au dobândit prea mărita lor împreunare. 


Stih: Preasfântă Născătoare de Dumnezeu, miluieşte-ne pe noi. 


Bucuratu-s-au cereştii îngeri primindu-te pe tine, ceea ce te-ai înălțat de pe pământ, 
de Dumnezeu Născătoare prea lăudată. 


Stih: Preasfântă Născătoare de Dumnezeu, miluieşte-ne pe noi. 


Precum naşterea ta a fost prea mărită cu adevărat, Preacurată, aşa este şi dumneze- 
iasca şi cinstită mutarea ta. 


Stih: Preasfântă Născătoare de Dumnezeu, miluieşte-ne pe noi. 


Ridicatu-te-ai la locaşurile cele cereşti, prea curată, ca una care eşti locaş prea curat 
lui Dumnezeu, prea cinstită Fecioară. 


Cântarea a 4-a 


Irmos: Auzit-am, Doamne, Taina iconomiei Tale; înţeles-am lucrurile Tale şi am 
prea slăvit Dumnezeirea Ta. 


Stih: Preasfântă Născătoare de Dumnezeu, miluieşte-ne pe noi. 


Mirare şi spaimă au cuprins pe tăinutorii Cuvântului, văzându-te moartă şi fără de 
glas pe tine, curată, ceea ce eşti Maica Vieţii. 


Stih: Preasfântă Născătoare de Dumnezeu, miluieşte-ne pe noi. 

O, îngropare! O, darul! O, cântare care a fost atunci mai presus de cuvânt! Ai cărei 
ispravnici au fost cei purtători de Dumnezeu, care au stat împrejurul tău, prea feri- 
cită. 

Stih: Preasfântă Născătoare de Dumnezeu, miluieşte-ne pe noi. 


Tu încăpere desfătată te-ai făcut Cuvântului. Pentru aceasta, te-a ridicat către odih- 
na cea desfătată şi sfântă şi veşnică, de Dumnezeu Născătoare. 


Stih: Preasfântă Născătoare de Dumnezeu, miluieşte-ne pe noi. 


Sfântă Adormirea ta îngerii şi oamenii o fericesc; că tu eşti Impărăteasa tuturor, 
născând pe Impăratul tuturor, Fecioară. 


Cântarea a 5-a 


Irmos: Dis de dimineaţă strigăm Ţie, Doamne: izbăveşte-ne pe noi, că Tu eşti 
Dumnezeul nostru, afară de Tine pe altul nu ştim. 


Stih: Preasfântă Născătoare de Dumnezeu, miluieşte-ne pe noi. 


Mormântul tău mărturiseşte îngroparea ta şi mutarea ta cu trupul acum la ceruri, 
Ceea ce eşti cu totul fără pihană. 


Stih: Preasfântă Născătoare de Dumnezeu, miluieşte-ne pe noi. 


Lăudaţi, fecioare, slăviţi, tineri, bătrâni şi domni, Adormirea Născătoarei de Dum- 
nezeu. 


Stih: Preasfântă Născătoare de Dumnezeu, miluieşte-ne pe noi. 


Murind, la locaşurile cele fără de moarte te-ai mutat, omorând pe vrăjmaşul cu naş- 
terea ta, Ceea ce eşti cu totul fără prihană. 


Stih: Preasfântă Născătoare de Dumnezeu, miluieşte-ne pe noi. 


Înconjuratu-te-au pe tine cetele bărbaţilor celor primitori de Dumnezeu, cu glasuri 
de petrecere, mărindu-te pe tine, Stăpână. 


Cântarea a 6-a 

Irmos: Rugăciunea mea voi înălța către Domnul şi Lui voi spune necazurile mele. 
Că s-a umplut sufletul meu de răutăți şi viaţa mea de iad s-a apropiat. Şi ca Iona 
mă rog: Dumnezeule, din stricăciune scoate-mă. 

Stih: Preasfântă Născătoare de Dumnezeu, miluieşte-ne pe noi. 

Casa care a încăput pe Cel Necuprins de toate, trece să locuiască la cele cereşti. 
Ceea ce s-a arătat cer al lui Hristos şi scaun şi cămară mare şi porumbiţă prea cu- 
rată, a cărei dumnezeiască adormire să o lăudăm. 

Stih: Preasfântă Născătoare de Dumnezeu, miluieşte-ne pe noi. 

Ca şi cu nişte aripi pe nori ridicându-se vulturii Cuvântului cei sus zburători, în 
Ghetsimani s-au adunat, Fecioară, vrând să te întâmpine pe tine ducându-te la cer. 
Pe aceia, ca pe nişte fii ai Fiului tău, i-ai binecuvântat. 

Stih: Preasfântă Născătoare de Dumnezeu, miluieşte-ne pe noi. 

Cine este Aceasta care se urcă din văile lumeşti? Ce este această petrecere şi stră1- 


nă mergere înainte? Ce taină mare este aceasta ce se vede? Este Impărăteasa tutu- 
ror şi Doamna şi slava şi lauda. 


Stih: Preasfântă Născătoare de Dumnezeu, miluieşte-ne pe noi. 


Strigat-a adunarea apostolilor şi de lacrimi s-a umplut, când au văzut sfânt sufletul 
tău, lăsându-și locaşul cel de Dumnezeu primitor. Şi a lăudat cu dumnezeiască 
cuviinţă, a ta dumnezeiască adormire, Ceea ce eşti cu totul fără prihană. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Intru mărită pomenirea ta, lumea, împodobită fiind prin gând cu duh fără materie în 
veselie, strigă către tine: Bucură-te, Fecioară, lauda creştinilor. 


Cântarea a 7-a 


Irmos: Tinerii evrei au călcat în cuptor văpaia cu îndrăzneală şi focul în rouă l-au 
schimbat, cântând: Binecuvântat eşti, Doamne Dumnezeule, în veci. 


Stih: Preasfântă Născătoare de Dumnezeu, miluieşte-ne pe noi. 


Ceea ce te-ai tăinuit de legile firii întru dumnezeiască naşterea ta, după legea ome- 


nească mori, ceea ce una eşti curată, înviind cu naşterea ta cea de viaţă purtătoare 
pe cei omorâţi de demult, Preacurată. 


Stih: Preasfântă Născătoare de Dumnezeu, miluieşte-ne pe noi. 

Rămâne dumnezeiescul mormânt deşert de trupul tău, dar plin de dar; că ne izvo- 
răşte nouă izvoare de tămăduiri şi potoleşte curgerile păcatului, Preasfântă de 
Dumnezeu Născătoare. 


Stih: Preasfântă Născătoare de Dumnezeu, miluieşte-ne pe noi. 


Ridicatu-s-a trupul din mormânt şi ne-a rămas, Fecioară curată, binecuvântarea ta, 
care pe orbi îi aduce la lumină şi arată prisositoare milostivirea ta. 


Stih: Preasfântă Născătoare de Dumnezeu, miluieşte-ne pe noi. 


Ceea ce eşti carte nouă în care s-a scris Cuvântul, cu sfat prea minunat, roagă-te să 
fie înscrişi în Cartea vieţii toţi cei ce laudă cinstită şi prea mărită adormirea ta. 


Cântarea a 8-a 


Irmos: Tinerii cei de Dumnezeu cuvântători în cuptor, împreună cu focul şi văpaia 
călcând-o, au săltat cântând: Binecuvântaţi, toate lucrurile Domnului, pe Domnul. 


Stih: Preasfântă Născătoare de Dumnezeu, miluieşte-ne pe noi. 


De la margini venind stâlpii marginilor cei prea luminoşi, în Sion s-au adunat să te 
îngroape pe tine, ceea ce ai luat sfârşitul vieţii, Preacurată. 


Stih: Preasfântă Născătoare de Dumnezeu, miluieşte-ne pe noi. 


Nici limba celor mai iscusiți vorbitori, nici gurile îngerilor nu pot după vrednicie să 
te laude pe tine; că fără asemănare pe toţi i-ai covârşit, Stăpână. 


Stih: Preasfântă Născătoare de Dumnezeu, miluieşte-ne pe noi. 


Să se bucure făptura şi norii să picure dreptate în ziua de acum, ca să cinstească 
dumnezeiască mutarea Fecioarei. 


Stih: Preasfântă Născătoare de Dumnezeu, miluieşte-ne pe noi. 

Iată, scaunul Domnului, cel mai presus decât Heruvimii şi Scaunele, de pe pământ 
se înalță ca să fie aşezat în dumnezeiasca Impărăție, Ceea ce singură este cu totul 
fără prihană. 

Cântarea a 9-a 

Irmos: Cu adevărat Născătoare de Dumnezeu te mărturisim pe tine, Fecioară cu- 
rată, noi cei mântuiți prin rugăciunea ta; şi împreună cu Cetele cele fără de trup te 
mărim pe tine. 


Stih: Preasfântă Născătoare de Dumnezeu, miluieşte-ne pe noi. 


Ca una care eşti mai luminată decât toate cele cereşti, străluceşte şi luminează pe 
cântăreții adormirii tale celei luminate cu lumina darurilor. 


Stih: Preasfântă Născătoare de Dumnezeu, miluieşte-ne pe noi. 


Săltați, inimile tuturor credincioşilor, întru adormirea singurei Fiice a lui Dumne- 
zeu, fiind mântuite cu rugăciunea ei cea neadormită. 


Stih: Preasfântă Născătoare de Dumnezeu, miluieşte-ne pe noi. 


Pământul prăznuieşte, îngerii saltă şi se bucură toți drepţii întru adormirea ta, Fe- 
cioară, lăudându-te pe tine. 


Stih: Preasfântă Născătoare de Dumnezeu, miluieşte-ne pe noi. 


Fecioară, ceea ce eşti iubitoare de bine, revarsă peste toți milele tale cele bune; şi 
ne scapă de tot răul pe noi, Ceea ce ai născut pe Cuvântul cel prea bun. 


Sedelna, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ție? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Cele ale înainteprăznuirii mutării Maicii lui Dumnezeu prăznuind, bucurându-ne, 
luminat să grăim către dânsa: Bucură-te, Ceea ce te-ai înălţat de pe pământ la cele 
cereşti; Bucură-te, Ceea ce ai înviat marginile cu adormirea ta. Pentru aceasta, 


acum mutându-te, fă pomenire pentru lume, Ceea ce eşti cu dar dăruită. 


Canon de rugăciune la praznicul adormirii Maicii Domnului (1) 

Canon de rugăciune la praznicul adormirii Maicii Domnului (1) (s.v. 15 august / 
s.n. 28 august): 


https://www.academia.edu/85730910/Canon_de_ rug %C4%83ciune la praznicul adormiri 
i_Maicii_Domnului_1_15_august 


https://archive.org/details/canon-1_202208 


https://www.slideshare.net/slideshow/canon-de-rugaciune-la-praznicul-adormirii-maicii- 
domnului-1-s-v-15-august-s-n-28-august/271405780 
ate ale se 


Tropar la praznicul adormirii Maicii Domnului, glasul 1: Intru naştere fecioria ai 
păzit, întru adormire lumea nu ai părăsit, de Dumnezeu Născătoare; mutatu-te-ai la 
viaţă, fund Maica Vieţii şi cu rugăciunile tale, izbăveşti din moarte sufletele noa- 
stre. 


facere a lui Cosma 


Cântarea 1 


Irmos: Cea împodobită cu dumnezeiasca slavă, sfințita şi lăudata pomenirea ta, 
Fecioară, pe toţi credincioşii la veselie i-a adunat şi începând Mariam, cu timpane 
ŞI cu hore, cântă Unuia-Născut al tău, căci cu slavă S-a prea slăvit. 


Stih: Preasfântă Născătoare de Dumnezeu, miluieşte-ne pe noi. 

Petrecut-au Cetele celor fără trup în Sion dumnezeiescul tău trup cel ce mergea la 
cer. Şi fără de veste adunându-se mulțimea apostolilor de la margini, a stat îndată 
înaintea ta Născătoare de Dumnezeu, cu aceia, prea curată Fecioară, cinstită po- 
menirea ta prăznuim. 

Stih: Preasfântă Născătoare de Dumnezeu, miluieşte-ne pe noi. 

Răsplătiri de biruinţă ai luat asupra firii, curată, pe Dumnezeu născând. Insă, 
urmând Făcătorului şi Fiului tău, mai presus de fire te-ai supus legilor firii. Pentru 
aceasta, după ce ai murit, ai înviat, cu Fiul tău în veci vieţuind. 


Cântarea a 3-a 


Irmos: Cel ce eşti Făcător şi cuprinzător a toate, înţelepciunea şi puterea lui Dum- 


nezeu, Hristoase, neclintită şi nemişcată, întăreşte Biserica, cel ce Însuţi eşti Sfânt 
şi întru Sfinţi Te odihneşti. 


Stih: Preasfântă Născătoare de Dumnezeu, miluieşte-ne pe noi. 


Pe tine, femeie moartă, însă mai presus de fire şi Maică a lui Dumnezeu, văzându- 
te măriții apostoli, ceea ce eşti cu totul fără prihană, cu frică te-au atins cu mâinile 
pe tine, cea strălucită cu mărire, ca pe o sălăşluire în care Dumnezeu a locuit vă- 
zându-te. 


Stih: Preasfântă Născătoare de Dumnezeu, miluieşte-ne pe noi. 
Apucat-a înainte judecata lui Dumnezeu aducând tăierea mâinilor batjocoritoare 
ale celui îndrăzneţ, păzind în slava Dumnezeirii cinstea sicriului celui însuflețit, în 


care Cuvântul trup S-a făcut. 


Cântarea a 4-a 


Irmos: Graiurile proorocilor şi preînchipuirile au proorocit întruparea Ta cea din 
Fecioară, Hristoase. Lumina strălucirii Tale întru lumina neamurilor va ieşi şi va 
striga Ție adâncul cu veselie: Slavă puterii Tale, lubitorule de oameni. 


Stih: Preasfântă Născătoare de Dumnezeu, miluieşte-ne pe noi. 


Vedeţi, popoare şi vă miraţi că muntele cel sfânt şi prea vădit al lui Dumnezeu, la 
locaşurile cele cereşti de sus se ridică; Cerul cel pământesc în locaşul cel ceresc şi 
nestricăcios se sălăşluieşte. 


Stih: Preasfântă Născătoare de Dumnezeu, miluieşte-ne pe noi. 


La viaţa cea pururea veşnică şi mai bună, moartea ta a fost trecere, curată, din cea 
vremelnică la cea dumnezeiască cu adevărat şi netrecătoare mutându-te, Preacu- 
rată, vezi întru veselie pe Fiul şi Domnul tău. 

Stih: Preasfântă Născătoare de Dumnezeu, miluieşte-ne pe noi. 


Ridicatu-s-au porţile cereşti, îngerii au lăudat şi a primit Hristos vistieria fecioriei 
Maicii Sale. Heruvimii te-au ridicat cu veselie şi Serafimui te slăvesc, bucurându- 
se. 


Cântarea a 5-a 

Irmos: Dumnezeiasca şi nespusa frumuseţe a bunătăţilor Tale, Hristoase, voi spu- 
ne: că din veşnica slavă, strălucire împreună vecuitoare şi ipostatnică luând, din 
pântecele fecioresc întrupându-Te, celor din întuneric şi din umbră le-ai răsărit ca 
un Soare. 

Stih: Preasfântă Născătoare de Dumnezeu, miluieşte-ne pe noi. 

Ca pe nor adunarea apostolilor, Fecioară, fiind purtată, s-a adunat în Sion de la 
margini, ca să slujească ţie, norului celui uşor, din care Dumnezeu Cel Preaînalt, 


celor din întuneric şi din umbră, le-a răsărit Soare al dreptăţii. 


Stih: Preasfântă Născătoare de Dumnezeu, miluieşte-ne pe noi. 


Limbile cele de Dumnezeu primite, ale trâmbiţelor dumnezeieştilor bărbaţi, cu glas 
bine răsunător, Născătoarei de Dumnezeu au strigat cântare de petrecere, cu Duhul 
glăsuind: Bucură-te, izvorul cel nestricat al întrupării lui Dumnezeu celei de viaţă 
începătoare şi izbăvirea tuturor. 


Cântarea a 6-a 


Irmos: Focul cel dinăuntru al chitului născut în luciul mării a fost închipuire a 
îngropăriui Tale celei de trei zile, al căreia prooroc Iona s-a arătat. Că, fiind izbăvit 
precum s-a şi spus mai înainte, nevătămat striga: jertfi-voi Ție cu glas de laudă, 
Doamne. 


Stih: Preasfântă Născătoare de Dumnezeu, miluieşte-ne pe noi. 


Datu-ţi-a ție cele mai presus de fire Împăratul, Dumnezeul tuturor; că, precum în 
naştere Fecioară te-a păzit, aşa şi în groapă trupul ţi-a ferit fără stricăciune şi 
împreună te-a prea mărit în dumnezeiasca mutare, cinste ţie, Maicii, ca un Fiu dă- 
ruindu-ţi. 


Stih: Preasfântă Născătoare de Dumnezeu, miluieşte-ne pe noi. 


Cu adevărat pe tine ca pe o făclie luminoasă a Focului celui fără materie; ca pe o 
cădelniță de aur a Cărbunelui celui dumnezeiesc; ca pe o năstrapă şi toiag şi tablă 
de piatră de Dumnezeu scrisă; ca pe un sicriu sfânt şi ca pe o masă a Pâinii Vieţii, 
în Sfânta Sfintelor te-a sălăşluit, Fecioară, Cel Născut al tău. 


Condac, glasul al 2-lea: Pe Născătoarea de Dumnezeu, ceea ce este în rugăciuni 
neadormită şi folosință, nădejdea cea neschimbată, mormântul şi moartea nu au 
ținut-o. Căci, ca pe Maica Vieţii, la viaţă a mutat-o Cel ce S-a sălăşluit în pântece- 
le ei cel pururea fecioresc. 


Cântarea a 7-a 


Irmos: Mâniei celei fără de ruşine şi focului, dumnezeiasca dragoste împotrivin- 
du-se, focul adică l-a răcorit, iar de mânie şi-a râs; prin vioara cea cuvântătoare şi 
de Dumnezeu însuflețită, care cu cele trei cântări ale sfinților, împotriva organelor 
de cântare ale păgânilor, în mijlocul văpăii, a răsunat: Prea slăvite Dumnezeul pă- 
rinților şi al nostru, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Tablele cele de Dumnezeu lucrate şi scrise cu Dumnezeiescul Duh, Moise cu mâ- 
nie le-a sfărâmat; iar Stăpânul Aceluia păzind nevătămată pe Ceea ce L-a născut, în 
Locaşurile cereşti acum a aşezat-o. Cu aceia săltând, grăim lui Hristos: Prea slăvite 
Dumnezeul părinților şi al nostru, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


In bine slăvită şi aleasa zi a mutării curatei Fecioare, cu mâini iscusite să cântăm în 
chimvale şi în lăuta inimii şi cu buze curate să dăm glas gândului înalt în trâmbiţă 
şi să grăim: Prea slăvite Dumnezeul părinţilor şi al nostru, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Poporule, cel de Dumnezeu înţelepţit, adună-te; că locaşul dumnezeieştii slave din 
Sion se mută la Locaşul ceresc. Acolo este glasul cel curat al celor ce prăznuiesc, 
glasul bucuriei celei negrăite al celor ce cântă lui Hristos întru veselie: Prea slăvite 
Dumnezeul părinților şi al nostru, bine eşti cuvântat. 


Cântarea a 8-a 


Irmos: Îngerul lui Dumnezeu cel prea puternic a arătat tinerilor văpaia, răcorind pe 
CUVIOŞI, iar pe cei necredincioşi arzând şi pe Născătoarea de Dumnezeu a făcut-o 
izvor de viaţă începător, stricare a morţii şi viaţă izvorând celor ce cântă: pe 
Făcătorul singur să-L lăudăm cei mântuiţi şi să-L prea înălţăm întru toți vecii. 


Stih: Preasfântă Născătoare de Dumnezeu, miluieşte-ne pe noi. 

Cu cuvinte au urmat dumnezeiescul sicriu celui de sfinţenie, toată mulţimea cuvân- 
tătorilor de Dumnezeu în Sion, strigând: unde te duci acum cortul Dumnezeului 
celui Viu? Nu înceta privind la cei ce cântă cu credinţă: pe Făcătorul singur să-L 


lăudăm cei mântuiţi şi să-L prea înălțăm în veci. 


Stih: Preasfântă Născătoare de Dumnezeu, miluieşte-ne pe noi. 


Înălțându-ţi mâinile cu care ai îmbrăţişat pe Dumnezeu trupeşte, ceea ce eşti cu 
totul fără prihană, ai zis cu îndrăzneală ca o Maică către Cel pe care L-ai născut: pe 
cei pe care mi i-ai dat mie în veci îi păzeşte, că strigă către Tine: pe Făcătorul sin- 
gur să-L lăudăm cei mântuiți şi să-L prea înălțăm în veci. 


Cântarea a 9-a 


Stih: Neamurile toate te fericesc pe tine, singura de Dumnezeu Născătoare. 


Se biruiesc hotarele firii întru tine, curată Fecioară, că naşterea fecioreşte şi moar- 
tea arvuneşte viaţă. Ceea ce eşti după naştere Fecioară şi după moarte vie, izbă- 
veşti pururea Născătoare de Dumnezeu, moştenirea ta. 


Stih: Neamurile toate te fericesc pe tine, singura de Dumnezeu Născătoare. 


Spăimântatu-s-au Puterile îngereşti, văzând în Sion pe Stăpânul lor, luând pe mâi- 
ni suflet de femeie. Căci, către Ceea ce L-a născut întru curăţie, El ca un Fiu a stri- 
gat: vino, curată şi cu Fiul şi Dumnezeul tău, împreună te prea slăveşte. 


Stih: Neamurile toate te fericesc pe tine, singura de Dumnezeu Născătoare. 


Aşezat-a ceata apostolilor trupul tău cel de Dumnezeu primitor, cu frică văzându-l 
ŞI cu glas mare vestind. Şi în cereştile cămări, la Fiul tău, mergând, izbăveşti puru- 
rea, Fecioară, moştenirea ta. 


Canon de rugăciune la praznicul adormirii Maicii Domnului (2) 


Canon de rugăciune la praznicul adormirii Maicii Domnului (2) (s.v. 15 august / 
s.n. 28 august): 


https://www.academia.edu/86019335/Canon_de_rug %C4% 83ciune_la_praznicul_adormiri 
i_Maicii_Domnului_2_15_august 


https://archive.org/details/canon-2 


https://www.slideshare.net/slideshow/canon-de-rugaciune-la-praznicul-adormirii-maicii- 
domnului-2-s-v-15-august-s-n-28-august/271405904 


2 5 e 


Tropar la praznicul adormirii Maicii Domnului, glasul 1: Întru naştere fecioria ai 
păzit, întru adormire lumea nu ai părăsit, de Dumnezeu Născătoare; mutatu-te-ai la 
viaţă, fund Maica Vieţii şi cu rugăciunile tale, izbăveşti din moarte sufletele noa- 
stre. 


facere a lui loan Damaschin 


Cântarea 1 


Irmos: Deschide-voi gura mea şi se va umplea de Duhul şi cuvânt răspunde-voi 
Impărătesei Maici; şi mă voi arăta luminat prăznuind şi voi cânta adormirea ei, 
bucurându-mă. 


Stih: Preasfântă Născătoare de Dumnezeu, miluieşte-ne pe noi. 


Fecioare tinere, cu Mariam, proorocița, cântare de petrecere acum cântaţi. Că Fe- 
cioara ŞI singura de Dumnezeu Născătoarea la odihna cerească se mută. 


Stih: Preasfântă Născătoare de Dumnezeu, miluieşte-ne pe noi. 


După vrednicie, pe tine, ca pe un cer însuflețit, te-au primit cereştile şi dumne- 
zeieştile locaşuri, prea curată. Şi ai stat luminos înfrumuseţată, ca o Mireasă cu to- 
tul fără prihană, înaintea Impăratului şi Dumnezeu. 


Catavasie: Cea împodobită cu dumnezeiasca Slavă, sfințita şi lăudata pomenirea 
ta, Fecioară, pe toţi credincioşii la veselie i-a adunat şi începând Mariam, cu tim- 
pane şi cu hore, cântă Unuia-Născut al tău, căci cu Slavă S-a prea slăvit. 


Cântarea a 3-a 


Irmos: Pe ai tăi cântăreți, Născătoare de Dumnezeu, izvorul cel viu şi îndestulat, 
care s-au împreunat ceată duhovnicească, întărăşte-i întru dumnezeiască adormirea 
ta, cununilor măririi învrednicindu-i. 


Stih: Preasfântă Născătoare de Dumnezeu, miluieşte-ne pe noi. 


Din coapse muritoare ieşind, curată, cu firea asemenea fiind, odihnă ai primit. Şi ca 
Una care ai născut Viaţa cea adevărată, te-ai mutat la viaţa cea dumnezeiască şi 
ipostatnică. 


Stih: Preasfântă Născătoare de Dumnezeu, miluieşte-ne pe noi. 


Adunarea cuvântătorilor de Dumnezeu de la margini şi mulțimea îngerilor de sus 
au mers la Sion cu voinţa cea atotputernică, după vrednică datorie slujind, Stăpână, 
îngropări tale. 


Catavasie: Cel ce eşti Făcător şi Cuprinzător a toate, înţelepciunea şi puterea lui 
Dumnezeu, Hristoase, neclintită şi nemişcată, întăreşte Biserica, Cel ce Insuţi eşti 
Sfânt şi întru Sfinți Te odihneşti. 


Cântarea a 4-a 


Irmos: Sfatul cel neurmat şi dumnezeiesc, al Întrupării Tale celei de sus, celei din 
Fecioară, proorocul Avacum avându-l în minte, a strigat: Slavă puterii Tale, Doa- 
mne. 

Stih: Preasfântă Născătoare de Dumnezeu, miluieşte-ne pe noi. 


Minune era a vedea Cerul cel însuflețit al Împăratului tuturor, trecând din deşer- 
tăciunile pământului. Cât sunt de minunate lucrurile Tale! Slavă puterii Tale, 
Doamne. 


Stih: Preasfântă Născătoare de Dumnezeu, miluieşte-ne pe noi. 


Întru mutarea ta, Maica lui Dumnezeu, trupul cel prea desfătat şi de Dumnezeu 
primitor, Oştile îngereşti, cu prea sfinţite aripi, cu frică şi cu bucurie l-au acoperit. 


Stih: Preasfântă Născătoare de Dumnezeu, miluieşte-ne pe noi. 
De vreme ce Rodul cel Necuprins al acesteia, prin care cerul s-a făcut, a luat 


îngropare de bunăvoie ca un mort, cum să nu sufere îngropare Ceea ce a născut 
neștiind de nuntă. 


Catavasie: Graiurile proorocilor şi preînchipuirile au proorocit Intruparea Ta cea 
din Fecioară, Hristoase. Lumina strălucirii Tale întru lumina neamurilor va ieşi şi 
va striga Ţie adâncul cu veselie: Slavă puterii Tale, lubitorule de oameni. 


Cântarea a 5-a 


Irmos: Spăimântatu-s-au toate întru cinstită adormirea ta; că tu, Fecioară, neis- 
pitită de nuntă, de pe pământ te-ai mutat la veşnicele Locaşuri şi la Viaţa cea fără 
de sfârşit. lar acum, tuturor celor ce te laudă pe tine, mântuire le dăruieşti prin mij- 
locirile tale. 


Stih: Preasfântă Născătoare de Dumnezeu, miluieşte-ne pe noi. 
Să glăsuiască trâmbiţele cuvântătorilor de Dumnezeu, astăzi; limbile omeneşti cele 
mult grăitoare acum să laude şi să strige toată suflarea, cu lumină nemăsurată 


strălucind; îngerii să cânte adormirea Fecioarei. 


Stih: Preasfântă Născătoare de Dumnezeu, miluieşte-ne pe noi. 


Se cuvenea, Fecioară, ca vasul alegerii, locaşul de petrecere cel minunat şi cu totul 
sfințit lui Dumnezeu, să fie primit dumnezeieşte şi cu cântări să fie cu adevărat 
mărit, de Dumnezeu Născătoare, prea lăudată. 


Catavasie: Dumnezeiasca şi nespusa frumuseţe a bunătăţilor Tale, Hristoase, voi 
spune: că din veşnica Slavă strălucire împreună vecuitoare şi ipostatnică luând, din 
pântecele fecioresc Intrupându-Te, celor din întuneric şi din umbră le-ai Răsărit ca 
un Soare. 


Cântarea a 6-a 

Irmos: Inţelepţii de Dumnezeu, care faceţi acest praznic dumnezeiesc şi cu totul 
cinstit, al Maicii lui Dumnezeu, veniţi să batem din palme, slăvind pe Dumnezeu, 
cel ce S-a născut dintr-însa. 


Stih: Preasfântă Născătoare de Dumnezeu, miluieşte-ne pe noi. 


Din tine a răsărit Viaţa, cheile fecioriei nestricând; deci, cum ar fî fost prea curatul 
şi de viaţă începătorul tău trup, împărtăşit cu ispita morții? 


Stih: Preasfântă Născătoare de Dumnezeu, miluieşte-ne pe noi. 


Locaş find Vieţii, ai dobândit viaţa cea pururea fiitoare; că prin moarte ai trecut la 
viaţă, Ceea ce ai născut Viaţa cea ipostatnică. 


Catavasie: Focul cel dinăuntru al chitului născut în luciul mării a fost închipuire a 
îngropării Tale celei de trei zile, al căreia prooroc Ilona s-a arătat. Că, fiind izbăvit 
precum s-a şi spus mai înainte, nevătămat striga: jertfi-voi Ție cu glas de laudă, 
Doamne. 


Condac, glasul al 2-lea: Pe Născătoarea de Dumnezeu, ceea ce este în rugăciuni 
neadormită şi folosință, nădejdea cea neschimbată, mormântul şi moartea nu au 
ținut-o. Căci, ca pe Maica Vieţii, la viaţă a mutat-o Cel ce S-a sălăşluit în pântecele 
ei cel pururea fecioresc. 


Cântarea a 7-a 
Irmos: N-au slujit făpturi înţelepţi lui Dumnezeu, ci numai Făcătorului; şi groaza 


focului bărbăteşte înfruntând-o, se bucurau, cântând: Prealăudate Dumnezeul pă- 
rinților noştri şi Doamne, bine eşti cuvântat. 


Stih: Preasfântă Născătoare de Dumnezeu, miluieşte-ne pe noi. 


Doamne şi fecioare, cinstiți pomenirea Fecioarei şi Maicii lui Dumnezeu; bătrâni şi 
domni, împărați şi judecători, cântați: Domnul părinţilor şi Dumnezeule, bine eşti 
cuvântat. 


Stih: Preasfântă Născătoare de Dumnezeu, miluieşte-ne pe noi. 


Să trâmbiţeze cu trâmbiţă duhovnicească munţii cei cereşti; să se bucure acum 
dealurile şi să salte dumnezeieştii apostoli: că Impărăteasa se mută la Fiul său, să 
împărăţească cu Dânsul în veci. 


Stih: Preasfântă Născătoare de Dumnezeu, miluieşte-ne pe noi. 


Preasfinţită mutarea Maicii Tale celei dumnezeieşti şi nestricate, cetele cele mai 
presus de lume ale Puterilor celor de sus le-a adunat, ca să se veselească împreună 
cu cei de pe pământ, care cântă Ție: Dumnezeule, bine eşti cuvântat. 


Catavasie: Mâniei celei fără de ruşine şi focului, dumnezeiasca dragoste împo- 
trivindu-se, focul adică l-a răcorit, iar de mânie şi-a râs; prin vioara cea cuvân- 
tătoare şi de Dumnezeu însuflețită, care cu cele trei cântări ale sfinților, împotriva 
organelor de cântare ale păgânilor, în mijlocul văpăii, a răsunat: Prea slăvite 
Dumnezeul părinților şi al nostru, bine eşti cuvântat. 


Cântarea a 8-a 
Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit, atunci fiind închipuită, iar acum plinită; pe toată lumea ridică să-Ţi 


cânte ie: pe Domnul, lucrurile, lăudaţi-L şi-L prea înălțați întru toți veci. 


Stih: Preasfântă Născătoare de Dumnezeu, miluieşte-ne pe noi. 


Pomenirea ta, Fecioară prea curată, o măresc Căpetenule şi Stăpâniile şi Puterile, 
Ingerii, Arhanghelii, Scaunele, Domniile, Heruvimu şi Serafimii; iar neamul ome- 
nesc o lăudăm şi o prea înălțăm întru toți vecii. 


Stih: Preasfântă Născătoare de Dumnezeu, miluieşte-ne pe noi. 


Cel ce S-a sălăşluit în chip minunat în pântecele tău cel curat şi din el S-a Întrupat, 
Acesta, duhul tău cel prea sfințit primindu-l, la Sine l-a făcut odihnă, ca un datornic 
Fiu. Pentru aceasta, pe tine, Fecioară, te lăudăm şi te prea înălțăm întru toţi vecii. 


Stih: Preasfântă Născătoare de Dumnezeu, miluieşte-ne pe noi. 


O, minuni mai presus de minte, ale pururea Fecioarei şi Maicii lui Dumnezeu! Că 
în groapă sălăşluindu-se, a arătat groapa Rai. Acesteia, stând înainte astăzi, bucu- 
rându-ne, cântăm: pe Domnul lăudați-L, lucrurile şi-L prea înălțaţi întru toți vecii. 


Catavasie: Îngerul lui Dumnezeu Cel Preaputernic a arătat tinerilor văpaia, răco- 
rind pe cuvioşi, iar pe cei necredincioşi arzând şi pe Născătoarea de Dumnezeu a 
făcut-o izvor de viaţă începător, stricare a morţii şi viaţă izvorând celor ce cântă: pe 
Făcătorul Singur să-L lăudăm cei mântuiţi şi să-L prea înălțăm întru toți veci. 


Cântarea a 9-a 


Stih: Ingerii văzând adormirea Fecioarei s-au înspăimântat: cum Fecioara de pe 
pământ se înalţă la cele de sus. 


Tot neamul omenesc să salte cu Duhul, fund luminat şi să prăznuiască firea min- 
ților celor fără de trup, cinstind sfințita adormire a Maicii lui Dumnezeu şi să 
strige: Bucură-te, prea fericită Născătoare de Dumnezeu, curată, pururea Fecioară. 


Stih: Ingerii văzând adormirea Fecioarei s-au înspăimântat: cum Fecioara de pe 
pământ se înalţă la cele de sus. 


Veniţi în Sion, în Muntele cel dumnezeiesc şi glasul lui Dumnezeu cel Viu auzind, 
să ne bucurăm văzând că pe Născătoarea de Dumnezeu la Cortul cel foarte bun şi 
dumnezeiesc, în Sfintele Sfintelor, ca pe Maica Sa, Hristos a mutat-o. 


Stih: Ingerii văzând adormirea Fecioarei s-au înspăimântat: cum Fecioara de pe 
pământ se înalță la cele de sus. 


Veniţi credincioşii, să ne apropiem de mormântul Maicii lui Dumnezeu şi să-l cu- 
prindem cu inima, cu buzele, cu ochii şi cu faţa, curat atingându-ne de el. Şi să 
luăm daruri prisositoare de tămăduiri, care izvorăsc din izvorul cel pururea curgă- 
tor. 


Stih: Ingerii văzând adormirea Fecioarei s-au înspăimântat: cum Fecioara de pe 
pământ se înalță la cele de sus. 


Primeşte de la noi cântarea de petrecere, Maica Dumnezeului celui Viu. Şi cu darul 
tău cel dumnezeiesc şi de lumină purtător, ne umbreşte şi iubitorului de Dumnezeu 
popor pace, iertare şi sufletelor mântuire dăruieşte. 


Catavasie: Se biruiesc hotarele firii întru tine, curată Fecioară, că naşterea 
fecioreşte şi moartea arvuneşte viaţă. Ceea ce eşti după naştere Fecioară şi după 
moarte vie, izbăveşti pururea Născătoare de Dumnezeu, moştenirea ta. 


Canon de mângâiere către Preasfânta Născătoare de Dumnezeu 


ce se cântă la toată întristarea, facere a Sfântului Teodor Studitul 
Cântarea I 


Suntem aruncaţi în mii de nenorociri, răbdând cumplite dureri în acestea, dar tu, 
Maica lui Dumnezeu, din ele smulge pe cei ce se încred în tine. 


Multe dintre cele pline de multă larmă tulbură foarte inimile noastre. Linişte dă-ne 
tu, Fecioară, celor ce te au pe tine ocrotitoare nebiruită. 


Intărind mintea şi cugetele noastre ale netrebnicilor şi nevrednicilor robilor tăi, dă- 
ne putere, Fecioară, cu ușurință să stăm împotriva greutăților. 


Ceea ce ai mântuit pe toți pământeni, izbăvindu-i pururea din cumplite primejdii, 
mântuieşte şi acum de toată vătămarea pe rugătorii tăi, păzindu-ne pe noi, Mireasă 
dumnezeiască. 


Cântarea a 3-a 


Furtuna deznădăjduirii suflă acum asupra noastră, Stăpână, mângâierea lumii, pe 
aceasta potoleşte-o, ducându-ne pe noi toţi la ţărmul liniştii, cârmuindu-ne cu harul 
ajutorului tău. 


Din înrâuririle demonilor multe pătimim, pentru aceea ne ducem toată viața în 
chinuri, dar tu ajută-ne, ceea ce eşti pricina dumnezeieștii bucurii, grabnic risipind 
cele mâhnicioase. 


Cu rugăciunile tale de maică, potolește valul chinurilor care i-a ajuns pe robii tăi, 
adormind vânturile cele potrivnice, alungând departe de noi furtuna vrăjmașă. 


Pe Fiul tău înduplecându-L, pe Domnul cel plin de bunăvoire, dă dezlegare, numai 
printr-un semn, rugătorilor tăi din toată răutatea, ca să alunge cele întristătoare, ca 
una ce ai putere, Născătoare de Dumnezeu. 


Cântarea a 4-a 


Valurile întristărui care cumplit acum mă înviforează îmblânzeşte-le ceea ce ai 
născut limanul cel liniștit al bucuriei, Maică Fecioară. 


Izbăveşte-ne din dureri, plecându-te rugăciunilor noastre vrednice de milă, oprind 
toată nenorocirea care vine asupra noastră pe neașteptate, ceea ce ești fără de 


prihană. 


In împrejurări întristătoare ne istovim de tot noi, nenorociții. Dar greutatea 
acestora, Fecioară, prefă-o în ușurință. 


Vindecă durerea care acum ne cuprinde pe noi, robii tă, ceea ce ai scăpat la naștere 
de chinurile cele de maică, Mireasă dumnezeiască. 


Cântarea a 5-a 


Risipeşte negura deznădejdii, prea desăvârșită Fecioară, luminându-ne cu lumina 
ta sufletele celor ce aleargă la tine cu râvnă, Preanevinovată. 


Intăreşte cu putere inimile celor ce te cinstesc pe tine ca, umbrite fund de harul 
dumnezeiesc, să rămână nevătămate de săgetările durerilor ce se abat asupra lor. 


Pe șarpele cel viclean, care îi atacă pe rugătorii tăi, pregătind uneltiri în ascuns, în 
tot chipul nimicindu-l, omoară-l. 


Pe tot vrăjmașul care unelteşte cu dușmănie împotriva noastră, a robilor tăi 
Preanevinovată, cu puterea ta dumnezeiască îl nimiceşte. 


Cântarea a 6-a 


S-au întărit cei puternici, s-au întărit asupra robilor tăi, Maica lui Dumnezeu, 
Fecioară, cei ce prin fire ne dușmănesc pe noi războindu-ne şi necăjindu-ne fără de 
măsură. Dar tu nădejdea cea puternică, ridicând sprânceana, pe aceştia oprește-i. 


Rănile, în chip vădit, pe cât se pare, ne ţin pe noi nevindecaţi. Pentru aceea şi până 
acum ne îmbolnăvesc în chip de nevindecat, aduc asupra noastră plăgi, biciuindu- 
ne chinuitor. Dar din toate acestea, tu, curată, slobozește-ne. 


Robi făcându-ne plăcerilor vieții, depărtați fiind de toată înfrânarea, suntem 
stăpâniți de până acum de boli nevindecate, prin cea mai dreaptă judecată a lui 
Dumnezeu. Ci adâncul relelor noastre să-l biruiască bunătatea ta cea nesfârşită. 


A revărsat asupra noastră Domnul mânia Lui prin dreapta Lui hotărâre. Căci ca pe 
nişte prunci purtând numele mâniei, așa ne-a cuprins urgia mâniei Lui, făcându-ne 
păşune în chip cumplit. Ci tu, Fecioară, îmbunează-L către noi. 


Cântarea a 7-a 


Cu rugăciunile tale, Născătoare de Dumnezeu, pe Fiul tău roagă-L să Se arate 
milostiv către păcătoşii robii tăi şi care strigă cu căldură și cu credinţă: 
binecuvântat eşti, Dumnezeul părinților noştri. 


Nădăjduind să dobândim acum, Preacurată, prin tine, dumnezeiasca milă, aducem 
cu osteneli glasuri rugătoare, înmulțind rugăciunile, grăind curatei tale icoane ca şi 
când ar fi vie. 


Comoară văzându-te pe tine, nedeşertându-te deloc şi necheltuită, alergăm toți să 
scoatem îmbelşugate binefaceri, bogăţie care nu se poate lua. Nu ne lipsi acum pe 
noi de asemenea nădejdi. 


Micimea minţii noastre ne îngreunează cu totul, Preanevinovată, ducându-ne în 
întristare, în lacrimi şi osteneli. Ci din aceasta scoate pe cel ce strigă: Dumnezeul 


părinților noştri binecuvântat ești. 


Cântarea a 8-a 


Amărăciunile inimii cine le poate risipi cu uşurinţă, Fecioară, dacă nu singură cu 
adevărat dumnezeiasca ta rugăciune. 


Amarele dureri ale rugătorilor tăi, cine le va potoli? Dacă nu singură tu, Maica lui 
Dumnezeu, ceea ce ai născut pe doctorul sufletelor. 


Tu vindeci sufletele noastre cu totul îndurerate, tu alungi negura ispitelor, Ceea ce 
eşti fără de prihană, cu razele curatei tale mijlociri. 


Tu prefaci împrejurările cele cumplite în bucurie, ceea ce ai născut bucuria, 
Stăpâna lumu, ocrotirea credincioşilor. 


Cântarea a 9-a 


Născând pe Domnul tuturor cu trup, dăruiește-ne nouă slobozire din chinuri cu 
dumnezeieştile tale rugăciuni către EI, cele bine primite. 


Miluieşte, Fecioară, pe robii tăi cei vrednici de milă, slobozindu-i pe ei din toată 
boala nevindecată, punând frâu atacurilor care vin asupra noastră. 


Umple de bucurie şi de veselie pe robii tăi, care aleargă la tine din inimă curată, 
fără de prihană Fecioară, depărtând durerile inimilor. 


Pe Dumnezeu, binefăcătorul tuturor și Mântuitorul, cu rugăciunile tale de maică 
roagă-L să izbăvească din primejdii, Curată, pe toți robii tăi. 


Acatistul Adormirii Maicii Domnului 


ACATISTUL 
ADORMIRII 
MAICII DOMNULUI 


Acatistul şi Canoanele de rugăciune la praznicul Adormirii Maicii Domnului (s.v. 
15 august / s.n. 28 august): 


https://www.academia.edu/43999789/Acatistul_% C5%9Fi_Canoanele_de_rug fo C4 9% 83ciu 
ne_la_praznicul_Adormirii_Maicii_Domnului_15_august 


https://archive.org/details/ac.-si-canoane 


https://www.slideshare.net/steaemy 1/acatistul-i-canoanele-de-rugciune-la- 
adormirii-maicii-domnului-15-august 

Acatistul Adormirii Maicii Domnului (s.v. 15 august / s.n. 28 august): 


https://www.academia.edu/85730572/Acatistul_Adormirii_Maicii_Domnului_15_august 


https://archive.org/details/ac._20220827 


https://www.slideshare.net/slideshow/acatistul-adormirii-maicii-domnului-s-v-15-august-s- 
n-28-august/27 1406065 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 

Acatistul Adormirii Maicii Domnului - Arhidiacon Vlad Rosu: 
https://www.youtube.com/watch?v=MccOXXVKZRg 


ie se se 


Troparul adormirii Maicii Domnului, glasul 1: Intru naştere fecioria ai păzit, întru 
adormire lumea nu ai părăsit, de Dumnezeu Născătoare. Sculatu-te-ai la viaţă, fiind 
Maica Vieţii şi cu rugăciunile tale, izbăveşti din moarte sufletele noastre. 


&&& 
Condacul 1 
Celei alese dintre toate neamurile, Maicii lui Dumnezeu, Împărătesei, celei ce te 
sui de la pământ la cer, cântare cu cucernicie, pentru prea cinstita ta adormire, 
aducem ţie, Născătoare de Dumnezeu. Iar tu, ca ceea ce ai biruinţă peste moarte, de 
toate întâmplările aducătoare de moarte ne păzeşte pe noi, ca să-ţi cântăm: Bucură- 
te, Ceea ce eşti plină de har, care întru adormirea ta nu ne laşi pe noi! 


Icosul 1 

Îngerul întâistătător din cer a fost trimis să spună Născătoarei de Dumnezeu 
mutarea ei la cer, fără de grijă şi mai înainte să vestească venirea la ea a Fiului lui 
Dumnezeu. Şi luminat strălucind, înaintea ei stând, a zis aşa: 

Bucură-te, prea veselă Maică a Împăratului; 

Bucură-te, Maica lui Dumnezeu, Împărăteasa cerului şi a pământului; 
Bucură-te, prea mărită, că vine cu slavă la tine Fiul lui Dumnezeu să te ia la cer; 
Bucură-te, ceea ce eşti prea mărită, prin vestirea ducerii tale către Fiul tău şi 
Dumnezeu; 

Bucură-te, cea aleasă de Dumnezeu din toate neamurile; 

Bucură-te, sfântă încăpere a Cuvântului lui Dumnezeu; 

Bucură-te, plinirea vestirii profeților; 

Bucură-te, prea cinstită cunună a apostolilor; 

Bucură-te, podoaba şi stăpânirea ocârmuitorilor; 

Bucură-te, înfrumusețarea arhiereilor şi podoaba preoților; 

Bucură-te, povăţuitoarea monahiilor celor înțelepţite de Dumnezeu, către Împără- 
ţia cea de sus; 

Bucură-te, ceea ce deschizi uşile Raiului neamului creştinesc, celor care pururea te 
fericesc pe tine; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 2-lea 

Marii ierarhi Dionisie, tainicul ceresc, lerotei cel minunat şi Timotei, cel încuviin- 
țat cu dumnezeiasca arhierie, văzând ceata apostolilor, adusă cu voia ta pe nori de 
la marginea lumii, la prea cinstită adormirea ta, prea nevinovaţi cântau lui Dum- 
nezeu: Aliluia! 


Icosul al 2-lea 


Toată făptura cea înţelegătoare, împreună cu căpeteniile cetelor cereşti, au venit cu 
Împăratul lor, care în mâinile cele începătoare de viaţă, a luat sufletul Mamei Sale. 
Iar Petru, cel cu credinţă fierbinte, cu multe lacrimi a zis către ea aşa: 

Bucură-te, Maica Făcătorului lumii care te-ai suit la cele fără de grijă; 

Bucură-te, ceea ce te-ai mutat la lărgimile cele mari ale cerului; 

Bucură-te, că prin suirea ta, ai sfințit cele patru stihii; 

Bucură-te, că prin mergerea ta, ai veselit cele cereşti; 

Bucură-te, ceea ce ai fost primită în frumosul Ierusalim de sus; 

Bucură-te, ceea ce cu bucurie ai intrat în lăcaşurile cele nefăcute de mâini ome- 
nești; 

Bucură-te, Împărăteasa heruvimilor şi a serafimilor; 

Bucură-te, Stăpâna îngerilor şi a arhanghellor; 

Bucură-te, mângâlierea şi izbăvirea credincioşilor; 

Bucură-te, ajutorul şi sprijinirea moştenirii tale; 

Bucură-te, solitoarea către Dumnezeu, pentru tot neamul creştinesc; 

Bucură-te, întru tot bună şi dătătoarea tuturor bunătăţilor; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 3-lea 
Puterea Celui de Sus a răpit din India pe Toma, care prin oarecare voire a lui 


Dumnezeu nu s-a întâmplat la prea cinstita adormire a Maicii lui Dumnezeu să fie 
de faţă, şi a fost dus la mormântul cel primitor de viaţă. Deci pentru Toma, fiind 
desfăcut mormântul, plecându-se să o vadă acolo, a cunoscut că este înălțată la cer 
şi crezând vedeniei sale celei din călătorie prin văzduh, a cântat: Aliluia! 


Icosul al 3-lea 

A înţeles astfel ucenicul că din iconomia lui Dumnezeu i-a fost rânduit să nu se 
întâmple să fie la înmormântarea Maicii Domnului împreună cu ceilalţi. Pentru 
aceea, bucurându-se pentru adormirea ei cea fără de moarte, a zis aşa: 

Bucură-te, că ai fost luată de la pământ de Fiul tău; 

Bucură-te, că te-ai suit la cele înalte, spre a te îndulci de slava lui Hristos; 
Bucură-te, că te-ai suit la cele de sus, înconjurată de toate căpeteniile îngereşti, şi 1- 
ai aruncat lui Toma omoforul tău din văzduh, ca o adeverire, spre mărturie; 
Bucură-te, că ai fost purtată de heruvimi, la cele mai presus de ceruri; 

Bucură-te, că ai fost înălţată cu cântare de mare cuviinţă prin porţile cereşti, de 
mai-marii puterilor îngereşti; 

Bucură-te, că eşti înconjurată şi fericită de toţi locuitorii Cerurilor; 

Bucură-te, cer pământesc, care eşti înălțată la locuinţa Celui de Sus; 

Bucură-te, tronul Domnului, care eşti înălţată de la pământ la Împărăţia cerească; 
Bucură-te, solitoarea noastră şi tare sprijinire la Fiul tău; 


Bucură-te, chezăşia noastră către Dumnezeu, spre mântuire; 

Bucură-te, Împărăteasa creştinilor şi ajutătoare pentru dobândirea Împărăției ce- 
reşti; 

Bucură-te, Maica Vieţii şi după Dumnezeu, nădejdea vieţii noastre celei veşnice; 
Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 4-lea 

Vifor de gânduri netrebnice şi necredincioase având în sine evreul Atonie şi 
văzând pe purtătorii de Dumnezeu apostoli ducând la mormânt cu mare cinste 
trupul cel prea curat al Maicii lui Dumnezeu, s-a pornit ca să-l răstoarne. Dar fără 
de veste, odată cu orbirea, i s-au tăiat şi mâinile, ce au rămas lipite de pat. Acela 
apoi, prin credință, Mamă a lui Dumnezeu te-a mărturisit pe tine, cântând lui Dum- 
nezeu: Aliluia! 


Icosul al 4-lea 

Auzind tainicii apostoli şi singurii văzători ai Cuvântului pe îngeri cântând înalte 
cântări, la înmormântarea trupului celui de Dumnezeu purtător şi vrând să-i dea 
cinstea cea plăcută lui Dumnezeu, s-au nevoit cu un glas a cânta aşa: 

Bucură-te, ceea ce ai luat buna vestire, pentru mergerea ta la Împărăţia cea de Sus; 
Bucură-te, ceea ce de la binevestitorul Gavriil ai primit ramura cea de bucurie a 
Raiului; 

Bucură-te, că ai luminat mulţimea heruvimilor cea prea cinstită; 

Bucură-te, că ai luminat firea serafimilor cea prea mărită; 

Bucură-te, ceea ce ai fost de patriarhii Avraam, Isaac şi lacov mai înainte închi- 
puită; 

Bucură-te, ceea ce ai fost de profet mai înainte vestită; 

Bucură-te, că ai înfrânt semeţia cea rea a evreului; 

Bucură-te, că ai dat lui vindecare; 

Bucură-te, ceea ce ai întors necredinţa lui Atonie la credinţă; 

Bucură-te, ceea ce ai primit pocăinţa lui; 

Bucură-te, că înalți la cer pe cei ce au iubire şi credinţă către tine; 

Bucură-te, că eşti izbăvitoarea celor ce cu credinţă tare cheamă numele tău în aju- 
tor; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 5-lea 

Sfinţii apostoli, ca nişte stele conduse de Dumnezeu fiind în lume, împrăştiaţi 
pentru predicarea Evangheliei, răpiți au fost pe nori prin văzduh şi aduşi spre în- 
mormântarea Maicii Domnului, pe care cu laude şi cu cântare petrecând-o 
împreună cu îngerii cântau: Aliluia! 


Icosul al 5-lea 

Văzând văzătorii de Dumnezeu pe Stăpânul lor luând în mâini sufletul Maicii Sale 
şi cunoscând că EI este Domnul, s-au nevoit cu cântări sfinte a lăuda pe cea bine- 
cuvântată şi au cântat aşa: 

Bucură-te, Împărăteasă, care ai purtat pe Cel ce împărăţeşte peste toate; 

Bucură-te, ceea ce şi tu însăți eşti purtată de mâinile Fiului tău; 

Bucură-te, sceptru împărătesc, din dreapta lui Hristos; 

Bucură-te, stâlparea porumbiţei, cea din mâna lui Noe; 

Bucură-te, toiagul lui Aaron, care a odrăslit neputreziciunea; 

Bucură-te, crinul cel neveştejit, care a înflorit nemurirea; 

Bucură-te, chivotul însufleţit de Dumnezeu, al dumnezeiescului părinte David; 
Bucură-te, psaltire şi alăută prea frumoasă, ce ai ridicat mărirea profeţiei; 
Bucură-te, chivot însuflețit al sfinţeniei Domnului; 

Bucură-te, viaţă care ne-ai adus pe noi întru bucurie Domnului; 

Bucură-te, cortul cel umbrit de heruvimi; 

Bucură-te, Sfânta Sfintelor, cea grăită de serafimi; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 6-lea 
Apostolii, purtători ai cuvântului lui Dumnezeu în lume, după ducerea Maicii 


Domnului la cele de sus, fiind aşezaţi la obişnuita masă comună şi luând o parte de 
pâine şi înălţând-o în numele Domnului, deodată au văzut de sus pe Împărăteasa, 
Născătoarea de Dumnezeu, împreună cu îngerii purtători de lumină, şi auzind-o, 
dându-le lor pace de la Fiul ei şi Dumnezeu, au cântat: Aliluia! 


Icosul al 6-lea 

Strălucit-a nouă de voie Hristos, Soarele dreptăţii, din prea curatele tale coapse şi 
prin buna înţelepciune a predicii apostolilor lumea s-a luminat, iar pe tine, Maica 
Lui din neam în neam te-a prea mărit. Pentru aceasta şi noi te fericim cântând ţie: 
Bucură-te, pururea Fecioară, că de toate neamurile în veci eşti mărită; 

Bucură-te, prea bună şi prea îndurată, asupra oamenilor mare ajutătoare; 

Bucură-te, că ai împlinit făgăduinţa cetei ucenicilor; 

Bucură-te, că prin mijlocirea ta, dai pace lumii de la Fiul tău şi Dumnezeu; 
Bucură-te, privire prea dorită şi dulce a Sfinților; 

Bucură-te, bucuria cea întru tot veselitoare, a prea cuvioaselor maici şi a sfintelor 
fecioare; 

Bucură-te, că treci peste corturile drepţilor din Rai; 

Bucură-te, că îndreptezi pe toţi spre dumnezeiasca slavă cerească; 

Bucură-te, plinirea doririi tuturor lucrurilor celor bune; 

Bucură-te, începutul mântuirii omeneşti; 


Bucură-te, Impărăteasa celor ce împărăţesc după Dumnezeu pe pământ; 
Bucură-te, Doamna şi Stăpâna celor ce domnesc după Domnul şi Stăpânul cerului; 
Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 7-lea 

Pe toţi cei ce vor să intre cu credinţă în Sfânta ta biserică, Născătoare de Dumne- 
zeu, pururea îi miluieşti, iar pe cei ce te măresc, de toate asupririle şi supărările îi 
izbăveşti. Pentru aceea, şi bine credinciosului nostru popor, care pururea te feri- 
ceşte, învingere asupra potrivnicului îi dăruieşte şi toate cele de mântuire ne dă 
nouă, care ne rugăm ţie, cântând: Aliluia! 


Icosul al 7-lea 

Arătat-a făptură nouă, arătându-Se nouă Domnul, Făcătorul tuturor, prin tine, 
Născătoare de Dumnezeu; iar tu, având purtare de grijă pentru noi, care cu cinste 
serbăm adormirea ta, primeşte să cântăm ţie unele ca acestea: 

Bucură-te, Maica lui Dumnezeu, cea aleasă dintre pământeni; 

Bucură-te, ceea ce eşti mai presus de cele pământeşti şi de cele cereşti; 

Bucură-te, că te-ai suit mai sus de heruvimi şi de serafimi; 

Bucură-te, că ai adunat prin nori ceata apostolilor la înmormântarea ta; 

Bucură-te, căci cu puterea lui Dumnezeu, dovedire învederată, după înmormân- 
tarea ta, înaintea lui Toma te-ai arătat în văzduh, când venea pe nori; 

Bucură-te, că prin aceasta ai adeverit mutarea ta cu trupul la cer; 

Bucură-te, că ai dat lui Toma omoforul tău, ca o podoabă de încredințare a mutării 
tale; 

Bucură-te, ceea ce eşti împodobită cu frumuseţea tuturor virtuților; 

Bucură-te, ceea ce ai primit în pântecele tău pe Fiul lui Dumnezeu spre mântuirea 
oamenilor; 

Bucură-te, ceea ce ai înflorit ca un finic cu trupul; 

Bucură-te, că te-ai înălţat ca un cedru în slava cea cerească; 

Bucură-te, pomul vieţii, cel sădit în mijlocul Raiului celui de sus; 

Bucură-te, corabia cea înţelegătoare, ce te-ai înălțat din potopul morţii, la cele de 
sus; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 8-lea 

Ca pe un soare întru cele de sus ştiindu-te pe tine, Stăpână aleasă, suită de Fiul tău 
la frumuseţile cele mai presus de fire şi la bunătăţile cele nespuse din ceruri, fiind 
ținută cu plăcere în mâinile Lui şi cu bucurie stând la dreapta Lui cea începătoare 
de viaţă, pururea cântăm Lui: Aliluia! 


Icosul al 8-lea 

Cu totul fiind ridicată la cele cereşti, iar pe cele pământeşti nelăsându-le Maica lui 
Dumnezeu, de mâinile Fiului tău ai fost purtată întru cele nepătrunse, la leru- 
salimul cel de sus, în cetatea cea frumoasă şi cu totul luminată ai intrat, de heru- 
vimi şi de toate Puterile cereşti fiind înconjurată şi cântându-ţi-se unele ca acestea: 
Bucură-te, al cărei sfânt suflet se sălăşluieşte în Sionul cel de sus şi prea luminat; 
Bucură-te, al cărui trup nestricăcios se prea măreşte, împreună cu sufletul; 
Bucură-te, ceea ce ai intrat în cetatea cea împărătească a Atotţiitorului; 

Bucură-te, ceea ce te-ai înălțat în Raiul cel frumos, sădit sus în ceruri; 

Bucură-te, ceea ce te-ai mutat în cetatea împodobită cu pietre strălucitoare; 
Bucură-te, ceea ce eşti dusă în cetatea cea înconjurată de oştile cele prea înalte; 
Bucură-te, că eşti luată mai presus de ceruri de Fiul tău, cu bună cuviinţă dumne- 
zelască; 

Bucură-te, că eşti mai cinstită decât toate mințile cele nematerialnice ale îngerilor; 
Bucură-te, ceea ce duci rugăciunea celor credincioşi la Fiul tău şi Dumnezeu; 
Bucură-te, ceea ce te rogi neîncetat pentru noi la tronul Fiului tău şi Dumnezeu; 
Bucură-te, solitoarea către Dumnezeu, pentru mântuirea lumii; 

Bucură-te, apărătoarea neamului creştinesc, dăruită de Dumnezeu; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 9-lea 

Toată firea îngerească te înalță pe tine, Născătoare de Dumnezeu, iar neamurile 
omeneşti te măresc, ca pe o Maică a lui Dumnezeu şi serbează prea cinstită ador- 
mirea ta, Împărăteasă. Căci pământenii prin tine se împreună cu cele cerești, iar noi 
într-un glas cântăm lui Dumnezeu: Aliluia? 


Icosul al 9-lea 

Cuvintele înaripate ale profeților, cele de Dumnezeu insuflate, acum le vedem 
împlinite întru tine, Născătoare de Dumnezeu. Căci cu adevărat ai născut nouă pe 
Dumnezeu cu trup. Pentru aceea, crezând taina Cuvântului lui Dumnezeu, cântăm 
ție unele ca acestea: 

Bucură-te, începutul cel deplin al Legii şi al profeților; 

Bucură-te, steaua lui Iacov, cea prevestită de Valaam; 

Bucură-te, patul marelui Împărat, cel vestit de Solomon; 

Bucură-te, lâna cea rourată de lisus, preînchipuită de Ghedeon; 

Bucură-te, rugul cel nears, mai înainte văzut de primitorul Legii, Moise; 

Bucură-te, munte sfânt, privit de bărbatul doririlor; 

Bucură-te, scară cerească, văzută de Iacov; 

Bucură-te, uşă pecetluită şi neumblată, mai înainte văzută de lezechiel; 

Bucură-te, soarele locuirii lui Hristos, cel mai înainte arătat psalmistului David; 


Bucură-te, taina ce s-a prezis de profeţi în multe chipuri; 

Bucură-te, că întru tine s-au închipuit cuvintele prezise ale tuturor profeților; 
Bucură-te, că ai primit toată iconomia Celui de Sus, pentru mântuirea lumii; 
Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 10-lea 

Vrând să mântuiască lumea, Domnul tuturor din neamul pământenilor te-a ales pe 
tine Maică pentru Sine. Făcându-Se om pentru noi, S-a suit la cer, de unde Se 
pogorâse şi cu Sine te-a ridicat şi pe tine, spre a petrece în slava cea veşnică a 
Împărăției, împreună cu Dânsul, fără de sfârşit. Pentru aceea, ca un Dumnezeu, 
auzi de la toţi: Aliluia! 


Icosul al 10-lea 

Zid eşti credincioşilor, Născătoare de Dumnezeu, Fecioară. Şi apărătoare tuturor 
celor ce aleargă la tine, prea curată, căci tu te-ai mutat la ceruri, ca să fii solitoarea 
cea mai de aproape, pentru toţi care cântă ţie: 

Bucură-te, cetatea marelui Împărat, aşezată deasupra munţilor cereşti; 

Bucură-te, zid şi acoperământ, ce nu te ascunzi de la a noastră stăruință; 

Bucură-te, că ajuţi pe cei credincioşi să biruie uneltirile duşmanilor; 

Bucură-te, că ai înfrânt mulţimea agarenilor; 

Bucură-te, păzitoarea cea neclintită a ortodocșilor; 

Bucură-te, împrăştierea ereticilor; 

Bucură-te, că ne eşti pace şi bucurie; 

Bucură-te, că ai călcat iadul cel atotpierzător; 

Bucură-te, cununa aleasă a celor ce cu mintea întreagă luptă împotriva pornirilor 
trupului; 

Bucură-te, prea mărirea cea mult preţuită a nevoitorilor mucenici; 

Bucură-te, solitoarea odihnei celei fericite a ostenitorilor cuvioşi; 

Bucură-te, dătătoarea bucuriei celei veşnice a monahilor celor ce bine au vieţuit; 
Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 11-lea 

Toată cântarea Cetelor îngereşti laudă adormirea ta cea prea cinstită, ceea ce eşti cu 
totul lăudată, Stăpână Împărăteasă, de Dumnezeu Născătoare. Iar noi din inimă 
aducem ţie, care eşti Maica tuturor, smerita noastră rugăciune, împreună cu Oştile 
cereşti, cântând lui Dumnezeu, celui ce, după vrednicie, te-a prea mărit pe tine: 
Aliluia! 


Icosul al 11-lea 


Făclie primitoare de lumina cea adevărată te-ai arătat nouă, celor de pe pământ. 
Căci tu luminezi sufletele şi le îndreptezi spre cunoştinţa de Dumnezeu, ale celor 
ce serbează mutarea ta cea cu totul cinstită. Pentru aceasta cântăm ţie unele ca ace- 
stea: 

Bucură-te, făclia cea nestricată a focului celui nematerialnic; 

Bucură-te, aurora cea netrecătoare a Luminii celei neînserate; 

Bucură-te, lună strălucitoare din Soarele dreptăţii; 

Bucură-te, lumină ce luminezi în întuneric; 

Bucură-te, făche pusă în sfeşnicul cel prea înalt; 

Bucură-te, izvorul vieţii, cel răsărit din mormânt la lumină; 

Bucură-te, Maica Luminii, care călăuzeşti sufletele celor evlavioşi; 

Bucură-te, Maica Dumnezeului tuturor, care mângâi sufletele celor întristaţi; 
Bucură-te, ceea ce dăruieşti sfârşit bun celor ce nădăjduiesc spre tine; 

Bucură-te, ceea ce la judecata Fiului tău găteşti credincioşilor tăi moştenirea celor 
din dreapta Lui; 

Bucură-te, prea fericită, că prin tine vom fi şi noi fericiţi, avându-te pe tine aju- 
tătoare şi sprijinitoare în rugăciuni; 

Bucură-te, prea binecuvântată din neam în neam, că Domnul este cu tine, şi prin 
tine cu noi; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 12-lea 

Văzând mulțimile îngereşti harul măririi, în slăvitul Tron ceresc, dăruit Maicii lui 
Dumnezeu celei cinstite, cu şederea de-a dreapta Fiului ei şi Dumnezeu, i s-au 
închinat ei Scaunele şi Puterile, au înconjurat-o Începătoriile şi Căpeteniile, i s-au 
plecat înfricoşaţi Heruvimu, Serafimii şi Domnule, împreună cu Arhanghelii şi 
Îngerii, care smeriţi, o prea măreau cântând: Aliluia! 


Icosul al 12-lea 

Cântând întru tot cinstita ta adormire, lăudăm toţi înălţarea ta la ceruri, Împără- 
teasă, Maică a lui Dumnezeu. Iar tu, sfinţeşte, măreşte şi miluieşte pe toţi cei ce cu 
dragoste te laudă aşa: 

Bucură-te, ceea ce ai curățit pământul, cu paşii prea curatelor tale picioare; 
Bucură-te, ceea ce ai sfințit văzduhul cu suirea ta la cer; 

Bucură-te, ceea ce te-ai suit la înălțimea cerească; 

Bucură-te, ceea ce priveşti toată frumuseţea cea negrăită; 

Bucură-te, că şezi întru slava Fiului tău şi Dumnezeu; 

Bucură-te, că te bucuri în veci cu Fiul tău şi Dumnezeu; 

Bucură-te, frumuseţea din dreapta Domnului, care înfrumuseţezi pe toți cei 
ceruri te fericesc pe tine; 


Bucură-te, bucuria tuturor pământenilor care nădăjduiesc spre tine; 

Bucură-te, ceea ce eşti îmbrăcată în soare, care străluceşti cu harul şi cu mărirea 
toată lumea; 

Bucură-te, ceea ce te-ai făgăduit a păzi şi a mântui pe toți care te cheamă din toată 
inima; 

Bucură-te, Maica lui Dumnezeu, ceea ce eşti mai cinstită şi de Dumnezeu 
Născătoare numită; 

Bucură-te, care de la răsărit şi până la apus eşti prea mărită de toți credincioşii 
ortodocşi; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul al 13-lea (de trei ori) 

O, Maică prea lăudată a Împăratului cerului şi al pământului, a lui Hristos Dumne- 
zeul nostru celui nemuritor, care vieţuieşte şi după moarte, primeşte de la noi la 
cinstită adormirea ta, această rugăciune de acum şi în viaţa aceasta şi la vremea 
morţii noastre, scapă-ne de toată nenorocirea şi chinul; şi Împărăției celei cereşti ne 
învredniceşte, Împărăteasă, pe noi cei care cântăm lui Dumnezeu: Aliluia! 


Apoi se zice din nou: 


Icosul 1 

Îngerul întâistătător din cer a fost trimis să spună Născătoarei de Dumnezeu muta- 
rea ei la cer, fără de grijă şi mai înainte să vestească venirea la ea a Fiului lui 
Dumnezeu. Şi luminat strălucind, înaintea ei stând, a zis aşa: 

Bucură-te, prea veselă Maică a Împăratului; 

Bucură-te, Maica lui Dumnezeu, Împărăteasa cerului şi a pământului; 
Bucură-te, prea mărită, că vine cu slavă la tine Fiul lui Dumnezeu să te ia la cer; 
Bucură-te, ceea ce eşti prea mărită, prin vestirea ducerii tale către Fiul tău şi Dum- 
nezeu; 

Bucură-te, cea aleasă de Dumnezeu din toate neamurile; 

Bucură-te, sfântă încăpere a Cuvântului lui Dumnezeu; 

Bucură-te, plinirea vestirii profeților; 

Bucură-te, prea cinstită cunună a apostolilor; 

Bucură-te, podoaba şi stăpânirea ocârmuitorilor; 

Bucură-te, înfrumusețarea arhiereilor şi podoaba preoţilor; 

Bucură-te, povăţuitoarea monahiilor celor înţelepţite de Dumnezeu, către Împără- 
ţia cea de sus; 

Bucură-te, ceea ce deschizi uşile Raiului neamului creştinesc, celor care pururea te 
fericesc pe tine; 

Bucură-te, Ceea ce eşti plină de har, care întru adormirea ta nu ne laşi pe noi! 


Condacul 1 

Celei alese dintre toate neamurile, Maicii lui Dumnezeu, Împărătesei, selsi as ua 
sui de la pământ la cer, cântare cu cucernicie, pentru prea cinstita ta adormire, adu- 
cem ţie, Născătoare de Dumnezeu. lar tu, ca ceea ce ai biruinţă peste moarte, de 
toate întâmplările aducătoare de moarte ne păzeşte pe noi, ca să-ţi cântăm: Bucură- 
te, Ceea ce eşti plină de har, care întru adormirea ta nu ne laşi pe noi! 

ȘI această: 


Rugăciune către Preasfânta Născătoare de Dumnezeu 


Preasfântă Stăpână, de Dumnezeu Născătoare, depărtează de la noi, păcătoşii şi ne- 
vrednicii robii tăi, trândăvirea, uitarea, nerecunoştinţa, lenevirea şi toate gândurile 
cele rele şi viclene, urâte şi defăimătoare. Alungă-le de la inimile noastre cele tică- 
loase şi de la sufletele noastre cele întinate şi de la mintea noastră cea întunecată. 
Stinge văpaia patimilor noastre şi ne ajută, că neputincioşi suntem. Fereşte-ne de 
aducerile aminte, de deprinderile cele viclene şi de toate faptele cele rele, din 
noapte şi din zi, şi ne izbăveşte de ele. Că prea binecuvântat şi prea mărit este 
numele tău cel sfânt, în cer şi pe pământ, în vecii vecilor. Amin. 


Şi se face otpustul. 


Imnografie 


Condac la praznicul înainteprăznuirii Adormirii Maicii Domnului, glasul 4: Intru 
mărită pomenirea ta, lumea, împodobită fiind prin gând cu duh fără materie în ve- 
selie, strigă către tine: Bucură-te, Fecioară, lauda creştinilor. 


Tropar la praznicul înainteprăznuirii Adormirii Maicii Domnului, glasul 4: Po- 
poare, înainte dănţuiţi, din mâini bătând cu credinţă şi cu dragoste vă adunaţi astăzi 
bucurându-vă şi luminat cântaţi toţi cu veselie. Că Maica lui Dumnezeu urmează să 
treacă de la cele pământeşti la cele de sus cu prea mărire. Pe aceea cu cântări puru- 
rea să o mărim că este Născătoare de Dumnezeu. 


Condac la praznicul adormirii Maicii Domnului: Pe Născătoarea de Dumnezeu, 
ceea ce este în rugăciuni neadormită şi folosinţă, nădejdea cea neschimbată, mor- 
mântul şi moartea nu au ţinut-o. Căci, ca pe Maica Vieţii, la viaţă a mutat-o Cel ce 
S-a sălăşluit în pântecele ei cel pururea fecioresc. 


Tropar la praznicul adormirii Maicii Domnului: Intru naştere fecioria ai păzit, 
întru adormire lumea nu ai părăsit, de Dumnezeu Născătoare; mutatu-te-ai la viaţă, 
fiind Maica Vieţii şi cu rugăciunile tale, izbăveşti din moarte sufletele noastre. 


(Video) Troparul Înainteprăznuirii Adormirii Maicii Domnului - Interpret: Otilia 
Simeria: 
https://doxologia.ro/tropare/video-inaintepraznuirea-adormirii-maicii-domnului-tropar 


(Video) Troparul Adormirii Maicii Domnului - Interpret: Otilia Simeria: 
https://doxologia.ro/tropare/video-adormirea-maicii-domnului-tropar 


Rugăciune de pocăință către Maica Domnului 


Stăpână prea milostivă şi bună, primeşte rugăciunea mea cea ticăloasă ce se aduce 


ție din gură netrebnică, deşi toate le ştii, şi mai ales neputinţa mea. Că eu prin tine 
scap la bunătatea Fiului tău şi prin tine, Doamna mea, m-am abătut din calea ce 
ducea spre moarte. Şi ştiind faptele şi toate mişcările mele, cele din zi şi din 
noapte, cele cu lucrul şi cuvântul, cele întru ştiinţă şi întru neştiință, îndreptează- 
mă, că eu pe tine te am mijlocitoare către Hristos, Dumnezeul nostru. 


Miluieşte-mă şi mă ajută, îndemnându-mă la tot lucrul bun, după voia Fiului tău şi 
Dumnezeului nostru. Tu ştii, Stăpână preabună, că din braţele maicii mele spre tine 
am alergat, ţie am fost dăruit, deşi rău m-am ocârmuit, dar nu am ştiut altă scăpare, 
părtinitoare, sprijinire şi mijlocitoare către Dumnezeu fără numai pe tine. Şi acum, 
Stăpâna mea, mărturisindu-mi toate faptele mele cele necuvioase, te rog să mi le 
ştergi şi să mă miluieşti. 


Știi, Stăpâna mea Născătoare de Dumnezeu, că sunt ca o oaie rătăcită şi ca un 
străin smerit, care nu are unde să îşi plece capul, fără numai la tine, Maica lui 
Hristos, Dumnezeul meu. 


Tu eşti, Stăpână, ajutorarea mea, tu curăția mea, tu acoperământul meu, tu 
chezăşuitoarea mea către Dumnezeu, tu tatăl meu, tu maica mea, tu povăţuitoarea 
mea şi întru tine îmi pun toată nădejdea mea. Tu cunoşti sărăcia mea şi ştii că nu 


am pe nimeni, fără numai pe tine şi pe Hristos, Cel ce s-a născut din tine. Să nu te 
îngreţoşezi de mine, nici să mă lepezi de la faţa ta, Preacurată, ca să nu biruiască 
mulțimea răutăţilor mele bunătatea ta, că al tău este noianul milostivirii, ca ceea ce 
eşti Maica lui Dumnezeu cel milostiv. Numai de voieşti şi cu m-am mântuit. 
Nimeni nu se împotriveşte ţie, că eşti Maică a lui lisus Hristos, Dumnezeul meu, 
cel ce a făcut toate. 


Ştiu că multe sunt păcatele mele şi nu sunt vrednic a privi la înălțimea cerului din 
pricina fărădelegilor mele, dar dacă tu vei binevoi cine se va împotrivi? Ajută-mi, 
Stăpână, Născătoare de Dumnezeu, mie, celui fără de îndrăzneală şi să nu mi se 
socotească îndrăzneala întru păcat, ci iartă-mă degrabă şi dă-mi umilinţă. Dă-mi 
izvor de lacrimi, suspinare şi zdrobire de inimă, ca să plâng păcatele mele, că eu 
sunt cel ce am nelegiuit înaintea Fiului Tău şi Dumnezeu mai mult decât toată 
firea. Şi ştiu, Stăpâna mea, că sunt fără de răspuns, nevrednic de toată iubirea ta de 
oameni, ci vrednic de toată osânda. De aceasta, prin tine, scap la mila Fiului tău, a 
Stăpânului şi Făcătorului meu cel bun. Deci ocârmuieşte-mă şi mă învaţă, 
Născătoare de Dumnezeu. Şi cerând în dar mila ta cea bogată, miluieşte-mă 
precum voieşti şi nu mă lepăda de la faţa ta, nici nu mă depărta de acoperământul 
tău, nu mă înstrăina de milostivirea ta. Miluieşte-mă pe mine, cel ce spre tine am 
toată nădejdea şi arată-ţi întru mine puterea ta, Născătoare de Dumnezeu. Că de mă 


vei mântui pe mine, păcătosul, mare va fi mila ta, mare milostivirea ta, mare 
nepomenirea ta de rău, mare îndelungă răbdarea ta. lar de vei milui pe cel vrednic, 
nu va fi lucru minunat. 


De aceea ajută-mi, milostiveşte-te spre mine şi-mi întinde mâna ta mie, leneşului, 
trândavului, nemulţumitorului, împietritului, neumilitului, judecătorului strâmb, 
gânditorului de rău, desfrânatului, hulitorului, ocărâtorului, clevetitorului, celui 
plin de toată fapta rea, de cuvinte viclene şi gânduri urâte, celui străin şi gol de 
toată fapta cea bună şi vrednic de toată osânda şi pedeapsa. Cu adevărat, Stăpâna 
mea Preasfântă, Născătoare de Dumnezeu, milostiveşte-te spre mine, lpsitul şi 
ticălosul, şi fă cu mine milele tale bogate. Ca, fiind mântuit, să laud pe Cel ce S-a 
întrupat din tine, Hristos Dumnezeul nostru, şi pe tine te măresc, mântuirea mea, 
sprijinirea mea, mângâierea mea şi păzitoarea mea din toate zilele vieţii mele. 


Ajută-mi mie, Stăpâna mea ce sfântă, ajută-mi şi iarăşi strig, ajută-mi. Şi mă 
învredniceşte ca să fac voia Fiului tău şi Dumnezeului meu în toate zilele vieții 
mele, să mă tem de EI şi să-l slujesc cum se cuvine. Şi aşa, săvârşindu-mă, Stăpâna 
mea Născătoare de Dumnezeu, să fiu povăţuit de sfinţii îngeri la locaşurile cele 
dumnezeieşti şi luminoase prin mijlocirea ta cea bineprimită, unde să-l slăvesc în 
veci pe Tatăl, pe Fiul şi pe Sfântul Duh, 'Treimea cea PreaSfântă. Amin. 


Prohodul Adormirii Maicii Domnului 


Prohodul Adormirii Maicii Domnului: text 
https://www.academia.edu/105587227/Prohodul Adormirii Maicii Domnului 


https://archive.org/details/prohodul-md_202308 


Ste ste se 
Prohodul Maicii Domnului (editie din 1935): 


https://www.academia.edu/84726561/Prohodul_Maicii_Domnului_editie_din_1935 


https://www.slideshare.net/steaemy1/prohodul-maicii-domnului-editie-din-1935 

Prohodul Maicii Domnului pe note: 


https://www.academia.edu/84756165/Prohodul_Maicii_Domnului_pe_note 
https://archive.org/details/aug15_prohod 


https://www.slideshare.net/steaemy 1/prohodul-maicii-domnului-pe-note?from_search=0 


Starea întâi 


1. În mormânt Viaţă 

Ai fost pus, Hristoase, 

Şi-a vieţii Maică-acum intră în mormânt 
Şi se mută la viaţa cea de sus. 


2. Tu născând Viaţa, 

Pe a tot-Dumnezeu 

Şi viaţa, Prea Curată schimbând-o 
La viaţa cea de sus te-ai şi mutat. 


3. Te mărim pe tine, 

Maică prea curată, 

Şi-adormirea ta cinstim, prăznuind-o 
Cu solirea-ţi pururea fiind păziţi. 


4. Fericimu-te toţi, 
O, prea sfântă Maică, 
Inchinându-ne cinstitei tale mutări, 


Cea de care îngerii s-au minunat. 


5. Te mărim pe tine, 

Maică a lui Hristos, 

Care fără de sămânță ai zămislit 
ŞI a a ta mutare toți o prea mărim. 


6. Fericimu-te toţi, 

Maică a lui Hristos 

Ceea ce-ai pricinuit pe noul Adam, 
Şi-adormirea-ţi cu credinţă o cinstim. 


7. Te mărim, Fecioară 

Pururea cinstită 

Și icoanei tale ne închinăm, 

Ca la oglindirea sfântului tău chip. 


8. Fericimu-te toţi, 
Maică a lui Hristos, 
Ca pe rugătoarea pururea pentru noi 


ŞI ca pe o solitoare pentru toţi. 


9. A fericiţilor 

Tăi părinţi străluciți, 

Tu prea fericită fucă lor te-ai făcut 
Şi pe toate neamurile ai întrecut. 


10. Drept-măritori preoți 

Și popor credincios 

Cu smerenie cădem la sicriul tău 
Prea curată Maică lui Emanuil. 


11. Mulțimea de pustnici, 

Cete de cuvioşi 

O, voi tineri şi fecioare, cu cei bătrâni 
Cântaţi adormirea prea curatei Maici. 


12. O voi domnitori mari, 
Toţi acum lăudaţi 
Strămutarea prea curatei Impăratese 


Ce-a născut pe Împăratul tuturor. 


13. Cine dar va spune 

Bucuria multă 

Ce-a cuprins pe Maica Domnului lisus 
Când i s-a vestit mutarea ei la cer. 


14. Suind PreaCurata 

Muntele Eleon 

Şi în mână de la înger floare luând 
Către Cel născut din ea se închina. 


15. A muntelui saduri 

Ţie ţi se-nchină, 

PreaCurată, văzând ramura de finic 
Ca la Maica Celui atotziditor. 


16. Glasul Celui de sus 
Fără veste-a grăit 


De mutarea ta iubitului ucenic, 
In Efes fiind cu slujba lui Hristos. 


17. "Mergi la Ghetsimani 

lute şi prea degrab, 

Căci se mută Maica Domnului sus la cer, 
Făcând cea de pe pământ mutarea sa". 


18. O, minuni străine, 

Mari şi dumnezeieşti, 

Cum de nori pe sus, Curată, s-aduseră 
La înmormântarea ta, apostolii! 


19. Venind de la margini 

Ceata de ucenici 

Minunat de nori purtatu-s-a prin văzduh, 
Ca să-ngroape trupul Maicii lui Hristos. 


20. De la margini vine 

Ceata de ucenici, 

Ca să-ngroape în mormânt prea sfântul său trup, 
Cea mutată negrăit de pe pământ. 


21. Dintre ale lumii 

Margini pân-la margini, 
Adunându-se soborul apostolesc 
Pe cea fără de prihană prea măresc. 


22. Coruri de la Arhangheli 

ŞI de la îngeri cete 

Adunându-se la sfântă mutarea ta, 

Te măresc în cânturi, spăimântându-se. 


23. Stăpânul ca Fiu dând 

Haruri Maicii Sale, 

Din cereştile lăcaşuri s-a pogorât, 

Ca pe-al Maicii Sale Duh să-l poarte sus. 


24. La a ta curată, 
Cinstit-adormire, 


A venit întreg soborul cel îngeresc, 
Iară ceata de apostoli te plângea. 


25. Adevăr minune 

Străină-i a privi 

Şi-a vedea pe Dumnezeu ca un om primind 
În mâini sufletul prea sfintei Sale Maici. 


26. Ceea ce suit-ai 

La lăcaşuri cereşti 

Nu lipsi, Stăpâna noastră, privind spre noi, 
Spre cei ce cu drag cinstim mutarea ta. 


27. Înălţând Fecioara 

Mâinile sale-n sus 

Credincioşii toţi se roagă a fi păziţi 
Prin mutarea ei la Fiul său iubit. 


28. Mori acum şi te duci 

La viaţa de sus 

Ci să nu ne părăseşti pe noi, robii tăi, 
Veşnic trează Solitoare pentru toți. 


29. Minune prea mare 

Este a se vedea, 

Cum ceea care Viaţa lumii născu 
Morţii cei fireşti părtaşă s-a făcut. 


30. Prunc fiind lisus, 

Fiul Celui de sus, 

Se purta de prea curatele tale mâini, 
Iar acum EI poartă-n mâini sufletul tău. 


31. Ucenice Petre 

Și ceilalți ucenici 

Bun rămas de petrecanie cuvântând 
A cânta începeți Maicii Domnului. 


32. Fericimu-te toţi, 
Maică prea curată, 


Și mutarea-ţi prăznuind, cu toţi te cinstim, 
Căci te-ai dus de pe pământ la cei de sus. 


33. Mutatu-te-ai de jos 

La viaţa de sus, 

Dară oştile de îngeri s-au înspăimântat, 
Când al tău duh Tatălui ceresc ai dat. 


34. Duşmanii tăi cei răi, 

Și prea înşelători 

Vrând să-ţi ardă trupul ca nişte păgâni 
S-au orbit de dreapta Celui Prea Înalt. 


35. Sabie grozavă 

Cu tăierea sclipi 

Împotriva celui singur semeţ pornit 
Spre curata Maică a lui Dumnezeu. 


36. Nemernicul vrăjmaş, 
Patul vrând a-ţi surpa, 


Nevăzut a pătimit tăierea de mâini 
Ticaloase ce de pat s-au fost atins. 


37. A cereştilor oşti, 

Dulci cântări şi frumos 

Potrivite s-auzeau de toţi ce erau 
Privind adormirea Maicii Domnului. 


38. Ceea ce născut-ai pe Hristos Viaţa, 
Spune dară cum de moarte te-mpărtăşişi? 
O cunoaşte numai Cel născut al tău. 


39. Prea curată Maică 

Prea cinstită sfântă, 

După strălucit-acum adormirea ta, 
Apără pe cei ce cred întru Hristos. 


40. Pe cei ce mutarea-ţi 
Credincios prăznuiesc, 
Tu-i acoperă şi-i apără de nevoi, 


Prea curată totdeauna rămânând. 


4]. Din grele primejdii 

Și de limbi viclene 

Scapi pe cei ce cântă-acum adormirea ta, 
Prea cinstită Solitoare-a tuturor. 


42. Către Domnul te am 

Solitoare şi-ajutor, 

Prea curată Născătoare de Dumnezeu, 
Ca Tu din primejdii să mă mântuieşti. 


43. Înainte îţi stăm, 

Maica lui Dumnezeu, 
Pomenirea ta din inimă lăudând, 
Cântări sfinte cu buzele versuim. 


44. Însufleţite Cer 

Ce-ncăpuşi pe Domnul, 

La cerească locuinţă te-ai ridicat 
Şi pe lumea cea de sus ai luminat. 


45. Cei ce cu dorinţa 
Săvârşim, prea sfântă 
Maică şi Fecioară, astăzi mutarea ta, 
Mântuiţi să fim de patimi ne rugăm. 


46. Proorocul David, 

Strunindu-şi lăuta, 

Te măreşte PreaCurată, cântându-te 
Şi-adormirea ta cu drag vestind-o. 


47. Credincioase cete 

Cântă chivotului 

Împletite versuiri de cereşti cântări 
Celei duse la odihna cea de sus. 


48. Ţie, ce născut-ai 
Pe Hristos Viaţa 
Cu credinţă îţi cântăm şi te prea cinstim 


Și mutarea ta, Fecioară o mărim. 


49. Mulţime de oameni 

Laudă pe Pruncă, 

Mărind, PreaCurată, şi adormirea ta 
Cea cântată de soborul îngeresc. 


50. A toţi credincioşii 

Din nevoi scăpare, 

Miluieşte, Născătoare de Dumnezeu, 
Pe câţi cântă astăzi adormirea ta. 


51. Proorocii cândva, 

PreaCurată, vestind 

Adormirea ta, Fecioară, o au văzut 
Și mulțimi de îngeri o au lăudat. 


52. Într-a morţii umbră 

Se Îngroapă acum 

Ceea ce născu Viaţa, mutându-se 

De la voi la Tronul cel veşnic de sus. 


53. Certaţi cu Dumnezeu 

Fiind, ne-am împăcat 

Întru tine, Născătoare de Dumnezeu, 
Deci Fecioară adormirea ta mărim. 


54. Prea lumii, Stăpână, 

Preacurată privind, 

Strălucit ca să se-ncuie-n mormânt acum, 
O, tu sat Ghetsimani, te bucură! 


55. Mult dumnezeiescul 

David s-a bucurat 

Psalmi cântând sculării tale celei din morţi, 
O, tu al lui Dumnezeu sicriu sfințit. 


56. Săvârşim toţi astăzi 
Ducerea de la noi 
A Maicii Cuvântului, curăţindu-ne 


Mintea, inima, trupul şi sufletul. 


57. A Domnului Maică, 

Pe cei drept-măritori 

Care cinste dau mutării tale, fă-i tari 
Împotriva luptătorilor vrăjmaşi. 


58. Dar cum mori, Fecioară, 

Care Viaţă ai dat, 

Ca şi oamenii fireşti supuindu-te 

Și cum rabdă Cel născut făr-de păcat? 


59. Strângându-vă margini, 

Veniţi să fericim 

Cea de-aci dumnezeiască petrecere 
Către cer a Maicii Domnului acum. 


60. Din curate-ţi sângiuiri 

Luând trup lisus, 

Pe flămânzi i-a săturat prea îndestulat 
Şi afară pe bogaţi i-a scos deşerți. 


61. De a ta mutare 

Saltă firea acum, 

Veselindu-se cu îngerii, oamenii, 
Îngroparea ta de obşte săvârşind. 


62. Ceea ce trup de lut 

Lui Hristos dăruişi, 

Zămislindu-l, Născătoare de Dumnezeu, 
Rugăciunile noastre să nu le treci. 


63. La puteri mai-nalte, 

Cereştile Puteri 

Au strigat zicând, acum pregătiți-vă, 
Ca pe Maica Domnului să o primiţi. 


64. Preoţi şi norodul 
ŞI toţi cei credincioşi, 
Cu smerenie te roagă, ca să primeşti, 


O, Stăpână, rugăciunile lor azi. 


65. Una PreaCurată, 

Ție toţi ne rugăm, 

Ca prin blânzii şi miloşii tăi ochi frumoşi 
Să priveşti spre noi smeriţii pururea. 


66. Născând tu, Curată, 

Pe Hristos Zaditor, 

Din nevoi să mântuiască, roagă-te Lui, 
Pe cei ce cu drag cinstesc mutarea ta. 


67. Solitoarea lumii, 

Scutul creştinilor, 

Pe cei câţi scapă la tine acoperă-i, 
De ispite şi nevoi păzind pe toţi. 


68. Nădejdea toţi având 
La tine, PreaSfântă, 
Nenuntită, Născătoare de Dumnezeu, 


In nădejdea ta noi nu ne poticnim. 


69. Strigăm toți cinstitul 

Glas al lui Gavriil, 

Bucuria tuturor credincioşilor: 
Bucurie fie-ţi, Maica Domnului. 


70. De orice ispite 

Și de multe nevoi 

Ceea ce pe Dumnezeu PreaSfânt-ai născut, 
ŞI pe robii tăi acum să-i izbăveşti. 


71. Fericimu-te toţi, 

Maica lui Dumnezeu, 

Pe care te-a închipuit stâlpul cel de foc 
Şi pe noul Israil povăţuieşti. 


72. Fericimu-te toţi, 
Maica lui Dumnezeu, 
Pe care Moisi de mult te-a văzut în rug 


Ce nears ardea în muntele Sinai. 


73. Fericimu-te toţi, 

Maica lui Dumnezeu, 

Scara-naltă insuflată, ce oarecând 
S-a văzut de către dreptul Iacov. 


74. Fericimu-te toţi, 

Maica lui Dumnezeu, 

Cea pe care Ghedeon te-a închipuit 
Lâna udă ce pământul rourezi. 


75. Te mărim, Lumina 

Cea în trei străluciri 

Pe Părintele, pe Fiul şi Duhul Sfânt, 
Pe Treimea cea atotputernică. 


176. Fericimu-te toți 

Credincioşii tăi fu, 

Căci purtaşi pe Dumnezeu cel neîncăput 
Ce în tine-a încăpea a primit. 


77. Te mărim pe tine, 

Preacurată Maică, 

ŞI prea sfântă adormirea ta o cinstim, 
Și mutarea ta de pe pământ la cer. 


78. În mormânt Viaţă 

Ai fost pus, Hristoase, 

Şi-a vieţii Maică-acum intră în mormânt 
Și se mută la viaţa cea de sus. 


Starea a doua 


1. Cade-se (Cuvine-se) acum, 

Ca să te mărim, Fecioară Maică 
Mai cinstită fiind şi mai mărită mult 
Decât toate Cetele cele de sus. 


2. Cade-se acum 


Să te fericim, Fecioară Maică, 
Fericită totdeauna adevărat, 
Mai mărită decât cei ce au ochi mulți. 


3. A te ferici 

Se cuvine, pururea Fecioară, 

Că născând pe Făcătorul tău te-ai făcut 
Decât cerurile cu mult mai presus. 


4. Ca să te mărim 

Se cuvine, Născătoare, Doamnă 

Ca prin ale tale rugi să ne-acoperim 
Pentru adormirea ta cea sfânt-acum. 


5. Toţi cei credincioşi 

Ai curatei Maice şi Fecioare 
Adormirea-ţi cântând, zicem: bucură-te, 
Solitoarea noastră caldă-a tuturor; 


6. Primeşte-acum 


De petrecere cântări, Fecioară, 
Maică a Tot-Impăratului Dumnezeu 
ŞI trimite pace credincioşilor. 


7. Monahi mulţi şi sfinți 

Şi-ale cuvioşilor soboare, 

Cum şi cetele bărbaţilor credincioşi, 
Din evlavie cu toţii te măresc. 


8. Cete tinereşti, 

Cu fecioarele drept credincioase, 
De petrecere cântare strigaţi acum, 
Pentru Maica sfânt-a lui Emanuil. 


9. Trupul pământesc 

Văzând ceata ucenicească, 

Al tău, Maica Ziditorului tuturor, 
Cu sfială tronul tău ţi l-au purtat. 


10. Credincioşii toți 

Fericim pe cea acum mutată 

Către ceruri, Născătoarea de Dumnezeu, 
Că pe dânsa solitoare s-o avem. 


11. Noul Israel, 

Acum după sfânta datorie. 

Cu cântări dumnezeieşti prea măreşte-n cor 
A Fecioarei ducere la cei de sus. 


12. Pe cei ce-ţi cântăm 

Cu credinţă, prea curată Maică 
Ce-ai născut pe Împăratul cerurilor, 
Binecuvântează-ne pe noi de sus. 


13. Prea curate mâini 

Tinzând către Dumnezeu, Fecioară, 
Ca o buna miluieşte şi-acoperă 

Pe toți care-şi pun nădejdea-n mila ta. 


14. Priveghelnică 

Rugăciune, curată Fecioară, 
Primeşte acum cu milă şi cererea 
Celor ce cinstim cu drag mutarea ta. 


15. Pomeneşte-ne, 

Maică şi Fecioară prea curată, 
Prin a ta mutare sfântă, rugâmu-te 
ŞI a noastre greşeli nu le socoti. 


16. Din multe nevoi, 
Întâmplări, necazuri, izbăveşte 
Pe acei care în tine nădăjduiesc 
Şi cinstire adormirii tale dau. 


17. Ucenicul toţi 

La sicriul tău sosind în grabă, 

Prin văzduh fiind purtaţi de pe unde-au fost, 
În genunchi, Fecioară, ţi s-au închinat. 


18. Toţi au povestit 

Celei sfinte şi neprihănite, 

Cum au fost răpiți de nori din locurile 
Unde stau şi predicau noroadelor. 


19. Fără de bărbat 

A1 născut, Fecioară prea curată 

Dar şi moartă tu fiind, nu ai putrezat 
Şi-ndoită închinare ai primit. 


20. Cel de Dumnezeu 

Primitor trup, ceata de apostoli 

Îl îngroapă-acum strigând cu-ale tale rugi, 
Moştenirea ta, Stăpână, apără. 


21. Toţi Arhanghelu, 

Stăpânu, Domnu şi Puteri toate, 

Limbi, popoare, neamuri ale pământului 
Adormirea Preacuratei lăudaţi. 


22. Vas ales fiind, 

Pavel a cântat pe Preacurata, 

De petrecere cântare a glăsuit 
Pentru ceea ce e mai presus de cer. 


23. Sfărâmă Moisi 

Mânios, a Sinaiului table, 

lar Stăpânul pe aceea ce L-a născut 
O păzeşte-n ceruri vie pururea. 


24. De mâini fu lipsit 

În chip nevăzut semeţul vrăjmaş 
Care-n faţa ucenicilor a încercat 
Sicriul tău să răstoarne, o Maică! 


25. Versuia cu glas 

Mulțimea de oştire cerească, 

De la margini pe pământ tainic alergând 
La-ngroparea Maicii lui Emanuil... 


26. Cu dumnezeieşti, 

Cuvioase cântări împletite, 
Îngroparea Născătoarei de Dumnezeu 
Veniţi ca şi noi, acum, să lăudăm. 


27. La mutarea ta, 

Maică şi Fecioară prea curată, 
Ți-au cântat cu duioşie îngerii toţi, 
Și mulţime mare de popor creştin. 


28. Tu, dintre femei 

Întrecut-ai hotarele firii, 

Căci tu singură avuşi adormirea ta, 
Mai mărită decât orice muritor. 


29. Preoţi şi popor 

Adormirea-ţi cântă lăudând-o 
Dezlegarea datoriilor ne rugăm 
Dă-ne Maica Domnului la toţi acum. 


30. Pe cei ce-au greşit, 

Maică şi Fecioară prea curată, 

Sfântă Pruncă, miluieşte-i, că mânecă 
La locaşul tău cel ce-i dumnezeiesc. 


31. Lanţurile rup 

Ale tale rugi, curată Pruncă, 

Și din toată munca scapi pe cei ce cinstesc 
Cu credinţă sfântă adormirea ta. 


32. Strigă, o David, 

Născătoarei de Dumnezeu, lira 
Răsunându-ţi: auzi fiică mutarea ta 
Către ceruri sus, de Jos de pe pământ. 


33. Minunat a fost 

A privi de jos spre cer cum pleacă 
Cerul cel însuflețit, Dumnezeule! 
Minunate-s, Doamne, lucrurile Tale. 


34. Cete îngereşti 

Al tău pat cu bună-cuviinţă, 

Maică şi Fecioară, ţi l-au acoperit 
În vremea când tu, curat-ai adormit. 


35. Danţuri netrupeşti 

Cu dumnezeiască cuviinţă 
Cânt-acum, curată, Cerul însuflețit, 
Spre cereştile odihne tu mergând. 


36. Către cer de Jos 

Al lui Aaron toiag se mută, 

Care pe Hristos nespus L-a fost odrăslit 
Și rodeşte pomul vieţii veşnice. 


37. Pe cea de demult 

Scară-naltă de Iacov văzută, 

Cea pe care o întări lisus cu trup, 
S-a mutat acum de pe pământ la cer. 


38. Patul tăinuit, 

Ne-ntinată Maică şi Fecioară, 

La prea-sfinte locuinţe se suie acum 
Nelipsit a locui cu Fiul Său. 


39. Cartea curată, 

În care cu trup s-a scris Cuvântul, 
Se închide şi se mută, puindu-se 
Întru ale Fiului curate mâini. 


40. Daruri daţii-ţi-a 

Peste fire, Fiul tău, Fecioară, 

Nelpsit, Preasfântă Pruncă păzindu-te 
ȘI suindu-te la viaţa veşnică. 


41. Cu adevărat 

Ca pe o aleasă smirnă sfântă 

Te sălăşluieşte-n Sfânta Preasfintelor 
Cel Atoateziditor şi Fiul tău. 


42. Viaţa a răsărit 

Dintru tine, Preasfântă Fecioară, 
În ce chip, dar trupul cel neîntinat 
Se făcu acum morţii împărtăşit? 


43. Casă te-ai văzut, 

Preacurată Fecioară, vieţii, 

Deci murind, îndată te-ai şi învrednicit 
Totdeauna cu Hristos a vieţui. 


44. Înstrunind acum 

Buze prea curate-n loc de coarde, 
Maicii Atotfăcătorului Dumnezeu 
Imnuri de petrecere să întocmim. 


45. Înălţarea-n cer 

A curatei Maicii Tale, Doamne, 

A unit acum pe oamenii cu îngerii, 
Ție lăudări de obşte aducând. 


46. Pământeşti numiri, 

Domnitori ce judecaţi noroade, 
Tineri, tinere, cântare toţi să-nălțăm 
Maicii Împăratului Hristos din cer. 


471. Pomenirea ta 

Cea cinstită, prea curată Maică, 
Lăudându-ţi, o măresc toţi cei ce trăiesc 
Şi făptura toată cu smerenie. 


48. Prunca odrăslind 

Dintru a lui lesei tulpină, 

Omeneşte Maica lui Dumnezeu muri 
Şi-mpreună cu Fiul tău vieţuieşti. 


49. Pământenilor, 

Săltaţi şi vă minunaţi acuma, 

Ca muntele cel prea sfânt şi dumnezeiesc 
Desfătare a aflat la Fiul său. 


50. Arătatu-s-a, 

Preacurată, moartea ta pod vesel, 

Pe care-ai trecut la ceruri de pe pământ 
Şi la Fiul tău odihnă ai aflat. 


51. Uşile cereşti 

Se deschiseră ţie, Preasfântă, 

Și Puterile cereşti mult te-au lăudat 
Şi pe-al tău trup Fiul l-a primit în cer. 


52. Norii luminaţi 

Au adus mulțimea de apostoli 

De la marginea pământului, cuvios 
Pe curata Maică Fiului s-o dea. 


53. Preasfânt trupul tău, 

Ucenicii plângându-l, Curată, 

Fu stropit cu lacrimi alăturând cântări 
De petrecerea cea de aici la cer. 


54. Margini pământeşti 

Glăsuiescu-ţi Maică şi Fecioară, 

Că născând pe Fiul tău cel dumnezeiesc, 
Amăgirea idolilor ai sfârşit. 


55. Laudă strigând 

Toată sfânta adunare mare 

Pe aceea ce născut-a pe Dumnezeu: 
Pază fii la toţi prin ale tale rugi. 


56. Duhul tău luând 

Chiar Cuvântul ce din tine, Pruncă; 
Ce născuse fără ispită de bărbat, 
Ca un Fiu în slavă l-a sălăşluit. 


57. Pe Stăpânul lor 

Îngereştile Puteri văzându-L 

Duhul Maicii sale singur în mâini luând, 
Spăimântatu-s-au şi mult s-au bucurat. 


58. Firea cea de om 

Întreci, de Dumnezeu Născătoare, 
Căci Fecioară ai rămas după naştere 
Și murind te duci la Fiul tău Preasfânt. 


59. Cete îngereşti, 

Oameni şi făptura toată, 

Laude ţi-aduc, o Maică, toţi la un loc, 
Că Tu, mai presus de orice fire eşti. 


60. Strajă tare fii 

Celor ce te laudă, Curată, 
Împotriva bântuielilor duşmăneşti 
A văzuțţilor şi nevăzuţilor vrăjmaşi. 


61. Întru rugăciuni 

Pe Fecioara, Maica Ta, primeşte-o 

Ca pe o caldă Solitoare pentru noi toți, 
Iar pe noi, ca un bun, mântuieşte-ne. 


62. Pe Cel ne-nceput 

Împreună cu Fiul mărescu-L 

Şi pe Duhul, in trei feţe un Dumnezeu, 
Cel ce este Ziditorul tuturor. 


63. Lucru minunat 

Eşti cu totul fără de prihană, 

Căci mormântu-ţi tuturor credincioşilor 
Se arată rai prea-înţelegător. 


63. Cade-se acum, 

Ca să te mărim, Fecioară Maică 
Mai cinstită fiind şi mai mărită mult 
Decât toate Cetele cele de sus. 


Starea a treia 
1. Neamurile toate 


Laudă-ngropării 
Tale Fecioară, cântă. 


2. Neamurile toate 
Te fericesc Doamnă, 
Că eşti lui Hristos Maică. 


3. Neamurile toate 
Te fericesc, Maică 
Cu daruri dăruită. 


4. Limbile pe tine 
Te fericesc Sfântă, 
A lui Dumnezeu Maică. 


5. Ceata de apostoli 
Alergaţi cu râvnă 
La îngroparea Maicii. 


6. Ceata de apostoli 
A venit din margini 
Să-ngroape Fecioara. 


7. Fricos te-mpresoară 
Cetele de îngeri 

La prea slăvita-ţi moarte. 
8. Cu sobor de îngeri 

Se pogoară Fiul 

Să ia al Maicii Lui duh. 


9. Deşi mori, Fecioară 
Dar te-nalţi la ceruri, 
La prea-iubitul tău Fiu. 


10. Preoţi lăudaţi toţi 
Pe a Domnului Maică 
Ce în cer se strămută. 


11. Laudă din ceruri, 
Să se glăsuiască 


La adormirea Maicii. 


12. Satul Ghetsimani 


Slăveşte mormântul 
De-a pururea Fecioarei. 


13. La cereşti lăcaşuri 
Acum mergând Maica 
Pe cei ce-ţi cântă scapă-l. 


14. Cetele slăvite 
Trecând pe Fecioara 
La cer, au proslăvit-o. 


15. Prea curată Maică, 
Fericimu-te cu 
AJ tăi prea-sfinţi născători. 


16. Tu, născând viaţa, 
Preacurată, cum mori 
Biruind legea firii? 


17. O, minuni străine, 
Ziditorul cum ia 
Al Maicii Sale suflet! 


18. S-alergăm îndată 
La groapa Preasfintei 
Şi dobândi-vom milă. 


19. Bucură-se totul 
De a ta Preasfântă 
Și cerească mutare. 


20. Cerul şi pâmântul 
Cântec de mutare 
Glăsuiesc Preacuratei. 


21. Lumii mântuire, 
Stăpână, arată 
Intru a ta mutare. 


22. De finic mlădiţe. 
Ca lui Hristos, Maică 
Ţie-acum aduc. 


23. Din a lumii margini, 
Cei trimişi la tine 
Se adunară, Maică. 


24. Către a Sa Maică, 
Astăzi de la ceruri 
S-a pogorât Stăpânul. 


25. Astăzi lumea toată, 
S-a sfințit cu totul 
Prin Sfânta-ţi adormire. 


26. Astăzi dar, Fecioara 

Și Maica Vieţii, 

Sus, către ceruri s-a dus. 
27. Mă spăimânt, Fecioară, 


Petru striga ţie 
Când stai întinsă moartă. 


28. Mă spăimânt, Fecioară, 
Văzându-te-ntinsă 
Pe pat, stigat-a Pavel. 


29. La cereşti lăcaşuri, 
Te-ai mutat cu totul 
De jos, Fecioară Maică. 


30. Frică ia mulțimea, 
De cinstita-ţi moarte 
Trupească Preacurată. 


31. Cete credincioase, 
Mărescu-ţi, Fecioară, 
Slăvita-ţi adormire. 


32. Vie eşti şi-n moarte, 
Fără de sămânță 
Născând Viaţa lumii. 


33. Soarele cel mare 
Te-a luat la Sine, 
Norule cel uşurel. 


34. Din părțile depărtate, 
Corul de apostoli 
S-a strâns să cânte ţie. 


35. Cetele de îngeri, 
Coruri de apostoli, 
Mărescu-te, Fecioară. 


36. Pe cei care cântă 
Şi veghează, Doamnă, 
La tronul tău păzeşte-I. 


37. Limbi, noroade, neamuri, 
Ingropaţi cu frică 
Pe Solitoarea voastră. 


38. Ingerii te cântă, 
Maică şi Fecioară, 
Intru a ta mutare. 


39. Se întărâtară, 
In zadar Iudeii 
Asupra ta, Fecioară. 


40. Gânduri pângărite, 
Cugetat-au, Doamnă 
Asupra trupului tău. 


41. Preasfântă Fecioară, 
A Domnului Maică, 
Pe cântăreți mângâie. 


42. Sfântă Pruncă, Maică 
Roagă pe al tău Fiu 
Pentru toţi care-ţi cântă. 


43. Robitor ce cântă, 
Cere mântuire 
De la Hristos Cuvântul. 


44. Din toată nevoia 
Scapă, Preacurată, 
Pe ai tăi drepteinstitori. 


45. Din toată ispita, 
Scapă, Preacurată, 
Pe ai tăi dreptmăritori. 


46. Dă-ne mântuire, 
Celor ce cu lacrimi 
Icoana ta o cinstim. 


47. 0, Treime Sfântă, 
Tatăl, Fiul şi Duh Sfânt 
Mântuieşte-ne pe noi. 


48. Candela luminii 
Prea curată Pruncă, 
Nu ne lăsa uitării. 


49. Neamurile toate 
Laudă-ngropării 
Tale Fecioară, cântă. 


Inconjurând Sfânta Biserică, se cântă: De la margini, o, apostoli 


1. De la margini, o, apostoli 
La Ghetsimani v-adunaţi, 
Şi-al meu trup, zice Fecioara, 
Cu cântări să-l îngropaţi. 


Fiul meu iubit mă cheamă, 


Azi la Sine-n Cerul Sfânt, 
Vă las binecuvântare 
Și mă-nalţ de pe pământ. 


2. Sus în cer se întocmeşte 
Sărbătoare-n jurul meu 
Şi cu cine mă primeşte 
Fiul meu şi Dumnezeu. 


Monahi, pustnici, se adună 
Formând cete-mpărăteşti 
Pe pământ şi-n cer răsună 
Armonii dumnezeieşti. 


3. Primeşte, dar, Curată 
Umilitele cereri 

Şi la noi cu milă cată 

La necazuri şi dureri 

Iar noi drept recunoştinţă 
Venerăm icoana ta 
Totdeauna cu credinţă. 
Adormirea-ţi vom cânta. 


Prohodul Maicii Domnului 

Prohodul Maicii Domnului cântat de maicile de la mănăstirea Diaconeşti: 
https://www.youtube.com/watch?v=Yblkm6jioA4 


Prohodul Maicii Domnului starea (|): 
https://www.youtube.com/watch?v=TGJPXktY Mu4 


Prohodul Maicii Domnului starea (II): 
https://www.youtube.com/watch?v=DopkhpCGZke 


Prohodul Maicii Domnului starea (III): 
https://www.youtube.com/watch?v=t6xJo_neftg 


Starea I-a 


Fiind Maica Vieţii, îngropării te-ai dat 
Şi-ale îngerilor cete s-au înspăimântat 
Adormirea ta cinstind-o luminat. 


Născătoarea vieţii şi-al luminii izvor 
La-ntuneric ucenicii cum te pogor? 
Tu fiind lumina noastră-a tuturor! 


Te mărim pe tine, Maica toatei zidiri 
Şi-nălţăm duios cântări Sfintei Adormiri 
Intru care plată dai acestei firi. 


N-a rămas în groapă preacurat trupul tău 
Ci mutatu-te-ai cu dânsul la Dumnezeu 
Ca să fi părtaşă Slavei Lui mereu. 


lisus a toate Împărat prea slăvit 
Te-a ales pe tine Maică şi, negrăit, 
Fără de prihană tu L-ai zămislit. 


Stăpânul făpturi pe pământ pogorând 
Cum venise întrupându-Se oarecând 
Astăzi vine dornic duhul tău luând. 


In chip tainic astăzi şi noi toţi ne-adunăm 
ŞI cu Sfintele Femei jalnic îţi cântăm 
Dând înconjur năsăliei ne-nchinăm. 


Pe cea mai frumoasă decât tot ce-i zidit 
Prin a căruia născare ne-am învoit 
Cum s-o vadă firea că s-a pristăvit? 


Iară iadul Maică, cum mai poate răbda 
Intru tot fulgerătoarea lumina ta? 
Căci orbeşte neputând a te vedea. 


Dumnezeu Cuvântul trup luând, Mariam, 
Spală firea ponosită a lui Adam 
Şi din iad sloboade omenescul neam. 


Cerul şi pământul îndelung s-au uimit 
De străina zămislre ce s-a plinit 
Intru tine, Prea Curată, negrăită. 


O, minuni străine, lucru nou nevăzut 
Cum şi Maică şi Fecioară te-ai cunoscut 
Că din sângiuiri prea curate ai născut. 


Din această lume simţitor te-ai mutat 
Dar cu darul tău curată nu ne-ai lăsat 
Izbăvind pe credincioşi de la păcat neîncetat. 


Chiar de-ai fost ascunsă ca un rob în mormânt 
Dar făptura te vădeşte înțelegând 
Că Stăpână eşti în cer şi pe pământ. 


Dac-a fost în groapă trupul tău pristăvit 
Pentru noi paharul morții s-a îndulcit 
Plecăciunea ta cea multă socotind. 


Odrăslind din tine spicul cel tăinuit 
Credincioşii Pâinea vieţii au dobândit 
Și din stricăciune toţi ne-am izbăvit. 


Ca un sfeşnic, Maică, pe pământ luminezi 
Pravoslavnica credinţă o îndreptezi 
ŞI pe cei robiți de patimi hberezi. 


Ca un fulger cete de Hristos vestitori 
Vin din marginile lumii purtaţi de nori 
Ca să-ngroape trup de viaţă dătător. 


Areopagitul şi cu el lerotei 
Au venit din depărtare cu Timotei 
Dimpreună cu toți Sfinţii Arhierei. 


Pe a vieţii Piatră cea din unghi tăinuit 
Dintru sângiuirile tale o ai urzit 
Şi în lume viaţă nouă ai croit. 


Adormind cu trupul în mormânt te pogori 
Şi-l arăţi pe el izvor tămăduitor 
Pravoslavnicilor tăi Inchinători. 


Ca să mântuiască pe strămoşul Adam 
A venit Mântuitorul vestit din neam 
Pogorând ca roua-n mitră, Mariam. 


Să-i cuprindă groaza şi cutremurul rău 
Pe acei ce defăimează numele tău 
O, Prea Sfântă Maică a lui Dumnezeu. 


După legea firii dintre vii ai apus, 
Dar fund a Vieţii maică la Ea te-ai dus, 
Odihnindu-te în Slava cea de sus. 


Plâng noroade, preoţi şi bătrâni Arhierei 
Dimpreună cu slăviţii învăţăcei 
Iar Mironosiţele jelesc cu ei. 


Cum erai în viaţă sprijin cald tuturor 
ŞI de astăzi fu de-a pururi pe viitor 
Ocrotind cu darul pe al tău popor. 


Sub pământ ca luna ai apus, dar răsani 
La trei zile ca un soare de Mai, 
Primăvara vieţii noastre, dulce rai! 


Tu născând Viaţa, cum te-aşezi în mormânt 
Se-nfioară ceata îngerilor strigând: 
Cum te acoperi, Sfinte Acoperământ? 


Porumbiţă frumoasă, cu penaj aurit, 
Eşti Fecioară, căci Stăpânul te-a împodobit 
Ca să fu lăcaş cu totul prea cinstit. 


Cel căzut din viaţă iar moştean s-a făcut 
Când Fecioara fără patimă a născut 
Pe Cuvântul cel fără de început. 


Când a fost să vadă trupul ei răposat 
Ingereştile puteri foarte s-au mirat 
Cum cea nestricată moarte a gustat. 


De la margini Sfinţii, alergând prea cu zor, 
Sfântul trup la întuneric ei îl pogor-; 
In mormânt, lumina noastr-a tuturor. 


Pogorând la groapă, ceata Îngerilor 
Inconjoară străjuind pe Stăpâna lor; 
Trupul cel de viaţă pricinuitor. 


Heruvimii slavei luminat dănţuiesc 
Când se-nalţă cel de taină rai pământesc 
In locaşul slavei cel împărătesc. 


Dintru stricăciune pe cel mort prin păcat 
Cu născarea ta Curată L-ai ridicat 
Şi-n podoaba cea dintâi ne-ai îmbrăcat. 


Porumbiţă frumoasă, cu penaj aurit, 
Eşti Fecioară, căci Stăpânul te-a-mpodobit 
Ca să-i fii sălaş cu totul prea cinstit. 


Rânduială novă tuturor s-a vestit 
Prin străina zămislire ce s-a plinit 
In mitrasul pururea neprihănit. 


Dintru tine Fiul chip de rob a primit 
După fire arătându-se îndoit: 
Dumnezeu fund şi om desăvârşit. 


Chivotul se-ascunde; de la mari depărtări 
Vin noroadele, duios înălţând cântări 
Intru slava prea cinstitei ei mutări. 


Ceata de Apostoli se adună de zor 
Ca s-aşeze în mormânt prea frumos odor 
Pe a Vieţii Maică, Doamna tuturor. 


Rânduiala firei s-o plineşti te-ai plecat, 
Dar ca Maică a cerescului împărat 
Tu rămâi cu trupul veşnic nestricat. 


Pe al tău, Curată, scump Mormânt îl cinstesc 
Și Slăvita Adormire o preamăresc: 
Intru care dat-ai birul cel firesc. 


Chiar de mori, Curată, dar viezi în Hristos, 
Preamărită sus la Cer, şi-ntru cei de jos, 
Sprijinind pe cei cu suflet credincios. 


O, ce bucurie, ce dulceaţă simţeşti 
Intru slava şi odihna celor cereşti 
Căci cu Domnul Slavei, tu împărtăşeşti. 


Unul din Treime trup din tine primind 
Firea cea cuvântătoare s-a înnoit 
Minunată taină, lucru preamărit! 


Proorocii, Maică, de demult au cântat 
Că din viţa lui David, tu, preaminunat 
Odrăsli-vei pe Hristos cel aşteptat. 


O, lumina lumii şi-al vieţii izvor, 
Cum în loc întunecos Sfinţii te pogor-? 
Se uimeşte firea prea tânguitor! 


Naţie pizmaşă, ucigaş popor, 
Ce sminteală ai avut, viţa ludelor, 
De voieşti surparea Sfintei Sfintelor? 


Ticăloase jidov, vino soi blestemat 
De-ţi cunoaşte uneltirea din păcat, 
Din tăierea braţului tău cel spurcat. 


Urmând Maica Milei lui Hristos Dumnezeu 
Lecuieşte pe acel urgisit Evreu 
Părăsindu-şi legea lui fariseu. 


“Maică şi Fecioară, mama dulce a mea 
Cum să rabd acum văzând îngroparea ta” 
Aşa Simon Petru prea se tânguia. 


“Cine-mi dă izvoare ca să plâng îndeajuns?” 
Strigă Pavel, de durere fiind pătruns, 
Când se vede-n groapă trupul ei ascuns. 


Munţi se-nfioară. “Tu, norod credincios 
Tânguieşte-te şi plângi astăzi dureros”. 
Glăsuiesc Invăţăceii lui Hristos. 


Oarecând, o, Maică, simţitor vom vedea, 
După ducerea la Cer, frumuseţea ta 
Căci de-acuma cerul Tu vei desfăta. 


Slavă Tatălui şi Fiului şi Sfântului Duh. 


Te mărim Cuvinte, cu Părintele Tău, 
lar Duhului Prea Sfânt ne-nchinăm mereu, 
Preamărind în Troiță pe un Dumnezeu. 


Și acum şi pururea şi în vecii vecilor. Amin. 


Te cinstim, 0, Maică a Celui făr-de ani 
Inchinându-ne la groapa din Gheţimani, 
Cercetează-ne pe noi cei sărmani. 


Starea a II-a 


Se cuvine azi să mărim pe Prea Curata Maică 
Care-ntrece cu cinstirea pe Heruvimi 
ŞI-1 slăvită mai presus de Serafimi. 


Se cuvine dar să-i cântăm celei cu dar dăruită 
Care-ncape pe Cuvântul Dumnezeiesc 
Intru pântecele ei cel fecioresc. 


Cele pământeşti se-nfioară cu cele din slavă 
Cum dumnezeiasca fire s-a deşertat 
Locuind în pântecele Tău curat. 


Una dintre Maici, născut-ai fără durere; 
Căci precum sămânță ai zămislit 
Și născarea se lucrează negrăit. 


După cum întâi cu cuvântul se zideşte firea 
Tot asemenea rodeşte mitrasul tău 


Luând chip de rob Cuvântul lui Dumnezeu. 


Tatăl cel ceresc, bunăvoie arătând spre tine 
Iară Duhul Sfânt pe tine umbrindu-te 
Se-ntrupează Fiul, preamărindu-te. 


Ca şi Fiul tău, tu adormi după firească lege; 
Dar a treia zi te scoală ca dintr-un somn 
Dătătorul Vieţiu şi al morţii Domn. 


Sub pământ apui, tu fiind plămada vieţii noastre, 
Căci din moarte ne-am sculat cei care zăceam 
Prin născarea Vieţii dintr-al nostru neam. 


Plâns cuviincios şi cântare să aducem Maicii 
Ca atunci când s-a-ngropat fiul omului 
Ca să fim părtaşi de Slava Domnului. 


Mir adevărat eşti Fecioară, Prea Curată Maică 
Care lumea miresmeşti cu bun miros 
Odrăslind clondirul Vieţii, pe Hristos. 


Intunericul cu împărăția lui se pierde 
Slobozindu-se din iad cei cari-au crezut 
Că vei naşte Fiul Cel întâi-născut. 


Apă ce viezi, Născătoarea Râului Vieţii 
Curăţeşte-ne ale noastre întinăciuni 
Și stârpeşte ale vieții mătrăguni. 


Spre a primeni firea noastră cea căzută, Fiul 
A zdrobit pe cel din veac şarpe pierzător 
Odrăslind din tine cu trup muritor. 


Sad prea minunat ce răsari mlădiţă de viaţă 
Prin umbrirea cea de taină cu Duhul Sfânt 
Odrăslind viaţa nouă pe pământ. 


A căzut Adam sub blestem în Raiul desfătării, 
Dar cu rază de nădejde s-a întărit 


Că-L vei naşte tu pe Cel făgăduit. 


Varsă din belşug adunarea Sfinţilor Apostoli 
Băutura umilinţei ca un prinos 
Aşezându-te acum în groapă Jos. 


Sfântul tău Mormânt, ascunzişul Cortului de taină 
Il cinsteşte, Prea Curată, norodul tău 
Prea mărind mutarea ta la Dumnezeu. 


Soarele acum ca la vremea Patimilor Sfinte 
Işi ascunde cu sfială lumina sa 
Neputând să vadă adormirea ta. 


Desfătare eşti, căci născut-ai pe dulceaţa lumi. 
Deci acum cu lacrimi calde noi te rugăm 
Ca de Sfânta Slavă să ne desfătăm. 


Tremură văzând, boldul cel aducător de moarte 
Că a sufletelor rană tămăduieşti 
Odrăslind balsamul vieţii omeneşti. 


Ochilor prea dulci şi cinstiţi ai Prea Curatei Maici 
Căutaţi cu-nduioşare spre Dumnezeu 
Ca să facă milă cu norodul său. 


Imnuri îngereşti îţi aduce Sfânta adunare 
A Slăviulor Apostoli şi Arhierei, 
Iară Serafimii se unesc cu el. 


Sub pământ apui Aurora zilei cea de taină. 
Căci pe Soarele Hristos tu L-ai răsărit 
Peste neamul nostru cel ticăloşit. 


S-a înfricoşat, din adâncuri văzându-te iadul 
Și schimbându-se la față “Vai!” a strigat, 
Dar ce soare iese aşa luminat! 


Soarele frumos străluceşte după vremea nopţii 
Iar tu cu frumuseţea Duhului Sfânt 


Eşti la ceruri soare şi jos pe pământ. 


Globul pământesc întru sânul primind pe Maica 
S-a clătit din adâncime înfiorat 
Când a fost în groapă trupul prea curat. 


Al virtuții mir şi aromă săvârşirii sfinte 
Dă-ne nouă Prea Curată să folosim 
Spre miros de taină Jos la ţintirim. 


În mormânt cioplit se ascunde trupul Prea Curatei 
Iar a treia zi Puterile îl ridic” 
După cum ne spune Sfântul Ucenic. 


Toma Geamănul, ca un vifor străbătând văzduhul 
Și purtându-se grăbit pe aripi de gând 
Te-a văzut cu trupul către cer urcând. 


Sfântul Ucenic al prea dulcelui tău Fiu, Curată, 
In văzduh întâmpinându-te a strigat: 


“Tată Maica Domnului a înviat!” 


Cort prea minunat, încăpând pe Ziditorul firii, 
N-ai rămas în groapă Jos, ca cei muritori, 
Ci te-ai dus în slava Celui în Trei Sori. 


Strălucit odor chipul tău neveştejit rămâne 
Chiar de se-nmormântează năstrapa ta. 
Dar îi dă viaţă Mana cea din ea. 


Tainic ai ajuns ca şi discul poleit al lunii; 
Dar pe unul din Treime cea în Trei Sori 
Ii răsari celor din noapte muritori. 


S-a încredinţat a Apostolilor Sfântă Ceată 
Că tu eşti Sfinţirea noastră a tuturor 
De te-ai şi purtat simţitor pe mâna lor. 


Adormind Adam, necăjitul somn al veşniciei, 
I-a urmat pe-acelaşi drum Eva cu amar 


Fiind ea unealtă a lui Veliar. 


Tu adormi puţin, dar te scoli ca şi Mântuitorul 
După cum mai înainte ţi s-a vestit 
Că te muţi în Slava Fiului iubit. 


Jos te-ai pogorât, dar acum te odihneşti în slavă 
In lăcaşurile Celui fără de ani 
Cercetând cu darul pe cei sirimani. 


Cei fără de trup, Arhistrategii Sfintelor Cete 
Când o văd pe Prea Curata că s-a mutat 
Se grăbesc s-o-ntâmpine prea minunat. 


Mai aleasă eşti decât moscul de Liban, Fecioară, 
Căci a Duhului podoabă o ai deplin. 
Cuvios îţi cântă neamul tău creştin. 


Cătrăniţilor, ticăloasă nație de jidovi, 
Invierea lui Hristos voi nesocotiţi, 


Iar acum surparea Maicii uneltiţi! 


Porumbiţă eşti strălucind frumos cu fecioria 
ŞI fund împodobită prea minunat 
Ai zburat cu sufletul înaripat. 


Iarăşi Gavriil ca la Nazaret odinioară 
A venit ca să-ţi vestească şi la Sion 
Că te cheamă Fiul la cerescul Tron. 


Se înfioară azi de lumina ta cea negrăită 
Iadul cel nesățios, tânguindu-se: 
Vai! Cum văd pe talpa mea clătindu-se. 


Plâns-au cu amar, Cinstitoarele cele cu miruri 
Aşezată când ai fost în mormânt cioplit 
Tu fiind palatul Celui prea mărit. 


Cum ai suferit îngropare, Prea Curată Maică, 
Strigă cele purtătoare de mir femei 


Şi cu ceata Sfântă de Învăţăcei. 

Prea înfricoşat se arată tuturor lucrul 
Când se vede aşezat astăzi în mormânt 
Cortul Întrupării Sfântului Cuvânt. 


Versuri şi cântări cuvios să înălțăm Curatei, 
Iară Sfântul ei mormânt toți să-l preacinstim, 
Căci prin odrăslirea ei ne izbăvim. 


Slavă Tatălui şi Fiului şi Sfântului Duh. 


Dumnezeule, întru trei feţe preamărit de-a pururi 
Intăreşte pe Păstori şi norodul Tău 
Impotriva uneltirii celui rău. 


Și acum şi pururea şi în vecii vecilor. Amin. 


Maica Domnului, Prea Curată pururea Fecioară, 
Dă Bisericii scăpare de bântuieli 
Și o păzeşte neclătită de sminteli. 


Starea a III-a 
Neamurile toate 
Laudă-ngropării 
Ti-aduc duios, Fecioară. 


Petru se coboară şi-n mormânt te-aşează 
Cu mare cuviinţă. 


Cele cu miresme, în rând cu Ucenicii 
Iţi cântă de-ngropare. 


O, făptură, vino, prea jalnică cântare 
S-aducem toţi Fecioarei. 


Pe a Vieţii Maică, urmând celor cu miruri 
La groapă s-o petrecem. 


Ioane, prea iubite al Domnului Apostol, 
Ingroapă pe Fecioara. 


Pavele sfinţite, Lăcaş ales de taină, 
Dumnezeieşte cântă-l. 


Ierarhi, podoabei voastre aduceţi lăudare 
Cu sfânta adunare. 


Ai Mirului prieten, duioasă versuire 
Cântaţi-i Prea Curatei. 


Marie Magdaleno, aleargă azi cu jale 
La Ghetsimani de vale. 


Revarsă miruri scumpe, căci azi clondirul tainic 
Al Mirelui s-ascunde. 


Apleacă-ţi înălțimea, bătrâne Eleoane, 
Spre Valea Ghetsimani. 


Clăteşte-te, Sioane, şi tu cu Eleonul 
Făcându-i loc Stăpânei. 


Iar tu, sfinţite Iacob, cântându-i îngereşte 
Prohodul săvârşeşte. 


Cei hrăniţi cu mană, îşi tind zavistica mână 
Spre cea fără prihană. 


Ei cearcă să răstoarne năstrapa cea de taină 
Ce poartă pâinea Vieţii. 


O, câtă nesimţire la cei de altă dată 
Işi ucideau profeţii. 


Ca slugă prea vicleană, aleargă făr-de minte 
ludeule Satană. 


Pe Maica Izbăvirii, ludei fără de lege 
Incearcă s-o răstoarne. 


Dar bine-a zis Scriptura, la patul tău Fecioară 


Voinicii stau de pază. 


Te-nalţi la ceruri precum 1 s-arătase 
Lui Iacob tainic scara. 


Cu imnuri se pogoară a îngerilor cete 
La groapa ta, Fecioară. 


Toiagul ce-nfrunzise al lui Aaron, cu taină 
Pe tine te vestise. 


Iar rugul altădată, nears fund de pară 
Te însemna, Fecioară. 


Mutându-te în Slavă, făptura cea gândită 
Prea minunat îţi cântă. 


(Schimbarea tonului) 


O, Prea dulce Maică a lui Hristos Cuvântul, 
Indură-te de lume. 


Cântări tânguitoare femeile cu miruri 
Inalţă azi cu jale. 


Cum stai fără suflare, fiind a Vieţii Maică, 
Prea Sfântă Născătoare. 


Se pierde rătăcirea, iar cei căzuţi într-însa 
Prin Fiul tău se scoală. 


In iad, la întuneric, Cuvântul se pogoară 
Ca să ne izbăvească. 


Din undiţa satanei, pe cei căzuţi din viaţă 
Hristos îi liberează. 


A ta născare sfântă răsare lumii viaţă 
De aceea toţi îţi cântă. 


In groapa stricăciunii vrăjmaşi tăi să cadă 
Cei ce nu vor să creadă! 


Cuvinte, Domn a toate, învaţă-ne cu darul 
Cântarea Prea Curatei. 


Pe Maica Ta, Cuvinte, pe Mieluşeaua, Doamne, 
Cum groapa o cuprinde. 


Cămara Vieţii astăzi s-acopere stropind-o 
Femeile cu miruri. 


Apostolii cu jale din inimă suspină: 
Dar cum ne laşi, Stăpână! 


Lumina Vieţii noastre, în groapă la-ntuneric 
O, cum te-acoperi, Maică! 


Strămoşilor sculare făcându-te pricină 
Cum mori acum, Stăpână! 


Făptura o slăveşte pe Maica Ta, Hristoase, 
Ce te-a născut trupeşte. 


Se pierde azi, Fecioară, amarul cel de moarte 
Născând dulceaţă iară. 


Solirea să ne fie Mutarea ta la Fiul 
Celor ce-ţi cântă ţie. 


Cu miruri de credinţă femeile te-ngroapă 
Cu sfânta cuviinţă. 


Iar tu cu dor fierbinte, fund a Vieţii Maică, 
Te muţi la cele Sfinte. 


Grăbeşte de ne scoate pe noi, sirimanii, 
Din undiţa satanei. 

Puterile din slavă privesc nedumerit 
Cum te aşezi în groapă. 


Cum glia te ascunde, privelişte străină 
ŞI de mirare plină. 


Iar duhul tău se vede purtat la cer de Fiul 
Ce are trup din tine. 


Zidirea cea simțită plângând se tânguieşte 
Lipsindu-se de tine. 


Gândirea se-nfioară de multa plecăciune 
A Maicii Prea Curate. 


Acuma curg izvoare 
De miruri şi de lacrimi 
La groapa ta, Fecioară. 


Bisericii dă pace, 
Norodului scăpare, 
Prea Sfântă Născătoare. 


Slavă Tatălui şi Fiului şi Sfântului Duh. 
O, Treime Sfântă, 


Unime în trei Feţe, 
Pe toţi ne miluieşte! 


Și acum şi pururea şi în vecii vecilor. Amin. 


Părtaşi, Fecioară, fie 
De-a Fiului tău slavă 
Acei ce-ţi cântă ție! 


Litaniile de la Mormântul Maicii Domnului — Stihuri 


[ce se cântă la Litania de la Mormântul Maicii Domnului, la Priveghere după 
melodia de la Intâmpinarea Domnului (Pesna 9) “Nu pricep curată ...” (zis 
legănuşul).] 


Stih 1 al Apostolului Petru 
Pogorârea Cerului 

Întru tine s-a lucrat, 

Iară astăzi din mormânt 
Întru slavă te-ai mutat. 


Apostolul Pavel 
Gavriil din Nazaret 
Zămislirea ţi-a vestit 
Azi se face vestitor 
Fericitului sfârşit. 


Soborul Sfinţilor Apostoli 
Duhul tău s-a bucurat 
Că vei merge la Hristos 


Iară noi nemângâiaţi 
Și sărmani rămânem Jos. 


Sfântul Dionisie Areopagitul 
Împăratul cerului 

Cu Cereştile Puteri 

Se pogoară minunat 
Petrecându-te la ceriu. 


Sfântul lerarh lerotei 
Azi văzduhul este plin 
De mirezme şi cântări 
Firea toată s-a uimit 
La a Maicii Înălţări. 


Soborul Sfinţilor Apostoli 
Îngerii la Bethleem 
Naşterea slavoslovesc, 
Iară azi cântând cu noi 
Heruvimii se unesc. 


Sfântul Apostol lacob 
Frumuseţea ta de-acum 
Cine va putea vedea 

Căci de-acum, Stăpâna mea 
Cerul tu vei desfăta. 


Sfântul loan, evanghelistul 
După vorba lui Hristos 
Te-am avut ca maică jos 
Dar acum cui ne laşi 

Între jidovii pizmaşi. 


Sfântul Apostol Timotei 
De la 'Tronul cel ceresc 
Dă-ne maică ajutor 

Să vedem împrăştiat 

Al păgânătăţii nor. 


Soborul Sfintelor Mironosiţe 


Mort văzându-l pe Hristos 
Mângâiere te aveam, 

Dar acuma tu murind 

Ce vom face, Mariam. 


Adunarea credincioşilor 
Solitoare, Maică, fu 

La ai tăi nevrednici fii 
Care cântă azi plângând 
La cinstitul tău mormânt. 


Sfântul Apostol Toma 
Astăzi sunt încredinţat 
Că din morţi ai înviat 
Şi la ceruri te-ai suit, 
Lângă fiul tău iubit! 


Sursa: Sfântul loan lacob Românul (Hozevitul), Din Ierihon către Sion. 


Comentarii patristice - Evanghelia de la sărbătorile Maicii Domnului 


Naşterea Maicii Domnului (Ev. Luca 10, 38-42; 11, 27-28) 
Intrarea în templu a Maicii Domnului (Ev. Luca 10, 38-42; 11, 27-28) 
Adormirea Maicii Domnului (Ev. Luca 10, 38-42; 11, 27-28) 


(Lc. 10, 38) Și pe când mergeau ei, El a intrat într-un sat, iar o femeie, cu 
numele Marta, L-a primit în casa ei. 


Domnul avea trup şi exact aşa cum a binevoit să-Şi asume un trup fizic pentru noi, 
la fel a binevoit să flămânzească şi să înseteze. Ca un rezultat al faptului că a 
binevoit să flămânzească şi să înseteze, S-a smerit să fie hrănit de către cei pe care 
EI însuşi i-a îmbogățit. S-a coborât să fie primit ca un oaspete nu din nevoie, ci 
pentru folosul nostru. 


Marta era ocupată să împlinească nevoile celor cărora le era foame şi însetau. 
Ingrijindu-se de ei cu o dorinţă mare, a pregătit ceea ce Sfântul Sfinţilor şi sfinții 
Săi aveau să mănânce şi să bea în casa sa. Nu era o muncă importantă, ci una 


vremelnică. Nu vom avea tot timpul nevoie să mâncăm și să bem, nu-i aşa? Când 
ne vom lipsi de cea mai curată şi desăvârşită bunătate, a sluji cele lumești nu va 
mai fi necesar. 


(Fericitul Augustin, Predica 255,2, traducere pentru Doxologia.ro de Lucian 
Filip) 


(Lc. 10, 39) Şi ea avea o soră ce se numea Maria, care aşezându-se la picioarele 
Domnului, asculta cuvântul Lui. 


De ce se bucura Maria atunci când asculta? Ce mânca? Ce bea? Cunoașteţi vreunul 
acestea? Să-L întrebăm pe Domnul, Cel care păstrează o masă atât de frumoasă 
pentru oamenii Săi. lar El ne va spune: Fericiţi cei ce flămânzesc şi însetează de 
dreptate, că aceia se vor sătura (Mt. 5, 6). Din izvorul Său și din hambarul dreptății 
primea Maria de mâncare atunci când flămânzea, aflată fiind la picioarele 
Domnului. Vedeţi, Domnul îi oferea atunci exact atât cât era ea în stare să 
primească. Însă, din întreaga bogăţie pe care avea să o dea la masa ce avea să vină, 
Nici măcar ucenicii, nici măcar apostolii n-au putut să primească la vremea când EI 
le spunea: Încă multe am a vă spune, dar acum nu puteţi să le purtaţi (In. 16, 12). 


Ce se bucura Mania să primească? Ce mânca? Insist asupra acestui fapt, pentru că 
şi eu mă bucur de El. Voi cuteza să spun că mânca pe Cel pe care-L asculta. Vreau 
să spun că mânca adevărul. Nu EI însuşi a spus: Eu sunt Adevărul (In. 14, 6)? 
Hristos era mâncat pentru că EI era Pâinea: Eu sunt pâinea ce s-a coborât din cer 
(In. 6, 41). Aceasta este pâinea care hrăneşte şi niciodată nu se împuţinează. 


(Fericitul Augustin, Predica 179, 5, traducere pentru Doxologia.ro de Lucian 
Filip) 


(Lc. 10, 39) Și ea avea o soră ce se numea Maria, care aşezându-se la picioarele 
Domnului, asculta cuvântul Lui. 


Virtutea nu există doar sub o singură formă. În exemplul Martei şi al Mariei, se 
adaugă evlavia ocupată a uneia şi atenția celeilalte la Cuvântul lui Dumnezeu, 
Care, dacă se potrivește cu credința, este mai de dorit chiar și decât faptele, precum 
este scris: Maria partea bună şi-a ales, care nu se va lua de la ea. De aceea, şi noi să 
ne silim să dobândim ceea ce nu poate fi luat de la noi, ca să nu ni se dăruiască 
ascultarea neatentă, ci cea sârguincioasă. Căci chiar şi seminţele Cuvântului ceresc 
ne-ar putea fi luate dacă sunt semănate pe alături (Lc. 8, 5). Dorinţa după 
înțelepciune să vă conducă precum a făcut cu Maria. Este mai mare şi mai deplină 


lucrare. Nu lăsați ca munca să vă abată de la Cuvântul ceresc... Marta nu este 
mustrată în lucrarea sa cea bună, însă Maria este preferată deoarece ea a ales partea 
cea bună pentru ea, căci lisus este plin de multe binecuvântări şi împodobește cu 
multe daruri. De aceea, cea înţeleaptă alege ceea ce ei i se pare că este de o mai 
mare importanţă. 


(Sfântul Ambrozie al Milanului, Tâlcuire la Evanghelia după Luca 7, 85-86, 
traducere pentru Doxologia.ro de Lucian Filip) 


(Lc. 10, 39) Și ea avea o soră ce se numea Maria, care aşezându-se la picioarele 
Domnului, asculta cuvântul Lui. 


Maria a venit şi a stat la picioarele Sale. Aceasta se întâmpla de parcă se afla pe un 
pământ tare la picioarele Celui care a iertat păcatele femeii celei păcătoase (Lc. 7, 
38). Ea şi-a dobândit o cunună cu care să între în împărăţia Celui dintâi născut. Ea 
şi-a ales partea mai bună, Binefăcătorul, pe Însuși Mesia. Acesta niciodată nu 1 se 
va lua de la ea. Dragostea Martei era mai fierbinte decât a Mariei, pentru că înainte 
ca lisus să ajungă acolo, ea era gata să-i slujească: Doamne, oare nu socoteşti că 
sora mea m-a lăsat singură să slujesc? Apoi, atunci când Hristos a venit ca să învie 
pe Lazăr, ea a fugit şi a venit prima înaintea Sa (In. 11, 20). 


(Sfântul Efrem Sirul, Comentariu la Diatesaronul lui Taţian 8, 15, traducere 
pentru Doxologia.ro de Lucian Filip) 


(Lc. 10, 41-42) Şi, răspunzând, Domnul i-a zis: Marto, Marto, te îngrijeşti şi 
pentru multe te sileşti; Dar un lucru trebuie: căci Maria partea bună şi-a ales, 
care nu se va lua de la ea. 


Cea mai mare strădanie a noastră și drumul pe care inimile noastre trebuie să-l 
urmeze fără abatere este lipirea întotdeauna de Dumnezeu şi de lucrurile Sale. 
Orice abatere, oricât de solemnă, trebuie privită ca secundară, de o mică importanță 
şi cu siguranță periculoasă. Marta şi Maria au oferit cea mai frumoasă paradigmă 
scripturistică a acestei idei și a acestui mod de vieţuire. Îngrijindu-se de Domnul şi 
de ucenicii Săi, Marta a săvârşit o sfântă lucrare. Maria însă, era atentă la 
învățătura duhovnicească a lui lisus, stând la picioarele Sale, sărutându-le și 
ungându-le cu uleiul bunei sale credinţe... 


Prin cuvintele Maria şi-a ales partea cea bună, nu face nici cea mai mică referință 
la Marta şi în nici un chip nu se arată că ar critica-o: Totuși, lăudând-o pe Maria, 
Hristos arată că cealaltă era cu un pas în urma ei. Din nou, prin cuvintele nu se va 


lua de la ea, Hristos arată că rolul Martei poate fi luat de la ea, întrucât lucrarea 
trupului poate dura atât timp cât fiinţa umană este acolo, în timp ce zelul Mariei nu 
se va putea sfârşi niciodată. 


(Sfântul loan Casian, Dialoguri 1.8, traducere pentru Doxologia.ro de Lucian 
Filip) 


(Lc. 10, 41-42) Şi, răspunzând, Domnul i-a zis: Marto, Marto, te îngrijeşti şi 
pentru multe te sileşti; Dar un lucru trebuie: căci Maria partea bună şi-a ales, 
care nu se va lua de la ea. 


Acum, aliluia este pentru noi un cântec al călătorilor, însă această călătorie 
obositoare ne aduce mai aproape de casă şi de odihnă, unde toate activitățile 
noastre lumești se vor sfârşi şi se vor termina şi singurul lucru care va rămâne va fi 
aliluia. 


Aceasta este bucuria pe care şi-a ales-o Maria, stând fără a face altceva decât a 
cunoaște și lăuda pe Domnul, în timp ce sora sa Marta era ocupată cu tot felul de 
lucruri. Cu adevărat, ceea ce făcea era necesar, dar nu avea să dureze. 


(Fericitul Augustin, Predica 255, 1-2, traducere pentru Doxologia.ro de Lucian 
Filip) 


(Lc. 11, 27-28) Și când zicea El acestea, o femeie din mulţime, ridicând glasul, I- 
a zis: Fericit este pântecele care Te-a purtat şi fericiţi sunt sânii pe care i-ai supt! 
Iar EL a zis: Aşa este, dar fericiţi sunt cei ce ascultă cuvântul lui Dumnezeu şi-l 
păzesc. 


Maria a fost mai fericită pentru că a primit credința lui Hristos decât pentru că a 
născut cu trup pe Hristos. Celui care a spus Fericit este pântecele care Te-a purtat, 
EI i-a răspuns: Fericiţi sunt cei ce ascultă cuvântul lui Dumnezeu şi-l păzesc. 


În cele din urmă, ce folos a adus această relaţie pentru fraţii şi pentru rudele Sale 
după trup care n-au crezut în El? Chiar și relația maternă nu i-ar fi adus nici un 
folos Mariei dacă n-ar fi născut cu o mai mare bucurie pe Hristos în inima ei decât 
în trupul său. 


(Fericitul Augustin, Sfânta Feciorie 3.12, traducere pentru Doxologia.ro de 
Lucian Filip) 


(Lc. 11, 27-29) Și când zicea El acestea, o femeie din mulţime, ridicând glasul, I- 
a zis: Fericit este pântecele care Te-a purtat şi fericiţi sunt sânii pe care i-ai supt! 
Iar EL a zis: Aşa este, dar fericiţi sunt cei ce ascultă cuvântul lui Dumnezeu şi-l 
păzesc. 


Fericit este pântecele care Te-a purtat. A luat binecuvântarea de la cea care L-a 
purtat şi a dat-o celor care 1 se închină Lui. Cu Maria a fost pentru o vreme, însă 
cu cei care Îl cinstesc pe EI va fi pentru veșnicie: Fericiţi sunt cei ce ascultă 
cuvântul lui Dumnezeu şi-l păzesc. 


(Sfântul Efrem Sirul, Comentariu la Diatesaronul lui Taţian 11.10, traducere 
pentru Doxologia.ro de Lucian Filip) 


Vieţile Sfinţilor - Adormirea Preasfintei Născătoare de Dumnezeu şi pururea 
Fecioarei Maria 

Cuvant Ortodox - Adormirea Preasfintei Născătoare de Dumnezeu şi pururea Fe- 
cioarei Maria - 15 august: 
https://www.youtube.com/watch?vy=e4uApIRIL3Ig 

După săvârşirea tuturor tainelor mântuirii noastre şi după Înălțarea Domnului 
nostru lisus Hristos la ceruri, prea curata şi prea binecuvântata Fecioară Maria, 
Maica Lui şi mijlocitoarea mântuirii noastre, vieţuia în Biserica creştină, care în- 
cepuse a-şi răspândi numele prin toată lumea, veselindu-se pentru slava Fiului şi 
Dumnezeului său. Căci, prin împlinirea cuvintelor sale, ceea ce se vedea încă din 
zilele vieţii sale avea să fie fericită de toate neamurile; pentru că lisus Hristos fiind 
slăvit pretutindeni, era fericită şi prea curată Maica lui Dumnezeu pe pământul ce- 
lor vii. 


Și s-a apropiat de preacinstita şi preaslăvita ei adormire, fiind plină de zile; deci, 
dorea ca să iasă din trup şi să se ducă la Dumnezeu, pentru că era cuprinsă de 
necurmată şi necontenită dumnezeiască dorinţă, ca să vadă prea dulcea şi prea 
dorita faţă a Fiului său, care şade în ceruri de-a dreapta Tatălui. Arzând către Dân- 


sul mai mult decât serafimii, prin văpaia dragostei, multe lacrimi izvorau din ochii 
săi cei prea sfinţi. Ea se ruga Domnului cu căldură, ca să o ia şi pe ea la Dânsul din 
valea aceasta a plângerii, şi s-o ducă în bucuriile cele de sus şi nesfârşite. 


Deci, vieţuind în casa Sfântului loan cuvântătorul de Dumnezeu, ieşea adeseori la 
Muntele Măslinilor, de unde Fiul ei, lisus Hristos Domnul, S-a înălţat la ceruri, şi 
acolo îşi făcea rugăciunile sale cu dinadinsul. 


Odată, rugându-se ea cu căldură pentru a sa dezlegare din trup şi trecerea mai 
iute către Hristos Dumnezeu, i-a stat înainte Sfântul Arhanghel Gavriil, care i-a 
fost ei din pruncie Slujitor şi hrănitor întru Sfânta Sfintelor, binevestitor al 
întrupării lui Dumnezeu şi nedepărtat păzitor întru toate zilele vieţii sale. Acela 
cu prea luminoasă faţă, aducându-i de la Domnul cuvinte făcătoare de bucurie, 
i-a vestit ei mutarea, care degrabă avea să fie după trei zile. 


Deci, vestind arhanghelul prea curatei Fecioare ceasul morţii, îi zicea să nu se 
tulbure de aceasta, ci să primească cu veselie cuvântul, de vreme ce viaţa aceasta 
trece, ca să petreacă în veci cu Cel fără de moarte, cu Împăratul slavei, Fiul ei şi 
Dumnezeul nostru, cu arhanghelii şi îngerii, cu Heruvimii şi Serafimii, cu toate 
cetele cereşti şi cu sufletele drepţilor. Căci Hristos o aşteaptă pe ea întru Împărăţia 


cea de sus, ca să petreacă şi să împărăţească cu Dânsul în vecii cei fără de sfârşit. 
lar moartea cea trupească nu va stăpâni peste dânsa, precum n-a stăpânit nici cea 
sufletească; semnul ei de dănţuire asupra morţii, va fi acesta: printr-un somn de 
puţină moarte adormind, dintr-acela degrab se va deştepta ca dintr-un somn şi, 
scuturând de la ochi stricăciunea mormântului ca pe o dormitare de somn, va vedea 
viaţa cea fără de moarte şi slavă, în lumina feţei Domnului, întru care, dănţuind, cu 
glas de bucurie va trece în veacul acesta. 


Deci, binevestitorul i-a dat un dar din Rai, care era o stâlpare dintr-un copac de 
finic, strălucind cu lumina darului ceresc, ca ea să fie dusă înaintea patului, 
când prea cinstitul şi prea curatul ei trup va fi petrecut spre îngropare. 


O, de câtă mare şi negrăită bucurie şi veselie s-a umplut prea binecuvântata Fe- 
cioară, pentru că ce putea să-i fie ei mai de bucurie şi mai dulce, decât ca să 
petreacă în ceruri, cu Fiul şi Dumnezeul său şi să se îndulcească totdeauna de 
vederea feţei lui celei prea iubite? Apoi, închinându-se până la pământ, a dat 
mulțumire Stăpânului său, zicând: 


Deci, prea curata Stăpână dorea să vadă pe Sfinţii Apostoli cei risipiţi prin toată 
lumea şi să nu vadă pe stăpânul întunericului şi înfricoşările lui în ceasul ieşirii 
sale. De aceasta se rugă ea Domnului, ca Însuşi Fiul ei, împreună cu sfinţii Săi 
îngeri venind, să-i primească sufletul în sfintele sale mâini, precum 1 s-a făgăduit 
aceasta de mai înainte. Deci, după ce Stăpâna noastră şi-a făcut în Muntele 
Eleonului rugăciunile şi mulţumirile, şi-a plecat la pământ cinstiţii săi genunchi 
înaintea lui Dumnezeu, Făcătorul său, atunci un semn de minune S-a făcut 
acolo: copacii măslinilor celor neînsufleţiţi îşi plecau vârfurile lor în jos, 
închinându-se împreună cu dânsa, şi astfel îşi arătau slujirea lor cea cu cuviinţă 
de rob. Prin aceasta cinsteau pe Maica lui Dumnezeu şi de câte ori dânsa se 
închina la pământ şi se scula de la închinăciune, de atâtea ori şi copacii aceia se 
aplecau şi se ridicau, închinându-se. 


După rugăciune, prea curata Fecioară întorcându-se acasă, îndată s-au cutremurat 
toate de dumnezeieştile puteri care nevăzut o înconjurau pe dânsa şi de slava cea 
preasfântă cu care era strălucită Maica lui Dumnezeu. Pentru că faţa ei cea prea 
cinstită, care strălucea de-a pururea cu darul mai mult decât faţa lui Moise, care 
altădată a grăit cu Dumnezeu în Sinai, s-a luminat atunci mai mult cu nespusă 
slavă; deci, prea curata a început a-şi pregăti cele pentru ducerea ei. 


La început a spus aceasta lui loan, fiul cel încredinţat de Hristos, şi i-a arătat 
stâlparea cea luminoasă, care de la înger i se dăduse, poruncindu-i lui s-o ducă 
înaintea patului ei. După aceea a spus de plecarea ei degrab şi celorlalți slujitori ai 
casei ei. Ea a poruncit ca să împodobească cămara şi patul, să o tămâieze bine, să 
pună multe lumânări, să le aprindă şi să gătească toate cele trebuincioase pentru 
îngropare. Deci, Ioan îndată a trimis la Sfântul Iacov, ruda Domnului, întâiul 
ierarh al Ierusalimului şi tuturor neamurilor şi vecinilor, spunându-le de 
moartea cea apropiată a Maicii lui Dumnezeu şi le-a arătat şi ziua morţii. Sfântul 
loan a trimis nu numai tuturor credincioşilor din Ierusalim, dar şi prin cetăţile şi 
satele ce erau primprejur. Astfel s-au adunat cu el toate rudeniile de pretutindeni, 
precum şi o mulţime de credincioşi. 


Preasfânta Fecioară a spus tuturor la arătare toate cuvintele cele ce i le-a zis 
îngerul despre mutarea sa la cer şi, ca încredințare a celor grăite, le-a arătat 
stâlparea cea de finic, ce i-o adusese îngerul Gavriil şi care strălucea ca o rază 
cu lumina cereştii slave. 


Deci, toţi cei ce se adunaseră la prea curata Maica Domnului, auzind de acest 
sfârşit din prea sfânta ei gură, plângeau; iar din această pricină casa se umplea de 
plânsete şi tânguiri şi o rugau pe Stăpâna cea milostivă, ca pe o Maică a tuturor, să 
nu-i lase pe ei sărmani. Însă ea le poruncea să nu plângă, ci să se bucure pentru 
moartea ei că, stând mai aproape şi înaintea scaunului lui Dumnezeu, privind faţă 
către față pe Fiul şi Dumnezeul Său şi vorbind gură către gură, atunci va putea cu 
mai multă înlesnire ca să se roage şi să milostivească bunătatea Lui. Ea îi 
încredința pe cei ce plângeau că, după mutarea sa, nu-i va lăsa sărmani; dar nu 
numai pe aceia, ci pe toată lumea o va cerceta, o va privi şi va ajuta celor din 
primejdii. Cu aceste cuvinte mângâietoare, pe care le grăia către cei ce stăteau de 
faţă şi plângeau, ridica mâhnirea din inimile lor şi le potolea tânguirea cea cu 
lacrimi. 


> Ea a poruncit ca cele două haine ale ei să le dea la două văduve sărace, 
care îi Slujeau cu dragoste sârguitoare şi hrana lor o aveau de la dânsa. 

> Asemenea a poruncit şi pentru cinstitul ei trup, să se îngroape în satul 
Ghetsimani de lângă Muntele Eleon, care nu este departe de cetatea 
Ierusalimului, pentru că acolo, în valea lui Iosafat, era mormântul 
sfinţilor şi drepţilor ei părinţi, Ioachim şi Ana, şi a Sfântului şi Dreptului 
Iosif, logodnicul său; adică între Ierusalim şi Muntele Eleonului se aflau 
mormintele oamenilor săraci din toată cetatea. 


Aceasta poruncindu-le şi aşezându-le ea, s-a făcut deodată un zgomot foarte mare, 
ca de tunet, şi mulțime de nori a înconjurat casa aceea; căci cu dumnezeiasca 
poruncă, sfinţii îngeri, luând pe Sfinţii apostoli de la marginile lumii, i-au adus pe 
nori în lerusalim, şi i-au pus la Sion înaintea uşilor casei Preasfintei Născătoare de 
Dumnezeu. 


Văzându-se unul pe altul, se bucurau şi se întrebau care este pricina pentru care i-a 
adunat Domnul. /eşind la ei Sfântul loan cuvântătorul de Dumnezeu, i-a sărutat 
cu bucurie şi cu lacrimi, spunându-le că s-a apropiat vremea ducerii de la cele 
pământeşti a Preasfintei Născătoare de Dumnezeu. Atunci au înţeles Sfinţii 
apostoli că pentru aceea 1-a adunat Domnul din toată lumea, ca să fie de faţă la 
fericitul sfârşit al prea curatei Maicii Lui, şi ca să-i îngroape cu cinste sfântul ei 
trup; deci, s-au umplut de multă jale pentru moartea ei. Intrând în casă, au văzut pe 
Maica lui Dumnezeu şezând pe pat, plină de duhovnicească veselie. 


Inchinându-se, i-au zis: "'Binecuvântată eşti Tu de Domnul, cel ce a făcut cerul 
şi pământul!" 


Iar Preacurata a zis către ei: Pace vouă, fraţilor aleşi de Domnul!" Şi i-a în- 
trebat: Cum aţi venit aici?! 

lar ei au spus că fiecare din ei, prin Duhul puterii lui Dumnezeu, din părțile unde 
propovăduiau, au fost răpiți de nori şi aduşi. 


Atunci Preasfânta Fecioară a preamărit pe Dumnezeu că i-a împlinit dorinţa inimii 
sale, ascultându-i rugăciunea; pentru că dorea ca la sfârşitul ei să vadă pe Sfinţii 
apostoli. 


ȘI a zis către ei: 


Iar ei au zis către dânsa cu jale: "Srtăpână, văzându-te pe tine petrecând în lume, 
ne mângâiem ca de Însuşi Stăpânul şi Învățătorul nostru, iar acum vom suferi 
jalea şi întristarea inimilor noastre, lipsindu-ne de petrecerea ta pe pământ 
împreună cu noi. Dar, de vreme ce cu voinţa Celui născut din tine, te muţi la cele 
mai presus de lume, de aceea ne bucurăm de sfatul lui Dumnezeu cel rânduit 
pentru tine; însă pătimim durere pentru sărăcirea noastră, că de acum nu te vom 
mai vedea aici pe tine, Maică şi mângâietoarea noastră!” Grăind Sfinţii apostoli 
acestea, se udau cu lacrimi. 


Atunci ea a zis către ei: 


Astfel vorbind dumnezeiasca Maică cu Sfinţii apostoli, a sosit şi dumnezeiescul 
apostol Pavel, vasul cel ales, care, căzând la picioarele Maicii lui Dumnezeu, i s-a 
închinat şi, deschizându-şi gura, a fericit-o, zicând: "Bucură-te, Maica vieții şi 
luminarea propovăduirii mele, cu toate că nu m-am îndulcit cu vederea feţei lui 
Hristos, Domnul meu, mai înainte de înălţarea Lui la cer; însă, văzându-te acum 
pe tine, cred că-L văd pe Dânsul”. 


Cu Sfântul Pavel erau şi următorii lui, Dionisie Areopagitul, lerotei cel minunat 
şi Timotei, asemenea şi ceilalţi apostoli din cei 70, aducându-i Sfântul Duh pe 


toţi, ca toţi să se învrednicească de binecuvântarea Preasfintei Fecioare Maria şi 
Să se rânduiască îngroparea cea cuviincioasă a Maicii Domnului. 


Deci, ea pe fiecare îl chemă la sine pe nume şi-i binecuvânta şi le fericea cre- 
dinţa şi ostenelile lor cele suferite întru buna-vestire a lui Hristos, dorindu-le 
fiecăruia fericirea veşnică, pentru Starea împreună a toată lumea, şi făcea rugă- 
ciuni către Dumnezeu pentru viaţă cu pace. 


Sosind ziua a cincisprezecea a lunii august, şi venind acel ceas aşteptat şi bine- 
cuvântat, care era ales pentru mutarea Preasfintei Născătoare de Dumnezeu, ea 
voia să se săvârşească. Deci, fiind multe lumânări aprinse şi făcându-se de Sfinţii 
apostoli doxologia lui Dumnezeu, prea nevinovata Fecioară zăcea cu cinste pe 
patul cel împodobit, care se pregătise către fericita plecare, aşteptând venirea la 
dânsa a Fiului şi Domnului ei Cel prea dorit. Apoi, deodată a strălucit în casă o 
lumină a dumnezeieştii slave. De acea strălucire lumânările s-au întunecat, şi, la 
câți s-a descoperit vedenia aceea, s-au spăimântat toţi; iar acoperământul casei se 
vedea deschis, şi slava Domnului venea din cer. 


Ea, văzând venirea de faţă a Fiului Său, a strigat cu bucurie cuvintele obişnuitei sa- 
le cântări, grăind: 


Jar ea, închinându-se, a zis: 


Atunci Domnul, mângâind-o pe ea cu cuvinte prea dulci, îi zicea să nu se teamă de 
puterile satanei, care sunt călcate de picioarele ei, ci să treacă cu îndrăzneală de la 
pământ spre cele cereşti; pentru aceea o chema cu dragoste. 


Iar ea cu bucurie a răspuns: 
Deci, 


s-a culcat pe pat şi, veselindu-se negrăit pentru vederea prea luminatei feţe a 
Domnului şi a Fiului său cel prea iubit, din dragostea cea prea dulce către Dânsul şi 
din bucurie duhovnicească, prea sfântul său suflet l-a dat în mâinile Fiului său. 


Însă nici o durere trupească n-a avut, ci a adormit ca într-un somn dulce. Deci, 
Acela pe care ea L-a zămislit fără de stricăciune şi L-a născut fără de durere, a luat 
din trup fără durere prea cinstitul ei suflet şi trupului ei cel prea cinstit nu i-a dat să 
vadă stricăciunea. 


Atunci îndată s-a început acea bucurie şi acea dulce cântare îngerească, întru 
care se auzeau aceste cuvinte, repetându-se adeseori de îngeri, adică cuvintele 
închinării lui Gavriil: Bucură-te, cea plină de dar, Domnul este cu tine, bine- 
cuvântată eşti tu între femei! 


Astfel a fost petrecut sfântul ei suflet de mâinile Domnului la toate cereştile 
rânduieli cu bucurie. Şi o petreceau pe ea şi ochii apostolilor, care se învredniciseră 
a privi la acea prea slăvită vedenie, precum altădată pe Domnul, care se înălța din 
Muntele Eleonului, L-au petrecut cu ochii şi erau înspăimântați ca nişte uimiți. 
Apoi, venindu-şi întru sine, s-au închinat Domnului Celui ce a înălţat la cer sufletul 
Maicii Sale. Ei cu lacrimi au înconjurat patul, şi au văzut prea sfânta faţă a Sfintei 
Maria strălucind ca soarele, şi bună mirosire străină ieşea din curatul ei trup, care 
covârşea toate aromatele pământeşti, şi pe care limba omenească nu poate a le 
spune. Apoi cu toţii au sărutat cu frică şi cu cucernicie acel trup curat, cinstindu-l 
cu evlavie; deci, s-au sfinţit din atingerea lui, simțind în inimile lor prea multă 
bucurie duhovnicească, din darul Preasfintei Născătoare de Dumnezeu. Astfel se 
dădeau tămăduiri bolnavilor, ochii orbilor se luminau, auzul surzilor se vindeca, 
picioarele şchiopilor se întăreau, duhurile cele necurate se izgoneau, şi se tămă- 
duiau toate bolile. Toate acestea se făceau numai cu singură atingere de patul Prea- 
sfintei Născătoare de Dumnezeu. 


Acestea toate făcându-se aşa, s-a început petrecerea primitorului de Dumnezeu trup 
al Mariei. Sfântul Petru era la început cu Sfântul Pavel, iar Sfântul Iacov, ruda 
Domnului, şi cu ceilalți mari Sfinţi apostoli, au ridicat pe umeri patul. Sfântul loan 
ducea înaintea patului acea stâlpare strălucitoare de lumină. Apoi venea toată adu- 


narea de sfinți şi mulțimea poporului, cu lumânări şi cu cădiri împrejur, înainte 
mergând şi urmând şi cântându-se cântarea cea de moarte. 


Sfântul Petru începea, iar ceilalți după dânsul cântau cu un glas psalmul lui David: 
Întru ieşirea lui Israel din Egipt..., şi la fiecare stih se adăuga Aliluia. Asemenea 
cântau şi alți psalmi de prăznuire, de mulțumire şi de laude precum lucra Duhul 
Sfânt în gurile celor ce cântau. Acel trup primitor de Dumnezeu al prea curatei 
Fecioare a fost dus cu slăvită petrecere, de la Sion, prin cetatea Ierusalimului, la 
satul Ghetsimani. Deasupra patului şi deasupra celor ce-l petreceau, s-a făcut un 
cerc de nori mare şi luminos în chip de cunună, care strălucea cu neobişnuită rază; 
iar prin nori se auzeau dulci cântări îngereşti de uimire, care umpleau văzduhul şi 
totul se lucra pe pământ în auzul poporului. 


Acel cerc de nori în chip de cunună mergea cu cântarea îngerească prin văzduh 
deasupra trupului Maicii lui Dumnezeu, care se petrecea până la mormânt. La o 
petrecere de bucurie ca aceasta, care a o spune după vrednicie nici un cuvânt nu 
este îndestulat, s-a întâmplat un lucru potrivnic: poporul Ierusalimului foarte 
numeros al evreilor necredincioşi, auzind acea străină căntare şi văzând acea prea 
slăvită petrecere a trupului celui primitor de Dumnezeu, a ieşit din case şi urma 
prin cetate, mirându-se de atâta slavă şi cinste care se făcea trupului Maicii lui 
Hristos. Deci, înştiinţându-se de aceasta arhiereii şi cărturarii, s-au umplut de 
zavistie şi de mânie şi au trimis slujitori şi ostaşi şi au îndemnat pe mulţi din popor 
ca, alergând cu arme, să gonească pe cei ce petreceau trupul Sfintei Mana, şi pe 
ucenicii lui lisus să-i rănească, iar trupul să-l ardă cu foc. Deci, când cei îndemnați 
spre fapta cea rea alergau cu mânie înarmaţi ca la război şi aproape erau să-i 
ajungă, atunci îndată acel nor din văzduh, plecându-se la pământ, a înconjurat ca 
un zid soborul Sfinților Apostoli, asemenea şi pe toţi care erau cu dânşii, încât 
numai cântarea se auzea, iar ei singuri erau nevăzuţi de cei ce veneau cu scop rău. 
Atunci sfinţii îngeri, zburând nevăzut deasupra prea curatului trup şi deasupra cetei 
credincioşilor, au lovit cu orbire pe acei făcători de rău şi au sfărâmat capetele 
multora de zidurile cetăţii; iar alții, neştiind pe unde să meargă, pipăiau zidurile şi 
căutau povăţuitori. 


Atunci s-a întâmplat unuia din numărul preoţilor din legea veche, anume Atonie, 
de a ieşit la drum. Acela, după ce norul s-a ridicat la înălțime după dumnezeiasca 
rânduială şi pentru o mai mare minune, a văzut pe Sfinţii apostoli şi mulțimea 
credincioşilor cu lumânări şi cu cântări de psalmi, înconjurând patul Preasfintei 
Născătoare de Dumnezeu, şi, umplându-se de zavistie, a înnoit în sine vechea 
răutate asupra Domnului nostru lisus Hristos, şi a zis: "Acesta este trupul care a 
născut pe înşelătorul acela, care a stricat legea părinţilor noştri! Vezi ce fel de 


cinste are? Și, fiind tare cu trupul, de mare mânie, s-a repezit cu sălbăticie şi a 
alergat spre pat, voind să răstoarne la pământ prea curatul trup al Preasfintei 
Fecioare Maria. Dar, când mâinile lui cele îndrăzneţe s-au atins de pat, îndată au 
fost tăiate de sabia cea nematerialnică a izbândirii lui Dumnezeu de îngerul cel 
nevăzut, şi au rămas lipite de pat, iar Atonie a căzut, răcnind şi văitându-se cu 
amar. 


Dar, cunoscându-şi greşeala, se căia şi striga către apostoli: "Miluiţi-mă pe mine, 
robii lui Hristos!" 


oruncind Să stea cu patul ce se purta, a zis lui Atonie: 


Atonie a strigat: "Cred că EI este Mântuitorul lumii EHlristos, cel vestit de prooroci 
mai-nainte! Noi şi mai-nainte l-am ştiut că EI este Fiul lui Dumnezeu, dar din 
zavistie, întunecându-ne cu răutate, n-am voit să mărturisim măririle lui 
Dumnezeu, şi i-am rânduit cu nedreptate moarte. Dar EI, cu puterea dumnezeirii 
înviind a treia zi, ne-a umplut de ruşine pe noi, toţi uritorii lui, pentru că ne 
sârguiam să ascundem Învierea Lui, dând multă plată străjerilor; dar n-am putut, 
fiindcă slava Lui a străbătut pretutindeni. 


Atonie mărturisind acestea şi căindu-se de greşeala ce a făcut cu îndrăzneală, 
Sfinţii apostoli s-au bucurat împreună cu toți credincioşii, precum şi îngerii se 
bucură de păcătosul care se pocăieşte. Apoi Petru a poruncit lui Atonie ca să 
lipească cu credinţă rănile mâinilor tăiate de mâinile care erau atârnate de pat şi 
să cheme numele Preasfintei Fecioare Născătoare de Dumnezeu cu credinţă. 
Făcând Atonie aceasta, îndată mâinile cele tăiate s-au lipit la locurile lor şi s-au 
făcut sănătoase desăvârşit, rămânând pe dânsele numai semnul tăierii ca o aţă 
roşie, care înconjura carnea de la încheieturi. 


Atonie, căzând înaintea patului, s-a închinat lui Hristos Dumnezeu, Cel născut din 
prea curata Fecioară, şi a fericit-o cu multe laude pe aceea care L-a născut, 
aducând pentru dânsa prooroceşti mărturii din Scriptură, precum şi pentru IHristos 
singur, încât toţi se mirau foarte mult de vorbele acelea şi de acea slăvită 


tămăduire a mâinilor lui Atonie, şi pentru cuvintele lui cele înțelepte, grăite spre 
slava lui Hristos Dumnezeu şi spre lauda Preasfintei Născătoare de Dumnezeu. 


Atonie, intrând în rând cu Sfinţii apostoli, a urmat patului care se ducea la Ghet- 
simani. Asemenea şi cei ce erau orbiţi şi câţi şi-au cunoscut greşeala alergau cu 
pocăință, fiind duşi de povăţuitori la Născătoarea de Dumnezeu, şi se atingeau cu 
credință de cinstitul pat; atunci îndată câştigau vederea ochilor lor trupeşti şi 
sufleteşti, că milostiva Maică a tuturor, Preasfânta Stăpână de obşte, precum în 
naşterea sa a făcut bucurie la toată lumea, tot aşa şi în adormirea sa n-a voit să 
mâhnească pe nimeni, ci pe toţi, deşi o vrăjmăşeau pe ea, i-a mângâiat cu 
milostivire, cu darul şi cu bunătatea sa, fiind Maica cea bună a bunului Împărat. 


Sfinţii apostoli cu toată mulțimea credincioşilor, ajungând la satul Ghetsimani, 
când au pus lângă mormânt patul cu prea sfântul trup, atunci s-a ridicat iar strigare 
de plângere în popor, tânguindu-se toți pentru sărăcia lor şi pentru lipsirea unei 
bunătăţi ca aceasta. Ei, căzând la trupul Preasfintei Născătoare de Dumnezeu, îl 
cuprinseră, îl udau cu lacrimi şi îi dădeau sărutarea cea mai de pe urmă; deci, abia 
spre seară l-au pus în mormânt şi, punând o piatră mare deasupra, nu se depărtau 
de la mormânt, fiind ţinuţi de dragostea către Maica lui Dumnezeu. Sfinţii apostoli 
au zăbovit în satul acela trei zile, petrecând lângă mormântul prea curatei 
Fecioare, săvârşind ziua şi noaptea cântări de psalmi. 


In toată vremea aceea de trei zile, se auzeau în văzduh prea dulci glasuri de oşti 
cereşti cântând şi lăudând pe Dumnezeu şi fericind pe Maica lui Dumnezeu. 


Dar s-a întâmplat, după dumnezeiasca rânduială, ca Sfântul Toma, unul din 
apostoli, să nu se afle la preaslăvita îngropare a trupului cel de Dumnezeu 
primitor al prea curatei Fecioare, ci el a sosit a treia zi la Ghetsimani. El se 
mâhnea şi se întrista foarte mult, că nu s-a învrednicit de binecuvântarea şi de 
Sărutarea cea mai de pe urmă a Preasfintei Fecioare Maria, precum S-au 
învrednicit ceilalți Sfinţi apostoli. Nici s-a învrednicit să vadă dumnezeiasca slavă, 
tainele lui Dumnezeu cele minunate, lucrările cele de la adormirea ei şi petrecerea 
trupului care a fost, şi pe care ceilalţi s-au învrednicit a o vedea, deci, plângea mult 
de aceasta. 


Pentru aceea Sfinţilor apostoli le era jale de dânsul şi s-au sfătuit ca să deschidă 
mormântul, ca măcar astfel să vadă trupul prea curatei Stăpâne Născătoare de 
Dumnezeu şi, închinându-se aceluia şi sărutându-l, să primească răcorire de jalea 
sa şi mângâiere de mâhnirea sa. 


Dar, când au prăvălit piatra şi au deschis mormântul, îndată s-au spăimântat, pentru 
că au văzut mormântul deşert, nefiind în el nimic altceva decât numai cele de 
îngropare, şi din care ieşea mare mirosire de bună mireasmă. Sfinţii stăteau şi se 
minunau şi nu pricepeau ce este aceasta! Deci, sărutând cu lacrimi şi cu cucernicie 
acea pânză cinstită şi curată ce rămăsese în mormânt, s-au rugat împreună 
Domnului ca să li se descopere unde se află cinstitul trup al Maicii Domnului. 


Spre seară, apostolii au şezut să-şi întărească puţin trupurile cu hrană. lar 
obiceiul mesei apostoleşti era într-acest chip: între dânşii lăsau un loc gol, cu o 
pernă pe dânsul, iar pe pernă, o bucată de pâine, locul acela era în cinstea 
Mântuitorului Hristos. După masă, sculându-se şi făcând mulţumire, au luat 
acea bucată de pâine ce era menită Domnului, şi au ridicat-o, Slăvind numele cel 


mare al Preasfintei Treimi, şi Ssfârşeau cu această rugăciune: "Doamne, lisuse 
Apoi mâncau bucata aceea de pâine ca o bine- 


cuvântare a Domnului. Astfel făceau Sfinţii apostoli, nu numai când erau 
împreună, ci şi fiecare făcea aşa unde se întâmpla. Atunci ei adunându-se în 
Ghetsimani şi mâncând împreună, mintea şi vorba nu le era de altceva, decât 
numai pentru aceasta, că n-au găsit în mormânt prea Sfântul trup al Născătoarei 
de Dumnezeu. 


După sfârşitul mesei, sculându-se şi începând, după obicei, să ridice bucata de 
pâine pusă în partea Domnului şi să slăvească pe Preasfânta Treime, îndată S-a 
auzit un glas de cântare îngerească. 


Atunci ei, umplându-se de bucurie, în loc de 


De atunci Sfinţii apostoli s-au încredinţat despre aceasta şi 
toată Biserica a crezut astfel, că prea curata Născătoare de Dumnezeu a fost 
înviată a treia zi de Fiul şi Dumnezeul său, şi a fost luată cu trupul la ceruri. 


Deci, întorcându-se ei iarăşi la mormânt, au luat pânza cea curată, care rămăsese 
spre mângâierea celor scârbiţi şi spre mărturia cea adevărată a sculării din mormânt 
a Preasfintei Născătoare de Dumnezeu. Aceasta s-a făcut, pentru că nu se cădea 
cortului vieţii să fie ţinut de moarte şi să rămână cu cealaltă făptură în stricăciunea 
pământului, ea care a născut din nestricatul său trup pe Ziditorul făpturi. ŞI s-a mai 
vădit prin această minunată înălţare, că Dătătorul legii este împlinitorul legii celei 
date de EI, ca fiii să cinstească pe părinţii lor. Deci, ei au cinstit pe Maica Sa cea 
fără de prihană ca pe Sine; căci precum Hristos singur a înviat cu slavă a treia zi, 
tot aşa a luat-o şi pe ea la Sine în cele cereşti. Despre aceasta zicea mai înainte şi 


dumnezeiescul David: Scoală- Te, Doamne, în odihna Ta, Tu şi chivotul sfințirii 
Tale. Astfel s-au împlinit prooroceştile cuvinte ale lui David, în învierea Domnului 
şi a Preasfintei Născătoare de Dumnezeu; căci, precum a fost mormântul Fiului său 
tăiat în piatră, tot aşa a fost şi mormântul Maicii lui Dumnezeu, care se vede deşert 
şi închinat de credincioşi până acum. 


Aşa a binevoit dumnezeiasca rânduială, ca Sfântul Toma să nu fie la Adormirea 
Preacuratei Maicii Domnului, ca pentru dânsul să se deschidă mormântul şi să 
se încredinţeze Biserica despre învierea Preasfintei Născătoare, căci şi mai- 
nainte, despre învierea lui Hristos, s-a încredinţat tot prin necredinţa lui Toma. 


Astfel a fost adormirea prea curatei şi prea binecuvântatei Născătoare de Dumne- 
zeu. Astfel a fost îngroparea trupului ei cel fără de prihană. Astfel a fost încre- 
dinţarea despre slăvită învierea ei din mormânt şi despre luarea trupului la ceruri. 


Sfinţii apostoli, după săvârşirea tuturor acelor minuni şi taine ale lui Dumnezeu, 
S-au întors iarăşi purtaţi de nori, fiecare în partea sa, unde propovăduiau cu- 
vântul. 


Despre felul petrecerii Preasfintei Fecioare Născătoare de Dumnezeu pe pă- 
mânt, a Scris zicând: "Era Fecioară nu numai cu trupul, dar 


şi cu duhul, smerită în inimă, înţelepțită în cuvinte, negrabnică la grăire, 
totdeauna la citire, trează în osteneli, prea înţeleaptă în vorbire, vorbind precum 
cu Dumnezeu, iar nu precum cu oamenii. Pe nimeni nu asuprea, ci tuturor le 
dorea bunătăţi; nu s-a îngreţoşat niciodată de vreun om sărac, nici a râs de 
cineva, ci pe toate cele ce le vedea, le fericea. Nimic nu era în gura ei, ceva într- 
acest fel, care să nu fie dar vărsat; era în toate lucrurile cele fecioreşti, iar 
vederea ei era chip al desăvârşirii celei dinlăuntru, era model de milostivire şi de 
bunătate”. 


Apoi ce fel era cu obiceiul ei cel preasfânt şi cu chipul cel trupesc, aceasta se 
află astfel scris la : “Ea era în tot lucrul cinstită şi 
Statornică. Grăind, foarte puţin şi numai ce era de trebuinţă. Lesnicioasă spre a 
asculta, grăitoare de bine, dând fiecăruia cinstire; era măsurată la sfat, obişnuia 
totdeauna a vorbi cuviincios către fiecare om, fără de râs şi fără de tulburare, 
dar mai ales fără de mânie. 


Vederea feţei ei era ca vederea grăuntelui de grâu; părul, galben; ochii, ascuţiţi 
la vedere; iar luminile erau asemenea cu măslina. Sprâncenele ei erau negre şi 
plecate; nasul, potrivit; buzele, ca floarea trandafirului, pline de cuvinte dulci. 


Faţa, nici rotundă, nici scurtă, ci puţin lungăreaţă. Mâinile şi degetele, lungi. În 
scurt, era împărtăşită de toată măreţia; smerită, neprefăcându-şi faţa deloc, şi 
nici o moliciune nu avea cu sine, ci totdeauna umilinţă aleasă. Hainele care le 
purta erau proaste, precum le arăta şi sfântul acoperământ al preasfântului ei 
cap. Şi ca să spun pe Scurt: în toate lucrurile ei era de faţă mult dar 
dumnezeiesc. lar acum, sălăşluindu-se în cele cereşti şi stând de-a dreapta 
Scaunului lui Dumnezeu, în ce fel este, să spună gurile îngerilor şi a 
arhanghelilor, cum şi duhurile şi sufletele drepţilor, care stau înaintea ei. Deci, 
precum de vederea feţei lui Dumnezeu, tot aşa şi de vederea feţei prea curatei 
Născătoare de Dumnezeu săturându-se, aceştia să grăiască pentru ea după 
vrednicie. lar noi Slăvim pe Tatăl, pe Fiul şi pe Sfântul Duh, pe un Dumnezeu în 
Treime, să ne închinăm ei cu osârdie, ca una ce este Slăvită şi fericită de toate 
neamurile în veci. Amin”. 


Pentru toată viaţa din început a prea curatei Născătoare de Dumnezeu, s-a scris 
câte o parte în celelalte praznice ale ei; la zămislire, la naştere, la intrarea în 
Biserică, la Buna Vestire, la Naşterea lui Hristos şi la Întâmpinare. Aici, după 
descrierea despre adormirea ei cea fără de moarte, spre împlinirea istoriei celei de- 
spre ea, se adaugă şi aceasta: Cum şi unde a petrecut Stăpâna noastră după Înăl- 
țarea lui Hristos? 


Sfântul evanghelist Luca scrie în Faptele Apostolilor, că, Domnul înălţându-Se la 
ceruri, ucenicii Lui s-au întors de la Muntele Eleonului la Ierusalim, şi s-au suit în 
foişorul unde a fost Cina cea de Taină a lui Hristos. Şi toţi aşteptau cu un suflet în 
rugăciuni şi în cereri, cu femeile şi cu Maria, Maica lui Hristos, pe care, după 
ducerea Domnului de la dânşii, o aveau ca pe o mângâiere şi răcorire în mâhniri, 
întărire şi învăţătoare în credinţă. Pentru că aceasta, toate cuvintele care le spunea 
şi toate faptele cele minunate, începând de la Buna Vestire cu zămislirea cea fără 
de sămânță şi naşterea cea fără de stricăciune a lui Hristos, cele ce se făceau în 
pruncia şi în viaţa Lui mai înainte de botezul lui loan, toate acestea le spunea 
iubiților ucenici ai Fiului Său. Şi, ca una ce avea de la Duhul Sfânt mai multă 
descoperire pentru dumnezeirea Lui şi din vederea lucrurilor lui Hristos, îi 
încredința pe dânşii prin spunerea cu de-amănuntul de toate faptele ce s-au făcut cu 
dumnezeiasca putere, mai înainte până ce s-a arătat lumii, şi cu acelea îi întărea în 
credinţa cea fără de îndoială. 


Toţi se rugau în foişorul acela, aşteptând venirea Duhului Sfânt, pe care a făgăduit 
Domnul că-L va trimite lor Tatăl, şi se pregăteau înainte de primirea darurilor lui 
Hristos. După cele zece zile de la Înălţarea Domnului, când s-a făcut pogorârea 
Sfântului Duh în chip de limbi de foc peste Sfinţii apostoli, la început Sfântul Duh 


a stat peste Sfânta Fecioară Maria, în care şi mai înainte îşi avea locuinţă plăcută şi 
iubită, şi totdeauna petrecea nedepărtată. În vremea aceea a primit binecuvântata 
Fecioară pe Duhul Sfânt, mai mult decât pe toţi apostolii; căci, pe cât vasul se face 
mai mare, pe atât mai multă apă încape în sine. Deoarece prea curata Fecioară era 
vas al Sfântului Duh mai mare decât toți, pentru că este mai înaltă decât apostolii 
şi decât ceilalți sfinți, precum îi cântă Biserica, zicând: "Cu adevărat eşti mai pre- 
sus decât toți, Fecioară curată!" Tot astfel darul Duhului Sfânt a încăput în sine mai 
mult decât în toți. 


Petrecerea prea curatei Fecioare era în casa Sfântului loan cuvântătorul de 
Dumnezeu, care era în cetatea Ierusalimului. Ea a rămas la el din ceasul acela, 
când a zis Domnul pe cruce: Femeie, iată Fiul Tău! Iar ucenicului: lată Maica 
ta! Deci, ucenicul a luat-o întru ale sale şi slujea ei ca maicii sale. 


Sfinţii apostoli, după primirea Sfântului Duh, nu s-au risipit îndată prin lume, ci au 
petrecut mult în Ierusalim, precum este arătat în Faptele Apostolilor. Acolo se scrie 
că, după uciderea Sfântului mucenic Ştefan, era mare prigonire asupra Bisericii 
Ierusalimului. Toţi cei mai mici, apostolii şi ceilalți credincioşi, s-au risipit prin 
toate părțile ludeei şi ale Samariei, afară de apostolii cei mari; căci ei, deşi unii din 
ei se duceau într-alte părți, precum s-au dus în Samaria, Petru şi loan, acoperindu- 
se cu rânduiala lui Dumnezeu, se ţineau pe lângă Ierusalim, până la vreo zece ani 
de la înălțarea Domnului, adică până la acea vreme, în care împăratul Irod şi-a pus 
mâinile ca să facă rău unora din Biserică. 


» Petru singur a tămăduit în Lida pe Enea, slăbănog de opt ani, şi în lope a 
înviat pe Tavita cea moartă. În Chesaria a botezat pe Cornelie sutaşul şi în 
Antiohia a întemeiat mai întâi scaunul arhieriei sale. 

» Iacov, fratele lui loan, s-a dus în Spania, însă iar s-a întors în Ierusalim, ca 
să slujească mai întâi la mântuirea seminţiilor lui Israel şi să întărească 
Biserica cea dintâi în Ierusalim, care este maica tuturor Bisericilor, precum 
cânta Cuviosul Damaschin, zicând: "Tu ai luat întâi iertarea păcatelor”. Pe 
de altă parte lacob dorea să vadă adeseori pe prea curata Fecioară, Maica 
Domnului, şi să audă de la dânsa cuvinte dumnezeieşti. El o avea pe ea ca 
pe o moștenitoare a lui EHristos, Dumnezeul nostru, şi, privind la cinstita şi 
sfânta ei față, ca la fața lui Hristos şi ascultând cuvintele ei cele dulci, se 
umplea de negrăită bucurie duhovnicească. 


Deci uitau toate amărăciunile şi primejdule, iar inima lor se îndulcea din limba cea 
curgătoare de miere a Preasfintei Născătoare de Dumnezeu. Pentru aceea, mulţi din 


cei luminaţi de prin laturile cele depărtate alergau la Ierusalim să vadă pe Maica lui 
Hristos Dumnezeu şi să-i asculte vorbirea ei cea sfântă. 


Căci, precum Mântuitorul Hristos umplea cu slavă toate marginile pământului, tot 
aşa şi Maica Lui cea fără prihană, pe toţi îi atrăgea la vederea Ei, precum este arătat 
în scrisoarea „ pe care a scris-o în 
Antiohia, către Sfântul loan cuvântătorul de Dumnezeu: "Sunt multe femei la noi 
care doresc să vadă pe Maica lui Hristos şi se sârguiesc în toate zilele, că doar ar 
putea să călătorească la voi, ca s-o cerceteze pe ea, şi să se atingă de pieptul ei, 
cel ce a hrănit cu lapte pe Hristos, şi să se înştiinţeze de la dânsa pentru oarecare 
taine. Aceasta, pentru că Slava ei a străbătut până la noi, că ea, fiind Fecioară, 
este Maica lui Dumnezeu plină de toate darurile şi de toate bunătăţile. Se mai 
spune de dânsa, că în prigoniri şi în primejdii este veselă, în sărăcie şi în 
neajunsuri nu se mâhneşte, spre cei ce îi fac rău nu se mânie, ci le face mai mult 
bine, blăndă în lucrurile cele de bună întâmplare, milostivă spre cei săraci, 
cărora le ajută pe cât poate, iar celor ce sunt vrăjmaşi ai credinţei noastre, li se 
împotriveşte foarte mult. lar dreptei noastre credinţe şi bunei cucernicii este 
învăţătoare, asemenea şi tuturor credincioşilor povăţuitoare spre lucrul cel bun. 
Pe cei smeriţi îi iubeşte mai mult şi singură este smerită către toţi; astfel că toți 
cei ce au văzut-o, o laudă. Cât de răbdătoare este când învățătorii şi fariseii râd 
de dânsa. Nişte oameni vrednici de credinţă ne-au spus că în Maria, Maica lui 
Iisus, firea omenească, pentru Sfinţirea ei cea multă, se vede că este asemenea cu 
firea îngerească. Lucrurile acestea care se aud, au deşteptat în noi nemăsurata 
dorinţă, că doar am putea să vedem pe acea minune cerească şi să admirăm pe 
această preasfântă”. 


Într-altă scrisoare, Sfântul Ignatie purtătorul de Dumnezeu scrie către Sfântul loan 
cuvântătorul de Dumnezeu: "Eu, dacă îmi va fi cu putinţă, voi veni la tine, ca Să 
văd pe credincioşii sfinţi care s-au adunat acolo; dar mai ales să văd pe Maica 
lui Hristos, de care grăiesc că la toţi este minunată, cinstită şi iubită şi toţi doresc 
să o vadă. Cine n-ar fi dorit s-o vadă pe Sfânta Fecioară şi să vorbească cu 
aceea, care a născut pe Dumnezeul Cel adevărat?” 


Din aceste scrisori se poate înţelege cât de multă dorinţă aveau sfinţii, ca să vadă 
pe acea însuflețită sfinţenie a lui Dumnezeu, pe prea curata Fecioară Maria. lar cei 
ce s-au învrednicit a o vedea, spuneau tuturor că sunt fericiţi; căci cu adevărat, erau 
fericiţi ochii care o vedeau pe ea după Hristos Mântuitorul, şi fericite erau urechile 
care se învredniceau să audă cuvintele ei cele grăitoare de Dumnezeu şi făcătoare 
de viaţă. O, cât de multă mângâiere şi dar luau unii ca aceia! 


Pentru aceasta a lăsat Domnul nostru pe prea curata Maica Sa, ca să fie pe pământ 
între cei vii, ca, prin a ei stare de faţă, cu sfatul, cu învăţăturile şi cu rugăciunile 
cele calde către Fiul lui Dumnezeu, Biserica creştină să se înmulțească, să se întă- 
rească, şi să primească îndrăznire, ca să stea pentru Domnul său până la sânge. 


Fecioara Maria pe toţi îi întărea prin mângâierea Duhului Sfânt şi pentru toți se 
ruga. Când Sfinţii apostoli au fost închişi în temniţă, ea a adus lui Dumnezeu 
rugăciune umilită pentru dânşii şi a fost trimis îngerul Domnului la ei, de le-a 
deschis noaptea uşile temniţei şi i-au Scos. 


Când a fost dus la moarte Sfântul întâiul mucenic şi arhidiacon Ștefan, ca îl urma 
de departe. Fiind el ucis cu pietre în Valea lui Iosafat, lingă pârâul Chednilor, ea, cu 
Sfântul loan cuvântătorul de Dumnezeu, stătea pe un deal, privind de departe la 
sfârşitul lui. Deci, se ruga Domnului cu dinadinsul pentru dânsul ca să-l întărească 
în pătimire şi să primească sufletul lui în mâinile Sale. Când Sfântul apostol Pavel, 
înainte de creştinarea lui, făcea rău Bisericii şi o prigonea, ea a vărsat atâtea rugă- 
ciuni calde către Dumnezeu, încât l-a făcut din lup răpitor, mieluşel blând; din vrăj- 
maş, apostol; şi din prigonitor, ucenic şi învăţător a toată lumea. 


Dar ce fel de faceri de bine n-a avut Biserica cea dintâi, ca o fiică mică de la maica 
sa, adică de la prea curata Născătoare de Dumnezeu? Ce fel de daruri n-a scos, ca 
dintr-un izvor de-a pururea curgător, până ce prin sârguința aceea, şi cu darul 
hrănindu-se şi crescând, a venit în măsura vârstei bărbăteşti! Biserica se întărise 
atât, încât nici de porţile iadului nu era biruită. Acest lucru chiar şi Preasfânta Năs- 
cătoare de Dumnezeu îl putea vedea şi se umplea de bucurie, după ceea ce s-a zis 
de David: Maica ce se veseleşte de fii... Deoarece în toate zilele vedea că se înmul- 
țesc fiii Bisericii; căci la începutul propovăduirii lui Petru trei mu de suflete au 
crezut, apoi cinci mii, şi după aceea mulți fără număr. Biserica lui Hristos se 
înmulțea prin toată lumea, fiindcă cei ce se întorceau în Ierusalim de la 
propovăduire, spuneau toate prea curatei Maicii lui Dumnezeu. Ea, auzind, se 
bucura cu duhul, şi dădea laudă Fiului şi Dumnezeului ei. 


Când Irod a ridicat prigonire asupra Bisericii, pe lacov fratele lui loan, care se 
întoarse atunci din Spania, l-au ucis cu sabia. Apoi l-au prins şi pe Petru şi l-au 
închis în temniță, voind să-i facă şi lui acelaşi lucru. Însă după acea minunată 
lberare din temniţă şi din legături a lui Petru prin înger, a fost nevoie ca chiar cei 
mai mari apostoli să iasă din Ierusalim față de cumplita prigonire din partea 
evreilor. Ei s-au risipit prin toată lumea, după cum le căzuseră sorții fiecăruia dintr- 
înşii în ce parte să se ducă. Dar, mai înainte de despărțirea lor, au alcătuit Simbolul 
mărturisirii credinţei, ca toţi să propovăduiască pretutindeni într-un singur fel şi să 


sădească sfânta credinţă în Hristos. Drept aceea, s-a dus fiecare la sorțul său, rămâ- 
nând în Ierusalim numai Sfântul Iacob, rudenia Domnului după trup, care a fost 
pus de Hristos, cel dintâi episcop în Ierusalim. 


Într-acea vreme a ieşit din Ierusalim şi Sfântul loan cuvântătorul de Dumnezeu, al 
cărei fiu era, pentru primejdiile care veneau de la zavistnicii iudei. Ei s-au dat într- 
o parte, dând loc mâniei, până ce a încetat acea cumplită prigonire şi muncire. Dar 
ca să nu se arate că sunt deşerţi, s-au dus în Efes, unde îi căzuse sorţul lui loan. 
Această ducere în Efes a prea curatei Maicii lui Dumnezeu cu loan, se încre- 
dinţează din aceasta; se află o scrisoare a Sfântului loan apostolul la al treilea sinod 
a toată lumea, ce s-a ţinut în Efes contra lui Nestorie, către clerul din Constan- 
tinopol, în care se scrie cuvintele aceste: "Nestorie, născocitorul de eresuri din ce- 
tatea Efesului, în care a petrecut odată şi Sfântul loan cuvântătorul de Dumnezeu 
şi Sfânta Fecioară Maria, Născătoarea de Dumnezeu, fiind chemat la judecată de 
Sfinţii părinţi şi de episcopii Sinodului, singur pe sine despărțindu-se şi fiind 
tulburat de ştiinţa cea rea, n-a îndrăznit a veni la dânşii. Drept aceea, după ce a 
fost chemat de trei ori, Sfântul Sinod I-a osândit cu dreaptă judecată, dându-l jos 
din toată cinstea preoțească. ” 


Din cuvintele acestea şi din scrisoarea în care se zice că loan cuvântătorul de 
Dumnezeu şi Sfânta Fecioară Maria au petrecut odată în cetatea Efesului, se 
poate şti că Maica Domnului s-a dus din Ierusalim cu Cuvântătorul de Dumne- 
zeu şi a petrecut în Efes câtăva vreme. Dar Preasfânta Fecioară Maria n-a fost 
numai în Efes, ci şi în alte cetăţi şi ţări, cercetând pe cei luminaţi din nou. 


Astfel se povesteşte că ea a fost şi în Antiohia, cercetând pe Sfântul Ignatie pur- 
tătorul de Dumnezeu, precum 1 se făgăduise prin scrisoarea sa, zicând: 

Se vorbeşte că a fost şi în 
Cipru, la Sfântul Lazăr cel înviat a patra zi, care era episcop acolo. 


Asemenea a fost şi la Muntele Athonului, pentru care lucru Ștefan monahul Sfeta- 
goreanul scrie o istorisire ca aceasta: După înălțarea la cer a Domnului nostru 
Iisus Hristos, ucenicii fiind adunaţi în Sion, cu Maria, Maica lui lisus, aşteptau 
pe Mântuitorul, precum le poruncise lor ca să nu se depărteze din Ierusalim, ci 
Să aştepte făgăduinţa Domnului. Ei au aruncat sorţi şi unde îi va cădea partea 
fiecăruia dintr-înşii, acolo să propovăduiască Evanghelia Domnului. Atunci 
Preacurata a zis: 

Ei au aruncat 
sorțul cu cucernicie şi cu frică, după cuvântul Maicii lui Dumnezeu, şi i-a căzut 
sorții pământul Ivirului. Preacurata Născătoare de Dumnezeu, primind cu 


bucurie acea soartă, voia ca îndată să se ducă în ţara Ivirului, după primirea cea 
în limbi de foc a Sfântului Duh. Dar îngerul lui Dumnezeu i-a zis: "Să nu te 
depărtezi acum din Ierusalim, ci să petreci aici până la o vreme, iar sorţul care 
ţi-a căzut se va lumina în zilele din urmă şi Stăpânirea ta va fi acolo; deci, ai să 
te osteneşti, puţin după o vreme, în pământul în care va voi Dumnezeu să te 
pună”. Atunci Preacurata a petrecut în lerusalim multă vreme. 


Lazăr cel înviat a patra zi era în insula Ciprului, pentru că acolo se hirotonise 
arhiereu de apostolul Varnava. El dorea cu multă dragoste să vadă pe prea curata 
Maica Domnului nostru, pe care nu o văzuse de demult, dar nu îndrăznea să se 
ducă la Ierusalim de frica evreilor. Maica lui Dumnezeu, înțelegând aceasta, a scris 
o scrisoare către Lazăr, mângâindu-l şi poruncindu-i să trimită o corabie, cu care să 
vină la dânsul în Cipru, iar el să nu vină la Ierusalim. 


Lazăr, citind scrisoarea, s-a bucurat foarte mult şi s-a minunat de atât de multă 
smerenie a ei. Apoi a trimis cu mare grabă la dânsa corabie şi scrisoare. Apoi 
Preasfânta Maria, sculându-se, a intrat în corabie cu Sfântul loan, iubitul ucenic al 
lui Hristos, şi cu ceilalți care le urmau lor cu cucernicie, şi au început a călători 
spre Cipru. Deci, ridicându-se un vânt potrivnic, a dus corabia tocmai la limanul 
Muntelui Athos, şi aceasta a fost acea puţină osteneală a prea curatei Născătoarei 
de Dumnezeu, care 1 s-a zis ei de către înger. Muntele acela era pretutindeni plin de 
idoli, căci acolo era o capişte mare şi o locuinţă a lui Apolon şi multe alte lucruri 
drăceşti se săvârşeau în locul acela. Deci, toți elinii aveau pentru acel loc multă 
cinste, pentru că era foarte ales, deoarece acolo venea toată lumea la închinăciune 
şi fiecare îşi lua răspunsul la cele ce întreba de la ghicitorii de tot lucrul. 


Când a sosit acolo Preasfânta Născătoare de Dumnezeu, îndată s-a făcut printre toți 
idolii o strigare şi un ţipet întru acest fel: "Pogorâţi-vă la limanul lui Climent, şi 
primiţi pe Maria, Maica Domnului lisus!" Aceasta s-a făcut fiindcă diavolii erau 
siliți de puterea lui Dumnezeu, de aceea au vestit adevărul fără voie, precum a 
făcut altădată în latura gherghesenilor, cei ce au strigat către Domnul: Ce este nouă 
şi ie, lisuse Hristoase, Fiul lui Dumnezeu? Ai venit aici, ca mai înainte de vreme 
să ne munceşti pe noi? Poporul, auzind aceasta, s-a minunat şi au alergat cu toţii la 
malul mării, spre limanul care s-a zis mai sus. Deci, văzând corabia şi pe Maica lui 
Dumnezeu, au luat-o pe ea cu cinste, şi la adunarea lor au întrebat-o cum a născut 
pe Dumnezeu şi cu ce fel de nume. 


Ea, deschizându-şi dumnezeiasca sa gură, a binevestit poporului cu de-amănuntul 
toate cele despre Hristos şi, toţi căzând, s-au închinat lui Dumnezeu Cel ce S-a 


născut dintr-însa; iar pe aceea care L-a născut, au cinstit-o cu multe laude; deci, 
crezând, s-au botezat, căci multe minuni a făcut Maica lui Dumnezeu. 
După botez, ea a pus poporului care s-a luminat din nou, povăţuitor şi învăţător, pe 
unul din următorii săi, care a fost în corabie cu Sfântul loan, şi, bucurându-se cu 
duhul, a zis: 

Apoi a binecuvântat poporul şi a zis: 


Acestea zicându-le, iarăşi a binecuvântat poporul şi, intrând în corabie cu loan şi 
cu ceilalți următori ai lor, au plecat la Cipru, unde au găsit pe Lazăr în mare mâh- 
nire, de vreme ce Maica lui Dumnezeu n-a ajuns la dânsul mai degrab, temându-se 
să nu 1 se fi întâmplat ei pe mare vreo împiedicare de valuri şi furtună; pentru că 
nimic nu ştia despre dumnezeiasca rânduială ce se făcuse. 


Deci, venind Maica lui Dumnezeu, îndată i s-a schimbat mâhnirea lui întru bucurie 


ŞI 1-a adus lui daruri, un omofor şi nişte mânecuţe, pe care singură le-a lucrat într- 
adins pentru dânsul. Deci, toate câte se făcuseră în Ierusalim şi în Muntele Ato- 
nului, i le-a spus lui, şi pentru toate au mulțumit lui Dumnezeu. Petrecând în Cipru 
multă vreme şi Biserica de acolo mângâind-o şi binecuvântând-o, iarăşi s-au suit în 
corabie şi s-au dus la Ierusalim. Acestea le-a scris monahul Ştefan atonitul despre 
străinătatea Născătoarei de Dumnezeu. 


Preacurata Fecioară, cercetând laturile cele mai sus zise, iarăşi s-a dus la Ierusalim, 
unde, petrecând în casa cea de la Sion a lui loan, a fost păzită de dreapta cea 
atotputernică a lui Dumnezeu de zavistnica şi ucigaşa de Dumnezeu sinagogă a 
evreilor, care nu încetau a vrăjmăşui împotriva Fiului lui Dumnezeu şi împotriva 
celor ce credeau într-însul. Dar nicidecum n-ar fi putut suferi evreii ca să fie între 
cei vii Maica lui Hristos, ci cu totul ar fi pierdut-o pe ea, dacă n-ar fi acoperit-o 
Dumnezeu cu o oarecare deosebită purtare de grijă, astfel ca mâna necredincioşilor 
să nu se atingă de chivotul lui Dumnezeu cel însuflețit, căci precum pe Fiul ei, 
Hristos Dumnezeul nostru, în Nazaret, patria Lui, când toţi care erau în adunare, s- 
au umplut de mânie şi L-au dus în vârful muntelui ca să-L arunce jos, însă Hristos, 
trecând prin mijlocul lor, s-a dus. Astfel că evrei cei mincinoşi n-au putut să pună 
chinuitoarele lor mâini pe Dânsul, nici să se atingă de Cel văzut, fund împiedicaţi 
şi opriţi de puterea cea nevăzută a lui Dumnezeu, că încă nu venise ceasul Lui. Tot 


aşa a făcut Domnul şi pentru prea curata Maica sa, căci a oprit răutatea cea ever- 
iască scornită de ei şi a stricat sfatul lor cel viclean pornit împotriva ei; pentru că 
de multe ori voiau ei ca să prindă pe Maica Domnului şi să o piardă sau să-i facă 
rău, dar nu puteau. 


Deci, prea curata Fecioară a petrecut în Ierusalim în mijlocul atâtor urâtori şi vrăj- 
maşi ai săi, ca o oaie în mijlocul lupilor şi ca un crin între spini, găsind adesea întru 
dreptate cuvintele strămoşului său David: Domnul este luminarea mea şi Mân- 
tuitorul meu, de cine mă voi teme? Domnul este scutitorul vieţii mele, de cine mă 
voi înfricoşa? De s-ar rândui asupra mea tabără, nu se va teme inima mea; de S- 
ar ridica asupra mea război, spre Dânsul eu nădăjduiesc; de voi merge prin 
mijlocul umbrei morţii, nu mă voi teme de rele, că Tu, Fiule şi Dumnezeul meu, 
eşti cu mine... 


Apoi a venit la dânsa spre cercetare şi închinăciune şi Sfântul Dionisie Areo- 


„cel luminat în Atena de Sfântul apostol Pavel, şi a petrecut nedepărtat de 
dânsul trei ani, având mare dorinţă să vadă pe Maica lui Dumnezeu. După trei ani 
de la luminarea sa, mergând într-adins cu binecuvântarea învățătorului său, 
apostolul Pavel, şi văzând pe cea dorită, s-a umplut de multă mângâiere duhov- 
nicească, încât singur despre aceasta o spune în scrisoarea sa către Sfântul apostol 


Pavel, scriind astfel: "Vai, necredincios lucru mi-a fost mie, mărturisesc înaintea 
lui Dumnezeu, 0 povăţuitorule şi începătorul nostru cel prea ales! Că afară de 
Dumnezeul Cel Preaînalt, să fie ceva plin de dumnezeieştile puteri şi de darurile 
cele minunate, nimeni din oameni nu poate, să o ajungă cu mintea pe aceea, pe 
care am văzut-o şi am înţeles-o eu cu ochii, nu numai cei sufleteşti, ci şi cu cei 
trupeşti; pentru că am văzut cu ochii pe cea cu chip dumnezeiesc şi mai Sfântă 
decât toate duhurile cereşti, pe Maica lui lisus Hristos, Domnul nostru, pe care 
mi-a dăruit-o mie a o vedea darul lui Dumnezeu şi cinstea vârfurilor apostolilor, 
asemenea şi darul cel nespus al singurei Milostive Fecioare şi prea curatei. 


Mărturisesc înaintea lui Dumnezeu cel Atotputernic, iarăşi şi iarăşi, şi înaintea 
darului cel mântuitor şi înaintea prea slăvitei cinstitei Fecioare Maria, că, pe 
când era cu Sfântul loan evanghelistul, petrecând în trup şi strălucind la cer ca 
un Soare, am intrat înaintea feţei celei cu chip dumnezeiesc a Preasfintei Fe- 
cioare, atât de mare şi nemăsurată dumnezeiască rază, nu numai m-a strălucit 
din afară, dar şi înlăuntru mai mult m-a luminat şi m-a umplut de atâtea 
preaminunate şi felurite aromate cu bună mirosire, încât nici trupul meu cel 
neputincios, nici duhul n-a putut suferi unele ca acele semne atât de mari şi 
începături ale fericirii şi slavei celei veşnice. Inima mea şi duhul meu au Slăbit 
de slava şi de dumnezeieştile daruri. 


Mărturisesc cu Dumnezeu, care a petrecut în preacinstitul şi feciorescul pântece, 
că, de nu mi-ar fi fost mie dumnezeieştile Tale învățături şi legi, în pomenire şi 
în mintea cea luminată, aş fi înţeles-o pe ea că este adevărat Dumnezeu, şi aş fi 
cinstit-o pe ea cu închinăciunea care se cuvine unuia adevăratului Dumnezeu. 
Căci nici o slavă şi cinste mai mare nu poate să fie ajunsă de mintea oamenilor 
celor prea măriţi de Dumnezeu, precum a fost acea fericire pe care am gustat-o 
eu nevrednicul, învrednicindu-mă în acea vreme şi făcându-mă atunci foarte 
fericit. Mulţumesc Celui Preaînalt şi Preabunului meu Dumnezeu, dumnezeieştii 
Fecioare şi prea sfântului apostol loan, asemenea şi ţie, începătorului Bisericii 
care dănţuieşte, celui ce o facere de bine că aceasta cu milostenie mi-ai arătat 
mie". 


Aceasta este scrisoarea Sfântului Dionisie, din care este destul a vedea şi a înţelege 
ce fel de dar dumnezeiesc avea preacinstita față a prea curatei Stăpânei noastre, 
petrecând pe pământ. Deci cei ce o vedeau pe ea în trup, se luminau cu sufletele şi 
se îndulceau cu inimile de multă bucurie duhovnicească. Căci mulţi alergau la ea 
de pretutindeni din cei noi luminaţi; iar ea, ca o adevărată Maică, pe toţi îi primea 
întocmai cu nefățărnicie şi pe toţi îi miluia cu darul său. Celor bolnavi le dădea 
tămăduiri;, neputincioşilor, sănătate; celor mâhniţi, mângâiere, şi tuturor de obşte, 
întărire în credinţă; neîndoire în nădejde, îndulcire în dragostea cea dumnezeiască, 
iar păcătoşilor, îndreptare. 


Preacurata Fecioară, vieţuind în casa lui loan, ieşea adeseori spre a cerceta locurile 
acelea, pe care preaiubitul său Fiu şi Dumnezeu le-a sfinţit cu urmele preasfintelor 
Sale picioare şi le-a pecetluit cu vărsarea sângelui Său. Cerceta şi Betleemul, unde 
S-a născut dintr-însa negrăit, păzindu-i nevătămată fecioria ei. Mai ales înconjura 
acele locuri unde Domnul nostru a pătimit de voie şi le uda cu lacrimile sale, din 
dragostea cea de maică, plângând şi zicând: 


Apoi, ajungând la Sfântul Mormânt şi umplându-se de negrăită 
veselie, grăia cu acrimi de bucurie: II 


Se scrie şi aceasta, că oarecare din iudeii zavistnici au spus arhiereilor şi cărtu- 
rarilor că Mania, Maica lui lisus, iese în toate zilele la Golgota şi la Mormântul în 
care a fost pus Iisus, Fiul ei, îşi pleacă genunchii, plânge şi cădeşte Mormântul cu 
tămâie, iar ei au pus păzitori, ca pe nimeni din creştini să nu-i lase să se apropie 
acolo. De unde este arătat, că dintr-acea vreme s-a început acel drepteredincios 
obicei între credincioşii creştini, ca să cerceteze Sfintele Locuri şi să se închine 
Domnului Hristos Dumnezeu, care a voit a pătimi pentru noi de voie. Căci înce- 


pătura acelui obicei a fost însăşi Născătoarea de Dumnezeu, căreia i-au urmat şi 
celelalte sfinte femei şi bărbaţi. Drept aceea de la arhiereii şi cărturarii care încă 
suflau cu îngrozire şi cu ucidere, se pusese pază, ca să nu lase pe nimeni să se 
apropie de Mormântul lui lisus şi pe însăşi Maria, Maica Lui, să o ucidă; dar 
Dumnezeu a orbit ochiu păzitorilor, ca să nu vadă venirea Mariei la Mormântul lui 
Hristos. 


Deci, de câte ori mergea acolo, după obiceiul său, preabinecuvântata Fecioară, 
păzitorii nu puteau deloc s-o vadă, nici pe cei ce erau cu ea. După o vreme 
îndelungată, păzitorii, ducându-se de la Mormânt, au spus cu jurământ arhiereilor 
şi cărturarilor, că pe nimeni n-au văzut venind la Mormântul lui lisus. Preasfânta 
Maria mai mergea încă şi la Muntele Eleonului, de pe care Domnul nostru S-a 
înălţat la ceruri şi acolo, plecându-şi genunchii, săruta urmele lui Hristos, care de 
preasfintele Lui picioare s-au închipuit acolo pe piatră. Ea se ruga către Fiul său cu 
multă plângere, ca să binevoiască s-o ia şi pe Ea la sine; pentru că mai mult decât 
Sfântul Pavel, fără de asemănare, dorea Fecioara să se dezlege şi să petreacă cu 
Hristos. 


Adeseori zicea cuvintele lui David: 


Sfânta Fecioară se obişnuise ca uneori să întârzie în Muntele Eleonului, căci lângă 
muntele acela era satul care se numeşte Ghetsimani şi lângă el, sub munte, o 
grădină cu saduri, din care Zevedei avea puţină câştigare, şi care era moştenirea 
Sfântului Ioan cuvântătorul de Dumnezeu. Într-acea grădină, Domnul nostru, mai 
înainte de patima Sa cea de voie, se ruga şi asuda faţa cu sânge, şezând în genunchi 
înaintea Tatălui ceresc. Deci, într-acea grădină, după aceea, şi prea curata Maica 
Lui, în acelaşi loc vărsa rugăciunile sale cele fierbinţi, asemenea şezând în genun- 
chi şi udând cu lacrimi faţa sa şi acel loc. Acolo a fost mângâiată de înger cu ves- 
tirea de la Dumnezeu a grabnicei ei mutări la ceruri. 


Acolo s-a făcut de două ori arătare îngerească prea curatei Născătoare de 
Dumnezeu, mai înainte de sfârşitul ei, după mărturia lui Gheorghe Chedrin, isto- 
ricul grec; adică mai înainte cu 15 zile de adormirea ei; apoi mai înainte cu trei 
zile, când a luat de la înger acea stâlpare de lemn de finic din Rai, pe care a dus-o 
Sfântul Ioan cuvântătorul de Dumnezeu. 


În ştire să fie şi aceasta, că praznicul Adormirii Preasfintei Fecioare Născătoare de 
Dumnezeu este aşezat în 15 zile ale lunii lui august, ca să se prăznuiască cu toată 
cinstea, de pe vremea împărăției drepteredinciosului împărat grec Mauriciu. Drept 
aceea, prăznuim cu bucurie preaslăvita ei mutare de pe pământ la cer şi slăvim pe 
Cel ce S-a născut dintr-însa şi Care a luat-o la cer cu slavă, pe Hristos Dumnezeul 
nostru, Cel ce împreună cu Tatăl şi cu Sfântul Duh este slăvit în veci. Amin. 

Unii, precum Meliton, episcopul Sardelor, scriu că şi Sfântul loan Cuvântătorul de 
Dumnezeu, mai înainte de Adormirea Preasfintei Născătoare de Dumnezeu, se 
dusese la Efes şi de acolo a fost adus de nor, precum au fost aduşi înainte şi ceilalți 
apostoli şi au venit la îngroparea Maicii lui Dumnezeu. lar ceilalți, de care 
povestesc Metafrast şi Sofronie cu neîndoire, spun că Sfântul loan nu se depărta de 
Maica cea dăruită cu darul de Dumnezeu, al cărei fiu era din încredințarea lui 
Hristos, ci îi slujea ei întotdeauna, ca un adevărat fiu pe maica sa, având-o în casa 
sa până la fericitul ei sfârşit. EI se ducea uneori pentru puţină vreme în cetăţile de 
primprejur, precum s-a pomenit mai sus, adică se ducea cu Petru în Samaria, şi 
aceasta o făcea după bunăvoința şi binecuvântarea Maicii lui Dumnezeu, dar îndată 
se întorcea iarăşi la dânsa în Ierusalim. Până să se întoarcă el, slujba Preacuratei 
Fecioare o împlinea Sfântul Iacov, ruda Domnului, cel ce întotdeauna petrecea în 
Ierusalim la scaunul său. După povestirea oarecărora, şi Sfântul loan Cuvântătorul 
de Dumnezeu, ca şi ceilalți apostoli, a fost răpit de nor, şi aceasta s-a făcut dintr-o 
cetate mai apropiată. 


Acestea s-au spus pentru a şti unde şi cum a petrecut Preasfânta Fecioară Născă- 
toare de Dumnezeu după înălțarea Domnului. Deci, pentru cinstita ei adormire, 
citeşte precum este scris cuvântul mai înainte. 

Pentru anii prea curatei Fecioare Născătoare de Dumnezeu, cât a petrecut pe pă- 
mânt, şi în care an a murit, multă neîntocmire este între scriitorii bisericeşti de 
istorii şi de hronografuri. 


Eusebiu, episcopul Cezareei Palestinei, scriitorul istoriei bisericeşti, şi apoi de la 
dânsul şi sinaxarele lunilor - al Moscovei, al Kievului şi al Azovului -, povestesc 
că Adormirea Preasfintei Fecioare Mania s-a întâmplat în anul al 48-lea de la 
întruparea lui Dumnezeu Cuvântul, şi în al 15-lea de la Înălţarea Lui. Ea a vieţuit 
pe pământ 63 de ani. Sinaxarele lunilor numără aceşti ani astfel: A născut pe 
Domnul nostru lisus Hristos în al 15-lea an al vârstei Sale. După răstignirea şi 
înălțarea Domnului la cer a petrecut în casa Sfântului loan cuvântătorul de 
Dumnezeu 15 ani, şi a murit în anul 48 de la naşterea lui Hristos, pe vremea împă- 
răției lui Claudie Cezarul. Astfel că toţi anii vieţii ei au fost 63. 


Nichifor Calist, în a doua carte a sa, în capitolul 3, aduce pe Sfântul apostol Evod, 
unul din cei 70, care a fost întâiul episcop în Antiohia după marele apostol Petru, şi 
spune că, adormirea prea curatei Fecioare a fost în anul 44 de la întruparea lui 
Hristos; iar toţi anii vârstei ei sunt 59. Nichifor scrie numărul anilor lui Evod astfel: 
De trei ani prea curata Născătoare de Dumnezeu s-a dus în templu şi acolo a petre- 
cut 1] ani în sfânta sfintelor. Apoi s-a dat de preoţi lui Iosif spre pază, la care a 
petrecut 4 luni şi a luat buna-vestire cea de bucurie de la îngerul Gavriil. A născut 
pe Domnul Hristos în anul al 15-lea al vârstei sale, în 25 ale lunii decembrie; după 
aceea a petrecut 33 de ani, în care Cuvântul cel mai înainte de veci şi Fiul ei, 
petrecea pe pământ. După pătimirea de voie, învierea şi înălțarea Domnului, a 
şezut în casa lui loan Il ani. Astfel toţi anii vieţii ei adunaţi sunt 59. Aceste cu- 
vinte ale lui Evod adunându-le Nichifor, pe a sa înţelegere le pune în cartea a 2-a, 
în capitolul 21, spunând că prea curata Fecioară s-a mutat în al 60-lea an al vârstei 
sale. 


Ipolit spune că prea curata Fecioară a petrecut după pătimirea Domnului Hristos 9 
ani ŞI s-a mutat în al 43-lea an de la întruparea Domnului, iar toţi anii vieţii ei ar fi 
58. 


Meliton, episcopul Sardelor, a scris că, în anul 22 după Înălţarea Domnului, Prea- 
sfânta Fecioară Maria a trecut de la cele pământeşti la cele cereşti, în anul 58 de la 
întrupare, iar de la naşterea sa în anul 69. 


Sfântul Epifanie şi cu Gheorghe Chedrin scriu asemenea, că prea curata Fecioară, 
după înălțarea Domnului, a petrecut 24 de ani, iar toţi anii ei au fost 62, ne- 
ajungând 23 de zile până la 62 de ani, pentru că s-a născut în septembrie, în opt 
zile, şi s-a mutat în 14 zile ale lunii august. După această numărare a lui Epifanie şi 
a lui Chedrin, prea curata Fecioară s-a mutat în anul 57 de la întruparea lui Dumne- 
zeu Cuvântul, la sfârşitul lui Claudie şi la începutul împărăției lui Nero. 


Sfântul Andrei lerusalimiteanul, arhiepiscopul Egiptului, asemenea şi Sfântul 
Simeon Metafrast, nu numără anii vieţii Preasfintei Născătoare de Dumnezeu, ci 
numai aminteşte că Adormirea Preasfintei Fecioare Maria s-a făcut la adânci bătrâ- 
neţi. Cu aceştia se unește şi Meletie Atenianul, istoric bisericesc. 


Să nu ne mirăm de această neîntocmire a acestor mulți scriitori pentru anii vieții 
Preasfintei Născătoare de Dumnezeu, pentru că în acele vremi se afla prigonire 
cumplită asupra Bisericii, şi nu era vreme de scrierea cărților, cu de-amănuntul, de 
numărarea anilor şi de faptele bisericeşti; pentru că atunci credinţa lui Hristos nu se 
răspândea prin scripturi, ci prin propovăduire cu gura şi cu nevoinţe muceniceşti. 
Deşi atunci erau scriitori de cărţi, dar aceia în scurtă vreme se sfârşeau muceniceşte 
şi cărțile lor se ardeau de către păgânii prigonitori. Pentru aceasta să se ţină cine va 
voi, de oricare scriitor şi numărător de anii Preasfintei Născătoare de Dumnezeu. 


Deci, este cu putinţă a socoti că mai vrednică este istoria acelora care au scris mai 
târziu despre anii vieţii Preasfintei Născătoare de Dumnezeu şi au zis că la adânci 
bătrâneţi a trecut la viaţa cea neîmbătrânită. Socoteşte aceasta de aici: la Adormirea 
Preasfintei Născătoare de Dumnezeu, în timpul îngropării trupului ei cel curat şi 
primitor de Dumnezeu, a fost cu Sfinţii apostoli şi Sfântul Dionisie Areopagitul, iar 
Dionisie s-a întors la Hristos în Atena de Sfântul apostol Pavel, în anul 52 de la în- 


truparea Cuvântului lui, după adevărata urmare a celor vrednici de credinţă scriitori 
de istorii şi de ani. 


Deci, dacă prea curata Fecioară s-a mutat, după Ipolit, în anul 43 de la întruparea 
lui Hristos, după Evod în anul 44, sau după Eusebiu şi sinaxarele lunilor în anul 48, 
apoi cum putea să fie Sfântul Dionisie la adormirea ei cea mai de pe urmă în anul 
52, când el s-a întors spre Hristos. Deci, prea curata Fecioară s-a mutat mai târziu, 
după întoarcerea lui Dionisie. Acest sfânt a fost la adormirea ei cu ceilalți Sfinți 
apostoli şi bărbaţi apostoleşti. 


Mai mult, nu se cuvine a ispiti şi-a iscodi tainele acelea, pentru care Dumnezeu n-a 
voit să le arate tuturor. 


Sinaxar - Cinstita Adormire a prea măritei Stăpânei noastre Născătoarei de 
Dumnezeu şi pururea Fecioarei Maria 


In această lună (august), în ziua a cincisprezecea, cinstita Adormire a prea 
măritei Stăpânei noastre Născătoarei de Dumnezeu şi pururea Fecioarei Maria. 


Când a binevoit Hristos Dumnezeul nostru ca să ia pe Maica Sa la Sine, atunci cu 
trei zile mai înainte a făcut-o să cunoască, prin mijlocirea îngerului, mutarea sa cea 
de pe pământ. 


Căci Arhanghelul Gavriil, venind la dânsa, a zis: "Acestea zice Fiul tău: Vremea 
este a muta pe Maica Mea la Mine. Nu te teme de aceasta, ci primeşte cuvântul cu 
bucurie, de vreme ce vii la viaţa cea nemuritoare". 


Născătoarea de Dumnezeu s-a bucurat cu bucurie mare, şi cu dorul ce avea ca să se 
mute la Fiul său, s-a suit degrab în Muntele Măslinilor ca să se roage, căci avea 
obicei de se suia adesea acolo de se ruga. Şi s-a întâmplat atunci un lucru minunat. 
Când s-a suit acolo Născătoarea de Dumnezeu, atunci de la sine s-au plecat pomii 


ce erau pe munte, şi au dat cinstea şi închinăciunea ce se cădea către Stăpână, ca şi 
cum ar fi fost nişte slugi însuflețite. 


După rugăciune s-a întors acasă şi îndată s-a cutremurat casa cu totul, iar ea, 
aprinzând multe lumânări şi mulţumind lui Dumnezeu şi chemând rudeniile şi 
vecinii, şi-a grijit toată casa, şi-a gătit patul şi toate cele ce se cădea de îngroparea 
ei. ŞI a spus cele ce i-a zis îngerul, despre a sa mutare la cer. Iar spre încredințarea 
celor zise, a arătat şi darul ce 1 se dăduse: o stâlpare de finic. 


lar femeile chemate, dacă au auzit acestea, au plâns cu tânguire şi cu lacrimi şi au 
suspinat cu jale. Deci potolindu-se ele din tânguire, s-au rugat să nu rămână sărace 
de dânsa. lar Preacurata le-a adeverit, că mutându-se la ceruri, nu numai pe 
dânsele, ci şi pe toată lumea o va cerceta şi o va umbri. Şi aşa alina întristarea cea 
mare cu cuvinte mângâietoare. Apoi a arătat despre cele două veşminte ale sale ca 
să le ia două văduve sărace, fiecare din ele câte unul, care-i erau ei prietene şi 
cunoscute şi de la dânsa le era hrana. 


Și vorbind ea acestea şi învățând, s-a făcut fără de veste sunet de grabnic tunct, şi 
arătare de mulţi nori, care aduceau de la marginile lumii, pe toţi ucenicii lui Hristos 
la casa Maicii lui Dumnezeu. Intre care erau şi de Dumnezeu înţelepţii ierarhi: 


Dionisie Areopagitul, lerotei şi Timotei. Aceştia, dacă au aflat pricina venirii lor, 
aşa adunaţi fiind, au zis aceste cuvine către dânsa: "Noi, o, Stăpână, ştiindu-te în 
lume, ca şi cu singur Stăpânul nostru şi Dascălul ne mângâiam; dar acum cum vom 
putea să suferim greul acesta? Însă de vreme ce cu voia Fiului şi Dumnezeului tău 
te muţi spre cele ce sunt mai presus de lume, pentru aceasta plângem, precum vezi 
şi lăcrimăm, cu toate că într-alt chip ne bucurăm despre cele ce sunt asupra ta 
rânduite”. 


Acestea au zis şi vărsau lacrimi, iar ca a zis către dânşii: "Prietenii mei şi ucenicii 
Fiului şi Dumnezeului meu, nu faceţi bucuria mea plângere, ci-mi îngrijiţi trupul, 
precum eu îl voi închipui pe pat”. 


Când s-au săvârşit cuvintele acestea, iată a sosit şi minunatul Pavel, vasul cel ales, 
care căzând la picioarele Maicii lui Dumnezeu, s-a închinat şi deschizându-şi gura 
a lăudat-o cu multe cuvinte, zicând: "Bucură-te Maica Vieţii, împlinirea şi 
încheierea propovăduirii mele; că măcar pe Hristos Fiul tău trupeşte pe pământ nu 
L-am văzut, însă pe tine văzându-te, mi se părea că pe Dânsul Îl văd". 


După aceasta, luând Fecioara iertăciune cu toţi, s-a culcat pe pat şi şi-a închipuit 
prea curatul său trup precum a vrut; şi a făcut rugăciune pentru întărirea lumii şi 


paşnica ei petrecere, şi i-a umplut şi pe dânşii de binecuvântarea ei. Și aşa în 
mâinile Fiului şi Dumnezeului său şi-a dat sufletul. 


Și îndată ochi orbilor s-au luminat şi auzul surzilor s-a deschis, ologii s-au 
îndreptat şi tot felul de patimă şi de boală lesne se tămăduia. După aceea a început 
Petru cântarea cea de ieşire şi ceilalți Apostoli; unii au ridicat patul, alții mergeau 
înainte cu făclii şi cu cântări, petrecând spre mormânt trupul cel primitor de 
Dumnezeu. Atunci s-au auzit şi îngerii cântând şi văzduhul era plin de glasurile 
cetelor celor mai presus de firea omenească. 


Pentru aceste lucruri, mai-marii iudeilor, invitând pe unii din popor, i-au plecat să 
se ispitească a surpa jos patul în care zăcea trupul cel de viaţă începător, şi a-l 
lepăda pe dânsul. Dar dreptatea lui Dumnezeu ajungând pe îndrăzneţii şi obraznicii 
aceia; le-a făcut pedeapsa tuturor prin orbirea ochilor. Iar pe unul dintr-înşii, care 
mai nebuneşte se pornise de apucase acel sfânt pat, l-a lipsit şi de amândouă 
mâinile, care au rămas spânzurate de pat, tăiate de dreapta judecată a lui 
Dumnezeu. lar acela, crezând din tot sufletul, a aflat tămăduire, şi s-a făcut sănătos 
ca şi mai-nainte. În acelaşi chip şi cei ce orbiseră, crezând şi punând asupra lor o 
parte din poala patului, au dobândit vindecare. 


lar Apostolii, sosind la satul Ghetsimani, au aşezat acel de viaţă începător trup în 
mormânt, şi au stat trei zile lângă dânsul, auzind neîncetat glasuri îngereşti. 


Și de vreme ce, după dumnezeiasca rânduială, a lipsit unul din Apostoli, adică 
Toma, care nu s-a aflat la prea mărita îngropare, ci sosind cu trei zile mai pe urmă, 
era mâhnit foarte şi întristat, că nu se învrednicise să vadă şi el ca şi ceilalți 
Apostoli trupul; şi au deschis cu socoteală mormântul pentru dânsul ca să se 
închine şi el acelui prea sfânt şi prea curat locaş, adică trupului Născătoarei de 
Dumnezeu. Şi dacă a văzut s-a minunat că a aflat mormântul fără de sfântul trup, şi 
era numai giulgiul, care rămăsese mângâiere Apostolilor şi tuturor credincioşilor, 
şi mărturie nemincinoasă a mutării Născătoarei de Dumnezeu. Că şi până astăzi 
mormântul cel cioplit în, piatră, aşa se vede deşert de trup şi este cinstit ca 
închinăciune, întru mărirea şi cinstea preabinecuvântatei măritei Stăpânei noastre, 
de Dumnezeu Născătoarei şi pururea Fecioarei Maria. 


Tot în această zi, prăznuim pomenirea prea marii şi nespusei iubiri de oameni ce a 
arătat Dumnezeu către noi, întorcând cu ruşine pe necredincioşii agareni prin 
mijlocirea Preasfintei Stăpânei noastre de Dumnezeu Născătoarei şi pururea 
Fecioarei Maria. 


La începutul împărăției lui Leon Lisaurul, numit şi Conon, se ridica mulţime de 
saracini, cu o mie nouă sute de vase asupra marii cetăţi a Constantinopolului, ca să 
o cucerească cu război. Şi spunând împăratul că le va da dajdie, ei cereau să pună 
şi păzitori de ai lor la cetate. 


Pentru aceasta aflându-se lucrurile la nedumerire, şi neștiind ce vor mai face, au 
căzut la Născătoarea de Dumnezeu, rugând-o să ajute cetăţii ei şi să o scape de 
duşmani, fiind la primejdie. 


Şi le-a ascultat rugăciunea Născătoarea de Dumnezeu, şi a pedepsit pe cei fără de 
Dumnezeu, precum li se cădea. Întâi a surpat într-o groapă cu cal cu tot, de a murit, 
pe agareanul care, hulind, numise numai Sofia, marea lui Dumnezeu Biserică, nu şi 
sfânta, iar cetatea Constanţia. După aceea cel ce se suise să strige obişnuita lor 
rugăciune a fost surpat de acolo, şi căzând jos s-a prăpădit. După aceea a 
iconomisit Născătoarea de Dumnezeu, ca să se bată ei cu bulgarii, şi au pierit 
douăzeci de mii de saracini, risipindu-le şi vasele, unele într-o parte, altele într-alta. 
Și a făcut şi pe Soliman, mai-marele lor, de s-a smerit la Icoana Născătoarei, şi a 
venit pedestru în cetate, dosădindu-se singur pe sine de semeția şi obrăznicia lui 
cea mai dinainte. În acest fel cu mână tare a păzit cetatea sa Născătoarea de 
Dumnezeu. 


Cu ale ei sfinte rugăciuni, Doamne, miluieşte-ne şi ne mântuieşte pe noi. Amin. 


Arhid. Ştefan Sfarghie - Sinaxar - Înainte-prăznuirea Adormirii Maicii 
Domnului; Sfântul proroc Miheia 


Astăzi, Biserica Ortodoxă cinsteşte Inainte-prăznuirea Adormirii Preasfintei Năs- 
cătoare de Dumnezeu, Maica după trup a Domnului nostru lisus Hristos. 


Fără să cunoască stricăciunea şi cu trupul proslăvit, Fecioara Maria a fost dusă de 
îngeri, după adormirea sa, la veşnicele locaşuri, la viaţa cea cerească. 


Se bucură aşadar îngerii în ceruri şi oamenii se veselesc pe pământ, căci Maica 
Domnului, mutată fiind cu trupul la ceruri, ca o pârgă a întregii omeniri, îi primeşte 
pe toţi care cinstesc prea sfântă adormirea ei. 


Spre deosebire de Mântuitorul lisus Hristos, Fiul ei, care prin puterea Lui S-a înăl- 
ţat întru slavă la ceruri, Maica Domnului a fost dusă de îngeri la ceruri, nu prin pu- 


terea el. 
Sie e ste 


Tot astăzi este pomenit Sfântul proroc Miheia (sec. 8 î.Hr.), unul dintre cei 12 pro- 
roci mici ai Vechiului Legământ. 


S-a născut în ţinutul Moreşet (Miheia 1, 1) şi a trăit sub domnia lui lotam, a lui 
Ahaz şi a lui Ezechia, regii din luda, cu 721 de ani înainte de Intruparea Domnului 
Iisus Hristos. 


De la el ne-a rămas o carte în şapte capitole care se află în Vechiul Testament. 


Prorocul Miheia a înfruntat, prin cuvintele sale, fărădelegile celor bogaţi şi puter- 
nici faţă de cei săraci, vestind pedeapsa pe care Dumnezeu le-a pregătit-o. 


Prorocul mai vesteşte şi o mare speranţă, o reînnoire a lumii: naşterea în Betleemul 
Iudeii a Impăratului păcii, lucru care s-a şi împlinit prin naşterea lui Mesia (Miheia 
Sl): 


Arhid. Ştefan Sfarghie - Sinaxar - Adormirea Maicii Domnului 


Când a binevoit Hristos, Dumnezeul nostru, să ia pe Maica Sa la Sine, atunci, cu 
trei zile mai înainte a făcut-o să cunoască, prin mijlocirea îngerului, mutarea sa cea 
de pe pământ la ceruri. 


Deci, înştiințându-se Născătoarea de Dumnezeu despre aceasta, s-a bucurat şi 
degrabă s-a suit în Muntele Măslinilor ca să se roage. 


In Sfânta Scriptură nu este menţionat momentul adormirii Fecioarei Maria, însă, 
cântările şi imnele de la Vecernia şi Utrenia sărbătorii ne vestesc adevărata tradiţie 
a Bisericii în acastă privinţă. 


Deci, coborându-se de pe Muntele Măslinilor, Maica Domnului s-a întors acasă, a 
pregătit toate cele de îngropare, a împărţit văduvelor sărace veşmintele sale, apoi, 
luându-şi iertare de la toţi, s-a aşezat pe pat, a făcut rugăciune pentru întărirea 
lumii şi binecuvântând pe toţi cei de faţă şi-a dat sufletul curat în mâinile Fiului şi 


Dumnezeului ei. Atunci, multe vindecări s-au împărțit tuturor celor bolnavi, prin 
binecuvântarea ei. 


ŞI s-a făcut tunet mare şi au venit de la marginile lumii, ca pe nişte nori, toţi 
apostolii lui Hristos, la casa Maicii Sale din Ierusalim. 


Și, începând Petru cântarea cea de îngropare, apostolii au ridicat patul şi au petre- 
cut până la mormânt trupul Maicii Domnului. 


Deci, sosind în Ghetsimani şi aşe-zând în mormânt trupul Născătoarei de 
Dumnezeu, apostolii au mai zăbovit acolo încă trei zile, aşteptându-l pe Toma, care 
din rânduială dumnezeiască lipsea. Şi, sosind Sfântul apostol Toma s-a întristat, că 
nu a văzut chipul adormit al Maicii Domnului, ca şi ceilalți apostoli. Deci, cu 
hotărâre de obşte s-a deschis mormântul pentru el şi toți s-au minunat, căci au aflat 
mormântul gol, fără sfântul trup, fiind numai giulgiul lăsat ca mângâiere nemin- 
cinoasă a mutării Născătoarei de Dumnezeu şi cu trupul la ceruri. 


Astfel, după credinţa Sfintei noastre Biserici, la Adormirea Maicii Domnului, tru- 
pul ei nu a cunoscut stricăciunea care vine după moarte, nici nu a rămas în 
mormânt. 


Spre deosebire de Mântuitorul, care S-a înălțat întru slavă la ceruri prin propria Sa 
putere, Fecioara Maria a fost dusă la ceruri de îngeri, nu prin puterea ei. 


Evanghelii apocrife - Adormirea Stăpânei noastre, Născătoare de Dumnezeu 
şi-n veci fecioară Maria, scrisă de loan, arhiepiscop al Tesalonicului 


HI ROIMANCIC Tie GROV 


I. Minunatei, prea cinstitei şi cu adevărat marii Stăpâne a întregii lumi, în veci 
fecioarei Maici a Mântuitorului nostru şi Dumnezeului lisus Hristos, cu adevărat 
Născătoarei de Dumnezeu i se cuvin cântare neasemuită, cinstire şi slavă 
necontenită din partea tuturor făpturilor de sub cer, datorită binefacerilor cu care 
ea a miluit întreaga făptură în iconomia Venirii întrupate a Unului născut Fiu şi 
Cuvânt al lui Dumnezeu şi al Tatălui. 


Aceasta - după ce Cuvântul cu adevărat dumnezeiesc s-a întrupat din ea pentru 
mântuirea noastră, făcându-se om şi după ce a pătimit de bună voie, după ce a 
înviat şi s-a urcat la cer - a rămas împreună cu apostolii, trăind încă nu puţină 
vreme prin ţinutul Iudeii, în preajma Ierusalimului şi anume - cum mărturiseşte 
dumnezeiasca Scriptură - în casa apostolului neîntinat şi prea iubit de Domnul. 


Pe când apostolii, îmboldiți de Duhul Sfânt, predicau vestea cea bună pe întreg 
pământul, Preasfânta Născătoare de Dumnezeu şi Fecioară a părăsit lumea, 
ajungând la firescul sfârşit. Unii au transmis prin scris minunile săvârşite atunci şi 
aproape toate făpturile de sub cer prăznuiesc an de an amintirea adormirii sale. 
Doar puţine obşti, între care şi aceasta, păzită de Dumnezeu, din jurul mitropoliei 
Thesalonicului nu ţin sărbătoarea. De ce? Să osândim nepăsarea şi indiferența 
strămoşilor? Aşa ceva nu vom spune şi nici măcar nu vom îndrăzni să gândim, de 


vreme ce numai ei, dintre toți, au înlăturat prin lege, din ţinutul lor, acest lucru 
extraordinar, adică prăznuirea amintirii nu doar a sfinţilor locului, ci a tuturor 
sfinților de pe pământ, care au luptat pentru Hristos (apropiindu-ne de Dumnezeu 
duhovniceşte, prin slujbe şi rugăciuni). Nu, strămoşii noştri nu au fost nici 
indiferenți, nici nepăsători. Dar, deşi cei care s-au aflat de faţă la Ierusalim (se 
spune!) au transmis adevărul despre sfârşitul Maicii Domnului, mai târziu au 
apărut nişte eretici făcători de rele, care au vârât zâzanie şi au răstălmăcit totul. Din 
această pricină părinţii noştri s-au îndepărtat de ei, socotindu-i în dezacord cu 
Biserica universală. Aşa praznicul însuşi a căzut în uitare. 


Nu vă miraţi auzind că ereticii au stricat Scripturile! S-a descoperit că au făcut la 
fel în mai multe rânduri, chiar şi cu epistolele Apostolului teofor sau cu Sfintele 
Evanghelii. Să nu scuipăm însă pe adevărul Scripturii, din pricina minciunii 
acelora, hulită de Dumnezeu, ci, îndepărtând sămânţa rea, să primim cele 
întâmplate cu adevărat Sfinţilor întru slava lui Dumnezeu şi să le prăznuim cu folos 
sufletesc şi în chip plăcut Celui de Sus. 


Aşa am descoperit că au făcut atât strămoşii noştri apropiaţi, cât şi cei sfinți de 
dinaintea lor, cei dintâi cu privire la aşa-zisele călătorii ale Sfinților Apostoli: 
Petru, Pavel, Andrei şi loan; ceilalți, cu privire la majoritatea scrierilor despre 
martirii cristofori. 


Intr-adevăr, se cuvine "să înlăturăm pietrele din drum", cum grăieşte Scriptura, ca 
să nu se împiedice turma aleasă de Dumnezeu. 


II. Aşadar noi, spre folosul acestei mitropolii iubitoare de Hristos (pentru ca nimic 
din ce-i bine să nu rămână pe lângă dânsa), trebuie să o slăvim în chipul cel mai 
pur pe binefăcătoarea şi Stăpâna lumii, pe Născătoarea de Dumnezeu şi-n veci 
Fecioara Maria. Prăznuind noi cu bucurie duhovnicească odihna ei cerească, ne-am 
dat, nu puţin, silința (întru deşteptarea şi zidirea sufletelor!) să încredințăm, 
urechilor voastre iubitoare de Dumnezeu, nu tot ce-am găsit în diferite cărți despre 
subiect (cărți scrise în cele mai diferite chipuri), ci numai lucrurile care s-au 
întâmplat cu adevărat, care au fost amintite şi mărturisite ca atare în locurile acelea 
până azi. Noi am ales povestea autentică, cu frică de Dumnezeu şi iubire de adevăr, 
nevenind cu nici o beznă, precum, din rea voinţă, au strecurat falsificatorii eretici. 


Auzind cu străpungere folositoare pentru suflet minunile înfricoşătoare, mari şi 
întru totul vrednice de Maica lui Dumnezeu, petrecute la odihnirea ei cea 
dumnezeiască, vom aduce Mariei, neîntinată Stăpână şi Născătoare de Dumnezeu, 
mulțumire şi slavă folositoare îndată după Dumnezeu şi ne vom arăta vrednici de 


darurile ei prin faptele noastre bune. Iar voi, primind din gura noastră acest strop 
de iubire, precum şi îndemnul, reieşit din scrierea ce urmează, de a înainta fără 
zăbavă spre mai bine, răsplătiţi-ne cu dragoste de frați şi copii întru Domnul, 
cerând prin rugăciune neîntreruptă ajutor de la Dumnezeu pentru mine. Căci a Lui 
este slava şi cinstirea şi puterea în vecii vecilor. Amin. 


III. Când Sfânta Născătoare de Dumnezeu, Maria, urma Să-şi părăsească trupul, 


Maria a plecat şi a ajuns la Muntele Măslinilor, iar lumina îngerului strălucea 
înaintea ei. În mâini ţinea ramura de palmier. Când a ajuns tot muntele s-a bucurat, 
cu toate plantele ce creşteau pe el, încât acestea începură să se plece şi să i se 
închine. 


Văzând aşa ceva Maria s-a cutremurat, socotind că îngerul este însuşi lisus. Şi zise: 


Atunci Maria îi zice: "Domnul meu, în ce fel vii la oamenii aleşi? Spune-mi cum 
va fi, spune-mi, ca Să ştiu ce să fac atunci când vei veni să mă iei!?"” 


îngerul se făcu precum para de foc şi se înălţă la cer. 


IV. lar Maria s-a întors la casa ei. Şi îndată încăperile s-au zguduit din temelii de 
slava ramurii pe care o ţinea în mâini. După ce cutremurul a încetat, a intrat în 
odăiţa ei tainică şi a pus ramura de palmier într-un ştergar de in. Apoi a prins să se 
roage către Domnul zicând: VAscultă, Doamne, rugăciunea Maicii Tale Maria, 
care strigă la Tine după ajutor şi trimite facerea ta de bine asupra mea! Pentru 
ca nici o putere vrăjmaşă Să nu mă întâmpine în ceasul acela cumplit al ieşirii 
din trup! Ci să se împlinească vorbele pe care mi le-ai spus atunci când eu 
plângeam întrebându- Te: „Cum să mă feresc de puterile vrăjmaşe ce se vor 
năpusti asupra sufletului meu?”. lar Tu mi-ai făgăduit aşa: „Nu mai plânge, 
Maică! Fiindcă în ceasul din urmă nu vor veni la tine nici îngeri, nici 
arhangheli, nici heruvimi, nici serafimi şi nici vreo altă putere, ci Eu însumi voi 
veni şi voi Sta lângă sufletul tău! ”. Iată, acum se apropie chinurile naşterii! ”. Şi 
Maria a prins Să se roage: "Binecuvântez lumina cea veşnică în care Sălăş- 
luieşti! Binecuvântez răsadurile mâinilor Tale, ce vor rămâne în veci. Sfinte care 
locuieşti printre Sfinţi, ascultă glasul chemării mele!" 


V. După ce a zis acestea a ieşit din odaie şi a poruncit slujnicei din casă: "Ascw/ră, 
mergi la toate rubedeniile şi la toţi cunoscuţii mei şi spune-le că Maria îi cheamă 
la dânsa!" 


Slujnica s-a dus şi i-a chemat pe toţi, precum i se poruncise. Şi după ce aceştia 
intrară în casă, Maria începu să le grăiască: Părinţi şi fraţi, ajutaţi-mă, căci mi se 
apropie ceasul când va să ies din trup şi să adorm pe veci. Ridicaţi-vă aşadar şi 
faceţi-mi un mare hatâr! Nu vă cer aur, nici argint, fiindcă şi aurul şi argintul 
sunt lucruri deşarte şi trecătoare. Vă cer numai un strop de iubire frăţească, 
adică să rămâneţi alături de mine două nopți, fiecare cu câte o lumânare în 
mână. Şi să privegheaţi cu grijă să nu se stingă vreme de trei zile; iar eu am Să 
vă dau binecuvântarea mea înainte de a mă dezlega de lumea aceasta”. 


Și au făcut precum li s-a spus. Vestea s-a împrăştiat pe la cunoscuţii şi rubedeniile 
Mariei şi toți laolaltă s-au adunat în jurul ei. Atunci Maria, întorcându-se şi 
văzându-i stând roată-mprejur, a ridicat glasul şi a zis: "Părinţi şi fraţi, să ne 


ajutăm unii pe alții şi să rămânem treji cu lumânările aprinse, fiindcă nu ştim 
ceasul când va veni hoţul (Matei 24, 43). Mie mi s-a vestit, fraţilor, când voi 
pleca din această lume. Şi cu toate că am aflat şi cunosc când anume voi pleca, 
n-am nici 0 teamă, căci e un lucru obştesc. Numai de vrăjmaş mi-e o teamă 
cumplită, de cel care stă împotriva tuturora. Vrăjmaşul nu are nici o putere 
asupra drepţilor şi credincioşilor. Dar îi biruie cu uşurinţă pe necredincioşi, pe 
păcătoşi, precum şi pe cei care-i împlinesc voile mârşave. Pe aceştia îi are la 
degetul cel mic. Drepţilor însă n-are ce să le facă, fiindcă îngerul răutăţii nu are 
nici o urmă într-înşii, ci, umplut de ruşine, s-a tras deoparte. Doi îngeri vin 
asupra omului în ceasul de pe urmă: unul, al dreptăţii şi altul, al răutăţii. Ei vin 
împreună cu moartea. Moartea tulbură Sufletul, iar cei doi îngeri se apucă şi 
cântăresc trupul. Și dacă acesta va fi făcut lucruri drepte, atunci îngerul 
dreptăţii se bucură nespus, căci nu se va fi găsit nici un grăunte de răutate în 
acela. Şi o mulţime de îngeri se apropie de suflet şi-l călăuzeşte cu cântări până 
la locul tuturor drepţilor. lar îngerul răutăţii tare se mai jeluieşte, fiindcă nici o 
părticică dintr-însul nu S-a găsit în omul acela. Dacă se descoperă însă că unul a 
făptuit lucruri mârşave, atunci se bucură îngerul răutăţii şi luând cu sine alte 
duhuri rele, înhaţă sufletul şi începe să-l jupoaie. lar îngerul dreptăţii e întristat 
peste poate. Aşadar, părinţi şi fraţi, să ne ajutăm unii pe alţii, ca să nu se 
găsească nici o răutate în noi. “ 


După ce Maria a grăit aşa femeile din preajma ei au răspuns: “Soră dragă, tu, 
Maica lui Dumnezeu şi Stăpâna întregii lumi, înțelegem ca nouă să ne fie teamă, 
dar nu ţie! Pentru ce ţi-e teamă, doar eşti Maica Domnului!? Vai de noi, căci cum 
vom putea scăpa de vrăjmaş dacă tu însăţi vorbeşti aşa!? Numai tu ai rămas 
nădejdea noastră! Noi suntem netrebnice, cum să facem şi cum Să scăpăm? Dacă 
păstorul se teme de lup, atunci cum o să scape turma?" 


Și toate câte se aflau acolo s-au pus pe plâns. 


Maria însă le-a zis: “Liniştiţi-vă, fraţii mei şi nu mai plângeţi! Ci slăviţi-o pe cea 
care se află acum în mijlocul vostru. Rogu-vă, n-o mai jeluiţi în locul acesta 
sfânt pe Fecioara lui Dumnezeu, ci ridicaţi cântări în loc de plânsete, ca să 
răzbată la toate neamurile de pe pământ şi la toţi oamenii lui Dumnezeu. Aşadar 
cântaţi în loc să plângeți, pentru ca astfel să fiţi binecuvântaţi”. 


VI. Apoi Maria i-a chemat pe toţi cei care se aflau în preajmă şi le-a zis: "hidicaţi- 
vă şi rugaţi-vă! 


lar după ce s-au rugat s-au aşezat şi au început să-şi povestească unii altora 
minunile lui Dumnezeu şi semnele pe care EI le făcuse. Şi cum vorbeau ei aşa, iată, 
apare loan, apostolul şi bate la uşa Mariei. ] s-a deschis şi a intrat. Văzându-l Maria 
s-a tulburat în duhul ei şi ne mai putându-se stăpâni izbucni în lacrimi. Şi striga cu 
glas mare aşa: 


Zicând acestea Maria 
plângea molcom. 


Ioan nu S-a mai Stăpânit şi duhul i s-a tulburat. Dar nu ştia despre ce-i vorbeşte 
Maria. Atunci i-a grăit: "Maria, Maică a Domnului, ce vrei să fac pentru tine? 


Doar ţi l-am lăsat pe diaconul meu, ca să-ţi aducă de mâncare. Vrei să încalc 
porunca Domnului meu, care spune: „Mergeţi în toată lumea până când păcatul 
va fi smuls din rădăcină”? Spune-mi, ce durere ai pe suflet? Îţi lipseşte ceva?”. 


Dar Mania îi răspunde: 


Când loan a auzit vorbele Mariei (anume că va ieşi din trup) a căzut în genunchi şi 
a izbucnit în hohote de plâns zicând: "O, Doamne, cine suntem noi, de ne-ai 
arătat atâtea chinuri cumplite? Încă nu le-am uitat pe primele şi iată, alte 
chinuri trebuie să îndurăm! Pentru ce nu plec eu din trup ca Să ai tu grijă de 
mine, o, Maria!?" 


Auzind cuvintele lui loan şi văzându-l cum varsă şuvoaie de lacrimi, Maria a cerut 
celor ce se aflau în încăpere să tacă (căci şi aceia plângeau) şi l-a potolit pe apostol 
zicându-i: Atunci loan se ridică 
de la pământ şi-şi înfrână lacrimile. 


Maria îi zice: "Tu vino cu mine, iar toţi ceilalți să cânte psalmi cât îţi voi spune ţie 

ce am de spus!”. Şi în vreme ce toţi ceilalți cântau psalmi, Maria l-a dus pe loan în 

odaia sa tăinuită şi i-a arătat cele trebuincioase îngropării, precum şi cele necesare 
entru îngrijirea trupului ei neînsuflețit. Apoi 1-a zis: 


Pe urmă l-a dus in locul unde se afla ramura de palmier dăruită ei de către înger şi-i 


Dar loan i-a răspuns: "Nu pot s-o iau singur, atâta vreme cât ceilalţi apostoli nu 
sunt aici, ca nu cumva, venind ei, să se işte vorbe şi supărări. Căci este unul mai 
mare decât mine şi pus deasupra tuturora. Când ne vom întruni vom pica la o 
bună înţelegere”. 


VII. Tocmai când ieşeau din odaia cea tainică se auzi un asemenea bubuit de tunet, 
încât toţi cei aflaţi acolo se cutremurară. Şi după ce glasul tunetului se stinse, 
apostolii poposiră, aduşi pe nori, la uşa Mariei. Erau unsprezece, fiecare stând pe 


câte un nor - primul fiind Petru, al doilea, Pavel (suit şi el pe un nor) şi numărându- 
se acum printre apostoli. Acesta era la începutul credinţei în Hristos. După cei doi 
se adunară încetul cu încetul şi restul apostolilor la uşa Mariei. Se îmbrățişară 
uitându-se cu uimire unii la alţii şi nevenindu-le să creadă cum au ajuns laolaltă în 
acelaşi loc. 


Petru a zis: "Fraţilor, să ne rugăm lui Dumnezeu, Cel care ne-a adunat aici şi mai 
ales pentru bucuria de a-l avea pe Pavel cu noi”. 


Cum a spus Petru acest cuvânt, s-au aşezat în rugăciune şi au rostit într-un singur 
glas: "Rugămu-ne, ca să ni se arate pentru ce ne-a adunat Dumnezeu!" 


Iar Petru îi zice lui Pavel: "Pavel, fratele meu, ridică-te şi roagă-te pentru mine! 
Tare m-am bucurat aflând că ai intrat în credinţa lui Hristos". 


Pavel i-a răspuns: "Crede-mă, tată Petru, un începător ca mine nu e vrednic nici 
măcar să păşească pe urmele voastre. Cum dar să mă rog pentru tine? Tu eşti 
stâlpul de lumină, iar fraţii aici de faţă sunt cu mult deasupra mea. Aşadar tu, tată, 
se cuvine să te rogi pentru mine şi pentru noi toţi, ca harul Domnului să rămână cu 


S-au bucurat apostolii de smerenia lui Pavel şi au zis: "Tată Petru, tu ai fost rânduit 
peste noi, tu roagă-te pentru noi!" 


Atunci Petru s-a rugat zicând: "Dumnezeul şi Tatăl nostru şi Domnul lisus Hristos 
vă va slăvi precum e slăvită slujirea mea. Căci eu sunt un rob şi un frate 
neînsemnat. Am fost ales ca şi voi toţi, căci una singură este chemarea ce ni s-a 
făcut. Aşadar cel care-l slăveşte pe aproapele îl slăveşte pe lisus, iar nu pe un 
simplu om. Aceasta este voia Învăţătorului - să ne iubim unii pe alțu!". 


Atunci Petru şi-a întins mâinile şi a mulțumit zicând: "Stăpâne prea puternic, care 
eşti deasupra heruvimilor în cele de sus şi care priveşti asupra celor neînsemnate, 
care sălăşluieşti într-o lumină de neatins, tu dezlegi lucrurile încâlcite. Tu 
descoperi comorile ascunse. Tu ai răsădit în noi bunătatea Ta. Cine-i atât de 
milostiv printre zei, precum eşti Tu!? Nu-ţi lua mărinimia de la noi, ci vindecă-i de 
rele pe toţi cei care nădăjduiesc în Tine, Tu, Cel viu, care ai biruit moartea, de 
acum ŞI în vecii vecilor. Amin”. 


Şi-i sărută iarăşi pe ceilalți frați. 


VIII. Atunci apăru în mijlocul lor şi loan zicând: "Binecuvântaţi-mă şi pe mine cu 
toții!”. Şi l-au sărutat fiecare după rangul său. 


Iar după salut Petru i-a zis: "Ioane, tu, cel mai iubit de Domnul, cum ai ajuns aici şi 
de câte zile?". 


loan a răspuns: "Pe când mă aflam în cetatea Sardesului şi învăţam până la ceasul 
al nouălea, a coborât un nor chiar pe locul unde se strânsese adunarea. Şi m-a răpit 
sub ochii tuturora aducându-mă iute până aici. Am bătut la uşă, mi s-a deschis şi 
am găsit o mulțime întreagă împrejurul Maicii noastre Maria, iar ea mi-a spus: 
„Curând voi ieşi din trup!”. Eu nu mi-am ţinut firea şi acolo, în mijlocul celor de 
față, m-a năpădit un plâns amarnic. Acum, fraţilor, dacă mâine în zori intraţi la 
dânsa, nu plângeţi şi nu fiți morocănoşi, pentru ca nu cumva (Doamne fereşte!), 
văzându-vă cei din preajma ei plângând, să înceapă să se îndoiască de înviere şi să 
zică: „lată, şi aceştia se tem de moarte!” Ci să ne întărim pe noi înşine prin 
cuvintele bunului nostru Învățător!" 


Apostolii au intrat dis de dimineaţă în casa Mariei şi i-au zis într-un singur glas: 
"Fericită Mania, Maica tuturor celor ce se mântuie, harul Domnului să fie cu tine!" 


lar Maria le-a răspuns: 


Atunci fiecare 1-a spus ţinutul de unde a venit şi cum s-au întâlnit acolo fund răpiți 
şi aduşi de nori. Şi au slăvit-o cu toţi zicând: "Fii binecuvântat, Doamne, 
Mântuitorul întregii lumi!" 


S-a bucurat Maria în duh şi a grăit: 


După ce a grăit acestea 1-a chemat pe Petru şi pe toţi ceilalți apostoli şi 1-a dus în 
odaia ei, unde le-a arătat cele trebuincioase îngropării. Apoi, ieşind, s-a aşezat în 
mijlocul lor. Şi toţi aveau în mâini lumânări aprinse, pe care le păzeau să nu se 
stingă, după cum le poruncise Mania. 


IX. A doua zi, la apusul soarelui, când Maria se pregătea să iasă din trup, Petru a 
grăit către toţi ceilalți apostoli: "Fraţilor, cine are un cuvânt de bună învăţătură să-l 
rostească aici şi să îndemne poporul toată noaptea?" 


Dar apostolii i-au răspuns: "Cine-i mai presus decât tine? De aceea tare ne-am 
bucura să-ţi ascultăm cuvintele de învăţătură”. 


Atunci Petru a prins a grăi: "Fraţilor şi câți vă aflaţi aici în ceasul trecerii la cele 
veşnice a Maicii noastre, Maria - aţi aprins lumânări strălucind de foc pământesc, 
care se vede şi bine aţi făcut; dar eu vreau ca fiecare dintre voi să aibă o candelă în 
veacul cel fără de sfârşit, o candelă arzând cu văpaie imaterială. Aceasta e candela 
omului lăuntric, alcătuit din trei părți şi anume: din trup, suflet şi duh. Dacă acestea 
trei vor arde cu focul adevărat (pentru care trebuie să luptaţi) nu vă veţi ruşina 
atunci când veţi merge să vă odihniţi la nunta cu Mirele. Aşa i se întâmplă acum 


Mariei. Căci lumina candelei sale a umplut întreg pământul şi nu se va stinge până 
la sfârşitul veacului, pentru ca toţi oamenii care vor să se mântuiască să primească 
tărie de la dânsa. Nu credeţi aşadar că moarte este moartea Mariei. Căci nu este 
moarte, ci viaţă veşnică - moartea drepţilor fiind slăvită de către Dumnezeu. Ea 
este pur şi simplu slavă, iar a doua moarte nu-i poate chinui în nici un fel”. 


Petru încă mai vorbea când o lumină puternică străluci în încăpere, în mijlocul 
tuturora, acoperind lumina candelelor. Şi o voce se auzi spunând: "Petru, vorbeşte- 
le cu înţelepciune despre lucrurile care se pot asculta. Căci medicul bun dă leacuri 
după boala suferindului, iar mâncarea se găteşte după vârsta copilului”. 


Atunci Petru a ridicat glasul şi a zis: "Te binecuvântăm pe Tine, Hristoase, cârma 
sufletelor noastre!" 


X. Atunci Petru a zis către fecioarele de acolo: "Ascultaţi harul, slava şi cinstirea 
de care vă bucuraţi! Căci fericiţi sunt toţi cei ce-şi păstrează veşmântul curăţiei. 
Ascultaţi şi aflaţi ce-a spus Învățătorul nostru! „Împărăţia Cerurilor, a spus, este 
asemenea unor fecioare”. N-a spus „este asemenea unui timp îndelungat”, căci 
timpul trece, în vreme ce numele fecioriei nu va trece. N-a asemuit-o cu o bogăţie, 
căci averile se împuţinează, în vreme ce numele fecioriei dăinuie. De aceea cred că 
vă veţi bucura de slavă. Iată pentru ce a asemuit El Împărăţia Cerurilor cu voi - 
pentru că sunteți fără griji pământeşti. lar când va trimite moartea asupra voastră 
voi nu veţi spune: „Vai de noi, unde ne ducem şi ne lăsăm bieţii copii” sau „multa 
agoniseală” sau „ogoarele semănate” sau „toată chiverniseala”. Nu, în privinţa 
acestor lucruri voi nu vă faceţi nici o grijă. N-aveţi decât grija fecioriei voastre. Şi 
când vă va trimite moartea, aceasta vă va găsi pregătite şi neducând lipsă de nimic. 
Ca să pricepeţi că nu există ceva mai presus de virtute şi ceva mai apăsător decât 
grijile lumeşti, ascultați următoarea pildă! 


Trăia odată, într-o cetate, un om din cale-afară de bogat. Nu-i lipsea de nici unele. 
Acest om avea şi multe slugi. Două dintre ele însă au greşit înaintea lui, căci nu i- 
au ascultat poruncile cum se cuvine. Atunci, mâniat, stăpânul le-a surghiunit într- 
un ținut îndepărtat, pentru o vreme, dar cu gând să le cheme înapoi. Una dintre 
slugile surghiunite s-a apucat şi şi-a ridicat o gospodărie pe cinste, şi-a răsădit 
vie, şi-a zidit un cuptor pentru copt pâine şi multe, multe alte acareturi. Cealaltă 
slugă schimbă agoniseala de pe munca lui în aur. Apoi a chemat un aurar şi a 
cerut Să i se facă o coroană spunând meşterului: „Eu sunt rob şi am un stăpân şi 
pe fiul său. Să le întipăreşti chipurile pe marginea coroanei”. Aurarul făcu 
întocmai, apoi zise slugii: „Ridică-te şi pune-ţi coroana pe cap!”. Dar sluga 


răspunse: ,,Primeşte-ţi plata! Căci eu aştept momentul potrivit ca să port co- 
roana ”. Aurarul pricepu tâlcul vorbelor slugii şi se întoarse la casa lui. 


Îndată după aceea se apropie sfârşitul surghiunului. Stăpânul trimise pe un 
slujitor aspru la ei, zicându-i: „Dacă în şapte zile nu eşti cu cei doi în faţa mea o 
pățeşti! ” Auzind acestea trimisul plecă val-vârtej. Și ajungând în ţinutul acela i-a 
găsit pe surghiuniţi (nemişcaţi de acolo zi şi noapte). A dat mai întâi peste cel 
care-şi construise casă, îşi răsădise vie şi-şi făcuse tot soiul de alte acareturi şi i-a 
zis: „Să mergem, căci stăpânul m-a trimis după tine!”. Într-o doară acela i-a 
răspuns: „Să mergem! ”, dar apoi a întors-o: „Îngăduie-mi numai să vând tot ce- 
am agonisit aici”. Slujitorul însă i-a spus cu glas răspicat: „Nu pot să-ți îngădui 
aceasta, căci n-am decât un răgaz de şapte zile ca să vă aduc înapoi şi tare mă tem 
de amenințările stăpânului. Nu rămân nici o minută în plus”. Atunci sluga începu 
să plângă şi să se jeluiască: „Vai de mine, cum m-ai găsit nepregătit!”. Dar 
slujitorul i-a zis: „„Slugă netrebnică, oare ai uitat de robia ta!? Oare ai uitat că ai 
fost surghiunit şi că stăpânul putea trimite după tine oricând va fi poftit!? Pentru 
ce te-ai apucat să răsădeşti o vie din care nu poți lua nimic cu tine şi-ai fost găsit 
cu totul nepregătit!? Ar fi trebuit să te pregăteşti înainte de a veni eu să te caut”. 
Atunci sluga a îngânat printre sughițuri: „Vai de mine! Eu socoteam c-o să rămân 
surghiunit toată viaţa şi nu credeam că stăpânul va trimite să mă caute. De aceea 


am adunat atâta avere în ţinutul acesta”. Dar slujitorul l-a luat cu de-a sila, 
neingăduindu-i să ia ceva cu dânsul. 


Cealaltă slugă, prinzând de veste că stăpânul a trimis după ei, s-a sculat, a luat 
coroana şi a luat-o cătinel spre drumul pe care urma să treacă slujitorul. Aici se 
opri şi începu să aştepte. Şi cum veni acela, îi zise: „Stăpânul meu te-a trimis după 
mine! Să mergem degrabă cu bucurie, căci nimic nu mă ţine pe loc - avutul mi-e 
foarte uşor! Căci n-am decât coroana aceasta de aur, pe care am pregătit-o 
nădăjduind în fiecare zi şi rugându-mă ca stăpânul să se milostivească de mine, să 
trimită un Slujitor şi să mă scape de surghiun, ca nu cumva unii pizmaşi să-mi fure 
coroana. Acum văd că mi s-a împlinit rugăciunea. Să ne ridicăm şi să pornim la 
drum!” 


Și aşa cele două slugi au plecat împreună cu slujitorul. De cum i-a văzut, stăpânul 
I-a întrebat pe cel care nu avea nimic: „Unde ţi-e rodul unui surghiun atât de 
lung!?”. Sluga a răspuns: „,Stăpâne, ai trimis după mine un soldat tare aspru. L- 
am rugat să-mi îngăduie să vând agoniseala şi să aduc banii cu mâinile mele. Dar 
el nu mi-a dat voie!”. Atunci stăpânul îi zice: „O, slugă netrebnică, acum ţi-ai 
amintit Să vinzi, când am trimis după tine!? Cum, nu ţi-ai dat seama că te afli în 


surghiun şi că averea aceea nu-ţi folosea la nimic!?”. Şi plin de mânie porunci să 
fie legat de mâini, de picioare şi să fie trimis într-un ţinut şi mai vitregit. 


Apoi îl chemă pe cel care aduse coroana şi-i zise: „„Aşa, slugă bună şi credin- 
cioasă! După cum o dovedeşte această coroană, îți doreşti libertatea. Căci numai 
oamenii liberi poartă coroană. Totuşi n-ai cutezat s-o porţi fără învoire de la 
stăpânul tău. Într-adevăr, un rob nu-şi dobândeşte libertatea decât de la stăpânul 
său. lată aşadar - ţi-ai dorit libertatea, o ai de la mine”. Astfel robul îşi dobân- 
deşte libertatea şi e rânduit stăpân peste mulţi”. 


XI. După ce Petru a zis acestea fecioarelor din jurul Mariei, s-a întors către 
mulțime şi a grăit aşa: "Acum să ascultăm ce-o să ni se întâmple şi nouă, fraților! 
Într-adevăr, noi suntem fecioarele Mirelui adevărat, Fiul lui Dumnezeu şi Tatăl 
întregii făpturi - suntem neamul omenesc pe care Dumnezeu s-a mâniat dintru 
început, azvârlindu-l pe Adam în lume. Vieţuim aici ca în surghiun din pricina 
mâniei Sale, dar nu e firesc să rămânem pe veci. Căci pentru fiecare veni-va ziua 
când se va strămuta acolo unde stau părinții noştri şi Protopărinţii, precum şi 
Avraam, Isaac şi lacob. La sfârşitul vieţii fiecăruia asupra lui va fi trimis 
năprasnicul slujitor, adică moartea. Şi când va veni asupra sufletului unui păcătos 
bolnav, colcăind de păcate şi nelegiuiri, acesta se va întrista şi se va ruga aşa: 
„Îngăduie şi ai răbdare cu mine, doar o singură dată, până când îmi voi răscumpăra 
păcatele răsădite în trupul meu!”. Dar moartea nu va îngădui. Şi cum să îngăduie, 
când 1 s-a împlinit sorocul!? Aşadar neavând nici o urmă de dreptate într-însul e 
dus în sălaşul chinurilor. Dacă însă cineva face lucruri drepte, atunci se bucură şi 
zice: „Nimic nu mă ţine în loc, fiindcă nu duc cu mine decât numele fecioriei”. 
Acesta spune rugăciunea următoare: „Nu mă lăsa, Doamne, pe pământ, pentru ca 
nu cumva pizmaşii să-mi fure numele fecioriei”. Atunci sufletul va ieşi din trup şi 
va fi dus cu multă cântare la Mirele cel fără de moarte. Şi va fi aşezat în loc de 
odihnă. Aşadar, fraţilor, luptaţi-vă din răsputeri, ştiind că nu vom rămâne aici, în 
surghiun, pe vecie!" 


XII. Petru a continuat să vorbească aşa până în zori, întărind mulțimea. Aşa 1-a 
prins răsăritul soarelui. 


Atunci Maria s-a ridicat, a ieşit afară şi înălțându-şi braţele s-a rugat către Domnul. 
lar după ce s-a rugat, s-a întors în odaie şi s-a întins pe pat. Petru s-a aşezat la 
căpătâiul său, iar loan, la picioare. Ceilalţi apostoli stăteau roată împrejurul 
crivătului. Și, pe la ceasul al treilea din zi, s-a făcut un tunet mare în cer şi s-a 
pogorât o mireasmă plăcută, atât de plăcută încât toţi cei din odaie au fost cuprinși 


de toropeală, în afară de apostoli şi de trei fecioare. Pe aceştia Domnul i-a ţinut 
treji, ca să mărturisească despre îngroparea Mariei şi despre slava ei în ceruri. 


Dintr-o dată s-a arătat şi Domnul venind pe nori cu o mulțime de îngeri fără 
număr. lisus şi Mihail au intrat în odaia unde era Maria, iar îngerii cântând 
imnuri au rămas afară, de jur-împrejur. Intrând Mântuitorul i-a găsit pe 
apostoli lângă Sfânta Maria şi i-a sărutat pe toți. După aceea a sărutat-o şi pe 
Maica Lui. 


lar Maria a deschis gura şi a binecuvântat zicând: "7e binecuvântez, căci nu m-ai 
întristat neținându-ţi făgăduinţa. Cu adevărat, mi-ai făgăduit cândva că nu vor 
veni îngerii peste sufletul meu, ci Tu însuţi, Doamne! Și s-a făcut întocmai după 
cuvântul Tău! Cine sunt eu, neînsemnata, ca Să mă învrednicesc de o asemenea 
slavă!?2” 


Şi spunând acestea i S-a împlinit rostul vieţii, iar faţa surâdea către Domnul. 
Domnul i-a luat sufletul şi l-a pus în mâinile lui Mihail, înfăşurându-l mai întâi 
în scutece a căror strălucire nu se poate spune în cuvinte. Noi, apostolii, am 
văzut că sufletul Mariei, pus în mâinile lui Mihail, avea toate părțile omeneşti, 
dar fără formă anume de bărbat sau femeie. Era asemenea oricărui trup, dar 
mai alb de şapte ori decât soarele. 


Plin de bucurie Petru L-a întrebat pe Domnul zicând: "Cine dintre noi mai are un 
suflet atât de alb ca al Mariei?" 


Domnul i-a zis: "O, Petru, sufletele tuturor celor ce se nasc pe lumea aceasta 
sunt aidoma. Dar când ies din trup nu Sunt găsite tot aşa de albe. Într-un fel au 
fost trimise în trup şi într-altul Sunt găsite la ieşirea din trup, căci iubesc 
întunericul păcatelor celor multe. Celui care se păzeşte de întunericul 
nelegiuirilor lumeşti, aceluia, când va ieşi din trup i se va găsi sufletul la fel de 
alb ca la naştere”. 


Și iarăşi a zis Mântuitorul lui Petru: ” Îngrijeşte-te de trupul Mariei, sălaşul 
meu! Scoate-l afară din cetate şi apuc-o spre dreapta! Acolo vei da peste un 
mormânt nou. Într-însul aşează trupul, apoi aşteptaţi alături, precum vi s-a 
poruncit!"'. 


După ce lisus a spus acestea, a strigat şi trupul Sfintei Născătoare de Dumnezeu 
înaintea tuturor zicând: "Adu-ţi aminte de mine, Impărate Slăvit, adu-ţi aminte de 


XIII. Petru, ceilalți apostoli şi cele trei fecioare au îngrijit trupul Mariei, pre- 
gătindu-l pentru îngropăciune şi l-au aşezat pe crivăţ. După aceea s-au deşteptat şi 
cei ce fuseseră toropiți de somn. 


Petru a luat ramura de palmier şi i-a zis lui loan: "Tu eşti fecior, tu se cuvine să 
cânţi imnuri înaintea crivăţului, ducând ramura aceasta!" 


Ioan însă 1-a răspuns: "Tu eşti tatăl nostru şi purtătorul nostru de grijă, aşa că tu se 
cuvine să fii înaintea năsăliei până când vom ajunge la locul hărăzit ei”. 


Atunci Petru a zis: "Ca să nu întristăm pe careva dintre noi, mai bine încingem 
sicriul cu ramura de palmier!" Apostolii s-au ridicat şi au luat sicriul Mariei. lar 
Petru aşa cânta: "leşit-a Israel din Egipt, Aleluia!" (Psalmul 113, 1). 


Domnul şi îngerii mergeau sus, pe nori, cântând şi binecuvântând, nevăzuţi. Doar 
glasul îngerilor răzbătea pe pământ. Glasul întregii mulțimi s-a răspândit în tot 
Ierusalimul, încât arhierei, auzind zarva şi imnurile, s-au speriat şi au început să se 
întrebe: "Ce-i cu larma aceasta?” 


Cineva le-a spus că Maria a ieşit din trup, iar apostolii cântă imnuri împrejurul 
sicriului el. 


Pe dată satana a pătruns într-înşii umplându-i de mânie. Ziceau: "Haideţi să 
mergem să-i omorâm pe apostoli şi să ardem trupul care l-a purtat pe Magul 
acela!". Şi ridicându-se au ieşit cu săbii şi cu arme de apărare, ca să le ia viaţa. Pe 
dată însă îngerii de pe nori i-au lovit cu orbire, de se izbeau cu capetele în ziduri, 
căci nu mai ştiau încotro mergeau, toţi în afară de un singur arhiereu care ieşise 
împreună cu ceilalți să vadă ce se întâmplă. Acesta s-a apropiat de apostoli şi când 
a zărit năsălia încinsă cu ramura de palmier iar pe apostoli cântând imnuri de slavă, 
a urlat plin de mânie: "lată sălaşul Aceluia care-a despuiat neamul nostru! De ce 
slavă grozavă are parte!". Şi s-a năpustit spre năsălie cu gând să o răstoarne. A 


apucat de locul încins cu ramura de palmier şi-a încleştat mâinile şi a vrut s-o 
prăvălească la pământ. Îndată însă mâinile lui s-au lipit de năsălie şi au fost 
retezate mai jos de coate, spânzurând aşa de lemn. Nenorocitul a început să 
bocească amarnic în faţa tuturor apostolilor rugându-i şi zicând: "Nu mă lăsaţi de 
izbelişte într-un necaz ca acesta!" 


Petru îi zise: "Eu nu am putere să te ajut, nici eu, nici altul dintre noi. Dacă însă vei 
crede că lisus este Fiul lui Dumnezeu, pe care, sculându-vă, l-aţi prins şi l-aţi 
omorât, atunci va înceta chinul cu care-ai fost probozit!" 


Omul a zis: "Doar am ştiut foarte bine că este Fiul lui Dumnezeu. Dar ce să facem, 
dacă aveam ochii întunecaţi de pofta arginților!? Părinţii noştri, înainte de a se 
sfârşi, ne-au chemat şi ne-au zis: „Copii, iată, Dumnezeu v-a ales pe voi din toate 
triburile, ca să cârmuiţi poporul cu tărie şi să nu lucraţi pentru praful acestei lumi. 
Lucrarea voastră este următoarea: să întăriţi poporul şi să luaţi de la toţi zeciuială şi 
primele roade, precum şi fătul ce iese primul din pântecele mamei. Numai să aveţi 
grijă, să nu se umple locul vostru peste măsură cu roade, ca să faceţi negoţ 
mâniindu-l pe Dumnezeu. Ci tot ce vă prisoseşte dați nevoiaşilor, orfanilor şi 
femeilor văduve şi nu lăsaţi de izbelişte un suflet chinuit!”. Noi însă n-am ascultat 
poveţele părinților noştri, ci văzând că locul Templului se umple de roade ne-am 
adus primii născuţi din turmele de oi, din cirezile de vite şi din altele pe mesele 
negustorilor şi ale pieţarilor. Atunci a venit Fiul lui Dumnezeu şi i-a alungat pe toți 
cămătariui din Templu zicând: „Zvârliţi acestea din Templu şi nu faceți din casa 
Tatălui Meu o casă de negustori”. Dar noi nu ne puteam lepăda uşor de obiceiurile 
osândite de dânsul şi am început să urzim gânduri rele. Apoi ne-am ridicat 
împotriva Lui şi L-am omorât, ştiind că este cu adevărat Fiul lui Dumnezeu. Rogu- 
vă însă, nu vă amintiţi acum de răutățile noastre, ci înduraţi-vă de mine! Căci, iată, 
Dumnezeu m-a iubit, ca să trăiesc!”. 


Atunci Petru a poruncit să se aşeze pe pământ năsălia şi i-a grăit aşa arhiereului: 
"Dacă acum crezi din toată inima, du-te şi sărută trupul Mariei zicând: „Cred în 
tine şi în Dumnezeu, Cel născut din tine!” 


Atunci arhiereul a binecuvântat-o pe Maria, în ebraică, vreme de trei ceasuri şi nu 
îngăduia să fie atinsă, aducând tot felul de mărturii din Sfintele Scripturi ale lui 
Moise şi din ceilalți profeţi. Căci acolo se scrie despre Dânsa că va fi templul 
Dumnezeului celui slăvit. Şi toţi cei ce ascultau rămâneau uimiţi de asemenea 
tradiții, despre care nu auziseră niciodată până atunci. 


Petru îi zice: "Acum mergi şi lipeşte-ţi braţele de cioturile desprinse!" 


Acela făcu întocmai şi zise: "În numele Domnului nostru lisus Hristos, al Fiului 
Mariei, Născătoarea de Dumnezeu, să se lipească braţele mele de cioturile 
acestea!". Şi pe dată mâinile se făcură întregi ca la început, fără să lipsească nimic 
dintr-însele. 


Petru îi zice: "Ridică-te, ia o bucăţică din ramura de palmier şi intră în cetate! 
Acolo vei găsi o mulţime de orbi, care umblă să găsească drumul. Povesteşte-le ce 
ți s-a întâmplat! lar celui ce va crede aşează-i bucățica de ramură peste ochi şi 
îndată va vedea". 


Arhiereul plecă, după cum îi poruncise Petru şi găsi o mulțime de orbi (aceia pe 
care îngerii Domnului îi loviseră cu orbire), plângând şi zicând: "Vai de noi, ce li s- 
a întâmplat sodomiţilor ni se întâmplă acum şi nouă!”. (Căci mai întâi Dumnezeu 1- 
a lovit pe aceia cu orbire, iar după aceea a aruncat foc din cer şi i-a pârjolit.) "Vai 
de noi! lată, am fost schilodiţi, rămâne să mai vină focul!" Atunci omul luă 
bucăţica de palmier şi începu să le vorbească despre credinţă. Şi cine a crezut şi-a 
căpătat vederea. Iar cine n-a crezut nu şi-a recăpătat-o, ci a rămas orb. 


XIV. Apostoli au ridicat iarăşi cinstitul trup al prea slăvitei Stăpânei noastre 
Născătoare de Dumnezeu şi-n veci fecioara Maria şi l-au pus în mormânt nou, 


acolo unde le arătase lor Mântuitorul. Şi au rămas acolo cu toţii împreună păzindu- 
1 vreme de trei zile. După trei zile, când au deschis sicriul, ca să se închine 
chivotului vrednic de toată slava, n-au mai găsit decât linţoliile, căci ea fusese luată 
şi dusă la moştenire veşnică de către Cel care prinsese trup într-însa, Hristos 
Dumnezeul. 


Tot Hristos, Domnul nostru, în semn de preţuire pentru Maica Lui nepătată şi 
Născătoare de Dumnezeu, îi va slăvi pe toţi cei ce-o vor slăvi pe dânsa, iar pe cei 
care se vor închina ei (sărbătorind-o în fiecare an) îi va feri de orice primejdie şi le 
va umple casele cu de toate, precum a umplut casa lui Onisifor. Aceştia vor primi 
iertarea păcatelor aici şi-n veacul ce va veni. Căci Domnul a numit-o tronul Său 
heruvimic pe Pământ şi cer pământesc, nădejde şi scăpare şi sprijin al neamului 
nostru. Aşa încât săvârşind în chip mistic sărbătoarea adormirii ei dumnezeieşti, 
vom găsi milă şi har în veacul acesta şi în cel viitor, prin harul şi iubirea de oameni 
a Domnului nostru lisus Hristos, Cel ce are slavă şi putere împreună cu Tatăl fără 
de-nceput şi cu Duhul dătător de viaţă acum şi pururea şi-n vecii vecilor. Amin. 


Starețul Efrem Vatopedinul - Adormirea Maicii Domnului - Mutarea la Viaţă 


De fiecare dată când sărbătorim Adormirea Maicii Domnului este ca şi cum am 
prăznui Sfintele Paşti: Paştele de vară. Un altfel de Paşte ne pregăteşte Doamna de 
Dumnezeu-Născătoare: sfântă trecere „de la moarte la viaţă”, al doilea Paşte, sfânt, 
fără prihană, dătător de viaţă pentru neamul omenesc, findcă astăzi, cu adevărat, 


„sunt biruite hotarele firii”. 


„Cum izvorul vieţii păşeşte către viaţă trecând prin moarte!”, exclamă Sfântul loan 
Damaschin. Adormirea Maicii Domnului, „începătoarea Vieţii”, depăşeşte înţe- 
lesul morţii, de aceea nu se numeşte moarte ci „adormire”, „dumnezeiască mu- 
tare”, şi „plecare” la Domnul. Chiar dacă primeşte moartea, este, însă, o moarte 
„dătătoare de viaţă”, de vreme ce se mută la viaţa cerească şi veşnică. 


Plecarea Maicii Domnului din această viaţă, ca eveniment real şi de netăgăduit, 
păstrat şi transmis prin Sfânta Tradiţie, constituie o învăţătură bine definită în învă- 
țătura Bisericii Ortodoxe, şi nu are nici o legătură cu concepţiile pietiste din Apus 
despre imaculata concepţie ori viaţa fără de moarte a Născătoarei de Dumnezeu. 


Fecioara este acea făptură deosebită creată de Dumnezeu, mai presus decât toți 
oamenii şi decât mulţimea îngerilor, care, dintre toți oamenii, a fost singura care a 
trăit viaţă prea curată şi - lucrul cel mai greu de înţeles pentru mintea omenească - 
a devenit Maica lui Dumnezeu. Acest lucru a fost posibil fiindcă ea nu a păcătuit 
niciodată, nici nu şi-a întinat mintea cu cele ale trupului, şi nici nu a trăit pe pământ 
cu dureri trupeşti ori boli. Deşi a avut trup dătător de viaţă, totuşi, ca om, s-a aflat 
sub stăpânirea morții şi a murit, însă, fără ca Dumnezeu să despartă sufletul ei de 
trup: se desface pentru o clipă legătura care le unea pe cele două, aşa cum s-a 
întâmplat şi cu Hristos. După adormire, sufletul ei se uneşte imediat cu Hristos, 
fiindcă Domnul, în chpa adormirii Maicii Sale, însoțit de netrupeştile cete ale 
îngerilor şi ale sfinților, primeşte sufletul ei cel sfânt nu doar în ceruri, ci „până la 
tronul Lui cel împărătesc, până la Sfânta Sfintelor cea din ceruri”, după cum ne 
spune Sfântul loan Damachin. 


După trei zile, trupul începător de Viaţă şi de Dumnezeu primitor al Preasfintei 
este ridicat la cerurile cele mai presus de ceruri, nestricat, la Fiul ei Cel iubit, 
Singurul-Născut. Putem vorbi, aşadar, şi de învierea cu trupul a Maicii Domnului. 
Înviere care, însă, nu a fost săvârşită de ea însăşi, ci de Dumnezeu-Fiul ei. 


Martor al acestei învieri-mutări la ceruri a Maicii Domnului este apostolul Toma, 
care nu a fost prezent la cinstita ei îngropare, ci a ajuns mai târziu, după trei zile, 
întârziind ca de obicei; acesta, rugându-i îndelung pe ceilalți apostoli, au deschid 
mormântul şi nu au găsit acolo de dumnezeu cinstitul ei trup. O văd, însă, pe 
Născătoarea de Dumnezeu urcând la ceruri, încredinţând apostolului Toma cin- 
stitul şi sfântul ei brâu ca mărturie a mutării ei, fapt care corespunde cumva 
pipăirii Domnului de către acelaşi apostol. 


Trupul Preasfintei - ca şi trupul Fiului ei - nu a suferit stricăciune în mormânt, 
adică nu s-a schimbat, nu s-a descompus în elementele din care era alcătuit. 
Dealtfel, după Învierea Lui Hristos, trupurile multora dintre sfinţii Lui nu mai sunt 
supuse stricăciunii, ci devin sfinte moaşte. Era cât se poate de firesc, cu atât mai 
mult, să nu sufere stricăciune nici trupul celei care L-a primit pe Dumnezeu, trupul 
Maicii Domnului. 


Sfântul Andrei Criteanul spune că nestricarea fecioriei Născătoarei de Dumnezeu 
la Naşterea lui Hristos are drept urmare firească neschimbarea trupului ei în clipa 
morţii: „Naşterea nu s-a supus stricăciunii, iar mormântul nu a primit nestrică- 
ciunea!” 


Preasfânta de Dumnezeu Născătoare, după Adormirea ei, devine Maica noii creaţii, 
a Bisericii lui Hristos, pentru că ea a avut un rol hotărâtor în iconomia mântuirii, de 
vreme ce din ea s-a întrupat Domnul - care este capul Bisericii - iar acum are în 
Biserica cea cerească bogăţia harului, slavă şi îndrăznire. Ea devine, astfel, bine- 
făcătoarea întregii lumi şi întregii făpturi, de aceea ei i se închină toată creaţia, 
Doamnei, Stăpânei, Împărătesei şi Maicii lui Dumnezeu. 


Prin mijlocirea Născătoarei de Dumnezeu şi datorită ei, istoria întregi lumi a luat o 
nouă turnură, incomparabil mai însemnată şi mai înaltă faţă de tot ce a existat până 
la ea. Nu a putut şi nu poate nici o altă făptură să devină mai desăvârşită decât ea, 
şi nici ea însăşi nu putea deveni mai desăvârşită decât este. 


Conform Sfinţilor părinţi, trei lucruri nu putea Dumnezeu să creeze mai desăvârşit: 
Intruparea Dumnezeu-Cuvântului, pe Fecioara Născătoare de Dumnezeu, şi feri- 
cirea de care se vor bucura cei mântuiţi. 


După Invierea lui Hristos, Preasfânta a fost sprijinul apostolilor şi a nou createi 
Biserici a lui Hristos. Ea îi învăţa pe noii creştini, îi îndruma, îi mângâra în 
suferinţele lor. 


Citim în istoria vieţii ei că Arhanghelul Gavriil, cu trei zile înainte de adormirea ei, 
a vizitat-o - aşa cum s-a întâmplat şi la Bunavestire - vestindu-i despre slăvita ei 
mutare de la moarte la viaţă. Mai apoi, Sfântul Duh, în chip minunat, i-a adunat pe 
toți apostolii în Ghetsimani, la casa Născătoarei de Dumnezeu, pentru a lua parte la 
înmormântarea ei şi pentru a lua binecuvântarea ei. După ce au prea mărit-o pe 
Maica Domnului, au rugat-o să le spună un cuvânt de învăţătură care să le rămână 
ca testament duhovnicesc. 


Atunci, Născătoarea de Dumnezeu le-a spus o pildă, în care lumea aceasta este 
prezentată ca o mare sărbătoare, ca un târg unde negustorii au venit să-şi vândă 
mărfurile, iar cel care face schimbul (negoţul) cel mai bun - adică cel care ştie să 
îşi vândă marfa mai scump - acela va ieşi cel mai câştigat. În continuare le-a spus 
că tot la fel este şi în privinţa celor duhovniceşti: cel care va ţine cu mai multă 
râvnă şi va arăta mai multă preţuire faţă de poruncile lui Hristos, acela va fi cel mai 
câştigat, se va bucura de o cinste mai mare în Împărăţia Cerurilor. La sfârşit, i-a 
îndemnat să stăruiască întru „lupta cea bună”. 


Intr-adevăr, cât se bucură Preasfânta atunci când vede că luptăm din răsputeri 
pentru mântuirea noastră! Ce linişte simte! Şi ea însăşi, cât de mult s-a trudit pe 
pământ, fără ca ceilalți să ştie, deşi, ca una ce era fără de păcat, nu era nevoie să o 


facă. S-a nevoit, însă, pentru a ne da nouă un exemplu de desăvârşită asceză. La 
Ghetsimani, acolo unde a locuit, după adormirea ei s-au găsit lespezile pe care 
şedea şi se ruga şi în care se făcuseră scobituri de la îngenuncherile şi multele ei 
metanii. 


Să urmăm şi noi ascultării ei desăvârşite, adânci sale smerenui, lucrării ei duhov- 
niceşti tainice, rugăciunii sale arzătoare, privegherii continue pe care o săvârşea, 
dragostei ei dumnezeieşti, privegherii neîntrerupte cu care se nevoia, durerii pe 
care a simţit-o ca pe o sabie în inima ei atunci când se afla sub crucea Fiului ei. 


Tuturor care se nevoiesc, ea le este „apărătoare şi sprijin”, chiar dacă înainte au dus 
o viaţă în păcat. Să ne amintim că şi pentru Sfânta Maria Egipteanca, Maica 
Domnului a fost „chezăşie” pentru pocăinţa ei. Şi, după ce Sfânta Maria a plecat în 
pustie, unde s-a nevoit din greu, însăşi Preasfânta o mângâia cu dumnezeieştile ei 
arătări. 


Născătoarea de Dumnezeu, ca „hrănitoare” a monahilor, este cea care împarte 
daruri dumnezeieşti acelora care şi-au închinat viaţa Domnului, şi îndeosebi celor 
din Sfântul Munte, aghioriţilor. Ea a făcut cunoscută rugăciunea minţii Sfântului 
Maxim Kafsokalivitul, Sfântului Grigorie Palama, Sfântului Siluan Atonitul, dar şi 
fericitului întru pomenire părintelui nostru Iosif Isihastul, cel care, în mod direct, 
şi-a legat existenţa de obştea noastră. 


Și, cu atât mai mult, ziua de astăzi are o însemnătate şi mai mare pentru noi, fiii 
duhovniceşti ai părintelui Iosif Isihastul, de vreme ce, într-o astfel de zi, după 
dumnezeiasca Liturghie, acesta a adormit cu moarte cuvioasă în anul 1959. Ela 
iubit-o foarte mult pe Preasfânta - pe „dulcea lui Maică”, după cum o numea - şi 
mult ajutor duhovnicesc, dumnezeieşti arătări şi harisme a primit de la aceasta. 


Într-adevăr, o trăsătură comună a tuturor monahilor aghioriţi este dragostea lor față 
de Maica Domnului. Numai la auzul numelui ei, aceştia nu-şi puteau stăpâni lacri- 
mile izvorâte din dragoste prea curată pentru Maica-Fecioară. La auzul numelui ei, 
sufletul cel iubitor de Dumnezeu este „mişcat” de admiraţie, de mulţumire şi de 
recunoştinţă. De asemenea, chiar şi numai gândind la Născătoarea de Dumnezeu, 
adică aducând în faţa ochilor noştri chipul ei cel slăvit, avem mare folos duhov- 
nicesc. 


Spunea fericitul întru pomenire părintele Athanâsios Iviritul, că dragostea față de 
Maica Domnului îl mântuieşte pe om, chiar şi atunci când nu are lucrare duhov- 
nicească. 


Omul de astăzi trebuie să ceară şi mai mult mijlocirea Maicii Domnului, care este 
izbăvitoare. Ori de câte ori are o suferință sau o problemă, să nu uite că ea este 
„ajutor celor întristaţi, apărătoare, izbăvitoare, mângâierea celor ce nu au îndrăz- 
neală”, şi la ea pot găsi sprijin, mângâiere, ajutor grabnic şi răspuns. 


Ne rugăm ca Doamna de Dumnezeu Născătoare, care „se mută la Viaţă”, să trimită 
neîncetat asupra noastră binecuvântarea ei, încât să trecem această viaţă nevătămaţi 
şi fără primejdie, păziți de urzelile şi cursele vrăjmaşului, şi să ne învrednicească 
Împărăției celei cereşti a Fiului său. Amin. 


Starețul Efrem Vatopedinul 


Sursa text și foto: pemptousia.ro 

Foto (sus): Adormirea Maicii Domnului. Pictură murală din biserica mare a Sfintei 
Mănăstiri Vatopedi (1312) / (jos): Adormirea Maicii Domnului. Icoană portabilă, 
Sfânta Mănăstire Vatopedi, secolul al XV-lea. 


Viaţa Maicii Domnului de la Cincizecime până la Adormirea ei 


1. Propovăduirea la Athos 


A venit ceasul când apostolii aveau să se împrăștie pe pământ şi să propovăduiască 
Evanghelia. Insă pentru locul unde avea să meargă fiecare, aveau să tragă la sorți. 


Au tras la sorţi şi pentru Maica Domnului. Sorţul arăta pentru ea îndepărtata ţară a 
Ivirilor, iar ea a primit şi se pregătea pentru aceasta. Însă Fiul ei avea alt plan. Îi 
porunceşte prin Arhanghelul Gavril: „Să nu mergi în Iviria. Nu pleca din Iudeea. 
Mergi deocamdată în peninsula Athonului”. Pe atunci peninsula era locuită de 
idolatri. 


Deşi se pregătise să meargă în Iviria, acum a schimbat planul. A plecat cu Sfântul 
loan Teologul spre Athos (astăzi Sfântul Munte). Când a ajuns la limanul penin- 
sulei, s-au petrecut semne mari şi înfricoşătoare. Copacii, casele şi vârful Atho- 
nului se închinau marii vizitatoare. 


Statuia cea mare a zeului Dia, care era aşezată pe vârful muntelui, a căzut în pră- 
pastie şi, făcând un mare zgomot, s-a sfărâmat în bucăţi. Celelalte statui în care 
sălășluiau demonii strigau: „Bărbaţi ai lui Apolon, mergeţi la limanul lui Clement, 
ca să o întâmpinați pe Maria, Maica lui Dumnezeu! Și mergând, au auzit din prea 
sfântă gura ei învăţătura mântuitoare. 


Apoi Maica Domnului a mulţumit Fiului și Dumnezeului ei şi L-a rugat: 
- Să ocrotești acest loc până la sfârşitul veacului de nevăzuţii şi văzuţii vrăjmași. ŞI 
să-i dăruieşti toate bunătăţile! 


- Tot ce mi-ai cerut, i-a răspuns Fiul ei, le voi da. Ajunge doar să păzească 
poruncile Mele. De acum şi până în veac locul acesta va fi al tău. Va fi Grădina ta 
şi liman al mântuirii. 


2. La Ierusalim 
a. Locul şederii 


După plecarea din Muntele Athonului s-a întors la Ierusalim. S-a stabilit în 
Ghetsimani, în locul numit Sion. 


Aşa cum spune Sfântul loan Damaschin, a locuit în foişor. Acolo a rămas până la 
adormirea ei, în jur de douăzeci de ani. 


b. Infăţișarea ei 


Iubea îmbrăcămintea de o singură culoare. Îmbrăcămintea ei era un veşmânt lung, 
care-i acoperea tot trupul, şi un brâu cu care se încingea. Înălțimea trupului era 
obişnuită. Chipul ei avea culoarea grâului copt. Avea părul auriu şi ochii albaştri. 
Aşa cum spunea Pilat, era cea mai frumoasă femeie din lume. 


c. Viaţa ei ascetică 


Slăvita Înălţare a Fiului ei s-a făcut pricină să-și mărească nevoinţa. Nopțile și le 
petrecea în rugăciune, dar nu se ruga în picioare sau în genunchi, ci îşi împodobea 
rugăciunile cu metaniile. Făcea atât de multe metanii, încât la genunchi 1 s-au făcut 
bătături, precum cei ai caprei. În marmura pe care o atingeau genunchii s-a 
făcut...o gropiţă! Fiind foarte ostenită, dormea puţin pe pământ, având ca pernă...o 
piatră!! Iar postul era la fel de aspru. ÎI ţinea întotdeauna cu acrivie şi cu asprime. 
Post, priveghere, rugăciune. ..acesta era tripticul vieţii ei duhovniceşti. 


d. Viaţa ei socială 


Era foarte iubitoare de străini. Îi primea pe străini şi le slujea cu inimă largă. Făcea 
milostenii. Alerga la orfani, la văduve, la cei îndureraţi, întristaţi. Marea ei mi- 
lostivire înmuia chiar şi inimile cele mai împietrite. Problemele lor erau şi proble- 
mele ei. Mai mult ale ei. Nu o lăsau să se liniştească. Scotea demoni, tămăduia 
bolnavi. 


e. Era respectată de toți 


Se imaterializase atât de mult din pricina nevoinţei ei covârșitoare, încât părea că 
nu mai are trup. Avea un chip atât de luminos, atât de impunător, încât chiar și 
singură prezenţa ei te cutremura! De aceea, deşi locuia acolo unde iudeii cu puțin 
mai înainte ÎL răstigniseră pe Fiul ei, o respectau cu toţii. Nu numai rudele şi 
apropiații ei, ci chiar şi vrăjmaşii lui Hristos. 


Din cartea Arhimandritului Vasilie Bakoiannis - „Bucură-te ceea ce eşti plină de 
har!” 


Părintele Ilie Cleopa - Predică la Adormirea Maicii Domnului 


Iubiţi credincioşi, toate praznicele de peste an din Biserica lui Hristos cea 
dreptmăritoare, rânduite spre cinstirea Sfinţilor, aduc mare bucurie 
duhovnicească binecredincioşilor creştini. Dar oricât de mare ar fi slavoslovia pe 
care o aducem sfinţilor, ea nu se poate asemăna cu aceea pe care trebuie să o 
aducem lui Dumnezeu, Ziditorul sfinţilor. 


Astăzi nu este praznic de sfinţi, nici de îngeri. Astăzi Biserica lui Dumnezeu cea 
dreptmăritoare prăznuieşte şi sărbătoreşte pe Împărăteasa tuturor îngerilor şi a 
tuturor sfinţilor. Nu se poate asemăna cinstea robilor cu a împăraţilor. Astăzi este 
praznic împărătesc, pentru că Împărăteasa a toată făptura se mută astăzi de la noi. 
Dar este bine să ştiţi cum s-au întâmplat lucrurile la Adormirea Maicii Domnului, 
cum s-a mutat Maica Vieţii de la noi la cer. 


Iată cum: Mai înainte cu trei zile de Adormirea Maicii Domnului, Prea Sfântul şi 
Atotputernicul Dumnezeu şi Mântuitorul nostru lisus Hristos a trimis din cer pe 
Arhanghelul Gavriil ca să binevestească Maicii Lui mutarea ei la cele fără de 


grijă. 


Acelaşi dumnezeiesc Arhanghel care fusese trimis de Dumnezeu când i-a binevestit 
ei că va naşte pe Hristos, Mântuitorul lumii, vine acum şi-i vesteşte mutarea din 
această viaţă pământească la odihna cea veşnică şi la slava şi cinstea cea negrăită 
pe care o are în cer (Prolog, luna august, în 15 zile). 


Şi venind Arhanghelul Gavriil, a adus el Prea Curatei Fecioare Maria, ca semn, 
o ramură de finic, după cum la Buna Vestire îi adusese un crin. 


Prea Sfânta Maică a lui Dumnezeu, înțelegând de la Arhanghelul Gavriil că 
trebuie să părăsească lumea şi pământul acesta, s-a întors acasă cu multă 
bucurie şi şi-a gătit casa ei cu lumânări şi cu tămâieri; şi rugându-se, a ieşit din 
casă şi s-a dus la muntele Măslinilor, unde avea adeseori obiceiul să se roage 


După aceasta, s-a întors acasă şi S-a făcut un cutremur mare, încât S-a 
cutremurat locul unde era casa ei. Şi ea a căzut la rugăciune şi a aprins iarăşi 
lumânări şi tămâie, şi a chemat pe toate sfintele femei împreună vieţuitoare cu 
e sfintele mironosiţe şi pe prietenele ei, şi le-a spus: » 
”. Și s-au întristat 
foarte şi au plâns mult sfintele femei şi mironosiţele şi toate acele sfinte văduve 
şi fecioare care urmau Prea Sfintei Maici a lui Dumnezeu şi învățăturilor ei. 


I-a adus pe apostoli, pe nori, Însuşi Dumnezeu Cuvântul, ca să dea mai multă 
cinste şi slavă Prea Sfintei Sale Maici. 


Şi când au sosit aceia, ea le-a spus: » 


Şi au plâns toți dumnezeieştii apostoli, iar mai la urmă a venit 
care a început a plânge, zicând: , 


” (Prolog, luna lui august, 
în 15 zile). 


Aşa au vorbit şi ceilalţi apostoli. Apoi Prea Sfânta Fecioară Maria le-a ţinut 
ultimul cuvânt şi le-a spus: » 


” Și zicând aceasta, şi-a 
luat iertare de la toţi cei de faţă, de la dumnezeieştii apostoli şi de la sfintele 
femei, şi făcându-şi semnul Sfintei Cruci, s-a culcat pe pat, a închis ochii, a pus 
mâinile pe piept şi şi-a dat duhul. 


Și o, minunile tale, Prea Sfântă Maică a lui Dumnezeu! Îndată ce Prea Sfânta 
Maică şi-a dat duhul ei preasfânt şi preacurat în mâinile Fiului Său, toţi orbii şi 
toţi ologii, şchiopii şi bolnavii care veniseră acolo, din oraş şi de pretutindeni de 
dimprejur, S-au făcut sănătoşi! Muţii vorbeau, surzii auzeau, leproşii S-au 
curăţit, şchiopii umblau, că aşa a binevoit Prea Sfântul Dumnezeu şi 
Mântuitorul Hristos, să cinstească Adormirea Prea Sfintei Sale Maici, cu 
minuni preaslăvite, ca să ştie toţi că nu a adormit o femeie de rând, ci Maica 
Cuvântului, Maica lui Dumnezeu, a Dumnezeului minunilor (Prolog, luna lui 
august, în 15 zile). 


După aceasta, dumnezeieştii apostoli, îndată ce Maica Domnului şi-a dat 
preacuratul ei suflet, au început să audă mii şi milioane de cântări îngereşti în 
văzduh, care lăudau şi cântau cântări pentru ieşirea Maicii Prea Sfântului 
Dumnezeu. Și au început a cânta şi ei, ca şi îngerii în văzduh. Și luând patul acela 
cu preacuratul şi preasfântul trup al Maicii lui Dumnezeu, au început să 
călătorească la Ghetsimani, ca să-l ducă acolo, să-l puie în mormânt. Şi erau 
însoțiți de cântările îngereşti din văzduh, iar apostolii şi mulțimea creştinilor şi toți 
ucenicii lui lisus Hristos cântau pe pământ. Şi era o cântare comună a turmei celei 
cuvântătoare a lui lisus Hristos de pe pământ şi a celei înţelegătoare din cer, 
adică a îngerilor. Şi petreceau şi cerul, şi pământul — adică şi oamenii, şi îngerii — 
pe Maica lui Dumnezeu la mormântul ei cel preasfânt. Mergând ei astfel şi 
auzindu-se cântările şi simțindu-se mireasma preasfântului trup umplând locurile 
pe unde treceau de bună-mireasmă, S-a trezit zavistia iudeilor, şi unii dintre ei s-a 
dus cu mare îndrăzneală să dea jos de pe umerii apostolilor patul acela preasfânt. 
Ba unul dintre ei a îndrăznit chiar să se apropie şi să puie mâinile pe preasfântul 
pat. Dar — o, minunile tale, Maica lui Dumnezeu! — toţi cei care voiau să dea jos 


năsălia de pe umerii celor care o duceau au orbit şi nu mai vedeau nici de unde au 
venit şi nici unde mergeau! lar celui care a îndrăznit — un evreu numit Antonie — 
să se atingă de acea preacurată năsălie pe care se afla preasfântul trup al Maicii 
lui Dumnezeu, i S-au tăiat lui deodată, cu mână îngerească nevăzută, amândouă 
braţele, rămânând lipite de năsălie, iar el a căzut jos leşinat şi aproape mort. Şi 
cerea iertare Maicii lui Dumnezeu şi cei orbiţi, şi cel căruia i se tăiaseră mâinile. 
Şi atunci, dumnezeiescul apostol Petru, luând de pe pieptul Maicii Domnului, de 
pe năsălie, ramura de finic pe care i-o adusese Arhanghelul Gavriil, a pus-o pe 
ochii celor orbiţi şi deodată s-au făcut sănătoşi, şi atingând cu ea mâinile celui 
căruia i-au fost tăiate de îngerul nevăzut, s-au prins mâinile înapoi! Şi aşa s-au 
săvârşit minunile preaslăvite ale Maicii Domnului. Aceasta i-a făcut pe toţi să 
strige într-un glas: 


Și mergeau cu toţii impreună. Mergeau chiar şi cei ce zavistuiau mai înainte, 
cântând şi mărturisindu-şi păcatele lui Hristos Dumnezeu, şi căindu-se ei de 
greşeala cea mai dinainte, lăudau pe Maica milostivirii, pe Maica Domnului, care 
nu a ținuse păcatul lor, ci îi iertase pe toți şi le dăduse vindecare. 


Și ajungând la Ghetsimani, au pus preasfântul trup al Maicii lui Dumnezeu în 
mormânt de piatră nouă, care era întocmit de mai înainte, şi punând piatra pe uşa 
mormântului, au auzit trei zile şi trei nopţi cântări iîngereşti împrejurul 
mormântului Maicii Domnului. 


Apoi s-a întâmplat alt lucru minunat. EDO, care nu fusese nici la 
Învierea Domnului şi de aceea nu crezuse că S-a arătase Mântuitorul Cel Înviat 


celor zece ucenici, a întârziat şi acum, prin iconomie dumnezeiască. Și nu a fost 
adus pe norii cerului o dată cu toţi ceilalţi, ci pe dânsul l-a adus un nor după 
înmormântarea Maicii Domnului. De aceea era trist şi mâhnit foarte, zicând: 


Sfătuit Dumnezeu pe apostoli ca, prin Sfat de obşte, să deschidă mormântul 
Maicii Domnului, ca să sărute şi Toma picioarele Prea Sfintei Maici a lui 
Dumnezeu, în sicriu, şi Să ia mângâiere şi nădejde tare că este primită şi 
propovăduirea Evangheliei lui lisus Hristos de către el. 


Și deschizând mormântul şi sicriul Maicii Domnului — o, minunile tale, Maică a 
lui Dumnezeu! — nu au mai aflat acolo trupul Prea Sfintei Fecioare Maria, ci 
numai giulgiul singur, cum rămăsese şi la Mântuitorul Hristos în mormânt, 


după Inviere, căci 


Acesta este fapt adevărat, fraților, şi adevărul acesta s-a predat până azi pe temeiul 
celor întâmplate la Adormirea Maicii lui Dumnezeu. Dar luați seama că şi la 
patima cea înfricoşată a Mântuitorului nostru lisus Hristos, la răstignirea şi la 
moartea Lui, S-au făcut minuni mari. 


4 Acolo s-a făcut întuneric de la al şaselea până la al nouălea ceas peste tot 
pământul. 

4 Acolo s-a cutremurat pământul şi pietrele s-au despicat în două la 
Ierusalim. 

+ Acolo mormintele s-au deschis şi morţii au înviat. 


Deci aşa cum la moartea Mântuitorului nostru lisus Hristos S-au făcut 
preaslăvite şi măreţe minuni, aşa a binevoit Prea Sfântul ei Dumnezeu şi Fiu, 
Mântuitorul nostru lisus Hristos, să cinstească şi adormirea Prea Sfintei Sale 
Maici cu minuni preaslăvite. Acestea au fost: 


+ venirea Arhanghelului Gavriil, 

+ aplecarea pomilor care se închinau ei în muntele Măslinilor, 

4 venirea dumnezeieştilor apostoli pe nori, 

4 orbirea şi tăierea mâinilor celor îndrăzneţi şi vindecarea lor după ce s-au 
Căit, 

4 cântările îngereşti care se auzeau în toate părţile în chip nevăzut, petrecând 
pe Maica Domnului la mormânt, şi apoi 

4 înălțarea ei cu trupul la cer şi lăsarea preasfântului ei giulgiu acolo, drept 
mângâiere celor de pe pământ. 


Dar pentru ce S-au făcut atâtea minuni? Pentru ce, când şi-a dat duhul Maica 
lui Dumnezeu, S-au vindecat atâţia orbi şi surzi, şi leproşi, şi şchiopi, şi ciungi, şi 
ologi, şi tot felul de bolnavi? Pentru ce cu atâtea preaslăvite minuni a încununat 
Prea Sfântul Dumnezeu adormirea Prea Curatei Sale Maici? lată pentru ce: 

Pentru noi şi pentru credinţa noastră, ca Să ştim până la sfârşitul lumii cine a 
fost Maica lui Dumnezeu pe pământ, cine s-a mutat atunci la cer. Cea care s-a 
mutat atunci la cer e fiica lui Dumnezeu — căci auzi ce zice Duhul Sfânt: 
„Ascultă, fiică, şi vezi, şi pleacă urechea ta, şi uită poporul...” şi celelalte — şi, în 
acelaşi timp, Maica Cuvântului după trup. Aceasta ne mai spune iarăşi Duhul 
Sfânt: că atunci s-a mutat la cer mireasa cea cu totul fără de prihană, palatul cel 


împărătesc al Prea Sfântului Duh, cămara Duhului cea preasfântă şi 
preacurată. 


Iar de vom întreba pe FRIOBODEOOROCEŞE BOGATE iata ti BaRtă, vom auzi de la 


toți: astăzi s-a mutat la cer porumbiţa cea duhovnicească şi cuvântătoare, care a 
adus în lume semnul încetării potopului păcatului, ramura de măslin pe care o 
purta porumbiţa lui Noe, semnul milostivirii lui Dumnezeu spre mântuirea 
neamului omenesc. 


Aceasta ne-o vor spune şi dumnezeieştii prooroci: astăzi s-a mutat la cer scara 


cea înţelegătoare, scara cea duhovnicească prin care firea omenească s-a mutat 
de jos până la cer şi a şezut de-a dreapta lui Dumnezeu Tatăl prin trupul cel 
îndumnezeit al lui lisus Hristos. 


Să întrebăm pe David, preafericitul ei strămoș şi părinte, tatăl lui Dumnezeu după 
trup, şi ne va spune şi el: astăzi S-a mutat la cer Împărăteasa care Stă de-a 
dreapta Sfintei Treimi, cu haină aurită şi împodobită şi preaînfrumuseţată. 


[OZONE DEOOrOGUl ne va spune: astăzi s-a mutat la cer uşa lui Dumnezeu cea 


încuiată, prin care nimenea n-a trecut, decât Domnul Dumnezeu, şi încuiată o a 
lăsat pe dânsa, nestricând peceţile fecioriei ei. 


De vom întreba pe proorocul Isaia, ne va spune de asemenea: astăzi s-a mutat la 
cer Fecioara care a născut pe Emanoil, adică pe Hristos Dumnezeu, care 
pururea este şi va fi cu noi. 


De vom întreba pe Ghedeon, ne va spune şi el: astăzi lâna cea plină de rouă a 
Duhului Sfânt s-a mutat la ceruri. 


De vom întreba pe Avacum proorocul, ne va spune la rându-i: astăzi muntele cel 
cu umbră deasă al lui Dumnezeu s-a mutat la cer. 


Şi iarăşi ne va spune Ed: astăzi s-a mutat la cer muntele în care a binevoit 
Dumnezeu să locuiască. 


De vom întreba pe toți proorocii, toți vor spune că astăzi Maica lui Dumnezeu 
Cuvântul, Maica Vieţii, Maica milei şi a milostivirii, s-a mutat de la noi la ceruri. 


Aşa fraților, am avea atâtea de vorbit despre Maica Domnului, dar nu se pot spune 
în cadrul unei liturghii, că este prea scurt timpul şi nimeni nu poate să o laude pe 


dânsa după vrednicie. Dar să ştim că astăzi s-a mutat la cer Maica noastră, Maica 
milei şi a milostivirii. 


De multă vreme ar fi pierdut Dumnezeu lumea, cum spun dumnezeeştii Părinţi, 
pentru multele păcate cu care oamenii mânie pe Dumnezeu; dar Maica Domnului, 
aşa cum L-a legat pe lisus Hristos cu scutece şi L-a înfăşat pe EI în iesle, tot aşa 
leagă ea şi acum mânia Domnului şi o opreşte, ca să nu piardă neamul omenesc. 


Căci nu voieşte Maica milei şi a milostivirii ca Dumnezeu să piardă sufletele 
oamenilor, pentru că ştie că dacă s-ar aprinde mânia Domnului, ar pierde toată 
lumea, care s-a făcut sălaş al atâtor păcate şi răutăţi. 


Prea Sfânta Fecioară Maria, care a Slujit Tatălui ca fiică, lui Hristos ca Maică şi 
ca Sfântă Slujitoare a Sfântului Duh, care pururea rămâne Slujitoarea şi roaba 
Domnului, cum S-a spus în Evanghelie, care pururea slujeşte Prea Sfintei Treimi 
în ceruri, împreună cu toţi Sfinţii şi îngerii, după ce I-a slujit Lui neîncetat pe 
pământ până la ultima suflare, pururea mijloceşte şi pururea se roagă pentru 
noi şi pentru mântuirea noastră. 


Avem acolo, în cer, o Mamă bună şi milostivă. Să nu credeţi că dacă astăzi s-a 
mutat Maica Domnului la cer, a părăsit lumea. Nu! O dată ce s-a dus acolo având 
mai mare putere, cu mai multă putere ne ajută nouă. Ea e acum mai aproape de 
scaunul dumnezeirii, s-a dus acolo ca pururea să privească spre nevoile săracilor, 
spre rugăciunile văduvelor, spre cei sărmani, spre cei închişi, spre cei care sunt 
prigoniţi, spre cei din dureri, spre cei bolnavi. Acolo ea s-a făcut Maică ajutătoare 
pentru toţi cei din necazuri, pentru toţi cei asupriţi şi pentru toţi cei ce o iubesc pe 
dânsa şi o cheamă în ajutor din toată inima. Avem în cer o Mamă prea bună, o 
Maică a milei şi a milostivirii, care pururea se roagă pentru toată Biserica lui 
Hristos şi pentru fiecare fiu al bisericii lui Hristos în parte. 


Fericiţi, de trei ori fericiţi sunt creştinii care au icoana Prea Sfintei Maici a lui 
Dumnezeu în casele lor şi care în fiecare zi citesc acatistul ei, paraclisul şi alte 
rugăciuni către Maica Domnului. 


Nu există în cer şi pe pământ altă faţă mai puternică, după Sfânta Treime, ca 
Maica Domnului, care poate să ne ajute nouă. 


Dacă pomenirea dreptului este cu laude, câtă laudă se cade să aducem noi Maicii 
lui Dumnezeu, care este Împărăteasa tuturor drepţilor, a tuturor sfinților şi a tuturor 
îngerilor lui Dumnezeu. 


Iar dacă este Împărăteasă, are de la Prea Sfântul Dumnezeu şi putere foarte mare ca 
să ne ajute nouă, să ocrotească lumea, să vie în ajutor şi celor mici şi celor mari, şi 
celor bogaţi şi celor săraci, şi celor înţelepţi şi celor simpli, şi celor bolnavi şi celor 
sănătoşi, şi tututror credincioşilor, fiind în acelaşi timp Mama noastră din ceruri. 


Ferice de creştinii care, îndată a Sfânta girat o cinstesc pe Maica Domnului, 


Am să vă spun o istorioară, ca să vedeți cât de grabnică ajutătoare este Maica 
Domnului celor care o au pe dânsa ca pe o mamă şi o cinstesc ca pe o Maică a lui 
Dumnezeu Cuvântul, şi cât de aproape este de cei ce cred în ea şi o cheamă pururea 
în ajutor. 


Era o femeie văduvă, căreia îi murise soţul încă de când era tânără şi îi 
rămăseseră doi copilaşi. Și biata femeie avea o gospodărie, dar era şi cinstitoare 
a lui Dumnezeu şi a Maicii Domnului, având în casa ei o icoană cu Maica 
Domnului purtând în braţe dumnezeiescul prunc. Și ea i-a învăţat pe copii de 
mici să se închine, să zică Tată nostru, să zică Crezul şi, deocamdată, măcar 
rugăciunile cele mai scurte către Maica Domnului. 

Şi copiii întrebau, ca nişte prunci ce erau: „Mamă, dar cine e aceea de pe 
icoană?” Și ea le spunea: „Aceea e Mama voastră, adevărata voastră Mamă”. 
Dar dumneata nu ne eşti mamă?” 

Ea zicea: „Nu, Mama voastră cea adevărată este în ceruri şi o cheamă Maica 
Domnului”, 

„Dar cine e copilul acela pe care-l ţine ea în braţe?”, întrebau ei. 

E Domnul nostru lisus Hristos, Care ne-a zidit pe noi şi Care a fost purtat în 
pântecele Maicii Domnului, pe Care L-a născut ea de la Duhul Sfânt şi a fost 
Dumnezeu şi om desăvârşit”. 

Aşa îi învăţa biata mamă pe copii cine este Maica Domnului, şi-i învăţa pe dânşii 
din toată inima că Maica Domnului este adevărata Maică a lor. 

De aceea copiii, când se sculau dimineaţa, mai înainte de a vorbi cu mama lor, 
fugeau înaintea Maicii Domnului, făceau câteva metanii, ziceau Tatăl nostru şi 
apoi rugăciuni către Maica Domnului, cinstind-o pe dânsa, aşa mici cum erau, 
după puterea înţelegerii lor. 


Iar odată biata femeie trebuia să se ducă să secere în țarină şi nu avea cu cine Să 
lase copiii. Dar avea obiceiul să lase copiii încuiaţi singuri în casa lor. 

Și aşa a chemat copiii, le-a lăsat de mâncare şi le-a spus: „Voi rămâneţi acasă; 
eu mă duc la lucru, că am mult de secerat”, 

Iar copiii au întrebat: „Dar noi cu cine rămânem?” 

„Iată, rămâneţi cu Mama voastră” — şi le-a arătat icoana Maicii Domnului, 
înaintea căreia ardea candela. 

Şi le-a mai spus: „Mama voastră rămâne cu voi şi o să vă apere, dar voi să fiţi 
cuminţi şi Să vă rugaţi când o Să fiţi la nevoie, să strigaţi la ea, că ea vă apără! ”. 
Copiii s-au încredinţat de la maica lor că nu rămân singuri, ci rămân cu Mama 
lor cea din ceruri. Și s-a dus biata femeie degrabă la treburile ei, pe țarină. Dar 
copiii rugându-se, mintea lor pururea se mişca şi nu Sta într-un Singur gând. 
Deci au uitat de sfaturile mamei. S-au rugat ei un timp, apoi s-au apucat de 
jucării şi au început să umble cu focul. Mama lor am spus că îi încuiase în casă, 
ca Să nu iasă afară şi să nu plece de acasă, ştiind că abia peste o jumătate de zi 
se va întoarce înapoi. Şi copiii, umblând cu focul, casa a luat foc. Şi ei, când au 
văzut că au luat foc hainele din casă, covoarele şi ce mai era în ea, şi când au 
văzut că toată casa a luat foc şi nimeni nu putea sări să-l stingă, că era vară şi 
oamenii erau plecaţi la lucru, au fugit la icoana Maicii Domnului, S-au prins cu 
mâinile de icoană şi strigau: „Mamă, nu ne lăsa!”. Şi — o, minunile tale, Maica 


lui Dumnezeu! — casa a ars toată, dar focul nu s-a atins de peretele pe care era 
icoana Prea Sfintei Născătoare de Dumnezeu împreună cu aceşti doi copilaşi! 


Femeia a auzit în țarină, că i-a adus vestea cineva: Măi femeie, să ştii că ţi-a ars 
casa! lar ea, săraca, zice: „Vai de mine, că am lăsat copiii în casă!”. Dar acela 
nu ştia să-i spună de minunea ce s-a întâmplat cu copiii, ci-i spuse numai atâta: 
Du-te, că am auzit că este scrum casa ta! Ea când a auzit, biata, ştiind că a 
încuiat copiii în casă, a luat-o la fugă, că-i ieşea inima de alergare şi de spaimă. 
Şi când a ajuns la marginea satului, a întrebat: „Mi-a ars casa?” Da, i se spuse, 
ţi-a ars casa, s-a văzut la dumneata foc mare şi s-au dus oamenii Să-l stingă, dar 
casa a ars. lar ea a strigat: „Maica Domnului, cum de ai lăsat copii mei, că eu în 
seama ta i-am lăsat!”. Şi văitându-se şi plângând, alerga aproape ca nebună. Şi 
când a ajuns, văzu cum se uita toată lumea la o minune preaslăvită: casa arsese, 
dar peretele cu icoana Maicii Domnului era neatins şi copilaşii se ţineau cu 
mâinile de icoană şi strigau: „Mamă, mamă! ”. Și văzând aceasta biata femeie, s- 
a aruncat prin foc la icoana Maicii Domnului şi cu mare recunoştinţă a 
mulțumit Maicii Domnului că pe acei prunci, pe care îi încredinţase ei, i-a păzit 
sănătoşi. 


Aceasta v-am spus-o ca să vă arăt că cine are mamă şi ocrotitoare pe Maica 
Domnului, ea îl va apăra şi pe el, şi pe copiii lui, şi vitele lui, şi toată agoniseala 


lui. 


Să ştiţi că nu există suflet sub cer care şi-a pus nădejdea în Maica Domnului şi să 
rămâie ruşinat până la urmă. Prin rugăciunile ei va avea în veacul de acum linişte, 
alinare, acoperire şi sprijinire, iar în vremea morţii mila Maicii Domnului nu îl va 
lăsa; şi în ziua judecății, Maica Prea Sfântă va sta în genunchi înaintea Prea 
Sfântului şi Prea Dulcelui ei Fiu şi Dumnezeului nostru lisus Hristos şi va zice: 


bi 


bbi ŞI 

Şi 

aşa vom câştiga prin rugăciunile Maicii Domnului milă şi în veacul de acum, şi în 
vremea morţii, şi în ziua judecății. Amin! 


Sfântul Nicolae Velimirovici - Prăznuirea Adormirii Preasfintei măritei 
Stăpânei noastre, de Dumnezeu Născătoarea şi pururea Fecioara Maria 


Domnul, cel care pe Muntele Sinai a dat a cincea poruncă - cinsteşte pe tatăl şi pe 
mama ta, a arătat cu exemplul vieţii Lui cum trebuie să îşi respecte omul părinţii 
lui cei trupeşti. 


Spânzurat pe Cruce cu trupul fiind şi întru cele mai cumplite chinuri aflându-Se, El 
Şi-a adus aminte de Maica Lui şi arătând către Apostolul loan ce se afla acolo, i-a 
zis: Femeie, iată fiul tău. După aceea, a privit către loan şi i-a zis: lată maica ta. 
Și aşa, după ce a dat-o pe Maica Lui în grija Ucenicului celui iubit, Mântuitorul 
Şi-a dat sufletul Lui pe Cruce. 


Ioan avea o casă pe Muntele Sion, în Ierusalim, în care a luat-o pe Maica 
Domnului şi a purtat grijă de ea până la sfârşitul vieţii ei, căci întru acea casă a 
rămas Maica lui Dumnezeu până la suflarea ei cea mai de pe urmă. 


Cu rugăciunile ei, cu povăţuirile ei, cu blândeţea şi cu răbdarea ei, ea le-a fost de 
cel mai mare ajutor ucenicilor Fiului ei iubit şi Dumnezeu. 


Ea şi-a petrecut cea mai mare parte a restului vieţii ei la Ierusalim, cercetând 
adesea locurile care îi aminteau de marile evenimente şi de minunile făcute de 
Fiul ei pentru mântuirea omenirii. 


Ea mai cu seamă cerceta Golgota, Bethleemul şi Muntele Măslinilor. Dintre 
puţinele ei călătorii mai depărtate, se păstrează însemnările călătoriei ei la 
Antiohia, unde l-a cercetat pe Sfântul Ignatie Teoforul; de asemenea ale 
călătoriei ei în Insula Cipru, unde l-a cercetat pe Lazăr, Episcopul Insulei, cel 
înviat de Domnul a patra zi din morți. 


Ea a mai cercetat şi Sfântul Munte Athos, pe care însăşi l-a binecuvântat; şi a 
rămas o vreme la Efes în grija Sfântului loan evanghelistul, în timpul cumplitei 
prigoane dezlănţuite împotriva creştinilor la Ierusalim. 


La 0 vârstă mai înaintată ajungând, ea mergea adesea să se roage Domnului, 
Dumnezeului şi Fiului ei în Muntele Măslinilor, locul înălţării Sale, dorind ca 
EI să o ia din această lume cât mai curând cu putinţă. 


Cu ocazia unei astfel de rugăciuni, 


După acea rugăciune ea s-a întors acasă plină de bucurie, nădăjduind că îi va 
vedea încă măcar o dată pe toți Apostolii şi Ucenicii Fiului ei în această viaţă, mai 
înainte de a pleca. Domnul a împlinit dorirea inimii Maicii Lui, iar apostolii, 
purtaţi pe nouri de Sfinţii îngeri, s-au strâns cu toții în Muntele Sion. 


Maica Domnului i-a întâmpinat cu bucurie mare, i-a întărit, i-a mângâiat, i-a 
povăţuit şi le-a împuternicit sufletele. Apoi şi-a dat liniştită al ei suflet în mâinile 
lui Dumnezeu, fără durere şi fără suferinţă a trupului. 


Sfinţii apostoli au luat pe umerii lor sicriul ce purta trupul adormit al Maicii 
Domnului, din care s-a răspândit bunămireasmă cerească şi înconjurați de 


Prin purtarea de grijă a lui Dumnezeu, în tot parcursul ei, procesiunea de înmor- 
mântare a fost ascunsă de ochii criminali ai iudeilor. Dar chiar şi aşa, Afihonie, 
un preot iudeu, a apucat sicriul cu intenţia de a-l răsturna, însă tot atunci un 
înger al Domnului i-a retezat cu sabia de foc ambele mâini nelegiuite care au 
rămas lipite de sicriu. EI atunci a strigat către Apostoli să-l vindece şi s-a 
vindecat cu adevărat numai după ce a mărturisit credinţa în lisus Hristos 
Mântuitorul şi Domnul. 


De la această înmormântare, tot prin purtarea de grijă a lui Dumnezeu, Sfântul 
apostol Toma însă a hpsit. Aceasta s-a făcut spre a se descoperi oamenilor o nouă 
şi întrutot slăvită taină a Maicii lui Dumnezeu. Toma a sosit la Ierusalim în a treia 
zi după înmormântarea Maicii Domnului şi a dorit şi el să cinstească trupul 


adormit al celei Preacurate. Dar când apostolii au deschis mormântul, ei au aflat 
acolo doar giulgiurile goale - trupul nu se mai afla în mormânt! 


In acea seară, Maica lui Dumnezeu, înconjurată de un alai de îngeri, a venit în 
mijlocul apostolilor şi le-a zis: 


Nu se cunoaşte vârsta la care a trecut la Ceruri Maica lui Dumnezeu, dar 
părerea celor mai mulţi Sfinţi părinţi este că Maica Domnului a adormit în 
vârstă fiind de peste şaizeci de ani. 


Cântare de laudă la Preasfânta Născătoare de Dumnezeu 


Astfel grăit-a Domnul Cel Preaînalt: 
„Apă vie din inima ta va curge, 
Preacurată Fecioară, 

Ca cei însetaţi pe Hristos să Îl bea. 


O izvor de apă vie, Fecioară, 
Noi toţi întru tine ne lăudăm! 
Cei însetaţi pe Domnul Hristos vor bea. 


Pe EI, Cel care amarul în dulce îl preface, 
Pe EI, Cel care ai noştri ochi de orbire curăţțeşte, 
Pe EI, Izbăvitorul durerii inimilor noastre. 


O, izvor de apă vie, Fecioară, 

Noi toţi întru tine ne lăudăm! 

Băutură dulce ne-a izvorât nouă din veşnicie, 
Ale ei ape adapă arşița vremilor noastre, 

Și lumea istovită, către ceruri privind, 

Se răcoreşte iar. 


O, izvor de apă vie, Fecioară, 

noi toți întru tine ne lăudăm! 

Slavă ţie, O, prea curată Fecioară! 
Slavă ţie, Maica lui Dumnezeu! 


Tu pentru noi 
pe Hristos Dumnezeu ai născut, Preacurată, 
Ceea ce eşti izvor de apă vie 


a harului lui Hristos! 


O, izvor de apă vie, Fecioară, 
Noi întru tine în toţi vecii ne lăudăm! 


Cugetare 


Fiecare dintre noi, creştinii, putem învăţa mult, foarte mult, din viaţa Preasfintei 
Născătoare de Dumnezeu. Doresc să mă opresc aici doar asupra a două lucruri. 
Mai întâi, că mergea des la Golgotha, la Muntele Măslinilor, în Grădina 
Ghetsimani, la Bethleem, şi în alte locuri pe care călcaseră paşii Fiului ei. 


În fiecare din aceste locuri, ea se ruga cu genunchii plecaţi, şi mai cu seamă se ruga 
astfel la Golgotha. Astfel oferă ea creştinilor primul model şi îndemn de a cerceta 
locurile sfinte din dragoste pentru Acela care prin Prezenţa Lui, prin Patima Lui 
şi prin Slava Lui a făcut din aceste locuri altare sfinte de închinare omenirii 
dreptcredincioase. 


Mai învăţăm din exemplul vieţii Maicii Domnului cum să ne Săvârşim 
rugăciunea: cu evlavie, în genunchi, şi cum să ne rugăm pentru ca Sfârşitul 
nostru Să fie repede, fără durere, şi neînfruntat de cumpliţii diavoli care păzesc 
sufletul omului la ieşirea şi după ieşirea lui din trup, spre a-l arunca în gheena 
focului. 


Maica Domnului s-a rugat să nu vadă feţele acestea necurate care pedepsesc pe cei 
înnegriți de păcat. Ne închipuim noi oare cât de cumplită este trecerea sufletului 
prin vămile văzduhului? Dacă însăşi cea Preacurată S-a rugat să fie scutită de 
această cumplită vedere, oare noi, păcătoşii, ce vom face? Căci ea s-a rugat 
astfel din adânca ei smerenie, nepunându-şi nicicum nădejdea în nevinovăția ei 
de Maică a lui Dumnezeu. 


Cu atât mai puţin trebuie noi să ne încredem în faptele noastre bune, şi cu atât mai 
mult trebuie să cădem la Dumnezeu şi să ne rugăm pentru sfârşit bun, fără durere, 
neînfruntat vieţii noastre, şi de toată îngrozirea satanei netulburat. Vai cu seamă 
trebuie să ne rugăm lui Dumnezeu ca să ne dăruiască a ne ruga astfel chiar şi în 
ceasul sfârşitului nostru. 


(Din “Proloagele de la Ohrida - Volumul 2") 


Sfântul Teofan Zăvorâtul — La Adormirea Preasfintei Născătoare de 
Dumnezeu (1) 


De ce este numită „adormire” moartea Maicii lui Dumnezeu? Cum să ne 
pregătim pentru ieşirea din această viaţă în aşa fel, încât s-o întâmpinăm nu 


numai fără frica necazului, ci chiar cu bucurie? 


Acum  prăznuim Adormirea Preasfintei Stăpânei noastre, de Dumnezeu 
Născătoarea şi Pururea Fecioara Maria. Aceasta a fost însă moartea Maicii lui 
Dumnezeu - moarte adevărată, asemenea morţii oricărui om. Și atunci, de ce a fost 
numită „adormire"? Poate pentru că Preacurata n-a fost ţinută mult timp în 
legăturile morţii şi în tărâmul stricăciunii, ci după trei zile s-a descoperit că ea a 
înviat, asemenea Fiului ei, Domnul lisus Hristos, dar mai ales pentru că 
moartea aceasta a fost cu pace, lină, plăcută, cu dulceaţă, asemenea unui Somn 
dorit, liniştit, după istovirea trupului de către ostenelile zilei. 


Dar nu aşa ar trebui să fie, oare, şi moartea noastră? Da. Preasfânta Născătoare de 
Dumnezeu este Mama noastră, iar noi suntem copiii ei. Ea merge înainte, noi avem 
datoria să o urmăm. Şi iată lecţia pe care o primim de la Adormire noi, care 
prăznuim ziua Adormirii: an de an, apropiindu-ne de moarte, să ne îngrijim în tot 
Chipul ca moartea noastră să nu fie smulgere cu sfăşiere şi tulburare a sufletului 
din trup, ci ieşire paşnică şi fără de tulburare din această lume în alta, asemenea 
unei adormiri tihnite şi line... Se ridică întrebarea: cum sa ajungem la aceasta şi 
ce se cere din partea noastră în acest scop? 


Moartea nu este nimicire, ci trecere din acest sălaş pământesc în altul. Dar să 
luăm un exemplu din viaţa obişnuită: când trec oamenii dintr-un loc în altul cu 
sufletul nu numai liniştit şi împăcat, ci chiar bucuros? Atunci când nu sunt legaţi 
prin nimic de locul din care ies, iar de locul unde se mută nu doar că nu se tem, ci 
doresc din toată inima mângâierile şi plăcerile pe care le aşteaptă acolo. Aşadar să 
ne însuşim această dispoziție sufletească şi în privința morții, şi atunci o vom 
întâmpina nu doar fără necaz şi fără frică, ci cu dorinţă plină de bucurie... Şi 
anume: 

1. Să stingem în noi orice împătimire faţă de trup şi faţă de tot ce este trupesc, faţă 
de pământ şi faţă de tot ce e pământesc. Pentru că atunci când nimic nu te mai 
leagă de pământ, ce necaz să mai fie când îl părăseşti? Un lucru se desparte cu 
uşurinţă de altul atunci când nu sunt legate şi nu sunt încleiate, ci numai alipite 
unul de altul: cu uşurinţă se desparte şi sufletul de trup atunci când în el nu sunt 
împătimiri față de trup şi când el, petrecând în trup, nu vieţuieşte după trup. 
Călătorul ce merge spre ţinta sa părăseşte liniştit şi fără neplăcere locurile unde 
face popas. De ce? Fiindcă totul e pentru el străin. Şi atunci când inima noastră va 
socoti străin de sine tot ce e pământesc, nu vom avea greutăţi la trecerea în 
cealaltă viaţă. 


Bineînţeles, nu putem trăi fără unele lucruri Sau chiar fără multe lucruri. Putem 
dobândi însă o asemenea aşezare sufletească faţă de ele încât să ne putem 
despărți de ele tot atât de uşor ca şi cum am dezbrăca o haină de care nu mai 
avem nevoie. De asta să ne şi îngrijim! Cam greu? Da... însă putem face aceasta nu 
dintr-o dată, ci câte puţin. Cum încurcă vrăjmaşul sufletul în împătimirile 
pământeşti? Le aduce una după alta cu stăruinţă, aşa cum păianjenul încurcă gâzele 
care îi cad în plasă, aruncând asupra lor pânză după pânză. Dimpotrivă, cine vrea 
să iasă din aceste curse trebuie să aibă priceperea de a lucra tocmai pe dos - de a 
tăia împătimire după împătimire, începând cu cele mai mici şi ajungând la cele 
mai mari. Cel care s-a împotmolit în noroi scoate mădular după mădular, până se 
eliberează cu totul: aşa să tăiem împătimire după împătimire, până ce vom deveni 
cu desăvârşire liberi. Dacă ne vom osteni în felul acesta, în ceasul morţii putem să 
fim deja rupţi de toate şi gata să părăsim fără necaz pământul şi tot ce e 
pământesc, aşteptând numai porunca lui Dumnezeu. 


2. însă nu doar împătimirile pământeşti pot tulbura liniştea sufletului în ceasul 
morții. Nu mai puţin decât acestea tulbură teama: cum ne vom arăta pe lumea 
cealaltă, unde trebuie să te arăţi înaintea feţei lui Dumnezeu, Dreptul Judecător, ai 
Cărui ochi sunt mai luminoşi decât soarele, pătrunzând toate şi văzând toate - iar 
noi avem multe păcate. Cel care ştie că s-a făcut vinovat cu ceva se teme să meargă 
la mai-marele său şi cu atât mai mult la împărat: şi păcătosul se teme să se 


înfățişeze înaintea lui Dumnezeu - atât de teamă încât, după cuvântul dumnezeiesc, 
sunt împinşi să strige: „Munţilor, cădeți peste noi!" Pricina sunt păcatele, care-L 
jignesc pe Dumnezeu. Ca atare, dacă doreşte cineva să întâmpine fără frică 
moartea şi să treacă liniştit pe lumea cealaltă, să aibă grijă să fie fără de păcat 
sau, dacă deja a păcătuit, să facă în aşa fel încât păcatele să nu îi fie spre 
osândă. Cum se face asta? Prin pocăință nefăţarnică şi prin hotărârea de a nu 
mai încălca poruncile Domnului. Cine a păcătuit să nu mai păcătuiască, iar pentru 
păcatele dinainte să facă pocăință. 


Dezlegarea preoțească rupe zapisul păcatelor, iar zapisul, odată rupt, îşi pierde 
toată puterea, din vrerea însuşi Judecătorului, Care a zis: Câte veți dezlega pe 
pământ, vor fi dezlegate fi în ceruri (Mt. 18, 18). încredințarea că aşa stă 
lucrurile umple inima păcătosului cu nădejde bună, şi măcar că el ştie că a 
păcătuit, merge înaintea Judecătorului fără cutremur, ştiind că înaintea venirii 
lui acolo a mers îndreptăţirea, altfel spus că acolo este înaintea Judecătorului un 
Mijlocitor gata să îi ia partea... Căci dacă va păcătui cineva, Mijlocitor avem 
către Tatăl, pe lisus Hristos, Cel drept ( In 2, 1). 


Dacă un criminal ar fi încredinţat că pentru el va mijloci moştenitorul tronului, al 
cărui cuvânt are putere înaintea împăratului, ar merge la împărat fără frică, orice 
fărădelege ar fi făcut. Aşadar fără frică şi tulburare se poate arăta înaintea 
Judecătorului Dumnezeu şi păcătosul care s-a pocăit, întrucât acolo va mijloci 
pentru el Fiul Unul-Născut al lui Dumnezeu, Care a luat păcatele noastre asupra Sa 
şi le-a ridicat pe cruce, şi Care a zis: Veniţi la Mine, toţi cei osteniţi fi împovăraţi 
de păcate, Eu vă voi odihni pe voi (Mt. 11, 28) Prin urmare, cine vrea să moară 
liniştit, să se pocăiască şi de acum să nu mai păcătuiască... 


3. Dacă, după aceea, la aceste două aşezări sufleteşti - adică la ruperea de toate cele 
pământeşti şi la pocăință - vom mai adăuga şi dorinţa bunătăților viitoare, vom 
întâmpina moartea nu doar fără necaz şi frică, ci chiar cu bucurie. Unii pleacă 
bucuroşi dintr-o casă atunci când în ea e umed, ori sobele scot fum, ori acoperişul e 
prost... Unii, deşi nu au în casă asemenea neplăceri, se mută cu bucurie în alta 
deoarece presupun că vor avea parte în ea de mai mult confort şi de avantaje mai 
mari. Astfel, când vom pricepe cu mintea şi simţi cu inima pe de o parte sărăcia 
şi nimicnicia bunătăţilor pământeşti, iar pe de alta înălțimea şi necuprinderea 


bunătăţilor care ne aşteaptă pe lumea cealaltă, vom dori trecerea din această 
lume în cealaltă nu numai cu plăcere, ci chiar cu năzuinţă puternică, 


Sufletul care a înţeles ce înseamnă viaţa de aici şi viaţa pe lumea cealaltă va 
suspina după aceasta din urmă aşa cum cel robit suspină după patrie, călătorul - 
după casa sa şi cel ce sade în temniţă - după libertate... şi cu multă dorire va chema 
moartea ca pe o izbăvitoare, binefăcătoare şi mângâietoare. Veţi întreba: „Cum 
poate fi înălțat sufletul la o asemenea aşezare?" Prin cugetarea la nimicnicia 
bunătăţilor pământeşti şi la măreţia celor cereşti - iar cel mai sigur prin 
simțământul amărăciunii tuturor celor pământeşti şi prin gustarea dulceţii celei 
cereşti. Pentru că atunci, gustând dulce, nu va mai vrea amar - se va feri de acesta 
din urmă şi îl va pofti pe cel dintâi. Sau, şi mai bine zis: atunci sufletul va fugi din 
această viaţă în cealaltă aşa cum fuge omul la aer curat dintr-o cameră înăbuşitoare. 


Iată tot ce ne face trebuinţă pentru a muri liniştiți: Să nu avem împătimiri faţă de 
cele pământeşti, să trăim în virtute după ce ne-am curăţit conştiinţa, Să educăm 
în noi înşine dorinţa puternică de bunătăţile veşnice. Cea dintâi şi cea din urmă 
vin de la sine atunci când va fi în noi ceea ce este de căpetenie: conştiinţa curată 
şi faptele cele bune. 


Fraţilor şi părinţilor! Ştim că între toate cele nesigure de pe acest pământ un singur 
lucru este cu totul sigur: faptul că vom muri... şi că moartea va fi pentru noi fie 
amară şi chinuitoare, fie plăcută şi desfătată. Deci, să nu ne arătăm a fi proprii 
noştri vrăjmaşi, amarând ca nişte nepricepuţi trecerea din această viaţă în cealaltă, 
de vreme ce avem toate mijloacele pentru a o îndulci. Azi, mâine vine moartea - 
deci, să fim gata! lată, vin curând! zice Domnul (Apoc. 22, 12). Mica osteneală 
purtată în acest scop va fi răsplătită cu bucuria cea veşnică. Şi chiar de se va 
întâmpla să purtăm o osteneală mare şi să pătimim, nu vom ieşi în pagubă... pentru 
că.pătimirile vremii de acum nu sunt vrednice de slava care va să se arate întru noi 
(Rom. 8, 18). Amin! 


Sfântul Teofan Zăvorâtul — La Adormirea Preasfintei Născătoare de 
Dumnezeu (II) 


Viaţa noastră pământească e începutul vieţii noastre nesfârşite şi mijloc neapărat 
trebuincios pentru dobândirea veşnicei fericiri. Sub orice formă s-ar manifesta 
viaţa pe pământ, ea merge către acest scop. 


AStăzi prăznuim Adormirea Preacuratei Stăpâne de Dumnezeu Născătoare, 
altfel spus fericita ei ieşire din această viaţă, prin care ea s-a mutat la viaţa cea 
adevărată, fiind Maica Vieţii. leşirea aceasta ne aduce aminte de ieşirea noastră, 
iar ieşirea noastră - de intrarea noastră în această viaţă. Astfel, iau chip în mintea 


cealaltă - uşa morţii - se află la sfârşitul ei. Intre aceste două uşi se mişcă viaţa 
omenească cea nesfârşit de felurită. Ridicaţi-vă cu gândul deasupra pământului şi 
priviţi de acolo la toții fiii oamenilor, priviţi mai cu deadinsul, şi nu vă veţi putea 
înfrâna de la întrebarea: „Ce înseamnă toate acestea, cum sunt rânduite toate şi 
pentru ce?" 


Mulţi şi-au pierdut mintea încercând să dea răspuns la întrebarea aceasta. lar sfânta 
credință răspunde la ea simplu, dându-ne, totuşi, cel mai deplin, cel mai liniştitor 
răspuns. Ea spune că viața noastră pământească e începutul vieţii noastre 
nesfârşite şi mijloc neapărat trebuincios pentru dobândirea veşnicei fericiri. Sub 
orice formă s-ar manifesta viaţa omului pe pământ, ea merge către acest scop, dacă 
vieţuitorul va lua aminte la sine însuşi. 


Intoarceţi-vă la începutul omenirii. Primul lucru pe care îl veţi vedea este faptul că 
viaţa noastră nu trebuia să fie cum e acum. Noi ne-am făcut-o astfel, căzând în 
protopărinţi. în rai ne-am fi născut, în rai am fi trăit. Raiul a fost pierdut. Aşa cum 


ne-am fi născut în rai vor deveni acum cei vrednici de asta de-abia după moarte, iar 
deplin - abia după înviere şi cea de-a Doua Venire. 


Iar viaţa asta, plină de neputinţe, imperfecţiuni, căderi, necazuri şi de tot felul de 
strâmtorări, ne-a fost dată ca arenă de curăţire, punere la încercare şi osteneală 
aducătoare de merite. Să ne oprim la gândul următor: viața aceasta ne-a fost dată 
ca să ne curăţim şi prin osteneala facerii de bine să merităm fericirea veşnică. 
Oricât ar fi ea de neluminoasă, Domnul caută spre ea dintru înălțime. Osteneşte- 
te, slujeşte Domnului după putere, şi osteneala ta va primi la vremea potrivită 
răsplata fericirii pe veşnicie. 


„Tot trebuie să te osteneşti, vor zice unii, tot trebuie să slujeşti Domnului; dar ce 
pot eu să fac - sărac, bolnav, umil?" Tocmai aceasta e mângâierea, că oricum ar 
fi viaţa lui, oricât de puţine ar fi mijloacele materiale pe care i le oferă ea, 
oricine poate face fapte de preț înaintea ochilor lui Dumnezeu şi vrednice de 
răsplată în viaţa veşnică. 


Domnul hotărăşte cât preţuiesc şi ce vrednicie au faptele după puterile omului şi 
după acea aşezare a duhului cu care au fost făcute. Tocmai de aceea a şi fost 
statornicită o sferă atât de necuprinsă a facerii de bine - faptă, cuvânt, gând. Nu 


poţi să faci bine cu fapta? Fă cu cuvântul. Nu poți cu cuvântul? Atunci fă cu 
gândul. 


Cine nu e în stare să facă măcar ceva din toate acestea? De altfel, chiar fapte bune 
cine nu poate să facă? Cine nu poate să dea o cană de apă rece? Domnul vede şi 
preţuieşte chiar şi această faptă. Văduva a dat pentru templu doi bănuţi, iar Domnul 
a prețuit atât de mult fapta ei, încât a pus-o mai presus de toate celelalte. Vu re pita 
că eşti sărac, bolnav, umil, şi să nu zici: „Dacă aş fi bogat, om de vază, celebru, 
aş face atâta bine”, ci să te iei doar seama ce mijloace de a face bine îţi pune la 
îndemână condiţia ta, şi pe acestea să le pui la lucru. Oamenii care o duc bine 
pot face mai mult bine, şi ei sunt datori Să îl facă, şi de la ei se va şi cere 
socoteală mai mult. însă şi tu, care eşti mai prejos decât ei în toate, poți, cu 
puținele tale mijloace, să faci bine la fel de preţios şi totodată să fii tras la 
răspundere cu la fel de multă asprime. Totul este potrivit puterilor pe care le-a 
dat Dumnezeu spre facerea de bine. De aceea s-a şi poruncit: „Fă după putere!” 
Trebuie să înţelegem însă prin aceasta „din toate puterile”, ca să nu se facă 
rabat leneviei şi interesului egoist. 


Sunt înţelepţi care se zbat din răsputeri să îi niveleze pe oameni. Bineînţeles, nu 
vor reuşi niciodată. Iar Domnul, Purtătorul de grijă, îi nivelează fără osteneală, 


însă nu prin condiţia lor economică şi socială, ci roadele faptelor şi prin 
prețuirea lor. EI şi pe cel care se bucură de bunăstare îl preţuieşte mai puţin atunci 
când acesta nu îndreaptă pe de-a-ntregul spre bine largile lui mijloace, şi pe cel ce 
e mai năpăstuit în viaţă îl aşază mai presus de acesta dacă îşi îndreaptă toate 
mijloacele trupeşti spre slava lui Dumnezeu. în această singură lege a purtării de 
grijă dumnezeieşti Stă toată mângâierea noastră. 


Primeşte din tot cugetul şi din toata inima această lege şi osteneşte-te cu 
seninătate în sfera ta, fără să te uiţi cum este unul şi cum e altul. Cercerează-te 
pe tine însuţi (v. | Cor. 11,31; II Cor. 13, 5). Viză-te sub propriile-ţi picioare şi 
întoarce spre bine orice ţi se întâmplă. Cu gândul să treci în starea de dincolo de 
mormânt şi Să te uiţi: fericirea e pregătită acolo şi pentru tine, ultimul om, la fel 
ca pentru toţi cei ce au întâietate faţă de tine. Osteneşte-te, şi Domnul nu va uita 
osteneala ta cea de mică întindere la fel cum nu are Să uite ostenelile cele 
cuprinzătoare. Chiar dacă nu ai mâini, chiar dacă n-ai picioare şi te tăvăleşti 
undeva, într-un colţ nevăzut, nici asta nu-ţi îngrădeşte intrarea în fericire - numai să 
nu îţi vinzi sufletul, ci să rabzi cu seninătate şi să-L binecuvântezi pe Dumnezeu. 


Unii şed şi cugetă: „Dacă aş avea cutare şi cutare lucru, aş face cutare şi cutare”. 
Cine ştie dacă ai face ceva bun dacă ai fi mai înstărit; în schimb, este neîndoielnic 
faptul că visând astfel poți scăpa prilejurile de a face binele care îţi sunt la 
îndemână, şi pentru asta vei da socoteală. Domnul ştie mai bine decât noi ce 
trebuie dat fiecăruia. Dacă EI ne-ar preţui după mijloacele de a face binele, atunci 
am mai putea gândi aşa ceva - însă EI judecă nu după mijloace, ci după felul 
întrebuinţării lor. Slugă bună, în puțin ai fost credincios... intră întru bucuria 
Domnului tău (Mt. 25, 23). Asta a spus El despre cei care îndreaptă spre bine 
puţinele lor mijloace. 


Aşa sunt hotărârile lui Dumnezeu în ce priveşte întocmirea feluritelor noastre 
destine pe acest pământ! Dându-ne seama de preţul pe care-l are înaintea ochilor 
lui Dumnezeu situaţia de pe pământ a fiecăruia şi liniştindu-ne pe de-a-ntregul, în 
voia lui Dumnezeu, cu privire la soarta noastră vremelnică, 


Sfântul Teofan Zăvorâtul — La Adormirea Preasfintei Născătoare de 
Dumnezeu (III) 


Adormirea Maicii lui Dumnezeu - nădejde a trecerii la viaţa veşnică. Moartea e 
soarta tuturor, pe când slava de după moarte e moştenirea credinţei curate şi vii. 


În toată lumea creştină se prăznuieşte luminat Adormirea Preasfintei Stăpânei 
noastre de Dumnezeu Născătoare, pentru că ea, după învierea şi înălțarea 
Domnului, este cea mai apropiată şi mai vie încredințare de slava menită celor 
ce cred în Domnul. Priveşte la Adormire, şi vei pricepe care este nădejdea 
chemării noastre, iar când vei pricepe nu vei cruța nimic pentru a o dobândi. 
Iată icoana! Maica Domnului a trecut la cele veşnice. O înconjoară Apostolii, 
care se tânguiesc. Pe loc Se pogoară însă Domnul, înconjurat de îngeri şi de toţi 
Sfinţii, şi primeşte în braţele Sale preacuratul ei suflet. Aşa a fost cu Maica lui 
Dumnezeu. Ea este însă şi Maica noastră, a tuturor, şi a înnoit această cale de 
mutare din viaţa aceasta în cealaltă, ca în urma ei să se strămute mai apoi la 
Dumnezeu, pe aceeaşi cale, şi toţi apropiații ei, şi ca la vremea potrivită să poată 
mărturisi: „lată eu şi copiii mei!" Moartea e soarta tuturor, pe când slava de după 
moarte e moştenirea credinţei curate şi vii. 


Văzând cu mintea această slavă şi nestrămutarea făgăduințelor ei, precum şi 
înrâurirea pe care încredințarea de acest lucru o are asupra întocmirii vieţii noastre 
duhovniceşti, Apostolul Petru nu se poate înfrâna să nu strige: Binecuvântat fie 
Dumnezeu... Care ne-a născut din nou, spre nădejde vie, spre moştenire 
nestricăcioasă si neîntinată şi neveştejită, păstrată în ceruri pentru noi! (| Petr. |, 
3) Păgânii n-aveau nădejde, după cum ne încredinţează Apostolul Pavel. Vă/ejJea 
moştenirii vieţii veşnice a devenit trăsătură deosebitoare a creştinilor şi cel mai 
puternic sprijin al tăriei morale pentru răbdarea tuturor ostenelilor şi lipsurilor 
care sunt de neocolit în viaţa cea după credinţa în Domnul. A căzut această 


verigă din lanţul mişcărilor duhovniceşti ale omului - şi iată că Domnul o pune la 
loc şi reface duhul, care căzuse în nenădăjduire. în Sine învie, înalţă la cer şi aşază 
de-a dreapta lui Dumnezeu şi Tatălui firea omenească, după ce a dat mai înainte 
încredințare că unde este EI, acolo va fi şi sluga Lui (v. In 12, 26). După aceea, le 
înfăţişează tuturor în chip vădit mutarea la slavă a Maicii Lui şi a noastre. în fine, 
nu o dată a arătat aceasta asupra apostolilor şi a multor sfinți, şi totul ca să 
întipărească în chip cât se poate de pipăit nu numai gândul, ci şi simţirea slavei 
celei după aceea (| Petr. 1, 11). 


Duhul cel nou al vieţu îi umplea pe credincioşii care intrau în această făgăduinţă. 
Ei încetau să mai trăiască pe pământ şi pentru pământ, având vieţuire în ceruri, 
după cum arată apostolul, ca nişte moştenitori ai lui Dumnezeu şi împreună- 
moştenitori cu Hristos. lată de ce putea oricine să adeverească prin cuvântul 
apostolului: „Cine şi ce ne va despărţi de Domnul? Nimeni şi nimic". Simţeau şi 
ei necazurile când erau în împrejurări aducătoare de necaz; însă răbdau 
necazurile, iar prin nădejde se bucurau. Trăind în lume, aveau ceea ce este 
socotit în lume a fi bun, şi îi vedeau şi pe alții că au acestea, însă pe toate le 
socoteau a fi gunoi, din pricina nădejdii care le stătea înainte. 


Greu le era şi lor să fie neclintiţi, să nu dea înapoi în viaţă şi în credinţă; ei biruiau 
însă toate ostenelile prin nădejdea că cel credincios în puţine va fi pus peste 
multe, că va fi proslăvit împreună cu Cel pentru Care pătimeşte (v. IL Tim. 2, 12; 
Apoc. 21,7). 


Să vă chem oare, fraţilor, a ţine nădejdea care ne este pusă înainte (Evr. 6, 18) 
pentru a o avea ancoră tare şi de nădejde a sufletului? Aş dori ca la o asemenea 
chemare să răspundeţi cu dojana: „Oare noi nu suntem creştini?”. M-aş putea 
bucura de o dojana ca aceasta. Dar dacă la cuvântul despre nădejde inima va 
răspunde cu întrebarea nedumerită: „Ce este nădejdea şi la ce foloseşte ea în 
viață?", asta va însemna că acest cuvânt, „nădejde”, este şi de neînțeles pentru 
minte, şi de neîncăput pentru inimă. Să ştiţi, cel puţin, că dacă dulceața cea 
vremelnică a păcatului, sau nici măcar neapărat a păcatului, atrage cu putere, 
dacă neplăcerile cu care se întâlneşte omul în viaţă îi moleşesc duhul şi nasc 
cârtirea, dacă osteneala de a împlini îndatoririle cerute sau consfinţite de 
credinţă - ea singură - omoară râvna pentru ele, acesta 


Când casa este luminată, toți îşi dau seama de acest lucru după lumina care iese pe 
ferestre: când casa sufletului nostru e luminată de nădejde,lumina aceasta nu 
poate să se ascundă, ci se descoperă îndată prin nepăsarea faţă de plăcerile 
trupeşti şi lumeşti, prin Seninătatea şi pacea sufletului în pofida tuturor 
potrivniciilor dinafară şi prin necontenita râvnă nestinsă de a sluji Domnului în 
sfera unde am fost puşi, în pofida tuturor ostenelilor. Despre cel în care are loc 
asta se poate spune că a fost născut spre nădejde vie, iar cel în care nu are loc este 
cufundat în nenădăjduire şi e în lume ca un om fără Dumnezeu. 


Dacă ne vom cerceta pe noi înşine cum se cade, câţi dintre noi vor trebui aşezaţi 
în cea din urmă tagmă? Cu toate acestea, puţini se vor învoi să se socoată creştini 
neadevăraţi, nedeplini. Nădejdea este simțământul cel mai subțire. Spre 
mângâierea noastră, dobândirea ei este simplă şi pipăită. Vrei să te împodobeşti cu 
nădejdea? începe să slujeşti Domnului prin împlinirea poruncilor Lui, şi vei 
naşte nădejdea, şi vei creşte în ea. Sluga credincioasă stăpânului este încredinţată 
că stăpânul e binevoitor faţă de ea şi că nu o va lăsa nicidecum de izbelişte: cel 
credincios lui Dumnezeu nu poate să nu poarte în sine simţirea bunăvoinţei Lui şi a 
încredinţării că îl aşteaptă răsplăţi din partea Lui. Dimpotrivă, şi fiul îşi pierde 
încredințarea în bunăvoința tatălui său atunci când calcă în vreo privinţă voia lui 
vădită: şi la cei care viețuiesc cu sfinţenie nădejdea piere când ei încalcă cu bună 
ştiinţă porunca vădită a lui Dumnezeu. în viață se întâmplă ca cel care a crezut să 
purceadă a sluji Domnului. Această slujire naşte nădejdea. 


Nădejdea, la rândul său, aprinde şi mai mult râvna de a plăcea lui Dumnezeu. 
Când omul face mult pe placul lui Dumnezeu, aceasta întăreşte din nou 
nădejdea. Și astfel, ele se sprijină, se întăresc şi se cresc una pe alta, până când 
în cele din urmă toate cele lăuntrice şi dinafară sunt cuprinse de nădejde - şi 
însuşi Dumnezeul nădejdilor umple întreg omul (v. Rom. 15, 13). Şi ce fericire 
poate fi mai mare decât atunci când inima dă mărturie că Dumnezeu nu mai este 
în noi doar nădejde, ci şi gustare a slavei? 


Sfântul Simeon Metafrastul - Adormirea Maicii Domnului 


EPIFANIE MONAHUL SIMEON METAFRASTUL 
MAXIM MĂRTURISITORUL 


despre a 
Nașterea, Viaţa și Adormirea 
Maicii Domnului 


Cuvânt despre câte s-au întâmplat de la naşterea şi creşterea Preasfintei 
Stăpânei noastre de Dumnezeu Născătoarea, de la naşterea cu dumnezeiască 
cuviință a lui Hristos Dumnezeul nostru şi până la săvârşirea ei de viaţă 
purtătoare, încă şi despre arătarea veşmântului ei scump şi cum această mare 
bogăţie s-a făcut comoara creştinilor. 


De aici preasfântul trup a fost dus în preasfântul Ghetsimani şi acolo a fost predat 
mormântului — şi ce era de mirare, căci Fiul ei, Care era Dumnezeu, a fost şi El 
îngropat omeneşte? — iar prin acesta a fost trimis spre corturile cereşti şi 
dumnezeieşti. Încredinţează cuvântul acesta Iuvenalie, dumnezeiescul episcop al 
Ierusalimului (între anii 422-458, pomenit ca sfânt pe 11 iulie), iar acesta e un 
bărbat sfânt şi purtător de Dumnezeu care zice că dintr-o predanie veche şi 
adevărată a ajuns la el cuvântul acesta, şi spune aşa: 


Trei zile întregi sfinţii apostoli au rămas la mormânt ascultând imne 
dumnezeieşti cântate de sus; iar după a treia zi, pentru că unul din apostoli s-a 
întâmplat să lipsească de la îngropăciune din motive ţinând de o iconomie mai 
dumnezeiască, astfel încât această minunată depărtare să se facă cunoscută 
tuturor, vine şi el şi, pe drept cuvânt, lucrul i se face prilejul unei întristări 
nemăsurate şi nu Suporta faptul că n-a fost părtaş la un lucru atât de frumos. 


Deci sfânta ceată a apostolilor, socotind că nu e drept să nu vadă şi să 
îmbrăţişeze şi el acel trup de viaţă purtător, porunceşte să i se deschidă îndată 


mormântul. Acesta a fost deschis, dar comoara dinăuntrul lui nu era nicăieri, 
zăcând în el numai cele de îngropare, ca la Copilul ei după Inviere [In. 20, 6-7]. 


Pe care acela şi cei de faţă, îmbrăţişându-le şi umplându-se de negrăită bună 
mireasmă şi har, pecetluiesc din nou mormântul iar mireasma o transmit din 
tată în fiu celor de după ei. 


Aşa este cuvântul îngropării dumnezeieşti a trupului de viaţă purtător, căci 
Cuvântul Cel născut din ea a mutat-o întreagă la Sine Însuşi şi a binevoit ca ea 
Să vieţuiască şi să fie împreună cu EI pururea. lar în locul preacuratului său 
trup, cea care ne-a dat pricină de mult bine ne-a dat moştenire veşmântul ei. 


(Fragment din „Naşterea, Viaţa şi Adormirea Maicii Domnului. Trei Vieţi 
bizantine”, autori: Sf. Maxim Mărturisitorul, Sf. Simeon Metafrastul, Monahul 
Epifanie; Ed. Deisis, Sibiu 2007) 


Sfântul Maxim mărturisitorul - Adormirea Maicii Domnului 


103. Acum prin harul ei vom vorbi despre moartea sa şi despre mutarea ei din 
această lume la împărăţia veşnică; a asculta o astfel de istorie e bucuria şi lumina 
sufletelor prietene lui Dumnezeu. 


Când Hristos, Dumnezeul nostru, a vrut să o facă să iasă din această lume pe 
preasfânta şi curata Maica Sa şi să o ducă în Împărăţia Cerurilor pentru a primi 
cununa veşnică a bunăvoirilor şi ostenelilor mai adânci decât firea, pentru a o 
aşeza la dreapta Sa cu veşmânt de aur ţesut cu strălucire din felurite culori şi să 
o proclame Împărăteasa tuturor făpturilor, să o ducă înăuntrul catapetesmei şi 
să o facă să locuiască în Sfânta Sfintelor, i-a vestit dinainte slăvita mutare. Şi i-a 


Arhanghelul a venit deci şi a întins ramura de finic care era semnul biruinţei. Ca 
în ziua în care ieşiseră cu ramuri de finic în întâmpinarea Fiului său, biruitorul 
morţii şi nimicitorul iadului, tot aşa Arhanghelul i-a întins Sfintei Fecioare această 
ramură, semn al biruinţei asupra pătimirilor şi sărăciei morţii, şi a spus: „Fiul şi 
Domnul tău te cheamă: E ceasul venirii la Mine a Maicii Mele! De aceea m-a 
trimis Să-ţi vestesc din nou, binecuvântată între femei! AStăzi, aşa cum ai umplut 
de bucurie pe locuitorii pământului, aşa vei bucura oştirile cereşti prin urcarea 


ta, tu cea binecuvântată care ai făcut să strălucească încă şi mai mult sufletele 
Sfinţilor. Bucură-te! cum ai Strigat odinioară, căci iei numele plin de har ca o 
cinste veşnică. Bucură-te, cea plină de har, Domnul este cu tine! Rugăciunile şi 
cererile tale urcă la Fiul tău în ceruri şi potrivit cererii tale îţi porunceşte să laşi 
această lume şi să urci în sălaşele cereşti şi să fii alături de EI în viaţa veşnică şi 
fără sfârşit!” 


Când Sfânta Născătoare de Dumnezeu Maria a auzit aceasta, s-a umplut de 
bucurie şi a dat îngerului răspunsul ei dintâi: 
Şi îngerul a plecat. 


104. Atunci Preabinecuvântata şi slăvita Născătoare de Dumnezeu Maria s-a ridicat 
şi plină de bucurie s-a dus în Muntele Măslinilor, ca să aducă Domnului în linişte 
şi în lucrarea harului mulţumirea şi cererile pentru sine şi pentru lumea întreagă. 
Urcându-se în munte, şi-a înălţat mâinile şi şi-a închinat rugăciunile şi mulțumirile 
lui Hristos, Fiul său. 


Atunci s-a întâmplat mare minune, pe care au ştiut-o cei ce s-au învrednicit de o 


copleşită de Domnul, s-a întors în Sion şi de îndată Domnul l-a trimis pe loan 
Evanghelistul şi Teologul pe un nor, căci Sfânta Fecioară dorea să-l vadă, întrucât 
Domnul îi dăduse porunca înfierii.Cea binecuvântată între femei l-a văzut şi s-a 
bucurat încă şi mai mult şi a poruncit rugăciunea. Și Sfânta Împărăteasă s-a rugat, 
iar după rugăciune, l-a înştiinţat pe loan şi pe celelalte fecioare ce se aflau 
acolo, prin vestea primită de la înger cu privire la mutarea ei şi le-a arătat 
ramura de finic pe care i-o adusese îngerul. 


A poruncit să pregătească casa, să aprindă candelele si căţuia cu tămâie, căci ea şi- 
a împodobit casa ca o cămară de nuntă ca să-L primească pe Mirele Cel nemuritor, 
Fiul ei mult milostiv, căci II aştepta cu o nădejde neclintită. 


Când acestea au fost săvârşite, ea a făcut cunoscut tovarăşelor şi cunoştinţelor ei 
taina mutării ei, iar ele s-au adunat la ea. Plângeau şi se tânguiau de despărţirea sa 
de ei, căci după Dumnezeu pe ea o aveau drept nădejde şi ajutor. 


105. Or, sora lor, Împărăteasa şi Maica Domnului îi mângâia pe unul câte unul 
şi pe toţi împreună, le-a dat o salutare mişcătoare şi le-a spus: 


Apoi a privit la loan Evanghelistul şi 1-a spus să dea cele două veşminte ale sale 
celor două văduve care o slujeau. 


Ea le-a descoperit tainele sărăciei şi blândeţii ei, adevărate preînchipuiri. După 
aceasta, a rânduit şi a poruncit cum anume să fie îmbălsămat şi unde să fie păstrat 
trupul ei preasfânt şi preacurat. Şi astfel, el a aşezat-o pe slăvita Maică a lui Hristos 
în sicriul ei, acest culcuş ce până atunci noapte de noapte fusese scăldat de 
lacrimile ochilor ei pentru dragostea Fiului său Hristos şi fusese luminat de 
rugăciunile şi cererile ei. 


Şi din nou ea a cerut să se aprindă sfeşnicele. Şi credincioşii strânşi acolo suspinau 
din nou încă şi mai mult pentru că au aflat de mutarea Sfintei Fecioare, Maica lor. 
Cădeau la picioarele ei şi o rugau să nu-i lase orfani, iar dacă pleca din această 
lume, să-i însoţească cu harul şi mijlocirile ei. 


106. Atunci Sfânta Născătoare de Dumnezeu şi-a deschis gura ei nestricăcioasă 
şi prea curată şi le-a spus: “Voia Pinlu Du zeulu ie cu mi 


Evanghelistul şi Teologul Ioan i-a primit şi i-a salutat în linişte şi i-a adus la 
Sfânta şi fericita Fecioară. Nu erau numai cei doisprezece, ci şi mulți alții din 
numeroşii lor ucenici aleşi şi făcuţi vrednici de cinstea apostoliei, cum ne spune 
marele Dionsie Areopagitul în Scrisoarea sa către Timotei, că el însuşi Dionisie şi 


Timotei şi lerotei şi alți prieteni au venit acolo împreună cu Apostolii la moartea 
Împărătesei. Au intrat înaintea ei şi au salutat-o cu frică şi respect. 


107. Dar Fericita şi Preasfânta i-a binecuvântat şi i-a înştiinţat de plecarea ei 
din această lume. Ea le-a povestit şi moartea ce îi fusese tâlcuită de către înger şi 
le-a arătat semnul morţii ei, ramura de finic dată ei de căpetenia îngerilor, i-a 
mângâiat şi i-a binecuvântat. I-a întărit şi încurajat în săvârşirea propovăduirii 
celei bune. 


I-a salutat pe Petru şi pe Pavel şi pe toți ceilalți şi le-a spus: 


Le-a rostit apoi o binecuvântare şi o astfel de învăţătură pe măsura slavei ei şi a 
poruncit rânduiala îmbălsămării şi îngropării sale şi-a ridicat mâinile şi a început să 
mulțumească Domnului şi să spună: 


108. Când Sfânta şi Preabinecuvântata Născătoare de Dumnezeu a tăcut după 
lauda şi rugăciunea ei, Sfinţii Apostoli au început să vorbească la porunca 
Duhului Sfânt şi au lăudat şi Slăvit fiecare după puterea sa şi după cum îi dădea 
Duhul Sfânt. Au lăudat şi au înălțat; nemăsurata bunătate a puterii 
dumnezeieşti şi prin teologia lor minunată au cântat corul slăvitei Maici a lui 
Hristos, cum spune Sfântul Dionisie, mai sus-pomenit, în capitolul în care arată 
care e puterea rugăciunii şi teologia scrisă cu hotărâre de fericitul lerotei. 


Cuvântul său către "Timotei pomeneşte în capitolul său adunarea Sfinților Apostoli 
la moartea Sfintei Născătoare de Dumnezeu şi cum prin porunca şi harul Duhului 
Sfânt fiecare a rostit elogiul şi lauda nemăsuratei puteri şi bunătăți a lui Hristos 
Dumnezeul nostru, care a socotit bun să vină pe pământ fără a se despărți de sânul 
Tatălui Său şi să se întrupeze din Fecioara neprihănită, El care a plecat cerurile şi 
S-a pogorât, a găsit-o pe Sfânta şi Preavestita Maria supusă şi mai adâncă decât 
întreaga fire a oamenilor şi a binevoit să locuiască întru ea şi din ea a îmbrăcat 
firea omenească şi S-a milostivit şi a mântuit firea oamenilor prin slăvita şi 
negrăita Sa providenţă, har şi slavă, în bunătatea şi milostivirea Sa nemăsurate. 


Şi iată ce stă scris în DIE iii voi povesti apoi tot 
cuvântul teologiei pe care Sfinţii Apostoli şi căpeteniile preoţilor noştri l-au rostit, 
căci e mai presus de orice cuvânt, cum o ştii tu însuţi frate Timotei. Şi tot ce a spus 
apoi marilor Apostoli fericitul lerotei, filozoful şi ucenicul marelui Pavel, Apostol 
prin harul Duhului Sfânt, lauda lui Hristos Dumnezeu şi cântul şi slava Maicii 
Sale preacurate şi fericite, cum o ştiau apostolii şi teologii înşişi: Duhul Sfânt a 
deschis gura Sa ca să rostească asemenea cuvinte de prea mărire”. 


După aceasta, din nou, Sfânta Născătoare de Dumnezeu i-a binecuvântat şi inima 
sa s-a umplut de o mângâiere dumnezeiască. 


109. Şi iată că s-a întâmplat măreaţa şi minunata venire a lui Hristos, Dumnezeul şi 
Fiul ei şi împreună cu El au venit oştirile nenumărate ale îngerilor şi arhanghelilor 
şi alte oştiri ale serafimilor, heruvimilor, scaunelor; toți stăteau cu frică înaintea 
Domnului, căci unde va fi împăratul acolo îl vor însoţi şi oştirile. 


Sfânta Fecioară ştia toate acestea încă de la început şi aştepta cu nădejde tare. 
De aceea spunea: După care 
Sfinţii Apostoli au văzut la fel de limpede, fiecare a văzut slava după puterea sa. 


Şi venirea de acum a Domnului era mai măreaţă şi mai înfricoşătoare decât cea 
dintâi, căci S-a arătat mai strălucitor decât fulgerul şi decât Schimbarea la Faţă 
lucrată pe Tabor, deşi a fost mai puţin decât Slava Sa firească, căci ea e 
nepătrunsă şi nevăzută. 


Atunci Apostolii au tremurat şi au căzut la pământ ca nişte morţi; iar Domnul 
le-a spus: Pace vouă!, cum le-a spus odinioară când a intrat prin uşile încuiate, 
căci erau în aceeaşi casă a lui loan adunaţi tot acolo, atunci de frica iudeilor, iar 
acum pentru moartea Maicii Domnului. 


Când Apostolii au auzit glasul dulce şi dorit al Domnului, au fost învioraţi şi 
întăriţi la suflet şi la trup şi au început să privească cu evlavie strălucirea slavei 
şi faţa Sa dumnezeiesc de frumoasă. 


Iar Preasfânta, prea curata şi prea binecuvântata Maică a lui Hristos s-a umplut 
de bucurie şi faţa sa strălucea de strălucirea slavei dumnezeieşti. Și ea vedea cu 
frică şi evlavie Slava şi strălucirea ce scânteiau din Împăratul şi Fiul ei lisus 
Hristos şi a a slăvit î încă şi mai mult Duis aciica Sa, s-a ici pentru Apostoli şi 


110. Şi a spus: 


Și, de îndată, la porunca Domnului, îngerii au început să laude cu voce dulce, cu 
glas auzit şi dorit, iar Sfinţii Apostoli s-au închinat în Duhul Sfânt şi lăudau cu 
laudă îngerească. 


Şi aşa, Preasfânta Maică a Domnului şi-a încredinţat fericitul şi curatul ei suflet 
Domnului, Împăratului şi Fiului ei şi a adormit un somn dulce şi mult dorit. 


Aşa cum a ocolit durerile naşterii cu o naştere negrăită, tot astfel nici durerile 
morţii n-au atins-o în vremea morţii sale, căci Impăratul şi Domnul firilor a fost şi 
atunci şi acum strămutătorul firilor. 


Mulţimile îngerilor şi-au întins mâinile lor nevăzute la trecerea sufletului ei 
sfânt. Casa şi împrejurimile s-au umplut cu o mireasmă negrăită. lar deasupra 
trupului ei sfânt plutea o lumină nevăzută de ochi. Şi aşa, Învățătorul şi ucenicii, 
cerul şi pământul au condus-o pe Sfânta Fecioară, Învățătorul şi Domnul 
milostiv şi Slăvit a dus sfântul suflet ai Maicii Sale preacurate în ceruri, iar 
ucenicii au aşezat trupul ei neprihănit pe pământ pentru a-l unge cu miresme şi 
a-l duce acolo unde ea voia şi după puţină vreme, pentru a fi dus în Rai Sau în 


au arătat nu numai credinţa şi dragostea lor, dar erau siguri că dobândesc har şi 
mare folos dacă fapta urma credinţei. 


111. De îndată însă ce s-a auzit de moartea Sfintei Împărătese, toţi bolnavii şi 
neputincioşii s-au strâns acolo. Atunci ochii orbilor s-au deschis, urechile surzilor 
s-au destupat, ologii s-au ridicat ca să meargă, demonii au fost alungaţi şi toată 
suferinţa şi boala s-au vindecat. Văzduhurile şi cerurile cerurilor se sfinţiseră prin 
înălțarea sufletului sfânt, iar pământul se făcuse cinstit cu sfințire prin trupul ei 
neprihănit. 


Atunci Apostolii l-au îndemnat pe fericitul Petru să rostească rugăciunea 
îmbălsămării. Petru 1-a silit pe Pavel şi loan să se roage. Ei însă n-au ascultat, ci s- 
au închinat înaintea lui ca înaintea căpeteniei Apostolilor. 


Fericitul Petru a ascultat cuvintelor lor cum se cuvenea în ceasul tainei. S-a rugat şi 
de îndată au înfăşat în fâşii sfinte şi au uns trupul ce cuprinsese pe Cel Necuprins, 
pe Impăratul şi Ziditorul celor văzute şi nevăzute şi l-au aşezat pe sicriu. 


Şi din nou Petru a început o laudă şi toată mulțimea Apostolilor a răspuns şi 
puterile cerurile psalmodiau nevăzut împreună cu ei, iar din pricina lămpilor, 
sfeşnicelor şi căţuilor, aerul strălucea înmiresmat. 


Apoi Sfinţii Apostoli au ridicat pe umeri sicriul cinstit şi la porunca Duhului Sfânt, 
au plecat în țarina Gheţimanilor, cum le fusese poruncit dinainte de Sfânta 
Născătoare de Dumnezeu. 


Ingerii mergeau înainte, străjuiau de jur împrejur şi încheiau mersul picioarelor lor. 
Apostolii psalmodiau şi toţi credincioşii o conduceau cu credinţă. 


Convoiul Fericitei şi Preamăritei era slăvit şi solemn. 


Toţi neputincioşii şi bolnavii erau vindecaţi şi nu erau doar şaizeci de voinici, viteji 
falnici din Israel în jurul lecticii împăratului, cum spune Scriptura, ci în chip văzut 
numeroşii Apostoli şi următorii lor şi toţi credincioşii, iar în chip nevăzut 
nenumăratele puteri ale îngerilor. 


112. Atunci, potrivnicul şi vrăjmaşul adevărului n-a putut să nu-şi mai arate încă o 
dată neobrăzarea. A îmboldit din nou pe ticăloşii iudei la pizmă şi atac, căci atunci 
când au văzut slăvitul convoi al cinstitei Maici a lui Hristos şi numărul Sfinţilor 
Apostoli şi al credincioşilor care îl urmau şi nenumăratele minuni ce aveau loc 
prin harul Sfintei Împărătese şi au auzit glasul laudelor dumnezeieşti de frumoase, 
ticăloasa pizmă a năvălit asupra poporului nechibzuit şi neînţelept, al neamului 
care cugetă pierzania, la care nu este cunoştinţă ca odinioară când mulțimile 
copiilor nevinovaţi mergeau înainte lui Hristos Împăratul a toate cu ramuri de 
finic şi spuneau: Osana, binecuvântat cel ce vine în numele Domnului, 
Dumnezeului Israel. 


Atunci căpeteniile preoților necredincioşi şi cărturarii erau furioşi şi combăteau cu 
pizmă ticăloasă pe milostivul dăruitor a toate pentru a-L osândi la moarte şi încă la 
moarte pe cruce. 


Și acum, în convoiul Maicii Sale slăvite şi neprihănite, ei s-au adunat la luptă 
pentru a răsturna câmpia armonioasă şi împodobită a Apostolilor şi credincioşilor 
şi cu strigăte necuviincioase au pornit să nimicească adunarea dumnezeiască. 


113. Atunci unul dintre necredincioşi cu statura mai înaltă decât ceilalți, ticălos 
şi neruşinat, a despicat cu îndrăzneală poporul credincioşilor ce urma chivotul 
sfințeniei. A ajuns la Sfinţii Apostoli ce purtau comoara cerească ce cuprinsese 
pe Cel Necuprins şi firea cea necuprinsă, şi-a întins mâinile sale necurate şi a 
apucat sicriul pe care odihnea trupul neprihănit al Preabinecuvântatei 
Împărătese, înaintea căruia tremurau chiar şi îngerii şi chiar şi heruvimii îl 


priveau cu evlavie. Cutezătorul si Smintitul a apucat sicriul ca să-l arunce la 
pământ. O, tu, suflet de fiară? Vânt nesăbuit! 


Dar de îndată a văzut dreapta răsplătire a faptelor sale, căci tocmai în clipa în 
care mâinile sale atingeau sicriul sfânt, amândouă i-au fost tăiate din umeri 
când a îndrăznit Să se apropie de ceea ce nu era vrednic să urmărească nici 
măcar cu ochii. Mânia lui Dumnezeu s-a abătut asupra lui şi el striga şi urla. 
Plâns şi deznădejde au căzut asupra lui ca şi asupra celorlalţi iudei ce se 
adunaseră împreună cu el. Mânia indignării venise din mâna îngerului furios. 
Ei S-au retras şi au fost ruşinaţi şi îngerul Domnului i-a urmărit. 


Această minune a avut loc pentru ruşinarea iudeilor şi a-i face să se teamă, dar 
pentru credincioşi a fost mai mult pricină de mândrie şi slavă. lar cel care mai 
întâi a fost cuprins de o nebunie extremă şi a fost numărat cu atacatorii şi 
hulitorii lui Dumnezeu, când a fost lovit după fapta sa, s-a ruşinat, a cugetat şi 
şi-a schimbat disprețul său în credinţă, iar pizma sa ticăloasă în frică şi zdrobire 
de inimă, iar mărturiile mincinoase şi hulele sale în căinţă şi în rugăciune. Nu 
mai avea mâini ca să le înalțe la rugăciune, ci cu lacrimi arzătoare şi cu glas 
îndurerat chema pe Fecioara Sfântă şi cerea milostivirea ei. 


sufletul lor şi îi face vrednici să se facă creştini şi să fie numiţi fii ai lui 
Dumnezeu prin harul botezului. Apoi, i-a vindecat cu milostivire rana mâinilor 
sale, căci atunci când iudeul pe drept lovit şi-a recunoscut greşeala, a început să 
se căiască şi să ceară cu lacrimi arzătoare şi a chemat cu durere numele lui 
Hristos şi al Sfintei Sale Maici Maria. 


Sfântul Apostol Petru a dat porunca de a opri sicriul sfânt şi au strigat chemând cu 
rugăciuni şi cereri pe Născătoarea de Dumnezeu şi au adus înaintea ei pe vinovatul 
rănit, zdrobit de căinţă prin sângele vărsat şi udat cu lacrimile ochilor săi. 


Atunci, el a atins sfântul sicriu nu ca mai înainte, ci s-a rugat cu frică şi cutremur şi 
fericitul Petru i-a aşezat mâinile tăiate la locul lor şi de îndată, prin harul lui 
Hristos şi al Preasfintei Sale Maici, mâinile tăiate din umăr s-au lipit din nou de 
trupul lor şi nu numai că au pierit junghiurile durerii, dar chiar şi urma rănii nu s-a 
mai văzut. 


Din acea chpă omul acela a crezut în Hristos, a fost botezat şi s-a alăturat 
numărului credincioşilor şi slăvea pe Hristos şi pe Preasfânta şi Slăvita Sa Maică. 
Această minune, rana năprasnică şi tămăduirea ei numaidecât, a întărit pe mulți din 
cei ce şovăiau în credinţă şi 1-a întors la credință pe mulţi dintre iudei, iar ei au 
mărturisit pe Dumnezeu pe care-L răstigniseră, pe Domnul lisus Hristos şi au 
proclamat-o pe Sfânta Sa Maică ca Născătoare de Dumnezeu. 


115. Şi astfel, cu o slavă şi o laudă încă şi mai strălucitoare, Apostolii au luat din 
nou pe umerii lor vrednici sicriul locuit de lumină şi slăvit al Sfintei Împărătese, 
păzit prin porunca cerului şi a pământului, nevăzut împodobit de oştirile îngerilor 
şi arhanghelilor şi de laudele şi cântările văzute şi recunoscute. 


Şi l-au adus la Gheţimani şi au aşezat în mormânt trupul fără prihană, sfântul tron 
trupesc al lui Dumnezeu, Sfânta Sfintelor, izbăvirea firii noastre, taina 
înfricoşătoare mijlocind unirea dintre Dumnezeu şi omenire, cetatea lui Dumnezeu 
din pricina căreia e numită slăvită din neam în neam, muntele în care i-a plăcut lui 
Dumnezeu să locuiască, în care s-au arătat venirile Dumnezeului şi Împăratului 
nostru care este întru sfinţi, uşa cea închisă prin care nimeni nu a trecut fără numai 
Domnul singur păzind-o închisă: Fecioara cea singură printre maici, Singura fără 
prihană Născătoare de Dumnezeu. 


Nu este de mirarea că Maica vieţii a fost pusă în mormânt, căci şi Fiul ei, Care e 
însuşi viaţa şi nemurirea, a suferit moartea trupească şi punerea în mormânt, 
dar prin moartea Sa a nimicit moartea şi a dăruit lumii viaţă. 


Nu se cuvine însă să trecem sub tăcere felul în care a fost aşezat trupul Fecioarei, 
cum l-au purtat în mormânt şi au aşezat sicriul încărcat de comoară nepreţuită. 
Căci au trebuit să ridice trupul fericit din sicriu şi să-l aşeze în mormânt şi toți 
Sfinţii Apostoli şi ceilalți care îl însoțeau au fost înfricoşaţi şi n-au îndrăznit să 
atingă cu mâinile lor trupul cel cu totul sfânt căci vedeau lumina care îl acoperea şi 
harul lui Dumnezeu ce era peste el. 


pune în mormânt Sfântul trup, căci Evanghelistul loan purta căţuia şi tămâia cu 
tămâie înmiresmată trupul sfânt al Împărătesei şi îl umplea de lacrimi. 


Atunci Petru şi Pavel n-au atins sfântul frup cu mâinile lor, ci au luat fâşiile ce 
atârnau ici colo plini de evlavie şi hotărâre şi aşa au ridicat fericitul trup din 
sicriu şi l-au aşezat în mormânt, ei Apostolii vestiți şi cu totul hotărâți care 
Slujiseră şi cinstiseră cum se cuvine şi cu vrednicie pe Fiul său şi în chip 


asemănător şi pe Preasfânta Maică, cinstită de îngeri şi de oameni, pe care toate 
neamurile o laudă şi o fericesc, cum a spus-o însăşi Fericita cu propria ei gură. 


Astfel, când această sfântă şi Sfântă a Sfintelor, trupul preabinecuvântatei de 
Dumnezeu şi pururea Fecioarei Maria a fost pecetluit în mormânt, Sfinții Apostoli 
au rămas acolo trei zile, ascultând frumoasa psalmodie a Sfinţilor îngeri, 
psalmodie dulce şi dorită, pe care limba oamenilor nu o poate zugrăvi, precum 
spune prorocul David: Treceam cu mulțime mare spre casa lui Dumnezeu, în glas 
de bucurie şi de laudă şi în sunet de sărbătoare. 


Glasul Paştelui, căci acolo era cu adevărat acest loc, sălaşul Domnului, casa 
minunată a lui Dumnezeu, în care i-a plăcut să locuiască Domnului slavei, 
Dumnezeului şi Impăratului păcii. 


117. Însă martori vrednici de crezare şi nemincinoşi ne-au înștiințat şi acest lucru, 
şi este vrednic de crezare şi sigur că în adunarea Sfinţilor Apostoli la moartea 
Împărătesei unul dintre Apostoli, prin voia providenţei, n-a putut să fie înştiinţat 
împreună cu ceilalți. 


Şi Sfinţii Apostoli l-au aşteptat ca să dobândească şi el binecuvântarea prin 
întâlnirea cu trupul cel binecuvântat şi fericit. A treia zi însă a Sosit şi Apostolul 
acesta şi i-a găsit pe ceilalţi prieteni ai săi pregătiți să cânte psalmi în faţa 
mormântului Sfânt. A auzit şi el psalmodia dulce a îngerilor şi i-a rugat pe Sfinţii 
Apostoli să deschidă mormântul cinstit pentru a vedea trupul slăvit al Preasfintei 
Născătoare de Dumnezeu. 


Fericiţii Apostoli au ascultat cererea fratelui lor prin porunca Duhului Sfânt şi 
au deschis mormântul cu frică. Şi când l-au deschis, n-au mai găsit trupul Slăvit 
al Sfintei Maici a lui Hristos, căci fusese mutat acolo unde voise Fiul şi 
Dumnezeul ei. 


Căci aşa cum Acesta S-a supus mormântului, când a suferit moartea în trup pentru 
mântuirea noastră şi a înviat a treia zi, tot aşa i-a plăcut să fie pus în mormânt şi 
trupul fără prihană al Preasfintei Maici şi ea să fie mutată în nestricăciunea cea 
veşnică după cum a voit sau ca cele două materii să fie unite din nou una cu alta, 
căci aşa I-a plăcut Ziditorului a toate să cinstească pe Născătoarea Lui, după cum 
ştie EL, singurul Împărat al slavei şi Domn al vieţii şi al morții. 


118. Atunci, fericiții Apostoli s-au umplut de uimire şi bucurie şi au ştiut că 
întârzierea unuia dintre Apostoli s-a întâmplat prin voia providenţei pentru 
descoperirea acestei taine, ca pentru el să se deschidă mormântul şi să se vestească 
mutarea sfântului trup. 


ŞI au lăudat pe Hristos care a cinstit-o pe Preasfânta şi Preacurata Sa Maică, căci 
erau plini de lumina şi mireasma mormântului sfânt în care fusese aşezat trupul 
Sfintei Fecioare cel mai desăvârşit; decât cerurile. 


Şi-n tot ţinutul Gheţimanilor s-a revărsat strălucirea şi mireasma. Au închis deci 
din nou sfântul mormânt, iar slăvita mutare a Sfintei Născătoare de Dumnezeu a 
fost propovăduită în lumea întreagă. S-a spus şi a ajuns până la urechile noastre 
cuvântul că Apostolul care a venit a treia zi era Toma sosit din India, pentru că 
aşa cum odinioară Învierea lui Hristos s-a făcut şi mai vrednică de crezare prin 
Toma, atunci când Domnul a intrat prin uşile încuiate în ziua a opta şi i-a arătat 
lui toate rănile şi coasta Sa sfântă, tot aşa şi acum, datorită lui Toma, să se 
cunoască mutarea trupului în chip nestricăcios fără prihană al Sfintei şi 
Pururea Slăvitei Născătoarei de Dumnezeu şi Pururea Fecioarei Maria. 


Atunci Sfinţii Apostoli, după rugăciune şi salutări întreolaltă, s-au împrăştiat din 
nou fiecare în ţara propovăduirii lui şi îi învățau pe toți păgânii în credinţa cea 
dreaptă după porunca şi cu ajutorul Domnului şi cu lucrarea minunilor. Astfel, 
deci, cerurile şi oştirile îngerilor s-au cutremurat prin urcuşul sufletului, iar mai 
apoi al trupului Preasfintei şi Fericitei Fecioare. 


Iar pământul a fost sfințit prin purtarea ei pe pământ şi prin punerea în mormânt şi 
de la sfintele veşminte ale trupului său. Toate văzduhurile şi toate făpturile au 
primit har prin vederea ei şi bunătatea ei nevăzută şi neîncetată şi tot pământul şi 
toate cetăţile şi toate sufletele credincioşilor s-au umplut şi au sporit prin lucrarea 
neîncetată a minunilor ei şi prin vindecările şi bunătățile nenumărate pe care Sfânta 
Maică lui Hristos le arată peste fiecare. 


Şi cine ar fi în Stare să povestească ajutoarele ei şi grija ei pentru noi toţi sau ce 
limbă va rosti cum se cuvine mulțimea bunătăţilor sale? 


119. Vom face cunoscut acum în cuvântul nostru întru slava lui Hristos Dumnezeu 
şi întru lauda Sfintei şi Preacuratei Sale Maici, nădejdea noastră şi mijlocitoarea 
noastră a tuturor, felul în care Născătoarea de Dumnezeu a trimis ca relicvă 
dorită veşmântul ei nestricăcios marii cetăţi a Constantinopolului şi felul în care 
această cetate i-a fost dată în dar de poporul credincios şi felul în care ea a 
desemnat-o ca o comoară neatinsă a Bisericii. 


Pe vremea lui Leon, marele împărat credincios al elinilor, ce a domnit după 
Marcian, au fost doi prinți, unul numit Galbios şi celălalt Canditos. Ei erau fraţi 
prin fire şi fraţi prin bunătate, erau împodobiţi de tot lucrul bun afară de unul 
singur, care este culmea a tot binele, adevărata credinţă. 


Erau lipsiţi de ea căci fuseseră cuprinşi de erezia nesăbuită a lui Arie. Ei ţineau 
de familia lui Aspar şi Artaburios, care în acea vreme avea mare putere în 
cetatea împărătească. 


Şi Dumnezeu i-a iertat în chip vădit, căci ei erau sprijinul ereziei lui Arie, dar 
harul lui Dumnezeu nu i-a lăsat pe Galbios şi Canditos în erezie, din pricina 
faptelor lor bune, ci i-a întors de la răutatea lor spre adevăr până acolo încât nu 
numai că S-au întărit pe ei înşişi în credinţa ortodoxă, dar i-au învăţat binele şi i- 


au călăuzit spre mântuire pe mulţi alții ce fuseseră învăţaţi să fie în rătăcire. 


Cum aceştia se purtau bine şi în chip ortodox, au avut iniţiativa unei milostiviri 
si mai mari şi a unei bunătăţi încă şi mai sporite faţă de cei săraci spre a-i plăcea 
întru totul Domnului. De aceea, Preasfânta şi neprihănita Maică a lui Hristos a 
socotit lucru bun să dea ceva din rufele ei nestricăcioase acestei cetăţi. I-a plăcut 
ca această providenţă să se săvârşească prin aceşti oameni, prieteni ai lui 
Dumnezeu. Și lucrul s-a petrecut în felul următor. 


120. Le-a venit în gând prinților dragostea şi dorinţa de a merge la Ierusalim să 
se închine la locurile sfinte. Ei l-au înştiinţat de aceasta pe împăratul Leon şi pe 
împărăteasa Verina, iar din porunca lor au plecat împreună cu ei mulți din 
prietenii lor şi un mare număr de oşteni. 


Ei au ajuns în Palestina şi au luat-o pe calea ce duce în Galileea spre a vedea şi 
Nazaretul şi Capernaumul. Când au sosit acolo, era seară şi trebuiau să 
poposească. (Şi acest lucru s-a făcut prin providenţa lui Dumnezeu şi au fost 
găzduiți într-un Sat mic în care printre mulţi alţii locuia şi o femeie fecioară 
înaintată în vârstă, evreică după lege, dar întărită şi cuviincioasă prin toate 


faptele, căci sufletul său a fost pentru o vreme tărâm al întunericului, dar şi 
vehicul pentru a primi lumina cunoştinței de Dumnezeu. 


La această femeie în vârstă era depusă comoara veşmântului sfânt al slăvitei 
Maici a lui Hristos. Și prin providenţa Domnului, în casa ei au poposit Galbios şi 
Canditos. Și când s-au aşezat la cină, s-au uitat înăuntrul casei şi au văzut o altă 
casă în care erau aprinse multe lumânări. Era plină de mireasma tâmâiei şi 
mulți bolnavi erau culcaţi acolo. Astfel şi-au dat seama că era un lucru 
dumnezeiesc înăuntru şi au fost curioşi să ştie ce anume era. S-au dus deci şi au 
chemat-o pe bătrână să cineze cu ei ca să o întrebe despre acest lucru. Dar ea n- 
a vrut Să vină şi a pretextat porunca Legii, căci nu era îngăduit unui iudeu să 
mănânce alături de comeseni creştini. 


Dar ei au trimis să meargă la ea dându-i de ştire că aceasta nu e o piedică: „Vei 
gusta hrana pregătită de tine şi numai din aceasta. Vei şedea cu noi doar pentru 
cuvânt şi ca să vorbim!” Femeia a ascultat de cei doi iluştri patricieni şi s-a dus 
la ei, s-a aşezat şi a început să le vorbească. 


După multe cuvinte în jurul mesei, au început s-o întrebe în amănunţime ce 
ardea înăuntrul casei, căci socoteau că e un lucru ce ţine de Legea cea veche. 


121. Femeia însă a vrut să povestească despre aceste lucruri, dar fără să le 
descopere pricina lor. Aşadar, ea le-a spus: „Vedeţi, domnilor, mulțimea de 
neputincioşi? Prin voia lui Dumnezeu, demonii sunt alungaţi în acest loc, orbilor 
li se redă vederea, ologilor mersul, surzii aud şi orice boală e tămăduită”. 


Dar iluştrii patricieni, iscusiţi fiind, i-au spus din nou: „Şi care e pricina atâtor 
minuni? Povesteşte-ne-o!” Și ea a spus: „O predanie strămoşească a ajuns până 
la noi că în acest loc Dumnezeu S-a arătat unui patriarh şi de atunci a venit 
harul în acest loc”. 


Când însă elinii au auzit aceasta, S-au îndoit că ea le spusese adevărul. Și din 
nou i-au cerut să spună adevărul, „căci, ziceau, pentru aceasta am îndurat 
ostenelile şi călătoria, ca să ne învrednicim să ne închinăm Locurilor Sfinte”. Ea 
a vorbit din nou: „Nu Ştiu nimic mai mult!” 


Şi din nou aceştia şi-au dat seama că nu le spunea adevărul, căci Sfânta 
Împărăteasă ce voia să le dăruiască bizantinilor marea comoară le spunea în 
inimă Să caute adevărul. De aceea, ei au cerut cu mai multă stăruință şi 


implorare să le spună adevărul şi s-au jurat cu jurământ mare Să o silească să 
spună adevărul. 


Atunci ea a vorbit din adâncul sufletului şi lacrimile îi curgeau, a privit în jur şi 


122. Iluştrii patricieni au rămas uluiţi ascultând aceasta şi inima lor era 
împărțită între teamă şi bucurie şi s-au aruncat la picioarele femeii şi i-au spus: 
„Fii sigură că nimeni în Ierusalim nu va auzi de la noi această istorie drept 
mărturie. Te încredinţăm Sfintei Născătoare de Dumnezeu însăşi, dar îţi cerem 
să petrecem noaptea în locul unde-i aşezată sfânta comoară!” 


Femeia a consimţit şi au intrat în casă şi n-au dat somn ochilor lor, nici 
dormitare genelor lor, ci toată noaptea au petrecut-o în rugăciuni şi în cereri, 
aducând mulțumiri pentru că au aflat un lucru bun şi atât de mare. 


Când au văzut toţi bolnavii cuprinşi de somn, au luat măsurile scrinului în care 
se găsea o bogăţie atât de scumpă şi au copiat întru totul forma lemnului. 
Dimineaţa au ieşit degrabă şi luându-și rămas bun de la femeie, i-au spus: 
“Dacă ai vreo nevoie la Ierusalim, spune-ne-o!, căci la întoarcere vom trece din 
nou pe aici”. 


Ea a răspuns: „N-am nevoie de nimic decât de rugăciunea voastră, ca să vă 
revăd din nou în pace”. Și Galbios şi Canditos s-au dus la Ierusalim şi au 


împlinit făgăduinţa făcută Domnului, s-au rugat la Locurile Sfinte, au împărțit 
mari Sume de bani săracilor, mănăstirilor şi bisericilor. lar în timpul şederii lor 
acolo au chemat un meşteşugar poruncindu-i în taină să le facă un sicriaş de 
cutare dimensiuni şi de cutare formă, cu scânduri vechi, explicându-i tot ceea ce 
era nevoie. 


Meşteşugarul a făcut cum i se poruncise. Au poruncit de asemenea Să se ţeasă şi 
o învelitoare cusută de aur, mândră foarte, peste sicriaş, iar când au cerut să se 
roage la locurile sfinte şi la mănăstiri, au dobândit rugăciunea tuturor şi 
binecuvântarea patriarhului şi au plecat luând-o din nou pe drumul lor. 


Şi aveau cu ei sicriaşul făcut de ei şi au ajuns în Statul cu pricina fiind găzduiți 
cu bucurie în aceeaşi casă a bătrânei. I-au dăruit lumânări mândre şi multă 
tămâie şi miresme alese. Femeia i-a primit pe iluştrii patricieni cu emoție ca pe 
nişte prieteni şi rude. 


123. Ei însă i-au cerut din nou să stea în cămara comorii harului şi încă o dată 
ea le-a îngăduit. Au intrat acolo de-a dreptul, închinându-şi rugăciunile lui 
Dumnezeu. Şi au cerut Sfintei Sale Maici cu lacrimi arzătoare şi au spus: „Nu 


Au adus această cerere toată noaptea, iar dimineaţa au vărsat lacrimi şi au fost 
mulțumiți că Maica lui Hristos Dumnezeu a ascultat rugăciunea lor. S-au 
apropiat de arca Sfântă cu frică şi cutremur, căci toţi cei ce erau acolo 
adormiseră somn adânc. Au luat arca şi au acoperit comoara lor cu bună 
plăcerea harului dumnezeiesc, iar în locul ei au aşezat-o pe cea care fusese 
meşteşugit confecţionată după asemănarea ei la Ierusalim, şi-au acoperit-o cu 
acoperământul ţesut în aur pe care îl făcuseră. lar dimineaţa, au salutat 
devreme femeia dându-i pace şi i-au arătat frumosul acoperământ cu care 
acoperiseră chivotul şi care a plăcut femeii şi i-au făgăduit că acela va rămâne 
acolo pururea. 


Apoi au dat tuturor celor bolnavi şi ologi bani şi au plecat cu bucurie pe drumul 
lor. Și când au ajuns la Constantinopol, care e cetatea Bizanțului, n-au vrut Să 
facă cunoscut lucrul Slăvit nici împăratului, nici patriarhului, căci se temeau ca 
împăratul să nu le ia această comoară prețioasă şi să fie lipsiţi de acest lucru 
bun. 


Ei se gândeau să păstreze acest mărgăritar preţios alături de altele cu ajutorul 
Sfintei Născătoare de Dumnezeu. Locul în care se găseau casele lor era aproape 
de zidul dinspre mare şi se numea Vlaherne. Acolo au zidit o biserică şi au fost 
cu râvnă în toate să nu se descopere secretul lor. De aceea au închinat biserica 
zidită numelui Apostolilor Petru şi Marcu. 


Inăuntru au aşezat marea comoară şi S-au ostenit să împodobească sfântul locaş 
cu 0 psalmodie neîntreruptă şi cu o tămâiere înmiresmată necontenită şi cu 
sfeşnice şi cu lumânări neîncetat aprinse şi aşa secretul a fost ţinut multă vreme 
ascuns. 


124. Însă Sfintei Împărătese, nădejdea şi mijlocirea creştinilor, nu i-a plăcut ca 
un astfel de lucru bun să se mărginească numai la doi prinți şi să fie trecut cu 
desăvârşire sub tăcere şi ca desfătarea de această bogăţie comună tuturor Să fie 
doar a celor doi. Şi a dat de ştire să descopere taina ascunsă. Aşadar, ei au intrat 
la Leon, împăratul credincios şi slujitor al lui Dumnezeu şi au povestit această 
taină dându-i de ştire în ce chip preţioasa comoară sosise cu adevărat în cetatea 
împărătească. 


Credinciosul împărat auzind aceasta s-a umplut de bucurie mare. Numaidecât a 
dat vestea despre comoara ascunsă, iar Galbios şi Canditos, fericiţii ce 
Săvârşiseră această slujire dumnezeiască, erau cinstiţi de către toți. 


Atunci Leon, împăratul slujitor al lui Dumnezeu şi Verina, împărăteasa 
credincioasă, au zidit în acel loc cu danii împărăteşti o biserică măreaţă şi au 
gătit un chivot de aur şi argint şi au pus în el comoara Sfântă şi au împodobit 
biserica cu daruri şi podoabe nenumărate spre veşnica lor pomenire. Împărații 
Leon şi Verina şi-au Sfârşit vremea domniei lor în bunătate şi bunăvoire şi au 
trecut la viaţa cea veşnică. 


De asemenea, Galbios şi Canditos, credincioşii şi adevărații slujitori ai Sfintei 
Născătoare de Dumnezeu S-au stins cu credinţă în Slujba lui Dumnezeu. 


Chivotul tainei însă a rămas ca bogăţie veşnică pentru poporul credincios şi 
pentru cetatea Slujitoare a lui Dumnezeu, în el nefiind aşezate tăblițele gravate 
ale lui Moise, ci veşmântul sfânt şi cinstit al slăvitei şi prea binecuvântatei 
Născătoare de Dumnezeu, în care a fost îmbrăcat nu numai trupul ei fără pri- 
hană şi nestricăcios, dar, în clipa în care Hristos Dumnezeu S-a întrupat şi S-a 
născut din ea pentru mântuirea noastră şi a fost prunc, a fost învăluit şi El nu o 
dată în acesta, sugând laptele după rânduiala sugarilor, El care e viaţa şi Care 
face să crească tot trupul. De aceea, acest veşmânt sfânt al prea curatei şi lău- 
datei Născătoare de Dumnezeu a rămas nestricat de atunci şi până în ziua de 
astăzi. 


În acelaşi chip, Sfânta Maică Preacurată a lui Hristos a dăruit aceleaşi cetăţi şi 
brâul care încingea trupul ce L-a cuprins pe Cel Necuprins, pe Împăratul a 
toate. Şi pentru aceasta a fost zidită frumoasa biserică a împăraţilor credincioşi 
întru slava Preasfintei Născătoare de Dumnezeu ce se numeşte Chalkoprateia şi 
aici e păstrat brâul nestricăcios, ca o cunună de slavă şi zid al credinţei tari a 
cetăţii şi chezăşie de biruinţă pentru împărații Slujitori ai lui Dumnezeu. 


Sfântul Maxim mărturisitorul - Cânt şi preamărire, slavă şi laudă a 
Preasfintei Impărătese, prea curatei şi prea binecuvantatei Născătoare de 
Dumnezeu şi pururea Fecioara Maria 


125. “Ce gând va număra şi ce laudă va rosti sau ce mână va scrie cu 
meşteşugul cărţii mulţimea nenumărată a harurilor şi bunătăţilor Sfintei 
Născătoare de Dumnezeu, pururea Fecioară, pe care le-a arătat şi pe care le 
arată din zi în zi neamului omenesc? 


Ea este: 

Y Mijlocitoare arzătoare pentru toţi cei ce o cheamă pe lângă Fiul ei, Hristos- 
Dumnezeu; 

Y Liman liniştit al tuturor celor clătinaţi de valuri; 

Y Izbăvitoare din valurile lumii şi ale trupului, călăuzitoarea vieții tuturor 
celor rătăciți; 

Y Căutătoare care întoarce pe cei pierduţi; 

Y Ajutorul şi puterea celor din încercări; 

Y Mijlocitoarea celor robiţi,; 

Y Învierea lui Adam celui căzut; 

Y Nimicirea lacrimilor Evei; 

Y Mângâietoarea celor ce jelesc; 

Y Scaunul Împăratului, care poartă pe Cel ce poartă toate, 

Y. Înnoirea lumii învechite; 


Y Scara ce urcă la cer, pe care a coborât Dumnezeu pe pământ; 
Y Podul ce duce pământul la cer, 

Y Uimirea îngerilor; 

Rana demonilor, 

Rădăcina supunerii şi nestricăciunii; 

Pomul cu rod nemuritor; 

Cea care a lucrat Lucrătorul Cel iubitor de oameni, 

Cea care a făcut să înflorească Rădăcina mântuirii, 

Brazda care a făcut să înflorească Spicul ce întăreşte inimile; 
Masa ce poartă Fericirea veşnică; 

Tămâia adusă lui Dumnezeu spre ajutorul nostru, 

Folosul lumii; 

Pricina îndrăznelii celor morţi la Dumnezeu, 

Maica Bunului Păstor; 

Staulul oilor înţelegătoare,; 

Izgonirea vrăjmaşilor nevăzuţi, 

Cea care deschide uşile Raiului; 

Glasul nesugrumat al apostolilor, 

Sprijinul nebiruit al ucenicilor, 

Tăria şi puterea creştinilor, 

Zorii Zilei neinsângerate; 

Născătoarea Soarelui dreptăţii; 

Cea prin care a fost izgonită stăpânirea diavolului mâncătorului răcnitor,; 
Cea prin care S-a arătat Mântuitorul Hristos, Prietenul oamenilor, 
Cea prin care am fost izbăviţi de noroiul multor păcate şi am fost sloboziţi 
de sub stăpânirea feluritelor patimi; 

Ridicarea oamenilor şi căderea demonilor, 

Stânca Vieţi din care curge apa nemuririi pentru cei însetaţi; 
Stâlpul Luminii ce călăuzeşte şi luminează pe cei întunecați, 
Vasul cu Mana pogorătă din cer, 

Pământul jăgăduinţei care odrăsleşte blândețea; 

Floarea nestricăciunii,; 

Cununa podoabelor, 

Pilda vieții îngereşti; 

Pomul stufos la umbra căruia se odihnesc cei osteniţi; 
Născătoarea care ne-a izbăvit din robia înşelătorului; 
Ajutorul nostru în fața Dreptului Judecător, 

Cea care şterge zapisul greşelilor noastre; 

Veşmântul celor goi de tot binele; 

Uşa tainei celei mari; 

Y Slava neîndoielnică a credincioşilor; 

Y Cea care cuprinde pe Dumnezeu Cel Necuprins; 

Y Scaunul sfânt al Celui ce şade pe heruvimi; 

Y Locuitoare împodobită de slavă pe lângă serafimi,; 

Y Cea care uneşte îngeri şi oameni; 

Y Cea care a unit fecioria şi naşterea, fiind în acelaşi timp Fecioară fără 
prihană şi Maică a lui Emanuel, 

Y Cea prin care s-a dezlegat blestemul, prin care s-a deschis Raiul, 

Y Cheia Împărăției; 

Y Pricina bunătăților veşnice; 

Vasul înțelepciunii lui Dumnezeu; 

Comoara Proniei Lui, 

Stâlpul fecioriei,; 

Uşa Vieţii, 

Temeiul înnoirii noastre; 

Pricina milostivirii dumnezeieşti faţă de oameni; 

Cununa Soarelui Celui Nevăzut,; 

Strălucirea lipsită de umbră a Luminii; 

Scânteierea ce face să strălucească sufletele; 

Tunetul ce loveşte pe vrăjmaşii şi demonii înşelători; 

Cea care face să salte Izvorul Vieţii, 

Baia care curăţă gândurile; 

Potir ce revarsă bucuria, 

Cortul Cuvântului lui Dumnezeu; 

Sfânta Sfintelor mai presus de orice sfinţenie; 

Chivotul ales al Duhului Sfânt; 

Cununa cinstită a împăraţilor ce slujesc lui Dumnezeu; 

Cinstea şi podoaba arhiereilor vrednici şi sfinți; 

Turnul neclătinat al Bisericii soborniceşti; 

Meterezul neapropiat al cetăţii credincioşilor, despre care David a spus: 

Cine mă va duce la cetatea cea întărătă, care este adunare credincioşilor 

veniţi din adunările păgânilor; 

Y Cea care vindecă neputinţele noastre; 

Y Nădejdea şi ajutorul sufletelor noastre. 

126.Şi ce voi mai spune, căci vremea îmi lipseşte pentru a povesti măreţiile şi 
renumele Preabinecuvântatei şi Preaslăvitei noastre Impărătese, Născătoarea de 


Dumnezeu şi Pururea Fecioara Maria şi chiar dacă s-ar aduna limbile îngerilor şi 
ale oamenilor, ele nu vor fi în stare să laude şi să cânte după cuviinţă şi vrednicie, 
nici eu cel neputincios, nevrednic, neştiutor şi bărbat, nu pot spune ce este rânduit 
şi vrednic, dar fericita Maică a Domnului Celui milostiv şi iubitor de oameni va 
Sfinți acest cuvânt nepotrivit al nostru, gătit cu harul şi darurile sale, iar nu cu 
puterea şi ştiinţa noastră. 


De aceea cer tuturor prietenilor lui Dumnezeu şi credincioşilor în Hristos, care 
laudă pe Sfânta Născătoare de Dumnezeu, să se adune pururea, împodobiţi cu 


râvnă şi cu dorinţa gătelilor duhovniceşti ca să împlinească psalmodia şi lauda 
dumnezeiască în acest strălucit praznic al Adormirii ei, căci e cu adevărat mare 
şi Slăvită şi împodobită din toate părțile şi minuni mari şi taine dumnezeieşti S-au 
Săvârşit intru ea. 


Ingerul Gavriil, venind din nou de la Dumnezeu să-i vestească moartea, i-a dat 
semnul de biruinţă, ramura de palmier, ca să arate că a fost biruitoare a tuturor 
rânduielilor firii. 


După care Sfinţii Apostoli s-au adunat din toate colțurile lumii răpiți de nori; s- 
du strâns cei doisprezece şi mulţi alţii care i-au urmat, veniţi într-o clipă să 
slăvească pe Sfânta şi Slăvita Maică a Domnului şi au descoperit acolo taina 
celei de-a Doua Veniri, după cum spune DOSIGIBAVE: După aceea, noi cei 
vii, care vom fi rămas, vom fi răpiți împreună cu ei în nori, ca Să întâmpinăm pe 
Domnul în văzduh şi aşa pururea cu Domnul vom fi. [1 Tes 4,17] dumnezeiasca 
taină a răpirii de mai apoi pe nori. 


Aici, la Adormirea Fecioarei, s-a săvârşit marea şi slăvita minune, venirea într-o 
clipită a unui atât de mare număr din toate colțurile pământului din ţări 
îndepărtate şi oprirea lor în Sion în fața Maicii Pururea Fecioară. După care a 
venit Hristos, Dumnezeu Fiul, Împăratul Slavei, Domnul şi Fiul său, Care a 
socotit bun să aducă la fiinţă soarele şi prin venirea Duhului Sfânt, prin 
sălăşluirea în sânul ei şi prin întruparea din ea, a săvârşit Iconomia mântuirii 


noastre, a fost răstignit şi îngropat şi a înviat a treia zi, după care S-a înălțat la 
ceruri şi a şezut de-a dreapta Tatălui. Acelaşi milostiv Împărat a venit şi atunci cu 
mulțimile îngerilor şi ale arhanghelilor, a cerut sufletul sfânt şi slăvit al 
binecuvântatei şi slăvitei Sale Maici şi l-a urcat în sălaşele slăvite ale Tatălui Său, 
cele ce ochiul n-a văzut şi urechea n-a auzit şi la inima omului nu S-au Suit, pe 
care le-a gătit Dumnezeu celor ce-L iubesc pe EI [1 Co 2,9] şi mai mult decât toţi 
pentru Maica Sa fără prihană. 


127.Din porunca Domnului, Dumnezeului şi Învăţătorului lor, apostolii au dus 
apoi din Sion în Ghetimani trupul sfânt şi neprihănit al Împărătesei lor şi l-au 
aşezat în mormânt ca odinioară Iosif şi Nicodim trupul lui lisus. Şi aşa cum 
Domnul Slavei a înviat a treia zi, for aşa şi aici a treia zi trupul Sfintei Maici n-a 
mai fost găsit în mormânt, ci a fost mutat aşa cum a vrut Fiul ei. A fost îngropată 
ca un mort după rânduiala firii şi a fost mutată ca Maică lui Dumnezeu pentru a 
întări şi a face vrednică de crezare Învierea Fiului său, Domnul şi luarea firii pe 
care El o îmbrăcase din ea, întărind propria noastră înălţare şi adevărata noastră 
nestricăciune ce va veni. Aşa cum naşterea ei s-a făcut în chip nestricăcios, tot 
aşa moartea ei a fost nestricăcioasă. Aşa cum naşterea ei a fost mai înaltă decât 
cuvântul şi decât firea, for aşa şi mutarea ei a fost mai adâncă decât rânduiala 
firească a vremii. Şi a fost lucru uimitor, căci aşa cum sufletul ei a urcat la cer fără 
de trup, aşa şi trupul ei a urcat fără suflet, arătând Fiului ei şi slujitorilor ei atât 
părtăşia, cât şi despărţirea ei. A urcat la cer prin har şi sub călăuzirea Fiului ei 
înainte de învierea obştească, făcându-ne să nădăjduim în învierea ce va să vină. 
A fost înălțată cu totul: mai întâi cu Sufletul ei sfânt, atunci când a cerut-o 
Domnului, iar mai apoi şi trupul fără prihană, după cum a voit Domnul. 


Mărturisim astfel conştiinţa omenească pe care o avea Fericita şi harul slăvit cu 
care a prea mărit-o Fiul ei. Aşa se cinsteşte de către toți acest praznic minunat, 
cinstire îngerilor şi a oamenilor şi împodobit cu harul Sfintei Născătoare de 
Dumnezeu. lar sorocul praznicului slăvit este bun şi binecuvântat, plin de roade, 
împodobit întru toate, culesul e vestit, roadele pomilor şi tot felul de alte roade se 
revarsă şi aceasta e şi cinstea firii noastre spre Slava Ziditorului şi a Vestitorului 
desfătărilor Raiului şi toate acestea sunt date spre cinstea acestui praznic sfânt, spre 
desfătarea inchinătorilor săi. Bun şi folositor pentru toţi oamenii este acest soroc 
între zilele anului, plin de folos şi desfătare. 


128. Prin înălțarea şi mutarea Sfintei Fecioare, firea noastră a urcat acum la 


cer. Ca odinioară prin Înălţarea Fiului ei, ea s-a făcut mai înaltă decât tronurile, 
decât heruvimii şi serafimii, căci s-a făcut cu adevărat mai înaltă decât toate 
făpturile nemateriale şi netrupeşti şi preaslăvită, preabinecuvântata Maică a 
Mântuitorului nostru, Hristos Dumnezeu, înveşmântată cu slavă împărătească, 
închinată de toate oştirile, puterile şi stăpânirile şi de tot numele dat nu numai în 
această lume, dar şi în cea viitoare, nevăzută şi necunoscută. (...) 


Dar astfel de lucruri sunt mai presus de cuvântul şi de puterea noastră şi nu suntem 
în stare să le pătrundem şi să le rostim cu limba. De aceea, vom lăsa deoparte 
tainele ascunse, căci Domnul în cer şi pe pământ a făcut tot ce a vrut; după puterile 
noastre însă vom mulţumi Domnului nostru lisus Hristos şi Maicii Sale 
Preabinecuvântate şi Preasfinte. 


A. Te lăudăm, Împărate şi Dăruitorule al tuturor tainelor, pentru toate 
bunătăţile tale şi pentru cea pe care ai ales-o aici spre slujba tainelor Tale! 

X Te lăudăm pe Tine, Cel ce ai luat asupra Ta patima şi răstignirea şi 
moartea pentru noi şi ai socotit lucuru bun pentru numele Tău să suferi 
atâtea osteneli şi chinuri în această lume pentru Sfânta Ta Maică şi 
pentru a o uni cu Slava Ta şi prin cererile şi ajutorul ei să ne dăruieşti şi 
nouă viaţa veşnică! 

X Te lăudăm pe Tine Care Te-ai dat pe Tine Însuţi ca să ne izbăveşti, şi Care 
ne-ai dat din nou pe Preasfânta Ta Maică spre ajutor în bunătatea Ta, 
Iubitorule de oameni şi Împăratule dulce! 


Nu plângem moartea şi îngroparea 
ta, ci prăznuim cu Slavă mutarea ta, căci ai fost mutată la cer şi nu-i laşi pe cei 
ce locuiesc pământul. Şi deşi acum eşti lipsită de ostenelile şi chinurile acestei 
vieţi trecătoare şi ai ajuns la fericirea negrăită şi nesfârşită, nu uiţi însă sărăcia 
noastră de acum, ci ne mântuieşti acum încă şi mai mult şi ne izbăveşti din toate 
încercările şi feluritele noastre ispite. Nu ne lăsa orfani de ajutorul tău, ci 
lucrează pentru noi şi acoperă-ne cu roua slavei tale şi închină Fiului tău şi 
Dumnezeului nostru mijlocirea necontenită şi cererea celor ce te laudă şi te 
Slăvesc, căci cu adevărat acum eşti Împărăteasa tuturor, de-a dreapta 
Împăratului, cu haina ţesută de aur, împodobită şi îmbrăcată prin harul Duhului 
Sfânt, prea înfrumuseţată cu podoabă şi cu găteli şi bogaţii poporului slujesc 
slava ta, sufletele sfinţilor şi ale drepţilor, cei bogaţi în fapte bune, care sunt 
adevărata bogăţie. 


130. Prin Fiul tău şi Dumnezeul tău ai acum cununa frumuseţii şi toiagul 
Împărăției şi podoaba mai presus de orice stăpânire. Te rugăm: nu uita poporul 
tău care laudă pe Fiul tău şi cântă numele tău, căci toate le poți pe lângă Fiul 
tău milostiv şi iubitor de oameni, Care ascultă cu bunătate toate cererile şi 
rugăminţile tale şi tu însăţi eşti milostivă pentru toţi cei ce slujesc şi nădăjduiesc 
întru tine. Şi purtarea ta de grijă e cunoscută din minunile tale necontenite şi 


zilnice şi din tămăduirile sufleteşti şi trupeşti pe care le arăţi pentru fiecare din cei 
ce se roagă. 


Ele sunt negrăite şi nenumărate, mai mult decât nisipul mării şi — lucru mai înalt şi 
mai adânc decât toate — mijloceşti pentru cei ce au păcătuit împotriva Fiului tău 
mai mult decât cererile proorocilor, decât sporirile şi posturile drepţilor şi 
mântuirile câştigate prin harul tău şi bunătăţile tale le dai pentru întreaga lume 
şi pentru fiecare dintre oameni. De aceea frumuseţea ta a plăcut Împăratului, i-a 
plăcut marea ta iubire de oameni, mila ta, atenţia ta prevenitoare care Îl imită 
printr-o mare milostivire. 


Deşi şi celelalte podoabe ale tale, sfinţenia, înțelepciunea, puterea şi celelalte sunt 
nenumărate, prin atenţia prevenitoare şi prin milostivire este, mai mult decât orice, 
imitatoare a Fiului şi Dumnezeului tău. Și aşa, milostivă şi iubitoare de oameni, 
prin mijlocirea ta în faţa Lui reverşi încă şi mai mult peste noi milostivirea şi 
blândeţile Sale. Căci El singur e Mângâietorul nostru în faţa Tatălui, lisus Hristos 
Cel drept, cum spune Evanghelistul şi Teologul loan. E/ este cel ce ne iartă 
păcatele [1 În 2, 1-2], iar tu, mijlocitoare pe lângă EL, abaţi mânia şi supărarea 
Sa pornită pe bună dreptate împotriva păcatelor şi neascultărilor noastre. lar în 
milostivirea şi blândeţea Sa, reverşi peste noi toate bunătăţile cele mai presus de 
fire şi darurile tale, Fecioară Sfântă! 


131. Cu adevărat întreci marginile firii, nu numai prin naşterea mai adâncă decât 
cunoştinţă, ci prin atenţia ta prevenitoare ce întrece firea. 
Y Prin tine s-a dezlegat blestemul maicii dintâi, 
Y Prin tine s-a rupt peretele vrajbei, 
Y Prin tine s-a nimicit Stăpânirea morții, 
Y Prin tine am biruit asupra păcatului, 
Y Prin tine s-a Sădit fecioria între oameni, 
Y Prin tine învăţăm hotărârea în faptele bune, 
Y Prin tine ni s-a dat înţelepciune, smerenie şi iubire, Iar noi nu ne vom arăta 
biruitori după măsura în care am fost biruiţi, ci mult mai mult. 
Y Am fost izgoniți din Eden şi prin tine am primit deopotrivă cerul şi Edenul. 
Y Am cules rodul pomului cunoştinței şi am pierdut pomul vieţii, dar prin tine 
am dobândit pe Ziditorul pomului. 
Y Prin neascultare am fost dezbrăcaţi de veşmântul cel dumnezeiesc, dar prin 
tine ne-am îmbrăcat în Dumnezeu şi suntem uniţi cu El şi ne-a dat puterea 
de a ne face fii lui Dumnezeu. 


Acestea sunt darurile şi harurile tale pentru noi, o, Fecioară şi Născătoare de 
Dumnezeu, care ne-ai dăruit viaţa în care erai tu. 


Şi acum, după adormirea ta, eşti încă şi mai vie şi prăznuită şi şezi împreună cu 
Cel Viu şi Dăruitorul Vieţii, Fiul tău şi vezi că Cel născut din tine e Unul din 
Treime, Cel ce a fost cuprins în tine şi nu poate fi cuprins de cer şi de pământ, EI 
ce-ţi împlineşte cererile cu simplitate. Pe cei pentru care ceri milostivire EI în 
copleşeşte cu bogăţia şi chiar dacă păcătuiesc din nou şi te roagă din nou, îndată 
faci încă o dată milostivire şi ceri pentru ei iertare, lucru încă şi mai minunat şi mai 
mare. Eşti într-adevăr uşa vieţii, pururea apropiată de cei ce intră prin ea, deşi 
prorocul te-a numit uşa închisă prin care nu trece nimeni decât numai 
Dumnezeu şi el o lasă din nou închisă [cf Iz 44,2]. Acum însă te-ai mutat din 
această lume şi prin mijlocirea pe lângă Fiul tău şi prin ajutorul şi mâna ta 
întinsă spre cei ce te roagă, această uşă a harului şi milostivirii e deschisă pentru 
toți şi primeşti pe toată lumea şi asculți toate rugăciunile. 


132. O, comoară a tuturor bunăvoirilor! O, dăruitoare mai înaltă decăt firea! O, 
floare cu toate miresmele! O, faimă a firii omeneşti, dragostea noastră, biruinţa 
noastră, înțelepciunea noastră! O, domnie care strângi toate bunătăţile pe care 
nici o limbă nu le poate rosti şi nici un gând nu e în stare să le atingă şi nici o 
întindere a vremii nu le poate învechi! O, dar dumnezeiesc făcut oamenilor şi 
închinare a oamenilor către Dumnezeu. 


O, cea plină de har şi de slava Sfintei Treimi, sălaş al bunătăţilor Lui, mireasă 
nenuntită, Maică a lui Dumnezeu Emanuel. Sălaş al Duhului Sfânt, Împărăteasa a 


toate, vas de aur ce porți mana [Evr 9,4], toiag înflorit din rădăcina lui lesei 
despre care Isaia spune: fericită rădăcina lui lesei pentru că o mlădiţă va ieşi din 
Iesei şi floare din rădăcinile lui va înflori [Îs 111]! Sfeşnic al Luminii, pat al 
Împăratului [cf Cânt 3,7], masă a Vieţii, templu al Luminii, chivot al Sfinţeniei, 
izvor al Nemuririi, Rai înțelegător, nor de lumină stâlp de strălucire neclintită, 
potir al Pâinii vieţii, uşă a lui Dumnezeu, pe care El singur o străbate şi rămâne 
închisă [17 44,2], munte cu totul sfânt, Eden al celui de-al doilea Adam, cer şi tron 
înălțat şi ridicat, rug nears, chivot al sfinţeniei, odihnă a Domnului. Cum spune 
despre tine David: Înalţă-te, Doamne, intru odihna Ta [Ps 131,8] şi orice alt 
nume cu care te-au numit prorocii în chipuri şi asemănări. 


Cine va înţelege multele tale numiri şi nu se va minuna? Dar numele tău scurt şi 
adevărat este de Maică a lui Dumnezeu, Fecioară fără prihană, Născătoare de 
Dumnezeu, prea binecuvântată, Marie Pururea Fecioară. Acesta e numele tău 
nou, arătat şi adevărat; numele tale vechi rostite în chipuri şi asemănări le-ai 
învăţat celor noi şi pe cele noi le-ai întărit celor vechi. Cu adevărat eşti cartea cea 
vie în care a fost scris negrăit Cuvântul lui Dumnezeu cu pana făcătoare de viaţă 
a Duhului Sfânt. Eşti cu adevărat trupul Noului Testament Scris dumnezeieşte, 
al Testamentului făcător de viaţă lăsat de Dumnezeu oamenilor. Eşti 
mijlocitoarea, rugătoarea şi darul mântuirii noastre, ca una care priveşti 
pururea spre noi şi întinzi mâna poporului credincios. 


133. Priveşte şi acum la noi şi ai milă de turma ta, jiji a si pe care Fiul tău 
l-a răscumpărat cu jiu Său sânge. | 


PIE 
poporul tău şi moştenirea ta şi roagă-te pentru el, o, PEPI Împărăteasă şi 
ocroteşte-l, acoperindu-l cu harul şi cu ajutorul tău şi alungă din el păcatele cele 
nevăzute ce omoară sufletele. Păzeşte-l în luptele şi în ispitele văzute, măcar că 
din pricina păcatelor noastre celor multe şi a necredinţelor suntem lipsiţi de 
cuvânt şi vrednici de pedeapsă. Nu-ţi adu aminte de fărădelegile noastre, dă-ne 
repede milostivirea ta, căci am sărăcit cumplit. Mântuieşte-ne şi depărtează 
păcatele noastre prin mijlocirea ta la Fiul tău. Și în această viaţă păzeşte-ne şi 
fă-ne biruitori asupra încercărilor şi asalturilor demonului şi asupra ispitelor 
văzute şi nevăzute şi fă să înceteze toate păcatele noastre. lar în veacul viitor, du- 
ne la sălaşurile cele veşnice, la locul de odihnă, unde stăpâneşte lumina vieţii lui 
Hristos, Fiul tău, ca de lângă tine să împărăţească poporul tău care te Slăveşte şi 
să ne bucurăm de numele tău. Căci eşti fericită între femei şi preabinecuvântată 
între toate casele şi toate seminţiile, Slăvită în cer şi pe pământ, fiindcă toată 


limba te slăveşte şi te vesteşte Maică a Vieţii. Toată făptura e plină de lauda ta, 
toţi slăvesc prin tine Sfânta Treime în Trei Ipostase şi o Singură fiinţă, 
Dumnezeul nostru. 

134.Acestea sunt, împărăteasă sfântă, Născătoare de Dumnezeu, tainele vieţii tale 
slăvite. Acestea sunt cuvintele plecării tale, cântul adormirii, slava dinaintea 
adormirii, cântul de îngropare, minunile mutării sale slăvite. Şi acum, împărăteasă 
prea mărită şi prea slăvită Născătoare de Dumnezeu, îngăduie să-ţi vezi închinate 
aici de către robul tău umil şi nevrednic aceste câteva cuvinte spre lauda şi slava ta, 
date de tine, pe care le-am rostit după putere cu credinţă şi iubire prin harul tău, 
căci cugetul meu nu e în stare să pătrundă mai mult, chiar dacă toate gândurile şi 
limbile celor văzute şi nevăzute s-ar aduna şi ar veni să te cânte şi să te prea 
mărească după vrednicie. Tu însă, în schimbul acestei aduceri nepotrivite, revarsă 
din belşug harul tău, mila ta şi mijlocirea ta peste mine, robul tău nevrednic şi peste 
toţi cei ce măresc numele tău. 


O, prea lăudată Maică a lui Dumnezeu, care ai adus pe lume pe Sfântul 
Sfinţilor, Cuvântul lui Dumnezeu, primeşte cererea robilor tăi şi păzeşte-ne de 
tot necazul şi ispita şi mântuieşte-ne de chinurile veşnice şi fă-ne vrednici în 
viața fără de sfârşit a drepţilor de o parte din bunătăţile vieţii veşnice, prin 
Hristos, Fiul tău şi Dumnezeul tău, Căruia 1 se cuvine toată slava, cinstea şi 


închinăciunea, împreună cu Părintele Său Cel fără de început şi cu Duhul Cel 
cu totul Sfânt, binevoitor şi de viaţă făcător acum şi pururea şi-n vecii vecilor. 
Amin”. 


O, Hristoase, împărate al slavei, pentm mijlocirile celei ce Te-a născut pe Tine, ale 
Sfintei Fecioare Maria, milostiveşte-Te şi mântuieşte sufletul sărmanului Eftimie 
care a tălmăcit din grecească în georgiană cartea sfântă a vieţii Sfintei Născătoare 
de Dumnezeu la Sfântul Munte al Athonului. 


(în: Naşterea, Viaţa şi Adormirea Maici Domnului, 
Editura Deisis, Sibiu, 2007) 

TPHIOP 


1. Dorul şi datoria au alcătuit, pentru dragostea voastră, omilia noastră de astăzi. 
Dar nu este numai dorirea mea de a supune atenţiei voastre cuvântul mântuitor 
primit în auzul vostru cel iubitor de cuvântări dumnezeieşti şi de a vă hrăni de aici 
sufletele voastre şi nu numai fiindcă voiesc ca pentru dragostea voastră să îmi fac 
datoria, după sfintele rânduieli: ci şi fiindcă, mai mult decât oricare alt subiect, 
acesta este dintre cele mai pline de folos pentru mine însumi şi mai îndrăgit de 
mine, dacă voi rosti cu laude în Biserică minunile pururea Fecioarei şi Maicii 
Domnului. lar cât priveşte dorul, care este, nu unul, ci îndoit, acela mă înalţă şi mă 
cheamă şi îndeamnă, iar datoria neabătut mă constrânge, căci singur cuvântul nu se 
poate apropia de cele ce sunt mai presus de cuvânt, precum nici ochiul nu poate 
privi neabătut la soare. Apoi, iarăşi, deşi nu se cade a grăi cele ce sunt mai presus 
de cuvânt, însă, pentru iubirea de oameni, ni se îngăduie totuşi să slăvim pe cele 
slăvite, şi deşi trebuie ca cele ce sunt de neatins să rămână neatinse, putem, prin 
cuvinte, să ne plătim datoria şi să ne exprimăm acest dor către Maica Domnului, 
cântând-o după putere. 


2. Şi dacă „cinstită este moartea cuvioşilor şi pomenirea dreptului cu laudă” (Ps. 
115:6) oare cu cât mai mult se cuvine să facem, cu cele mai înalte cuvinte de laudă, 
pomenirea Adormirii pururea Fecioarei şi Maicii Domnului, Sfânta Sfintelor, din 
care purcede toată sfinţirea către sfinți? Precum şi facem, când o prăznuim, astăzi 


fiind Sfânta Adormire şi mutare la viaţă a Maicii Domnului. Maica Domnului, 
fiind cu puţin micşorată faţă de îngeri, este fără de asemănare mai presus de 
îngeri, de arhangheli şi de toate puterile cele mai presus de lume, prin 
apropierea de Dumnezeu mai presus de toate, şi prin minunile ce din veac sunt 
scrise despre aceasta şi săvârşite în ea. 


3. Căci pentru ea mai dinainte s-au vestit dumnezeieşti profeţii ale profeților celor 
inspirați de Dumnezeu. Minuni mai dinainte au închipuit cea mai mare minune a 
tot pământul care este această pururea Fecioară şi Maică. Schimbări ale 
neamurilor şi lucrurilor au deschis drum împlinirii acestei noi taine. Pronii ale 
Duhului Sfânt, mai dinainte au închipuit adevărul ce avea să fie. Ea este sfârşitul, 
sau mai curând, începutul şi rădăcina atâtor minuni şi lucrări ale lui Dumnezeu, 
făgăduinţa Lui cea plină de rod către Ioachim şi Ana, aceste culmi ale virtuţii, 
care erau fără de copii din tinereţe, ca să nască la vremea unei bătrâneți înaintate 
pe cea care fără de sămânță avea să nască pe cel născut fără de ani din Dumnezeu 
Tatăl Cel mai înainte de veci. 


Și iarăşi rugăciunea celor care au născut-o într-un chip atât de neobişnuit pe cea 
care avea să nască, într-un chip şi mai neobişnuit, au făcut legământ să dea înapoi 
Dăruitorului pe cea dăruită. Prin această preavrednică rugăciune mai presus de fire, 
s-a petrecut mutarea Maicii Domnului încă de pruncă din casa tatălui său în casa 
lui Dumnezeu. Neobişnuita ei petrecere nu a fost pentru puţină vreme, ci patru 
ani în însăşi Sfânta Sfintelor unde s-a hrănit cu comoara hranei celei izvorâte 
din purtarea de grijă a îngerilor, din care hrană Adam nu a ajuns să guste, căci 
altminteri nu ar fi căzut din viaţă, precum nu a căzut această fecioară preacurată, 
măcar că pentru Adam şi pentru a fi arătată fiică a lui Adam, s-a supus pentru 
puţină vreme cerinţelor firii, ca şi Fiul ei, mutându-Se astăzi de pe pământ la 
ceruri. 


4. Căci din negrăita hrană aceea s-a petrecut cea mai de taină iconomie a logodnei, 
străină unire şi mai presus de cuvânt, prin Arhanghelul pogorât din cer, la porunca 
şi îndemnul lui Dumnezeu, întorcând pedeapsa Evei şi a lui Adam spre tămăduirea 
de blestemul lor pe care l-a preschimbat în binecuvântare. Căci a pofut în chip 
tainic frumuseţea pururea Fecioarei acesteia, Împăratul a toate, precum mai 
dinainte a grăit David, şi a plecat cerurile şi a umbrit-o pe ea sau mai curând a 
sălăşluit întru ea puterea cea enipostaziată a celui Preaînalt. Căci nu prin întuneric 
şi foc, precum la văzătorul de Dumnezeu Moise, nici ca la profetul Ilie în 
furtună, nici în nor şi-a arătat venirea, ci nemijlocit şi fără văl puterea Celui 
Preaînalt a umbrit pântecele preacurat şi feciorelnic. Nimic nu a mijlocit între 


ei, nici aer, nici văzduh, nici altceva dintre cele simţitoare sau dintre cele mai 
presus de ele, iar aceasta nu mai este doar simplu umbrire, ci curată unire. 


5. Dar fiindcă ceea ce umbreşte transmite propria formă şi imprimă chipul propriu 
în cel umbrit, ceea ce a avut loc în pântece nu numai unire simplă a fost, ci şi 
plămădire, fiind format din ambele, din puterea celui Preaînalt şi din pântecele 
preasfânt şi feciorelnic, din care s-a întrupat Cuvântul lui Dumnezeu. În acest chip, 
s-a adăpostit negrăit în ea, şi din ea s-a născut cu trupul Cuvântul lui Dumnezeu, 
„Şi a fost văzut pe pământ şi amestecat cu oamenii laolaltă” (Octoih, Stihira 
Născătoarei de Dumnezeu, glas plagial 4). 


A îndumnezeit firea noastră şi ne-a dăruit nouă, după spusa dumnezeiescului 
Apostol, pe cele „la care şi îngerii doresc să privească”. (| Petru, 1:12). Şi aceasta 
este lauda cea peste fire şi slava cea preaslăvită a acestei Pururea Fecioare Maici 
faţă de care orice minte şi tot graiul, chiar de ar fi îngereşti, se micşorează. lar cât 
despre cele referitoare la naşterea cea negrăită cine oare ar avea grai să grăiască? 
Căci împreună lucrând şi împreună pătimind prin această deşertare din înălțime a 
Cuvântului lui Dumnezeu, cu împreuna slavă a fost slăvită şi pe drept cuvânt a 
fost preaînălţată, adăugând mereu cele mai mari daruri la celelalte mai presus de 
fire dăruite de mai înainte. Dar chiar şi după urcarea la ceruri a Celui Care a luat 
trup dintr-însa, prin lucrările cele mai presus de minte şi de cuvânt plinite în 
această de către EI, a fost ca şi când ar fi înzestrat-o cu noi şi mari daruri. Prin 
înfrânarea cea mai aspră şi prin felurite chipuri ale nevoinţei duhovniceşti, prin 
rugăciunile cele pentru întreaga lume, de asemenea, cu ostenelile, sfătuirile şi 
învățăturile către cei care mergeau până la marginile lumii să propovăduiască pe 
Dumnezeu, tuturor acestora ea însăşi le-a fost singură întărire, şi mângâiere, fiind 
ascultată şi cercetată şi împreună lucrătoare la propovăduirea pretutindenea a 
dumnezeieştii Evanghelii. Şi astfel a arătat o pildă de viaţă în luptă aspră şi o 
petrecere desăvăârşite, după minte şi cuvânt. 


6. Aşadar pentru aceasta şi moartea ei de viaţă purtătoare a fost mutare la viaţă 
cerească şi nemuritoare. lar pomenirea acesteia este sărbătoare plină de bucurie şi 
lauda întregii făpturi, nu numai pentru că S-a reînnoit pomenirea minunilor Maicii 
Domnului, ci se adaugă la acestea şi minunea comună şi nouă a adunării sfinților 
Apostoli din toate neamurile la preasfânta e1 înmormântare, şi cântările acelea de 
Dumnezeu insuflate şi de Dumnezeu descoperite, slujirile îngereşti, corurile şi 
liturghiile îngereşti şi ale Apostolilor. Sfinţii Apostoli au petrecut-o, au urmat-o, 
au conlucrat şi S-au împotrivit împreună răutăţii, au ajutat şi au fost ajutaţi şi 
împreună au Slujit şi cântat, cu toată puterea, cu cei care pururea preamăresc 
trupul acela de viaţă începător şi de Dumnezeu dăruit, tămăduirea mântuitoare a 


neamului nostru, lauda întregii făpturi. Sfinţu Apostoli, luptând şi împotrivindu- 
se în ascuns şi stând împotriva prigonitorilor evrei, care cu braţul şi cu hula se 
ridicau împotriva ei şi a lui Dumnezeu, au preaslăvit acest trup la care însuşi 
Domnul Savaoth şi Fiul pururea Fecioarei acesteia, în chip nevăzut, au fost de faţă 
şi i-au adus cinstire Maicii Domnului la obştescul sfârşit. Si a primir în 
dumnezeieştile mâini şi Duhul cel purtător de Dumnezeu al Maicii lui 
Dumnezeu, prin Care şi cu Care trupul însoţindu-se spre vieţuire veşnică, s-a 
mutat la sălaşul cel ceresc, precum se cuvenea şi era potrivit cu aceasta de la 
început şi până acum. 


7. Căci au fost mulţi cei ce din veac au dobândit dumnezeiasca bunăvoire, slavă şi 
putere, precum spune şi David, „lar eu am cinstit foarte pe prietenii Tăi, 
Dumnezeule, şi foarte s-a întărit stăpânirea lor şi-i voi număra pe ei şi mai mult 
decât nisipul se vor înmulţi”(Ps. 138, 1-18). Şi „mulți au dobândit bogăţie şi 
multe fete s-au dovedit harnice, dar tu le-ai întrecut pe toate.” (Pildele lui 
Solomon, 31:29), atât cât a fost cu putință să spună. Căci singură stând între 
Dumnezeu şi întreg neamul omenesc, L-a făcut pe Dumnezeu Fiul Omului, pentru 
că fu ai lui Dumnezeu să-i facă pe oameni, pământul, cer şi omenirea a 
îndumnezeit-o. Și singură între toate femeile, Maică a Domnului, a născut cu 
firea, mai presus de fire, pe Dumnezeu, fiind, prin naşterea ei negrăită, 


împărăteasă a făpturii celei din lume şi celei mai presus de lume. Şi astfel 
înălțându-i pe cei supuşi ei, prin ea, şi i-a făcut pe cei supuşi ei ucenici cereşti în 
loc de pământeşti. lar ea însăşi s-a împărtăşit de cea mai bună virtute şi de cea mai 
înaltă putere, a fost învrednicită de ungerea cea din ceruri prin Duhul Sfânt, fiind 
rânduită cea mai înaltă între cele înalte şi împărăteasă preafericită a neamului 
fericiţilor aleşi. 


8. lar acum are cerul cuvenit sălaş, fuindcă prin ea a venit împărăţia, la care s-a 
mutat de la pământ astăzi, şi şade de-a dreapta împăratului a toate în haină aurită şi 
preaînfrumuseţată după spusa profetului psalmist cu privire la ea. „Cu haină 
aurită”(Ps. 44 :11) vei cugeta trupul acela de Dumnezeu strălucit, preaînfrumusețat 
de felurimi de virtuţi; căci numai ea are loc în cer cu trupul cel preaslăvit de 
Dumnezeu, împreună cu Fiul Său. Căci nu a ţinut până la sfârşit pământul şi 
mormântul şi moartea trupul cel începător al vieţii şi primitor de Dumnezeu, sălaş 
ceresc şi mai desfătat decât cerul cerurilor. Căci dacă 

şi către ceruri urcă atunci când este dezlegat 
de cele de aici, precum şi S-a făcut prin multe arătat şi precum credem, cum oare 
nu va fi înălţat de la pământ la ceruri tocmai trupul care nu numai că a primit în 
sine pe însuşi Fiul Lui Dumnezeu cel Unul născut şi mai înainte de veci, izvorul 
cel pururea curgător al harului, ci I-a şi dat naştere? Aceea care numai de trei 


ani fiind, mai înainte ca Pruncul cel ceresc să se sălăşluiască în ea şi să îmbrace 
trup din ea, sălăşluindu-Se în Sfânta Sfintelor, fiind dăruită cu atâtea şi atâtea 
daruri, şi petrecând cu trupul mai presus de ceruri şi cu adevărat mai presus de 
lume, va fi oare cu putinţă să devină pământ supunându-se Stricăciunii morţii? 
Şi ce noimă ar putea avea aceasta pentru cineva care cugetă raţional? 


9. Pentru aceasta, trupul care a născut astfel împreună se preaslăveşte cu slava celui 
născut din ea, cuvenită lui Dumnezeu. Și va învia, după cântarea profetică, 
împreună cu Cel Care mai înainte a înviat a treia zi, Hristos, ca una care era 
„chivotul sfințirii Lui” (Ps. 131:8). Şi s-a făcut înştiinţare ucenicilor despre 
învierea ei din morţi. Căci numai acoperămintele şi giulgiurile de îngropăciune 
au rămas în mormânt şi numai acestea au fost găsite în el de către cei ce 
veniseră să caute, precum şi mai înainte S-au găsit la Fiul ei şi Stăpânul nostru 
(Luca, 24 :12). Căci nu era de trebuinţă ca ea să petreacă în pământ chiar şi numai 
pentru puţină vreme, precum Fiul şi Dumnezeul ei a petrecut în mormânt timp de 
trei zile. Drept aceea, pe drept cuvânt a fost ridicată din groapă la sălaşul cel mai 
presus de ceruri de unde iarăşi, ce mărgăritare strălucitoare şi ce haruri 
dumnezeieşti au luminat până la pământ, Străluminând toată suflarea de pe 
pământ, fiind astfel preamărită, închinată şi cântată de toţi credincioşii. 


10. Căci precum a binevoit Dumnezeu să zidească chipul a toată frumuseţea şi să 
arate asemănarea Sa atât întru oameni, cât şi întru îngeri, astfel pe Maica lui 
Dumnezeu, în chip preafrumos, cu adevărat, a zidit-o. Căci, îmbinând împreună pe 
toate câte erau dezbinate a împodobit lumea, la fel a făcut-o şi pe ea o lume a 
tuturor bunătăţilor, văzute şi nevăzute. Sau, mai degrabă, arătând de o unime 
frumuseţea celor omeneşti cu frumuseţea cea mai presus de lume a celor 
dumnezeieşti, îngereşti, a împodobit întru ea amândouă lumile, „atât lumea văzută 
cât şi cea nevăzută”, începând lucrarea de la pământ şi ajungând până la cer. Mai 
mult, a depăşit şi cerul, prin cea care astăzi din mormânt s-a înălţat la ceruri, unind 
pe cele de jos cu cele de sus, şi cuprinzând întreaga Creaţie cu minunile ei. Și 
precum, pe scurt am spus la început, că „micşoratu-te-ai pe EI cu puţin faţă de 
îngeri”, faptul că a gustat moartea a făcut să crească vrednicia Maicii lui 
Dumnezeu faţă de toate celelalte zidiri, drept aceea astăzi toate îi aduc laudă şi 
împreună îi săvârşesc slavoslovia. 


11. Căci se cuvenea ca cea care a cuprins pe Cel Care pe toate le umple, însăşi 
Să covârşească toate şi să fie mai presus de toate, prin virtuțile ei şi prin mărimea 
vredniciei ei. Aşadar toate virtuțile de care au avut nevoie toţi cei care din veac au 
fost împărtăşiți cu cele mai bune pentru a se face mai buni, şi toate cele dăruite de 
Dumnezeu, pe acelea, atât oamenii cât şi îngerii, le-au avut în parte, însă Maica 


Domnului, primindu-le desăvârşit pe toate şi numai ea toate plinindu-le şi numai ea 
pe toate covârşindu-le cum nu se poate spune, are acum faptul acesta mai presus de 
toate de a fi nemuritoare după moarte. Și numai ea, singură între toţi cu trupul, 
petrece împreună cu Fiul şi cu Tatăl în ceruri şi de acolo izvorăşte şi către cei 
care o cinstesc pe ea, cel mai îmbelşugat har, împărțindu-l celor care tind către 
ea. Maica Domnului fiind discul purtător al atâtor daruri şi revarsă bogăția 
atâtor haruri din nemărginita ei bunătate şi niciodată nu încetează să ne 
dăruiască nouă cele de folos şi cele mai îmbelşugate haruri. Cel care priveşte 
către această mulţime şi adunare a atâtor bunuri ar spune că Fecioara radiază 
virtutea pentru toți cei care petrec în virtute, aşa cum soarele sensibil îi luminează 
pe cei care petrec în lumina lui. lar dacă am aţinti ochii minţii noastre către Soarele 
care a răsărit oamenilor, mai presus de fire, din Fecioara Maria, Cel Care are toate 
darurile din fire, dar şi mai presus de fire, precum şi pe cele dobândite de ea prin 
har, atunci, în chip preadrept, cer ni se arată a fi Fecioara. Cu atât mai mult a 
dobândit belşugul tuturor bunătăţilor în chip dumnezeiesc şi cu atât mai plină de 
haruri este între cei dăruiţi de sub cer şi cei mai presus de cer, şi pe cât mai mare 
decât soarele este cerul, iar decât cerul, mai strălucitor este Soarele. 


12. Cine poate să scrie cuvânt despre frumuseţea ta cea plină de strălucire, Maica 
lui Dumnezeu, Fecioară, căci nu este cu putinţă să afle hotar cunoştinţa ta prin 
cugete sau cuvinte, fiindcă toate covârşesc şi cuget şi cuvânt. Este doar îngăduit să 
te cântăm pe tine cea care ne primeşti cu iubire de oameni. Căci tu eşti lăcaş a toate 
harurile şi plinirea a toată bunătatea şi toată frumuseţea, chip şi icoană însufleţită a 
tot binele şi a toată bunătatea, ca una care singură te-ai învrednicit a primi întru 
tine harunile Duhului Sfânt. Şi avându-L sălăşluit în pântecele tău în chip de 
negrăit pe Cel întru care se află comorile tuturor harurilor, pentru EI te-ai făcut cort 
în chip de neînțeles. lar acum de aici te-ai sălăşluit de la moarte la nemurire. Şi pe 
drept te-ai mutat de la pământ la cer ca să fii împreună cu EI sălăşluită în corturile 
cele supracereşti. Şi acolo rămânând la moştenirea ta şi prin rugăciunile cele 
neadormite, pururea ceri milă de la EI pentru toți. 


13. Căci cu cât mai aproape este ea de Dumnezeu decât cei mai de aproape ai Lui? 
Astfel cu cât mai mare este mijlocirea de care s-a învrednicit Maica Domnului faţă 
de toţi, şi nu vorbesc numai de oameni, ci şi de înseşi toate ierarhiile îngereşti. Căci 
despre aceste ordine de sus ale îngerilor mărturiseşte şi Isaia „Și serafimii stau în 
cerc în jurul Lui”(s. 6 :2) iar despre Maica Domnului iarăşi David zice: „şi a 
Stătut împărăteasa de-a dreapta Ta” (Ps. 44 :11) Vedeţi deosebirea de stări? De la 
aceasta puteţi pricepe şi deosebirea rânduielii de sus după vrednicie. Căci 
serafimii Stau în jurul lui Dumnezeu, iar mai mult decât atât, lângă însuşi Acela 
Stă împărăteasa, cea care este preamărită şi lăudată de însuşi Dumnezeu care o 


mărturiseşte puterilor Lui şi zice după cele spuse în Cântarea Cântărilor: „Ce 
frumoasă eşti, comoara mea!” „Mai strălucitoare decât lumina, mai înfloritoare 
decât raiul şi mai împodobită decât toată făptura cea văzută şi cea nevăzută” 
(Cântarea Cântărilor, 4:1). Nu numai „aproape de Dumnezeu”, ci şi la dreapta 
Tatălui şezând, adică la dreapta măririi unde a stat Hristos însuşi, urcându-se la 
ceruri, acolo şi ea a Stătut acum când s-a înălţat de la pământ la ceruri. Nu 
numai fiindcă a dorit şi a fost la rându-i dorită, mai mult decât oricare dintre 
făpturi, prin însăşi rânduiala firii, ci şi fiindcă este cu adevărat tron pentru 
Acela. lar unde este Împăratul acolo se află şi tronul. 


14. Acest tron, şi Isaia l-a văzut în soborul acela heruvimic şi l-a mărturisit ca fiind 
„înalt şi mărep” (is. 6:1), preînchipuind pe Maica lui Dumnezeu ca trecând puterile 
cele cereşti. Şi pentru această pricină aduce şi pe înseşi puterile cele îngereşti care 
neîncetat aduc slavă lui Dumnezeu şi spun despre aceasta „Binecuvântată este 
slava Domnului în veac din lăcaşul cel sfânt al Lui.” (Ezechiel, 3 :12). lar lacob 
Patriarhul prin taine mai presus de fire văzându-L pe EI „ca înfricoşat lăcaşul Lui; 
căci nu este EL, ci sălaşul lui Dumnezeu şi aceasta este poarta cerului” (Fac. 28 
:17). David, în altă parte, care a strâns la sine mulțimea celor mântuiţi, şi ca nişte 
coarde şi sunete diferite, a fost nevoit să-i unească pe toţi la un loc, şi pe cei de alt 
neam, şi să-i aducă la o singură credinţă, armonizându-i pe toţi prin această pururea 
fecioară, ca să-i cânte cântare nouă şi atot-armonioasă, „pomeni-voi numele tău 
întru tot neamul şi neamul; pentru aceasta neamurile îţi vor mărturisi ţie în veac 
şi în veacul veacului. ”(Ps. 44: 20-21). 


15. Vedeţi că întreaga făptură mărturiseşte pe această Fecioară Maică şi asta nu 
doar în vremurile trecute, ci în veacul veacului? Putem înţelege de aici că nu va 
înceta în veacul veacului să reverse bunătatea ei către toată făptura şi nu mă refer 
numai la noi, ci şi la ordinele cele îngereşti mai presus de fire şi nematerialnice. 
Căci şi acestea cu noi laolaltă numai prin ea se împărtăşesc şi se unesc cu 
Dumnezeu prin neatinsă fiinţa aceleia, precum lămurit arată Isaia. Căci /-a văzut pe 
Serafimul acela primind cărbunele din altarul acela nu în chip nemijlocit, ci prin 
cleşte, prin care atingând buzele profetului i-au dăruit curăţie: (Îs. 6, 6-7) şi 
aceasta era cleştele din acea măreaţă vedenie, aceeaşi pe care şi Moise a privit-o 
în taina rugului aprins care arde şi nu se consumă. Cine oare nu vede că însăşi 
Fecioara Maică este rugul acela şi cleştele sau dumnezeiescul foc care nu arde 
pe care L-a primit ISaia, şi oare nu prin aceasta este preînchipuită conceperea 
prin arhanghelul care-i slujea celei prin care Hristos a luat şi a ridicat păcatul 
lumii şi prin care S-a unit cu neamul omenesc, curăţindu-ne pe noi prin negrăită 
unirea aceea. Aşadar ea însăşi este veriga de legătură dintre zidire şi firea cea 
nezidită şi nimeni nu are puterea de a veni la Dumnezeu dacă nu este luminat prin 


ea cu strălucirea dumnezeirii, ca şi cu o adevărată candelă „Căci Dumnezeu este în 
mijlocul ei şi nu se va clinti”, zice psalmistul. (Ps. 45 :5). 


16. Dacă darurile sunt după măsura dragostei pentru Hristos iar cel ce iubeşte 
pe Fiul Îl iubeşte prin acesta pe Însuşi Tatăl ceresc şi se face sălaş amândurora, 
care se sălăşluiesc şi rămân întru acesta după făgăduinţa cea stăpânească (loan, 
4:21-23), cine oare Îl va iubi pe acesta mai mult decât Maica Lui? Şi aceasta nu 
numai fiindcă este singur născut, ci şi fiindcă L-a născut fără împreunare 
bărbătească, astfel încât dregostea ei să fie îndoită, fiind neîmpărțită cu nici un soţ. 
Și iarăşi, care mamă este mai mult iubită decât de Fiul cel unul născut care a ieşit 
numai din ea în chip negrăit la sfârşitul veacurilor precum mai înainte de veci a 
ieşit numai din Tatăl? Cum aşadar nu se va înmulţi cinstirea datorată celei care 
trăia după lege de la Acela care venise să împlinească legea? (Mat. 5 :17). 


17. Aşa precum numai prin ea a fost văzut coborându-Se la noi pe pământ şi 
amestecându-se cu oamenii, rămânând nevăzut tuturor mai înainte de ea, la fel 
şi în veacul viitor nesfârşit, orice purcedere a luminii dumnezeieşti şi orice 
descoperire a dumnezeieştilor taine şi orice vedere a harismelor duhovniceşti vor 
fi tuturor cu neputinţă în afara ei. Deoarece aceasta primeşte mai întâi plinirea 
Celui Ce toate plineşte (Efes. 1, 23 ; 4, 10) şi Care vine prin toate, cuprinzând 
toate, împărțind după puterea fiecăruia, după asemănarea şi măsura curăţiei 
fiecăruia, astfel încât tot ea este şi comoara şi întâiul administrator al bogățiilor 
dumnezeieşti. 


18. Căci apoi este şi această rânduială veşnică în ceruri, ca prin cele mai mari şi 
cele mai mici să ia parte la fiinţa cea mai presus de fiinţă. Jar mai mare decât toate 
fără de asemănare este Maica Domnului şi prin ea se împărătăşesc toţi câţi sunt 
părtaşi lui Dumnezeu şi vor fi în acest locaş necuprins toţi câţi Îl cunosc pe 
Dumnezeu. Şi toţi câţi Îl preamăresc pe Dumnezeu şi pe ea o vor preamări după 
Dumnezeu. Căci ea este pricina celor de mai înainte de ea şi călăuza celor după 
ea şi dătătoarea celor veşnice. Ea este subiectul atâtor profeții, începutul 
apostolilor, sprijinul mucenicilor, temelia învăţătorilor. Ea este slava celor de pe 
pământ, desfătarea celor cereşti, podoaba a toată făptura. Ea este începutul şi 
izvorul şi rădăcina negrăitelor bunătăţi. Ea este înălțimea a toată sfinţenia şi 
desăvârşirea. 


19. O, Fecioară dumnezeiască şi de-acum cerească, cum voi mărturisi toate câte le 
ai? Cum te voi preaslăvi cu laudă pe tine care eşti vistierie a slavei? Și numai 
pomenirea ta îl sfinţeşte pe cel aflat în nevoi, şi numai cea mai mică tindere spre 
tine face mai strălucitoare mintea, ridicând-o către înălțimea cea dumnezeiască. 


Prin tine se limpezeşte ochiul minţii; prin tine se luminează duhul nostru, la 
venirea Sfântului Duh. Căci te-ai făcut vistiernică şi cuprindere a tot harul, dar nu 
ca să le ai la tine, ci pentru ca pe toate să le umpli de harul tău. Căci eşti vistieria 
nesecată a atâtor comori pe care le păstrezi doar pentru ca să le împarți. Căci pentru 
ce oare ar fereca cineva o fericire ce niciodată nu se împuţinează? 


Rugăciune 


(Sfântul Grigorie Palama - Omilii — volumul 3 , 
Editura Anastasia 2007) 


Sfântul loan Damaschin - Cuvânt de laudă la Adormirea Maicii Domnului 


Sfântul loan Damaschinul, al doilea Cuvânt de laudă la prea cuvioasa 


Adormire a Maicii Domnului 
1. Maica Domnului, Cununa laudelor 


Nu există nici un om care să poată lăuda cum se cuvine plecarea dumnezeiască a 
Maicii Domnului din această viață, nici dacă ar avea mii de limbi sau dacă ar avea 
mii de guri pentru aceasta. Mai mult decât atât, nici dacă toate limbile oamenilor 
răspândiţi pe toată faţa pământului s-ar aduna laolaltă, tot nu ar ajunge la măsura 
unor laude după cuviință. Căci Maica Domnului este mai presus de orice măsură a 
laudei. Şi fiindcă ceea ce se aduce înainte lui Dumnezeu este bineplăcut Lui, atunci 
când [se aduce] după putere, din dor, râvnă şi alegerea cea bună, şi fiindcă cele ce 
sunt dragi și iubite Fiului sunt şi Maicii Domnului bineplăcute, se cuvine să 
reîncepem cuvântarea de laudă, dând ascultare poruncilor voastre, o, bunilor 
păstori şi bineplăcuţi ai Domnului, chemând în ajutor pe Cel ce S-a întrupat din ea, 
pe Cuvântul, Cel ce umple orice gură deschisă spre laudă şi Singurul Care îi poate 
aduce vrednică şi cuvenită laudă. Aşa să o lăudăm: ştiind că atunci când începem 
laudele nu facem decât să plătim ceea ce datorăm şi odată plătită datoria, iarăși 
suntem îndatorați, astfel încât datoria noastră rămâne pururea începută, dar 
niciodată plinită. 


Aşadar, milostivă fie către noi aceea pe care o slăvim acum cu laude, Stăpâna a 
toată zidirea şi a tuturor făpturilor, ca una ce este Maica lui Dumnezeu, Maica 
Ziditorului, Făcătorului şi Stăpânului a toate. Plini de îngăduință fiți şi voi, o, 
adunare iubitoare de cuvântări dumnezeieşti! Pe de o parte, copleșiți de dor, primiţi 
buna mea intenţie, iar pe de altă parte, răbdaţi și voi, împreună cu mine, neputința 
cuvântului meu. 


Căci dacă cineva din popor ar aduce stăpânului rânduit al cetății sau împăratului 
căruia Dumnezeu i-a încredinţat cârma și care pururea are o masă îmbelşugată 
izvorând multe și felurite bucate, care are palate împărăteşti pline de felurite 
miresme, dacă deci cineva i-ar aduce acestuia o violetă de aceeași culoare cu a 
purpurei împărăteşti sau un trandafir ca un odor înmiresmat ivindu-se din hățișul 
verde al spinilor [şi frunzelor] şi având presăraţi ici şi colo boboci şi din acestea 
îngemănându-se două culori, ajungând astfel treptat, puţin câte puţin, de la florile 
abia îmbobocite la splendoarea înflorită a roşului înfocat sau i-ar aduce vreun fruct 
tomnatic mai dulce ca mierea, acela ar atrage atenția împăratului şi l-ar uimi foarte, 
nu prin scumpetea darului, ci prin noutatea şi prospeţimea lui, atunci împăratul, 
care ştie bine aprecia pe cel mai bun dintre daruri, va schimba darul ţăranului pe 
daruri bogate şi scumpe, demne de un împărat. La fel şi noi, alegând Împărătesei, 
din torentul cuvântărilor noastre, floarea laudelor şi întrarmându-ne printr-un 
cuvânt încercat în luptele laudelor şi ascuţindu-ne dorința de oţelul minţii, ca de o 
piatră sau storcând din mintea cea izvoditoare de cuvântări, ca dintr-un ciorchine 
de strugure necopt, o cât de palidă scânteie și împărțind vinul pârguit al cuvântului 
vouă care sunteți un auditoriu instruit în cuvânt şi pretenţios, atunci doar-doar vom 
fi şi noi primiţi cu îngăduință! 


Or, ce dar mai de preţ îi vom putea aduce Maicii Cuvântului decât cuvântul? Căci 
cel asemenea se bucură de cel asemenea şi prietenul de prieten. Aşadar, dezlegând 
piedica cuvintelor şi lăsând slobode frâiele, vom îmboldi cuvântul ca pe un cal la 
cursă. lar mie, Cuvinte al lui Dumnezeu, Însuţi fii conducător de car și mintea mea 
cea fără de cuvânt o fă cuvântătoare ca să croim astfel cale uşoară cuvântului şi 
drum drept spre bunăvoirea Ta spre care se îndreaptă tot cuvântul şi cugetul 
înțelept. 


2. Maica Domnului, cer însuflețit și vistierie a vieţii veşnice, biruitoare a 
morţii 


Astăzi, cuvioasa şi singura fecioară trece la tărâmul cel mai presus de lume și 
ceresc, cea care atât a însetat de feciorie, încât prin feciorie s-a făcut asemeni celui 
mai curat foc. Căci într-adevăr, orice fecioară, după ce a zămislit şi a dat naștere, 


pierde fecioria, dar Maica Domnului și înainte de naştere, şi în timpul naşterii, şi 
după naştere a rămas fecioară. 


Astăzi, sfântul chivot cel însuflețit al Dumnezeului celui Viu, care a odrăslit pe 
Făcătorul său, în templul Domnului cel nefăcut de mână omenească acum se 
odihneşte. Saltă și dănţuieşte David, strămoșul ei şi al Domnului, şi împreună cu el 
dănțuiesc îngeri. Arhangheli deopotrivă cântă lovind în timpane, iar puterile cerești 
slavoslovesc. Începătorii se bucură împreună, puteri se veselesc, domnii se închină 
cu sfântă închinare, tronuri o cântă în cântări de laudă, heruvimi şi serafimi o prea 
măresc fără încetare. Căci toate cetele îngereșşti care din fire-s făcute spre slavă nu 
prea măresc din destul şi pe cât se cuvine pe Maica slavei. 


Astăzi porumbiţa cea mai sfântă, sufletul cel fără de prihană și fără răutate, cea 
afierosită Dumnezeiescului Duh, zburând acum din chivotul sfințit, adică vreau să 
zic din trupul cel primitor de Dumnezeu şi de viaţă începător, a aflat odihnă 
picioarelor ei, răpită în lumea cea inteligibilă și în tărâmul cel fără de pată al 
moştenirii celei de sus sălășluindu-se. 


Astăzi Raiul Noului Adam, primeşte raiul cel cuvântător întru care blestemul s-a 
rupt, întru care s-a sădit pomul vieţii, întru care goliciunea noastră a fost acoperită. 
Căci noi nu mai suntem goi, fără de veșmânt şi dezbrăcaţi de strălucirea sfântului 
chip şi prădați de harul îmbelșugat al Duhului Sfânt, nici nu vom mai tângui 
goliciunea din vechime: „Haina eu mi-am dezbrăcat, cum s-o îmbrac eu iar?“ În 
acest rai nu a mai aflat intrare șarpele a cărui înşelătoare îndumnezeire noi 
poftindu-o, am fost lepădaţi împreună cu dobitoacele cele fără de minte. Căci 
Însuși Fiul lui Dumnezeu Unul Născut, Dumnezeu fiind şi de o ființă cu Tatăl, din 
această curată fecioară și din această țarină aleasă, Şi-a plămădit Sieşi fire 
omenească, iar eu omul am fost îndumnezeit. Muritor, m-am făcut nemuritor și 
tunicile de piele le-am dezbrăcat. Căci am dezbrăcat stricăciunea și am îmbrăcat 
nestricăciunea, încingându-mi haina dumnezeirii. 


Astăzi, Fecioara cea fără de prihană care nu a vorbit cu patimile cele pământeşti ci, 
hrănindu-se cu cugete cereşti, nu s-a întors către pământ, ci arătându-se cu adevărat 
cer însuflețit, în corturile cele cerești s-a sălășluit. Căci cine oare nu va greşi cu 
adevărat, numind-o pe ea doar cer însuflețit, afară numai dacă nu ar spune aceasta 
bine ştiind că este mai slăvită şi decât cerurile prin înălțimile ei fără de asemănare? 
Căci Făcătorul cerului, Atotţiitorul, Ziditorul a toată făptura din lume și mai presus 
de lume, văzutelor tuturor şi nevăzutelor, Care nu este circumscris nici unui loc 
nicăieri — căci într-adevăr orice loc care cuprinde pe cele dinlăuntru, le şi 
mărgineşte — înlăuntrul ei fără de sămânță S-a plămădit pe Sine prunc şi pe această 


fecioară a arătat-o cămară încăpătoare a dumnezeirii Lui celei uneia necircumscrise 
şi neîncăpute, dar pe toate încăpându-le, micşorându-se înlăuntrul ei cu totul fără 
de pătimire, dar rămânând cu totul în afara ei şi având locaş pentru Sine 
necuprinsul. 


Astăzi vistieria vieţii, adâncul cel nemăsurat al harului — nici nu ştiu cum să mă 
exprim cu-aceste buze îndrăzneţe şi fără de cutremur — astăzi în umbra unei morți 
de viaţă purtătoare Fecioara se tăinuieşte şi către moarte fără de frică se îndreaptă 
acum aceea care a odrăslit pe pierzătorul morţii - dacă moarte mai putem numi 
preasfânta şi plină de viaţă Adormire a Fecioarei! 


Căci ceea ce tuturor a odrăslit Viaţa cea adevărată, cum ar putea fi supusă umbrei 
morții? Dar potrivit rânduielii propriei nașteri și, ca fucă a strămoşului Adam, 
atrage după sine pedepsele strămoșești. Fiindcă şi Fiul ei care este Însuşi Viaţă şi 
de Viață Dătător nu le-a ocolit nici El pe acestea. Dar ca una ce este Maică a 
Dumnezeului celui Viu, în chip drept, la EI se întoarce. Căci zice Dumnezeu: „Nu 
cumva să-şi întindă mâna lui [omul cel dintâi zidit] şi luând din pomul vieții şi 
gustând să trăiască veşnic“ . Cum oare ceea ce a primit viaţa cea fără de început şi 
fără de încetare, ceea ce este liberă de orice mărginire a începutului sau a 
sfârşitului nu va putea trăi până în veacul cel fără de sfârşit? 


3. Eva, începătoare a neamului muritorilor şi Fecioara Maria, începătoare a 
vieții veşnice pentru tot neamul omenesc 


Odinioară, aşadar, Domnul Dumnezeu pe începătorii neamului omenesc cel 
muritor care au purtat povara neascultării şi care, prin beţia nelegiurii, şi-au 
adormit ochii cei cugetători al inimii ȘI, prin beţia păcatului, şi-au îngreunat ochii 
minţii şi adormind somn spre moarte, afară din grădina Edenului i-a izgonit. lar 
acum pe Fecioara care s-a scuturat de îmboldirile oricărei patimi și care a adus 
înainte lui Dumnezeu și Tatălui odrasla ascultării şi, fiind începătoare a Vieţii celei 
adevărate pentru tot neamul omenesc, oare nu Raiul o primeşte? Şi cerul 
bucurându-se, oare nu îşi va deschide larg aripa ? Pe drept cuvânt. 


Căci Eva, lăsând la o parte ascultarea dumnezeieştii porunci și ascultând îndemnul 
şarpelui şi sfatul celui potrivnic şi lăsându-și simţirea ispitită de îndemnul amăgitor 
şi înşelător al poftei, a fost adus asupră-i blestemul întristării şi al tânguirii şi a 
răbdat nașterea de prunci în dureri şi în chinuri şi cu Adam împreună a primit 
osânda morții şi în adâncurile iadului s-a sălășluit. 


Dar pe această cu adevărat prea fericită Fecioară care şi-a plecat urechea la 
Cuvântul lui Dumnezeu şi care s-a umplut de energia Duhului Sfânt şi prin glasul 
Arhanghelului a zămislit Bunăvoirea Tatălui, care în afară de orice plăcere şi fără 
unire cu bărbat a zămislit ipostasul Cuvântului lui Dumnezeu Care umple toate şi a 
născut fără durerile fireşti ale naşterii şi s-a unit desăvârșit cu Dumnezeu, pe 
aceasta, aşadar, cum va putea moartea să o înghită? Cum o va putea primi iadul? 
Cum ar îndrăzni stricăciunea să țină trupul care a primit viața? Căci moartea şi 
stricăciunea sunt cu totul potrivnice și străine atât de sufletul, cât şi de trupul cel 
purtător de Dumnezeu. De aceea moartea şi numai privind la această Fecioară s-a 
spăimântat. Căci iadul, fund lovit odată de Fiul ei, a prins la minte din cele 
pătimite și din cercarea lor s-a înţelepțit. 


Pentru ea, înfricoşătoarele cărări către iad au rămas neumblate, căci i s-a gătit cale 
dreaptă, ușoară și înlesnită la ceruri. Și dacă Hristos Însuși Care este Viaţa și 
Adevărul zice: „Acolo unde sunt Eu, acolo va fi şi slujitorul Meu“ , oare nu cu 
atât mai mult Maica Lui va sălăşlui împreună cu EI? „Mai înainte de a simți 
durerile naşterii va naște fii“ , la fel şi adormirea acesteia a fost cu totul în afara 
oricărei dureri. „Moartea păcătoşilor este cumplită.“ Dar dacă pentru ea boldul 
morții, păcatul , a fost omorât, ce altceva vom spune oare dacă nu că plecarea ei 
din această viaţă s-a făcut început al vieţii celei veşnice şi cereşti? Şi cu adevărat 
„cinstită este moartea cuvioşilor Lui, ai Domnului Dumnezeului puterilor. Dar mai 
presus de cinste este mutarea la Viaţă a Maicii lui Dumnezeu. 


V Astăzi cerurile să se bucure și îngerii să bată din palme. 

V Astăzi să se bucure pământul şi oamenii să dănțuiască. 

V Astăzi văzduhul să răsune de cântări pline de veselie, astăzi noaptea 
întunecoasă să-şi alunge negura cea deasă și veșmântul ei de doliu şi să 
imite strălucirea luminătorilor zilei. Căci cetatea cea vie a Domnului 
Dumnezeului puterilor este răpită sus şi acei împărați și toți mai-marii 
ocârmuitori din tot pământul care stau înaintea lui EHristos, sfinții Apostoli, 
zic, din templul Domnului, al Sionului celui văzut, o petrec, ca pe un dar de 
mult preţ, pe Maica Domnului, pururea Fecioara, spre cetatea cea 
slobozită, Ierusalimul cel de sus, maica lor. 


II. Tradiţia Bisericii din Ierusalim cu privire la Adormirea Maicii Domnului 


4. In cetatea Sionului, maica tuturor Bisericilor 


Nu mi se pare nepotrivit a descrie prin cuvânt, atât cât ne stă în putință, şi să 
ilustrăm, să zugrăvim în chip, minunile săvârşite pentru această Maică a lui 


Dumnezeu, Fecioară, pe care le-am pomenit mai sus pe scurt şi în mod general, 
ceea ce s-a transmis prin viu grai din tată-n fiu. 


Căci mi se pare mie că ceea ce este mai sfântă decât sfinţii şi mai cuvioasă decât 
cuvioşii, vasul cel dulce care a cuprins mana, sau mai degrabă, pentru a fi mai 
aproape de adevăr, să îl numim izvorul manei, stă acum întinsă pe un pat, în Sion, 
sfânta şi vestita cetate a lui David, zic, cea întărită şi prea înfrumusețată. 


=> În Sion, s-a împlinit Legea după literă şi tot în Sion, s-a vestit Legea 
Duhului. 

= În Sion, Dătătorul de Lege, Hristos, a prăznuit paştele în tip (typikon), iar în 
adevăr, Dumnezeul Vechiului şi Noului Legământ a dăruit paştele cel 
duhovnicesc. 

= În Sion, Hristos a slujit/a jertfit (mysatgogise) Cina cea de Taină ucenicilor 
Lui, mielul lui Dumnezeu, Cel ce ridică păcatul lumii, şi S-a jertfit ca vițelul 
cel îngrăşat şi Care a stors în zdrobitor strugurele viței celei adevărate. 

= În Sion, Hristos S-a arătat Apostolilor când a înviat din morţi şi pe Toma l-a 
încredințat - şi prin el, pe întreaga lume - cum că EI este Dumnezeu și 
Domnul, purtând în sine și după învierea din morți două firi și din acestea 
[izvorând] două lucrări corespunzătoare și două voințe libere care dăinuie 


până în veacul cel fără de sfârșit. 


Aceasta este slăvita cetate, Acropola tuturor bisericilor. Aceasta, refugiul 
ucenicilor. În ea s-a revărsat Apostolilor pogorârea în vuiet şi în multe limbi de foc 
a Duhului Sfânt. În aceasta, Teologul luând pe Fecioara a slujit ei cele după 
cuviinţă. Aceasta era maica tuturor bisericilor de demult din întreaga lume şi tot 
aici a fost petrecerea Maicii lui Dumnezeu după Învierea Fiului din morţi. În 
aceasta, aşadar, acum fericita Fecioară s-a întins în prea fericit pat. 


5. Dar ajungând aici cuvântul nostru, ca să vorbesc cu tot patosul, aprins de cel mai 
înflăcărat şi fierbinte dor, cuprins de înfricoşare și cu lacrimi de har dăruitoare, ca 
şi cum aş îmbrăţişa acest pat fericit şi iubit, plin de minuni, care a primit cortul cel 
de viață începător şi care, prin apropierea de Fecioară, se împărtășește de sfinţenie, 
pe însuşi acest sfânt şi prea sfânt şi de Dumnezeu vrednic cort îmi părea că îl 
îmbrățişez cu propriile mâini. Şi lpindu-mi ochiu, şi buzele, şi fruntea, braţele şi 
obrajii, am simţit atingerea de toate mădularele, ca și când trupul ar fi fost de faţă, 
întristându-mă că nu pot vedea cu ochii ceea ce însetam să văd şi vedeam doar cu 
închipuirea. Şi cum aş fi putut vedea ceea ce a fost ridicat în lăcașurile cele cereşti? 
Dar destul despre acestea. 


6. Fecioara Maria, Impărăteasa Apostolilor, a profeților şi a Ingerilor care o 
înconjoară 


Dar ce fel de cinstiri s-au săvârşit pentru ea atunci de către Cel ce odinioar-a 
rânduit cinstirea de părinți? Atunci, a chemat pe Apostolii săi împrăștiați în toate 
marginile lumii pentru minunata pescuire de oameni pe care prin feluritele limbi 
într-o unime ale Duhului Sfânt şi prin undiţa cuvântului, i-a pescuit din adâncul 
înșelării la masa cerească a Cinei celei de Taină a sfintei unimi neclătite a nunţilor 
duhovniceşti ale Mirelui ceresc, la ospățul împărătesc pe care Tatăl l-a gătit cu 
strălucire Fiului celui de o putere şi de o fiinţă. 


Aşadar, prin dumnezeiască poruncă, norul, în chipul undiţei, i-a mânat pe Apostoli 
ca pe nişte vulturi la Ierusalim de la marginile pământului, grăbindu-i și adunându- 
i laolaltă. „Căci acolo unde este stârvul, acolo se adună și vulturii“ a spus Hristos, 
Care este Adevărul. Căci dacă EI a rostit acestea cu privire la cea de-a doua mare 
pogorâre din cer a Lui, pe care mai dinainte a arătat-o, acest cuvânt a fost grăit mai 
dinainte așa, şi în sens propriu, şi nu trebuie înţeles nici aici altminteri, ca o figură 
retorică. Aşadar, erau de faţă cei ce au văzut Cuvântul şi cei ce au slujit Lui vor 
sluji acum și maicei Lui după cuviință, luând dar de la ea, ca o binecuvântare 
multslăvită și prea cinstită. Căci cine este undiţa care i-a tras către ea? Căci cine se 
îndoieşte că ea este izvorul binecuvântării și revărsarea tuturor bunătăților? Erau 
prezenți împreună cu Apostolii şi urmașii lor, şi ucenicii acestora la liturghie și 
odată cu ei s-au împărtăşit de binecuvântare şi slujitorii lor, a căror osteneală a fost 
comună şi ale căror roade au fost pe măsura ostenelii. A venit acolo şi adunarea 
celor din Ierusalim, câtă a fost chemată de Dumnezeu. 


Dar trebuia ca și mlădiţele drepţilor şi profeților din vechime să însoţească şi ele 
acest alai împărătesc şi să participe la el, adică cei care mai înainte vreme au vestit 
naşterea iubitoare de oameni a Cuvântului lui Dumnezeu, Care pentru noi S-a 
întrupat din această Fecioară. 


Dar nici soborul îngerilor nu a rămas deoparte. Căci precum acesta era de voie 
supus Împăratului şi, de aici, vrednic de cinstita Lui prezenţă, trebuia ca şi pe 
Maica Lui după trup să o petreacă cu alai, cea cu adevărat fericită şi prea fericită, 
cea mai presus de toate neamurile și decât toată zidirea. Stăteau toţi în jurul ei, al 
celei care era strălucită de străluminările Duhului Sfânt și luminată de 
mărgăritarele razelor Lui, cu respect, cu frică şi dor neţărmurit, aţintind asupra ei 
cea mai curată privire a cugetului lor. 


Or, nici una dintre făpturi nu a rămas deoparte. Nici măcar una. Fiindcă nu există 
nici o făptură mai presus de altele și întru totul fără de asemănare, încât să nu 
primească a se smeri pe sine faţă de toţi şi să nu aducă slujire și cântare de laudă 
Maicii lui Dumnezeu. 


7. Toată făptura slavosloveşte minunile iubirii dumnezeieşti şi taina Intrupării 


Aici se auzeau cuvântări de Dumnezeu insuflate și de Dumnezeu grăite. Dincolo 
răsunau cântări de psalmi şi slavoslovii dreptmăritoare de Dumnezeu. Căci trebuia, 
mai presus de toate, să fie prea mărită nesfârșita bunătate mai presus de bunătate a 
lui Dumnezeu şi sublimitatea măreției Lui, mai presus de orice măreție şi 
nemărginita Lui Atotputernicie, mai presus de orice putere, blândeţea și smerenia 
aceea a Lui față de noi, mai presus de toată înălțimea şi de toată mărimea, bogăţia 
cea mai presus de toată bogăția bunătăţii Lui necuprinse, noianul fără de sfârşit al 
iubirii Lui. Cum fără să Îşi manifeste propria Lui măreție, S-a pogorât la smerenia 
cea înălțătoare, Tatălui bineplăcând şi Duhului, cum Cel mai presus de fire Şi-a 
luat fire din pântece fecioresc în chip mai presus de fire, cum şi Dumnezeu este, şi 
om S-a făcut, dar rămâne Acelaşi, fiind amândouă deopotrivă. Cum nu a pogorât 
firea din dumnezeire şi cum, luând asemănarea noastră, se împărtășește de trupul şi 
sângele nostru. Cum Cel ce umple toate şi Cel ce este mai presus de toate şi care 
poartă toate prin cuvântul gurii Lui, a venit să sălăşluiască la loc strâmt. Cum 
trupul materialnic şi ca iarba câmpului al acestei fecioare prea slăvite a primit în 
sine focul mistuitor al dumnezeirii și l-a păstrat nemistuit ca aurul curat. Dar 
acestea s-au petrecut prin bunăvoirea lui Dumnezeu, fiindcă acolo unde binevoieşte 
Dumnezeu toate sunt cu putinţă şi sunt cu neputinţă dacă EI nu voiește. 


Dar cu privire la aceasta, râvna și osârdia au mișcat limbile lor spre cuvântări de 
laudă, dar nu ca să se întreacă unii pe alţii în deşert — căci cugetul acesta ar fi slavă 
deşartă şi departe de a fi bineplăcut lui Dumnezeu -— ci pentru ca nimic să nu 
lipsească din râvna şi puterea lor cu care pe Dumnezeu Îl slăvesc și pe Maica lui 
Dumnezeu o laudă. 


8. Cântări ale sfintei Biserici din veac 


Atunci Adam şi Eva, strămoșii neamului omenesc, strigă cu glas mare și cu buze 
pline de bucurie: Tu, fericită fiică, ai dezlegat osânda căderii noastre! Tu, 
moștenind de la noi trup stricăcios, ne-ai odrăslit nouă veșmântul nestricăciunii! 
Tu, luând viaţă din firea noastră, ne-ai dat în schimb fericita vieţuire şi dezlegând 
chinurile și legăturile morți rupându-le, ai restabilit pentru noi vieţuirea din 
vechime. Noi porțile Raiului am închis, dar tu calea către pomul vieții ne-ai 


deschis. Din cele bune, prin noi au venit cele rele, iar prin tine din cele rele ni s-au 
întors nouă cele mai bune. Cum dar vei gusta moartea, tu, nepătată, fără prihană 
Fecioară? Tu, pod care treci de la moarte la viaţă şi scară care urci la ceruri, 
adormirea ta liman al vieţii veşnice s-a făcut. Cu adevărat, fericită eşti tu, 
preafericită Maică! Cine oare dacă nu Cuvântul Care a fost purtat de tine şi Care a 
pătimit, ar fi primit a face toate acestea? 


Bate din palme și întreg soborul profeților: Tu ai adeverit profețiile noastre, tu ai 
adus nouă bucuria mult așteptată. Căci prin tine am fost dezlegaţi din legăturile 
morții. Vino la noi comoară dumnezeiască şi de viață purtătoare, vino la noi, cei 
însetaţi, ceea ce setea noastră o potolești. 


Dar mulțimea sfinţilor celor în trup nu este biruită nici ea în cuvânt, ci-i atrage 
atenția spre ea: Rămâi cu noi, mângâierea noastră, zicând, singura noastră alinare 
pe pământ, nu ne lăsa pe noi orfani, Maică, pe noi care, pentru dragostea Fiului 
Tău am răbdat primejdii. Căci pe tine te avem odihnă ostenelilor şi răcorire 
trudelor noastre. Căci pentru tine, de voieşti, este cu putinţă să rămâi la noi, iar 
dacă dorești să pleci nu afli nici o împiedicare. Dar dacă pleci, cortul lui 
Dumnezeu, dimpreună cu tine vrem să plecăm şi noi, poporul tău numit cu numele 
Fiului tău. Pe tine te-am dobândit singură mângâiere pe pământ: căci ferice este a 


trăi împreună cu tine pe când erai vie și ferice este a muri împreună cu tine, acum 
când te-ai săvârşit la moarte. Dar de ce spunem „moarte“? Că până și moartea ta 
este viață, ba încă o viaţă mai bună şi fără de asemănare mai presus de această 
viaţă. Cum dar ne va fi cu putinţă de răbdat viaţa aceasta, de nu te vom avea pe tine 
în mijlocul nostru, Fecioară? 


9. Unele ca acestea, îmi pare, grăiau Apostolii împreună cu toată pliroma Bisericii 
către fericita Fecioară. Dar fiindcă o vedeau pe Maica Domnului grăbind spre 
săvârşirea din această viaţă şi dornică de cealaltă, au început cântările de îngropare, 
plini de dumnezeiescul har şi gura lor împrumutând-o Duhului, răpiți afară din 
trup, râvneau să plece împreună cu Maica lui Dumnezeu, care a plecat din această 
viaţă, şi doreau să plece mai înainte de vreme, ca și când le-ar fi fost cu putință 
aceasta prin tăria doririi lor. Dar fiindcă toți îşi plătiră atât dorul, cât și datoria 
împletind cunună din multele și feluritele flori ale sfintelor cântări, îşi primeau în 
schimb binecuvântarea ca pe o comoară de Dumnezeu dăruită şi aşa primeau 
salutul cel mai de pe urmă şi de bun rămas. Acestea erau, cât presupun, cugetările 
ce se grăiau între ei: cursul şi făgașul trecător ale vieţii prezente, pe de o parte şi de 
cealaltă, [acestea erau] cele ce se puneau în lumină: tainele ascunse ale viitoarelor 
bunătăți. 


10. Fiul vine în întâmpinarea Maicii Lui. 


Apoi, într-un cuget cu acestea şi urmând celor spuse și arătate, ca şi cum le-ar 
întări şi adeveri, s-a mai întâmplat ceva, pe cât mi se pare mie: venirea Împăratului 
la propriul Lui locaş, primind în dumnezeieştile Sale mâini fără de prihană sufletul 
acesteia sfânt, preacurat şi nepătat. Iar ea, cred, a zis: „În mâinile Tale, Fiul meu, 
încredințez duhul meu. Primeşte sufletul meu ce ţi-a fost iubit pe care l-ai păzit 
curat. Ție Îti încredinţez trupul meu şi nu pământului, primeşte-l, păzindu-l al Tău, 
pe cel întru care ai binevoit a sălășlui, şi născându-Te dintr-însul, l-ai păzit 
feciorelnic. Ridică-mă în sălaşul cel ceresc, la Tine, pentru ca, acolo unde ești Tu, 
rodul pântecelui meu, să fiu și eu împreună cu Tine sălăşluitor, căci către Tine mă 
grăbesc acum Cel ce, fără încetare fiind la Tatăl, Te-ai pogorât la mine. Tu fii 
mângâiere pentru plecarea mea fiilor mei aceştia ce insetează de Tine şi pe care 
frați ai binevoit a-i numi. Adaugă-le lor binecuvântare la binecuvântarea dată prin 
punerea mâinilor mele. “ 


Apoi, după ce a rostit astfel de cuvinte, a ridicat mâinile, pe cât îmi închipui, și a 
binecuvântat pe cei adunaţi şi auzind pe Fiul: „Vino, binecuvântată Maica Mea, 
întru odihna Mea. Ridică-te, vino, cea aproape de mine, cea mai frumoasă între 
femei, că iată, iarna a trecut şi a venit vremea tăierii mlădițelor, prea frumoasă şi 
prea apropiată, căci prihană nu este întru tine. lar mireasma mirurilor tale este 
mai presus de toate miresmele. “ 


Și Preasfânta Fecioară ascultând acestora și-a încredințat duhul în mâinile Fiului. 
11. Trupul Fecioarei, izvor de vindecări 


Și ce s-a petrecut atunci? Tulburarea şi schimbarea stihiilor, pe cât îmi pare mie, 
glasuri de tunet și cântări vrednice de îngeri care-i aleargă înainte, o însoțesc şi o 
urmează: unii străjuiau prea sfântul şi fără de prihană suflet şi o însoțeau cu osârdie 
pe cea care urca la ceruri, până ce Împărăteasa a stătut pe tronul împărătesc, iar 
alții înconjurau de pretutindeni dumnezeiescul și sfântul trup și prea măreau în 
cântări vrednice de îngeri pe Maica Domnului. 


Dar în ce fel stăteau Jur împrejurul acestui dumnezeiesc trup și cel mai sfânt? Cu 
frică, dor şi cu lacrimi de bucurie, astfel o străjuiau şi o înconjurau şi astfel 
sârguiau în jurul cortului sfânt şi atotbinecuvântat, sărutând mădularele lui, 
umplându-se de sfințenie la atingerea lui şi de toată binecuvântarea. Atunci bolile 
se depărtau, cetele demonilor erau izgonite de pretutindeni până în cele mai de jos 
ale pământului. Văzduhul, tăria și cerul se sfințeau la înălțarea duhului, iar 


pământul se sfințea prin punerea în mormânt a trupului. Dar nici firea apelor nu a 
rămas nepărtașă binecuvântării. Căci trupul a fost spălat cu apă curată, nu 
curățindu-l pe el, ci mai curând apa sfințindu-se prin atingerea lui. Atunci surzilor 
li s-a deschis auzul, şchiopilor li s-a dezlegat umbletul, orbilor li s-a redat vederea, 
păcătoşilor li s-a rupt prin credință zapisul păcatelor. Şi apoi ce a urmat încă? 
Trupul cel prea curat a fost înfăşurat în giulgiuri curate şi îndată Împărăteasa a fost 
întinsă pe pat. Apoi sfeşnice s-au aprins şi s-au adus miruri şi s-au cântat imne, iar 
îngerii au cântat ei înşişi cu glasurile lor cântarea cea mai cuvenită lor, Axion esti, 
iar Apostolii şi părinţii de Dumnezeu purtători au cântat cântări bineplăcute Lui şi 
insuflate de Duhul. 


12. Strămutarea la viaţă a chivotului dumnezeiesc. 


Atunci aşadar, chivotul Domnului a fost ridicat din Munţii Sionului, adică de pe 
cinstiți umeri ai Apostolilor a fost strămutat prin mijlocirea mormântului la 
cerescul locaș. Dar mai întâi a fost purtat prin mijlocul orașului, ca o mireasă prea 
frumoasă şi prea înfrumusețată de strălucirea neapropiată a Duhului Sfânt şi astfel 
a fost primită în locașul cel mai sfânt din grădina Ghetsimani de către îngerii care 
aleargă înainte-i, care o însoțesc şi care o acoperă cu aripile şi urmată de întreaga 
Biserică. 


Şi aşa cum Împăratul Solomon la aşezarea chivotului în Templul Domnului pe care 
l-a construit el însuşi a chemat pe toți bătrânii lui Israel din Sion, „ca să aducă 
chivotul cu legea Domnului din cetatea lui David, adică din Sion, ... şi au ridicat 
preoţii chivotul şi au adus chivotul şi cortul adunării pe care le-au adus preoții şi 
leviții. lar regele Solomon împreună cu toată obştea fiilor lui Israel mergeau 
înaintea chivotului, aducând jertfe de boi şi oi fără de număr. Şi au băgat preoţii 
chivotul cu legea Domnului în altar, la locul lui, în Sfânta Sfintelor din templu sub 
aripile heruvimilor.“ 


Aşa și acum, la odihna chivotului celui inteligibil, nu al legii Domnului, ci al Însuşi 
Ipostasului lui Dumnezeu, Cuvântul, Noul Solomon, Stăpânul păcii și Ziditorul cel 
prea înţelept al întregii lumi, al minţilor celor cereşti, a adunat astăzi la un loc 
cetele cele mai presus de lume și căpeteniile Noului Legământ, pe Apostoli, zic, 
împreună cu poporul sfinților din Ierusalim. Şi prin îngeri, sufletul Fecioarei este 
sălășluit în Sfânta Sfintelor însăși, cea în arhetip şi cea adevărată şi cerească şi este 
aşezat sub aripile celor patru animale, lângă tronul Lui, în partea cea mai 
dinlăuntru a catapetesmei unde cel dintâi Însuşi Hristos a intrat cu trupul, iar de 
cealaltă parte, trupul este primit din mâinile Apostolilor de către Împăratul 
Împăraţilor şi Domnul Domnilor Care îl umbreşte cu strălucirea dumnezeirii 


nevăzute şi de toată adunarea sfinților care aleargă sârguind în întâmpinare, 
cântând cu sfinte glasuri şi jertfind jertfe de laudă, până este aşezat în mormânt ca 
într-o cămară de nuntă şi din acesta îl strămută în desfătarea Raiului şi la corturile 
cele cereşti. 


13. Minunea tămăduirii evreului hulitor 


Dar s-a întâmplat să fie de faţă şi unii iudei, câți nu erau cu totul neștiutori. Nu este 
nepotrivit, să amestecăm la istorisirea noastră ceea ce este transmis de buzele 
multora, ca şi când am adăuga povestirii noastre sare şi piper. Se spune aşadar că, 
atunci când cei care purtau fericitul trup al Maicii lui Dumnezeu au ajuns la poalele 
muntelui, un evreu, rob al păcatului și fiind sub puterea înșelării, urmând pilda 
slujitorului Caiafei, (cel care a pălmuit dumnezeiasca și stăpâneasca faţă a lui 
Hristos Dumnezeu), făcându-se unealtă a diavolului şi fiind purtat de un impuls 
irațional şi plin de îndrăzneală, împins de furie drăcească, s-a strecurat lângă patul 
care purta trupul acela atotsfânt, de care îngerii se apropiau cu înfricoşare, și 
apucându-l cu amândouă mâinile, nebunește şi fără de minte, îl trăgea ca să-l 
arunce la pământ. Acest atac s-a petrecut din pizma începătorului răutății, dar 
roada i-a fost pe măsura ostenelii, fiindcă strugurele a dat aguridă şi a cules roadă 
vrednică de propria lui alegere; căci se spune că acolo i-au rămas mâinile. Şi era de 
văzut cum cel care cu propriile mâini făcuse aceasta cu o neobişnuită îndrăzneală, 
s-a arătat îndată, în chip neobișnuit, fără mâini, până ce şi-a schimbat socotinţa în 
credință și pocăință. Fără întârziere atunci cei care purtau pe umeri sicriul s-au 
oprit, iar nenorocitul, punându-şi mâinile tăiate pe cortul cel de viață dătător și 
făcător de minuni, îndată s-a făcut teafăr şi nevătămat. Căci se știe că şi 
nenorocirea poate da naștere de multe ori la sfătuiri înțelepte și mântuitoare. Dar 
să revenim la istorisirea noastră. 


14. N. Îngroparea în Grădina Ghetsimani, harurile ce vin din această taină 


De aici au dus-o în locașul cel mai sfânt din Ghetsimani. larăși şi aici urmară 
sărutări, îmbrățişări şi laude, sfinte cântări, multe rugăciuni şi plânsete, râuri de 
lacrimi izvorâte din dor şi pline de îndurerare. Şi era de văzut ploaie de lacrimi 
vărsate râuri. Şi astfel trupul cel prea sfânt este aşezat în prea slăvitul şi prea 
minunatul mormânt. ŞI de aici, a treia zi, este ridicat în sălașurile cele cerești. 


Căci nu era cuvenit ca acest locaș, acest izvor nesăpat, care a izvorât apa iertării, 
țarina cea nearată care a rodit pâinea cerească, via cea neudată a strugurelui celui 
fără de moarte, măslinul cel înfloritor şi aducător de bună roadă al milei părintești, 
să fie înmormântat în adâncurile pământului. Dar aşa cum trupul luat din aceasta 


de Dumnezeu Cuvântul, trup sfânt şi fără de prihană, a înviat a treia zi din 
mormânt, la fel şi ea însăşi a fost smulsă din mormânt și maica a fost strămutată la 
Fiul ei. Şi aşa cum EI S-a pogorât la ea, la fel şi ea a fost înălţată la EI, într-un cort 
mai bun şi mai desăvârșit, în cer. 


Se cuvenea ca ceea ce în chip străin a primit în pântecele ei pe Dumnezeu Cuvântul 
să fie sălăşluită în corturile dumnezeiești ale Fiului ei. Și aşa cum a zis Fiul ei că 
întru cele ale Tatălui trebuie să fie, la fel şi maica Lui trebuie să fie sălăşluită în 
curțile împărătești ale Fiului și în curțile Dumnezeului nostru. Căci dacă în El este 
sălașul tuturor celor ce se veselesc, unde este sălașul celei ce este pricina însăşi a 
veseliei? 


Se cuvenea ca ceea ce la naștere a păzit nestricată fecioria, şi trupul să îi fie păstrat 
nestricăcios şi după moarte. 


Se cuvenea ca pântecele care a purtat ca pe un prunc pe Ziditorul să petreacă în 
corturile cele dumnezeieşti. 


Se cuvenea ca mireasa cu care s-a nuntit Tatăl ceresc să fie sălăşșluită în cămările 
împărătești. 


Trebuia ca ceea ce a văzut pe Fiul ei pe cruce şi care a răbdat chinul de care a fost 
cruţată la naștere şi a primit în inimă sabia, să II și vadă pe EI șezând de-a dreapta 
Tatălui. 


Se cuvenea ca Maica lui Dumnezeu să dobândească toate cele ale Fiului ei şi să fie 
închinată şi prea mărită ca Maică a lui Dumnezeu și roabă a lui Dumnezeu de către 
toată făptura. 


Căci pururea moştenirea vine de la părinți la copii. Dar aici, cum spunea un 
înţelept din vechime, râurile sfinte curg îndărăt spre izvoare. ŞI Fiul a supus maicei 
întreaga făptură. 


15. Realitatea concretă a Intrupării şi a dumnezeieștii nașteri 


Aşadar, veniți ca şi noi astăzi să prăznuim cum se cuvine Adormirea Maicii lui 
Dumnezeu, nu aducând naiuri şi coribanți şi orgiile misteriilor maicei zeilor 
mincinoşi fiindcă aşa numesc cei fără de minte, plăsmuind mituri obârşia zeilor lor: 
mamă a mai multor zei, în vreme ce cuvântul adevărului o arată fără nici un fiu. 
Aceștia sunt demoni și fantasme şi umbre, care maimuţăresc jalnic ceea ce nu este, 


având ajutor pentru aceasta prostia celor înșelați. Căci cum s-ar putea naște ceva 
netrupesc dintr-o unire proprie trupului? Şi în ce chip va fi unit cu altul? Şi cum ar 
putea fi Dumnezeu ceea ce mai înainte nu era, iar mai apoi a luat ființă? Că 
netrupesc este tot neamul demonilor este limpede tuturor şi înșiși acelora care au 
ochii cei cugetători ai minţii orbiți. Căci aşa zice și Homer, arătând starea 
nevrednică de numirea de dumnezeu dată demonilor: (Zeul) Nu se hrănește cu 
pâine şi vin rubiniu nu bea-n cupe - Astfel ei sunt fără sânge şi-—astfel se numesc 
fără moarte. 


Nu mănâncă pâine, zice, nici vin înfierbântat nu beau, şi pentru aceasta sunt fără 
sânge, adică sânge nu au şi sunt numiţi nemuritori. Și întocmai, bine zice şi adevăr 
spune că sunt numiţi. Căci sunt doar numiţi nemuritori, dar ei nu sunt cu-adevărat 
aşa cum sunt numiţi, fiindcă ei sunt morți prin moartea răutății. 


Dar noi, pentru care Dumnezeu este în adevăr ceea ce prea mărim, adică 
Dumnezeu adevărat, Care nu a venit din neființă la ființă, ci veşnic este din 
veşnicie, Care este mai presus de orice Pricină, de orice rațiune, şi gândire, şi timp, 
şi ființă, iar pe Maica lui Dumnezeu o cinstim şi o prea mărim, nu circumscriind ei 
naşterea dumnezeirii Lui celei fără de timp — căci nașterea Cuvântului lui 
Dumnezeu este fără de timp și împreună-veşnică cu Tatăl, ci mărturisim o a doua 
naştere prin Întruparea Lui de voie, şi numai așa cunoaştem și mărturisim pe Maica 
Domnului pricina acesteia. Căci s-a întrupat Cel care din veac era fără trup, pentru 
noi şi pentru mântuirea noastră, pentru ca cel asemenea să fie mântuit prin Cel 
Asemenea, şi luând trup din această sfântă Fecioară fără unire bărbătească, EI 
Însuși rămânând Dumnezeu desăvârșit şi om desăvârşit fiind, Însuşi rămânând 
Dumnezeu în trupul Lui, şi om desăvârşit în dumnezeirea Lui mai presus de 
dumnezeire. Astfel, cunoscând-o pe Fecioara aceasta că este în adevăr Maica lui 
Dumnezeu, preacinstim acum cu laude sfântă Adormirea ei, dar nu o numim pe ea 
dumnezeu, departe de noi asemenea poveşti ale sofisticăriei elineşti. De aceea şi 
vestim moartea ei, dar în același timp o mărturisim pe ea Maică a lui Dumnezeu 
celui Întrupat. 


16. Mijlocitoarea şi împărțitoarea tuturor darurilor duhovnicești 


Pe aceasta astăzi să o prăznuim cu sfinte cântări, noi, poporul lui Hristos care ne- 
am îmbogăţit şi a fi astfel, şi a fi numiţi cu numele Lui. Pe aceasta să o cinstim cu 
privegheri de toată noaptea. Pe aceasta să o veselim prin curăția trupului şi a 
sufletului, pe ceea ce este singură curată la Dumnezeu mai presus de toată făptura. 
Căci cel asemenea este desfătare pentru cei asemenea. Pe aceasta să o slujim prin 
milostenie și prin milostenie faţă de cei nevoiaşi. Căci dacă Dumnezeu nu este 


slujit prin nimic altceva decât prin milostenie, cine va susține împotrivă că Maica 
Domnului este cinstită şi ea prin altceva decât prin cele asemenea cu acestea? Căci 
ea ne-a descoperit noianul negrăit al milostivirii lui Dumnezeu faţă de noi. 


Prin ea s-a dezlegat războiul cel îndelung împotriva Ziditorului. 


Prin ea au fost aplaudate de noi împăcările cu EI şi ne-au fost dăruite pacea și 
harul. Oamenii se unesc cu îngerii şi noi cei mai înainte fără nici un preț, am 
devenit fii ai lui Dumnezeu. Din ea, via cea roditoare, am cules strugurele vieții. 
Din ea, am cules roada nestricăciunii. Ea S-a făcut pentru noi chezășuitoarea 
tuturor bunătăților: În ea Dumnezeu S-a făcut om şi omul S-a făcut Dumnezeu. 


ȘI ce este mai străin decât această străină minune? Ce este mai fericit decât această 
fericită stare? Tremur de frică, mă cutremur de cele ce spun. Împreună cu Miriam 
prorocița, o, suflete tinere, să-i cântăm în timpane, omorând mădularele noastre 
cele pământeşti. Căci acesta este timpanul cel duhovnicesc: să strigăm cu strigare 
însuflețită în faţa chivotului Domnului Dumnezeu şi vor cădea zidurile lerihonului, 
adică zidurile potrivnice ale puterilor vrăjmaşe. Împreună cu David să dănţuim 
înaintea Duhului. Chivotul Domnului astăzi şi-a aflat odihna. Împreună cu Gavriil, 
mai-marele voievod al oștilor cereşti, să strigăm: „Bucură-te, ceea ce eşti plină de 
daruri, Domnul este cu tine!“ Bucură-te, comoara necheltuită a bucuriei, bucură-te, 
untdelemn care alini durerea, bucură-te, leacul a toată întristarea inimii, bucură-te, 
ceea prin care moartea a fost izgonită şi prin care s-a adus viaţa. 


17. Lauda mormântului, izvor de minuni și tămăduiri 


Iar tu, mormânt sfânt şi cel mai sfânt după mormântul cel de viaţă începător al 
Stăpânului, care a fost izvorul învierii — ca să-ţi vorbesc ca unei ființe-nsufleţite — 
spune-mi: Unde este aurul neamestecat pe care mâinile Apostolilor întru tine l-au 
încuiat? Unde este comoara cea necheltuită? Unde este pântecele cel primitor de 
Dumnezeu? Unde este masa cea însuflețită? Unde este cartea cea nouă nescrisă de 
mână, pe care în chip de negrăit Dumnezeu-Cuvântul a scris-o? Unde adâncul 
harului? unde noianul de vindecări? Unde izvorul cel pricinuitor al vieţii? Unde 
este trupul Născătoarei de Dumnezeu cel multînsetat și multiubitor de Dumnezeu? 


- Pentru ce căutaţi în mormânt pe cea care a fost ridicată la corturile cele cerești? 
Pentru ce îmi cereți mie să plătesc eu certănile pazei? Nu-mi stă în putere să mă 
împotrivesc dumnezeieştilor porunci. Căci trupul cel sfânt lăsând giulgiurile, şi 
dăruindu-mi mie sfințenia lui, umplându-mă de bună mireasmă şi de mir şi făcând 
din mine în loc de mormânt templu dumnezeiesc, acest trup a fost luat şi dus 


străjuit de îngeri şi arhangheli şi de toate puterile cereşti. Acum și pe mine îngeri 
mă înconjoară. Acum dumnezeiescul har sălăşluiește întru mine. lar eu m-am făcut 
spital vindecător pentru cei aflați în suferință, izvor de tămăduiri veşnic, eu m-am 
făcut izgonitorul demonilor. Eu m-am făcut cetate de scăpare pentru cei prigoniți. 
Apropiaţi-vă cu credință, popoare, şi beţi din râul îmbelşugat al harurilor! 
Dobândind neîndoită credință, apropiaţi-vă! 


„Voi cei însetați, apropiaţi-vă de izvor“ a poruncit Isaia, „iar cei ce nu aveţi argint, 
veniţi de cumpăraţi fără nici un preţ“. Eu tuturor am strigat porunca Evangheliei: 
„Cel ce însetează de vindecare, de boli, de izbăvire de patimi sufleteşti, dezlegare 
de păcate, izbăvire din toată ispita, de odihna Împărăției Cerurilor, apropiaţi-vă toţi 
cu credință de mine și adăpaţi-vă din izvorul harului celui cu multe puteri şi multe 
haruri binefăcătoare! Căci aşa cum energia apei, a pământului, a aerului și a 
soarelui plin de raze, una și simplă fiind, în fiecare participând în chip diferit, 
schimbându-și firea cu cea a elementului corespunzător, la fel cum din vie se face 
vinul, iar din măsline uleiul, la fel şi harul, simplu și unul fiind, în chip diferit şi 
corespunzător cu nevoia fiecăruia, împărtăşeşte lucrarea sa celor ce participă la el, 
fiindcă eu nu am harul prin firea mea proprie. Căci orice mormânt e plin de toată 
duhoarea şi răspândeşte întristare şi este vrăjmaş bucuriei. Dar eu am primit mir de 
mult preţ şi mă împărtăşesc de buna lui mireasmă - un mir atât de mirositor şi de 
puternic, încât și printr-o mică atingere dăruiește o împărtăşire din el care nu trece. 
Căci cu adevărat neschimbăcioase sunt dumnezeieștile harisme. Am primit întru 
mine drept oaspete pe izvorul bucuriei şi m-am îmbogăţit veşnic de izvorârea lui. 


18. Mărturie din Istoria lui Euthymie 


Vedeţi, părinți iubiţi şi frați, tot ce ne împărtășește nouă cinstitul mormânt? Și că 
acestea aşa sunt într-adevăr este scris și În Istoria Euthymiacă în al treilea Cuvânt 
de la capitolul 40, cu aceste cuvinte: „S-a spus mai sus că cea între sfinţi, 
Împărăteasa Pulheria a ridicat lui Hristos mai multe biserici în Constantinopol. Una 
dintre acestea este şi cea construită în Vlaherne la începutul domniei lui Marchian, 
închinată sfintei Adormiri. Aceştia, aşadar, construind acolo sălaş cuvios de 
închinare Preasfintei şi Preamăritei Născătoarei de Dumnezeu și Pururea Fecioarei 
Maria, şi împodobind-o cu toată podoaba, căutau trupul preasfânt şi de viaţă 
primitor al Maicii lui Dumnezeu. Şi chemându-i pe luvenalie, Arhiepiscopul 
Ierusalimului, și pe episcopii Palestinei de atunci să vină în cetatea împărătească 
pentru sinodul din Chalcedon care se ţinea atunci, ziseră acestora: „Am auzit că 
este la Ierusalim cea dintâi şi aleasă biserică a Preasfintei Născătoare de Dumnezeu 
şi Pururea Fecioarei Maria în locul numit Ghethsimani şi acolo este trupul ei cel de 


viaţă dătător pus în raclă. Noi vrem să aducem aceste sfinte moaşte aici, spre 
păzirea acestei cetăţi de scaun a Împăratului.“ 


Iuvenalie însă răspunse: „În sfânta şi de Dumnezeu insuflata Scriptură nu se face 
referire la sfârşitul Preasfintei Născătoare de Dumnezeu, Maria, dar noi din cea 
mai veche şi mai neîndoielnică tradiție, am aflat că, în vremea slăvitei ei Adormiri, 
sfinții Apostoli, care străbăteau pământul pentru mântuirea neamurilor, cu toţii 
dimpreună, s-au adunat într-o clipită, fund răpiți în văzduh şi purtați până la 
Ierusalim şi odată ajunși lângă Maica Domnului, au avut vedenie de îngeri şi a fost 
auzită o imnodie dumnezeiască a celor mai înalte cete îngereşti şi puteri. Și astfel, 
cu dumnezeiască şi cerească slavă, în mâinile lui Dumnezeu şi-a încredinţat sfântul 
ei suflet în chip negrăit. lar trupul ei cel de Dumnezeu primitor, însoțit şi petrecut 
la mormânt de cântări îngereşti și apostoleşti, a fost pus în mormânt în 
Ghethsemani. În acel loc, timp de trei zile au fost văzuţi îngerii străjuind și cântând 
neîncetat. Dar după a treia zi, când au încetat cântările îngerești, venind Apostolii 
la mormânt, Toma, care era unul dintre ei şi care a lipsit, dar care abia a treia zi a 
ajuns şi el, fiindcă voia să se închine sfântului trup de Dumnezeu primitor, au 
deschis mormântul. Dar trupul ei cel mult slăvit nu au putut nicidecum a-l găsi, ci 
au aflat numai giulgiurile de înmormântare și acestea erau pline de negrăită 
mireasmă. Au închis apoi la loc mormântul. Și uimiţi de minunea acestei taine, 
numai aceasta au putut conchide că Cel ce a binevoit să se întrupeze după propriul 
ipostas din ea şi să se nască cu trupul, Dumnezeu Cuvântul şi Domnul slavei, Care 
şi după naștere a păzit nestricată fecioria ei, la fel, și după ieşirea din viaţa de aici a 
Maicii Lui, Însuși a binevoit să-i cinstească acest trup neîntinat și fără de prihană 
prin nestricăciune şi prin mutarea la Viaţă, mai înainte de Învierea obştească și 
sobornicească. 


Erau atunci împreună cu Apostolii și prea cinstitul Timothei, Apostol şi episcop- 
primat al Bisericilor din Efes, Dionisie Areopagitul, după cum însuşi mărturiseşte 
în discursurile către Timotei cu privire la fericitul lerotei şi el prezent atunci acolo, 
zicând aşa: „Fiindcă, pe lângă toți ierarhii noştri de Dumnezeu inspirați, și noi, 
precum știi, Și toți învățătorii de taine, și el şi mulți dintre sfinții noștri frați ne-am 
adunat spre contemplarea trupului de viaţă începător. Erau de față şi Iacob, ruda 
Domnului, şi Petru, cea mai înaltă şi mai venerabilă culme a Teologilor. Apoi s-a 
socotit potrivit după vederea aceea înaltă ca toţi ierarhii să slăvească, pe cât era cu 
putință fiecăruia, bunătatea nesfârşită în tărie a acelei puteri thearhice. Căci el 
(lerotei) era mai presus de toţi, după Teologi, (id. est, Apostoli), din câte ştiu, decât 
toți ceilalți ierurgi, fiind cu totul răpit, cu totul ieşit din sine şi pătimind în 
desăvârșită unire cu cele cântate, astfel încât era socotit de toți cei care îl auzeau, 
de toţi care îl vedeau şi cunoşteau, ca fiind un dumnezeiesc şi inspirat cântăreț. Dar 


pentru ce îți vorbesc eu ţie despre cele teologhisite acolo? Căci dacă eu însumi 
răpindu-mă, uitam de mine, de multe ori aflam de la tine, reascultându-le, unele 
părți din acele cântări insuflate de Dumnezeu.“ 


Și auzind aceasta împărăteasa 1-a cerut Arhiepiscopului luvenalie acea sfântă raclă 
cu sfântul acoperământ al slăvitei și Preasfintei Născătoare de Dumnezeu, Maria, 
cerându-le lor să îl trimită negreşit și după ce au primit acoperământul l-au pus în 
cinstitul Paraclis al Preasfintei Născătoare de Dumnezeu. ŞI atât despre asta. 


19. Imitarea Sfintei Fecioare 


Iar noi ce răspundem sfântului mormânt? Căci harul tău este nesfârşit şi veşnic, dar 
dumnezeiasca putere nu este țărmurită de locuri, nici binefacerile Maicii lui 
Dumnezeu nu au limită. Căci dacă s-ar mărgini numai la mormânt, darurile s-ar 
împărți la puţini oameni. Dar așa ele sunt împărțite fără oprelişte până la toate 
marginile lumii. Așadar, mintea noastră să o gătim cămară Născătoarei de 
Dumnezeu. Dar cum va fi cu putință aceasta? Ea Fecioară este şi iubește fecioria, 
curată este şi iubitoare de curăţie. Dacă deci ne vom curăţi și la minte, şi la trup, 
vom dobândi harul ei sălășluit în noi înşine. Căci ea fuge de orice întinăciune şi se 
scârbeşte de noroiul patimilor. Se scârbește de lăcomie. Urâciunile ruşinoase ale 
curviei le urăște, iar de gândurile spurcate ale acesteia se fereşte ca de niște pui de 
vipere. Nu suferă cuvinte ruşinoase şi ușuratice și cântări necuviincioase, se 
scutură de orice parfumuri desfrânate. 


Urăşte umflarea în pene şi nu îngăduie cearta și neomenia. Se întoarce de la slavă 
deşartă şi de la osteneala zadarnică pornită din mândrie. Se pune potrivnică 
mândriei, urăște ținerea de minte a răului - potrivnica mântuirii. ȘI orice răutate o 
socotește ca un venin ucigător. În schimb, se bucură de toate cele potrivnice 
acestora. Căci cele potrivnice se tămăduiesc prin cele potrivnice. Se desfată de post 
şi de înfrânare şi de cântări de psalmi. Se însoţeşte cu curăţia, fecioria și înfrânarea. 
Și cu acestea a făcut pace veşnică şi pe acestea le îmbrățișează cu înţelepciune. Cu 
pacea şi blândeţea îşi străjuiește cugetul, îmbrățișează dragostea, mila şi smerenia, 
ca pe propriii copii. Şi ca să spun pe scurt, se întristează pentru orice patimă rea, 
pentru orice josnicie, dar se bucură de orice virtute ca de un dar. 


Dacă aşadar şi noi ne vom abate cu râvnă de la relele de la început şi vom iubi cu 
toată osârdia virtuțile şi pe acestea ni le vom face prietene, va veni aproape de noi, 
la proprii ei slujitori, aducând cu ea toată pleiada de bunătăţi și pe Hristos, Fiul ei, 
pe Împăratul şi Domnul Îl va aduce cu sine să sălăşluiască în inimile noastre, 
Căruia fie slava, cinstea, puterea, mărirea şi marea cuviinţă a slavei Sale, împreună 


cu cel fără de început al Său Părinte şi cu Duhul Sfânt, acum și pururea și în vecii 
vecilor. Amin. 


traducere Paraschiva Grigoriu 


Prosopopeea mormântului Maicii Domnului din Ghetsimani, alcătuită de 
Sfântul loan Damaschinul 


[E SE a PTR 
Maica Domnului lerusalimitean 


Ghetsimani - lerusalim 


lar tu, mormânt sfânt şi cel mai sfânt după mormântul cel de viaţă începător al 
Stăpânului, care a fost izvorul învierii — ca să-ţi vorbesc ca unei fiinţe-nsuflețite — 
spune-mi: Unde este aurul neamestecat pe care mâinile Apostolilor întru tine l-au 
încuiat? Unde este comoara cea necheltuită? Unde este pântecele cel primitor de 
Dumnezeu? Unde este masa cea însufleţită? Unde este cartea cea nouă nescrisă de 
mână, pe care în chip de negrăit Dumnezeu-Cuvântul a scris-o? Unde adâncul 
harului? unde noianul de vindecări? Unde izvorul cel pricinuitor al vieţii? Unde 
este trupul Născătoarei de Dumnezeu cel multînsetat şi multiubitor de Dumnezeu? 


- Pentru ce căutaţi în mormânt pe cea care a fost ridicată la corturile cele cereşti? 
Pentru ce îmi cereţi mie să plătesc eu certările pazei? Nu-mi stă în putere să mă 
împotrivesc dumnezeieştilor porunci. Căci trupul cel sfânt lăsând giulgiurile, şi 
dăruindu-mi mie sfinţenia lui, umplându-mă de bună mireasmă şi de mir şi făcând 
din mine în loc de mormânt templu dumnezeiesc, acest trup a fost luat şi dus 
străjuit de îngeri şi arhangheli şi de toate puterile cereşti. Acum şi pe mine îngeri 
mă înconjoară. Acum dumnezeiescul har sălăşluieşte întru mine. lar cu m-am făcut 
spital vindecător pentru cei aflaţi în suferinţă, izvor de tămăduiri veşnic, eu m-am 
făcut izgonitorul demonilor. Eu m-am făcut cetate de scăpare pentru cei prigoniţi. 


Apropiaţi-vă cu credinţă, popoare, şi beţi din râul îmbelşugat al harurilor! 
Dobândind neîndoită credinţă, apropiaţi-vă! 


„Voi cei însetaţi, apropiaţi-vă de izvor” a poruncit Isaia, „iar cei ce nu aveţi argint, 
veniţi de cumpăraţi fără nici un preț”. Eu tuturor am strigat porunca Evangheliei: 
„Cel ce însetează de vindecare, de boli, de izbăvire de patimi sufleteşti, dezlegare 
de păcate, izbăvire din toată ispita, de odihna Împărăției Cerurilor, apropiaţi-vă toţi 
cu credință de mine şi adăpaţi-vă din izvorul harului celui cu multe puteri şi multe 
haruri binefăcătoare! 


Căci aşa cum energia apei, a pământului, a aerului şi a soarelui plin de raze, una şi 
simplă fund, în fiecare participând în chip diferit, schimbându-și firea cu cea a 
elementului corespunzător, la fel cum din vie se face vinul, iar din măsline uleiul, 
la fel şi harul, simplu şi unul fiind, în chip diferit şi corespunzător cu nevoia 
fiecăruia, împărtăşeşte lucrarea sa celor ce participă la el, fundcă eu nu am harul 
prin firea mea proprie. Căci orice mormânt e plin de toată duhoarea şi răspândeşte 
întristare şi este vrăjmaş bucuriei. Dar eu am primit mir de mult preţ şi mă 
împărtăşesc de buna lui mireasmă - un mir atât de mirositor şi de puternic, încât şi 
printr-o mică atingere dăruieşte o împărtăşire din el care nu trece. Căci cu adevărat 
neschimbăcioase sunt dumnezeieştile harisme. Am primit întru mine drept oaspete 
pe izvorul bucuriei şi m-am îmbogăţit veşnic de izvorârea lui. 


Foto: Laura Enache 
Traducere şi adaptare: Laura Enache 


(Sursa: Sfântul loan Damaschinul, Omilia a 3-a la Adormirea Maicii Domnului 
Lauda mormântului, izvor de minuni şi tămăduiri) 


Sfântul Modest al Ierusalimului - Cuvântul de laudă la Adormirea Preasfintei 
Stăpânei noastre şi pururea Fecioarei Maria 


O, prea fericită Adormire a preacinstitei Născătoare de Dumnezeu, care după 
naştere Pururea Fecioară te-ai arătat şi nici în mormânt nu ai pătimit stricare 
trupului celui primitor de Dumnezeu, fiind păzită de Cel ce mai- nainte a venit din 
tine, de Mântuitorul Hristos! 


O, prea fericită Adormire a Preacinstitei Născătoare de Dumnezeu, prin care 
duhurile şi sufletele drepţilor celor ce s-au săvârșit au fost învrednicite de 
dumnezeiască, veșnică mângâiere de la Hristos! 


O, prea fericită Adormire a Preacinstitei Născătoare de Dumnezeu, prin care în 
taină suntem rezidiți şi ne facem biserică a lui Dumnezeu! 


O, prea fericită şi binecuvântată Adormire a Preacinstitei Născătoare de 
Dumnezeu, prin care a venit îndoită vindecarea a toată lumea, trupească și 
sufletească, spre însănătoşirea de obşte a făpturii întregi. 


O, fericită Adormire a Născătoarei de Dumnezeu, prin care s-a prea slăvit şi s-a 
fericit neamul nostru omenesc întru Hristos Dumnezeu, căci trupul Lui nedespărțit 
de dumnezeirea Lui este şi cântat, şi închinat de către cele cereşti, pământeşti şi de 
cele de sub pământ, precum este scris! 


O, prea fericită Adormire a Preacinstitei Născătoare de Dumnezeu, prin care am 
luat dezlegare fărădelegilor noastre şi ne-am izbăvit de tirania celui viclean! 


O, prea fericită Adormire a Preacinstitei Născătoare de Dumnezeu, prin care toate 
se înnoiesc şi toate cele pământeşti se unesc cu cele cerești, cântă şi strigă 
împreună cu acestea: „Slavă întru cei de sus lui Dumnezeu şi pe pământ pace, întru 
oameni bunăvoire!“ 


O, prea fericită Adormire a Preacinstitei Născătoare de Dumnezeu, prin care s-a 
arătat nesfârşita iubire de oameni a dumnezeirii celei întreit ipostatice, care se 
revarsă către noi făcând minuni prin puterile cele cereşti şi pe noi ridicându-ne spre 
mărturisirea și cântarea neîncetată a negrăitei milostiviri şi a bunătăţiui ei celei mai 
presus de bunătate! 


O, prea fericită Adormire a Maicii lui Dumnezeu şi Fecioarei, despre care profeții 
şi drepții Vechiului Testament au strigat în trâmbiţa lor cuvântătoare de 
Dumnezeu, râvnind să ajungă mult însetată ziua aceasta, întru care a venit din tine 
Mântuitorul, Cel ce îi izbăveşte pe ei din legăturile fără de scăpare ale iadului! 


O, prea fericită Adormire a Preacinstitei și fără de prihană Născătoare de 
Dumnezeu, prin care Dumnezeu pe pământ fund şi om făcându-Se în cer cu trupul, 
nedespărțit şi fără de schimbare, din milă pentru oameni şi din iconomia mântuirii! 
Căci pe cea care odinioară a auzit: „Pământ ești şi în pământ te vei întoarce“, pe 
aceasta a îmbrăcat-o Hristos Dumnezeu şi a stătut la dreapta Tatălui, mai presus de 
Heruvimi şi de Serafimi, Tronuri, Puteri şi Domnii, Purcederi și Începătorii, 
Arhangheli și Îngeri. 


O, prea fericită Adormire a Preacinstitei Născătoare de Dumnezeu, prin care ne-am 
îmbrăcat în Hristos şi ne-am învrednicit a ne face fiii lui Dumnezeu! 


O, prea fericită și binecuvântată Adormire a Preacinstitei Maici a lui Dumnezeu, 
prin care via cea adevărată a odrăslit din ea pe prea slăviții Apostoli, ca nişte 
mlădiţe, răspândiți până la marginile pământului şi care au împânzit lumea întreagă 
cu roada credinței și a evlaviei şi cu minunile lor! 


O, prea fericită Adormire a Preacinstitei Născătoare de Dumnezeu, prin care, după 
ce Hristos a strălucit lumina supradumnezeiască izvorâtoare a luminii celei 
veşnice, sfinții mucenici s-au aprins în lume de la EI ca nişte luminători, ca nişte 
sfeşnice şi candele, făcându-se de un chip cu EI şi părtași patimilor Lui, cei care au 


mărturisit-o pe ea Născătoare de Dumnezeu cu preţul sângelui lor, şi care au primit 
de la EI cununile dreptăţii! 


O, prea fericită Adormire a Preacinstitei Născătoare de Dumnezeu, pentru care 
îngeri şi arhangheli s-au pogorât din înălțime şi pentru care dreptmăritorii de 
Dumnezeu Apostoli au venit de la capătul pământului, cum numai Dumnezeu știe, 
Cel ce în chip de preot de la marginile lumii i-a adunat preoți, pentru slujirea tainei 
prea sfintei slujbe a Adormirii Maicii Sale, plinind astfel El Însuşi prin aceasta 
vechea rânduială mosaică dată de EI, prin care era statornicit ca fiii să cinstească pe 
părinți, El care prin fire este vrednic de această cinstire, Prea bunul şi prea cinstitul 
nostru Stăpân şi Părinte. 


Bucură-te, prea însetată de Dumnezeu, biserică însuflețită a Celui Preaînalt, 
nedespărţit de Înălţime, întru care S-a sălăşluit Înţelepciunea enipostatică cea 
nezidită a lui Dumnezeu Tatăl, Care a zidit templul trupului Lui, Hristos, Cel ce şi- 
a aflat odihnă întru tine, spre mântuirea lumii, şi Care acum binevoieşte a te primi 
pe tine în prea slăvita şi veşnica Lui odihnă! 

Bucură-te, Preasfântă, Născătoare de Dumnezeu, că Împăratul slavei, Domnul 
lisus, Cel ce te-a ales pe tine, ca să fii Împărăţie cuvântătoare pe pământ, ca prin 
tine să ne dăruiască nouă Cereasca lui Împărăţie, întru care mai dinainte a rânduit 
ca tu să fii cu trupul în nestricăciune şi mai prea slăvită decât toate cerurile, spre 
slava Tatălui şi a Duhului lui. 


Bucură-te, ajutorul cel dumnezeiesc pururea dăruit celor evlavioşi, din care Hristos 
a luat firea noastră şi a înălțat cornul mântuirii pentru noi, vestindu-ne nouă 
cuvântul adevărului Lui în neam şi în neam. Căci cu adevărat îi izbăveşte pe ei din 
toată întristarea pe cei ce te mărturisesc pe tine Născătoare de Dumnezeu, 
Dumnezeu cel ce te-a rânduit pe tine să fu lângă EI, ca să mijloceșşti pentru noi. 


Bucură-te, fiică a dreptului loachim și a Anei şi Maică a lui Dumnezeu, Cel ce a 
făcut toate, ceea ce ai fost de El chemată la veșnica și fericita Lui odihnă, mai 
înaltă decât toate cetele celor fericiți de pe pământ şi din ceruri. 


Bucură-te, izvor de tămăduiri, care ai izvorât pe însuşi Hristos, tămăduitorul a toată 
boala şi neputinţa, Cel ce izvorăşte izvoarele îmbelșugate cele de taină ale harului 
Preasfântului și de viață dătătorului Său Duh, spre viaţă veşnică, trimis să te adape 
pe tine spre veşnica Lui odihnă. 


Bucură-te, prea slăvită Maică a luminii celei veşnice, a Celui care prin fire este 
Dumnezeu adevărat şi Care, strălucind din tine, a venit în firea noastră pe pământ, 


şi a însemnat peste noi lumina feţei Sale. De Care ai fost chemată cu slavă şi cu har 
dumnezeiesc să stai înainte în lumina celor vii. 


Bucură-te, scăpare către Dumnezeu a muritorilor care ai născut pe Cel ce a luat 
dintru tine cele ale noastre și Care este scăparea şi puterea noastră, Care pentru noi 
a săvârşit mari tămăduiri şi minuni în lume pentru sporirea taberei celei alese a 
creştinilor, Care te-a numit pe tine, o, fericită, Fecioară, spre legământ şi chezăşie 
veşnică a milostivirii şi iubirii Lui de oameni, Care a venit la noi prin tine. 


Bucură-te, vistierie de la Dumnezeu a Împărăției cereşti, întru care a fost păzit 
Mielul lui Dumnezeu, Cel ce ridică păcatul lumii, Care pentru prăznuirea 
comuniunii sfinților îngeri cerești și a muritorilor de pe pământ, a fost rânduit să fie 
adus jertfă fără prihană în Biserica de sus a celor întâi născuţi. 


Bucură-te, Maică Preasfântă a Mântuitorului și Dumnezeului nostru, Care prin tine 
a venit la noi, iar noi la EI, şi că te-a învrednicit pe tine a fi slăvită cu adevărat şi 
mai cu seamă Născătoare de Dumnezeu şi să fu închinată de toţi credincioşii de pe 
pământ, iar acum şi în ceruri de sfinţii îngeri ca Preacuvioasă Maică a Stăpânului 
lor. 


Bucură-te, Preasfântă Maică, Pururea Fecioară, ceea ce ai născut pe Hristos Cel ce 
S-a întrupat din tine de la Duhul Sfânt, Fiul lui Dumnezeu, desăvârşit cu 
dumnezeirea şi desăvârşit cu omenitatea. Așadar pe Cel ce, ca Dumnezeu, 
binevoieşte şi lucrează în două firi, voințe şi energii, dar voieşte şi lucrează și ca 
om, pe Unul și același Care are ființă/ persoană în amândouă firile, în chip 
neamestecat şi nedespărțit, către care venind cu îndrăznire de maică, pe Acela 
îmbunează-L să păzească Biserica Lui. 


Bucură-te, curată, fără de prihană Născătoare de Dumnezeu, căci Cel ce dintru 
înălțime S-a sălăşluit în pântecele tău, Domnul Dumnezeu, nelăsând cerurile, ca 
Unul care în patrie pământească necircumscris a venit, Însuşi te-a învrednicit pe 
tine să vii din această patrie pământească vremelnică la patria cerească veșnică, 
mai bună, pe care a dăruit-o prin tine şi sfinţilor Lui, ca una râvnită de ei. 


Bucură-te, altarul milei cel mai sfânt și de Dumnezeu zidit dintru care s-a revărsat 
Mila întregii lumi şi Mântuitorul Hristos Dumnezeu. Căci din tine, Preasfântă 
Născătoare de Dumnezeu, îmbrăcând de la Duhul vălul sfântului Său trup din 
Sfânta Sfintelor, a venit Arhiereu în veac, după rânduiala lui Melchisedec, precum 
este scris. Cel ce a rânduit a te primi la Sine, Cel ce dă pururi şi prin mijlocirea ta 
împarte lumii mare milă. 


Bucură-te, Marie, rai cuvântător şi prea strălucit, ca una care de la Duhul Sfânt ai 
odrăslit rodul vieţii şi al nemuririi, Cel născut din Dumnezeu Tatăl mai înainte de 
veci, pe Hristos, Dumnezeul nostru. De Care şi noi împărtăşindu-ne cu dreaptă 
credință ortodoxă suntem făcuţi vii întru EI, Care te-a sălășluit pe tine cu trup 
nestricăcios în grădina Raiului și prin tine ne-a deschis și nouă intrare în ea. 


Bucură-te Stăpâna celor ce te cântă, Preasfântă Fecioară şi Maică, prin care 
Dumnezeu peste toată făptura, Preasfântul şi Preabunul Stăpânul nostru, unindu-Se 
cu firea noastră a muritorilor, printr-o unire cu totul în afară de păcat, a binevoit a 
veni în lume, şi să ne facă pe noi părtași firu lui dumnezeiești prin harul înfierii, 
Care te-a dăruit pe tine cu dar, spre a-i fi lui cetate cuvântătoare, acum te cheamă 
pe tine Domnul puterilor în cetatea Lui. 


Bucură-te portul cel prea înfrumusețat și prea strălucit, ceea ce de Dumnezeu ai 
fost arătată Născătoare de Dumnezeu. Căci omenitatea cea înviforată în marea 
vieții acesteia se mântuiește întru tine și prin tine au fost dobândite în schimb 
darurile și veşnicele bunătăți de la Cel ce acum te slăveşte pe tine în vremea de 
acum şi Cel ce te-a prea mărit pe tine în vecii vecilor. Amin. 


traducere Paraschiva Grigoriu 


(Sfântul Modest al Ierusalimului, din Cuvântul de laudă la Adormirea 
Preasfintei Stăpânei noastre şi Pururea Fecioarei Maria - PG, t. 86, 3277.) 


Sfântul Teodor Studitul - Cuvântul de închinăciune la Adormirea Preasfintei 
Stăpânei noastre, de Dumnezeu Născătoare și pururea Fecioară Maria 


Glas de trâmbiţă şi sunet de corn, care să răsune mai puternic şi să răzbată până la 
margini, cerând cu silință cuvântul pentru bunăvestirea sfintei zile de astăzi, de 
gurile sfinților mai înainte vestită, o, vrednici bărbaţi, se primejduieşte fiind silit a 
ieşi din organul nostru glăsuitor care este atât de neputincios şi de slab! Dar 
Împărăteasa şi Doamna noastră a tuturor, ca una care nu este iubitoare de slavă, 
fără îndoială că va primi de îndată şi acest cuvânt de acum al robului ei, scurt şi 
sărăcăcios precum al nostru, cum primeşte cuvântările cele mari şi pline de 
strălucire ale celor ce grăiesc înalt, fiindu-ne nouă binevoitoare blândă pentru 
rugăciunile Stăpânului nostru, tocmai fiindcă la un singur lucru ia aminte ceea ce 
este singură bună: la bunătatea intenţiei noastre. 


Dar veniţi la mine, adunaţi-vă, toată făptura de sub cer, câți sunteți păstori ierarhi şi 
preoți, cei din sihăstrii și obşti sau chinovii, câți sunteți împărați sau în dregătorii, 
bărbaţi și femei, flăcăi şi fecioare, de orice neam şi de orice seminţie sau limbă, și 
toată adunarea care este îmbrăcată cu veştmintele virtuţilor, încinsă cu mantie cu 
ciucuri de aur şi împistrită, să se apropie, ca să prăznuiască cu strălucire 
sărbătoarea Mariei, Născătoarea de Dumnezeu, îngroparea şi pogorârea ei în 
mormânt. Căci s-a mutat din tărâmul de aici și se apropie de munții cei veșnici 
muntele Sionului celui adevărat, întru care Dumnezeu a binevoit să sălăşluiască, 
după cântarea psalmistului. 


Astăzi, aşadar cerul acesta pământesc, care se înfăşoară în mantia nestricăciunii, se 
mută la viața cea dăinuitoare mai bună și mai înaltă. Astăzi, luna cea inteligibilă de 
Dumnezeu luminată se cunună cu soarele dreptăţii şi părăseşte această viață de 
acum vremelnică, pentru ca, răsărind împreună cu El, să strălucească cu puterea 
nemuririi. 


Astăzi, chivotul sfințirii cel ferecat cu aur şi de Dumnezeu făurit este înălțat din 
corturile cele pământești și mutat în Ierusalimul cel de sus, spre odihnă fără de 
sfârșit. lar strămoșul Domnului David, ca dintr-o alăută cântându-ne nouă, strigă 
cu glas mare: „Aduce-se-vor zice fecioare Împăratului,“ adică suflete în urma ei se 
vor aduce ie. 


Astăzi, Născătoarea de Dumnezeu, deschizându-ne ochii noştri cei simţitori, ni-i 
întăreşte pe cei cugetători, ca pe nişte luminători mari şi strălucitori, nu spre a 
apune, ci spre a priveghea şi spre a îmblânzi chipul lui Dumnezeu pentru izbăvirea 
lumii. Acum buzele cele de Dumnezeu mişcate oarecând sunt pecetluite pentru 
rostirea cuvântului, ca să se deschidă gură pururi grăitoare și mijlocitoare pentru tot 
neamul. 


Astăzi, şi-a împreunat pe piept palmele cele trupeşti şi de Dumnezeu purtătoare şi 
își ridică mâinile pururea, ca una ce s-a făcut nestricăcioasă, către Stăpânul pentru 
acoperirea întregii lumi. Acum chipul cel firesc şi ca soarele luminos s-a ascuns, ca 
să strălucească cu raze nepieritoare din icoana ei cea zugrăvită şi adusă înainte 
poporului, spre sărutarea binefăcătoare a închinării smerite, deşi ereticii nu vor 
aceasta, cu toate că porumbiţa cea prea curată, fund unită cu cele de sus, nu 
încetează, prin icoana ei, a purta grijă de cele de jos. Şi chiar dacă a ieşit din trup, 
cu duhul este cu noi. Fiind înălțată la ceruri izgoneşte pe demoni, mijlocind la 
Domnul cele pentru noi. Căci odinioară prin strămoașa noastră Eva, moartea, 
intrând în lume, a pus stăpânire pe întreg neamul omenesc, iar acum vorbind cu 
această fericită fiică a Evei, s-a tras îndărăt, biruită chiar de acolo de unde a primit 
puterea asupra neamului omenesc. 


Să se bucure aşadar neamul femeiesc că a moştenit slavă în locul disprețului. Să se 
veselească Eva, fundcă nu mai este nicidecum blestemată, de vreme ce a odrăslit 
pe Maria, roada binecuvântării. Să sălteze întreaga făptură, cea adăpată acum în 
chip tainic de undele nestricăciunii care izvorăsc veşnic din izvorul fecioriei, şi 
care şi-a potolit acum setea cea de la început, aducătoare de moarte. Unele ca 
acestea se prăznuiesc de noi astăzi, unele ca acestea sunt cele cântate pe care ni le 
dăruieşte nouă floarea care a înflorit pe Hristos, rădăcina lui lesei cea mult lăudată, 
toiagul lui Aaron cel sfânt, Raiul cel cuvântător al pomului vieţii, pajiştea cea 


însuflețită a miresmelor feciorești, via cea înflorită, de Dumnezeu lucrată care a 
odrăslit strugurele care a dat picătura vieţii, tronul cel înalt şi prea înălţat heruvimic 
al Împăratului tuturor, locașul cel plin de slava Domnului, sfântă catapeteasmă a 
lui Hristos Arhiereu, locașul răsăritului celui plin de strălucire care a adormit în 
pace şi cu dreptate. Zic care a adormit şi nu care a murit, care s-a mutat la viaţă, iar 
nu care a lepădat ocrotirea neamului omenesc. 


Dar cu ce cuvânt așadar vom sta de față la slujba ei noi, care suntem cu totul în 
uimire, neputând cugeta, neputând grăi, care ne tulburăm cugetul, zugrăvind taina 
acesta, fiindcă este străină şi înaltă şi mai presus de orice cugetări. Dar nu fiindcă 
acestea sunt în acord şi se potrivesc cu celelalte, ci ca să aducem dovezile care ne 
sunt nouă la îndemână, nu numai din cele pe măsura noastră, ci şi din cele care 
sunt mai presus de noi. ŞI, luând în considerare în chip evlavios cele privitoare la 
tine, îți lăsăm ție uneia cele ce sunt mai presus de înţelegerea omenească. Prin 
urmare, s-a împăcat cu Dumnezeu firea omenească prin naşterea ta cea negrăită. 
Dar cum e cu putință să înţeleagă cineva o fecioară care zămisleşte fără de sămânță 
bărbătească? O străină minune! Pe cea care ca o maică a născut prunc o vezi 
fecioară nestricată, fiindcă Dumnezeu este Cel ce S-a născut dintr-însa! Așa şi la 
străina ei adormire cea purtătoare de viață. Mutându-te la celelalte de dincolo, în 
chip potrivit, singură ai dobândit nestricăciunea amândurora, şi a trupului, şi a 
sufletului. 


Dar care Sunt cele spuse despre aceasta, pe care fericiții Apostoli le-au ales, 
unele de la ei înșiși, iar altele din gurile profeților de odinioară: 

Bucură-te, scară care urci de la pământ la cer, prin care s-a plinit pogorârea 
Domnului la noi și urcarea noastră la ceruri, potrivit cu marele patriarh Iacob. 
Bucură-te, rugul cel neînțeles căreia s-a arătat îngerul Domnului în flăcări de 
foc, şi pe care focul cel mistuitor nu l-a mistuit, precum nu l-a ars pe Moise cel 
văzător de Dumnezeu. 

Bucură-te, lâna primitoare de Dumnezeu peste care a plouat roua cerească, 
umplând un vas întreg cu apă, potrivit lui Ghedeon cel prea minunat. 

Bucură-te, cetatea Împăratului celui Tare pe care împărații văzându-o se 
minunează şi o prea măresc, potrivit lui David izvoditorul de cântări. 

Bucură-te, Bethleemul cel inteligibil, locaşul cel din Efrata, din care a ieşit 
Împăratul slavei, spre a fi stăpân în Israel, după dumnezeiescul Miheia. 
Bucură-te muntele umbrit al fecioriei din care s-a arătat Sfântul lui Israel, după 
cuvântul lui Avvacum, cuvântătorul de Dumnezeu. 

Bucură-te, sfeşnic aurit și purtător de lumină, din care a strălucit celor din 
întuneric și care Stăteau în umbra morții lumina cea neapropiată a dumnezeirii, 
după cucernicul Zaharia. 


Bucură-te, altarul milei pentru toți muritorii, prin care se slăveşte de la răsărit la 
apus numele Domnului în neam și în neam și în tot locul se va aduce jertfă 
numelui Lui după Maleahi cel prea sfânt. 

Bucură-te, nor ușor în care a Stat Domnul, după Isaia de Dumnezeu vestitorul. 
Bucură-te, carte sfinţită, a poruncilor Domnului, şi legea cea nouă a harului, 
prin care ni S-au făcut nouă cunoscute bunătăţile cele mai mari ale lui 
Dumnezeu, după leremia cel ce mult s-a tânguit. 

Bucură-te, uşă pecetluită, prin care a intrat şi a ieşit Domnul Dumnezeul lui 
Israel, după lezechiel văzătorul de Dumnezeu. 

Bucură-te, muntele cel netăiat şi prea înalt, din care s-a desprins piatra cea din 
capul unghiului, după Daniel cel mai înalt teologhisitor. 


Şi ce minte poate cuprinde sau ce cuvânt poate ajunge la cele câte au fost săvârşite 
acolo, la câte le-au grăit şi pe câte le-au fericit Teologii cei cuvântători de 
Dumnezeu? Dar pe când slujeau cu cea mai mare sfinţenie cele cuvenite şi în chip 
sfânt plineau cele sfinte, iată, a venit şi Domnul cu slava puterii Sale şi cu toată 
oştirea cerului. Şi în chip nevăzut slujeau puterile cele netrupeşti, iar în chip văzut, 
sfinții Apostoli în trup s-au arătat cântăreţi ai dumnezeieştii slave. 


Amestecată şi împreunată era, fraților, lauda şi ceata dreptmăritoare, cerească şi 
pământească (şi să nu mire pe nimeni cuvântul descriind cele sfinte cuvenite): 
ceata Îngerilor, Arhanghelilor, Puterilor, Tronurilor, Începătorii, Purcederi, Puteri, 
Heruvimi şi Serafimi şi a Apostolilor, mărturisitorilor, drepţilor, unii mergând 
înaintea convoiului, alții alături și alții în urma lui, toți într-un glas cu bucurie 
strigă: Cântaţi Domnului, lăudaţi pe Domnul, binecuvântat este Domnul în muntele 
cel sfânt al Lui. Să fie prea înălţat cerul pe înălțimi. 


Cine a auzit în veac o astfel de înmormântare, o, iubitorilor de Hristos, cine a mai 
cunoscut un asemenea alai? Cine a mai văzut o astfel de mutare vreodată de care a 
fost învrednicită Maica Domnului? Şi nu în chip nepotrivit! Fundcă nimeni nu s-a 
mai arătat mai înalt decât ea fiind mai mare decât toţi. 


Se înfricoşează duhul meu cugetând la măreţia mutării tale la viaţă! Se uimește 
mintea mea cugetând la minunata ta adormire! Se oprește limba povestind această 
taină a ta prin care ai înviat vieţii. Cine este acela care va face auzite după 
vrednicie toate laudele tale, care să istorisească toate minunile tale? Ce minte înalt- 
cugetătoare va putea descrie toate tainele tale? Ce limbă dreptmăritoare va cuvânta 
ŞI va grăi ale tale, le va înfățișa sau va putea descrie prin cuvinte pe măsura faptelor 
şi minunilor tale sau cine va putea ajunge la măsura minunilor, laudelor, măririlor, 
prăznuirilor tale? De care nici cuvântul şi slujba aceasta nu sunt vrednice, 


arătându-se neputincioase, slabe, şi cu mult înfrânte. Căci tu eşti mai presus de ele, 
le covârșești, şi fără de asemănare întreci în înălțime și mărime cel mai înalt pol, 
prin strălucirea curăției întreci strălucirea soarelui, prin îndrăznirea de maică, 
covârşești vredniciile îngereşti şi întreaga fire nematerialnică a puterilor raționale, 
inteligibile şi înțelegătoare. 


Dar o, limpede şi strălucită laudă a ta! O, prea mărită şi de minuni făcătoare 
Mutarea a ta la viață! O purtătoare de viaţă şi nestricăcioasă îngroparea ta dătătoare 
de lumină! Căci norii s-au despărțit şi l-a ceruri urcând și intrând în Sfânta 
Sfintelor cerească în glas de bucurie și de laudă, învredniceşte de binecuvântarea 
ta, Născătoare de Dumnezeu, toate marginile lumu! Căci prin mijlocirea ta 
văzduhurile bine se întocmesc, dăruind ploaie la bună vreme, vânturile se 
domolesc, pământul își dă rodul său, Biserica află pacea, ortodoxia se întăreşte, 
Împărăţia se păzeşte, popoarele barbare sunt alungate, şi tot neamul creștinesc este 
cinstit. 

Astfel încât iartă-mi îndrăzneala mea, căci a ta este judecata, căci tu singură o, 
Maică a lui Dumnezeu, ai cântat cuvântul profetic: „lată, ai zis, de acum mă vor 
ferici toate neamurile“ 


Aşadar, ca una care nu ai fost dezamăgită de cuvântul cel de Dumnezeu grăit, 


primește şi cuvântul acesta al meu, nevrednicul robul tău, întărește-mă pe mine cu 
prea puternicele tale rugăciuni împreună cu Prea Vrednicul nostru Stăpân şi Părinte 
şi cu turma aceasta adunată aici, întru Domnul nostru lisus Hristos, Căruia se 
cuvine slava şi cinstea şi puterea împreună cu Tatăl Atotţiitorul şi cu de viaţă 
Făcătorul Său Duh, acum şi pururea şi în vecii vecilor. Amin. Dumnezeului nostru 
slavă! 


traducere Paraschiva Grigoriu 


(Sfântul Teodor Studitul din Cuvântul de închinăciune la Adormirea Preasfintei 
Stăpânei noastre, de Dumnezeu Născătoare şi pururea Fecioară Maria) 


Sfântul Nicolae Cabasila - Omilie la slăvita Adormire a Preasfintei Maici a lui 
Dumnezeu 


VAGĂ 
CLA 4 


- 
X ama et 


* a MAMA Amin 


Socotesc că nimeni nu trecere cu vederea că nu este nimic mai greu, decât a lua 
aminte ceea ce trebuie în osteneala de acum. Cât despre mine, îmi e greu să găsesc 
cuvinte în această zi, când eu gândesc că toţi oamenii sunt datori Fecioarei cu fapte 
atât de mari, căci nu e cu putinţă să nădăjduim că bietele noastre cuvinte să apropie 
măreţia realităților. Deci nimeni să nu nădăjduiască să ne plece către trufie! - şi, 
dealtfel, unde ar fi trufia? N-ar fi de bun simţ să te ascunzi în faţa înfrângerii, după 
ce vei fi fost pus în faţa unor lucruri atât de înalte, căci acolo unde nimeni nu poate 
izbândi, nimeni nu poate fi învinuit de nebăgare de seamă. Şi pentru că mi-am 
potrivit cuvântul cu puterile mele, mă îndrept spre cântările de proslăvire, 
adăugând doar pe acestea, pe care nu le încerc spre a face cunoscute ascultătorilor 
darurile celei pe care o cânt şi care lor le scăpaseră - căci nimeni nu trece cu 
vederea ceea ce este bine al tuturor - dar este spre folosul sufletului meu faptul că 
încerc să-mi amintesc, atât cât este cu putință, începătura mântuirii mele. Căci 
aceasta este pricina, mi se pare pentru care toţi o cântă pe Preasfânta. Nimeni n-a 
putut pune la cale această faptă plină de slavă, fără a urmări, în vreun fel acest 
scop, căci nu doar că Ea este acum vrednică de toate cântările noastre, pentru Cel 
pe Care L-a zămislit, ci era vrednică de acestea chiar mai înainte de a-L fi dăruit 
oamenilor. 


Netăgăduit că Fecioara este cea pe care o cântaseră proorocii în cântările lor de 
Dumnezeu insuflate. Dintotdeauna a ales Dumnezeu un lucru vrednic de cinstire: 
Casa, Arca ori Cortul Sfânt al lui Moise sau oricare altul dintre aceste lucruri cu 
care se făleau evreii - oricare ar fi numele lor, toate aceste minuni o închipuiau pe 
Fecioara şi dacă aceste lucruri fiinţau, dacă ele au fost făcute vrednice de cinstire 
încă de la început, este doar pentru a o vesti şi a o arăta mai înainte oamenilor. Dar 
ce zic eu? Toate laudele care au putut fi închinate vreodată oamenilor, care să fi 
lăudat întregul nostru neam omenesc laolaltă sau chiar numai pe câțiva dintre noi, 
trebuie privite ca fiind săvârşite în socoteala Fecioarei. Căci nu este, şi nu poate fi 
vrednic de cinste nici un bine, nici mai Mic, nici mai mare, care nu a fost dobândit 
prin această nouă Maică şi prin zămislirea ei cea nouă - şi nu doar începând de la 
această zămislire, ci chiar înainte de ea, pentru timpurile de dinainte ca şi pentru 
cele ce vor urma. 


Pârga întregii creaţii 


Aşadar, dacă noi facem totul spre a-L dobândi pe Dumnezeu şi dacă acesta este 
tocmai sfârşitul oricărui bine, aceasta n-ar fi fost cu putinţă oamenilor fără darurile 
pe care ni le dăruieşte Fecioara. Cum, deci să nu purtăm noi acest folos, dacă Ea e 
pricină de laudă pentru tot ceea ce poate fi cinstit printre oameni - pentru că 


pricina oricărui bine pentru noi este această unire cu Dumnezeu, pe care noi o 
datorăm Fecioarei? Trebuie, deci să recunoaştem şi să cântăm în Ea pricina 
oricărei frumuseți, pricina a tot ceea ce este vrednic de a fi proslăvit şi cinstit şi 
Să rostim cu glas mare că doar Ei trebuie să-i închinăm orice binecuvântare. Şi 
trebuie să-i fim cu desăvârşire mulțumitori Preafericitei, chiar şi pentru Starea 
noastră şi pentru toate lucrurile fiinţei omeneşti. Mai mult încă, asemenea şi 
cerul, pământul, soarele şi toate cele câte sunt, toate au venit la viaţă şi toate sunt 
prin Fecioara Preafericită, în acelaşi chip cum roada este cea care a făcut să răsară 
pomul. Căci, dacă noi trebuie să lăudăm pomul pentru rodul lui, oricine se bucură 
de pom a lăudat rodul. 


Oare cine este cel ce poate nesocoti că tot ceea ce este de cinste printre fiinţe, toată 
frumuseţea şi toată gingăşia - dacă-i vreo virtute şi ceva care să merite lauda 
(Filimon 4, 8), după cuvântul Sfântului Apostol Pavel - nu le datorăm decât 
Fecioarei? 


Deşi am putea spune că judecata pe care a îndreptat-o Dumnezeu asupra tuturor 
lucrurilor, când El spunea că ele sunt bune şi bune foarte (Facere 1,31) este tot o 
binecuvântare a Fecioarei. 


Astfel a fost Ea cântată deja de multă vreme. Aceasta se vede prea bine din ceea ce 
noi am spus deja şi anume că Preafericita este pârga întregii zidiri şi că aceasta este 
menirea sa de a fi în lume. Or, întrucât în tot lucrul, roadă este cea care duce la 
viaţă firea ce se îndreaptă spre pieire - cea care, prin rodnicie, o face să apară 
nouă, ca la început - cine a înnoit făptura omenească? De unde vine această 
înnoire? Cine a preschimbat această lume? Fără îndoială că, dacă cerul a primit 
noi locuitori, înnoiţi în fire, Fecioara este cea care i-a dus de pe pământ acolo; 
iar dacă pământul a fost locuinţa Omului Celui nou, a Stăpânului Cerului, 
aceasta s-a întâmplat deoarece a rodit nu poama cea veche, spinii şi mărăcinii 
păcatului (Evrei 6, 8), ci noua floare a dreptăţii, Fecioara. Nu doar că Ea a 
izgonit pe cele vechi şi le-a arătat tuturor cum să redobândească plinătatea vieţii, ci 
chiar cerul primeşte prin Ea un trup mai bun, curat de toată întunecarea şi 
întinăciunea, la fel luna, pământul şi stelele. Or, pentru că nu-i este cu putință 
zidirii să se ridice din întinăciune, cu atât mai puţin cu cât fiii lui Dumnezeu nu-şi 
redobândiseră slobozenia, a trebuit ca Fecioara să-i dăruiască răscumpărarea 
acestei libertăţi, pe Întăiul-Născut din morţi (Coloseni 1, 15-21). 


Ea este deci cea care va slobozi pământul din stricăciune şi îi va implini dorința 
dăruindu-i această nestricăciune pe care el o aştepta suspinând (Romani 8, 22), 
după cuvântul Sfântului Apostol Pavel, aşa încât, ceea ce I-a spus lui Dumnezeu 
Proorocul: din rodul lucrurilor Tale se va sătura pământul (Psalm 103,14), 
înseamnă că rodul la care se face trimitere şi pe care îl râvneşte pământul, este 
Fecioara, căci aceasta este slava arătată de Mântuitorul, de care pământul se va 
sătura după cum spune Scriptura (Psalm 16, 15). Şi dacă ceea ce Scriptura 
numeşte “pământ” sunt oamenii şi ei sunt cei cărora Fecioara le va împlini 
rugăciunile, va veni astfel ziua pe care au râvnit-o Proorocii (Matei 13, 17). 
Netăgăduit este că la această bucurie, după care am tânjit încă de când am pierdut 
starea noastră cea dintâi, nimeni, nici printre îngeri, nici printre oameni n-au putut 
să ne călăuzească. Fără a putea găsi prin noi înşine calea întoarcerii, am căzut încă 
mai Jos, plângând cu vaiete, fără a mai dori altceva. Or, de această bucurie 
singură Fecioara ne-a îngăduit să ne bucurăm, numai Ea ne-a împlinit dorinţa, 
unindu-ne cu Cel Care este Singurul vrednic de a fi dorit - şi o dată uniţi cu EI 
nu mai putem căuta nimic altceva - şi aceasta printr-o asemenea unire prin care 
ne aflăm în părtăşie cu EL, nu printr-un chip de a trăi, nici printr-un anume loc, 
ci prin însăşi firea noastră. 


Și chiar mai mult, Ea n-a dăruit mila sa doar oamenilor şi acestei lumi, ca şi cum ar 
fi îngrădit cerul ca margine a binefacerilor sale, ci a întrecut cerul şi l-a acoperit 
cu slava sa (Avacum 3, 3). Într-adevăr, vremurile s-au plinit chiar şi pentru îngeri, 
pentru începătorii şi Stăpânii şi lumina a răsărit pentru ei, căci Ea le-a îngăduit să 


ajungă încă mai înţelepţi şi mai curaţi ca înainte şi să cunoască mai bine bunătatea 
şi înţelepciunea lui Dumnezeu. Căci, prin Ea, începătoriile şi Puterile au putut 
cunoaşte înţelepciunea cea de multe feluri a lui Dumnezeu, precum şi adâncimea 
bogăției, a înţelepciunii şi ştiinţei lui Dumnezeu (Acest citat întăreşte: Efeseni 3, 
10; Romani 11, 33.), ca şi cum ei au avut toţi nevoie, pentru a vedea de ochii sau 
de lumina Preafericitei. Ea singură este călăuza oricărui suflet şi a oricărui duh 
către adevărul lui Dumnezeu. 


Astfel, Fecioara a putut plăsmui un cer nou şi un pământ nou (Apocalipsa 21, 1) 
sau, mai bine zis, este Ea însăşi acest cer nou şi pământ nou: pământ pentru că 
Ea vine de aici - şi nou, pentru că nu i-a urmat pe strămoşii săi, nici n-a moştenit 
plămada cea veche, căci Ea este cea care, după cuvântul Sfântului Apostol Pavel, 
înfăţişează noua frământătură (Romani 11, 16) şi face începătura unui neam nou. 
Şi cine nu ştie de ce este Ea cer? - şi încă un cer nou, căci este dincolo de toate cele 
vechi, fiind fără asemănare deasupra oricărei întinăciuni şi că atât în vechime, cât 
şi mai de curând, precum şi în aceste zile mai din urmă, Ea a fost dăruită oamenilor 
după făgăduinţa dumnezeiască pe care ne-a lăsat-o Isaia: Eu vă voi da un cer nou 
şi un pământ nou (Isaia 65, 17). Sau, dacă voiţi, Fecioara este un pământ şi un 
cer minunat şi mai presus de fire, întrucât s-a ridicat deasupra pământului şi a 
întrecut cerul în măreție şi în neprihănire. În măreție, pentru că a cuprins pe Cel 
necuprins  - pentru că de ceea ce nu le era îngăduit oamenilor 
să vadă cu ochii, numai dacă s-ar fi sfâşiat şi s-ar fi întredeschis cerurile, acum 
nimic nu-i mai poate împiedica să se bucure. Mai mult chiar, Ea îi călăuzeşte pe 
cei care suie către Dumnezeu, chiar atunci când cerul este piedică. Atunci când 
acesta nu mai poate să mijlocească, dacă Fecioara nu ar stărui la Dumnezeu 
pentru oameni, n-ar fi cu putinţă celor de aici, de jos să se împărtășească de cele 
de dincolo. 


Ori, este bine ştiut că cerul nu a putut suferi strălucirea Dumnezeirii şi s-a deschis 
la trecerea Lui, căci de îndată ce Duhul Se pogori asupra Celui deopotrivă în slavă 
cu El, slăvitul Ioan văzu cerurile deschizându-se (Marcu 1, 10). Dar când Duhul 
Se pogort asupra Preafericitei (Luca 1, 35), Ea s-a putut bucura de o pace încă mai 
mare, aceeaşi despre care Sfântul Apostol Pavel spunea că ea covârşeşte orice 
minte (Filipeni 4,7). Fecioara a devenit - mai presus de fire - locaşul Ipostasului 
Mântuitorului Însuşi, Care nu cunoaşte totuşi mărginire. Ea L-a purtat cu 
uşurinţă până la vremea rânduită şi L-a născut fără dureri. De asemenea, ceea 
ce Proorocul numeşte “cerul cerurilor” - şi care i se cuvine doar lui Dumnezeu, 
căci cerul cerurilor este al Domnului (Psalm 113, 24)7 — este Fecioara 
Preafericită. Cerul însuşi nu e curat înaintea ochilor Săi (lov 15, 15), este spus, 
în timp ce aceea care stă lângă Domnul (Psalm 44, 11), nu doar că e curată de 


orice rău, ci e frumoasă şi nu doar frumoasă, ci preafrumoasă - căci tu eşti 
întru totul frumoasă (Cântarea Cântărilor 4, 7). Or, aici judecata nu este 
omenească, ci Dumnezeu Însuşi este Cel Care o mărturiseşte frumoasă pe 
Preafericita şi încă întru glasul mare al minunării: ce frumoasă eşti tu, draga 
Mea! (Cântarea Cântărilor 1, 14 şi 4, 1). Şi totuşi, după Scriptură toate faptele 
dreptăţii omeneşti sunt mai întinate decât un veşmânt lepădat, înaintea lui 
Dumnezeu (Isaia 64,5) şi ele sunt numite răutate. Vedem, astfel cum dreptatea 
Fecioarei iese din mărginirile omeneşti şi le întrece şi asta nu puţin sau mult, ci, 
pentru a cuprinde acestea într-un chip de pildă, Ea întrece într-atât firea de rând, 
încât nici că se poate măsura depărtarea. 


Impăcarea muritorilor 


Din această pricină a acoperit Ea toată răutatea omenească, arătând că oamenii 
erau vrednici de a se uni cu Dumnezeu şi pământul de a fi sălaşul Domnului. Toţi 
s-au abătut împreună netrebnici s-au făcut; nu este cel ce face bunătate, nu este 
până la unul. Unele versiuni ale Psalmilor cuprind expresia “cerul cerului” abătut, 
împreună netrebnici s-au făcut (Psalm 13, 3), nici unul nu putea veni în ajutor 
neamului nostru aflat în primejdie, nici să oprească noianul păcatului. Nici preoţii, 
nici judecătorii, nici adunarea Proorocilor, nici toţi cei care erau de partea lui 
Dumnezeu şi de la care se putea aştepta vreo îndreptare pentru neamul nostru, nici 
unul dintre aceştia nu putea face nimic pentru ceilalți, căci ei nu s-au putut arăta pe 
ei înşişi lipsiţi de orice vină, nici de orice pedeapsă şi atunci când au părăsit această 
lume au fost înghițiți de iad. 


Tot aşa era cu neputinţă ca şi noi să ne reintoarcem la viaţa cea dintâi, căci 
oamenii nu-şi puteau fi de ajuns lor înşişi. îngerii, cerând cu noi şi pentru noi 
binele nostru se opinteau să lupte alături de noi, însă mulțimea relelor noastre i-a 
biruit, iar Singurul a Cărui suferinţă era de trebuinţă era urât de oameni din 
pricina păcatelor lor. Căci EI a privit pe pământ şi nu era nimeni care Să aibe 
minte, care să caute pe Dumnezeu (Psalm 13, 2-3). Pământul era atunci ca un trup 
doborât de boală, în care cel care ar fi vrut să-l îngrijească nu ar mai fi găsit nimic 
din care să-i fi redobândit sfinţenia (Isaia 1, 5-6). Ori, în dragostea Sa pentru om, 
Dumnezeu voia pentru noi mântuirea, dar nu avea pe nimeni cu care Să înceapă, 
după dreptate, împărțirea milei Sale. Căci acolo e Legea dreptății dumnezeieşti: 
binefacerile care îmbunătăţesc firea noastră - uneori chiar fără ca noi să voim - 
dar care ridică şi voința noastră şi mişcările lăuntrice, care fac să Se 
sălăşluiască Dumnezeu în noi şi care ne dau pacea care vine dintru înălțime; cu 
adevărat mari sunt aceste binefaceri. Ele întrec orice nădejde omenească, dar nu 
sunt dăruite tuturor, ci acelora cărora le-a fost dinainte dat să-şi aducă partea 


lor de osteneală. De aceea, înainte ca Domnul să Se pogoare, înainte ca El să 
împlinească tainele care duceau înapoi, la starea ei dintru început voinţa noastră 
căzută din dragostea lui Dumnezeu, era nevoie de o dreptate omenească, nu doar 
atât cât era de trebuinţă pentru a fi pe potriva răutăţii, ci în chip miraculos mai 
mare. Astfel trebuia să se înlăture firea cea rea şi să se şteargă ruşinea păcatului şi 
aşa trebuia stăvilită furia vrăjmaşului, pentru ca Dumnezeu să întindă mâna 
oamenilor spre împăcare. 


Aşa Stăteau lucrurile şi Fecioara a dăruit lumii această minunată dreptate. Ea a 
fost pentru noi ca o curăţire şi o ispăşire, curăţind întreg neamul nostru. Ca un 
şuvoi de lumină sau ca o văpaie, Ea a împărtăşit din propria sa strălucire tuturor 
celor de care s-a apropiat. Aşa după cum lumina de aici apare ca frumuseţe a 
lucrurilor văzute, însă ea n-a fost dată tuturor acestor lucruri, ci numai soarelui, tot 
aşa frumuseţea oamenilor şi toată noblețea firii lor, harul cu care se împodobea 
firea înainte de a cădea de la Dumnezeu - şi pe care l-ar fi păstrat încă, dacă ar fi 
păzit Legea Sa - şi dreptatea pe care o avea - şi pe care trebuia s-o păstreze - dar 
pe care n-o mai are - sunt împreunate doar în Fecioară. Ea este cea care i-a 
îndreptat pe toți oamenii (Romani 5,18-19) ceea ce şi Sfântul Apostol Pavel a spus 
despre Mântuitorul şi Ea a fost ca o comoară sau mai bine zis ca un izvor sau 
altceva, pentru care nu mai găsesc cuvinte, al temeliei sfinţenie oamenilor. 


De aceea, dintre oamenii tuturor veacurilor, Ea singură a putut locui în Sfânta 
Sfintelor, dăruită ca jertfă înaintemergătoare şi curăţitoare, înaintea Marii 
Jertfe aduse pentru întregul neam omenesc. În acest fel a intrat lisus ca 
înaintemergător în Sfânta Sfintelor (Evrei 6,20; 9,12) şi aşa a pătruns 
Preafericita înaintea Mântuitorului, dincolo de catapeteasma Sfintei Sfintelor, 
aducându-se Tatălui. Hristos a desăvârşit împăcarea Tatălui cu oamenii, murind 
pe Cruce, dar aceasta s-a întâmplat pentru că Preafericita, înfâţişându-se lui 
Dumnezeu, îl făcuse deja să Se plece într-atât spre împăcare, încât a trimis un 
împăciuitor printre oameni, făcând din Acest Mijlocitor un Frate al celor pentru 
care EI trebuia să ajungă până la Dumnezeu, pentru a-i putea cere ca pe unii 
din acelaşi neam cu Sine. Căci EI trebuia să se facă în toate asemănător fraţilor 
Săi, pentru a deveni milostiv şi credincios arhiereu în cele către Dumnezeu, 


Preafericita este pe de o parte o făptură omenească, prin cei din care îşi trage 
obârşia; dar pe de altă parte Ea se înrudeşte cu Dumnezeu - vreau să zic prin 


dreptatea sa mai presus de fire. În ceea ce este om, Ea le face cinste oamenilor şi 
prin cealaltă parte, Îl îndeamnă pe Dumnezeu să-i iubească pe oameni, biruindu-L 
prin frumuseţea Fi. Or, Mântuitorul a plătit răscumpărarea cu care noi eram datori, 
căci nu se vădea nimic de care EI să fie vinovat, întrucât EI n-a săvârşit nici un 
păcat (l Petru 2, 22), dar le-a purtat pe ale noastre şi a pătimit pentru noi (Isaia 
53,4). A fost de ajuns suferinţa unuia Singur - Care nu cunoştea nici o nedreptate - 
ținând loc de răscumpărare, pentru a-i slobozi pe oameni de toate greşelile lor, 
trecând cu vederea toată nepăsarea şi împrăştierea minţii lor. Unica şi singura 
printre toți oamenii, Preafericita, dăruind un suflet vrednic de Dumnezeu a putut 
lua apărarea celorlalți. 


De aceea Ea a fost singura pe care Dumnezeu a numit-o Preafericită, între toţi cei 
cărora le-a vorbit odinioară în multe feluri şi în multe chipuri. Căci n-a fost nimeni 
care să fie atât de slobod de păcat pentru a putea fi dezrobit de răscumpărare, într- 
adevăr, Dumnezeu ne-a osândit pe toţi la suferinţă şi la chinuri, atât de mare era 
pedeapsa oamenilor pentru că au încălcat legea bucuriei şi a păcii. Dar, socotind-o 
pe Preafericita vrednică de a se bucura şi de a fi numită “plină de har” şi 
“binecuvântată”” (Luca 1, 28), Domnul a arătat că nu este oareşce de care EI să fie 
prihănit din toate cele de care firea omenească s-a făcut vinovată. 


Unirea cu Dumnezeu 


Era de neapărată trebuinţă ca această nouă jertfă, care ne pregătea pentru mulțimea 
curăţirilor de care aveam nevoie să fie neprihănită şi sfântă. Căci dacă altarul - 
care este izvodul şi chipul darurilor Fecioare - este Sfânta Sfintelor, ce nume s- 
ar cuveni Să-i dăm acesteia întru adevăr? Cu adevărat, altarul este cu mult mai 
prejos decât Fecioara, ale cărei umbră şi chip îi sunt, fiind ca la o depărtare cu 
neputinţă de măsurat. Căci, zice Sfântul Apostol Pavel, Heruvimii acoperă altarul 
cu umbra lor (Evrei 9, 5); dar pe Cea vrednică de toată slava nu sunt Heruvimii cei 
care au acoperit-o, nici alţii care sunt mai mari decât ei, ci însuşi Acela Căruia în 
slujesc, este puterea Celui Preaînalt cea care a umbrit-o, cum a mărturisit Gavriil. 
De altfel, jertfa este mai sfântă decât altarul, căci prin jertfă este slăvit acela şi cea 
care îi dăruieşte sfinţenia este stropirea cu sânge, însă Fecioara Preafericită, este cu 
atât mai sfântă decât orice jertfă, încât nici nu se poate spune. Căci sângele acestei 
noi jertfe nu este doar primit de altar şi mistuit de foc, ci Dumnezeu Însuşi este Cel 
Care l-a luat asupra Lui şi care S-a înveşmântat cu el, precum cu haina mântuirii 
şi cu veşmântul bucuriei (saia 61, 10), pentru a-i păzi pe oameni de tot răul şi de 
toată chinuirea. Nu S-a ruşinat să Se înveşmânteze astfel. Şi-a făcut din aceasta o 
pricină de slavă şi de vrednicie împărătească şi atunci când, luându-i asupra 
această hlamidă, S-a aflat în părtăşie cu oamenii, trăind printre ei, Împărăţia 


Cerurilor, s-a zis, este aproape, la uşă (Matei 12, 28; 24, 33). De aceea îl întreabă 
îngerii pe Mântuitorul despre veşmântul Său împărătesc: Pentru ce veşmintele 
Tale sunt roşii? (Isaia 63, 2) Aceasta este împărăţia în care Mântuitorul a 
împărăţit (Psalm 95, 9); aceasta este puterea şi aceasta slava cu care S-a îmbrăcat. 
Astfel îmbrăcat, astfel încins, EI l-a biruit pe cel puternic. L-a înlănţuit, 1-a smuls 
robiu din mâini. l-a izbăvit astfel - şi aşa trupul Mântuitorului nostru a devenit 
pentru noi, care suntem mântuițţi, putere a lui Dumnezeu, după Sfântul Apostol 
Pavel (1 Corinteni 1,18). 


O, noutate a tainelor! O, minune a dreptăţii! O, curăţie a acestui suflet care a 
Curăţit trupul său! O, minune a acestui trup care a trecut cu vederea firea, care s-a 
înălțat cu sufletul! O, minte plină de lumină! Ce aş putea spune eu şi cum aş grăi? 
(Daniel 10, 17) zice Proorocul întru nedumerirea sa. Acest Dumnezeu, Care nu Se 
află în vreun loc, pe Care făptura nu L-ar fi putut cuprinde, chiar dacă ar fi 
crescut de mii de ori, Fecioara L-a îmbrăcat cu sângele Ei şi ceea ce este mai 
mult, I-a ţesut o hlamidă pe potriva vredniciei Sale împărăteşti. Cu toate acestea, 
Dumnezeu n-a îmbrăcat trupul aşa cum cineva îmbracă un veşmânt, nici firea nu a 
luat parte la slava dumnezeiască, aşa cum hlamida ia parte la strălucirea 
împărătească, întrucât nu se poate vorbi de îmbrăcăminte cu privire la Mântuitorul 
decât pentru a arăta aceasta: că firile nu se amestecă între ele ci îşi păstrează fiecare 
însuşirile, fără nici o amestecare - iar ce este peste aceasta, ne întrece puterea de 
închipuire, tot atât de mult, cât unirea desăvârşită întrece deplina deosebire. Nici o 
altă pildă nu putem da pentru o asemenea unire şi nici nu putem să o înfățişăm în 
vreo închipuire. Ea este unică, se arată ca fiind cea dintâi şi singura. Căci, dacă 
sângele Preafericitei devine sângele lui Dumnezeu, ce am putea să mai spunem? 
Împărtăşindu-se atât de strâns cu EL însuşi de aceleaşi lucruri, Ea ajunge să 
împartă aceeaşi cinste şi acelaşi tron, aceeaşi dumnezeire cu natura divină. La o 
asemenea înălțime a sfinţeniei s-a ridicat Fecioara: astfel, cele despre Ea întrec 
orice minte. 


A fost o făptură omenească, înflorind dintre oameni. Prin fire, ia parte la tot ceea 
ce ţine de ei, dar n-a moştenit starea lor duhovnicească. N-a fost ademenită de 
obiceiul păcatului, ci s-a ridicat împotriva lui. A ţinut piept întinăciunii noastre şi a 
pus capăt răutăţii noastre. Ea este cea care a fost pârga noastră, cea care ne-a arătat 
calea care duce către Dumnezeu. Singura din această lume, astfel cum nimeni din 
ceilalți oameni, nici vreuna din celelalte creaturi - oricare vor fi fost ele - n-a putut 
fi arătată, ci Ea singură, în fața Singurului Dumnezeu - Ea I-a împlinit voinţa. Nu 
şi-a îndreptat privirea spre vreuna din zidiri, nici nu s-a întors către nimic din câte 
se află, ci de îndată ce a răsărit printre oameni s-a depărtat de ei - îndreptându-se 
către partea cea mai bună. Întrecând astfel întreaga făptură, pământul şi cerul, 


soarele şi stelele şi chiar cetele ce îl înconjoară pe Dumnezeu, Ea nu s-a oprit 
înainte de a se fi unit în neprihănirea Sa cu neprihănirea lui Dumnezeu. A fost mai 
sfântă decât jertfele, mai vrednică de Dumnezeu decât altarele; i-a întrecut atât de 
mult pe Prooroci, drepți şi preoți în sfinţenie, cât cea care sfinţeşte îi întrece în 
sfinţenie pe cei sfinţiţi. Căci nimeni nu e mai sfânt decât Preafericita, dar Ea, 
care a fost singura şi cea dintâi despărțită de păcat, o dată pentru totdeauna, Ea 
S-a arătat sfântă, sfântă întru toată sfinţenia şi încă tot ce s-ar putea spune mai 
mult. Pregătită în chip desăvârşit pentru a-L zămisli pe Domnul, a deschis 
celorlalți oameni calea sfinţeniei, căci prin El a fost dăruită sfinţenia şi 
Proorocilor şi preoților şi tuturor celor care sunt vrednici de Sfintele Taine. 


Maica Domnului - Izvorul mântuirii tuturor 


Căci singurul şi cel dintâi rod pe Care L-a purtat Fecioara este Cel Care a adus 
sfințenia în lume - şi aceasta este ceea ce spune Sfântul Apostol Pavel: „Iisus a 
intrat dincolo de catapeteasmă, pentru noi toţi, ca înaintemergător” (Evrei 6, 20). 
Dacă încă dinainte ca Mântuitorul să vină între noi se poate spune că mulți purtau 
acest nume, aceasta s-a întâmplat pentru că luau parte în chip simbolic la tainele 
Sale. Aşa s-a întâmplat cu Moise, căci chiar înainte ca Hristos să pătimească, după 
cum zice acelaşi Apostol, „a socotit că batjocorirea pentru Hristos este mai mare 
bogăţie decât comorile Egiptului” (Evrei 11, 26). Tot aşa evreii au putut să fie 
botezați şi să primească duhovniceşte pâinea şi apa, mai înainte chiar de venirea 
„pâinii pogorâte din cer” şi de pogorârea Duhului Sfânt, „căci lisus încă nu 
fusese proslăvit” (oan 6, 31-33; 7, 39) pentru cei ce erau pregătiţi pentru sfinţenie 
şi gata să primească lumina mântuirii. Aşa soseşte pe neaşteptate acest cuvânt al 
Mântuitorului: „Pentru ei Eu Mă sfinţesc pe Mine însumi, ca şi ei să fie sfinţiţi 
întru adevăr” (loan 17,19). Astfel, aceia din vechime, mai înainte de venirea 
Mântuitorului au primit binecuvântarea Sa ca pe un simbol, ca pe o umbră, căci „n- 
au primit ce le fusese făgăduit, pentru că Dumnezeu rănduise pentru noi ceva 
mai bun, ca ei să nu ia fără noi desăvârşirea”, zice Sfântul Apostol Pavel (Evrei 
11, 39-40). 


Şi, voi zice eu, de vreme ce chiar Proorocii nu s-au putut slobozi din legăturile 
iadului înainte de a fi primit darurile Fecioarei, nu este Preafericita mai Sfântă 
chiar decât îngerii şi Arhanghelii, Heruvimii şi Serafimii? Căci, dacă Dumnezeu 
este răsplata sfinţeniei şi EI Se dăruieşte tuturor la fel, dar dacă cel care este cel 
mai bine pregătit este cel ce ia răsplata cea mai mare, nu este oare de neapărată 
trebuinţă să preţuim Sfinţenia după răsplată şi să o socotim pe aceasta după 
apropierea de Dumnezeu? De aceea s-a zis că Heruvimii se ţin în jurul lui 
Dumnezeu şi primesc strălucirea Lui, dar că nu îndrăznesc a ridica ochii către El. 


Însă Fecioara, într-un chip cu totul nou şi de negrăit a cuprins în Ea însăşi pe 
Cel pe Care nici un loc nu-L cuprinde. Or, nu o lumină sau o slavă, ci însuşi 
Ipostasul lui Dumnezeu a fost cuprins în Ea. Dumnezeu S-a înfăţişat deci 
Fecioarei mai limpede decât Heruvimilor - tocmai în măsura în care Ea era mai 
Sfântă şi mai Sfinţită - şi EI a făcut-o cu o limpezime atât de mare, încât nu 
poate fi descrisă. 


Ea întrece în neprihănire şi sfinţenie chiar adevărurile prin care înţelepciunea 
dumnezeiască se arată cel mai mult. Aceasta este asemeni lucrurilor care sunt cele 
mai apropiate de lumină: acelea sunt cele mai curate; Dumnezeu dăruind funță 
tuturor făpturilor, acestea pot a fi prihănite de feluritele trepte ale nearătării 
strălucirii Sale. în această alcătuire a împrejurărilor, cine nu înţelege că Fecioara 
este mai sfințită decât îngerii şi oamenii? Sigur, Legea lui Dumnezeu, cuvântul 
propovăduit de îngeri (Evrei 2, 2), ca şi semnele dreptăţii şi ale puterii Sale au fost 
date oamenilor prin Ceata îngerilor. Şi Fecioara nu L-a arătat pe Dumnezeu doar 
tot atât cât au fâcut-o ei, ci Ea a revelat oamenilor chiar înțelepciunea ipostatică a 
lui Dumnezeu - şi nu în semne sau închipuiri, ci pe însuşi Dumnezeu, nemijlocit, pe 
Mântuitorul şi nu doar oamenilor, ci şi începătoriilor şi Puterilor; pentru că prin 
aceasta să fie adusă la cunoştinţă (Efeseni 3, 10), zice Apostolul Pavel, 
începătoriilor şi stăpâniilor înţelepciunea cea de multe feluri a lui Dumnezeu. El 
n-a zis “pentru ca să fie adusă mai bine la cunoştinţă...”, ca şi cum ei o cunoşteau 
deja, oarecum nedesăvârşit, ci a zis simplu: “Pentru ca să fie adusă la 
cunoştință...”, arătând astfel, după părerea mea că această cunoştinţă era într- 
atât de nedesâvârşită înainte de Fecioara Preafericită, încât nu suferea nici O 
asemănare cu ceea ce a urmat şi căreia Ea i-a dat naştere; deci Ea a făcut într- 
adevăr să răsară Soarele dreptăţii nu doar pentru oameni, drepţi şi nedrepți, 
buni şi răi, ci chiar şi pentru Puterile cereşti. 


Nimic din ceea ce a împlinit Preafericita nu este mai prejos în strălucire decât 
iconomia Mântuitorului pentru mântuirea noastră. Şi de vreme ce EI a fâcut-o mai 
presus decât îngerii Săi, încât Apostolul n-a îndrăznit să asemene bunătatea lor cu a 
Ei, să cunoaştem aşadar cu cât este Ea mai presus decât aceia. Dacă cel mai mic ia 
binecuvântare de la cel mai mare (Evrei 7,7), ce asemănare poate fi între a face 
binele şi a dobândi îndurare? De aceea, Proorocul a văzut-o pe Fecioara ca pe un 
scaun înalt şi măreț, iar pe Heruvimi i-a văzut în jurul scaunului, în frică şi 
cutremur, neîndrăznind să-şi ridice ochii (Proorocul vorbeşte de Serafimi; autorul 
nostru îi asociază Heruvimilor.) (Isaia 6,1). 


Or, dacă s-a zis că vegherea şi cântările lor în faţa lui Dumnezeu sunt neîncetate, 
cu atât mai mult ar trebui să socotim că Fecioara a simţit o şi mai mare strălucire 


dumnezeiască - şi eu înţeleg aceasta nu doar după plecarea Ei de aici de jos, de pe 
pământ, ci încă din această viaţă - căci ceea ce face să vegheze Puterile îngereşti 
care-L înconjură pe Dumnezeu, ceea ce le face să-L dorească pe Dumnezeu mai 
mult decât orice altceva, este faptul că ele au gustat din harurile dumnezeieşti. 
Astfel încât, ceea ce li se întâmplă altor sfinţi atunci când şi-au părăsit trupurile lor 
- anume să rămână statornici în bine şi virtute - aceasta s-a întâmplat şi Fecioarei, 
încă înainte ca Ea să-şi fi părăsit trupul. 


Și aceasta era o urmare firească. Într-adevăr, acel trup de care a trebuit să se 
despartă întrece acest nume, de trup; într-adevăr, nu mai era “trupesc ”, ci ceea ce 
Sfântul Apostol Pavel numeşte un trup “duhovnicesc”, întrucât Duhul Se 
sălăşluise deja în trupul Ei şi preschimbase în acesta legile firii - altminteri, un 
trup lumesc nu le-ar fi îngăduit sfinților să se întoarcă spre Dumnezeu, dar acela 
le-a fost de un foarte mare ajutor. Atunci chiar, când erau plini de râvnă în a se 
apropia de Cel pe Care Îl doreau cel mai mult şi când îşi întorceau toată puterea 
minţii lor spre contemplarea Celui ce ființează cu adevărat, ei nu puteau să-şi 
întindă şi nici să-şi întoarcă voinţa, ca o privire spre alt lucru, căci toată lumea 
văzută se afla între ei şi Dumnezeu. Or, toate acelea s-au petrecut într-adevăr 
întru Fecioara, mai presus de orice minte şi rațiune şi singură - am putea oare s-o 
trecem cu vederea? - Ea a fost vrednică de a-L primi pe Dumnezeu, dincolo de 
tot ce poate fi închipuit. 


Este, aşadar vădit că înainte de a trece dincolo această virtute atât de minunată, Ea 
dobândise binele statornic şi neschimbător, mai presus de fire, iar întrucât se 
împărtăşea de bunătăţile ce vor să vină, împărăţea încă de aici peste împărăţia 
rânduită drepţilor şi în mijlocul valurilor vieţii care se scurge, Ea trăia dintru 
această viaţă ascunsă în Hristos, Căruia I-o dăruise: trebuia, aşadar, ca totul să se 
înnoiască pentru Preafericita, în faţa căreia se biruie legile firii. Făcând dovada 
bunăvoinţei dumnezeieşti de care se bucurase, Ea cânta lauda: „Că mi-a făcut mie 
mărire Cel Puternic şi Sfânt este numele Lui” (Luca 1, 49). 


Părtăşia Fecioarei la Crucea, Moartea şi Invierea Mântuitorului 


O, fapte ne mai auzite ! O, lupte vitejeşti! „Și cu toate acestea, după laude şi 
cununi - vreau să zic Soarele dreptăţii pe Care Ea L-a primit şi cu Care s-a unit, 
Ea ajunse acum la încercarea necazurilor şi a durerilor în locul bucuriei care i 
se puse înainte (Evrei 12, 2). Şi Ea a fost părtaşă cu Fiul Ei la ruşine şi 
batjocură atunci când L-au umilit cei pentru care El Se smerise. Ea l-a 
îmbărbătat în cercarea sa pe cel care păruse că a făcut-o să zămislească, pe Iosif 
(Aluzie probabilă la ispitirea lui Iosif, care a fost încercat de îndoială în faţa 


Zămislirii fecioreşti. Icoana Naşterii Domnului o arată pe Maica lui Dumnezeu 
întorcând o privire plină de înţelegere către Iosif, pe care cel rău tocmai îl 
ispitea.) şi are răbdare, luptând alături de Fiul său pentru mântuirea mea; când 
EI săvârşea minunile pentru a îndrepta firea noastră, Ea îi era alături; când El a 
fost ucis şi urât de către cei ce s-au folosit de binefacerile Sale, Ea lua parte la 
suferinţă şi la ură. Şi când îi ceruse Fiului Ei, la nunta din Cana să înceapă 
aceste binefaceri, din prea plinul iubirii Ei de oameni, El I-a răspuns: Ceasul 
Meu n-a sosit încă, arătând astfel ce cutezanță îi îngăduia El mamei Sale, ca Ea 
Să poată strămuta timpul pe care EI îl hotărnicise (loan 2, 4. Cabasila se referă la 
interpretarea acestui text uzual la Sfinţii Părinţi. Hristos acceptă, prin aceste 
cuvinte să facă minunea, deşi timpul nu sosise încă, pentru a împlini dorinţa 
Preacuratei Maicii Sale.) 


Iar când trebuia ca Mântuitorul să sufere pentru noi groaznice Pătimiri şi chiar 
Moartea, ce încercare îndură Fecioara! Ce săgeți o loviră! Să nu fi fost decât un 
om şi nimic altceva, aceasta n-ar fi scăzut cu nimic durerea mamei: dar era 
vorba despre Fiul, Fiul Unic al unei Maici unice, Fiul minunii, care n-o rănise 
nici pe Ea nici pe vreun alt om, Care a împărțit tuturor atâtea binefaceri, încât 
întrecuseră orice nădejde. Ce nu va fi simţit, în chip firesc Fecioara, atunci când 
L-a văzut în mijlocul unei atât de mari răutăţi pe Fiul Ei, blând şi smerit cu 


inima, fără a striga şi fără a Se împotrivi (Matei 11,29; Isaia 42,2), El pe Care 
nimeni nu L-a vădit de nimic, printre aceste fiare sălbatice, despuiat, biciuit, 
socotit cu cei fărădelege şi lepădat de la judecată ca de un tiran, osândit la cea 
mai grea dintre pedepse, să moară de moarte ruşinoasă, printre cei mai răi dintre 
oameni? Nu cred că poate fi o durere mai mare. Ar trebui Să plângem victimele 
nedreptăţii? 


Nu este nimic mai îndepărtat de dreptate decât Moartea Mântuitorului - şi cu 
siguranță nimeni n-a fost vreodată pe de-a-ntregul osândit pe nedrept, căci chiar 
dacă nu se aduce nici o învinuire pentru care să fi fost osândiţi, întotdeauna am 
săvârşit ceva pentru care să fim pedepsiţi după dreptate, dar despre Mântuitorul, 
Proorocul a zis: E] n-a păcătuit defel (Isaia 53, 9). Sau chiar este cu neputinţă să 
nu fie rănit cineva de suferinţele apropiaților săi? Ori, n-a fost nimeni vreodată atât 
de apropiat precum a fost Fecioara de Hristos (Dragostea Maicii şi Fecioarei este 
întreagă, fără împărțeală căci Fiul Ei este Unic şi Ea nu are bărbat.). lată de ce a 
cuprins-o pe Fecioara o durere atât de firească şi atât de străină, aşa cum nici un 
om n-a putut să simtă, căci era şi înțeleaptă şi Maică şi în măsură să vadă 
nedreptatea. 


Trebuia deci ca Ea să fie părtaşă la pronia Fiului Său în ceea ce ne priveşte şi 
aşa cum Ea l-a dat din carnea şi din sângele Ei şi cum, la rândul său Ea s-a 
împărtăşit de darurile Lui, tot astfel a luat parte la toate suferinţele şi la toate 
durerile Lui. Pironit pe Cruce, El a primit o lovitură de suliță în coastă; prin 
sufletul Ei trecu o sabie, aşa cum i-a vestit mai înainte Sfântul Simeon (Luca 2, 
35) şi toate celelalte prin care au trecut Fiul şi Maica şi cele spuse de acei câini, 
când foloseau cuvintele spuse de EI ca pe acelea ale unui înşelător, privindu-L ca 
pe un mincinos şi încercând să-L încredinţeze că Se înşeală. Prin acestea Ea a 
devenit cea dintâi care a luat parte, prin asemănare la Moartea Mântuitorului şi tot 
prin acestea a gustat înaintea tuturor din învierea Lui. lar când Fiul Său a stricat 
stăpânirea diavolului şi a înviat, Ea a putut înţelege auzirea mântuirii Lui şi să 
însoţească, pe cât era cu putinţă înălțarea Sa la cer; după înălţarea Lui, Ea îşi luă 
locul printre ucenicii şi ceilalți însoțitori ai Domnului, sporind binefacerile Ei în 
ceea ce priveşte firea omenească şi plinind ceea ce li lipsea lui Hristos (Coloseni I, 
24), mai îndreptăţită decât oricui altcineva. Cui altcuiva i se cuvenea aceasta, mai 
mult decât Maicii Sale? 


Trebuia ca acest suflet preasfânt să fie dezlegat de acest preasfânt trup. Ea a 
fost dezlegată de el şi s-a unit cu cel al Fiului Ei, lumina a doua a Luminii celei 
dintâi. lar trupul, rămas pentru un Scurt răstimp pe pământ plecă şi el, căci 
trebuia ca şi el să treacă prin toate cele prin care trecuse Mântuitorul şi să 
strălucească în faţa morţilor şi a viilor, ca firea omenească să fi fost sfinţită în 
mijlocul tuturor şi să-şi ia locul care i se cuvenea. Ea a cunoscut, aşadar pentru 
puțin timp mormântul; iar cerul moşteni acest pământ nou, acest trup 
duhovnicesc, această comoară a vieţii noastre, mai vrednică de cinstire decât 
îngerii, mai Sfântă decât toți Arhanghelii. Ea a dăruit tronul său împăratului, 
Raiul - Pomului vieţii, astrul - Luminii, roadă — pomului şi Fiului - o Maică 
vrednică de întregul neam. 


Slava Maicii lui Dumnezeu, Ceea ce este mai presus de orice slavă 


Ce cuvânt ar fi de-ajuns pentru a cânta virtutea ta, o, Preafericită, darurile pe care 
Mântuitorul ţi le-a dat şi cele pe care tu le-ai dăruit oamenilor? Nimeni n-ar fi putut 
face aceasta, măcar de-ar fi vorbit limba îngerilor şi a oamenilor, cum a zis Sfântul 
Apostol Pavel (| Corinteni 13, 1). Mi se pare că pentru a înţelege şi pentru a vesti 
bunătățile Tale cum se cuvine, trebuie să luăm parte la fericirea gătită drepţilor. 
Căci ceea ce ochiul n-a văzut-o, urechea n-a auzit-o, nici lumea nu poate s-o 
cuprindă, după loan Teologul (1 Corinteni 2, 9; loan 21, 25). Minunile tale sunt 
doar ale acelui loc unde se află cerul nou şi pământul nou şi acest Soare al 
dreptăţii, înaintea şi în urma Căruia nu este nici un fel de întuneric, iar Vestitorul 


bunătăților tale este Mântuitorul însuşi, în bătăile din palme ale îngerilor. Doar 
acolo afli tu o vrednică proslăvire - oamenilor nu le-a fost dat să ajungă până 
acolo: noi nu putem decât să atingem în treacăt slava ta, în măsura în care tu 
sfinţeşti şi limba şi sufletul nostru. Căci doar o cuvântare şi o chemare pot înălța 
sufletul, pot face mintea noastră mai bună şi să ne prefacă pe noi din trupeşti, 
duhovniceşti şi din pângăriţi, sfinți. 


Dar tu eşti tot binele pe care-l cunoaştem în această viaţă şi pe care îl puteam 
cunoaşte după plecarea noastră din cele de jos. Tu însăţi eşti cea care ai început 
pentru ceilalți şi fericirea şi sfinţenia. 


Tu eşti mântuirea oamenilor şi lumina lumii, calea şi poarta către Mântuitorul, 
viaţa şi toate aceste numiri pe care ţi le putem da negreşit şi cu care Domnul a 
binevoit să fie numit, pentru mântuirea mea. EI a fost pricina, tu ai fost împreună- 
pricinuitoare cu El a sfinţeniei pentru mine şi a tuturor celor prin care m-am 
bucurat de Mântuitorul prin tine şi de propriile tale daruri; sângele tău e cel care 
curăţeşte lumea; din tine a ieşit acest Trup, în care eu am fost sfinţit, în care am 
primit Noul Legământ, în care se găseşte toată nădejdea de mântuire; pântecele 
tău este împărăţia lui Dumnezeu. 


O, tu care eşti mai presus decât toată lauda şi decât orice nume cu care te-am putea 
chema, primeşte această cântare de slavă şi nu trece cu vederea dorirea noastră; dă- 
ne nouă să putem înţelege mai bine şi să cântăm mai cu pricepere bunătăţile tale şi 
acum, în viața aceasta şi mai apoi, în viaţa cea veşnică. 


(Din „Trei omilii la Naşterea, la Bunavestire şi la Adormirea Preasfintei Maici a 
lui Dumnezeu ” de Sfântul Nicolae Cabasila , Editura ICOS 1999) 


Mitropolitul Augustin de Florina — Predică la Adormirea Maicii Domnului — 
O gospodină şi o misionară 


» 


“Marto, Marto, te sileşti şi te îngrijeşti de multe; dar un singur lucru trebuieşte 
(Luca 10, 41 — 42) 


Astăzi, iubiții mei, în toate bisericile Ortodoxiei se prăznuieşte Adormirea 
Născătoarei de Dumnezeu şi se citeşte Evanghelia pe care aţi auzit-o. În aceasta, 
Evanghelistul Luca descrie în culori vii un episod din viaţa lui lisus Hristos, prin 
care ne oferă o imagine a două femei deosebite. Sunt surorile lui Lazăr: Marta şi 
Maria. Amândouă Îl iubeau pe Hristos. Dar potrivit caracterului fiecăreia, îşi 
arătau iubirea lor într-un fel una, într-un fel alta. Dar amândouă sunt vrednice de 
urmare. Măcar de-am avea în epoca noastră femei care să semene, dacă nu 
Preasfintei (Maicii Domnului), care este de neajuns şi irepetabilă, cel puţin 
acestora. 


Dar să vedem pericopa. 


La o mică distanţă, în afara Ierusalimului, era un sat, Betania. Hristos mergea 
acolo adesea, pentru că exista familia aceasta cu care avea o legătură. Deci şi 
acum vine în casa lor. Marta, doar ce L-a văzut, a alergat să-L primească şi 
imediat s-a suflecat ca să aibă grijă de EL. S-a dus la bucătarie, a aprins focul şi-a 


început să gătească. Ca să-l mulțumească a pregătit o masă aleasă, folosindu-se 
de toată arta ei. 


IRIST9S GĂLDUI [6 HARTA ȘI VARIA 


Ce ziceţi voi, a făcut rău? Cine o va acuza pentru asta? Bine a făcut. Mai întâi şi 
întâi, pentru că Hristos avea nevoie de hrană. “Dumnezeirea nu are trebuinţe sau 
nevoi”, zice UE riristos însă nu era doar Dumnezeu. Era 
şi Om, avea trup şi flămânzea. De altfel, El însuşi în pericopa celei de-a Doua 


Veniri a învăţat ospitalitatea. “Srrăin am fost şi M-aţi primit”, n-am avut unde să 
rămân — a zis — şi Mi-aţi oferit ospitalitate (Matei 25, 35). 


Prin urmare, nu putem s-o acuzăm pe Marta, că a pregătit de mâncare. 
Altundeva trebuie căutată greşeala ei. Adică: deşi ea face ceea ce crede că este 
bine, pretinde să facă acelaşi lucru şi sora ei. Dar Maria, doar ce a venit Hristos, 
a luat un scaun, s-a aşezat lângă picioarele Lui şi asculta învăţătura Sa. Și era 
atât de mulțumită! Ca o albină pe-o floare, ca o oaie la iarbă, ca un prunc la sânul 
mamei, aşa sorbea cuvintele lui Dumnezeu. Nu mai era pe pământ, se afla în altă 
lume. Acest lucru îl simt doar cei care cred. Spune filosoful Platon: Dacă iei o 
chitară şi mergi în grajd, unde sunt măgarii, şi începi să le cânţi, nu vor înţelege 
nimic. Aşa sunt şi unii oameni. De aceea, Domnul a vorbit pentru cei care au 
urechi, dar nu aud (vezi Marcu 8, 18). Aşadar, în timp ce Maria era ataşată de 
învăţătura lui Hristos, vine Marta şi zice: Doamne, nu te gândeşti la mine, că sora 
mea m-a lăsat singură să pregătesc? Spune-l dar să vină să mă ajute. Şi atunci 
Hristos i-a răspuns cu acele renumite cuvinte, care sunt explicate în mod diferit şi 
răstălmăcite: “Marto Marto, te sileşti şi te îngrijeşti de multe; dar un singur lucru 
este de trebuinţă” (Luca 10, 41-42). 


Ce vrea să spună Hristos prin cuvintele acestea? O acuză pe Marta? Nu. Doar că- 


1 face o uşoară observaţie. Zice: Preţuiesc dragostea şi ospitalitatea ta, dar de ce 
te osteneşti atât? Eu nu Sunt din aceia care îşi găsesc plăcerea în ele. Imi ajunge 


In aceste cuvinte a lui Hristos se văd însuşirile pozitive ale celor două surori, şi 
asupra acestora vreau să ne îndreptăm acum atenţia. 


Astăzi, gospodina care se îngrijeşte de familie şi de casă, găteşte etc., a devenit un 
lucru rar. Mai demult, femeile, îndeosebi de la sat se osteneau foarte mult — şi 
mureau devreme — în timp ce bărbaţii stăteau la cafenele. Acum, femeile, îndeosebi 
de la oraşe, au desfiinţat gospodina. Multe lucruri nu ştiu. Nu spală, nu gătesc. Se 
vopsesc, se îngrijesc ore întregi de ele însele. Şi dacă le vine vreun străin, nu-i 
oferă o masă în casă. Îl duc la restaurante. S-a schimbat mentalitatea, a devenit 
americană, de unde şi mii de rele. 


Fericit bărbatul, care o are pe femeia lui gospodină. Ne spunea un profesor 
universitar: Slavă lui Dumnezeu!, că n-am făcut greşeala de a-mi lua o femeie 
funcţionar, angajată. M-am dus în satul meu, am căutat şi am găsit o gospodină... 
Acum, din nefericire, şi în cadrul tratativelor de căsătorie, la peţire, scopul este “cât 
îi dar”! Caută femeie care să lucreze, să aibă o poziţie şi să câştige salariu. Nu-i 
interesează consecinţele. De mult ori o pereche de funcționari se desparte. Şi atunci 
când nu se despart, soţii se abat de la rolul lor. Pentru că gospodina este în casă 
regina, care ţine familia. Şi dacă ea nu stă acasă, adeseori este nevoit bărbatul să 


facă treburile femeieşti. Un exemplu: Un funcţionar, şeful unui birou ministerial, a 
cărui femeie îl obligă să spele farfuriile. Cu siguranță asta nu e rău, dar este 
schimbarea poziţiilor. Însă lucrul cel mai grav este că pruncii sunt părăsiţi şi 
nesupravegheaţi şi se învaţă rău, devin obraznici. De aceea, Scriptura zice că cei 
care şi-au găsit o femeie gospodină, şi-au găsit comoara (vezi Pilde 31,10). 
Femeia creştină, după modelul Martei, trebuie să fie gospodină. Să ia aminte însă 
la un alt lucru: să nu fie absorbită cu totul de gospodărie. Pentru că, iarăşi, asta 
este un alt rău. Nici una, nici alta. 


Într-un sat, m-am supărat când am ieşit de la Liturghie. În biserică erau doar 
bărbaţi şi nişte copii. Dar nici o femeie. Bărbaţii le obligau la muncă şi de 
dimineaţă făceau grătar ca să urmeze cheful, chiolhaua. În anii de demult, cei 
binecuvântaţi, în care creştinii se îngrijeau şi de femeile lor, vorbeau ca Hristos: 
“Marto, fă mâncăruri simple”. Citind, am aflat că în Macedonia, în duminici şi 
sărbători, femeia nu gătea. Pregătea mâncarea de sâmbătă, ca să poată să meargă şi 
ea la Liturghie. Acum, sărmana femeie, nici în duminici şi sărbători nu poate să se 
bucure. Sărbătoare şi nelucrare este şi pentru femeie. “Marto, Marto, te îngrijeşti 
şi te sileşti spre multe; dar un singur lucru trebuieşte”. 


Acum, cealaltă soră, Maria. 


DC XC lamenioe TAN 
AIMOPIECUN 


“Iar Maria partea cea bună şi-a ales care nu se va lua de la ea”. Este un simbol 
al misionarului. Femei de acestea sunt şi mai greu de găsit. Dacă astăzi este greu să 
găseşti o gospodină, apoi şi mai greu este să găseşti o femeie misionar, dedicată 
lucrărilor Bisericii, lucrărilor iubirii. Tot oraşul să-l cerni, nu vei afla astfel de 
persoane, persoane dedicate nu doar copilului, bărbatului şi casei, ci lui Dumnezeu 


şi slujirii aproapelui. Slujesc în spitale şi în alte aşezăminte filantropice fără 
salariu! Şi ceea ce este mai trist este faptul că, în loc de salariu şi recunoaştere, de 
multe ori se aleg din partea unora cu disprețul şi caracterizarea persiflantă de “fete 
pentru bătrân”. Nu, domnilor! Aceste persoane sunt eroice şi sfinte, ideologi. Sunt 
Mariile epocii noastre. La Azilul Bisericesc din Florina există bătrâni pe care ai lor 
i-au părăsit, dar îi îngrijesc femei misionare. 


Femeile afierosite, dedicate, nu-şi consideră viaţa irosită, nici anii pierduţi. 


De aceea, aceste rare femei au o mare valoare. 


Lumea, iubiții mei, nu are nevoie de femei moderne. Are nevoie de Marte şi de 
Marii, de gospodine şi de misionari, care vor reclădi familia şi vor readuce în 
Biserică Lumina lui Hristos şi omenia. 


O, patria noastră, când vei câştiga astfel de femei? Din nefericire, a intrat duhul 
modei, dintr-o parte al depravării şi al corupţiei, iar din alta al materialismului şi 
ateismului, şi a deformat caracterul elinidelor, le-a făcut de nerecunoscut. 


Sfântul Neofit din Cipru - Despre Sfânta, prea curata și fericita adormire a 
prea curatei Stăpânei noastre Născătoarea de Dumnezeu 


Binecuvântează, părinte, frați şi părinți, iată prea curata și prea cinstita şi prea 
fericita adormire a nemuritoarei Maici a lui Dumnezeu. 


Y Iată locaşul cel de viaţă începător se mută astăzi la viaţa cea fără de sfârşit. 

V Iată mireasa Împăratului puterilor celor de sus se grăbeşte să se mute în 
cămările de nuntă cele de sus. 

Y Iată făclia se întoarce la lumina cea neînserată. 

V. Iată palatul Împăratului Slavei [Ps. 23, 7-10.] se suie la palatele ospățului 
ceresc. 

V. Iată tronul Împăratului celui nezidit se mută cu slavă în casa Împăratului. 

V Iată cea prea nevinovată și cu totul fără de prihană masă ne-a chemat pe 
noi pe toți să fim ospătaţi, adăpați și luminaţi și punându-ne înainte pâinea 
vieții [Pilde, 9, 2- 3; In. 6, 35; 19, 34] ne amestecă potirul, băutură 
curăţitoare, zicând: 

„Pâinea care prin mine a venit la voi şi potirul coastei Lui celei fără de prihană şi 
dătătoare de viaţă strigă către voi: „veniţi, zice, mâncaţi pâinea Mea cea vie [Pilde, 
9, 5; In. 6, 48.]. Nu mâncaţi altă pâine care nu este a Noastră, ca să nu muriți. Căci 
pâinea cea plină de plăceri a păcatului este aducătoare de moarte şi cel care v-o dă 
pe ea este ucigaş de oameni. Eu fiind prin fire Viaţă, vă pun înainte vouă pâinea 


vieţii. Pentru aceea „mâncaţi pâinea mea” cu vrednicie, ca să nu muriţi, și beţi 
„vinul pe care vi l-am amestecat” [Pile, 9, 5] şi îmbătaţi-vă din „grăsimea casei 
mele” [Ps. 35, 9.] şi nimeni dintre voi să nu bea vinul furat al plăcerii printr-o voie 
iubitoare de păcat, ca nu cumva fiind stăpânit de beţia cugetului rău şi nebuniei de 
la acesta, să fie predat „minţii lor celei fără de judecată, să facă cele ce nu se 
cuvin” [Rom. 1, 28.]. 


Căci toți câți au preferat vinul acela străin, arzător şi întinat sfântului şi prea 
curatului şi de viață dătător amestec al Meu, cu adevărat „alăturatu-s-au 
dobitoacelor celor fără de minte şi s-au asemănat lor” [Ps. 48, 13, 21], viaţă 
dobitoacească ducând şi făcând faptele omorâtoare ale nebuniei şi neruşinându-se. 


Către care Fiul meu şi Dumnezeul meu, ca pâine a vieții [Mr. 13, 9-43; Mc. 4, 9- 
23; Lc. 8, 8; 14, 35.] şi omorâtor al morţii strigă celor ce au urechi să audă şi zice 
limpede: „Mâncaţi pâinea Mea şi beţi vinul pe care vi l-am amestecat, părăsiți 
neînţelepciunea şi veți fi vii” [Pilde, 9, 5-6.] şi umblați pe calea cea dreaptă a 
priceperii „ca să trăiţi, şi umblaţi pe calea cea dreaptă a priceperii întru cunoştinţă” 
[Pilde, 9, 5-6.]. Căci nimic altceva nu este pricina neînțelepciunii şi nepriceperii Şi 
morții decât păcatul şi roada lui [Cf. Rom. 5, 12-20, 6, 16, 23.]. Pentru aceea 
părăsiţi neînţelepciunea păcatului şi veţi trăi şi umblaţi pe calea cea dreaptă a 
priceperii curăției, „ca să trăiţi” şi să nu muriți”. 


Și acestea Maica vieţii le spune în chip înţelegător către noi, iar noi să ne sârguim 
să cinstim cu cuvântul şi cu fapta prea cinstita şi de Dumnezeu slăvita adormire a 
ei cea cu adevărat fericită şi prea nevinovată. Și cu fapta vom cinsti pe cea prea 
curată și cu totul fără de prihană printr-o viață fără prihană şi o petrecere curată, iar 
cu cuvântul, „te vom ferici toate neamurile” | Lc. 7, 48; Ode, 9, 48.], Maică a 
vieţii, precum ai şi proorocit. 


Căci te fericesc totdeauna, dar mai cu seamă astăzi, și cetele îngerilor, și adunările 
muritorilor. Căci fericită şi fără prihană este toată vârsta vieții tale. Căci în chip 
fericit, minunat și de Dumnezeu dăruit ai zămislit, ai născut şi ai hrănit negrăit pe 
fericitul Cuvânt şi născând mai presus de cuvânt şi de cuget pe Cel Negrăit și mai 
presus de fire rămânând Fecioară ca mai înainte de naştere, pe bună dreptate, pe 
tine, prea fericită, toate neamurile te fericesc [Lc. 7, 48.]. Căci toate ale tale sunt 
fericite şi prea fericite cu adevărat fericit şi curat sfârșit ai dobândit. Căci ai primit 
cunună cerească de la Stăpânul şi Fiu al tău prin har, iar corul apostolilor s-a 
adunat la îngroparea ta prin văzduh şi din cer oştiri de îngeri s-au închinat, 
pogorându-se împreună cu Fiul şi cu Stăpânul tău în ale Cărui sfinte mâini ţi-ai 
încredințat duhul tău [Ps. 30, 6; Lc. 23, 46; Fapte, 7, 59.]. Cine dintre pământeni ar 


putea să te fericească pe tine după vredncie pe cea pe care Dumnezeu Cuvântul a 
slăvit-o şi puterile cerești şi corurile apostolilor ca pe o Maică a lui Dumnezeu și 
atunci, şi acum şi pururea o fericesc. 


Dar o, prea fericită şi cu totul fără de prihană şi prea nevinovată şi de Dumnezeu 
dăruită mireasă a Tatălui celui fără de moarte și vas al dumnezeiescului 
Mângâietor şi maică a Împăratului slavei [Ps. 23, 7-10.], pomenește-i pe cei ce 
săvârşesc pomenirea ta şi sfânta ta mutare şi, ca ceea ce ai ca o maică îndrăznire, 
roagă-L pe El pentru noi toţi la adormirea ta cea de viaţă purtătoare, ca să adoarmă 
patimile noastre cele neadormite prin mijlocirea ta, prea curată, şi să se trezească 
mintea noastră pentru privegherea poruncilor Lui, pentru ca prin mijlocirea ta şi cu 
ajutorul şi harul Lui să dobândim şi noi partea celor aleşi [Colos. 7, 12.], împreună 
cu care şi noi să fim învredniciţi să lăudăm după datorie lumina [Gal. 7, 5; Rom. 
11, 36; 16, 27; Tim. 1, 17; I Petru, 4, 11; 5, 11; Apoc. 6, 18.] aceea prea sfântă şi 
unică şi în trei sori de-a pururi căreia I se cuvine toată slava, cinstea și 
închinăciunea acum și pururea şi în vecii vecilor. Amin. 


Traducere şi adaptare: Laura Enache 


(Sursa: Sfântul Neofit din Cipru, Cateheze monahale. Scrieri II - Cateheza a 20- 


a - Despre Sfânta, preacurata și fericita adormire a Preacuratei Stăpânei noastre 
Născătoarea de Dumnezeu și omilia ei înţelegătoare despre pâinea vieţii cea 
dintru ea) 


Avva Efrem Filotheitul - Omilie despre Maica Domnului a “Maica Domnului 
se întristează pentru necuviinţa mare a poporului” 


Părintele Efrem Filotheitul (Arizona) - Omilia a XXIX-a - Cea mai 
cuprinzătoare decât cerurile [1] 


lubiţii mei fii duhovniceşti, astăzi vom spune puţine lucruri în cinstea Maicii 
Domnului, pe care Biserica noastră ortodoxă o ridică deasupra heruvimilor şi 
serafimilor, în timp ce ereticii o coboară la treapta de necinste. 


Când Maica Domnului s-a întâlnit cu Sfânta Elisabeta, mama Sfântului loan 
Botezătorul, i-a zis printre altele: de acum mă vor ferici toate neamurile (Luca 1, 
48), adică, de acum înainte toate neamurile, oamenii care vor crede în Domnul mă 
vor ferici pentru vrednicia pe care mi-a dat-o Dumnezeu Tatăl, ca să devin mama 
Fiului Lui. Ce cinste ne mai întâlnită pentru o femeie! 


În zilele noastre se vorbeşte mult despre diferenţa dintre genuri, bărbat şi femeie. 
Luptele acestea pentru egalitate şi aşa zisele mişcări feministe au venit foarte 
târziu. Creştinismul a rezolvat această problemă de două mii de ani, desfiinţând 
diferenţele şi cinstind-o pe femeie, ca fiind egală cu bărbatul. Nu doar atât, dar i-a 
dăruit femeii o cinste pe care n-a avut-o, n-o are şi n-o va avea nici un bărbat. 
Femeia aceasta este Prea Sfânta Născătoare de Dumnezeu. 


În creştinism, în Biserică, oamenii nu se măsoară, nu Sunt rânduiţi după criterii 
de neam, condiţie socială, instruire, situaţie economică, inteligenţă şi altele. 
Singurul criteriu care îi defineşte este sfinţenia. Înaintea ochilor lui Dumnezeu 
nu există bărbaţi şi femei, ci păcătoşi şi pocăiţi, evlavioşi şi lipsiţi de evlavie, 
Sfinţi şi mai puţini Sfinți. 


La Adormirea Maicii Domnului se cinsteşte omul cel mai sfânt în chipul Maicii 
Domnului. Ea a rămas fără stricăciune atât în viaţă, cât şi în moarte. Naşterea 
Fiului ei nu i-a distrus fecioria, păcatul nu 1-a pierdut sufletul, iar moartea nu i-a 
distrus trupul. Precum trupul lui Hristos a rămas nestricăcios prin moartea pe 
cruce, aşa a rămas şi trupul Maicii Domnului, ea a murit, dar nu s-a stricat. 


Deoarece în Biserica Ortodoxă avem trupurile nestricăcioase ale sfinţilor pe care le 
cinstim, cu atât mai firesc era să rămână nestricăcios cortul purtător de Dumnezeu 
al Maicii Domnului şi Dumnezeului nostru. Şi era oare posibil să rămână pentru 
totdeauna pe pământ? Nu, ci a fost mutat la cer. Maica Domnului, adusă la templu, 
a intrat în Sfânta Sfintelor din templul lui Solomon, în timp ce, prin adormire, 
sufletul ei atotcurat şi minunat împreună cu trupul ei slăvit şi nestricăcios, au intrat 
în Sfânta Sfintelor din ceruri. 


Dacă pentru ceilalți oameni moartea înseamnă distrugerea trupului, pentru Maica 
Domnului ea a fost purtătoare de viaţă. 


Desigur, la învierea obştească se va întâmpla preschimbarea tuturor credincioşilor, 
dar la Maica Domnului s-a întâmplat la trei zile după înmormântarea ei. Pentru 
Născătoarea de Dumnezeu, moartea este începutul celei de-a doua existenţe, a celei 
veşnice, atât a sufletului, cât şi a trupului. Nu era posibil ca moartea s-o ţină pe cea 
„unită în întregime cu Dumnezeu”. 


Cinstirea Maicii Domnului o manifestăm puternic la sărbătoarea Adormirii. Cine a 
cinstit-o? Fiul ei şi Dumnezeu şi Mântuitorul lumii. Dacă, pentru calea 
pământească a lui lisus Hristos, înaintemergător a fost Sfântul loan Botezătorul, 
pentru calea cerească a Născătoarei de Dumnezeu, Înaintemergător a fost Hristos. 
EI, primul, a biruit moartea şi cu trupul Său nestricăcios, aşa cum se cade unui 
Dumnezeu, S-a înălţat şi S-a făcut Înaintemergătorul Maicii Domnului la ceruri. 
Hristos este primul născut din morți care S-a înălţat ca să pregătească calea pe care 
credincioşii vor merge la ceruri. Sfântul Apostol Pavel spune: Unde lisus a intrat 
pentru noi ca Înaintemergător, fiind făcut Arhiereu în veac, după rânduiala lui 
Melchisedec (Evrei 6, 20). 


Maica Domnului a primit în pântecele ei pe Fiul şi Cuvântul lui Dumnezeu, care a 
luat firea omenească din ca şi a unit-o cu firea Lui divină, în Persoana lui Hristos, 
Care o primeşte în ceruri deplină, cu trupul şi cu sufletul. Iar Maica Domnului, prin 
primirea lui Hristos în pântecele ei, a devenit Platitera cerurilor (mai încăpătoare 
decât cerurile). O vedem în această ipostază şi în picturile din Biserică. Fa L-a 
primit pe Hristos, L-a purtat în pântece şi L-a născut. Acum EI primeşte în palmele 
Lui sufletul sfânt al Maicii, Născătoarea de Dumnezeu. 


Să ascultăm acum pe Sfântul loan Damaschinul: „Cum Cuvântul lui Dumnezeu, 
devenit Fiul, primeşte în mod negrăit pe palmele împărăteşti pe Maica Sa cea 
sfântă, acest suflet sfințit (Cuvântul întâi de laudă la Adormirea Maicii Domnului). 


Maica Domnului a avut grijă, L-a ocrotit pe lisus Hristos de când era copil, iar 
acum Fiul o primeşte pe mama Lui, ca Împărăteasă a cerurilor: 


Șezut-a împărăteasa de-a dreapta Ta, îmbrăcată în haină aurită şi prea 
înfrumuseţată (Psalmul 44, 11). 


Şi apostolii au cinstit-o pe Maica Domnului, s-au adunat cu toţii la Ierusalim, ca să 
înmormânteze trupul Născătoarei de Dumnezeu şi Maicii Invăţătorului lor. Sfânta 


Tradiţie consemnează: „Apostoli de la margini, adunându-vă, îngropaţi trupul 


bbi 


Nimeni să nu se îndoiască de faptul că apostolii s-au adunat de la marginile lumii, 
căci ei sunt vulturii Duhului Sfânt. Cum s-au răspândit ei în toată lumea? Cine le-a 
dat „aripi la picioare” ca să alerge pretutindeni? Puterea lui Dumnezeu. Această 
putere îi aduce pe apostoli şi acum, de la marginile lumii, şi îi adună la Ierusalim. 
Cel care i-a dat car de foc lui Ilie Tesviteanul şi l-a urcat în înălțimi, cel care l-a 
luat pe Apostolul Filip din Gaza şi l-a dus la Azot, aşa cum citim în Faptele 
Apostolilor, Acela a trimis pentru fiecare apostol un car special, nu ca cele pe care 
le avem noi ci de nor luminos, ce i-a adus la Ierusalim. 


Apostolii au cinstit pe Maica Domnului şi, uimiţi plini de admiraţie, au văzut că a 
treia zi trupul ei lipseşte din mormântul aflat în Grădina Ghetsimani. 


Maica Domnului a fost cinstită şi de îngerii cerului care au primit-o la adormirea 
ei, au însoţit-o şi au ridicat-o la lăcaşurile, la corturile cereşti. Uimiţi, au văzut-o 
urcând mai presus decât heruvimii şi serafimii, aşa cum se spune în Mărimuri: 
„Ceea ce eşti mai cinstită decât heruvimii şi mai mărită fără de asemănare decât 


serafimii”. Ingerii sunt uimiţi să vadă primul trup omenesc înălțându-se şi prea 
mărindu-se în Impărăția Cerurilor. 


Aşa cum au înmărmurit la Înălţarea lui Hristos, pentru că au văzut pe Dumnezeu 
Cel unit cu omul înălțându-Se ca persoană divino-umană, în timp ce, atunci când 
coborâse pentru întrupare, era doar Dumnezeu, aşa şi acum sunt uimiți de mutarea 
Născătoarei de Dumnezeu. Îngerii se obişnuiseră să primească doar sufletele 
sfinților, mântuite şi izbăvite, acum, însă primesc şi trupul prea curat al Născătoarei 
de Dumnezeu, pe care „mormântul şi putrejunea nu l-au ţinut”. 


Aşa cum noi ne-am mirat când l-am văzut pe primul astronaut urcând la înălțime şi 
păşind pe lună, aşa şi îngerii au înmărmurit când au văzut picior omenesc păşind în 
Sfânta Sfintelor din ceruri. Maica Domnului este prima femeie „astronaut” care s-a 
înălțat mai presus decât îngerii. 


Maicii Domnului îi sunt închinate cele mai multe biserici şi cele mai multe 
mănăstiri o au drept ocrotitoare. Pictura bizantină, prin icoanele ei, exprimă poziția 
Bisericii noastre, dogmatica, faţă de Maică Domnului, în faţa căreia se aprind cele 
mai multe lumânări. Pe Născătoarea de Dumnezeu o chemăm în momentele cele 
mai dureroase şi grele ale vieţii, şi înaintea icoanei ei vărsăm râuri de lacrimi. 
Chipul ei este adânc înrădăcinat în conştiinţa poporului nostru ortodox. 


Creştinii mei binecuvântaţi, v-am arătat pe cei care cinstesc pe Maica Domnului, 
sunt însă şi din ceilalți, care necinstesc persoana ei. S-a întâmplat un incident la 
evenimentul Adormirii, consemnat de Sfântul loan Damaschin. Aşa cum ştiţi, 
acesta a fost un mare ascet a cărui peşteră este în Mănăstirea Sfântului Sava cel 
sfințit din Palestina. 


Sfântul loan ne spune că, în vremea când apostolii şi credincioşii primei Biserici au 
purtat trupul Maicii Domnului pe baldachin ca să-l înmormânteze, un evreu a 
năvălit şi a smuls trupul ei ca să-l arunce jos, dar n-a apucat. Mâinile lui, în chip 
nevăzut, au fost tăiate de îngerii lui Dumnezeu şi au rămas lipite de năsălie. La 
acest eveniment, înfricoşat de durere, evreul s-a pocăit şi a cerut iertare de la Maica 
Domnului şi minunea s-a întâmplat: mâinile au revenit la locul lor. 


Atunci, unul a necinstit-o pe Maica Domnului, astăzi, sunt mulți cei care o 
necinstesc printre care antihriştii hiliaşti. Ei vorbesc despre Maria, ca şi cum ar fi 
doamna Maria, vecina lor, într-aşa hal de umilinţă au coborât-o. 


Ereticii protestanți acceptă denumirea de Născătoare de Dumnezeu, dar nu şi 
pururea fecioria Maicii Domnului, şi acesta este un alt mod de blasfemie. Ei 
aruncă, astfel, diamantul cerului în noroiul iubirii şi poftelor, trupeşti prin 
credinţele lor blestemate. 


Auzim Şi vedem, anumiţi paranoici ortodocşi spunând că o văd, chipurile, pe 
Maica Domnului, care le dictează scrieri şi epistole. Este vorba de aşa numiții 
„luminaţi”, nemintoşii care pun în gura Maicii Domnului tâmpeniile lor. Ar trebui 
să plângem mult şi pentru un alt lucru. Sute de mii de guri ale grecilor se deschid 
ca iadul în fiecare zi şi blesteamă în mod hidos pe fecioara curată din Nazaret. Voi 
face un mic bilanț pentru că ştiu faptele: din zece bărbaţi, opt blesteamă cu 
certitudine pe Maica Domnului şi pe Hristos. Gândiţi-vă acum la milioanele de 
bărbaţi, separat de femei, care sunt atât de lipsiţi de evlavie faţă de persoana 
Preacuratei Maici a lui Dumnezeu. 


Mai vedem şi un alt lucru: femeile necinstesc pe Maica Domnului prin înfăţişarea 
lor provocatoare şi prin goliciunea lor. Pe de o parte, sărută icoana smeritei 
Născătoare de Dumnezeu şi pe de alta scandalizează, dărâmă şi chinuiesc prin 
atitudinea lor provocatoare. Şi nu-şi dau seama că acest lucru este păcat. 


Maica Domnului se întristează pentru necuviinţa mare a poporului, deci, câți 
suntem credincioşi să ne pocăim, s-o cinstim cu adevărat şi să spunem cu durere, 
cu dor şi cu iubire pentru noi înşine şi pentru aproapele: „Preasfânrtă Născătoare 
de Dumnezeu, mântuieşte-ne pe noi, fiii tăi. ” Amin. 


[1] Cuvântare ţinută înaintea preoţilor din acelaşi neam din Canada 


(din: Ne vorbeşte Starețul Efrem Filotheitul. Meşteşugul mântuirii, Editura 
Egumeniţa) 


Arhim. Chiril Pavlov: Cuvânt la prăznuirea Adormirii Preasfintei Născătoare 
de Dumnezeu 


ARHIMANDRIT CHIRIL 
(PAvLov) 


Cuvânt la înainte prăznuirea Adormirii Preasfintei Născătoare de Dumnezeu 


“Astăzi, iubiți fraţi şi surori, prăznuind odovania Schimbării la Faţă, am coborât 
de pe Tabor şi tot astăzi, intrând în înainte prăznuirea Adormirii, trebuie să 
mergem în Ghetsimani — la mormântul Maicii Domnului, să vedem cea din urmă 
taină, ce s-a petrecut cu ea. Minunat este Taborul, încântătoare este şi grădina 
Ghetsimani. Sfânta Biserică numeşte Adormirea Maicii Domnului cea din urmă 
taină ce s-a petrecut cu ea, cea din urmă dintre toate, câte au însoţit toată viaţa ei 
cea pământească. Toată viaţa Preasfintei Fecioare, prin felul şi conţinutul ei, a fost 
ceva tainic şi minunat, care a purtat în sine pecetea dumnezeiască. Spre lauda 
Maicii Domnului şi spre zidirea noastră, cu credinţă şi cu dragoste să ne amintim 
care au fost tainele ce s-au săvârşit prin Pronia lui Dumnezeu asupra ei. 


Cea dintâi taină din viaţa Maicii Domnului s-a arătat chiar la naşterea ei, la 
venirea ei pe lume. Din cine s-a născut ea? Din nişte părinţi bătrâni — în urma 
rugăciunii deosebite şi a unui legământ. Înţelepciunea lui Dumnezeu a binevoit 
ca aceea, care trebuia să-L nască pe Dumnezeu- Omul, să fie ea însăşi rodul, nu 
atât al puterilor fireşti ale naturii omeneşti, cât al umbririi Harului dumnezeiesc. 
Și, iată, Ioachim şi Ana, ajunşi la adânci bătrâneţi, când oamenii nu mai au nici o 
nădejde de a deveni părinți, mulţumită credinţei şi nădejdii lor stăruitoare în 


atotputernicia lui Dumnezeu, pentru rugăciunile lor primesc un adevărat dar ceresc 
— pe Preabinecuvântata Maria, astfel săvârşindu-se cea dintâi taină asupra ei. 


Cea de-a doua taină s-a petrecut cu ea la intrarea ei, ca pruncă de trei ani, în 
Biserică. Însăşi intrarea ei în biserică la această vârstă a fost ceva neobişnuit, ca 
urmare a legământului deosebit al drepţilor Ioachim şi Ana de a închina Domnului 
rodul rugăciunilor lor. Astfel, încă din pruncie ea s-a putut înrudi cu duhul şi cu 
inima cu toţi sfinţii. Aflându-se în biserică, ea trebuia, ca şi celelalte fecioare, să 
petreacă numai în pridvorul ei, dar, printre altele, vedem cum marele preot, în 
urma unei descoperiri deosebite, o introduce pe Prunca cea Sfântă în Sfânta 
Sfintelor, unde putea să intre numai el şi numai o dată pe an. Dumnezeiasca 
înțelepciune a binevoit ca viitoarea Maică a lui Dumnezeu, Chivotul cel 
însufleţit al Domnului, să petreacă acolo unde se păstra prototipul ei — chivotul 
Legământului cu mana şi cu tablele de piatră, pe care erau scrise cele zece 
porunci. Astfel s-a săvârşit cea de-a doua taină asupra Fecioarei — în vremea 
intrării ei în biserică. 


Cea de-a treia taină ce s-a petrecut cu Maica Domnului s-a descoperit când 
aceasta a atins vârsta cea desăvârşită. Vechiul Testament, precum se ştie, nu 
cunoştea starea fecioriei închinate lui Dumnezeu şi sfințite prin Lege, aşa cum o 
cunoaşte şi o înţelege Biserica nou-testamentară, de aceea Preasfânta Fecioară 
Mania, atingând vârsta rânduită, după exemplul celorlalte fecioare, trebuia să-şi 
aleagă un soţ. Însă Fecioara Maria a adus la cunoştinţă că ea a hotărât cu tărie 
ca toată viaţa să nu aparțină nimănui decât numai lui Dumnezeu. 


Mai-marii preoților au căzut în nedumerire, neştiind ce să facă; după consfătuiri şi 
rugăciuni au hotărât s-o logodească cu un asemenea om, care să se învoiască a 
purta numele de soţ, fără însă a se folosi de drepturile lui. Sorții au căzut pe 
bătrânul şi dreptul Iosif, şi astfel Preacurata a devenit soţie, fără a înceta să fie 
fecioară, întrunind astfel în sine fecioria şi căsătoria, binecuvântarea Vechiului 
Testament şi harul Noului Testament. Această taină a logodirii a fost până la un 
moment dat un acoperământ necesar pentru săvârşirea marii taine a întrupării 
Fiului lui Dumnezeu. 


Cum s-a săvârşit însăşi taina dumnezeieştii întrupări, se ştie din Evanghelie. 
Fecioara a spus: lată roaba Domnului (Luca 1, 38) şi puterea Celui Preaînalt a 
umbrit-o, iar Cuvântul S-a făcut trup. Aceasta a fost taina tainelor, însă cu ea nu s- 
au sfârşit tainele, ce se cuveneau să se săvârşească asupra ei. Ele doar s-au adâncit, 
au devenit mai ascunse, nevăzute, rămânând totodată foarte ziditoare şi 
mângâietoare pentru noi. 


După tainele acestea urmează şi taina Răstignirii; pe Cruce nu a fost numai Fiul, ci 
şi Maica Lui. În toată vremea vieţii sale ea a fost pe cruce, dar mai ales atunci — pe 
Golgota; şi altfel nici nu putea fi. Căci Însuşi Fiul ei dumnezeiesc a spus: Cel ce 
nu-şi ia crucea şi nu-Mi urmează Mie nu este vrednic de Mine (Matei 10, 38). 


Cine, dar a fost mai vrednic de Domnul decât Maica Lui? De aceea, nimeni 
niciodată nu a purtat o asemenea cruce în toată viaţa sa, ca Preabinecuvântata 
fecioară Maria. 


Crucea ei a fost alcătuită nu din lemn sau din materie, ci din acele necazuri şi 
umilinţe, în care Maica Domnului a trăit până la moartea ei. 


= Pregătită să devină Maica Făcătorului cerului şi al pământului şi numită de 
Arhanghel binecuvântată între femei, ea a trebuit să sufere din partea 
păzitorului fecioriei ei bănuiala cum că ar fi trădat căsnicia. Oare nu a fost 
aceasta o cruce? 

= Apoi s-a apropiat vremea să-L nască pe Acela a Cărui Împărăţie nu va avea 
Sfârşit, însă pentru familia lor nu s-a găsit loc în casele de oaspeți ale 
Betleemului şi L-a născut într-o peşteră, punându-L într-o iesle. Nu a fost o 
cruce aceasta? 

= Îngerii cântau: Slavă întru cei de sus lui Dumnezeu (Luca 2,14), păstorii şi 
magii se închinau şi aduceau daruri, iar duşmănosul Irod căuta să-L ucidă 
pe Prunc; şi au fost nevoiţi să fugă noaptea în Egipt. Oare aceasta nu a fost 
o cruce? 

= Iar pe Golgota ce a simţit inima ei curată când Fiul ei în chinuri a strigat: 
Dumnezeul Meu, Dumnezeul Meu, pentru ce M-ai părăsit? (Matei 27, 46). 
Aici, fără îndoială, s-a împlinit în toată puterea cuvântului cumplita 
prevestire a lui Simeon: Şi prin sufletul tău va trece sabie (Luca 2, 35). 


După taina răstignirii, au urmat înfierea de către Născătoarea de Dumnezeu a 
ucenicului lui Hristos, loan şi intrarea în casa acestui Apostol, ca maică a lui. 
Astfel, în toată viaţa ei i-a fost dat să rămână o necunoscută, purtând crucea unei 
creştine simple şi smerite. Și întru aceasta s-a aflat marea taină lui Dumnezeu, căci 
nu fără însemnătate au fost spuse aceste minunate cuvinte de pe Cruce: Femeie, 
iată fiul tău! (loan 19, 26); ele au determinat caracterul întregii vieţi ulterioare a 
Maicii Domnului. 


Când Dumnezeirea Fiului, odată cu Invierea şi Inălţarea Lui la Cer, s-a descoperit 
în toată puterea ei, când lumea a început să se închine înaintea numelui Celui 
Răstignit, atunci Maicii lui lisus i-a revenit în chip firesc cea mai mare cinste şi 


slavă, ce se cuveneau Maicii Fiului lui Dumnezeu, a Mântuitorului tuturor 
oamenilor. Nimeni, fără îndoială, nu putea fi mai vrednic decât Maria, de toată 
lauda, de toată cinstirea; totuşi, slava şi cinstea, dăruite Preasfintei Fecioare în toată 
vremea vieţii ei celei pământeşti, ar fi lipsit-o pe Maica de asemănarea desăvârşită 
cu dumnezeiescul ei Fiu, Care până la sfârşitul vieţii sale nu a avut unde să-Şi 
plece capul; iar această proslăvire a ei ar fi fost însoțită şi de unele greutăţi în 
lucrarea răspândirii Evangheliei. 


lubiţi fraţi şi surori, Sfânta Biserică ne porunceşte să nu ne întristăm în ziua 
Adormirii Maicii Domnului, ci să ne bucurăm, pentru că în acest sfârşit minunat al 
Preabinecuvântatei Fecioare s-a arătat spre mângâierea tuturor, cu deosebită 
solemnitate, puterea Domnului, Care prin moartea şi Învierea Sa a sfărâmat boldul 
morţii, şi din înfricoşată şi chinuitoare a făcut-o pentru credincioşii Săi următori 
aducătoare de bucurie şi fericire. Aici este cel dintâi temei al bucuriei noastre. 


În al doilea rând, ne bucurăm pentru cea Preacurată, deoarece după necazurile şi 
suferinţele de care, după prezicerea dreptului Simeon, a fost plină toată viaţa ei, ea 
a primit, în cele din urmă, răsplata cuvenită virtuţii ei. Preacurata Fecioară până la 
fericitul ei sfârşit s-a micşorat pe sine, s-a smerit şi a răbdat; dar din acel moment, 
din ziua Adormirii ei, au început şi mărirea şi proslăvirea ei. 


Astfel, la mormântul Maicii Domnului s-a descoperit noua semnificaţie a morţii, 
dăruită de Cel ce a înviat din mormânt: ceea ce fusese până atunci pedeapsă a 
păcatului, a devenit acum martoră a virtuţii, răsplată pentru nevoinţele săvârşite în 
timpul vieţi. 


A treia pricină a bucuriei o lămureşte cântarea bisericească: Pe Născătoarea de 
Dumnezeu, Ceea ce este în rugăciuni şi în folosințe neadormită, nădejdea cea 
neschimbată, mormântul şi moartea nu au ţinut-o [Condacul Adormirii. ] 


]. 


Dacă în viaţa ei a fost mijlocitoare pentru cei sărmani înaintea Fiului ei, după 
Adormirea şi înălțarea ei la cer au început să se împlinească în toată puterea lor 
cuvintele pe care ea le-a spus spre mângâierea celor ce sufereau din pricina plecării 
ei: „Nu vă voi lăsa orfani după plecarea mea - nu numai pe voi, ci pe toată lumea o 
Vol cerceta şi pe cei sărmani îi voi ajuta”. 


După adormirea ei, Preasfânta Fecioară a devenit cea mai puternică mijlocitoare şi 
ocrotitoare a tuturor, cu adevărat Maică întregii lumi creştine. 


Amintindu-ne, iubiţi fraţi şi surori, de fericitul sfârşit al Maicii Domnului, trebuie 
să avem grijă să ne pregătim şi noi cum se cuvine pentru moarte, ca să o 
întâmpinăm nu cu frică, ci cu bucurie; iar pentru aceasta trebuie să ne aducem 
mereu aminte de ea. Această amintire va pregăti treptat sufletul nostru pentru 
trecerea în viața veşnică, va dezlega inima noastră de toate legăturile cele 
pământeşti, trupeşti şi pătimaşe. 


Sfinţii Părinţi spun: “Cine a dobândit aducerea-aminte de moarte, acela niciodată 
nu va putea greşi”. 


Al doilea mijloc împotriva temerii de moarte este conştiinţa curată. Omul care are 
conştiinţa curată va putea trece liniştit pragul veşniciei — moartea trupească. Un 
asemenea om va putea spune liniştit împreună cu dreptul Simeon: Acum slobozeşte 
pe robul Tău, după cuvântul Tău, în pace (Luca 2, 29). 


Dar a cui conştiinţă poate fi cu adevărat liniştită? - A celui ce s-a străduit să 
vieţuiască cu adevărat creştineşte, a fost fiu ascultător al Bisericii, s-a împăcat cu 
Dumnezeu şi cu oamenii, s-a pregătit de moarte prin taina Pocăinţei, care înlătură 
povara păcatelor, ce apăsă conştiinţa, şi a gustat în Taina Împărtăşaniei, Trupul şi 
Sângele lui Hristos. 


Următorul mijloc, care-i dă putere omului împotriva temerii de moarte, este 
credinţa lui în nemurirea sufletului. Trupul se descompune şi putrezeşte, iar duhul, 
creat de Dumnezeu pentru nemurire, rămâne viu în veci. 


lar cel din urmă şi cel mai puternic mijloc este credinţa nu numai în faptul că 
sufletul este nemuritor, ci şi în faptul că va veni cândva momentul ca el să se 
unească cu trupul său cel înviat şi proslăvit pentru viaţa veşnică de dincolo de 
moarte — fericită pentru drepți şi chinuitoare pentru păcătoşi. Având credinţa vie în 
acest adevăr, creştinul nu numai că nu se va teme de moarte, dar o va întâmpina 
chiar cu bucurie atunci când ea va veni la el. 


Această credinţă vie în existenţa după moarte a vieţii veşnice şi fericite a însuflețit 
mulțimea nenumărată a mucenicilor în primele veacuri ale creştinismului, şi a făcut 
ca moartea să fie pentru ei cel mai îmbucurător fapt, în ciuda chinurilor lor 
cumplite. 


Iubiţi frați şi surori, luând aminte la fericita adormire a Maicii Domnului, să 
stăruim şi noi cu osârdie pe calea vieţii presărate cu virtuţi, şi prin disprețul faţă de 
păcat să dobândim sfârşit bun şi cu pace. 


Cum a ajuns Preasfânta Fecioară la un sfârşit atât de fericit? - Prin curăţia fecioriei, 
prin asprimea înfrânării, prin stăruința în rugăciune, prin smerenie şi răbdare în 
împrejurările grele, prin nădejdea în Pronia lui Dumnezeu. Aşadar, urmând 
exemplul Maicii Domnului, mergeţi pe calea cea strâmtă, care duce la viaţa 
veşnică. 


Da, într-adevăr, pe această cale este nevoie de răbdare. Și, întărindu-vă cu nădejdea 
în Dumnezeu, răbdaţi şi în bucurie, spre a nu cădea în înşelare, răbdaţi şi în 
nenorocire, spre a nu cădea în deznădejde printre grelele ispite. Răbdaţi toate 
necazurile şi bolile şi toate greutăţile, pe care se cuvine a le răbda, spre a rămâne pe 
calea cea dreaptă. Căci cel ce va răbda până în sfârşit, acela se va mântui (Matei 
10,22). 


Procedând astfel, fiecare dintre noi va avea în suflet pace adevărată şi nădejdea 
unui sfârşit fericit, cu pace; ceasul cel din urmă nu ne va înfricoşa şi sfârşitul vieţii 
acesteia va fi pentru noi începutul vieţii veşnice, iar mormântul — scară către cer. 
Amin. 


Anul 1960 


Cuvânt la Adormirea Preasfintei Născătoare de Dumnezeu 


lubiţi frați şi surori, astăzi toată lumea creştină prăznuieşte solemn şi cu bucurie 
ziua luminatei adormiri a Maicii lui Dumnezeu. Deşi pare că evenimentul prăznuit 
ne întristează şi ne umple de lacrimi, pentru că aici ne întâlnim cu moartea, totuşi 
Sfânta Biserică este îmbrăcată astăzi în haine de sărbătoare, se bucură şi se 
veseleşte şi ne cheamă şi pe noi să ne bucurăm şi să ne veselim. 


De ce trebuie astăzi, în ziua Adormirii Maicii Domnului, să ne bucurăm? — 
Pentru că însuşi cuvântul “adormire” arată că moartea Maicii Domnului a fost 
neobişnuită. Ea a fost un somn, după care îndată a urmat trezirea cea plină de 
bucurie. 


Cu câteva zile înainte de adormirea Preasfintei Fecioare s-a arătat Arhanghelul 
Gavriil cu vestea despre plecarea ei din viaţa aceasta. Plină de credinţă adâncă în 
viaţa viitoare, viaţa veşnic-fericită, ea a primit această veste nu cu frică şi întristare, 
ci cu cea mai vie bucurie şi cu cea mai mare mulţumire către Dumnezeu. În acelaşi 
timp, puterea cea mare a lui Dumnezeu i-a adunat din toată lumea pe Apostoli în 
Ierusalim, ca aceştia să-i dea Maicii Domnului cinstirea cuvenită şi s-o 
înmormânteze. Chiar în ceasul adormirii, o lumină neobişnuită a luminat căsuţa 
Preasfintei Fecioare, şi pe cerul deschis cei prezenţi L-au văzut pe Însuşi Domnul 
Slavei cu îngerii şi sfinţii, venind în întâmpinarea Maicii Sale. Apostolul Toma, 
prin iconomia deosebită a lui Dumnezeu, a ajuns după îngroparea Preacuratei, şi a 
dorit să 1 se închine acesteia, şi au deschis mormântul pentru el, însă trupul Maicii 
Domnului nu l-au mai găsit acolo. 


In acest sfârşit minunat al Preabinecuvântatei Fecioare Maria s-au arătat spre 
mângâierea tuturor creştinilor cu deosebită solemnitate puterea şi măreția 


Domnului nostru lisus Hristos, Care, prin moartea şi Invierea Sa, a sfărâmat 
boldul morţii, şi din înfricoşată şi chinuitoare a făcut-o pentru credincioşii Săi 
ucenici aducătoare de bucurie şi fericire. 


Până la venirea lui Hristos pe pământ moartea era foarte înfricoşătoare pentru om, 
căci ea îl răpea, cum îşi răpeşte fiara sălbatică prada, fără putinţă de întoarcere şi 
nu există nici un mijloc prin care să se izbăvească de ea, căci păcatul domnea peste 
oameni. Dar, după arătarea Domnului în trup şi biruinţa dobândită de EI asupra 
păcatului şi a morţii, grozăvia morţii a dispărut, şi aceasta a devenit ca un somn 
liniştit, după care va veni dimineaţa cea plină de bucurie a învierii celei de obşte. În 
măsura în care fiecare dintre noi biruieşte păcatul ce încă mai locuieşte în el, piere 
şi frica morţii, astfel încât biruitorii păcatului o întâmpină cu bucurie şi nu mai 
mor, ci doar se cufundă într-un somn liniştit. 


Cel mai grăitor exemplu al biruinţei asupra morţii îl vedem astăzi în Adormirea 
Preacuratei Fecioare Maria. Ea a fost pusă în mormânt doar pentru odihna de 
scurtă vreme. 


După Maica Domnului îi vedem pe Apostoli, pe mucenici şi pe toţi sfinţii, 
întâmpinând moartea cu bucurie, ca pe cel mai scump prieten, care în schimbul 


bunătăţilor celor grabnic-trecătoare ale acestei lumi, al necazurilor şi nenorocirilor 
ei, le dăruieşte fericirea veşnică. 


Sfânta Biserică se străduieşte să sădească şi în noi aceeaşi neînfricare față de 
moarte, îndemnându-ne să alungăm frica prin dezrădăcinarea treptată a păcatelor 
din noi şi pe morţii ei numindu-i adormiţi, pentru că viaţa cea fără de moarte este 
un adevăr neîndoielnic pentru creştin, astfel încât el priveşte moartea doar ca pe un 
somn. Amin. 


Anul 1961 


Cuvânt la Adormirea Preasfintei Născătoare de Dumnezeu 


Iubiţi fraţi şi surori întru Domnul, astăzi toată Biserica lui Hristos şi odată cu ea şi 
noi prăznuim şi ne veselim duhovniceşte, lăudând slăvita Adormire şi mutare de 
pe pământ la cer a Maicii noastre, a tuturor creştinilor, a puternicei noastre 
ocrotitoare, a Preabinecuvântatei Fecioare Maria. Prea mărită fiind de Proorocii din 
vechime şi fericită de Duhul Sfânt pentru bucuria şi fericirea ce i-au fost dinainte 
hotărâte de Dumnezeu, ea, Preacurata, vieţuind pe pământ, încă nu vede 
împlinindu-se în sine aceste preziceri dumnezeieşti; dimpotrivă, necazuri mari, 
lipsuri şi încercări sufleteşti însoțesc viaţa ei cea pământească. În viaţa ei 
pământească s-au împlinit asupra ei întocmai cuvintele dreptului Simeon: Și prin 
sufletul tău va trece sabie (Luca 2, 35). 


Câtă durere a răbdat Preasfânta Fecioară, câte lacrimi ascunse a vărsat pe pământ 
când a văzut suferinţele cumplite şi moartea lubitului ei Fiu! 


Și, iată, astăzi, în ziua Adormirii Maicii Domnului, se pune capăt lucrării ei, în 
vremea căreia a semănat cu lacrimi. Din clipa mutării ei de pe pământ la cer încep 
— şi se descoperă înaintea ochilor întregii lumi — măreția ei nepământeană, slava şi 
fericirea ei. 


Sfânta Tradiţie povesteşte despre slăvita Adormire a Maicii Domnului urmă- 
toarele: după înălțarea Domnului nostru lisus Hristos la cer, Preacurata lui 
Maică a cercetat cu deosebită dragoste acele locuri de lângă Ierusalim, care 
purtau Semnul rugăciunii, al suferinţei şi al morţii lubitului ei Fiu. Muntele 
Eleonului, Golgota, peştera în care fusese îngropat Trupul Mântuitorului au 
devenit locurile ei preferate de rugăciune, în care îşi revărsa în voie sfintele 
Ssimțăminte ale inimii. Deseori şi îndelung cugeta la moartea ei şi la viaţa viitoare 
de după moarte, deseori chiar se ruga Domnului pentru grabnica ei plecare din 
această viaţă şi pentru unirea fericită cu El — cu Fiul său şi Dumnezeu. Și, iată, 
odată, când se ruga pe muntele Eleonului, i s-a arătat vestitorul cel Ceresc — 
Arhistrategul lui Dumnezeu, Gavriil, cel ce îi binevestise oarecând zămislirea 
cea fără sămânță şi naşterea din ea a Mântuitorului lumii. Acum, Stând înaintea 
Preacuratei, el îi prevesteşte că a venit vremea mutării ei de la pământ la cer şi a 
împărtăşirii de mângâierile harului Duhului Sfânt, 


Plină de credinţă adâncă în viaţa viitoare, veşnic-fericită, ea a primit această veste a 
Arhanghelului nu cu frică şi întristare, ci cu cea mai vie bucurie şi cea mai mare 
mulțumire către Dumnezeu. Dumnezeiescul Arhanghel i-a înmânat o ramură din 
Rai, ca simbol al viitoarei ei bucurii şi fericiri. Înaintea morţii €i, Preacurata a 
dorit să-i vadă pe Sfinții Apostoli şi L-a rugat pe Fiul ei să-i împlinească dorința 
aceasta. Apostolii erau în acea vreme răspândiți în toată lumea, propovăduind 
Evanghelia Împărăției tuturor noroadelor. 


Şi, iată, la rugăciunea Preasfintei Fecioare, fiind răpiți de puterea dumnezeiască, 
într-o clipită au fost aduşi prin văzduh pe nori la locul unde petrecea Preacurata în 
Ierusalim, spre a-i da acesteia ultima cinstire şi cu sfintele lor mâini să dea 
îngropării trupul ei neprihănit. Însă minunea aceasta nu a fost de ajuns; în clipa 
Adormirii ei s-a deschis însuşi cerul şi Domnul Slavei cu mulţimea îngerilor şi a 
sfinților a coborât EI însuşi în întâmpinarea Preacuratei Sale Maici. 


S-a arătat Insuşi Domnul ca să arate tuturor veacurilor şi noroadelor acea măreție, 
la care ajunsese Preasfânta Fecioară Mania prin înălțimea smerenie: sale şi prin 


sfinţenia vieţii celei întocmai cu a Îngerilor. Însuşi prea curatul ei trup, ce îl purtase 
în sine pe Dumnezeu-Cuvântul, nu a cunoscut stricăciunea, nefiind supus legii 
descompunerii fireşti; în a treia zi după Adormirea ei, Preasfânta Fecioară a fost 
înviată de Domnul şi cu noul ei trup proslăvit a fost înălţată de la pământ la cer. 


De această minunată mutare a ei la ceruri, Sfinţii Apostoli au fost încredinţați prin, 
următoarele fapte minunate. Prin purtarea de grijă a lui Dumnezeu unul dintre cei 
doisprezece Apostoli ai lui Hristos, Apostolul Toma, nu a ajuns în Ierusalim la 
timp cu toți ucenicii, ci a ajuns abia în a treia zi, suferind puternic din pricina 
faptului că nu s-a învrednicit să fie în cele din urmă clhpe alături de Preacurata 
Maică a lui Dumnezeu şi să primească binecuvântarea ei. Atunci ceilalţi Apostoli, 
ca să-l mângâie, au mers împreună cu el în Ghetsimani, unde fusese îngropat trupul 
Preacuratei, ca să se închine acolo înaintea ei; însă, când au deschis mormântul, 
trupul ei nu mai era acolo. Apostolii s-au întristat cumplit şi erau nedumeriţi, 
neştiind ce s-a întâmplat. Dar, iată, către seară, când erau adunaţi toţi în cetatea 
Sionului, li s-a arătat Maica Domnului, strălucind în slavă cerească, cu mulțimea 
îngerilor şi a sfinților şi le-a grăit: „Bucuraţi-vă, căci eu sunt cu voi în toate 
zilele!”. 


Și, desigur, foarte mult s-au bucurat Apostolii şi s-au mângâiat la gândul că Maica 


Domnului, după cum ea însăşi grăise, era nedespărţită de ei, păzindu-i prin 
rugăciunea şi mijlocirea sa pe toate căile vieţii anevoioase, pline de primejdii şi 
încredinţându-i totodată şi mai mult de adevărul învierii morţilor. 


Aşadar, moartea Maicii Domnului este doar un somn uşor, liniştit sau cum o 
numeşte Biserica Ortodoxă, o adormire. Moartea Maicii Domnului nu are în sine 
nimic înfricoşător şi trist pentru mintea şi inima creştinului; dimpotrivă, plecarea 
Preasfintei Fecioare îl încredinţează pe creştin că şi pentru el moartea trebuie să fie 
un prilej nu de frică şi de deznădejde, ci de cea mai mare bucurie şi de cea mai 
strălucită nădejde, căci ea este doar un somn — mai lung sau mai scurt, după care va 
urma trezirea cea plină de bucurie într-un trup nou, plin de slavă pentru viaţa cea 
fericită în cer. 


Maica Domnului, gustând moartea, ne încredințează în chip deosebit de acest 
lucru, pentru că, dacă în moarte şi după răscumpărarea noastră de către Domnul 
lisus Hristos ar fi fost ceva nefiresc, rău şi înfricoşător, atunci, cine alta dacă nu 
Presfânta Fecioară ar fi fost supusă de Domnul acestui rău? Însă ea moare, plătind 
astfel datoria faţă de natură împreună cu toți pământenii — spre bucuria şi 
mângâierea noastră şi ale tuturor celor ce vor trebui să treacă pragul morţii, ca să 


ştim că moartea este cu neputinţă de ocolit şi că, în acelaşi timp, ea nu este pentru 
om un rău. 


Moartea este cu neputinţă de ocolit şi nu vatămă — iată cele două adevăruri, pe care 
trebuie să le ţinem minte totdeauna spre a ne pregăti cum se cuvine pentru ceasul 
sfârşitului şi a nu ne speria de el şi a nu tremura în faţa lui. Moartea era foarte 
înfricoşătoare pentru om înainte de venirea pe pământ a Mântuitorului Hristos, 
când păcatul — puterea ei — domnea în neamul omenesc şi nu exista nici un mijloc, 
prin care omul să se izbăvească de păcat şi de moarte. Dar, după arătarea 
Domnului pe pământ, când EI a biruit păcatul şi moartea, toată grozăvia ei a 
dispărut şi ea a devenit ca un somn paşnic, după care va veni dimineaţa cea plină 
de bucurie a învierii de obşte. 


Iubiţi frați şi surori, să cinstim cum se cuvine praznicul de astăzi, pregătindu-ne 
cum se cuvine pentru moarte. În acest sens trebuie să ne străduim după puterile 
noastre să biruim păcatul ce sălăşluieşte întru noi, ca pricină a ei. Urmând 
exemplul Preacuratei Maicii Domnului, să mergem pe calea cea strâmtă, ce duce la 
viaţa veşnică. Pe această cale avem nevoie de răbdare, cu care întărindu-ne întru 
nădejdea în ajutorul lui Dumnezeu, va trebui să îndurăm cu mulțumire toate 
neplăcerile, suferinţele şi bolile ca, rămânând pe aceasta, să dobândim fericirea cea 


fără de sfârşit a Împărăției Cereşti. De ne vom petrece viaţa, asemenea Preacuratei 
Fecioare Maria, în chip bineplăcut lui Dumnezeu, în păzirea poruncilor Lui, în 
curăţia duhului şi a trupului şi în neîncetată căință pentru păcatele noastre, atunci, 
în ziua adormirii noastre se va săvârşi şi asupra noastră minunea cea mare, şi 
mormântul va deveni scară către cer. 


Să alergăm astăzi cu rugăciune fierbinte la Maica Domnului, ceea ce a urcat apoi şi 
la cer ca să fie acoperământ şi ocrotitoare pentru lume; să-i cerem cu umilință 
Acoperământul ei de Maică asupra întregii noastre vieţi, ca prin ocrotirea ei toţi să 
dobândim sfârşit bun, în pace şi odihnă veşnică cu drepţii. Să ne rugăm ei din 
adâncul sufletului şi cu dragoste să-i strigăm: Bucură-te, ceea ce eşti plină de 
bucurie [de har], care întru Adormirea ta nu ne părăseşti pe noi. Amin. 


Anul 1962 


(în: Arhimandrit Chiril (Pavlov), Lauda Maicii Domnului, Editura Egumeniţa, 
2012) 


Predici la Adormirea Maicii Domnului: Sfântul lustin Popovici şi PS Longhin 
Jar, episcop de Bănceni: Fericirea de a o avea pe Maica Domnului ca 
mângâietoare milostivă 

Sfântul Iustin Popovici - Predică la Adormirea Preasfintei de Dumnezeu 
Născătoare (1974) - Invierea Preasfintei Maici a Domnului 

Iată, astăzi, fraţi şi surori, prăznuim primul praznic, prăznuim o altă Înviere. La cea 
dintâi Înviere a înviat Hristos. Iar astăzi este altă Înviere, Învierea Preasfintei Maici 
a Domnului, care s-a urcat cu trupul la Ceruri. 


Astăzi ea a trecut la cele veşnice, aşa cum trec oamenii la cele veşnice. Însă atunci 
când toți Apostolii au petrecut-o şi au înmormântat-o, la înmormântare, din 
îngăduința Domnului, nu a fost prezent Sfântul Apostol Toma. Când a venit peste 
trei zile, el şi-a făcut cunoscută dorinţa de a săruta mormântul şi sfintele moaşte ale 
Născătoarei de Dumnezeu. Când au mers la mormânt şi l-au deschis, au văzut că 
nu mai este trupul Preasfintei Maici a Domnului. Trupul ei îl luase Domnul la 
Ceruri. Aceasta s-a arătat în aceea zi, căci Preasfânta Maică a Domnului s-a arătat 
spre seară tuturor Apostolilor şi a făcut cunoscut că ea plecat la Fiul său, deasupra 
tuturor Cerurilor. 


Astfel, întâia după Domnul Hristos, Maica Domnului şi Născătoarea de Dumnezeu 
a ajuns să cunoască această mare bucurie, să se înalțe cu trupul şi să învieze cu 
trupul, aşa cum Fiul său a înviat. Prin acestea ea a arătat ceea ce a voit Domnul 
prin învierea Sa. Aceasta înseamnă că, în această lume, El a înviat-o din morţi, a 
înviat trupul ei, ca să arate că noi vom învia în ziua înfricoşătoarei Judecăţi. Încă o 
dovadă a acesteia este şi marele praznic de astăzi, când trupul Preasfintei Maici a 
Domnului s-a ridicat deasupra tuturor Cerurilor. Aceasta este calea noastră, aceasta 
este calea fiecărui om. 


Aţi auzit astăzi Sfânta Evanghelie a Preasfintei Născătoare de Dumnezeu. Atunci 
când a venit în casa prietenilor Săi, a lui Lazăr şi a surorilor sale (Luca 10, 38-42), 
Domnul a învăţat ca dintotdeauna adevărurile dumnezeieşti. Atunci sora mai 
tânără, Maria, s-a aşezat la picioarele lui Iisus şi asculta cuvântul Său. lar Marta, 
casnică, sora mai mare, se străduia ca să-L întâmpine mai bine pe Mântuitorul, să 
pregătească cât mai bine ceva pentru prânz. Şi Marta, în grabă fiind, Îi zice: 
Doamne, spune-i deci să-mi ajute. lată, am multă treabă. lar EI îi zice: Marto, 
Marto, te îngrijeşti şi pentru multe te sileşti; dar un lucru trebuie, un lucru este de 
trebuinţă (Luca 10, 38-42). 


Ce înseamnă acesta? Să ai credinţă în Domnul Hristos şi să asculţi poruncile 
Sale şi să împlineşti învăţăturile Sale. 


Maria partea bună şi-a ales, spune Mântuitorul (Luca 10, 42), acest singur lucru 
este de trebuinţă fiinţei omeneşti în această lume: să creadă în Singurul Dumnezeu, 
Cel Adevărat, şi să trăiască după poruncile Sale, acest singur lucru este de trebuință 


fiecărei ființe omeneşti. Aceasta ne arată Sfânta Evanghelie de astăzi, a Preasfintei 
Maici a Domnului. 


Căci şi noi trebuie să înviem în ziua înfricoşătoarei Judecăţi. Şi noi trebuie să ieşim 
din trupul, care astăzi este cu noi, ca şi el să se curăţească şi să învieze în Viaţa 
veşnică. Aceasta se va petrece fără îndoială, dovada este faptul că Domnul a înviat 
cu trupul şi viază cu trupul în Ceruri, şi deasupra tuturor Cerurilor. Şi acelaşi lucru 
s-a petrecut şi cu Preasfânta Maică a Domnului, şi ea viază în Ceruri, şi deasupra 
tuturor Cerurilor. Căci ea, cea dintâi, a împlinit Evanghelia Domnului Hristos. 


Preasfânta Maică a Domnului, născându-ne pe Mântuitorul, a împlinit toate 
poruncile Sale pe pământ (Luca 3, 51; 10,28), şi astfel a dat tuturor oamenilor pildă 
ca şi noi să facem la fel. Nu numai aceasta, dar ea dăruieşte fiecăruia forţa şi 
puterea să se întoarcă spre ea şi să împlinească poruncile Domnului Hristos. 


Și Preasfânta Maică a Domnului arată prin nenumărate minuni că ea este, cu 
adevărat, după Domnul Hristos, întâia Apărătoare a neamului omenesc, şi că tot 
ceea ce are loc în Biserică se întâmplă prin ea. Ea ni L-a născut pe Dumnezeu şi 
prin aceasta ne-a dăruit toate bunătățile cereşti, toată vrednicia cerească. De aceea, 
spune un Sfânt Părinte, toate darurile pe care ni le-a adus Domnul Hristos, ni le-a 


adus prin Preasfânta Sa Maică, prin Preasfânta Născătoare de Dumnezeu. Şi nouă 
ne trebuie aceste daruri, darurile vieţii, ne trebuie Adevărul dumnezeiesc, 
Dreptatea dumnezeiască, Binele dumnezeiesc, Dragostea dumnezeiască, toate 
acestea ne sunt de trebuinţă. Şi toate acestea le dobândim de la Domnul Hristos 
prin Preasfânta Maică a Domnului, care se roagă pentru noi, care cere în rugăciune 
toate darurile Sale dumnezeieşti pentru fiecare făptură omenească ce i s-a adresat 
pentru ajutor. 


Fie ca ea să fie mijlocitoare între noi şi Fiul său Dumnezeiesc şi să ne dăruiască 
puterile dumnezeieşti ce ne sunt de trebuință pentru a duce viaţă cucernică în 
această lume. lar viaţa noastră începe aici pe pământ şi se continuă în toate 
veacurile. Fie ca Preasfânta Maică a Domnului să ne conducă şi să ne călăuzească 
întreaga noastră viaţă şi să ne scoată din această lume, să ne facă să intrăm în 
cealaltă lume, în Împărăţie, în Împărăţia veşnică a Fiului său, ca să putem şi noi, 
nevrednicii, să-L slăvim pe Minunatul său Fiu, pe Domnul şi Dumnezeul şi 
Mântuitorul nostru Hristos şi pe ea să o avem totdeauna călăuză în toate lumile şi 
vieţile. Amin. 


(din: Cuviosul Iustin de Celie, Cuvinte despre veşnicie — predici alese, Editura 
Egumeniţa, 2013) 


PS Longhin Jar, episcop de Bănceni la Mănăstirea Putna - Predică la 
praznicul Adormirii Maicii Domnului (2012) 


lakonistas.gr 


Aţi venit să sărbătoriți şi de aceea suntem toţi fericiți şi ne bucurăm, după 
Evanghelia care s-a citit astăzi: Căci iată, mă vor ferici toate neamurile. 


Fericiţi sunteţi pentru că voi o fericiţi pe Maica Domnului, pentru că o aveţi pe 
Maica Domnului şi pentru că noi toţi o avem şi o are Biserica noastră şi credința 
noastră ortodoxă. De aceea, bucuraţi-vă că sunteţi ortodocşi şi aveţi atâta apărare şi 
mângâiere la ceruri, iubiţi creştini. 


Eu mă bucur şi Maica Domnului pentru mine este tot ceea ce poate fi pe acest 
pământ: mângâiere, alinare, ascultătoare a rugăciunilor mele, şi mai mult decât 
orişice, nădejdea mea după moarte, în ziua judecății, căci numai Ea nu mă va lăsa 
pe mine. 


Dragii şi iubiții Domnului, astăzi aţi venit fiecare cu o bucurie în suflet, dar poate, 
cei mai mulţi aţi venit cu o durere pe care o purtaţi. Voi, mamelor, aţi venit cu 
durerea de mame pentru copiii voştri. Cei îndureraţi aţi venit să-i spuneţi durerea şi 
bine aţi făcut, că nu întindeţi mâinile la nişte dumnezei străini şi aţi venit la Mama 
noastră, a tuturor, la Maica Domnului lisus, care ne mângâie pe fiecare. Nimeni și 
niciodată n-o să vă înţeleagă durerea voastră de mame, durerea voastră, iubiți 
creştini, decât cea căreia i-a trecut sabie şi durere mare prin inimă, când L-a văzut 


pe Domnul lisus răstignit pe cruce, şi dacă plânge o mamă, cum să nu asculte cea 
care a plâns sub crucea Fiului ei. Aveţi toată nădejdea şi credeţi în ceea ce-i cereţi 
Maicii Domnului şi cu toţii veţi primi. 


[...] Nu vă reținem mult, pentru că timpul e înaintat, dar v-aş ţine până mâine 
dimineaţă, să plângem, să ne rugăm, şi să-i spunem tot ce avem pe suflet, că nu 
mai avem cui spune astăzi, în lumea asta. Că atât de greu este, iubiţi creştini, atâta 
răutate este azi, atâta durere în lumea asta, că nu are cine ne mângâia şi nu 
avem la cine altcineva merge, decât numai la Dumnezeu și la Maica Lui. 


Citind aceste cuvinte, am trecut în copilăria mea, şi să vedeţi cum se petrece, şi 
cum noi, creştinii, avem nădejdea asta. Aveam doar 10 ani când mama plângea în 
casă pentru că fratele meu a fost mai obraznic şi s-a bătut într-o altă ţară şi l-au 
închis la miliție și acum trebuia să-l judece. Şi am fost chemaţi la judecată. Mama 
îmi spune: „Hai şi tu cu mine că mă tem să nu-mi fie rău pe drum.” Aveam de mers 
o mie şi ceva de kilometri, în Pribaltica. Am ajuns acolo şi eram în sala de judecată 
şi vedem că l-au adus legat la mâini, l-au pus acolo pe fratele. Am început a plânge 
cu mama. Mamei îi era rău, plângea acolo într-una pe scaun şi a început judecata. 
Şi judecătorul a hotărât să-i dea 4 sau 5 ani, nu mai ţin minte bine, şi mama se 
scoală de lângă mine, şi a mers, şi a căzut în genunchi la judecător şi i-a sărutat 
picioarele şi a început să plângă, am început să plâng şi eu, şi s-a terminat judecata, 
şi peste 10 minute au ieşit toţi şi au spus că-l eliberează. Mila a biruit judecata! 


De aceea, Preasfântă Născătoare de Dumnezeu, când vor sta toţi vrăjmaşii 
mântuirii noastre şi vor arăta zapisul păcatelor noastre, milostivă să fii spre noi 
atunci, în ziua aceea mare, Maică Preacurată, atunci când glasul Fiului Tău ultimul 
cuvânt de judecată îl va rosti pentru veşnica muncă în iad, Maică Preacurată, vino 
în ajutorul meu şi nu mă lăsa, căci numai rugăciunea ta de Maică ne mai poate 
mântui. Faptele noastre sunt urâte şi grele... 


lubiţi creştini, bucuraţi-vă c-o aveţi pe Maica Domnului şi nu lăsaţi nici o gură, 
nici o limbă să spurce cu cuvinte împotriva Născătoarei de Dumnezeu, pentru că 
se mira Sfânta Elisabeta: cum Maica Domnului meu a venit să se închine mie, cum 
a venit la mine? Dar oare noi, păcătoşii din lumea asta, cum să nu ne mirăm? Şi 
câte guri au ajuns să blesteme pe Maica Domnului şi să vorbească urât împotriva 
ei? Bucuraţi-vă, creştini ortodocşi, că avem atâta sfinţenie în Biserica noastră, 
avem aşa o mijlocitoare spre ceruri, spre Dumnezeu şi spre veşnicie. 


Eu vă încredinţez Maicii Domnului, să vă poarte de grijă şi niciodată să nu uitaţi 
că ea ne ajută. Să nu citiţi numai în cărţi ca să vedeţi că au fost minuni; minunile 


sunt în mijlocul nostru, ele sunt cu noi, ele sunt în seara aceasta, şi nu cred ca voi 
să ieşiţi de aici fără de ajutor, fără de milă şi fără de binecuvântare! 


Odată, la noi, un copil orfan care era în gura morţii, avea doi ani şi numai 6 
kilograme. Şi au venit doctorii şi au spus: „Lăsaţi-l să moară, numai 2 ceasuri o 
mai duce.” Avea două cancere şi l-am luat noaptea, l-am dus la icoana Maicii 
Domnului şi l-am pus înaintea icoane şi am spus: „Maica Domnului, el nu are pe 
nimeni în lumea asta. El este singur, el este orfan. Eu n-am cui spune. Dacă vrei, 
ajută-l, după cum este voia lui Dumnezeu de sus.” Şi astăzi acel copil a venit în 
mănăstire ca să rămână călugăr, să slujească celei care 1-a fost Mamă când n-a avut 
pe nimeni în lumea asta. 


Dragii mei, dacă sunteţi singuri, dacă sunteţi îndureraţi, dacă nu aveţi pe nimeni în 
lumea asta, voi, fraţi călugări, şi voi, scumpe surori maici, rugați-vă neîncetat şi vă 
mulțumesc din suflet că aţi ales o cale frumoasă, lăsând părinţi, fraţi şi surori, şi 
casă, şi bogății, şi v-aţi alipit inima de sărăcia pământească şi de bogăţia cea 
duhovnicească. Mergeţi fericiți spre cer! 


Iubiţi creştini, pregătiți-vă să vă întâlniți cu Dumnezeu, să vă întâlniți cu cerul! 
Viaţa aceasta trece repede. După moartea noastră nu mai putem face nimic pentru 
mântuire. Dacă ai un pahar de apă înaintea ta şi îl bei tu, n-ai nicio răsplată. Numai 
atunci când îl dai altuia, el este al tău! Pâinea de pe masa ta numai atunci este a ta, 
când o dai altuia s-o mănânce, flămând, orfan sau străin în lumea asta. 


[...] Rămâneţi creştini cu adevărat! Trăitori, nu numai ascultători, ci cu adevărat 
împlinitori ai cuvântului lui Dumnezeu şi să mergeţi spre cer. 


Domnul şi Maica Domnului să rămână de-a pururi cu voi şi să primească 
rugăciunile voastre cu durere, pentru că toți suntem păcătoşi, toți avem o durere 
sufletească, că am greşit înaintea lui Dumnezeu şi venim să ne cerem iertare, să ne 
plângem păcatele vieţii, trădarea din atâţia ani de comunism; şi astăzi, în vremurile 
acestea frumoase, de lbertate, de pocăință, date de Dumnezeu ca să ne pregătim 
pentru cer. 


Și astăzi, atâţia oameni botezați ortodox în Biserica noastră continuă să lupte 
împotriva mănăstirilor, preoților, călugărilor, și să vorbească urât. 


Iubiţi creştini, se ascunde în spatele nostru o masonerie care vrea să omoare totul şi 
să arate unele păcate, dar toţi suntem păcătoşi în lumea asta. Și un preot cât se 
roagă şi plânge pentru voi la Sfântul Altar; atunci când stăm în curvii, în beţii, în 


jocuri, el stă în altar şi se roagă pentru satul acesta, pentru lumea aceasta, pentru 
ţara aceasta, pentru poporul acesta al nostru. Şi noi, apoi, îl batjocorim, vorbim şi 
dăm la televizor şi prin gazete lucruri urâte, batjocorind Biserica lui Hristos. Este 
păcat foarte greu! Să se pocăiască toţi şi să se roage şi să plângă, că Dumnezeu şi 
Sfinţii Părinţi ne învaţă să acoperim păcatele unii altora, să ne rugăm unii pentru 
alții, dar nu să râdem unii de alții şi să ne batjocorim. Azi este unul căzut, mâine 
cade altul. Când vedeţi un căzut, ridicaţi-l cu rugăciunea voastră spre Dumnezeu şi 
ajutați-l! Că atunci Dumnezeu o să vă păzească şi pe voi. Amin. 


Sfântul ierarh Serafim (Sobolev) - Cuvânt la Adormirea Maicii Domnului - 
Despre mijlocirea neadormită a Maicii Domnului 


SP Asie scari 


ISRAREH OR De D6FIA 


PREDICI 


SFÂNTUL IERARH SERAFIM (SOBOLEV) 
FĂCĂTORUL DE MINUNI DIN SOFIA 


Ținut în Biserica rusă "Sfântul Nicolae “ din Sofia, 
la 15/28 august 1946 


„.. Şi cu rugăciunile Tale izbăveşti din moarte sufletle noastre. (Din troparul praz- 
nicului) 


Domnul a spus: Cereţi şi vi se va da; căutaţi şi veţi afla... Sau cine este omul 
acela între voi care, de va cere fiul său pâine, oare el îi va da piatră? Sau de-i va 
cere peşte, oare îi va da şarpe? Deci, dacă voi, răi fiind, ştiţi Să daţi daruri bune 
fiilor voştri, cu cât mai mult Tatăl vostru Cel din ceruri va da cele bune celor 
care cer de la El (Matei 7,9-11). Prin asemenea cuvinte Domnul sădeşte în noi 
nădejdea şi siguranţa că rugăciunile noastre către Dumnezeu vor fi împlinite. 


Ne întrebăm: Dacă Domnul lisus împlineşte rugăciunile oamenilor păcătoşi, atunci 
poate EI să-şi întoarcă faţa Sa de la Preacurata Maica lui, cănd Ea aduce rugăciuni 
pentru noi, păcătoşii, la scaunul Lui? 


In plus, aceste rugăciuni ale ei sunt neadormite, neîncetate, căci în condacul acestui 
mare praznic se spune despre ea: Pe Născătoarea de Dumnezeu, cea întru rugăciuni 
neadormită. 


La acestea trebuie să adăugăm că în vedenia avută de Sfântul Andrei cel nebun 
pentru Hristos, Maica Domnului s-a arătat rugându-se cu lacrimi către Dumnezeu. 
Maica Domnului se roagă aşa lui Dumnezeu, pentru că ne iubeşte foarte mult. Eu 
iubesc foarte mult neamul creştinesc, a spus ea în vedenie unui bineplăcut al lui 
Dumnezeu, iar acest neam creştinesc, creştinii ortodocşi, petrec mereu în păcate, 
petrec mereu în tot felul de necazuri şi pericole de moarte, având nevoie de 
mijlocirea neadormită a Maicii Domnului pentru ei în faţa Scaunului lui Dumne- 
zeu. 

lată de ce Sfânta Biserică, în cuvintele condacului scris în cinstea acestui praznic, o 
numeşte neadormită rugătoare pentru noi în faţa Fiului Ei, Domnul nostru lisus 
Hristos. 


Ce vrea să ne spună Sfânta Biserică prin cuvintele condacului praznical? Dacă 
Preacurata Maică a Domnului se roagă pentru noi neadormit, să ne rugăm şi noi ei 
întotdeauna, dacă vrem să simţim în viaţa noastră puterea mijlocirii ei pentru noi în 
faţa lui Dumnezeu. La aceasta ne cheamă Biserica în altă rugăciune către ea, prin 
aceste cuvinte: Nici odinioară nu vom tăcea noi, nevrednicii, a vesti puterile Tale, 
Născătoare de Dumnezeu. 


Și cum să nu alergăm, întotdeauna, la acoperământul rugăciunilor Maicii Do- 
mnului, când diavolul cu toate duhurile întunericului ne atacă neîncetat prin 
patimile noastre. Cea mai caracteristică însuşire a dracilor este răutatea. Datorită 
acestei însuşiri ele toate se numesc duhuri rele. Diavolul vrea ca această răutate s-o 
facă moştenirea noastră, aprinzând în noi patima mâniei, căci el ştie că această 
patimă este cauza multor necazuri din viaţa omului. Desigur, mânia sau răutatea 
numai atunci va avea loc, când noi ne vom obişnui cu începutul tuturor patimilor - 
mândria şi slava deşartă. De aceea dracii încearcă cel mai mult să înrădăcineze în 
noi aceste patimi păgubitoare. 


Este cunoscut, la fel, că mulți oameni se pierd din cauza altor patimi şi mai ales din 
cauza desfrânării. Toate aceste patimi sunt armele prin care diavolul ne atacă 
permanent, ne aruncă în adâncul multor necazuri şi ne pierde fericirea trecătoare şi 
veşnică. 


De aceea, să fim alături de Născătoarea de Dumnezeu, iubiţilor întru Hristos fiii 
mei. Rugăciunea către Dânsa să ne fie prima mişcare a minţii şi a inimii, în toate 


necazurile noastre interioare şi exterioare, pe care le răbdăm de la draci, de la noi 
şi de la oamenii răi. 


Nu în zadar Sfântul Serafim de Sarov avea întotdeauna pe buze şi în inimă numele 
Maicii Domnului, întotdeauna îl pronunţa cu mare dragoste şi evlavie, şi îi 
însufleţea pe toţi care veneau la el, să se adreseze acestui nume prea iubit ca unei 
ancore a mântuirii noastre, ca la unul din cele mai puternice şi mântuitoare 
mijloace de luptă împotriva oricărui rău. ŞI noi ştim, iubiților, cum s-a manifestat 
pentru aceasta Preacurata noastră mijlocitoare cerească faţă de Sfântul Serafim. Ea 
îl numea iubitul ei, ea niciodată nu-i refuza împlinirea rugăciunii. Şi au fost cazuri, 
când, după rânduiala lui Dumnezeu bolnavul trebuia să moară, dar pentru rugăciu- 
nile Sfântului Serafim el dobândea tămăduire. 


Sfinţii Părinți ai Bisericii spun că dracii tremură auzind numele Maicii Domnului, 
căci ea L-a născut pe Mântuitorul nostru, Fiul Unul Născut al lui Dumnezeu, Care 
a stricat şi va strica până la sfârşitul veacului lucrurile diavolului, care caută să ne 
depărteze de Hristos şi să ne piardă pentru totdeauna. 


Chipul Maicii Domnului este de nesuportat pentru draci. Diavolul urăşte numele ei. 
Prin urmare, acest nume este mântuitor pentru noi. Este clar cât de necesar este 
mereu să alergăm la acoperământul şi mijlocirea rugăciunilor Preacuratei Maici a 
Domnului. Şi cu cât ne vom ruga Ei mai mult - cu atât mai mult vom simţi în viaţa 
noastră acoperământul ei şi ea va fi pentru noi rugătoare neadormită înaintea Dom- 
nului nostru lisus Hristos, precum mărturisesc cuvintele condacului praznical. 


Să ţinem minte, iubiţilor, şi celelalte cuvinte ale acestui condac: ...şi întru folosințe, 
nădejdea cea neschimbată. Prin aceste cuvinte Sfânta Biserică vrea să ne spună că 
cererile noastre sau rugăciunile noastre către Maica Domnului neschimbat, adică 
neapărat vor fi asculate de ea. 


Ea ascultă şi rugăciunile celor mai mari păcătoşi; 

Y aşa Preacurata Maică a Domnului a ascultat rugăciunea fericitului Teofil, 
care s-a lepădat de Hristos şi această lepădare a certificat-o cu sângele său, 
prin înscrisul dat diavolului. 

Y Aşa a ascultat rugăciunea Mariei egipteanca şi a făcut-o din mare 
păcătoasă vas minunat al darului lui Dumnezeu. 

Y Aşa a ascultat rugăciunea unui conducător de tâlhari, care odată cu 
tâlhăriile, hoţiile şi uciderile, în fiecare zi, neștiind ceilalți tâlhari, citea în 
fața icoanei Maicii Domnului rugăciunea Născătoare de Dumnezeu 


Fecioară, bucură-Te... Pentru aceasta Ea l-a făcut pe conducător şi pe toți 
tovarăşii lui monahi desăvârşiți. 


Aşa va asculta Maica Domnului şi rugăciunile noastre, neluând în seamă păcatele 
noastre. Doar să ne adresăm mereu mijlocirii Ei cereşti. Să zicem cât mai des cu 
buzele şi cu inimile noastre rugăciunea: Născătoare de Dumnezeu Fecioară, bucu- 
ră-te sau să i ne adresăm prin chemarea scurtă de rugăciune: Preasfântă Născătoare 
de Dumnezeu, mântuieşte-ne pe noi. Şi acoperământul Ei atotputernic şi iubitor se 
va întinde deasupra noastră. 


Preasfânta Maică a Domnului va fi cu noi mereu, în toate necazurile noastre. Ea ne 
va izbăvi de toate nevoile acestei vieţi trecătoare, ne va izbăvi de cea mai mare 
nefericire - moartea sufletelor noastre - ce este despărțirea veşnică de Hristos, ne va 
izbăvi de chinurile veşnice ale iadului. 


Pentru rugăciunea continuă către Maica Domnului, ea va împlini cuvintele 
troparului praznical: şi cu rugăciunile Tale izbăveşti din moarte sufletele noastre. 


Amin. 


(Extras din cartea: Sfântul ierarh Serafim (Sobolev) - Predici (1945-1949) 


Sfântul Antim Ivireanul - Cazania la praznicul Adormirii Maicii Domnului - 
Cuvânt întru lauda PreaSfintei Născătoare de Dumnezeu 


Pofta şi dragostea ce văd la această cinstită şi sfântă adunare mă îndeamnă şi, 
neştiind a vorbi, măcar că vorba mea nu este vrednică niciodată ca să îndulcească 
cu vreun mijloc auzirile ascultătorilor, iar încă domnul Hristos, Carele a săturat cu 
5 pâini 5.000 de suflete şi a îndreptat sărăcia şi neputinţa ucenicilor lui cu bogăția 
darului Său, Acelaşi şi înaintea dragostei voastre, prin mijlocul vorbelor mele cele 


neritoricite, va întinde masă duhovnicească. 


De multe ori am Stat şi am socotit, doară aş putea afla ceva nou Să zic intru 
cinstea şi lauda PreaSfintei Născătoarei de Dumnezeu şi pururea fecioarei 
Mariei, dar n-am putut afla nimic. Nu doar că nu sunt cuvinte multe şi de multe 
feluri a grăi intru lauda măririi ei, ci pentru că fiind mintea mea tulburată de 
norul neştiinţei şi mai vârtos întunecată de socoteala dumnezeieştilor şi 
prealuminatelor ei daruri, îmi înfrunt şi-mi ticăloşesc nevrednicia şi neştiinţa 
învăţăturii mele. Că de vreme ce aceia învăţaţi şi pedepsiţi intru bunătăţi Stau de 
se miră de mărirea ei, dar eu, cel neînvăţat şi departe de toate bunătăţile, ce voi 
face? 


Drept aceia dară, îmi caut şi făr'de voia mea a conteni de a mai iscodi să aflu 
înălțimea fecioriei ei, întru care acum anevoie se suie gândurile omeneşti şi 
adâncimea darurilor ei, carele nu se pot vedea lesne nici cu ochii îngereşti, ci 
numai cu acel titlu ce i s-a dat mai nainte de tot vecii de la Părintele cel fără de 
început şi veşnicul Dumnezeu, prin mijlocul îngerului Gavriil. Acela şi eu cu 
cucernicie şi cu multă frică îl voi zice, intru laudă şi cinstea ei: ,, 

“. Că mai mare şi mai lăudat şi mai cinstit 
titlu decât acesta nu s-a dat din veci, nimănui, nici se va da până în veci, fără numai 


ei; că a aflat har înaintea lui Dumnezeu, care n-a aflat alta niciodată, după cum i-a 
zis îngerul. (...) Şi pentru ca să nu mai lungesc cu vorba, tuturor prorocilor şi 
tuturor sfinților şi celor mai nainte de lege şi celor după lege li s-au zis cuvinte de 
bucurie, prin mijlocul îngerilor şi li s-au dat de la Dumnezeu dar şi milă, însă 
acoperit. lară Sfintei Fecioarei s-a dat cuvântul bucuriei celei adevărate, care este 
mai presus decât toată mintea, în slavă şi în cinste mai veselitoare, covârşind pe 
toți cu darul şi cu milă: ,, 


Li 


Și nu numai pentru bucuria aceasta ce i s-a dat se fericeşte de toate neamurile, ci şi 
pentru numele ei cel preacinstit ce i s-a dăruit, de se numeşte Mariam. Că precum 
este numele Fiului ei mai presus decât toate numele, după cum zice fericitul Pavel: 
„„Și i-au dăruit lui nume care este preste tot numele“, aşa şi numele ei este peste 
tot numele, după al lui lisus. Și precum întru numele lui lisus se pleacă tot 
genunchiul celor cereşti şi celor pământeşti şi celor de sub bezne, aşa este şi ea, 
mai cinstită în cer decât heruvimii şi mai Slăvită fără de asemănare decât 
serafimii şi pe pământ mai închinată şi mai fericită ca o împărăteasă a lumii, de 
tot credincioşii pământului şi sub bezne mai straşnică şi mai înfricoşată asupra 


> una pentru că fiind numele acesta de trei, adică de trei înjugări (silabe), se 
înțelege cum că a născut o faţă a Sfintei Treimi, pe Fiul şi Cuvântul lui 
Dumnezeu; 

> a doua că are fiecare înjugare (silabă) câte 2 slove şi se înţelege cele două 
firi ale lui Hristos, adică cea dumnezeiască şi cea omenească; 

> a treia că sunt 6 slove de toate într-acest nume, cu carele înţelegem cele 6 

adecă blagoveştenia, naşterea, botezul, moartea pe 

cruce, învierea şi înălţarea la cer. 

Cu blacoveştenia s-a descoperit taina cea mai nainte de toţi vecii 

ascunsă, 

Cu naşterea s-a împăcat cerul cu pământul, adică Dumnezeu cu 

omul; 

cu botezul ne-am îmbrăcat cu haina nestricăciunii, 

cu moartea ni S-au dat viața, 

cu învierea ni S-a dat bucuria şi 

cu înălțarea la cer, șederea de-a dreapta lui Dumnezeu, Tatăl. 


Aşijderea şi în cuvintele cele de bucurie ce i-a zis îngerul: ,, 
plină de dar, Domnul este cu tine", iar 


%e 

> Ca în cuvântul ce zice: bucură-te, se înțelege Fiul, că EI este toată bucuria 
lumii; 

> în cuvântul ce zice: plină de dar, să înțelege Duhul Sfânt, prin care se dau 
toate darurile şi 

> în cuvântul cel ce zice: Domnul e cu tine, se înfelege Tatăl, că EI este 
Domnul a toate, văzutelor şi nevăzutelor. 


Dumnezeu însă, carele numai cu un cuvânt a făcut şi a zidit toate lucrurile cele 
văzute şi nevăzute, poate cu adevărat, cu cea desăvârşit a lui preaputernicie, să facă 
stele mai luminoase decât acestea, ce strălucesc pe cer, şi luna mai iscusită decât 
aceasta, ce ne povăţuiaste noaptea, şi soare mai strălucitor şi mai luminat decât 
acesta, carele stinge cu lumina lui toate celelalte lumini, şi ceruri mai mari şi mai 
largi în rotocolime, şi păsări mai cu dulce glasuri, şi flori mai cu multe mirosuri, şi 
copaci mai nalți şi mai roditori, şi vânturi mai sănătoase, şi văzduhuri mai de folos, 
şi fiare mai multe la număr şi mai de multe feluri, şi mai multe lumi decât aceasta 
ce locuim poate să zidească în mărime, şi în meşteşug mai minunate; dar o zidire 
care să covârşească în vredmicie pe Maica lui Dumnezeu nu va putea să facă 
niciodată, măcar că este preaputernic. Pentru că precum nu este cu putinţă să 
socotească, nici cu mintea să gândească cineva o fiinţă mai cuvioasă şi mai naltă 
decât Dumnezeirea, aşa nici o zidire mai covârşitoare decât aceea ce a născut pe un 


Dumnezeu Carele S-a făcut om. Că pe dânsa a ales-o Dumnezeu, mai înainte 
decât toată zidirea, pentru ca să-i fie lăcaş veşnic, după cum grăieşte David: 
„Aceasta este odihna mea în vecii vecilor şi într-însa voi locui, pentru că am 
ales-o“. 


+ 


+ 
+ 


Aleasă este, cu adevărat, ca soarele, pentru că este încununată cu toate 
razele darurilor dumnezeieşti şi străluceşte mai vârtos între celelalte lumini 
ale cerului. 

Aleasă este şi frumoasă ca luna, pentru că stinge cu lumina sfinţeniei 
celelalte stele, şi pentru marea şi minunată strălucire de toate şiragurile 
stelelor celor de taină se cinsteşte, ca o împărăteasă. 

Aleasă este ca revărsatul zorilor, pentru că ea a gonit noaptea şi toată 
întunecimea păcatului şi a adus în lume ziua cea purtătoare de viaţă. 

Aleasă este, că este izvor carele cu curgerile cereştilor bunătăţi adapă 
sfânta biserică şi tot sufletul creştinesc. 

Aleasă este, că este chiparos carele cu înălțimea covârşăste cerurile şi 
pentru mirosul cel din fire s-a arătat departe de toată stricăciunea. 

Aleasă este, că este crin, că măcar de a şi născut între mărăcinii nenorocirii 
celei de obşte, dar nu şi-a pierdut niciodată podoaba albiciunii. 

Aleasă este că este nor carele n-a ispitit nici o povară a păcatului. 

Aleasă este, pentru că este fecioară mai înainte de naştere, fecioară în 
naştere, fecioară şi după naştere şi este o adâncime cu neputinţă de cuprins 
a bunătăților şi o icoană însufleţită a frumuseţilor celor cereşti. Este o 
grădină încuiată dintru care a ieşit floarea cea neveştejită, şi fântâna 
pecetluită, dintru care a curs izvorul vieţii, Hristos. 

Pe aceasta au văzut-o Wloisi în muntele Sinai, ca un rug aprins şi nu ardea. 
Pe aceasta au văzut-o Aaron, ca un toiag înflorit şi plin de roadă. 

Pe aceasta au văzut-o Iacov, ca o scară întărâtă, din pământ până în cer şi 
îngerii lui Dumnezeu să suiau şi se pogorau pe dânsa. 

Pe aceasta a văzut-o lezechiil ca o uşă încuiată, prin care nimeni n-a trecut. 
Pe aceasta a văzut-o Ghedeon, ca o lână, Avvacum ca o dumbravă 
umbroasă, Daniil ca un munte şi Solomon ca un pat. 


Aceasta astăzi se mută de pe pământ la cer, lasă întristarea şi se duce la 
bucurie, lasă cele de jos şi primeşte cele de sus; lasă cele stricăcioase şi 
câştigă cele nemuritoare şi veşnice. 

Astăzi îşi dă preasfânt sufletul ei în mâinile Fiului ei şi cu cântări îngereşti 
şi apostoleşti se petrece cinstit trupul ei în satul Ghethsimani, spre 
îngropare. 

Astăzi cerul întinde sânurile sale şi primeşte pe ceea ce a născut pe Cel ce 
nu-L încape toată zidirea. 

Astăzi se minunează toate puterile cereşti, zicând una cătră alta: 


» cine este aceasta ce se suie din pustiu, adică de pe pământ, la cer? 


> Cine este aceasta care se iveşte ca zorile, frumoasă ca luna şi 
aleasă, ca soarele? 

» Cine este aceasta ce se suie de pe pământ în cer, albită, înflorită, 
întru care hulă nu este? 


Ridicaţi porţile voastre, zic cetele cele îngereşti, una către alta şi cu cântări de 
laudă, primind pe împărăteasa cerului şi a pământului, care vine, să locuiască 
de-a dreapta împăratului Dumnezeu, cu îmbrăcăminte cu aur îmbrăcată, 
împodobită, după cum zice David, căci aceasta este aceea ce a împăcat cerul cu 
pământul şi pe Dumnezeu cu omul. Aceasta este bucuria celor drepți şi nădejdea 
celor păcătoşi. 


Pe aceasta, dara şi noi, cu toţii trebuie cu dragoste, cu cucernicie, cu inimă curată şi 
cu cântări de laudă să o cântăm şi să o lăudăm, ca pe o Maică a lui Dumnezeu, şi 
cu bucurie sufletească să prăznuim adormirea ei. 


O, Maică Fecioară, acest norod ce stă înaintea măririi-tale, văzând înălțimea 
curăţeniei tale şi cunoscându-şi ei nevrednicia şi smerenia lor, nu îndrăznesc, fără 
de mijlocitor ca să-ţi aducă cuvenită închinăciune şi mulțumiri, pentru multele 
faceri de bine, şi să se roage ca să te milostiveşti asupra lor. Pentru aceasta eu, 
nevrednicul şi mult păcătosul robul tău, fiindu-le tată sufletesc, rânduit de Fiul tău, 
prin mijlocul meu se roagă cu toţii, cu căldură, dintru adâncul inimii zicând: 


Rugăciune 


ee JOIN, TR OGTORY 


Stăpână de Dumnezeu Născătoare, Impărateasa cerului şi a pământului, cinstea şi 
slava creştinilor, ceea ce eşti mai înaltă decăt cerurile şi mai curată decât soarele, 
Fecioară prea lăudată, nădejdea celor păcătoşi şi liniştea celor bătuţi de valurile 


păcatelor, caută asupra norodului tău, vezi moştenirea ta, nu ne lăsa pe noi, 
păcătoşii, ci ne păzeşte şi ne mântuieşte de vicleşugurile diavolului, că ne-au 
împresurat scârbele, nevoile, răutăţile şi necazurile. 


Dă-ne mână de ajutor, Fecioară, că pierim. Nu te indura de noi, că pe tine te avem 
ajutătoare şi la tine nădăjduim, că prin rugăciunile tale cele preaputernice şi 
nebiruite, să îmblânzeşti pe Fiul tău asupra noastră, ca să-şi întoarcă mila sa cea 
bogată spre noi; şi încă roagă cu căldură, ca să dea putere dintru înălțimea 
lăcaşului Său şi prea luminatului nostru domn, pe carele pronia Sa l-a ales şi l-a 
pus preste acest norod, ca să poată chivernisi cu înţelepciune întreaga turma ce i 
s-a încredințat, în mulți ani luminat, cu fericită sănătate, şi să o apere de lupii cei 
văzuţi şi nevăzuți; Să păzească şi toată cinstita această boierime de toate 
primejdiile şi de toate viicleşugurile vicleanului şi să le dea dragoste, uniciune, 
spor şi ajutor întru toate; şi să ne învrednicească pe toți de obşte ca să petrecem 
toată viața noastră cinstită, curată şi fără de prihană, ca cu o gură şi cu o inimă 
pe Dânsul pururea să-L mărim şi ţie să zicem: ,,Bucură- te, ceea ce eşti plină de 
dar, Domnul este cu tine“. 


(După: Antim Ivireanul, Didahii, 
Editura Litera, Bucureşti- Chişinău) 


Cuvântul Sfântului Ştefan Brâncoveanu la Adormirea Maicii Domnului: Prea 
blândă Stăpână şi dulcea mea mamă 


Iulian Dumitraşcu 
14.08.2020 


Unul dintre cei patru fii ai Domnitorului Martir Constantin Brâncoveanu, Sfântul 
Ștefan Brâncoveanu, a alcătuit un cuvânt la Sărbătoarea Adormirii Maicii Domnu- 
lui. 


Sfinţii Brâncoveni au suferit moarte martirică pe 15 august 1714 în urma refuzului 
lor de a renunţa la credinţa creştină. 


Panegiricul Sfântului Ştefan Brâncoveanu la Adormirea Maicii Domnului 


„Prea blândă Stăpână şi dulcea mea mamă! Nu este cu putinţă, la vârsta în care mă 
aflu, să întocmească omul cugetări înalte, să le alcătuiască în chip armonios şi să le 
compună după elocvenţa cerută - încât, dacă e cu putinţă că şi în acest cuvinţel să 
se afle vreo cugetare aleasă, o rânduială bine alcătuită sau vreo formă artistică, 
aceasta va fi o dăruire a Împărătesei Îngerilor, care ajută cu mâna sa cea prea 
milostivă şi-i împuterniceşte pe aceia care cercetează cu evlavie mărirea şi lauda ei. 


Acelaşi lucru se petrece şi întru faptele tale, Stăpână prea evlavioasă, pentru că în 
mai toate făptuirile tale străluceşte o putere neobişnuită, adică o lucrare şi un obicei 


către Mireasa cea fără de prihană, care priveşte cu ochi veseli și primeşte ruga ta 
umilă, pe care o săvârşești la pregătirea şi începutul a toată fapta cea bună. 


Această deprindere plăcută lui Dumnezeu, ca o oglindă trebuie să o aibă înaintea 
lor fiii Bisericii, pentru ca să se îndrepteze orice lucrare spre cinstea și mărirea 
Atotputernicului Dumnezeu, prin solirea şi acoperământul Maicii pururea Fecioare 
Maria. 


lată, dar, Stăpână iubitoare de Dumnezeu, pentru ce-ţi dedic aceasta sfințită imno- 
logie, pe care am compus-o nu numai pentru ca să primeşti un ospăț sufletesc, prin 
ascultarea laudelor prea măritei Fecioare, ci ca să se înveţe și poporul lui Dumne- 
zeu să pună ca temelie statornică la toată lucrarea călduroasă solire a Născătoarei 
de Dumnezeu celei pline de dar. 


Primeşte, dar, cu inimă de mamă, acest mic dar al fiului celui iubitor de mamă, 
primind dimpreună și îndatorată umilinţă din inimă fiiască, mama mea cea blândă! 
Şi aşa să te am, prin solirile celei prea curate, împreună cu prea blândul meu Domn 
şi părinte, întru zile îndelungate şi mulți ani, păzită de tot răul. 


Al blândeţii tale supus şi prea umilit fiu, Ştefan Brâncoveanu”. 


Părintele Arsenie Boca — Maica Domnului 


Nu se poate vorbi numai despre Maica Domnului. 


Ea e prevăzută de Providenţă îndată după căderea omului. Deci pomenirea Ei, pune 
din plin, problema refacerii omului. 


Primul om refăcut, e lisus, Fiul Ei, şi toţi ucenicii lui lisus, deci Ea e şi Maica 
Bisericii. 


Dacă viaţa noastră s-ar reduce numai la viaţa aceasta, cea între leagăn şi mormânt, 
toată zdroaba vieţii ar fi fără sens. Dar viaţa noastră nu e numai atâta. 


Știm de la Iisus, că vom purta şi chipul pe care ni I-a arătat EI, schimbându-Se la 
faţă. Aceasta însă, când Se va naşte în noi lisus, aşa cum S-a născut în sfânta 
Fecioară. 


Prin asceză şi iubire sufletul nostru trebuie să ajungă la curăţia sufletului 
fecioară, în care se va naşte chipul nostru veşnic. 


Nu e prin urmare numai o urmare a Domnului, o „imitatio Christi”, ci şi o urmare a 
Maicii Domnului. lar Maica Domnului n-a fost scutită de niciuna din durerile 


omeneşti. De mică a cunoscut refugiul şi prigoana lui Irod. Sabia durerilor a fost 
profeţită pentru sufletul Ei. 


Ea e modelul desăvârşit de curăţie şi iubire, duse până la jertfă: dovadă, că puţini 
erau până sub crucea Răstignitului, şi printre cei puţini, era Maica Domnului. 


Tot aşa, pe lângă orice răstignit al vieţii acesteia, puţini mai rămân pentru el 
către Dumnezeu, şi printre cei puţini, e Maica Domnului. - Căci, spre a ajunge la 
refacerea noastră, trebuie să trecem prin multe răstigniri, şi avem trebuinţă de o 
inimă de mamă pentru noi către Dumnezeu. 


Dumnezeu ne părăseşte uneori; Sfinţii nu Sunt ascultați, dar iubirea de mamă 
întoarce asprimea Dreptăţii lui Dumnezeu din nou în iubire. 


Exod 32: Moise se ruga, strâmtorând pe Dumnezeu: încetează Doamne urgia Ta 
şi potoleşte-Ţi mânia şi socoteşte cu blândeţe greşala poporului Tău. Adă-ţi 
aminte de robii Tăi: Avraam, Isaac şi lacov... 


- Nu ! a răspuns Dumnezeu. Lasă-Mă să-i zdrobesc, căci cu urgie M-am mâniat 
asupra lor şi vreau să-i prăpădesc ! 


- Dacă nu-i ierţi, şterge-mă şi pe mine din Cartea Vieţii! Și a încetat urgia lui 
Dumnezeu; şi pentru rugăciunea lui Moise i-a iertat pe ei. 


Cine-i Moise şi cine-i Maica Domnului ? 


Când te-a lepădat Dumnezeu şi nici Sfinţii nu se mai roagă pentru tine, a mai 
rămas cineva care nu te-a părăsit: e Maica Domnului, iar Maica Domnului e 
ascultată. 


„Intre robii lui Dumnezeu şi Maica lui Dumnezeu e o deosebire fără margini” - 


zice POOR DIS. Dacă Moise, un rob, poate, prin rugăciunea lui, să 


oprească urgia lui Dumnezeu şi nu-L lasă să se răzbune pe închinătorii la idoli, - 
cu atât mai mult rugăciunea sfintei Fecioare Maria, va opri să nu cadă urgia 
divină, peste păcătosul popor creştin. 


Al VII-lea Sobor ecumenic, având în vedere rătăcirile ereticilor despre sfinţi şi 


despre Maica Domnului, hotărăşte: 


„A cinsti şi a mări mai întâi pe Născătoarea de Dumnezeu: mai înaltă decât toate 


puterile cereşti; iar de asemenea şi pe sfintele Puteri îngereşti, fericiţii şi întru tot 
lăudaţii Apostoli şi Prooroci, pe Sfinţii mucenici, morţi pentru Hristos, pe sfinţii 
şi de Dumnezeu purtătorii dascăli, şi toţi drepţii cuvioşi bărbaţi, şi a cere 
mijlocirea lor, pentru că ei ne pot apropia de împăratul tuturor - Dumnezeu." 


Și cântă Biserica: 


Arad, 15.VII1.49 


) Citatul zilei 
V/ , „CL 23 ( Plusen te Conca 


"Maica Domnului n-a fost 
scutită de nicuna dintre 
durerile omenești... Ea este 
modelul desăvârșit de 
curăție și iubire duse până 
la jertfă; dovadă că puțini 
erau până sub Crucea 
Răstignitului, și printre cei 
puțini era Maica Domnului." 


Părintele arhimandrit Teofil Părăian - Maica Domnului a fost ridicată cu 
trupul la cer 


Înaltpreasfinţia voastră, prea sfinția voastră, preacuvioşi părinți şi iubiţi credin- 
cioşi, astăzi prăznuim una dintre sărbătorile Maicii Domnului, şi anume Adormirea 
Maicii Domnului. Numim astfel această sărbătoare pentru că avem încredințarea 
că Maica prea curată, cea care L-a născut pe Mântuitorul nostru lisus Hristos, 
după ce S-a mutat din această viaţă, a rămas întru rugăciuni neadormită. A 
murit şi Maica Domnului la vremea potrivită, aşa cum mor toţi oamenii, însă noi 
înţelegem moartea Maicii Domnului, nu în sens de dispariție, ci în înţeles de 
mutare din această viaţă, şi, de aceea, spunem că Maica Domnului „a adormit”. 


Maica Domnului, după ce s-a mutat din această viaţă, a fost aşezată în mormânt 
aşa cum sunt aşezaţi cu cinste cei credincioşi. Sfânta noastră Biserică învaţă că, 
de fapt, Maica Domnului n-a rămas în mormânt, ci a fost luată la cer cu sufletul 
şi cu trupul. 


Toţi Sfinţii lui Dumnezeu trăiesc lângă Dumnezeu cu Sufletul, însă trupurile 
sfinţilor sunt aici, în această lume. Noi cunoaştem trupuri ale sfinților nestricate, 
pe care le cinstim, dar dintre cei mutaţi din această viaţă, doi au fost mutaţi cu 
trup cu tot, mai presus de lume, şi anume: şi i 
Despre Enoh se spune că i-a plăcut lui Dumnezeu şi l-a luat la Sine, iar despre 


Proorocul Ilie se spune că a fost mutat la cer într-o căruţă de foc, în văzul celor ce 
erau atunci de faţă, între care era şi proorocul Elisei. 


Ceilalţi sfinți au fost luaţi cu sufletul la Dumnezeu, dar au rămas cu trupurile aici, 
pe pământ. Maica Domnului a fost învrednicită de Domnul nostru lisus Hristos 
Să-şi sfârşească viaţa pământească aşa cum şi-a trăit-o. A trăit în smerenie şi 
pentru aceasta Mântuitorul a vrut ca ea să se mute din această viaţă tot în 
smerenie. Toată viaţa sa, Maica Domnului a fost un adânc de smerenie şi 
Sfârşitul vieţii ei a fost tot un adânc de smerenie. 


A murit, a fost înmormântată şi apoi, din mormânt, a fost înălțată la cer. 
Bineînţeles, mai întâi s-a înălţat cu sufletul, apoi sufletul s-a unit din nou cu trupul, 
înviind, aşa cum vor învia toţi credincioşii la a doua înviere. Maica Domnului s-a 
înălțat la cer şi cu sufletul, şi cu trupul; aceasta este învăţătura Bisericii noastre, 
arătată în Slujbele Bisericii noastre. 


E rânduit ca la această sărbătoare şi-n toată vremea cât ţine această sărbătoare, 
adică până-n 23 august inclusiv, la sfintele slujbe să se spună şi un cuvânt de 
propovăduire, care are următorul cuprins: „Pe Născătoarea de Dumnezeu, cea 
întru rugăciuni neadormită, şi întru folosinţă, nădejdea cea neschimbată, 
mormântul şi moartea nu o au ţinut. Căci pe ceea ce este Maica Vieţii, la viaţă a 
mutat-o Cel ce s-a sălăşluit în pântecele ei, cel pururea fecioresc”. 


Iată, iubiţi credincioşi, ce ne învaţă Sfânta noastră Biserică la Adormirea Maicii 
Domnului: 

De ce ? Pentru că a mutat-o la viaţă. Cine? Acela care 
cândva a fost în pântecele ei, Domnul nostru Iisus Hristos, Fiul lui Dumnezeu, 
Care S-a făcut om din Preasfânta Fecioara Maria. Domnul lisus, care a primit 
trup omenesc din ea, a învrednicit-o să fie acolo unde este EL, n-a lăsat-o în 
mormânt şi n-a vrut ca Maica Domnului să fie numai cu sufletul acolo unde 
este. 


Maica Domnului - bucuria credincioşilor 


Iubiţi credincioşi, Noi ne bucurăm foarte mult când ne gândim la Maica Domnului, 
şi nu numai în ziua de pomenire a Adormirii ei sau în alte zile de pomenire a ei, ci 
de fiecare dată când avem un gând către Maica Domnului. De ce? Pentru că de ea 
se bucură toată făptura, toţi credincioşii şi toţi îngerii: „De tine se bucură, ceea ce 
eşti plină de har, toată făptura, soborul îngeresc şi neamul omenesc. Ceea ce eşti 
biserică sfinţită şi rai cuvântător “. 


O mai numim pe Maica Domnului şi rai de taină, zicând: „hai de taină eşti, 
Născătoare de Dumnezeu, care ai odrăslit nelucrat pe Hristos “. 


O cunoaştem pe Maica Domnului ca pe ceea ce este mai presus de minte şi de 
cuvânt, ca pe cea pe care n-o poate atinge mintea omenească, nici cuvântul 
omenesc n-o poate cuprinde: „Pe fine, Maica lui Dumnezeu, cea mai presus de 
minte si de cuvânt, care ai născut negrăit sub ani pe Cel fără de ani, credincioşii, 
cu un gând, te mărim “. 


Mărim pe Maica Domnului ca pe una care este mai înaltă decât cerurile şi mai 
curată decât strălucirile soarelui, ca pe una care este mărirea a toată lumea, ca pe 
una ce este cer şi biserică dumnezeirii. Sunt atâtea gânduri mari şi minunate pe 
care ni le pune la îndemână Sfânta noastră Biserică! Noi credem aşa, simţim 
aşa şi aşa mărturisim pe Maica Domnului. 


Maica Domnului, mai presus de toate, este Născătoare de Dumnezeu. Aşa o 
cunoaştem şi aşa o mărturisim. Pentru că este Născătoare de Dumnezeu şi ştim că 
întru rugăciuni este neadormită, avem încredințarea că ea este bucuria tuturor 
credincioşilor dreptmăritori, că este bucuria noastră. Şi nu se poate să nu ne 
bucurăm de Maica Domnului dacă ne bucurăm de Domnul nostru lisus Hristos. 

O cunoaştem pe Maica Domnului ca pe una care este binecuvântată între femei, ca 
pe una care este „pururea fericită şi preanevinovată “. Credem că Maica 
Domnului este mare şi minunată, mai ales pentru că este, pentru veşnicie, locaş 
al Preasfintei Treimi. 


lubiţi credincioşi, La Bunavestire, când îngerul binevestitor i-a spus vestea cea 
bună, ea a pus o întrebare: „Cum va fi aceasta, de vreme ce eu nu ştiu de 
bărbat? "(Luca 1,35). Adică, nu m-am gândit niciodată că voi fi cândva mamă. 


Atunci, îngerul i-a spus taina întrupării Domnului nostru lisus Hristos: „Duhul 
Sfânt se va pogori peste tine şi puterea Celui Prea Inalt te va umbri, de aceea şi 
Sfântul care Se va naşte din tine Fiul lui Dumnezeu Se va chema “(Luca, 1,35). 


Cuvintele acestea arată lucrarea Preasfintei Treimi în Maica Domnului. Când s-a 
învoit să fie mamă a Fiului lui Dumnezeu, zicând: „ Iată roaba Domnului, fie mie 
după cuvântul tău ” (Luca 1 ,38), Maica Domnului s-a făcut, de fapt, locaş al 
Sfintei Treimi pentru veşnicie: Duhul Sfânt a venit peste ea şi puterea Celui Prea 
înalt a umbrit-o. 


De ce zicem că s-a făcut locaş al Sfintei Treimi pentru veşnicie? Pentru că 
Maica Domnului este mama Domnului nostru lisus Hristos în veşnicie şi pentru 
că nu l-a purtat pe Cel ce S-a sălăşluit în pântecele ei numai în vremea cât a fost 
rânduit aceasta (până L-a născut), ci L-a purtat mai ales în inima ei. Sigur, 
Domnul Hristos nu S-a despărțit niciodată de inima Maicii Preacurate, sigur nu S-a 
depărtat niciodată de ea. 


De aceea, noi suntem bucuroşi că o ştim pe Maica Domnului locaş al Preasfintei 
Treimi, Suntem bucuroşi că o ştim binecuvântată între femei, că o ştim ca una 
care este mamă a tuturor credincioşilor, mamă a noastră. Şi pentru că o ştim 
aşa, avem încredere în mijlocirile ei şi ne bucurăm să ne aducem aminte de 
cuvintele ei. 


De la ea ne-au rămas puţine cuvinte, dar foarte importante. 

+ In afară de cuvintele pe care le-a spus la Bunavestire: „Cum va fi mie 
aceasta, de vreme ce eu nu ştiu de bărbat?” (Luca 1,35) şi 

+ „Iată, roaba Domnului, fie mie după cuvântul tău ” (Le. 1,38), 

4 mai cunoaştem nişte cuvinte de preamărire a lui Dumnezeu spuse de Maica 
Domnului la vizita pe care i-a făcut-o Sfintei Elisabeta, când Sfânta 
Elisabeta a numit-o pe Maica Domnului „maica Domnului meu ” (Luca |, 
44). 

+ Apoi, ştim cuvintele pe care le-a spus la nunta din Cana Galileii:,, Faceți 
cum vă va spune EI” (n. 2, 5) şi nişte cuvinte de mijlocire către Domnul 
Hristos, şi anume „Nu mai au vin ” (1n.2,3). 


Deci, o ştim pe Maica Domnului ca mijlocitoare a noastră, o ştim revărsătoare 
de gânduri minunate, ne bucurăm de ea şi ne veselim de ea împreună cu soborul 
îngeresc şi cu neamul omenesc şi o ştim, mai ales, că este rugătoare pentru noi şi 
după ce s-a mutat din această viaţă. De acolo, de unde s-a mutat, are grijă de 
noi, ne ocroteşte, ne ajută, ne miluieşte şi chiar cerem ajutorul ei când spunem: 
„, Preasfântă Născătoare de Dumnezeu, miluieşte-ne pe noi”. 


Iubiţi credincioşi, Să-i mulțumim lui Dumnezeu pentru toate bucuriile izvorâte 
din credinţa noastră dreptmăritoare, deci şi pentru bucuria de a o şti pe Maica 
Domnului ocrotitoarea noastră, de a o şti mijlocitoare pentru noi. 


Să mulțumim lui Dumnezeu pentru toate bucuriile credinţei noastre 
dreptmăritoare şi să ne silim Să fim şi noi smeriţi ca Maica Domnului, tăcuţi, 
doritori de Dumnezeu ca Maica Domnului, iar pe ea să o fericim împreună cu 
toţi sfinţii, de acum şi până-n veac. Amin ! 


(Arhim. Teofil Părăian, Sărbători fericite! Predici la praznice şi sărbători, 
Editura Agaton, p. 128-129) 


Arhim. dr. Vasile Vasilachi - Predică la Adormirea Maicii Domnului 


Fraţi creştini, împăratului David, imbolnăvindu-i-se un copil, la care ţinea mai mult 
ca la oricare altul, ne spune Sfânta Carte că "s-a rugat Domnului pentru copil, a 
postit şi ducându-se deoparte a petrecut noaptea întins pe pământ”. Intr-un 


târziu, ducându-se la el bătrânii casei, ca să-l ridice de la pământ, el n-a voit şi nici 
n-a mâncat pâine cu ei... 


După şapte zile a murit copilul, dar curtenii împăratului se temeau să-i spună că 1-a 
murit băiatul. Căci ei îşi făceau următoarea socoteală: "Când copilul era încă viu şi 
noi îl mângâiam, el nu ne băga în seamă; cum să-i spunem acuma: a murit copilul! 
Se poate să-şi facă lui un rău mare”. 


Dar pe când ei stăteau mâhniţi, cu astfel de şoapte pe buze, David a priceput că 
trebuie să fi murit copilul. Şi atunci a întrebat: "A murit copilul?” - "A murit” - i-au 
răspuns curtenii. 


La auzul acestei veşti, împăratul s-a sculat de la pământ, s-a înmiresmat cu 
mirodenii, şi-a schimbat hainele şi s-a dus în Casa Domnului, să se roage. Apoi 
întorcându-se acasă a cerut să i se dea pâine şi a mâncat. 


Atunci i-au zis curtenii: "Ce va să zică asta ? Când copilul era încă în viaţă, aţi 
postit, aţi plâns, şi n-aţi dormit, iar după ce copilul a murit, v-aţi sculat, aţi mâncat 
ŞI aţi băut?” 


- "Câtă vreme copilul era viu - răspunse David - am postit şi am plâns, căci 
socoteam: cine ştie? Poate mă va milui Domnul şi va trăi copilul. lar acuma el a 
murit: la ce să mai postesc? Îl mai pot eu oare întoarce? Eu mă voiu duce la el, 
iar el nu se va mai întoarce la mine” (Vezi Il Regi XII, 15-23). 


Fraţi creştini, la fel vedem că s-a întâmplat şi cu Maica Domnului. Putem spune că, 
atâta timp cât Domnul nostru lisus Hristos a suferit pe pământ, ea mereu a avut de 
purtat o cruce a durerilor, văzând toate umilirile, batjocoririle şi răstignirea chiar a 
Fiului ei iubit. Ea a fost îndurerată, când nu mult după naştere a trebuit să fugă în 
Egipt, din pricina lui Irod. Ea a avut de îndurat apoi, la fel cu Fiul ei, toate 
vrăjmăşiile fariseilor şi ale vameşilor. Şi ea stătea ca sfâşiată, cu inima străpunsă că 
de o sabie, atunci când Fiul ei, răstignit, îşi dădea duhul... 


După ce a plecat însă din această lume, după Inălţarea Sa la ceruri, nu mai apare 
Maica Domnului atât de îndurerată. Ba din contră, ea era aceea care revărsa curaj şi 
mângâiere, chiar şi în sufletele apostolilor... 


După Înălţarea Domnului, ea ştiind în afară de suferinţe pe Fiul ei, inima ei nu mai 
avea decât o singură dorinţă, ca şi ea să se pregătească să meargă la Fiul ei şi la 
Dumnezeul nostru al tuturor. Grija ei acuma era ca pentru o călătorie, la sfârşitul 
căreia ştia că se va întâlni cu Fiul ei iubit... Şi atunci, restul zilelor pe care ea le-a 
mai trăit după plecarea Domnului nostru lisus Hristos la Dumnezeu Tatăl, nu a mai 
fost un timp de întristări, ci de sfinte dorinţi, de pregătiri de a se întâlni cu Fiul ei. 
De aceea ea mereu era în legătură cu sfinţii apostoli, încurajându-i pe ei în lupta ce 
aveau de dus pentru răspândirea credinţei creştine în toată lumea. 


Nu cu mult timp însă înainte de adormirea ei intru Domnul, a chemat prin Sfinţii 
îngeri, pe toţi Sfinţii apostoli, ca pentru o ultimă bucurie pământească a ei, şi 
pentru a le împărtăşi binecuvântarea ei din urmă. Şi au venit toţi Sfinţii apostoli, 
afară de Sfântul Toma, care a sosit după ce o înmormântaseră în grădina 
Ghetsimani. Atunci el, mâhnit că n-a fost şi el prezent înainte de adormire, ca şi 
ceilalți apostoli, a rugat cu lacrămi pe toţi ca să-i deschidă mormântul şi să 
sărute şi el dreapta Maicii Domnului. Și ruga i s-a împlinit. Dar mare le-a fost 
lor mirarea şi frica, văzând racla goală!... Domnul nostru lisus Hristos, înălţase 


lui Toma, e pentru noi o nouă mărturie de Dumnezeirea credinţei noastre. 


Fraţi creştini, în chip sigur, mergem şi noi către sfârşitul acestei vieţi pământeşti. 
Nimeni nu rămâne veşnic pe pământ, toţi murim. Şi după cum spunea cineva: de- 
am fi lângă leagănul unuia care de curând s-a născut, şi ne-am pune întrebarea, ce 
va fi el, la toate vom răspunde cu îndoială. Va fi el medic vestit? - Poate. Va fi el 
conducător de popoare?- Poate. Va fi bogat? - Poate. Nimic din toate acestea nu 
ştim sigur. Numai de un singur lucru însă suntem siguri. El va muri. 


De aceea, fraţilor, aceasta ştiind-o cu toţii, se cere ca să ne pregătim pentru aceasta. 
ŞI aşa precum facem pregătiri pentru cele mai mici călătorii ale noastre, la fel se 
cere ca şi pentru această mare şi sigură călătorie a noastră din urmă, să ne 
pregătim. 


Unii pleacă înainte de noi, deşi sunt mai tineri, alţii după noi, deşi sunt mai bătrâni, 
însă siguri suntem că, în cele din urmă, cu toţi vom sfârşi călătoria acestei vieţi 
pământeşti. De aceea să nu fim cu deznădejde în suflete, atunci când ducem la 
mormânt pe cei scumpi nouă. E drept că ei nu se mai întorc către noi, nu vor mai 
veni pe unde au trăit şi au fost, dar să fim siguri că vom merge noi la ei. Ne vom 
duce în casa strămoşilor noştri şi noi, şi aşa ne vom întâlni în ceruri cu bunicii, 
părinţii, fraţii, cu rudele şi prietenii noştri scumpi. Căci prin moartea lor grăbită, ei 
ne-au luat-o înainte, ca să ne întâmpine în porțile cele veşnice ale cerului. 


De aceea să ne pregătim pentru această întâlnire. Să căutăm să fim vrednici să 
mergem în împărăţia lui Dumnezeu, pentru a fi cetăţeni veşnici ai Impăratului 
tuturor împăraţilor. 


Noi să spunem, ca şi sf. apostoli: "Doamne, la cine ne vom duce? Tu ai cuvintele 
vieţii celei veşnice”. 


Noi să mărturisim înţelepciune şi credinţă, ca şi împăratul David, ori de câte ori ne 
moare câte cineva. Să ne rugăm pentru ei, ca şi acest împărat, şi să ne pregătim şi 
noi să ne întâlnim, cu cei plecaţi pe calea fără întoarcere şi aşa cu toții să mergem 
pe aceeaşi cale a dorurilor sfinte, ca şi Maica Domnului, în a fi cu Dumnezeu 
Tatăl, Dumnezeu Fiul şi Dumnezeu Sfântul Duh, în ceruri, unde nu e durere, nici 
întristare, ci viaţa fără de sfârşit. Amin. 


Arhim. Dr. Vasile Vasilachi 
Bucureşti, 1947 


Părintele Ilarion Felea - Adormirea Maicii Domnului 


Moartea — Adormirea Maicii Domnului 


În sufletele tuturor oamenilor zace, ascuns şi nelămurit, un dor de mai bine. 
Năzuim cu toţii spre ceva, căutăm o comoară ce ni se pare că am pierdut-o. 
Alergăm după un ideal care ne cheamă în chip negrâăit; alergăm, ne zbuciumăm, 
dorim un bun suprem, fericirea veşnică în sânul împărăției lui Dumnezeu. 


Dorul sfânt al fericirii nemuritoare ne mână la şcoală, ne mână la biserică, la 


muncă, pe câmpul de luptă, să cucerim aerul, pământul şi apa cu toate comorile lor. 
El e pretutindeni cu noi şi arde pe vatra sufletului nostru ca focul în cărbunii 
aprinşi. Dorul acesta - dovada chipului şi asemănării lui Dumnezeu în om -trezeşte 
în noi nemulțumirea şi susține neodihna, şi astfel ne face capabili de progres, de 
cultură şi de civilizaţie. 


Dorul acesta, însă, îşi are durerea lui; durerile mari: dezamăgirile, suferinţele, 
lacrimile lui multe şi amare. 


Cel mai mare rău, cea mai mare durere a omului este moartea, deoarece ea 
nimiceşte toate planurile, face praf şi pulbere toate măririle, opreşte orice muncă şi 
orice mers înainte. Moartea pune capăt dorului nostru de mai bine şi-l îngroapă 
împreună cu no... 


Iată un gând, gândul morţii, cu care omul niciodată nu se poate împăca. Adică 
cum? Să trăieşti ca să mori?... Acesta e rostul vieţii?... Să te naşti, să alergi după 
fericire, să fii un mucenic al muncii, să te chinuie viaţa întreagă vraja dorului de 
mai bine şi în parte să-l înfăptuieşti - ca apoi toate să se sfârşească cu moartea, cu 
crucea, cu mormântul?... Niciodată un creştin nu primeşte o astfel de credinţă. 


Alta este credinţa creştină despre moarte. Ce credem şi ce învăţăm noi, creştinii, 
despre moarte? Întâi de toate trebuie să reținem că moartea nu intră în planul 
creaţiei lui Dumnezeu. Deşi este rânduit oamenilor să moară (Evrei 9, 27) şi nu 
este om care să nu vadă moartea (Ps. 88. 48), totuşi Dumnezeu nu a făcut 
moartea (IÎntelep. 1, 13). “Chipul” Său întipărit în om nu este şi nu poate să fie 
muritor. Nici nu este un Dumnezeu al morţilor. Moartea e un rău şi răul nu e de la 
Dumnezeu. Răul este din lume, de la fiinţele libere, de la îngerii răi şi de la 
oamenii neascultători. Tot ce este rău în lume, “pofta trupului şi pofta ochilor - 
care zămislindu-se naşte păcatul - şi trufia vieţii, nu este de la Tatăl, ci este din 
lume” (1 In. 2, 16; Fac. 1, 15). 


Moartea a intrat în lume prin pizma diavolului (Fac. 3; Intelep. 2. 23-4) şi prin 
greşeala Iui Adam (Fac. 3, 19; 1 Cor. 15, 21-2); e urmarea mândriei şi a 
neascultării (Fac. 2, 17). Printr-un om a intrat păcatul în lume şi prin păcat 
moartea (Rom. 3, 129. Pofta a zămislit, liber, păcatul şi păcatul săvârşindu-se a 
născut moartea (lac. 1, 15). 


Prin urmare, moartea este pedeapsa, plata păcatului (Rom. 6, 23), este otrava 
moştenită de toţi oamenii de la Adam, “în care roți au păcătuir” (Rom. 5. 12). De 
atunci toţi oamenii mor; şi cei buni şi cei răi. şi cei mari şi cel Mici, şi cei bogaţi şi 
cei săraci. Când Dumnezeu îşi retrage duhul din făpturile Sale, toate mor şi se 
prefac în ţărână (Ps. 103. 29). Trupul se întoarce în pulberea pământului din care 


a fost luat, iar sufletul se întoarce la Dumnezeu care l-a dat (Ecl. 12, 7). 


Dar Dumnezeu nu numai nu crează, dar nici nu voieşte moartea (lez. 18. 
23, 32, 11; II Petru 3, 9). El voieşte ca toți oamenii să se mântuiască şi să vină la 
cunoştinţa adevărului (1 Tim. 2, 4). În vederea scăpării de moarte s-a întrupat 
Fiul, a pătimit, S-a răstignit, S-a îngropat şi a înviat, “ca oricine crede în El să nu 
piară, ci să aibă viaţa veşnică” (n. 3, 16). Numai EI ne scapă de la moarte, pentru 
că numai în El este mântuire (Fapte 4. 10-12). Oricine crede în El şi păzeşte 
poruncile Lui nu piere, nu va vedea moartea în veac, nu va muri în veac (In. 3, 16; 
8, 51; 11, 26). El eliberează omenirea din frica morţii (Evrei 2, 15), El nimiceşte 
opera morţii (1 Cor. 15. 26, 54-7; II Tim. 1,10), EI cel dintâi, prin înviere, a scăpat 
de sub stăpânirea morţii (Rom. 6. 9). 


Astfel, pentru cei ce mor în Hristos nu este moarte, ci fericire. Pentru aceştia se 
scrie: Fericiţi cei morţi... întru Domnul (Apoc. 14. 13). 


+ Pentru creştini viaţa e muritoare şi moartea nemuritoare. 
4 Pentru creştini moartea a fost înghițită de biruinţă (I Cor. 15. 54). 


+ Pentru creştini moartea 

> e somn (Mt. 9, 23), 

> adormire (In. 11,11-14; Fapte 7, 60; 13, 36; 1 Cor. 15, 18; II Petru 3, 
)) 
odihnă (Ps. 114, 7), 
stricarea cortului şi mutarea locuinţei pământeşti în locaşurile cereşti 
(II Cor. 5, 1-5), 
ieşire din lumea aceasta (II Petru 1. 13-15), 
despărțire (II Tim. 4, 6), 
umbră şi întuneric (lov 10. 21-2; 35, 17; Mt. 4. 16), 
darea duhului (ler. 15. 9; Plâng. 2, 12), 

> pace, mutare la viaţă, întoarcere la Dumnezeu, etc. 


+ Drepţii după moarte 
> se odihnesc (lov 3. 17; Apoc. 14, 13), 
> se mângâie (Lc. 16, 25), 
> se desfătează duhovniceşte în cer (II Cor. 5, 1-10). împreună cu 
Domnul (1 Tes. 4. 16-18) şi 
> au parte de cununa cea neveştejită a dreptăţii (1 Tim. 4, 8; I Petru 5, 
4), a măririi (Rom. 8. 21) şi a vieţii veşnice (Fac. 1,12; Apoc. 2, 10). 


Păcătoşii se osândesc, au o moarte cumplită, fără nădejde, ca şi dobitoacele. 
Aceasta e credinţa creştină despre moarte, credinţa care ne învaţă să nu credem 
în moarte, ci să ne temem de osânda care aşteaptă pe păcătoşi dincolo de durerea 
morţii. 


Învață ştiinţa sau natura altceva decât religia, despre moarte? Nu!... Şființa ne 
învaţă că în lume nimic nu se pierde, nimic nu moare, ci totul se schimbă, se 
mişcă şi se transformă. Natura întăreşte la fiecare pas legea şi învăţătura 
aceasta. lată câteva pilde: sămânţa dacă nu putrezeşte, nu rodeşte; dacă moare 
încolţeşte, creşte. înfloreşte şi rodeșşte. 

- Cine ar trăi într-o toamnă sau iarnă veşnică, nu şi-ar putea închipui primăvara, 
cum nu-şi pot închipui orbii lumina. Iarna toate mor, primăvara învie. 

- Soarele când apune nu moare, ci trece şi luminează alte orizonturi. 

- Păsările călătoare se duc iarna în locuri calde. Cine le arată drumul? Firea lor, 
instinctul. 


Aşa şi omului îi spune inima: eşti călător spre patria cerească. Instinctul 


păsărilor nu înşeală. Nici inima. Dorul ei cel mai aprins este nemurirea şi 


fericirea fără margini şi fără de sfârşit. Inima este natura noastră, instinctul 
nostru ceresc, care funcţionează tot aşa de sigur, ca şi instinctul animalelor. 


Natura nici nu cunoaşte moartea. In fiecare frunză care putrezeşte şi în fiecare corp 
care se descompune, lucrează o forță care numai schimbă forma, nu nimiceşte 
sâmburele şi puterea vieţii. Pentru natură moartea este “nenaturală”; este 
“venetică”, “străină” ca şi un hoţ într-o livadă. “Protestul naturii împotriva 
morţii este mai tare decât toate îndreptăţirile forţate ale filosofiei, 


despre moarte”. (IDEI 


Aşadar nici ştiinţa nici religia, nici Dumnezeu, nici natura, nu ne vorbesc despre 
moarte ca despre punctul şi pasul ultim al vieţii. Cu omul se întâmplă într-o 
oarecare măsură ca şi cu lemnul: după ce se taie se constată dacă e bun de ceva 
(unelte, construcție, etc.) sau numai pentru foc. După moarte se va constata şi cu 
omul dacă a fost un stâlp de cârciumă sau un stâlp de biserică. 


Aceste gânduri despre moarte ni le insuflă sărbătoarea “Adormirea Maicii 
Domnului”. Zicem “adormire” nu “moarte”, pentru că aşa e creştineşte. Dumnezeu 
nu ne-a făcut să murim, ci Să trăim; şi nu o viaţă Scurtă, ci una veşnică. Dacă 
Dumnezeu ar fi făcut pe om muritor, în înţelesul obişnuit al cuvântului, ar fi mai 
slab ca omul (spune într-o predică P.S.S. Părintele Episcop Andrei). Omul face 
lucruri care ţin mii de ani, pe când viaţa lui e aşa de scurtă... 


Gândul care trebuie să ne cutremure pe noi muritorii este nemurirea, nu 
moartea; veşnicia nu vremelnicia. Cum ne pregătim noi pentru viaţa dincolo de 
moarte şi de mormânt? Priveghem?... Ascultăm noi Strigătul: Adu-ţi aminte că 
vei muri (memento mori)!... Suntem împăcaţi cu toți oamenii şi cu 
Dumnezeu?... Aşteptăm noi moartea spovediţi şi cuminecaţi cu Trupul şi 
Sângele Domnului?... Suntem gata oricând să dăm răspuns bun la înfricoşata 
judecată a lui Hristos?... 


lată la ce ne cheamă Biblia şi Biserica (întemeiată pe dogma învierii 
Mântuitorului), viaţa şi adormirea Maicii Domnului, ca şi dorul cel mai curat şi 
mai adânc al inimii voastre. Să fim gata, pregătiţi creştineşte pentru ceasul morţii, 
pentru clipa când trecem peste pragul veşniciei. 


Aminte să ne fie înţelepciunea cuprinsă în troparul adormirii: 


(Din „Duhul adevărului”, de Ilarion Felea , Editura Arhiepiscopiei Ortodoxe a 
Albă Iuliei) 


IPS Bartolomeu Anania - Predici de praznicul Adormirii Maicii Domnului la 
Mănăstirea Nicula 


Predici, în acelaşi timp sensibile şi tunătoare, rostite de praznicul Adormirii Maicii 
Domnului, la Mănăstirea Nicula, în 2007, respectiv 2000, pe câteva dintre pro- 
vocările cele mai arzătoare ale creştinilor şi ale romanilor: 


"Am venit, Măicuţă, să ne mai vedem...” 
Familia Maicii Domnului de la Nicula 


Mi-am început predica de astăzi cu această amintire, şi cu această remarcă practic 
improvizată, pentru că vreau să vă vorbesc despre faptul că , aici, hramul 
Mănăstirii Nicula nu este nici măcar o sărbătoare, este o întâlnire de familie, o 
întâlnirea a noastră, cu voi cu toţi, veniţi din toate laturile ţării, din Munţii 
Maramureşului până în Câmpia Dunării, şi din Câmpul Oradiei, Bihorului şi 
până dincolo de Prut. Din toată ţara vă adunaţi aici, ca să vă întâlniți voi între 
voi, şi fiecare cu Maica Domnului. E o întâlnire de familie dragii mei! Aţi 
cântat voi: "Am venit, Măicuţă, să ne mai vedem”. Nu pentru altceva! 


Eu am fost în relaţii bune cu repausatul Patriarh Teoctist, şi în anii din urmă ne 
chemăm la telefon când nu ne vedeam, aproape săptămânal, ca să ne consultăm 
în anumite probleme ale vieţii bisericeşti. Dar în ultima vreme ne sunăm şi numai 


aşa, fie că mă sună dânsul, fie că îl sunam eu, numai aşa să ne auzim, Să Stăm 
puțin de vorbă, să ne auzim glasul, fără să avem ceva anume să ne comunicăm. 


Ei bine aici aţi venit să vă spovediţi, să vă împărtăşiţi, să ascultați o slujbă, dar în 
special să vă mai vedeți cu Maica Domnului. Când ai sentimentul familiei, faci 
parte din această familie. 


Cu ani în urmă în tinereţea mea călugărească, m-am dus pentru prima dată 
împreună cu, pe atuncea, tânărul Arhimandrit Teoctist Arapasu, în mănăstirea 
Cetăţuia de lângă Iaşi, şi am intrat în biserică pentru prima dată, şi m-am găsit în 
faţa icoanei Maicii Domnului, şi deodată am simţit nevoia să cad în genunchi şi 
să mă rog. După ce m-am rugat, mi-am zis, iată sunt teolog şi deseori îmi pun 
întrebarea, sau trebuie să răspund la întrebarea: "'care e deosebirea între un tablou 
religios şi o icoană?". Şi mulţi nu ştiu să răspundă, şi nici eu nu sțiam pe vremea 


aceea. De-atunci am ştiut. Tabloul religios este făcut să-l admiri, este un obiect 
estetic. Dacă ajungi Să comunici cu 


persoana pe care o reprezintă, atunci acea persoană face parte din sufletul tău şi 
sufletul tău face parte din fiinţa ei. În faţa unui tablou religios stai drept, în faţa 
unei icoane simţi nevoia să te descoperi şi să te pleci în genunchi. Jar voi ați venit 
la icoana sufletească a Maicii Domnului, să vă descoperiţi capetele şi să vă 
plecaţi genunchii în rugăciune. Şi aţi făcut-o împreună cu noi, episcopii, preoţii şi 
diaconil. 

Ni se spune deseori "ce face Biserica Ortodoxă Romană? Dispreţuieşte laicatul, nu 
face dialog cu laicii!". Îi rog pe domnii laici din Bucureşti sau din alte părţi, să 
vină aici şi să vadă participarea laicatului la viaţa Bisericii! 


Aţi cântat cunoscutele cântece cu care veniţi la Nicula, şi le-aţi cântat în cadrul 
Sfintei Liturghii, pe care am slujit-o noi. Fiecare de pe locul lui şi după vrednicia 
lui slujeşte Biserica, îl slujeşte pe Dumnezeu şi o venerează pe Maica Domnului. 
Împreună am făcut această slujbă de astăzi, nu noi de-o parte, chiar dacă 
suntem pe o scenă, şi voi pe de altă parte. Dar ne-am simţit ca o familie, 
pentru că suntem o familie, iar Maica Domnului face parte din familia 
noastră. 


Maica Domnului, mijlocitoarea noastră la Dreptul Judecător şi icoana purității 


Dragii mei, noi ne închinăm la Maica Domnului ca la ocrotitoarea noastră, 
mijlocitoarea noastră, şi ştim că avem nevoie de ocrotirea ei, pentru că tocmai 
este Maica Dumnezeului viu, a Domnului nostru lisus Hristos. Ea L-a născut pe 
Fiul lui Dumnezeu. Dar ştiţi de ce Dumnezeu L-a trimis pe Fiul Său să se 
întrupeze din Sfânta Fecioară? Răspunsul cel mai banal este "pentru mântuirea 
noastră, pentru ca noi să ajungem în Rai". Ceea ce este foarte adevărat, dar, 
înainte de aceasta Dumnezeu a dorit să se facă văzut. Dumnezeu este pururea 
nevăzut, EI este inaccesibil simţurilor noastre. Aşa cum nu ne putem uita la soare 
cu ochii liberi - şi ştiţi foarte bine, când este eclipsă ni se recomandă să ne uităm la 
soare cu ochelari fumurii, sau printr-o sticlă afumată, ca să nu cumva să orbim - cu 
atât mai puţin la Cel care a făcut soarele, şi care este incomparabil mai 
strălucitor. 


De aceea nimeni nu L-a văzut pe Dumnezeu faţă către faţă, nici chiar Moise. A 
fost chemat de Dumnezeu în Muntele Sinai, ca să-i dea Tablele Legii, Moise s-a 
urcat pe munte, şi ne spune Biblia “şi a intrat Moise în întunericul unde era 
Dumnezeu". Nu că Dumnezeu ar fi întuneric, El e Lumină, dar a făcut întuneric, 


pentru ca Moise să nu orbească de strălucirea Lui. 
aşa cum 


Dragii mei vă amintesc încă o dată de VWunta din Cana Galileii, în care a fost 
invitat şi Mântuitorul Hristos împreună cu ucenicii Săi, dar şi Maica Domnului. 
Domnul Hristos era la începutul predicii Sale, şi încă nu săvârşise nici o minune. În 
timpul ospăţului de nuntă, Sfânta Maică bagă de seamă că s-a terminat vinul, şi îi 
spune Fiului ei de alătuni: "Jată, nuntaşii nu mai au vin”. Ea a priceput că este 
îndemnul către El de a face o minune, ea ştiind cine este Fiul ei, că este Fiul lui 
Dumnezeu. lar EI îi spune: "Mamă, ceasul meu încă nu a venit”. Cu alte cuvinte, 
nu pentru astăzi am hotărât Eu să săvârşesc întâia minune, ci altă dată, în altă 
împrejurare. Ea n-a zis nimic, s-a uitat în ochii lui, şi a chemat slugile şi le-a spus 
doar atât: "Faceţi tot ceea ce vă va spune EI”. lar EI le-a poruncit să aducă nişte 
vase mari de lut, să le umple cu apă, a bincecuvantat apa, apa s-a prefăcut în vin şi 
le-a dat nuntaşilor. N-a făcut-o Maica Domnului de dragul vinului şi al băuturii, 
ci pentru ca să salveze demnitatea acestor oameni săraci, bieţi pescari de pe 
malul mării. l-ar fi bârfit tot satul: "uite ne-au chemat la nuntă şi prăpădiţii de ei, 
n-au avut ce să ne pună pe masă”. Şi ei ar fi fost umiliţi în faţa semenilor, dar 
Maica Domnului s-a gândit la demnitatea lor, pentru ea s-a rugat la Fiu, iar Fiu/, 
de dragul Maicii Sale a săvârşit întâia minune, chiar dacă nu hotărâse în ziua 
aceea să o facă. Ceea ce înseamnă dragii mei, că rugăciunea Maicii Domnului 
este în stare chiar să schimbe o hotărâre a lui Dumnezeu. E puţin lucru? 


Atunci, la Judecata de Apoi toţi vom Sta cu genunchii tremurând în faţa 
Dreptului Judecător, fiindcă ne vom gândi la păcatele noastre, să nu fim 
judecaţi şi osândiţi pentru ele, iar Maica Domnului care Li va sta alături. 


Îi va spune: ”Fiule şi eu am fost purtătoare de trup ca şi ei, şi ştiu cu câtă greutate 
se poată un trup, şi ce greu este să rămâi curat până la sfârşitul vieții. Ei sunt 
oameni, cu slăbiciunile lor, şi poate că au căzut, poate că s-au întinat, poate că au 
greşit. 


Fiule, iartă-i! Mai fă o minune, marea Ta minune de a-i ierta!" Şi Fiul ei, ca şi 


la Nunta din Caana Galileii va porunci ca ospăţul să se termine cu bine. 


Aceasta este Maica Domnului rugătoare, dar, iubiții mei, ceea ce vreau să vă 
spun în mod deosebit în ziua de astăzi, este şi faptul că 


simbol al curăţiei, al purității. Nu-i spunem noi Preacurată? Nu-i spune însuşi 


Eminescu într-o poezie Maică Preacurată?_Aici este minunea şi aici este marea 
mirare. 


lubiţii mei, există o icoană a Adormirii Maicii Domnului pe care cu am văzut-o la 
Mănăstirea Dintr-un Lemn, din judeţul Vâlcea, şi pe care cu am pus-o în cărțile 
mele şi pe care am comentat-o. Maica Domnului întinsă pe năsălie. Fa a ştiut că 


moare, S-a pregătit din vreme, s-a primenit, le-a spus vecinilor, şi-a luat rămas 
bun de la ei, vecinii au început să plângă, şi a spus: "Dragii mei, nu prefaceți 
bucuria în întristare, că eu mă duc la Fiul meu, care mă aşteaptă”. 


Aşa cum zicea UEIIEIROIROOSIIRIIA, care cra bătrân, "păi cum să-mi 


fie frică de moarte, că doar mă duc la fraţii mei?”. EL avea doi fraţi călugări, care 
plecaseră înaintea lui. "Păi mă duc să mă-ntâlnesc cu ei”. Tot sentimentul de 


familie. 


Iar Maica Domnului spune: "mă duc la Fiul meu”, şi a adormit. 


Icoana 0 înfăţişează întinsă pe pat, şi în preajmă, în gest, dar şi Apostolii care 
veniseră să o vadă, fusese împreună cu ei multă vreme după Înălțarea Domnului 
la Ceruri. Şi Petru cădelniţează. Toţi sunt abătuţi, dar nu plânge niciunul. Un 
Apostol însă sta lângă trupul Maicii Domnului, lângă pat, cu mâna aşa, pe obraz 
şi se uită lung la ea. lar eu am privit lung la faţa acestui Apostol şi mi-am zis: oare 
ce exprimă faţa acestui Apostol? Şi mi-am dat seama dintr-o dată: mirare! Se 
poate şi o teologie a mirării. El se întreabă. "cum este oare cu putinţă ca o fiinţă 
atât de curată să intre în pământ, să putrezească, să se desfigureze, să rămână o 
mână de oase, aşa cum suntem noi, toți, păcătoşii? Noi merităm! Dar ea, atât de 
curată?" Şi pe gândul acesta a căzut Fiul ei, lisus, atunci când după înmormântare 
a luat-o înapoi la EI în ceruri. 


Când a venit Apostolul Toma mai târziu, şi au deschis mormântul Maicii 
Domnului, pentru ca să o vadă şi el, ea nu mai era acolo, şi fără nici un semn că ar 
fi dus-o în altă parte. Fiul ei venise şi o ridicase cu trupul îndumnezeit la Cer, 
pentru că ea era Mama Fiului lui Dumnezeu. A fost recunoştinţa Fiului, pentru 
faptul că ea o viaţă întreagă a purta atâtea suferinţe, chiar şi aceea de a-şi vedea 
Fiul chinuindu-se şi murind pe cruce, dar a trăit apoi şi bucuria de a-L vedea 


înviat. Dragu mei, 


Episcop Justinian Chira — Predică la Adormirea Maicii Domnului 


Dacă viaţa Maicii Domnului a fost sfântă, moartea ei a fost dumnezeiască. Moartea 
Maicii Domnului n-a fost moarte, ci o adormire lină. 


Ceea ce a născut pe “Domnul vieţii” n-a fost cutremurată de umbrele morţii, pentru 
că dincolo de acestea, vedea cum Hristos, Fiul ei o aştepta plin de lumină şi 
bucurie, spre a o aşeza la dreapta Sa, după cuvântul psalmistului, ce zice: “Srărut-a 
Împărateasa de-a dreapta Ta, îmbrăcată în haină prea aurită şi înfrumuseţată” 
(Ps. 44,11) 


Intr-un amurg, Arhanghelul Gavriil din nou este trimis către “Cea plină de 
dar”, ca să-i aducă veste îmbucurătoare, că peste trei zile va fi chemată la Fiul 
ei. Inima de mamă tresări de bucurie la această veste. 


Odată cu vestea adusă, arhanghelul îi dădu o stâlpare de finic strălucitoare, 
zicându-i: “Prea Sfântă Stăpână, Maica Domnului şi Dumnezeului nostru 
Hristos, pregăteşte-te că, iată, Fiul tău va veni înconjurat de cetele îngereşti, ca 
pe tine, care în braţe L-ai purtat, la ceruri să te ridice. Bucură-te, că de acum vei 
petrece de-a pururi întru Împărăţia Fiului tău. Pe tine moartea nu te va stăpâni. 
Preacuratul tău trup nu va fi dat hrană viermilor, ci va fi preaslăvit cu şederea 
de-a dreapta lui Hristos. De acolo te vei ruga întruna, pentru tot neamul 


Ridicându-se atunci Prea Sfânta Născătoare de Dumnezeu se duse în Muntele 
Măslinilor şi căzu în genunchi, acolo de unde Fiul său se înălțase la ceruri, îşi 
ridică mâinile, rugându-se: 


Şi spune o veche istorie ca atunci când Maica Domnului se ruga, minunat lucru 
se făcea: codrul suspina adânc, iar copacii se plecau cu vârfurile la pământ, de 
câte ori Prea Curata se închina. 


Pogorându-se apoi Fecioara din munte, se duse la casa sa, unde Apostolul Ioan şi 
Petru o aşteptau, învățând noroadele. 


Puterea Duhului Sfânt îi strânsese, ca să fie de faţă la plecarea Maicii Domnului. 
Singur Toma lipsea şi acum ca şi la arătarea Domnului Hristos după înviere. El era 
departe spre răsărit, în întunecatele ţinuturi ale Indului, şi rânduiala lui Dumnezeu 
a fost ca el să întârzie şi de data aceasta, ca prin el să fie arătate lucrurile lui 
Dumnezeu. 


După ce Maica Domnului îi văzu adunaţi pe toţi, cu duioşie le zise: 


Prea Curata Fecioară, mângâindu-i, zise: 


Acestea şi altele multe zicând Prea Curata, cu faţa luminoasă se aşeză pe pat între 
lumânările care ardeau. 


Aşa, cu multă slavă , adormi Maica Domnului, iar apostolii îi petrecură cu ochii 
sufletul ei până sus în împărăția cerească. Aşezând apoi preacuratul său trup pe 
năsălia împodobită şi înconjurată de lumânări, cu ramuri de finic, aduse de înger 
înainte, cu slăvite cântări, porniră spre mormânt. Dar zavistnicii iudei văzând 
slăvirile ce se aduceau Maicii Domnului, se umplură de întunecată ură şi răutate, şi 
năvăliră ca să ucidă pe apostoli şi trupul Fecioarei să-l batjocorească. Însă puterea 
lui Dumnezeu îi opri. Un nor alb înconjură întreaga ceată a apostolilor şi 
creştinilor. 


Din nor cântece dulci de îngeri se auzeau şi împreună cu ale apostolilor, răsunau 
până departe peste ceata fioroasă, ca o adiere caldă, înmiresmată, a unui vânt 
primăvăratic. Mulţi hulitori ai Maicii Domnului, fură atunci loviți cu orbirea, alții 
îşi sfărmară capetele de zidurile cetăţii, iar unul cu numele Afoniu, se repezi 
prinzând cu mâinile patul pe care era trupul Fecioarei, ca să-l răstoarne. 


Dar minune: un arhanghel nevăzut, îi reteză mâinile amândouă, lucru care 
văzându-l hulitorii, se cutremurară şi umplându-se de frică, cu lacrimi se căiau de 
răutatea lor şi strigau: 


“Robi ai lui Hristos, miluiţi-ne pe noi!”"Atunci oprindu-se apostolii cu trupul Maicii 
Domnului, Petrul ridicând glas, strigă:” Fraţilor, noi nu vă putem face nimic, ci 
numai Cel răstignit de voi. Credeţi în El şi pe Sfânta Sa Maică cinstiţi-o, ca pe 
Născătoarea de Dumnezeu. Atunci puterea lui Hristos, pentru rugăciunile Prea 
Sfintei Maicii Sale, va lumina ochii voştri şi cei sufleteşti, ca şi pe cei trupeşti, 
tămăduindu-vă toate rănile voastre”. 


Răspunseră atunci iudeii cu lacrimi: “Credem că lisus Hristos este Mântuitorul 
lumii, Cel vestit de prooroci. Noi şi mai înainte am ştiut că EI este Fiul lui 
Dumnezeu, dar din zavistie întunecându-ne, n-am voit să mărturisim mărirea lui 
Dumnezeu şi l-am rânduit cu nedreptate moartea. Ci EI, cu puterea dumnezeirii, 
înviind a treia zi, ne-a umplut de ruşine pe noi toți hulitorii Lui. Sârguitu-ne-am să 
ascundem Învierea Lui, dând bani străjerilor; dar n-am putut fiindcă slava Lui a 
străbătut pretutindenea. lar pe Prea Curată Sa Maică cine, cu mintea întreagă 
fiind, nu o va cinsti? De aceea, de acum închinându-ne lui Hristos, ca lui 
Dumnezeu, cinstim şi pe Prea Curata ca pe mama noastră a tuturor.” 


Sfinţii Apostoli bucurându-se de întoarcerea celor rătăciţi, cu glas mare preamăriră 
pe Dumnezeu. Apoi, luând pe cel cu mâinile tăiate şi pe cei cu vederea pierdută, 
precum şi pe alți mulţi bolnavi, orbi, şchiopi şi îndrăciţi, îi apropiară de trupul 
Fecioarei şi îndată dracii cu înfricoşate strigate fugiră, orbii îşi primiră vederea şi 
toate bolile se vindecară de către Maica tuturor scârbiților. Lui Afonie 1 se lipiră 
mâinile din nou, rămânând doar un semn roşu în dreptul tăieturii. Cu toţii 
preamăniră pe Dumnezeu şi pe prea Curata Sa Maică, intru cântări porniră spre 
mormântul pregătit. 


Aşezând sfântul trup în groapă ziceau: “O, minune, cine poate să fi văzut, sau 
cine Să fi auzit ceea ce noi vedem şi auzim astăzi: 

Împărateasa tuturor, în ce chip zace fără suflet! 

Maica vieţii, în ce chip zace moartă. 

Tu Fecioară eşti prorocia proorocilor. 

Ţie ţi se închină îngerii, te cinstesc oamenii şi Sfinţii te măresc. 

Bucură-te dar şi te veseleşte, căci Domnul este cu tine şi pentru tine cu noi! 
Dimpreună cu Gavriil te mărim, cu îngerii, cu îngerii te Slăvim, cu proorocii te 
lăudăm. 

Avacum pe tine te-a văzut ca pe un munte cu umbra deasă, că tu eşti umbrită de 
Duhul Sfânt. 

Daniil pe tine te-a văzut ca pe o piatră din care fără sămânță bărbătească, S-a 
născut Împăratul Cel tare, Domnul nostru lisus Hristos. 


Pe tine te-a văzut dreptul Iacov ca pe o scară pe care din ceruri Dumnezeu S-a 
coborât. 

Bucură-te Fecioară, că Ghedeon ca roua curată te-a văzut; 

Deşi Fecioară, fiică şi Împărăteasă, Isaia Maica lui Dumnezeu 
numeşte, Ezechil poartă încuiată, iar toţi proorocii pe tine te-au proorocit. 


Ci noi cum îţi vom zice Fecioară? 

Zice-ţi-vom rai, că tu ai crescut floarea nestricăciunii, pe Domnul Hristos, care a 
umplut sufletele oamenilor de cerească mireasmă. 

Zice-ţi-vom Maică, pentru că ai născut cu adevărat pe Împăratul tuturor, pe 
Hristos. 

Zice-ţi-vom cer, că tu ai strălucit soarele cel drept. 

Deci, te bucură, Fecioară, şi te du în curţile cele iubite şi-ţi adu aminte de 
Seminţia ta ca şi noi, seminţia lui Adam. 

Mijloceşte pentru noi către Fiul tău ca să ne învrednicim să dobândim 
mântuirea. Du-te Fecioară de pe pământ la cer, din cele putrede intru cel 
neputrede, din scârbele acestei lumi intru veselia Împărăției cerurilor. 


(Cazania din 
15 august) 


După ce aşezară preacuratul trup în mormânt nou, săpat în stâncă, îl acoperiră cu o 
lespede mare de piatră, rămânând acolo trei zile şi trei nopţi, toată ceata 
credincioşilor, cu apostolii împreună, petrecând în cântări şi psalmi de laudă. 
După trei zile soseşte şi UBOSIONIE TORA, care la adormire nu se învrednicise a fi 
de faţă. Adus fiind de nor la Ghetsimani, cu degrabă alegă la mormânt şi 
plângând se rugă să fie dată la o parte piatra de pe uşa mormântului, ca şi el să 
vadă pe cea plină de dar: “Au doar nu sunt şi eu apostol? Au nu primeşte 
Dumnezeu mărturia mea ca şi a celorlalți? Rogu-vă, dar, să deschideţi mormântul 
ca să mă închin şi eu măcar sfântului ei trup dacă la sfânta sa adormire n-am fost 
vrednic să fiu de faţă”. 


Cuprinşi fiind atunci de milă, ceata apostolilor se sfătui să deschidă mormântul 
spre mângâierea lui Toma. Dar când luară piatra de pe uşa mormântului, îl găsiră 
gol. 


Trupul cel fără de prihană al Maicii Domnului, peste care se revărsase focul 
Duhului Sfânt şi din care se întrupase lisus Hristos, Mântuitorul lumii, nu putea fi 


atins de viermi şi nici de putrezire. Moartea nu avea putere asupra acestui trup, 
care niciodată nu a fost umbrit de păcat. Ci trupul trecător al Maicii Domnului, ca 
şi trupul Fiului Său, a devenit nemuritor. Trupul firesc a devenit duhovnicesc, după 
cum ne spune Scriptura (I.Cor. 15, 44). Trupul Maicii Sale, Domnul cu puterea 
Lui l-a înălţat la cer şi l-a aşezat de-a dreapta slavei Sale, aşa cum a proorocit 
psalmistul, când a zis: “Șezut-a Împărateasa de-a dreapta Ta, îmbrăcată în haina 
aurită şi preaînfrumuseţată... Pentru aceasta popoarele te vor lăuda în veac şi în 
veacul veacului” (Ps. 44, 11,21) 


Mormântul în care fusese aşezat trupul Maicii Domnului, când l-au deschis Sfinţii 
Apostoli, l-au găsit plin de o negrăită mireasmă, iar în jur, din când în când, se mai 
auzeau glasuri de îngeri, ce preamăreau pe Născătoarea de Dumnezeu, zicând: 


Abia acum au înţeles Sfinţii Apostoli şi împreună cu ei toţi creştinii ce se aflau 
de faţă, de ce Toma n-a fost adus de puterea lui Dumnezeu, la înmormântarea 


Maicii Domnului, ca el să fie martorul tuturor veacurilor, că Maica Domnului a 
fost înălţată de către Fiul său, cu trupul la cer. 


Sfinţii Apostoli şi după ei toţi creştinii de atunci, de la început şi până astăzi, la 
praznicul Adormirii Maicii Domnului, cu credinţă şi cu umilinţă cântă: 


De-a lungul tuturor veacurilor, în faţa icoanei Maicii Domnului, toţi creştinii s-au 
rugat cu credinţă şi cu umilinţă, zicând: 


(Episcop Justinian Chira , Viaţa Maicii Domnului, Editura Episcopiei ortodoxe 
a Maramureşului şi Sătmarului.) 


Părintele Iachint Unciuleac - Cuvânt la Adormirea Maicii Domnului 


Părintele Iachint Unciuleac - Cuvânt la Adormirea Maicii Domnului: 


https://www.academia.edu/105605755/P % C4% 83rintele_ Iachint _Unciuleac Cuv 9% C3% A2 
nt la Adormirea Maicii Domnului 


https://archive.org/details/cuvant-la-ador-md 

“Apostoli de la margini, adunaţi-vă aici, in satul Ghetsimani, îngropaţi trupul 
meu, iar Tu, Fiule şi Dumnezeul meu, primește duhul meu.” (Svetilna prazni- 
cului) 


Iubiţi credincioşi, cu un glas ca acesta, a chemat oarecând Maica Domnului pe cei 
doisprezece slăviţi apostoli, ce vesteau în toată lumea pe Hristos, ca să o petreacă 
pe ultimul ei drum de pe pământ. Cu un glas ca acesta, ne cheamă Stăpâna noastră 
şi pe noi, credincioşii, ca să ne adunăm o dată pe an la un loc, pentru a cinsti 
praznicul Adormirii ei cu smerite rugăciuni şi cântări de laudă. Și ecoul acestui 
glas a răsunat adânc în sufletele noastre şi ne-a-ndreptat astăzi paşii pe cărarea cea 
mult umblată a Sfintelor biserici, umplându-ne inimile de negrăită bucurie du- 
hovnicească. 


ŞI iată cum s-a mutat de pe pământ Preasfânta Fecioară Maria: După înălțarea Sa 
la Cer, Mântuitorul a încredinţat pe prea curata Maica Sa celui mai iubit ucenic 
al Său, Sfântul loan evanghelistul. În casa acestul Sfânt Apostol, a petrecut 
Maica Domnului timp de cincisprezece ani până la Slăvita sa mutare, fiind 
nelipsită de la toate adunările Sfinţilor apostoli, de la rugăciunea cea soborni- 
cească şi de la agape. 


Unii Sfinţi părinţi mai adaugă că Maica Domnului a propovăduit o vreme 
Evanghelia lui Hristos în Insula Cipru, în Efes și în Sfântul Munte Athos. lar 


către Sfârșitul ei, retrăgându-se iarăşi în lerusalim, a petrecut numai în post, în 
milostenii şi sfinte rugăciuni pe care obişnuia să le facă singură în grădina 
Ghetsimani, acolo unde S-a rugat cu sudori de sânge Preaiubitul ei Fiu. 


Pe când era odată la rugăciune, apropiindu-i-se vremea adormirii ei, i s-a vestit 
de către Gavriil, cu trei zile mai devreme, că a sosit ceasul mutării sale la dulcele 
ei Fiu, lisus Hristos. Bucurându-se nespus, a alergat mai întâi la rugăciune în 
Ghetsimani, apoi, mulțumind pentru toate lui Hristos, s-a întors la Ierusalim, să 
gătească toate cele de îngropare. A chemat îndată pe rude, pe prietene și pe 
văduvele ce se hrăneau în casa sa, le-a vestit apropiata ei mutare de pe pământ 
și, după ce le-a învățat multe cuvinte de folos, mângâindu-le inimile sfășiate de 
întristare, a început a-şi găti patul. 


e slăviţii lui Hristos 
mare întristare, văzând pe Maica Domnului — singura lor mângâiere — că se 
duce din cele de aici. Apoi, mult mângâindu-i și pe ei şi îndemnându-i să 
vestească peste tot Evanghelia lui Hristos, îndată s-a luminat faţa ei, iar casa s-a 
umplut de bună mireasmă. Și, în clipa aceea, a adormit Maica Domnului nostru 
lisus Hristos, dând tuturor celor bolnavi vindecare de orice suferinţă. 


După ce s-au împărțit multe milostenii la cei săraci și s-au dat la două văduve 
veșminte ale Maicii Domnului - brâul și cu omoforul, aşa cum singură poruncise 
— tot norodul, ținând făclii în mână, a pornit cu acel sfinţit pat către satul 
Ghetsimani, unde era gătit mormântul ei. Pe cale, s-au făcut multe vindecări de 
boli cu cei binecredincioşi. 


Numai unui evreu necredincios, care se grăbea să răstoarne de pe pat trupul 
Maicii Domnului, i s-a adus aspră pedeapsă pentru îndrăzneala sa, tăindu-i-se 


mâinile cu sabia de către un înger. Dar, îndată crezând, a fost iarăși vindecat 
împreună cu toţi cei de un gând cu el. 


Ajungând la mormânt, 1 s-a uns trupul cu miresme și, înfășurându-se cu giulgiu de 
in, s-a aşezat înlăuntru şi s-a pus o lespede de piatră la uşa mormântului. După rrei 
zile, venind și apostolul Toma din India, a dorit să vadă măcar trupul Maicii 
Domnului, ca să se mângâie și el puţin. Dar, o, minune! Desfăcându-se mor- 
mântul, nu s-a mai aflat ci numai 
singure giuloiurile, căci trupul ei 


Și, astfel, s-au risipit iarăși apostolii, fiecare la ale sale. lar când se mai adunau 
împreună la Ierusalim la agape, puneau pe Scaunul din mijloc, unde stătea mai 


înainte Maica Domnului, o bucată de pâine, în amintirea ei, ce se chema 
“panaghia ”, adică, * ”. La Sfârşițul mesei, înălțau acea 


bucată de pâine în Sus, întru pomenirea adormirii ei, apoi cu toții gustau din ea, 
ca dintr-o pâine cu totul sfinţită. 


Iubiţi credincioşi, 

V Astăzi s-a mutat de pe pământ cortul cel ceresc, tronul cel de heruvimi, 
scaunul Fiului lui Dumnezeu. 

Y Astăzi, a adormit roaba Domnului, Maica Domnului nostru, Mama întregii 
omeniri. 

V Astăzi, s-a despărțit de cele pământeşti cea mai sfântă fiinţă omenească, cea 
mai binecuvântată între femei, cea mai devotată mamă! 

V Astăzi, s-au închis ochii cei mai limpezi, care au văzut atâtea taine şi au 
slobozit atâtea izvoare de lacrimi. 

V Astăzi, a tăcut limba cea mai neobosită în rugăciuni, care a vorbit de atâtea 
ori cu îngerii, care a dat nume Fiului lui Dumnezeu și a descoperit taine 
negrăite. 

V Astăzi, s-au aşezat pe piept mâinile cele mai nevinovate: de Fecioară şi de 
Maică, ce au legănat cu sârguinţă pe Hristos, care s-au înălțat de atâtea ori 
la rugăciune, care s-au binecuvântat cu atâtea minuni şi milostenii. 

V Astăzi, a încetat să bată inima celei mai desăvârșițe mame, în care au 
încăput atâtea taine, atâtea bucurii și lacrimi, atâtea săltări de veselie şi 
lovituri de sabie! 

V Astăzi, s-a învăluit cu giulgiu faţa aceleia care a umbrit cu milă faţa întregii 
omeniri. 


Astăzi, s-a mutat cu pace aceea care a împăcat prin [Hristos pe om cu 
Preamilostivul Dumnezeu. 

Astăzi, a intrat întru odihnă aceea care a liniştit inimile şi sufletele 
omenești. 

Astăzi, S-a rupt o floare — cea mai frumoasă din câte au fost pe pământul 
acesta. 

Astăzi, S-a scuturat un trandafir, s-a mutat un crin la cer — crinul 
dumnezeieştii feciorii. 

Astăzi, s-a luat dintrre noi Maica Dumnezeului nostru, mijlocitoarea 
mântuirii noastre, acoperământul sufletelor noastre, candela cea veșnic 
aprinsă, Fecioara cea pururea vie, comoara cea nefurată, rugul cel ne- 
mistuit de foc, lâna cea plină de roua Duhului Sfânt. 

Astăzi, s-a luat de la noi podoaba Nazaretului, bogăţia Bisericii, 
Apărătoarea creștinătății, Biserica cea mai de taină, chivotul dumnezeirii, 
cămara cea încuiată, ușa cea nedeschisă de minte de om, muntele cel netăiat 
de înțelepciunea cuvântului. 

Astăzi, s-a înnoit casa lui Dumnezeu, astăzi, s-a închis cartea cea Scrisă cu 
slove de foc, astăzi, s-a luat de pe pământ vasul Duhului Sfânt în care nu 
apă, nu hrană, nici mană cerească s-a pus, ci însăşi văpaia Dumnezeirii s-a 
odihnit, fără a se arde, fără a se mistui. 

Astăzi, a adormit cu pace mijlocitoarea tuturor creştinilor, îmbărbătarea 
Apostolilor, nădejdea cea bună a preoţilor, acoperitoarea călugărilor, 
hrănitoarea sărmanilor, mângâietoarea văduvelor, primitoarea străinilor, 
alinarea bolnavilor, încununarea fecioarelor, veselia pruncilor, bucuria 
tuturor mamelor. 

Astăzi, s-a mutat de pe pământ la cer Maica Domnului și Mama sufletelor 
noastre, aceea care va rămâne în veci şi Maică, şi Fecioară, și pentru toți 
mijlocitoare. 


Pe aceasta, o laudă cu lacrimi Petru, pentru aceasta grăieşte Pavel, pentru mutarea 
ei suspină apostolii, pentru adormirea ei se tânguiește Ierusalimul, suspină micul 
Nazaret, plâng sărmanii şi orfanii, mamele și fecioarele și toți săracii pământului. 
Dar, în același timp, pe aceasta o laudă îngerii în ceruri, o cinstesc heruvimii şi 
serafimii, o odihnesc puterile de sus, o slăvesc creştinii de jos, o prea mărește 
Biserica cu alese rugăciuni şi cântări de laudă. 


Aceasta înţelegând-o toată zidirea lui Dumnezeu, în decursul celor douăzeci de 
veacuri, s-a silit să cinstească pe Maica Domnului cu tot ce păstrează în ea mai 
curat, mai Sfânt, mai de preț. Florile și-au adus podoaba lor: crinii — aroma, 
trandafirii — petalele, busuiocul — mirosul. Păsările şi-au adus cântecul lor 


nevinovat, soarele — razele cele de foc, luna — gingășia ei, cerul — zările albastre, 
codrii — tăcerea lor, munţii — singurătatea, văile — murmurul izvoarelor, câmpiile — 
aroma florilor, iar marea — freamătul valurilor. Culorile și-au adăugat și ele 
frumuseţea, iar oamenii — darurile lor. Cântăreții, dregându-și glasul, au cântat 
Fecioarei Maria cele mai alese melodii; pictorii, amestecându-și vopselele, au 
impodobit sfintele ei icoane şi biserici cu cele mai mișcătoare culori. Preoţii i-au 
înălțat cele mai alese rugăciuni, cele mai frumoase imnuri, cele mai deosebite 
slujbe. Căci ei i se cuvin cele mai frumoase, cele mai alese cântări, cele mai de 
preț podoabe, cele mai curate inimi de fecioare, de mame, de creştini. 


Se cade, dar, ca nici noi, credincioşii, să nu lipsim de la praznicul cel luminat al 
Adormirii Născătoarei de Dumnezeu. 

P Veniţi, deci, fraţi creştini de pretutindeni, nu în satul Ghetsimani, ci în 
Biserica lui Hristos, ca să împodobim praznicul Stăpânei noastre cu smerite 
cuvinte de laudă şi cântări duhovniceşti. 

P Veniţi, râvnitorilor apostoli care încă vă trudiți pentru Evanghelia lui 
Hristos, ca să petrecem pe ultimul ei drum pe Maica Dumnezeului nostru. 

P Veniţi, smeriţilor călugări, ca să petrecem împreună la mormânt pe 
Apărătoarea sufletelor noastre. 

P Veniţi, cinstitelor femei şi voi, adevărate mame, care v-aţi sfinţit mâinile cu 
nașterea de fii şi v-aţi impodobit casa cu zâmbet de copii ca, într-un cuget, 
să lăudăm adormirea celei mai sfinte femei. 

P Veniţi şi voi, neîntinatelor fecioare şi toți cei ce trăiţi în sfântă curăţie, ca să 
sărutăm cu lacrimi pe aceea care a fost şi Maică şi a rămas de-a pururea 
Fecioară. 


Veniţi toţi şi toate, mici şi mari, tineri și bătrâni, Simpli și învăţaţi, cu toţii siliţi- 
vă să împodobim praznicul Adormirii Maicii Domnului cu tot ce avem în 
sufletele noastre mai bun, mai Sfânt, mai luminat. Și cei fierbinţi la suflet, şi cei 
căldicei la un loc adunaţi-vă. Și cei îndestulaţi, și cei flămânzi, la aceeaşi masă 
așezaţi-vă. Și cei ce aţi postit, ca şi cei ce nu aţi putut posti în Postul Maicii 
Domnului din același ospăț duhovnicesc gustaţi. Și cei mângâiaţi, şi cei 
întristaţi, şi cei mulțumiți, şi cei necăjiţi, şi cei ce simţiți bucurii în Suflet, ca şi 
cei ce purtaţi lacrimi în ochi, cu toţii veniţi, ca împreună să ne rugăm, să lăudăm 
şi să prăznuim Adormirea Preasfintei Născătoare de Dumnezeu. 


Nici unul din fu Bisericii să nu lipsească. Nici rob, nici slobod, nici mic, nici 
mare, nici păcătos, nici vrednic. Şi, împreună cu voi, aduceţi Stăpânei noastre 
daruri alese şi de preţ — nu aur, nici argint, nu podoabe de mărgăritar, nici haine 
scumpe, nici feţe împodobite, nici inimi pline de îngâmfare. Ci aduceţi împreună 


cu voi inimi pline de fapte bune, suflete stăpânite de dragostea lui Hristos, cugete 
îmbrăcate în veşmânt de smerenie, gânduri îngrădite cu sfânta rugăciune, ochi 
senini împodobiţi cu lacrimi, mâini sfințite prin milostenie, braţe binecuvântate cu 
naşterea de fu, limbi dăruite cu cântări duhovniceşti, trupuri împodobite cu 
neîntinata feciorie, feţe senine de creştini. Căci acestea sunt podoabele noastre. La 
acestea, adăugaţi încă şi credinţa cea vie ce vă stăpâneşte, dragostea care vă că- 
lăuzeşte, râvna mântuirii, bucuria inimii, sinceritatea, umilinţa, căldura Duhului 
Sfânt. Fiecare din noi să aducă câte ceva. 


Iar cel care nu are nimic cu ce împodobi icoana Adormirii Maicii Domnului să-i 
dăruiască măcar o mică rugăciune, o metanie, un cuvânt bun sau cel puţin un 
singur fir de floare să aşeze sub icoana ei şi acest mic dar poate face mai mult decât 
cei doi bănuţi ai văduvei. 


lubiţi credincioşi, sunt mai bine de douăsprezece ore de când clopotele vestesc 
praznicul Adormirii Maicii Domnului, de când uşile bisericii sunt deschise şi sânii 
ei plini de credincioşi, de când stranele răsună de duioasele cântări ale Prohodului 
însoțite de rugăciuni şi cuvinte de laudă. Dar, pentru a dobândi întotdeauna 
ajutorul și mijlocirea Preasfintei Stăpâne de Dumnezeu Născătoare ce se roagă 
neîncetat pentru noi Preasfintei Treimi, nu ne este de ajuns numai atât. Este 
neapărată nevoie să urmăm, după putere, şi pilda vieţii ei. Altminteri, fără folos 
vor rămâne rugăciunile noastre, fără ecou cântările, fără valoare cuvintele noastre 
de laudă, fără sens buchetele de flori pe care le așezăm cu grijă sub icoana Maicii 
Domnului. 


Dealtfel, ne este cunoscut că omul, în toate împrejurările vieţii sale, simte nevoia 
unor mijlocitori care să-l sprijine, să-l îmbărbăteze, să vorbească pentru el. Poate 
fiecare dintre noi am fost mânaţi de nevoie să batem la uşa cuiva care ne-ar putea 
face bine. Ştiţi ce fior ne stăpâneşte atunci, cu câtă greutate urcăm treptele casei, cu 
câtă emoție batem la ușă, cu câtă înfrigurare aşteptăm dinăuntru un răspuns şi dacă 
ni se deschide uşa, cu câtă încetineală păşim pragul şi începem a ne spune păsul 
inimii. Ba, de multe ori, ieşim ieşim de acolo fără să aflăm ceea ce căutăm. Dacă 
am avea un prieten să mijlocească la ușă şi la inima aceea, de multe sudori, emoţii 
şi lacrimi am fi scutiţi şi mult mai degrabă ni s-ar îndeplini cererile noastre! 


Tot aşa şi în viaţa creştină. Nu putem merse pe urmele lui Hristos, nu ne putem 
împărtăşi din bucuria Slavei Lui dincolo de mormânt fără să avem mijlocitori 
care să se roage pentru noi, care să vorbească în locul nostru, care să bată 
pentru noi la ușa milostivirii lui Dumnezeu. Și aceştia sunt toţi Sfinţii din cer, 
începând cu Stăpâna noastră de Dumnezeu Născătoare şi pururea Fecioara 


Maria. Aşadar, pentru a dobândi ajutorul ei cel puternic în necazuri, în boală, în 
supărări, în tot felul de ispite, trebuie să urmăm cu multă evlavie pilda vieţii ei. 


Maica Domnului este adevărată pildă de smerenie, de rugăciune, de milostenie, 
de feciorie, de ascultare, de dragoste, de mamă devotată. Să urmăm, deci, în toate, 
Maicii Domnului nostru. În rugăciune, cât mai mult stăruiți; de Biserică, niciodată 
nu vă depărtaţi; cu toţi oamenii, fără deosebire, trăiţi în dragoste și pace. De săraci, 
nu vă îngretoșaţi; de naştere de fii, niciodată nu vă lepădaţi; fecioria și curăţia, ca 
pe cele mai alese flori să le păziţi. De ură, de răzbunare, de judecăţi și ceartă, în 
toată viaţa să fugiţi; în boli fiind, nu slăbiţi; în ispite căzând, nu vă pierdeţi; în 
sărăcie ajungând, nu cârtiți; pe patul de moarte zăcând, nu deznădăjduiţi, ci, 
neîncetat rugându-vă, cereți mila și ajutorul Maicii Domnului.Sănătoşi fiind, 
cercetaţi pe cei din suferinţă; îndestulați de pâine, nu uitaţi de săracii lui Hristos. 
Pace în suflet având și în casa dumneavoastră, împăcaţi pe cei certaţi, liniștiți pe 
cei tulburaţi şi mare plată în cer veţi dobândi prin mijlocirea Stăpânei noastre. 


Pe lângă toate acestea, nu uitaţi că înaintea noastră se află o ușă încuiată pe care, 
vrând noi sau nevrând, va trebui odată să o deschidem. Este ușa morţii. Și numai 
Dumnezeu ştie ce ni s-a gătit dincolo. Dar, de vom urma vieţii cele curate a 
Apărătoarei noastre, vom dobândi şi în ceasul acela înfricoşător mijlocirea ei şi aşa 


vom trece pragul acestei vieţi cu multă nădejde şi pace în suflet. 


Cu nişte îndemnuri ca acestea, întoarceţi-vă la casele dumneavoastră, acolo unde 
vă aseaptă toţi cei dragi, acolo unde vă aşteaptă bucuriile și lacrimile vieţii, 
suferinţele și încercările familiei, acolo unde vă așteaptă sapa, furca sau 
condeiul cu care vă câștigați pâinea cea de toate zilele și nu uitaţi de pilda vieţii 
Maicii Domnului, nici de sfaturile Bisericii. 


Și, pentru ca să ne arătăm recunoştinţa faţă de Stăpâna noastră, să facem început de 
fapte bune chiar din ziua aceasta. Să începem cu sfânta rugăciune, pe care Maica 
Domnului a iubit-o atât de mult. Întorcându-ne, aşadar, pe cale, să zicem fiecare 
din noi, în cugetul nostru, o mică rugăciune către Apărătoarea noastră, după râvnă 
şi putere. Un acatist, un paraclis, o cântare de laudă sau măcar să rostim de mai 
multe ori cuvintele acestea: 

Amin. 


ES PARINŢI, (PP PARINTELA _ 2 . PĂR IHTUC 
-4 PA SAAR SLCOPA ILI€ 0? UNCĂULIA 


Părinţii Paisie Olaru, Ilie Cleopa, Iachint Unciuleac şi Calistrat înălțând 
rugăciuni Maicii Domnului 


(Extras din cartea “Mari duhovnici români despre Maica Domnului”) 


leromonah loan Buliga - “ Intru adormire lumea nu ai părăsit ...” 


Noul lerusalim 


Omenirea întreagă a aşteptat mii de ani naşterea Mântuitorului, dar nu se putea 
întâmpla lucrul acesta până ce, mai întâi, nu se năştea cea care avea să-L nască pe 
Mântuitorul, acea fecioară plină de har care, precum spun WERE, face cât 
toată biserica; pentru că aşa cum harul îşi are sălaş în Biserica drept-măritoare, 
aşa şi Maica Domnului a fost sălaş harului dumnezeiesc, încât se miră şi 
puterile cereşti cum a fost cuprins în pântecele Fecioarei Maria Cel Necuprins. 
Maica Domnului este Noul lerusalim, Casa Domnului Dumnezeului nostru 
(Psalm 120, 9), Cetate a împăratului tuturor veacurilor, Poarta de Aur pe care a 
intrat Împăratul în lume (cf. lez. 44, 2). 


Ascultă, fiică, şi vezi şi pleacă urechea ta şi uită poporul tău şi casa părintelui 
tău (Psalm 44, 12). În templu, Fecioara Maria a uitat de toate; o copilă umblând 
desculță prin templu, hrănită de îngeri şi îngrijită de drepţi, ea a defăimar toate 
acelea pe care oamenii le numeau măriri: strălucirea lumii şi obiceiurile 
omeneşti, şi „s-a pierdut” în cele sfinte — blândeţea şi curăţia, cuvântul lui 
Dumnezeu şi pacea sufletului; de aceea a dorit împăratul frumuseţea ei (cf. 
Psalm 44, 13); şi toată frumuseţea ei era înăuntru (cf. Psalm 44, 15): strălucirea 


sufletului, cu toate că pe din afară părea simplă şi neştiută de nimeni. Aceasta 
este frumuseţea pe care a ales-o Dumnezeu: a căutat la smerenia roabei Sale. 


Ea este precum Sionul pentru că a crezut în cuvântul Domnului trimis ei: Jază 
roaba Domnului, fie mie după cuvântul Tău (Luca 1, 38). Şi iată: Cei ce se 
încred în Domnul sunt ca muntele Sionului (Psalm 124, 1). Precum a spus 
cuvântul, aşa a făcut: a ascultat, a văzut, a plecat urechea ei şi a uitat de toate ale 
lumii şi iată: 

Ea i-a fost casă şi cetate, zid şi turn şi a odihnit pe braţele sale pe cel ce ţine toată 
lumea, a odihnit la pieptul său pe cel care avea să se odihnească pe cruce de 
osteneala poverii păcatului lumii. A ales Domnul Sionul şi l-a ales ca locuinţa 
Lui. Aceasta este odihna Mea în veacul veacului. Aici voi locui, că l-am ales pe el 
(Psalm 131, 13-14). Să ştie de aici şi cei care de atâţia ani se rătăcesc şi nu ştiu 
când se odihneşte Dumnezeu, Sâmbăta sau Duminica; să şfie că Dumnezeu se 
odihneşte în toate zilele acolo unde este smerenie; şi Sfinţii au ştiut asta şi au 
lăudat pe Dumnezeu spunând: „Două scaune are Bunul Dumnezeu: cerul cel 
prea înalt şi inima celui smerit”. 


Şi iată pe Fecioara Maria scaun al Împăratului, sfeşnicul care a ţinut lumina ce 
avea să lumineze tuturor. Smerenia a ajuns împărăteasă: Stărut-a împărăteasa 
de-a dreapta Ta, îmbrăcată în haină aurită şi prea înfrumuseţată (Psalm 44, 11), 
împodobită cu frumuseţea mai mult decât fiii oamenilor (Psalm 44, 2), căci acolo 
unde omul s-a plecat în smerenie, acolo Dumnezeu a vărsat har peste buzele 
sale. 


Toată slava fiicei împăratului este înăuntru, frumuseţea omului este de fapt 
frumuseţea sufletului său şi nu cum greşit înţelegem noi o frumuseţe vopsită cu 
părul în vânt, Să nu ne boim buzele cu vopsele şi lacuri, ci să ne înfrumusețăm 
buzele cu cuvintele lui Dumnezeu, să nu ne ungem cu unsori pe faţă, ci să 
strălucească faţa noastră de blândeţe şi dragoste nevinovată, să nu ne machiem 
ochii, ci lacrimile să aducă sclipiri în ochi ca podoabe ale smereniei, să nu ne 
punem cercei în urechi, ci să plecăm urechea la cuvântul dragostei lui 
Dumnezeu, şi acestea să fie podoabele noastre, căci: Inima curată este sălaşul 
Tău şi se vede într-însa strălucirea descoperirilor Tale. 


Fericit este pântecele care L-a purtat pe Dumnezeu şi Sânii de la care Acesta a 
supt. Aşa este, dar 


Maica Domnului nu a fost nici cum o femeie oarecare, aşa cum susţin ereticii, ci 
precum crinul între spini (Cânt. Cântărilor 2, 2) aşa a fost ea între femei. Multe 
au fost fecioarele care şi-au dedicat viaţa lui Dumnezeu, însă ca dânsa nu a mai 
fost nici una. Celelalte, când au văzut-o, laude i-au înălţat, iar reginele şi 
concubinele osanale i-au cântat (Cânt. Cântărilor 6, 9). „Ea e numai una 
porumbiţă preacurată, una-i ea la a ei mamă, singură născută în casă ”, cea care 
a adus omenirii acea ramură de măslin, precum oarecând porumbelul lui Noe la 
potop (cf. Facerea 8, 11), care vestea pacea şi milostivirea lui Dumnezeu. 


Fecioara Maria era acel suflet curat de copil. Iată, ne spune Evanghelia că a luat 
Hristos un prunc şi l-a pus în mijlocul lor şi a zis: Adevărat zic vouă: De nu vă veţi 
întoarce şi nu veţi fi precum pruncii, nu veţi intra în împărăţia cerurilor. Deci 
cine se va smeri pe sine ca pruncul acesta, acela este cel mai mare în împărăţia 
cerurilor. Şi cine va primi un prunc ca acesta în numele Meu, pe Mine Mă 
primeşte (Matei 18, 2-5), iar când a mustrat cetăţile pentru necredinţa lor a zis: Te 
slăvesc pe Tine, Părinte, Doamne al cerului şi al pământului, căci ai ascuns 
acestea de cei înţelepţi şi pricepuţi şi le-ai descoperit pruncilor (Matei 11, 25). A 


> A ascuns Dumnezeu acestea şi de acei ce se cred înţelepţi şi pricepuţi în 
ochii lor, cei din veacul acesta, care confundă înţelepciunea cu o nebunie a 
minţii intrând într-un război păgubos al tehnicii materialiste. 

> A ascuns acestea mai ales de cei ce păgubesc sufletele oamenilor, de 
ereticii care propovăduiesc cuvântul lui Dumnezeu fără să-l înţeleagă, 
pentru că nu au cunoscut smerenia. 


Maica Domnului a avut nevoie de un ocrotitor şi de aceea s-a logodit cu dreptul 
Iosif care avea 80 de ani şi care mai fusese căsătorit o dată şi avusese şi alți 
copii, care în Evanghelie sunt numiţi fraţii Domnului. A fost nevoie să se facă 
aceasta pentru că evreii nu ar fi putut concepe, fiind întunecaţi la minte, că o 
fecioară ar fi putut naşte fără a avea bărbat, ei ar fi ucis-o cu pietre, aşa cum şi 
ereticii aruncă cu pietre în Maica Domnului până astăzi. losit nu a cunoscut-o pe 
Maria pentru că acea poartă prin care a intrat împăratul Hristos, precum ne spune 
Proorocul lezechiel: acea poartă va fi închisă şi nimeni nu va intra pe ea pentru 
că Domnul Dumnezeu a intrat pe ea (lez. 44, 2). 


Maica Domnului este grădină încuiată, fântână acoperită şi izvor pecetluit, în 
grădină-i o fântână, un izvor de apă vie (Cânt. Cântărilor 4, 12-15), totu-i taină şi 
iubire, în cămări ascunse mirele se închide, izvorul din inimi la suflet se-ntinde, 


pecetluit. Doar pentru cei smeriţi, el curge totdeauna pentru cei osteniţi, fugari 
din lumea păcatului. 


Totuşi Maica Domnului nu este numai frumoasă şi strălucitoare, ci se spune în 
continuare că este şi ca oastea de război temută (Cânt. Cântărilor 6, 10), şi atunci 
ar trebui Să fim cu mai multă luare aminte la purtările şi faptele noastre, căci se 
ştie că ea este printre noi. 


La unii 


însă nu intra şi, întrebată fiind de acel părinte, a răspuns că se scârbeşte de 
faptele lor, iar la unul neintrând şi fiind întrebată de ce nu a intrat, a spus că din 
cauză că doarme necuviincios. 


Cum spuneam, iată, de aici vedem că aminte va trebui să luăm la vieţuirea 
noastră şi Să nu uităm că mai este şi o lume nevăzută împrejurul nostru; în zadar 
Stingem becul, în zadar închidem uşa, faptele făcute la întuneric se vor arăta la 
judecată în faţa tuturor. 


Cea mai mare cinste pe care poţi să o aduci cuiva este să-i urmezi exemplul. 
Cum o urmăm noi pe Maica Domnului? Vu umblând cu părul în vânt, nici în 
desfătări lumeşti şi nici în agoniseli materiale sau capricii profesionale, ci 


Acolo unde nu ştie nimeni ce se petrece, cea dragă ca Ierusalimul (Cânt. 
Cântărilor 6, 4) şi Mirele Hristos s-au întâlnit şi lucruri nemaiauzite îşi spun, se- 
aude şi o cântare, a cărui viers cine poate să-l spună, nimeni fiind încă în trup legat, 
şi de aceea îi spune Cântarea Cântărilor, căci ea este pentru Noul Ierusalim. 


lerodiacon Visarion lugulescu - Predică la praznicul adormirii Maicii 
Domnului 


«. Că iată de acum mă vor ferici toate neamurile! (Luca, 1, 48) 


Fraţi creştini, se apropie 2000 de ani de când această proorocie a fost spusă de o 
fecioară săracă, într-unul din cele mai mici oraşe din Iudeea. Această fecioară 
necunoscută locuia într-o colibă modestă în pământul Hebronului şi se mângâia cu 
aceste cuvinte în care credea cu statornicie. Au trecut atâţia ani şi iată că aceste 
cuvinte se împlinesc înaintea ochilor noştri. 


Ştim cu toţii că în toate timpurile popoarele au înconjurat cu cinste pe împărații lor, 
precum şi pe cei care şi-au jertfit geniul şi munca pe altarul patriei, ridicându-le în 
semn de recunoştinţă, statui şi monumente. 


Biserica, însă, aduce laudă sfinţilor martiri care au suferit pentru dreapta credinţă, 
cântându-le imnuri sfinte şi păstrându-le sfintele moaşte în locaşurile sale. 


In familiile creştine copiii poartă respect şi dragoste către părinţii lor, iar, după ce îi 
conduc pe ultimul drum, le păstrează o dulce amintire, privind cu lacrimi în ochi 
chipurile lor în tablourile rămase. 


Dar, oare, noi creştinii nu suntem datori să avem respect şi să venerăm pe regina 
creştinismului? Dacă oamenii mari, vestiți, sunt vrednici de recunoştinţa noastră, 
cu cât mai mult trebuie să cinstim pe Împărăteasa Cerului, care este cea mai mare 
făcătoare de bine a noastră şi care ne-a deschis porțile fericirii veşnice! Prin Ea am 
redobândit viaţa sufletului nostru, căci Sfânta Fecioară Maria este mai presus de 
toate femeile, aleasă mai înainte ca să fie Maica lui Dumnezeu şi a fost plină de 
Duh Sfânt şi de har. 


Viaţa ei a fost nepătată de păcat şi moartea nu a răpit-o ca pedeapsă pentru păcatele 
sale, căci trupul ei nu a fost supus putreziciunii în mormânt, ci s-a înălțat la cer 
împreună cu sufletul, la slava lui Dumnezeu şi a Fiului Său. 


Sfânta Fecioară Maria n-a avut niciodată pe cineva asemenea ei, nici în cer, nici pe 
pământ. Numai Dumnezeu este mai presus de ea şi s-ar putea spune că însuşi 
Dumnezeu s-a coborât mai jos decât ea, căci a ales-o ca Maică a Lui din care să se 
întrupeze şi din al cărui piept să se hrănească. Noi, pentru a lăuda pe Fecioara 
Maria şi a vorbi cu demnitate, după cuviinţă, nu este de-ajuns numai o singură 
cuvântare, căci nu putem găsi cununi de laudă după vrednicie, oricâtă bunăvoință 
am avea. 

Rog, însă, pe Fiul său să-mi dea harul trebuincios, punând cuvinte potrivite în 
cugetul inimii mele, ca să lumineze Sfântul Duh toate inimile ascultătorilor şi să 
poată rodi fapte pentru viaţa veşnică. 


Mai întâi, să audă toate popoarele, toți creştinii şi păgânii, credincioşii şi 
necredincioşii că, dacă noi numim pe Sfânta Fecioară Doamna şi Împărăteasa 
noastră, aceasta nu este o născocire a evlaviei creştine, căci această demnitate n-a 
luat naştere în închipuirea strămoşilor noştri, ci, auziţi, însuşi Duhul Sfânt a vestit 
înalta ei demnitate. El este care a lăudat-o prin gura profeților, şi, luminat de EI, 
David împăratul vedea Împărăţia lui Hristos că se întindea de la apusul şi până la 
răsăritul soarelui. De-a dreapta lui Hristos, David a văzut pe Maria împărăteasă 
mai înaltă decât toate puterile cereşti şi ne-o arată lângă Cel Atotputernic care 
depune pe capul ei o coroană de pietre scumpe. 


Datorită virtuţilor sale, Sfânta Fecioară este încununată din timpul vieții sale 
pământeşti, căci ea este ca un crin curat. Împăratul Solomon o vede ca pe regina 
florilor, mai înaltă decât codrii din Liban. Eva şi multe urmaşe ale ci au născut 
copii păcătoşi şi criminali, iar Preacurata Fecioară a născut pe Omul-Dumnezeu 
fără de păcate, care a mântuit pe toți oamenii. Sfânta Fecioară străluceşte ca un 
soare şi este icoana cea mai curată a sfinţeniei dumnezeieşti. 


Despre ea zice Sfântul Apostol loan că are ca veşmânt soarele, luna sub picioare şi 
pe cap o coroană de 12 stele. La adormirea ei au venit îngerii şi au luat-o cu trup şi 
suflet, aşezând-o pe tron, lângă Împăratul Slavei. lată la ce înălţime se află 
Împărăteasa noastră a creştinilor şi iată cum se împlinesc profeţiile care au arătat că 
o vor ferici toate neamurile. Împlinirea acestei proorociri a fost şi în ţara noastră, 
unde mulți domnitori au zidit multe biserici în cinstea ei, îngenunchind înaintea 
icoanei sale. 


Să amintim pe Ştefan cel mare, Neagoe şi Matei Basarb, Constantin Brâncoveanu, 
care au ridicat o mulțime de biserici cu hramul Adormirii Maicii Domnului şi 
credem că este suficient. 


Dumnezeu atât de mult a iubit-o pe Sfânta Fecioară Mania încât i-a dat pe Unicul 
Său Fiu, care nu s-a ruşinat de sânul Preacuratei Sale Maici. Mântuitorul s-a supus 
ei în timpul vieţii Sale pământeşti şi, când era răstignit pe Cruce, a încredinţat ei, 
ca unei Maici, toată lumea creştină. A încununat-o cu slavă şi cinste şi a pus-o de-a 
dreapta Sa, în calitate de regină. Dar, cine poate să laude după vrednicie pe aceea 
care este mai presus decât toată lauda? 

Monumente religioase se unesc cu mărturiile istorice pentru a arăta vechimea 
închinăciunii ce se cuvine Sfintei Fecioare Maria, preoţii, regii, împărații, pictura, 
sculptura, poeţii şi scriitorii din primele secole ale creştinismului din evul mediu şi 
din epoca noastră, toate generaţiile aduc tributul lor de respect, de recunoştinţă şi 
de laudă smeritei fecioare din Nazareth. Toată lumea creştină, în decursul vea- 
curilor, a cunoscut puterea ei cea mare şi a simţit ajutorul ei în chpele grele. 


Biserica Ortodoxă are o carte numită Minunile Maicii Domnului, pe care, poate, 
mulți le-aţi citit şi aţi luat cunoştinţă de faptele minunate. Voi aduce acum şi trei 
mărturii din Sfânta Scriptură, unde se vorbeşte despre alegerea Sfintei Fecioare 
în lucrarea dumnezeiască. 


=> Prima şi cea mai veche se găseşte la Facere, cap. XĂVIII, ver. 10, unde se 
vorbeşte de visul patriarhului lacov, care a văzut o scară, ce unea cerul cu 
pământul, pe care coborau şi urcau îngerii lui Dumnezeu. Pe când Iacov 
privea uimit această frumuseţe minunată, a auzit glasul lui Dumnezeu care 
I-a binecuvântat. El s-a înspăimântat şi, deşteptându-se, a socotit că în locul 
acela este Poarta Cerului. 


Scara din visul patriarhului lacov este Sfânta Fecioară Maria, căci pe această scară 
s-a coborât Dumnezeu, lisus Hristos şi S-a întrupat din pântecele său. Fecioara 


Maria este casa lui Dumnezeu şi Poarta Cerului şi numai cei ce recunosc aceasta 
vor intra în Impărăția lui Dumnezeu. 


Vai de toţi cei care n-o cinstesc pe Maica Domnului şi care aduc hule împotriva 
cinstei sale, căci sunt şi de aceştia, o mulțime de ticăloşi, unii susţinând chiar că a 
mai avut şi alți copii, atât de întunecat le este capul. 


=> A doua mărturie o găsim la proorocul lezechil care spune în vedenia sa cum 
a fost luat şi dus pe calea uşii sfinte ce duce spre răsărit, iar uşa aceasta era 
încuiată. A auzit atunci glasul Domnului, care i-a spus că uşa nu se va 
deschide şi nimeni nu va trece printr-insa, căci Domnul Dumnezeul lui 
Israel va intra printr-însa. 


Dacă citeşte cineva toate acesta, neluminat de duhul lui Dumnezeu sau cu alt 
interes, nu poate înţelege Sfânta Scriptură, căci în ea se ascund taine mari. 


lată, uşa cea încuiată este preacurata Fecioară Maria, căci printr-însa a intrat şi a 
ieşit Mântuitorul lisus Hristos, nestricând pecetea fecioriei, aşa cum străbate raza 
soarelui prin geam. 
=> A treia mărturie o găsim tot în Vechiul Testamentul la Paralipomena cap. 
XIII, ver. 1, unde se spune că împăratul David a trimis nişte oameni ca să 
aducă dintr-o localitate Chivotul Domnului. Acest Chivot era un fel de ladă 
poleită cu aur în care se aflau tablele legii, primite de Moise din mâna lui 
Dumnezeu. Deasupra acestui chivot erau doi heruvimi de aur. Preoţii, tot 
poporul şi însuşi împăratul însoțeau în sunetul harfelor şi chitarelor carul în 
care se găsea Chivotul şi care era tras de boi. Ajungând la o cotitură, boii 
au smucit, iar Chivotul sta să se răstoarne. Atunci, un om din mulțime a 
întins mâna să-l sprijine, dar a murit pe loc. Văzând moartea lui Uza (căci 
aşa îl chema), împăratul David s-a întristat şi s-a temut, totodată. Astfel, de 
frică, nu a mai dus Chivotul în cetatea lui, ci l-a aşezat în casa lui Obed 
Edom, pe care Domnul a binecuvântat-o. 


Vedeţi, fraţi creştini, că Dumnezeu n-a suferit nici să fie atins cu mâna acesta 
chivot care închipuia pe Sfânta Fecioară Maria?! Dar, ce se vor face acei nelegiuiți 
care ating cu limba ascuţită sfințenia şi fecioria Împărătesei Cerului? Unde vor 
băga capul hulitorii şi necredincioşii care aduc insulte Maicii Domnului prin care 
ne-a venit mântuirea? 


Chivotul despre care am vorbit îl au toate bisericile creştine ortodoxe şi se află pe 
masa Sfântului Altar, iar în el se păstrează cutiuţa cu Sfânta Impărtăşanie. Chivotul 


este închipuirea Maicii Domnului, Casa lui Dumnezeu, Poarta Cerului, Uşa Raiului 
iar Sfânta Împărtășanie închipuie cuvântul lui Dumnezeu care se află în biserica 
slavei Sale. Dacă aşa stau lucrurile, nu se cuvine şi nu este drept a cinsti şi noi şi a 
aduce închinăciunile noastre Împărătesei Cereşti? Dacă însuşi Dumnezeu a cinstit- 
0, a iubit-o şi a păzit-o, cu cât mai vârtos trebuie să-i aducem mulțumirile şi 
închinăciunile noastre, noi păcătoşii şi nevrednicii? 


Dacă este drept ca toţi copiii să iubească şi să venereze chiar pe mamele lor, apoi 
cu atât mai mult se cade să iubim şi să venerăm şi noi pe Maica Domnului, care 
este Maica noastră a creştinilor. Nimic nu este mai drept, nimic nu este mai 
CUVIINCIOS, decât a venera pe aceea pe care Dumnezeu şi-a făcut-o maică a Lui şi 
pe care îngerii şi arhanghelii o laudă în cer. Să se ruşineze, deci, toţi sectanţii, să se 
îmbrace cu blestem şi să piară toţi hulitorii Maicii Domnului, care este ocrotitoarea 
creştinilor şi salvatoarea omenirii. 


Sfânta Fecioară Maria este scăparea noastră din nevoi, apărătoarea noastră în 
primejdii, mângâietoare în suferinţe, mijlocitoare către Dumnezeu şi scăparea 
păcătoşilor care se întorc cu căinţă la Fiul Său. Nimic mai curat, nimic mai dulce, 
nimic mai sfânt ca numele de mamă. O mamă bună este un înger văzut pe care 
Dumnezeu l-a pus lângă noi ca să ne sprijine în lupte şi să ne mângâie în suferinţe. 
Cel din urmă cuvânt pe care-l murmură buzele muritorului este numele scump de 
mamă. Fie bărbat sau femeie, fie copil sau bătrân, pe patul morţii toţi murmură 
cuvântul mamă, pentru că o mamă întotdeauna este gata a se jertfi pentru fiul său. 


Fraţi creştini, aşa e Sfânta Fecioară Maria, mama noastră a creştinilor, care este 
gata să nu ne refuze rugăciunile şi să nu ne părăsească în necazuri şi primejdii, 
dacă o chemăm în ajutor. Dar acum, maica noastră prea bună este supărată şi mult 
întristată pe neamul omenesc care s-a pus în slujba satanei. Astfel, o parte din 
femei despart pe tată de copii, despart pe copii de Împărăţia Cerului, lăsându-i să 
umble în întunericul patimilor. O parte dintre femei îşi omoară pruncii nevinovaţi 
în multe chipuri şi s-au rătăcit de la adevăr, nevoind să mai audă de învăţătura şi 
biserica lui Dumnezeu şi, astfel, trăiesc în petreceri şi desfrânări. 


Maica Domnului este supărată pentru că ştie ce-i aşteaptă pe toți aceşti nelegiuiți. 
Ea vede de acolo, de pe tronul slavei sale, aceste nelegiuiri şi aceste suflete 
pierdute, care nu vor să ţină seama că s-a plătit atât de scump de către Fiul său, 
lisus Hristos, răscumpărarea neamului omenesc. Amarnic vor plânge şi în zadar 
vor mai cere ajutor când se vor trezi în flăcările iadului şi în chinurile veşnice. Să 
audă acum toţi păcătoşii pământului, să se întoarcă degrabă toți deznădăjduiții şi 
rătăciţii şi să vină din calea rătăcirii. Să împreunăm mâinile cu toţii în locaşul lui 


Dumnezeu cel sfânt şi să cerem sprijinul şi apărarea noastră sub povăţuirea şi 
protecţia prea curatei Fecioare Maria, zicând şi noi împreună cu toți creştinii: 


Rugăciune 


Bucură-te, Fecioară şi Maica lui Dumnezeu, Templul cel viu şi nemuritor al dum- 
nezeirii, comoara şi lumina lumii, cinstea fecioriei, sprijinitoarea credinţei orto- 
doxe! Bucură-te, Împărăteasă, care ai născut pe Dumnezeu spre mântuirea nea- 
mului omenesc! Ajută-ne, dar, ca să stingem focul patimilor şi războiul cel lăuntric 
să înceteze. Mijloceşte la Fiul Tău şi Dumnezeul nostru ca să ne dea har să imităm 
şi noi virtuțile tale. Fă, cu rugăciunile tale, să înceteze toată tulburarea demonilor 
de pe pământ, să se sfărâme toată rătăcirea şi să se risipească toate vrăjitoriile şi 
spurcăciunile. Să biruiască lumina Evangheliei şi adevărul, să se stingă minciuna şi 
să triumfeze creştinii drept măritori întru Împărăţia Fiului tău, Fecioară Marie, Îm- 
părăteasa noastră a tuturor creştinilor, ca să fim şi noi acolo în vecii vecilor. Amin. 


(Extras din cartea: Pr. lerodiacon Visarion lugulescu - Predici) 


Pr. lon Cârciuleanu - Adormirea Maicii Domnului 


Printre persoanele sfinte, stabilite de Dumnezeu spre a lua parte la opera de 
mântuire a neamului omenesc, Prea Curata Fecioară Maria ocupă un loc distinct, 
delicat, unic, ca fiind Maica Domnului, "Mireasa cea cu totul fără prihană”, "făclia 
luminii celei neapropiate şi nădejdea sufletelor noastre". Ea este fiinţa prea aleasă 
care s-a ridicat pe culmile desăvârşirii mai sus decât îngerii şi decât toți sfinţii. Prin 
sfințenia şi viaţa ei prea curată, a devenit mai "cinstită decât heruvimii şi mai 
mărită fără de asemănare decât serafimii, care fără stricăciune pe Dumnezeu Cu- 
vântul a născut". Este singura ființă pământească apropiată cel mai mult de 
sfinţenia dumnezeirii, depăşind pe toţi marii nevoitori ai desăvârşirii morale. 


Maica Domnului, deşi a fost dintre noi, cu aceeaşi fire pământească, născându-se 
pe cale firească, asemenea nouă, ea s-a născut din darul lui Dumnezeu ca răspuns 
la rugăciunile împodobite cu lacrimi şi cu jertfe ale Sfinţilor Părinţi Ioachim şi 
Ana. 


Praznicul de astăzi, care ne adună an de an în jurul Sfântului Altar al Bisericii 
strămoşeşti ca, în sunete de clopote şi de cântări, să petrecem pe Maica Domnului 
spre locul ei de odihnă, ne dă prilej să învăţăm chipul în care se cuvine să o cinstim 
noi creştinii ortodocşi. 


Cinstirea de care s-a bucurat Sfânta Fecioară Maria mai înainte de naşterea sa, prin 
prezicerea ei de către însuşi Dumnezeu şi de către prooroci, a crescut şi mai mult 
după dumnezeiasca sa naştere. A primit cinstea de a fi crescută în templul din 
Ierusalim, în Sfânta Sfintelor, locul cel mai curat de pe pământ, unde se păstra 
chivotul legii date de Dumnezeu lui Moise şi numai arhiereul avea voie să intre, o 
singură dată pe an. 


Aici, Sfânta Fecioară Maria şi-a împodobit sufletul cu cele mai alese virtuţi: 
rugăciunea, postul, smerenia, privegherea, ascultarea şi munca sfântă, ca să fie 
vrednică de înalta misiune pentru care a fost aleasă. 


Odată cu Buna-Vestire, prin Pogorârea Duhului Sfânt, Fecioara Maria a primit 
cinstea să nască, să poarte în braţe şi să crească pe Fiul lui Dumnezeu, fiind găsită 
mai aleasă decât orice făptură, fapt ce i-a dat posibilitatea să se ridice la cea mai 
înaltă culme a sfinţeniei. 


Dacă Eva s-a îndoit de cuvintele lui Dumnezeu şi a călcat porunca ascultării 
(Facere 3, 6), aducând moartea cu întregul ei lanţ de suferinţe pentru tot neamul 
omenesc, Maica Domnului ne-a adus viaţa cea veşnică. Scara cerească pe care a 
văzut-o patriarhul Iacob între cer şi pământ (Facere 28, 12), simbolizează pe Maica 


Domnului care, prin întruparea lui lisus Hristos, a unit cerul cu pământul, legându- 
ne nădejdile de Cel Nemuritor. Ea este mijlocitoarea neadormită către Fiul Său şi 
Dumnezeul nostru, zicându-ne şi azi: "Faceţi ceea ce vă spune” (loan 2, 5). Ea e 
dragostea revărsată peste neamul creştinesc care cunoaşte bucuriile şi durerile 
VIeţi. 


Ce mamă de pe pământ a suferit cu inima zdrobită de durere văzându-şi Fiul păti- 
mind pe calea crucii şi murind răstignit pe cruce în cele mai groaznice suferințe? 
Copleşitoare sunt cuvintele cu care Biserica cântă durerile Maicii Domnului: 
"Primăvară dulce, Fiul meu prea dulce, frumuseţea unde Ţi-a apus?”. Plânge 
nemângâiată Maica Preacurată "Când ai murit Cuvinte..." (Prohodul Domnului). 


Cum să putem pătrunde pe cât mintea noastră poate, în tainele Sfintei Fecioare 
Mania? Dumnezeiescul Fiu, prin naşterea din Fecioara Maria, a devenit ceea ce n-a 
fost, adică Om, dar a rămas ceea ce a fost - Dumnezeu adevărat şi Om adevărat. Cu 
Fecioara Maria s-a întâmplat la fel: prin naştere a devenit mamă, adevărată, dar a 
rămas ceea ce a fost - Fecioară adevărată. Deci a fost Fecioară şi Mamă adevărată, 
aceasta este o minune unică în lume, este lucrarea lui Dumnezeu în ordinea firea- 
scă instaurată în cadrul naturii umane. 


Prin zămislirea şi naşterea lui Dumnezeu Fiul, Prea Curata Fecioară Maria a intrat 
în cea mai apropiată comuniune cu Dumnezeu, devenind superioară tuturor 
făpturilor, "mai cinstită decât Heruvimii şi mai mărită fără de asemănare decât 
Serafimii", o minunată expresie a cultului de supra venerare ce i se cuvine, pe care 
Biserica noastră dreptmăritoare îl acordă Maicii Domnului. Ea este Eva cea nouă, 
expresia renaşterii spirituale a omenirii desfigurate de păcatul originar, vasul ales 
prin care Dumnezeu şi-a făcut cunoscută binecuvântarea, mântuirea şi viaţa cea 
veşnică. 


Cea mai mare cinstire a primit Maica Domnului de la Fiul ei, care întreaga viaţă i-a 
fost supus şi ascultător (Luca 2, 51). Chiar în momentele cele mai dureroase din 
viaţa Lui, când era pironit între cer şi pământ, pe crucea înfiptă în muntele 
Golgotei, vărsându-şi Preacuratul Său sânge pentru curățirea păcatelor lumii, El nu 
a uitat de mama Sa. Cu faţa însângerată, cu ochii înduioşaţi, a privit către ucenicul 
Său cel iubit, Sfântul apostol şi evanghelist loan, care era la picioarele crucii şi cu 
legământ a zis către Fecioara Maria: "Femeie, iată fiul tău"! Apoi a zis ucenicului: 
"lată mama ta! Şi din ceasul acela ucenicul a luat-o la sine” (loan 19, 26-27), 
dovedind astfel o adâncă cinstire, plină de grijă, până în pragul morţii. 

După înviere şi înălțare, rămasă în grija Sfântului apostol loan (loan 19, 27), dar şi 
a celorlalți ucenici ai Mântuitorului, Prea Curata Fecioară Maria a continuat să fie 
prezentă în mijlocul apostolilor şi a primilor creştini din Ierusalim, stând în centrul 
primei comunităţi creştine, întemeiată în Ierusalim. 


Când s-au împlinit zilele ce le-a avut de trăit pe pământ, cu gândul şi dorul de 
lisus, Fecioara Mana a murit! Ea a murit fiindcă tot ce-şi trage originea din 
pământ, în pământ trebuie să se întoarcă. Maica Domnului a murit ca toţi oamenii, 
supunându-se legii generale a omenirii lui Adam. Dar moartea Fecioarei Maria n-a 
fost amară şi dureroasă ca a celorlalți oameni, ci a fost o “adormire” uşoară, un 
somn dulce, o trecere lină spre starea nestricăciunii. Fără dureri i-a fost naşterea, 
fără dureri adormirea. 


Tradiţia creştină a consemnat faptul că la Adormirea Maicii Domnului, Sfinţii 
apostoli - în afara Sfântului apostol Toma - s-au adunat în cetatea sfântă, însoţind 
trupul ei adormit şi aşezându-l în mormânt în grădina Ghetsimani, de la poalele 
Muntelui Măslinilor: "Ceata ucenicilor s-a adunat să îngroape pe Maica cea de 
Dumnezeu Născătoare, venind de la margini cu voinţa cea atotputernică" (Stihira 
de la Stihoavna sărbătorii). 


Dar numai trei zile mai târziu, când a sosit şi Sfântul apostol Toma din îndepărtata 
Indie, dorind să mai vadă o dată faţa Preacuratei, s-a rugat de ucenici să deschidă 


mormântul. Mormântul s-a deschis, dar trupul Prea Sfintei Născătoare n-a mai fost 
aflat, mormântul era gol: Trupul Maicii Domnului fusese mutat în chip tainic la 
cele cereşti. 


"Cel ce a primit să ia o parte din carnea Mariei ca să-şi formeze un trup omenesc, 
n-a putut să lase acel lăcaş pradă putreziciunii", zice fericitul Augustin. Şi mai 
departe continuă: "Dacă Dumnezeu a voit să păstreze nu numai trupurile, ci şi 
hainele celor trei tineri din cuptorul de foc, cum s-ar putea crede că a avut mai 
puţină grijă de trupul Maicii Sale? Ce? Daniil a fost cruțat de dinţii leilor, iar Maria 
lui Dumnezeu să fie lăsată dinților morții? Numai gândul acesta mă face să mă 
îngrozesc”. 


Nu, n-a rămas în stricăciune trupul Maicii Domnului. Acel ce a păzit fecioria ei la 
naştere, a păzit şi trupul ei la moarte, l-a păzit şi l-a ridicat la cer ca să fie cinstită 
alături de EI, înaintea tronului Dumnezeiesc. "împărăteasa, mireasa Ta, Dumne- 
zeule, stă la dreapta Ta împodobită cu aur”. 


De adormirea Maicii Domnului sunt legate şi câteva minuni importante: 

— Venirea Sfinţilor apostoli pe nori la înmormântarea ei, fiind împrăştiaţi în 
toate părțile lumii pentru vestirea Evangheliei; 

= întârzierea venirii Sfântului apostol Toma care ne-a descoperit înălțarea ei 
la cer, 

= întâmplarea cu evreul Afamie care, cu gândul viclean, s-a apropiat de trupul 
Maicii Domnului spre a-l profana, iar îngerul Mihail îi taie mâinile. La 
intrebarea apostolului Petru dacă crede acum că puterea Maicii Domnului 
îl poate vindeca, acesta a răspuns că da, şi s-a vindecat. 


Creştinul poate întâlni astăzi mormântul gol al Maicii Domnului în partea stângă a 
grădinii Ghetsimani - o adevărată Biserică subterană, în formă de cruce, într-o 
galerie de stâncă. O scară largă, cu 48 trepte, coboară în incinta acestei biserici, în 
care piatra de mormânt serveşte ca prestol pentru oficierea zilnică a Sfintei 
Liturghii. 


Venerată pe pământ de Sfântul arhanghel Gavriil, cinstită de însuşi Mântuitorul 
lisus Hristos, de Sfinţii apostoli şi de toţi creştinii, Maica Domnului este venerată 
deopotrivă de îngeri şi de sfinţi, după trecerea ei în lăcaşurile cereşti. Ea este cea 
"binecuvântată între femei”, Fecioară şi Maică în acelaşi timp, cea dintâi dintre 
oameni care a ajuns la starea de îndumnezeire, ce constituie chemarea divină 
adresată tuturor creştinilor. 


Prin lisus Hristos, Maica Domnului a devenit mama tuturor creştinilor, maica celor 
ce s-au unit cu Dumnezeu întru Fiul. Cinstirea Maicii Domnului este atât de vie în 
evlavia credincioşilor pentru că ea nu şi-a încheiat încă misiunea sa pământească. 
Ea a rămas peste veacuri o mijlocitoare puternică pe lângă Fiul ei. Ea nu încetează 
a-L ruga să ierte păcatele oamenilor, dăruindu-le vreme de pocăință. Rugăciunile ei 
sunt bineprimite, că ce fiu nu-şi ascultă oare mama, când îl roagă cu lacrimi 
fierbinţi să ierte pe cei ce i-au greşit? Cum n-o va asculta oare lisus Hristos, când 
ea a suferit atât de mult alături de EI? Astfel, ea rămâne mereu ocrotitoare sigură, 
mijlocitoare bună, ajutătoare grabnică, sprijin tinereţilor şi toiag bătrâneţilor 
noastre. 


Noi o mai cinstim pe Maica Domnului pentru că ea s-a făcut pildă vrednică de 
urmat nouă tuturor, învăţându-ne cum trebuie să împlinim voia cea sfântă a lui 
Dumnezeu. 


Cine simte în sufletul său setea unei vieţi noi, curate şi fără de păcat, bineplăcute 
lui Dumnezeu, să alerge la Maica Domnului să cadă în genunchi în faţa icoanei 
sale, să o roage să-i cunoască viaţa şi să păşească pe urmele e. 

În comoara virtuţilor şi a vieţii sale prea sfinte, vom găsi ca într-o grădină 
duhovnicească, floarea pe care o căutăm, sfatul de care avem nevoie, îndemnul 
care ne lipseşte. 


Cei mici vor învăţa de la ea ascultare şi supunere față de părinţi, alții vor învăţa 
hărnicia, seriozitatea, curăța trupească şi sufletească, mamele creştine vor învăţa 
să crească copiii în legea lui Dumnezeu, ca să umble în calea adevărului, a 
dragostei şi a păcii, pe care o doreşte lumea întreagă. 


Să ne străduim fiecare din noi spre a ne curăţi şi primeni viaţa, iar cuvântul lui 
Dumnezeu ce se găseşte în Biserică, să încolțească în inimile noastre care, în 
conlucrare cu harul divin, să ne dea putere să alergăm la Maica Domnului să-i 
mulţumim pentru binefacerile pe care le revarsă peste noi, să o cinstim, aducându-i 
imne de laudă, acum la praznicul Adormirii sale, zicând: "Întru naştere fecioria ai 
păzit, întru adormire lumea nu ai părăsit, de Dumnezeu Născătoare; mutatu-te-ai la 
viaţă, fiind Maica Vieţii şi cu rugăciunile tale mântuieşte din moarte sufletele 
noastre”. Amin. 


(Extras din cartea: Pr. lon Cârciuleanu - Predici la Duminicile de peste an, la 
praznicele împărăteşti şi la sărbătorile sfinţilor mari) 


Părintele Arsenie Papacioc: “Maica Domnului e supărată pe aceia care nu-i 
cer nimic” 


Cuvântul P. Arsenie Papacioc rostit la Praznicul Adormirii Maicii Domnului din 
2005: 


“Tubiţii noştri fraţi creştini, cu toate cerurile, cu toată creaţia lui Dumnezeu, dacă n- 
ar fi Maica Domnului, n-ar fi atât de foarte frumos şi împlinită. /isre stăpâna 
cerului şi a pământului! E uşor să spui lucrul acesta, dar când spui şi a 
cuvântului... Este atâta loc în împărăţia lui Dumnezeu, să stea ca o împărăteasă, 
dar îi convine mai mult să stea la căpătâiul nostru! 


Şi să ştiţi că oricare ar fi motivul întristărilor şi al supărărilor, sunt numai de la 
draci! Cum e posibil să deznădăjduim când avem un frate atât de grozav şi de 
puternic, care este Hristos, şi o mamă atât de cuprinzătoare, peste tot, care e 
Maica Domnului! Dumnezeu ne-a făcut dintr-o mare iubire, dar numai pentru EI, 
nu ne-a făcut şi pentru altceva, ca să fim în Împărăţie împreună în marea bucurie şi 
veselie alături de EI! Dar pentru lucrul acesta trebuie să jertfim. 


A căzut Adam, Dumnezeu ne-a creat perfecţi, ne-a creat cu mari posibilităţi pentru 
că umanitatea este superioară angelităţii îngerilor! 


În Evanghelia de aseară Maica Domnului spunea la Sfânta Elisabeta că mare dar 
mi-a dat, de acum mă vor bucura toate neamurile pământului, a căutat spre 
smerenia roabei Sale! Ce-o să zică duşmanii Maicii Domnului, care zic că-i o 
simplă femeie, măcar că şi chiar femeia simplă înseamnă viaţă, înseamnă nădejde! 


Dar cum să vorbeşti aşa de Maica Domnului? E îngrozitor de vinovat! Şi totuşi 
acestor oameni la judecata cea din urmă, Maica Domnului le va arăta această 
nebănuită pedeapsă: „Vă iert, dar, fraţi creştini! Domnul Dumnezeu poate să facă 
orice dar un lucru nu poate, să-şi calce cuvântul!” Şi dacă este vorba aşa şi nu se 
va pocăi, în focul iadului zice că o să se ducă! Ne aşteaptă clipă de clipă, veacuri 
întregi, ne aşteaptă să ne îndreptăm inima către EI, pentru că o simplă suspinare e 
o rugăciune mare! 


Nu vă descurajaţi! Am spus că e nevoie de cruce, de jertfă, pentru că trebuie să 
dărâmăm în noi tot ce a creat păcatul şi tot cu darul lui Dumnezeu vom face şi 
această nebunie. Pentru că nu este ruşine să mori strivit de dureri! E ruşine Să 
mori istovit de plăceri! 


Ne-a creat cu atâta putere, cu atâta dragoste dar ne-a făcut liberi ca să avem, zice- 
se, şi noi meritul că suntem în Împărăţia Cerului. Dar şi aici ne ajută pas cu pas, ne 
spune Mântuitorul: „Nu se mişcă fir de păr fără voia mea!“. Dacă nu se mişcă fir 
de păr, nu se mişcă nici fir de iarbă, nici o frunză nu se mişcă fără voia lui 
Dumnezeu. 


Am primit un bileţel într-o împrejurare, unde vorbeam, îmi spune unul că „eu am 
făcut un păcat mic“. Fraţilor, nu este lucrul mic în viaţă răul cel mai mic! E 
foarte mare păcatul! Şi atunci cu, era lume mai multă decât aici: „Domnule 
dragă, eu ştiu pe cineva care avea un păcat şi mai mic decât al matale! Adam n-a 
făcut decât că a muşcat dintr-un măr dar a răsunat cerul şi pământul, pentru că 
făcuse o neascultare, pentru că se despărțise de Dumnezeul lui!” Pentru lucrul 
acesta a trebuit, pentru că a fost jignită Sfânta Treime, Dumnezeirea, să Se 
întrupeze Cineva din Sfânta Treime şi aşa S-a întrupat Mântuitorul, aşa cum ştiţi. 
Dar pentru ca noi să străbatem, deşi suntem guvernaţi de EI, cu multe ajutoare, 
avem înger păzitor, pe care l-ai cam uitat! Şi spune aşa într-un loc: „E cu 
neputinţă să nu mori dacă l-ai vedea in adevărata lui lumină!“. Îngerul păzitor nu 
e singur, are alte miliarde de îngeri care sunt o mare unitate. Sunt extrem de 
puternici pentru că sunt extrem de curați! 


Avem pe Maica Domnului, dacă este atât e destul! 


Este o enorm de mare 
greşeală aşa cum spuneam, Să nu-i ceri nimic! E foarte supărată pe acei care 
nu-i cer nimic. Ne rugăm încontinuu să mai trăim, dar cu o condiţie, să purtăm 
crucea. A trebuit să vină Mântuitorul ca să ne salveze în urma unei căderi care a 
făcut-o Adam, v-am spus, a muşcat dintr-un măr. 


Toate minunile pe care le-a făcut Mântuitorul, pe care le ştiţi, ne stă mintea în loc! 
Învia morţii ca şi cum era treaz. Dar n-a văzut lumea minunile pe care le-a făcut, 
numai atunci când a fost pe cruce, pentru că necesita această suferinţă cu orice 
chip. Când Mântuitorul era pe cruce, acum se văita Satana, a fost răpus! Nu putea 
în iubirea Dumnezeiască care stăpâneşte totul. Tot, frații mei! Nu există gând şi 
mişcare de păr să nu ştie! Dracul, dragii mei, e un tolerat, n-are nici o putere! 
„Îndrăzniţi“, a spus Mântuitorul, „Eu am biruit lumea!” şi ce alta doresc decât să 
aprindeţi focul pe care Eu l-am aprins. 


Nu este timp de şagă, am fost în viaţa mea la multe căpătâi de morţi: plânset, 
vaiet, răcnet, muget, mii de glasuri fremătătoare. Vedeau păcatele pe care le-au 
făcut! Nu se puteau repara altfel decât înapoi, [dar] inapoi nu mai putea, că venise 
moartea. Moartea e o realitate, iadul e o realitate, raiul e o realitate — mereu 
auzim lucrurile acestea, mereu fiecare dintre noi spune ceva, bate un clopot în 


p& 


inima noastră: „Lrezeşte-te!“. 


Sigur că de asta am spus că e nevoie de jertfă! Oriunde ai fi, chiar în iubire, în 
familie, peste tot e nevoie de armonie. C4 să faci armonia e nevoie să ştii să 
jertfeşti! Ce ţi se cere? De ce vă speriaţi? De ce se zice: „Drace, drace!“. El zice: 
„Doamne, Doamne!“. Dumnezeu e bucuros de numai atât! Nu trebuie o mare 
meşteşugire, şi în sfârşit, tehnică neapărat a rugăciunii! Pune-ţi inima în mişcare! I- 
am spus lui Dumnezeu, şi cu cât i-am spus mai mult cu cât ne-a pierdut Adam. Ne- 
a adus putinţa de a fi dumnezei, ne-a dat putinţa să iubim duşmanii! Suntem mereu 
şi-n situaţia să repetăm că putem orice, dar părinte, să iubim vrăjmaşii nu putem. 
Bine dragii mei, care ziceţi că nu puteţi, dar ce vi se pare aşa de mare povară? Să 
ZICI: „Doamne, Doamne!“. 


Iadul e o realitate care nu poate fi dezminţită, o confirmă: „mergeţi în focul cel 
de veci“. Focul veşnic e fără lumină! E de mii de ori mai tare în calorii decât asta 
de aici! Cât stai acolo? “O mie de ani“. Nu! O veşnicie! Pentru că nu i-ai spus 
ăluia: „lartă-l Doamne!“. M-a înjurat, m-a lovit, m-a furat... Ce puţin! Fu m-am 
convins la căpătâiul atâtor morţi că toţi se căiau grozav, voiau Să mai trăiască o 
zi! Ca să-şi pună lucrarea în regulă, care era foarte greu, nu s-a mai putut, decât 
atât. Astăzi este ziua aia! Dacă nu murim ne împodobim cu daruri deosebite, să 
putem sufla şi răsufla. Fraţi creştini, suflarea şi răsuflarea e un dar de la Dumnezeu, 
nici asta nu este a noastră! Totul — suntem guvernaţi, stăpâniţi de marea Lui iubire. 
Vă daţi seama dumneavoastră ce se poate întâmpla dacă Mântuitorul 
Dumnezeu refuză să ne mai iubească?! Pentru că suntem cu gânduri frumoase, 
nu vă descurajaţi niciodată, este omeneşte să greşeşti, îngereşte să te ridici şi 
drăceşte să rămâi în groapă! 


Acesta-i timpul, nu amânaţi cu nici un chip pe mâine! Nu vreau să fac istorie în 
tot ce vreau să vă spun, dar vreau să vă spun că este cel mai preţios timp acum, 
dovada este că stăm în picioare şi că am venit cu râvnă să împodobim aici cu 
prezenţa noastră acest grozav de mare praznic! 


Ne spune Mântuitorul că atunci vei trece de la moarte la viaţă... Moartea-i o 
realitate, iadul de asemenea, v-am spus, Dumnezeu nu poate să facă un lucru, Să- 
şi calce cuvântul. A spus aşa, aşa va judeca! A apărut iadul care este cea mai mare 
durere a lui Dumnezeu. Vă amintesc, să nu vă îngrijoraţi, nici să vă 
înspăimântați. Sunt foarte convins că veţi vedea la răscrucea cea din urmă ce 
important a fost momentul acesta, prezența dumneavoastră aici. 


Noi batem clopotele, ne luptăm să fim prezenți, şi nu vi se cere nimic decât atât, să 
fii prezent ŞI să spui: , “. Credeţi că e puţin? Nu e 
puţin unde e dragoste desăvârşită. Acolo unde e dragoste desăvârşită totul este 
posibil. Încercaţi să vă iubiţi! Vă spun dragii mei, iubirea este criteriul 
judecății de apoi. Nu faceți pofta acestui drac, că iar spun: e cu neputinţă să nu 
mori dacă dai în adevărata lui răutate, urâciune. O fetiţă mai mărişoară a văzut un 
drac, nu în adevărata lui urâciune, şi a preferat să meargă toată viaţa cu picioarele 
goale pe jar decât să mai vadă un drac! E o realitate, atât de mult l-a sluțit 
păcatul, lepădarea, urâciunea, şi tot ceea ce a făcut şi face. Dar nu vă speriaţi! 


ED z—7——7—7—7—7————— 


Un părinte, îi citea ucenicul rugăciunea, părintele a făcut aşa şi a zis fratele: 
„Ce e părinte?“, „Ai greşit că am văzut îngerul dând din aripi!” Orice gând îl ia 
şi-l duce la Dumnezeu că-i înger păzitor, nu doarme în post! 


Aveţi îndrăzneală, e tot ce vă putem spune, pentru că avem multe de spus, pentru 
că în inimile noastre foarte pretenţioase, aici nu mai e nevoie de multe, e nevoie 
de mult! E nevoie de adâncime, de a trăi acolo unde suntem! 

E o mare bucurie pentru noi mânăstirea de-aci, că sunteţi prezenţi aici, şi cu alte 
cuvinte suntem una! 

Nu vă temeţi de judecată dacă aveţi pe Dumnezeu şi pe Maica Domnului! În noi 
Stă toată fericirea veşnică. Luaţi lucrurile aşa cum Sunt şi încercaţi, fraţilor 
încercaţi să vă iubiţi! Dacă nu se poate, cel puţin să nu vă omorâţi, să nu vă 


duşmăniţi! 


N-am alt termen, decât ăsta: „Moarte sau viaţă!” Şi m-au întrebat mulţi ce e 
viaţa şi am răspuns: „Viaţa e moarte continuă!“, pentru că e mereu jertfă. Nu 
contează celelalte, ce spune lumea şi ce latră dracul! Contează ce spune 
Dumnezeu despre mişcarea inimii noastre. 


Vă preţuim sincer, noi ne rugăm aici, chiar dacă nu vă interesează dar barem să 
ştiţi, ne rugăm pentru toată lumea şi sigur, pentru dumneavoastră acesta-i semnul 
material că sunteţi cu inima prezentă. N-aţi venit la praznicul din Techirghiol, aţi 
venit la un praznic ceresc sub oblăduirea, mângâierea, bucuria, nespus de marea 
veşnicie fericită a Maicu Domnului! 


Părintele Arsenie Papacioc - Maica lui Dumnezeu este Maica mea 


“Nu aş vrea să fiu înger ca să vorbesc despre Maica Domnului. Vreau să vorbesc 
ca om slab, să pot simţi adevărat dragostea şi mila Maicii Domnului. 


Maica Domnului se simte, cred, mai bine printre oameni necăjiţi, slabi şi prigoniți 
în orice fel, decât s-ar simţi înconjurată de îngeri. Maica Domnului jertfeşte mereu, 
suferă mereu şi cred că se luptă chiar şi cu dreptatea divină apărând pe 
neputincioşii care o cer în ajutor. lubeşte peste închipuire de mult şi fără de alegere 
şi pe cei ce sunt răi şi chiar şi pe cei nepăsători. 


Nici un păcătos, oricât de mare ar fi, să nu se piardă, dacă Maica Domnului îl 
apără. 


O, fericită încredere! O, scăpare sigură! Maica lui Dumnezeu este Maica mea. Cu 
câtă siguranţă aşadar trebuie să nădăjduim, dacă mântuirea noastră atârnă de voinţa 
unui Frate atât de bun şi a unei Mame atât de îndurătoare! 


„O, ce fericire este a muri în mijlocul atâtor îngeri! (se zice despre călugări). Ah, 
nu este timp de odihnă chiar acum când se apropie sfârşitul vieţii mele!” Maica 
Domnului ne iubeşte mult. Ea vede în noi preţul morţii lui lisus Hristos. Maica 
Domnului ne doreşte lucruri mai mari decât ne dorim noi înşine. 


Ea se arată cu inima largă chiar şi faţă de aceia care, fie din nepăsare sau din 


nerecunoştință, aleargă rar la dânsa. Dar cu cât mai generoasă nu va fi ea cu aceia 
care neîncetat îi cerşesc ajutorul? Aceştia nu numai că sunt iubiți mult, dar chiar 
sunt slujiți de dânsa. 


Maica Domnului ne răpeşte inimile. Aş vrea să am toate inimile sfinţilor şi ale 
îngerilor pentru a iubi pe Maica Domnului. Şi oricât ar iubi-o cu toată puterea lor 
îngerii cerului şi pământului, cu toată sfinţenia lor, nu vor ajunge să o iubească cât 
îi iubeşte ea. 


Un păcătos a spus Maicii Domnului: „Arată-te că-mi eşti mamă”, iar ea îi 
răspunse: „Arată-te şi tu că-mi eşti fiu”. Prin păcatele noastre supărăm pe 


Maica Domnului care ne este mamă. Haideţi să-i arătăm şi noi că-i suntem fii! 


Împărăteasa Cerului şi a Pământului - Mari duhovnici şi sfinţi contemporani 
despre Maica Domnului şi măicuţa noastră preamilostivă 


Părintele Arsenie Papacioc: “Maica Domnului este o nouă lume” 


“Tubiţii noştri fraţi creştini, cu toate cerurile, cu toată creaţia lui Dumnezeu, dacă n- 
ar fi Maica Domnului, n-ar fi atât de frumoasă şi împlinită. Fsre stăpâna cerului şi 
a pământului! (...) Este atâta loc în împărăţia lui Dumnezeu, să stea ca o 
împărăteasă, dar îi convine mai mult să stea la căpătâiul nostru! 


Şi să ştiţi că oricare ar fi motivul întristărilor şi al supărărilor, sunt numai de la 
draci! Cum e posibil să deznădăjduim când avem un frate atât de grozav şi de 
puternic, care este Hristos, şi o mamă atât de cuprinzătoare, peste tot, care e 
Maica Domnului! 


(03), 


In Evanghelia de aseară Maica Domnului spunea la Sfânta Elisabeta că mare dar 
mi-a dat, de acum mă vor bucura toate neamurile pământului, a căutat spre 
smerenia roabei Sale! Ce-o să zică duşmanii Maicii Domnului, care zic că-i o 


simplă femeie, măcar că şi chiar femeia simplă înseamnă viață, înseamnă nădejde! 


Dar cum să vorbeşti aşa de Maica Domnului? E îngrozitor de vinovat! Şi totuşi 
acestor oameni la judecata cea din urmă, Maica Domnului le va arăta această 
nebănuită pedeapsă: „Vă iert, dar... ” Fraţi creştini! Domnul Dumnezeu poate să 
facă orice dar un lucru nu poate, să-şi calce cuvântul! Şi dacă este vorba aşa şi nu 
se va pocăi, în focul iadului zice că o să se ducă! Ne aşteaptă clipă de clipă, veacuri 
întregi, ne aşteaptă să ne îndreptăm inima către El, pentru că o simplă suspinare e 
0 rugăciune mare! 


Pentru că nu este ruşine să mori strivit de dureri! E 
ruşine să mori istovit de plăceri! 


(..-) 


Avem pe Maica Domnului, dacă este atât e destul! Maica Domnului este o nouă 
lume, Maicii Domnului îi place să stea la căpătâiul dureroşilor, la capătâiul 
suferinzilor, deşi stăpâneşte întreg cerul şi pământul. Este o enorm de mare 


greşeală aşa cum spuneam, Să nu-i ceri nimic! E foarte supărată pe acei care 
nu-i cer nimic. 


(...) Iadul e o realitate care nu poate fi dezminţită, o confirmă: „mergeţi în 
focul cel de veci“. Focul veşnic e fără lumină! E de mii de ori mai tare în calorii 
decât asta de aici! Cât stai acolo? “O mie de ani“. Nu! O veşnicie! Pentru că nu I-ai 
spus ăluia: „Jartă-l Doamne!“. M-a înjurat, m-a lovit, m-a furat... Ce puţin! Eu m- 
am convins la căpătâiul atâtor morţi că toţi se căiau grozav, voiau să mai 
trăiască o zi! Ca să-şi pună lucrarea în regulă, care era foarte greu, nu S-a mai 
putut, decât atât. Astăzi este ziua aia! Dacă 

deosebite, să putem sufla şi răsufla. | 


Acesta-i timpul, nu amânaţi cu nici un chip pe mâine! Nu vreau să fac istorie în 


tot ce vreau să vă spun, dar vreau să vă spun că este cel mai prețios timp acum, 
dovada este că stăm în picioare şi că am venit cu râvnă să împodobim aici cu 
prezenţa noastră acest grozav de mare praznic! 

Ne spune Mântuitorul că atunci vei trece de la moarte la viaţă... Moartea-i o 
realitate, iadul de asemenea, v-am spus, Dumnezeu nu poate să facă un lucru, s 
ă-şi calce cuvântul. A spus aşa, aşa va judeca! A apărut iadul care este cea mai 
mare durere a lui Dumnezeu. Vă amintesc, să nu vă îngrijoraţi, nici Să vă 
înspăimântați. Sunt foarte convins că veţi vedea la răscrucea cea din urmă ce 
important a fost momentul acesta, prezenţa dumneavoastră aici. 


Noi batem clopotele, ne luptăm să fim prezenți, şi nu vi se cere nimic decât atât: 
Să fii prezent şi să spui: » “. Credeţi că e puţin? Nu 
e puţin unde e dragoste desăvârşită. Acolo unde e dragoste desăvârşită totul este 
posibil. Încercaţi să vă iubiţi! Vă spun dragii mei, iubirea este criteriul 
judecății de apoi. Nu faceţi pofta acestui drac, că iar spun: e cu neputinţă să nu 
mori dacă dai în adevărata lui răutate, urâciune. 


O fetiţă mai mărişoară a văzut un drac, nu în adevărata lui urâciune, şi a preferat 
să meargă toată viaţa cu picioarele goale pe jar decât să mai vadă un drac! 


E o realitate, atât de mult l-a sluțit păcatul, lepădarea, urâciunea, şi tot ceea ce a 
făcut şi face. Dar nu vă speriaţi! 


Un părinte, îi citea ucenicul rugăciunea, părintele a făcut aşa şi a zis fratele: 
„Ce e părinte?“, „Ai greşit că am văzut îngerul dând din aripi!” Orice gând îl ia 


şi-l duce la Dumnezeu că-i înger păzitor, nu doarme în post! 


Aveţi îndrăzneală, e tot ce vă putem spune, pentru că avem multe de spus, pentru 
că în inimile noastre foarte pretenţioase, aici nu mai e nevoie de multe, e nevoie de 
mult [de calitate, intensitate, n.n.]! E nevoie de adâncime, de a trăi acolo unde 
suntem! 


E o mare bucurie pentru noi mânăstirea de-aci, că sunteţi prezenţi aici, şi cu alte 
cuvinte suntem una! 


Nu vă temeţi de judecată dacă aveţi pe Dumnezeu şi pe Maica Domnului! In noi 
stă toată fericirea veşnică. Luaţi lucrurile aşa cum sunt şi încercaţi, fraţilor 


N-am alt termen, decât ăsta: „Moarte sau viață!” Şi m-au întrebat mulţi ce e viaţa 


şi am răspuns: „Viaţa e moarte continuă!“, pentru că e mereu jertfă. Nu 
contează celelalte, ce e lumea şi ce latră dracul! 


Vă preţuim sincer, noi ne rugăm aici, chiar dacă nu vă interesează dar barem 
să ştiţi, ne rugăm pentru toată lumea şi sigur, pentru dumneavoastră acesta-i 
semnul material că sunteţi cu inima prezentă. N-aţi venit la praznicul din 
Techirghiol, aţi venit la un praznic ceresc sub oblăduirea, mângâierea, 
bucuria, nespus de marea veşnicie fericită a Maicii Domnului!” 


Părintele Stăniloae despre Maica Domnului: 


“(...) Sfinţii arată umanitatea lor deplin actualizată în Hristos prin iubirea ce o 
arată fraţilor lor, care este iubirea lui Hristos însuşită de ei. Ei le arată această 
iubire prin rugăciunile lor. lar cei de pe pământ îşi manifestă voinţa lor de a urca 
spre actualizarea adevăratei lor umanităţi, prin cinstirea acordată celor ce au ajuns 
la ţinta umanizării lor în Hristos. Mai unită cu Hristos decât toţi Sfinţii, şi de 
aceea mai presus de toți Sfinţii şi îngerii, se află Maica Domnului, ca cea care L- 


a purtat în pântece pe Fiul lui Dumnezeu zămislit şi născut din ea ca om şi apoi 
L-a purtat în braţe ca prunc şi a rămas unită cu EI prin afecțiunea omenească 
Supremă pe care o trăieşte o mamă faţă de fiul ei. 


Legătura ei cu lisus este mai intimă ca legătura oricărui sfânt cu EI căci trupul 
Lui s-a format nemijlocit din trupul ei, ea L-a purtat în braţe, I-a privit neîncetat 
faţa şi ochii, L-a alăptat şi L-a iubit cu iubirea omenească culminantă proprie 
unei mame, fiind identificată într-un anumit înţeles cu Fiul ei. De aceea 
“îndrăznirea ” ei către EI este mai mare ca a tuturor Sfinţilor şi iubirea ei faţă de 
noi se resimte de iubirea maximă a lui Hristos faţă de noi. 


Iconografia ortodoxă prezintă pe lisus luându-i la Adormirea ei sufletul în 
braţele Lui, inversând purtarea Lui ca prunc în braţele ei. Iubirea Lui faţă de ea 
este tot atât de afectuoasă ca şi iubirea ei faţă de EI. Pruncul ajuns în plinătatea 
puterilor poartă în braţele Sale pe mama Lui rămasă cu puteri mai împuţinate. 
În persoana ei a Simţit şi simte lisus la maximum iubirea omenească faţă de EI şi 
în afecțiunea Lui faţă de ea se include o afecţiune faţă de om în general, faţă de 
mamele umane şi de iubirea lor pentru fiii lor. 


În Maica Domnului avem în cer o inimă de mamă, inimă care s-a topit cel mai 


mult pentru Fiul ei şi a bătut şi bate ea însăşi la inima Lui pentru cauza Lui, 


culminantă concentrându-se într-o inimă de mamă şi manifestându-se prin ea. 
Dumnezeu cel întrupat ţine seama de această inimă a Mamei, care a devenit 
Maica noastră, pentru că e Maica Lui. (...)“ 


Sfântul Siluan Athonitul: Maica Domnului se întristează pentru cei care 
păcătuiesc 


“(...) Multe minuni şi mile am văzut de la Domnul şi de la Maica Domnului şi 
nu pot Să dau nimic în schimb pentru această iubire. 


Ce aş putea da Preasfintei noastre Stăpâne pentru că nu s-a scârbit de mine în 
păcat, ci m-a cercetat şi luminat cu milostivire? N-am văzut-o, dar Duhul Sfânt 
mi-a dat să o cunosc din cuvântul ei cel plin de har, şi mintea mea se bucură şi 
sufletul meu este atras spre ea cu atâta iubire, că şi numai chemarea numelui ei 
e dulce inimii. (...) 


Intr-o zi, pe când eram un tânăr frate sub ascultare, mă rugam înaintea icoanei 
Maicii Domnului şi rugăciunea lui lisus a intrat în inima mea şi a început Să se 
rostească de la sine. Intr-o zi ascultam în biserică o citire din prorocul Isaia, iar 


la cuvintele: “Spălaţi-vă şi vă veţi curăţi” (Îs 1, 16), mi-a venit gândul: “Poate că 


uimitor, în inima mea, deodată cu rugăciunea, un glas mi-a spus lămurit “Maica 
“, Astfel, Duhul Sfânt a 


dat mărturie în inima mea curăţia ei. Dar în timpul vieţii ei pământeşti şi în ea a 
fost o oarecare nedeplinătate şi unele greşeli, dar fără de păcat. Se vede aceasta 
din Evanghelie atunci când, întorcându-se de la Ierusalim, nu ştia unde era Fiul 
ei şi L-a căutat împreună cu Iosif vreme de trei zile [Lc 2, 44-46). 


Sufletul meu se înfricoşează şi se cutremură când se gândeşte la slava Maicii lui 
Dumnezeu. Mintea mea este slabă şi inima mea e săracă şi neputincioasă, dar 
sufletul meu se bucură şi e atras să scrie despre ea măcar un cuvânt. Sufletul meu 
se înspăimântă de o asemenea îndrăzneală, dar iubirea mă împinge să nu ascund 
recunoştinţa mea faţă de milostivirea ei. 


Maica Domnului nu şi-a aşternut în scris gândurile, nici iubirea ei pentru 
Dumnezeul şi Fiul ei, nici durerile sufletului ei în vremea răstignirii, pentru că 
nu le-am fi putut nicicum înţelege, căci iubirea Ei pentru Dumnezeu e mai 
puternică şi mai arzătoare decât iubirea serafimilor şi a heruvimilor, şi toate 
puterile cereşti ale îngerilor şi arhanghelilor sunt mute de uimire în faţa ei. 


Chiar dacă viaţa Maicii Domnului e ca învăluită într-o tăcere sfântă, Bisericii 
noastre Ortodoxe Domnul i-a dat să cunoască că iubirea ei îmbrăţişează 
întreaga lume şi că, în Duhul Sfânt, ea vede toate noroadele de pe pământ şi, 
asemenea Fiului ei, îi este milă de toţi şi miluieşte pe toți. 


Ah, dacă am şti cum iubeşte Preasfânta pe toţi cei ce păzesc poruncile lui Hristos 
şi cât îi este de milă şi se întristează pentru cei ce nu se îndreaptă. Am Simţit 
acest lucru pe mine însumi. Nu mint, spun adevărul înaintea feţei lui Dumnezeu, 
pe Care sufletul meu Îl cunoaşte: cu duhul am cunoscut-o pe Preacurata 
Fecioară. N-am văzut-o, dar Duhul Sfânt mi-a dat să o cunosc pe ea şi iubirea ei 
pentru noi. Dacă n-ar fi fost milostivirea ei, aş fi pierit de mult, dar ea a vrut să 


mă cerceteze şi să mă lumineze să nu mai păcătuiesc. Ea mi-a Spus: "Nu-i 
NIC, vitel ci erau plăcute, 
liniştite şi blânde, şi ele au lucrat asupra sufletului meu. Au trecut de atunci mai 
mult de patruzeci de ani, dar sufletul meu n-a putut uita aceste cuvinte dulci şi 
nu ştiu ce i-aş putea da în schimb eu, păcătosul, pentru dragostea ei faţă de 
mine, necuratul, şi cum voi mulțumi bunei şi milostivei Maici a Domnului. 


Cu adevărat, ea este Ocrotitoarea noastră la Dumnezeu şi chiar şi numai numele ei 
bucură sufletul. Or, tot cerul şi tot pământul se bucură de iubirea ei. Lucru minunat 
şi neînțeles. Ea viază în ceruri şi vede neîncetat slava lui Dumnezeu, dar nu ne 
uită nici pe noi, sărmanii, şi acoperă cu milostivirea ei tot pământul şi toate 
noroadele. 


Şi e această Preacurată Maică a Sa Domnul ne-a dat-o nouă. Ea este bucuria şi 


Ea este Maica noastră după duh şi, ca om, e aproape de noi 
după fire şi tot sufletul creştinesc e atras spre ea cu iubire". 


Sfântul Siluan Athonitul - Despre Maica Domnului 


Când sufletul e în iubirea lui Dumnezeu, cât de bune, cât de plăcute şi vesele 
sunt atunci toate. Dar, chiar şi în iubirea lui Dumnezeu sunt întristări şi, cu cât e 
mai mare iubirea, cu atât mai mari sunt şi întristările. Maica Domnului n-a 
păcătuit niciodată, nici măcar cu un Singur gând, nici n-a pierdut vreodată 
harul, dar şi în ea au fost mari întristări; iar când stătea lângă cruce, atunci 
întristarea ei a fost nemăsurată ca oceanul, şi chinurile sufletului ei au fost 
neasemănat mai mari decât chinurile lui Adam la izgonirea din Rai, pentru că şi 
iubirea ei era neasemănat mai mare decât iubirea lui Adam în Rai. Și dacă a 
rămas în viaţă, e numai pentru că a întărit-o puterea Domnului, fiindcă Domnul 
a vrut ca ea să vadă învierea Lui şi, după înălțarea Lui, să rămână pe pământ 
spre mângâiere şi bucurie apostolilor şi noului popor creştin. 


Noi nu ajungem la deplinătatea iubirii Maicii Domnului şi de aceea nu putem 
înţelege pe deplin întristarea ei. lubirea ei era desăvârşită. Ea iubea nemăsurat de 
mult pe Dumnezeul şi Fiul ei, dar iubea cu o mare iubire şi norodul. Și ce n-a trăit 
ea atunci când oamenii pe care-i iubea atât de mult şi a căror mântuire o dorea 
până la capăt, au răstignit pe Fiul ei preaiubit? 


Nu putem pricepe aceasta, pentru că în noi iubirea de Dumnezeu şi de oameni e 
mică. 


Aşa cum iubirea Maicii Domnului e nemăsurată şi neinţeleasă, aşa şi întristarea ei 
e nemăsurată şi neîinţeleasă pentru noi. 


+ O, Fecioară Preacurată, Maica lui Dumnezeu, spune-ne nouă, copiilor tăi, 
cum iubeai pe Fiul şi Dumnezeul tău când trăiai pe pământ? 

+ Cum se veselea duhul tău de Dumnezeu, Mânmitorul tău [Le 1, 47]? 

4 Cum priveai faţa Lui preafrumoasă cu gândul că El este Cel pe Căruia îi 
slujesc cu frică şi dragoste toate puterile cereşti? 
Spune-ne, ce simțea sufletul tău când ţineai în braţele tale Pruncul minunat? 

4 Cum L-ai crescut? 

4 Care au fost durerile sufletului tău când, împreună cu Iosif, L-ai căutat 
vreme de trei zile în Ierusalim? 

4 Ce chinuri ai trăit atunci când Domnul a fost dat spre răstignire şi a murit 
pe cruce? 

4 Spune-ne, care a fost bucuria ta la înviere şi cum tânjea sufletul tău după 
înălțarea Domnului? 


Sufletele noastre sunt atrase să cunoască viaţa ta împreună cu Domnul pe pământ, 
dar tu n-ai vrut să aşterni aceasta în scris şi ai învăluit în tăcere taina ta. 


Multe minuni şi mile am văzut de la Domnul şi de la Maica Domnului şi nu pot 
Să dau nimic în schimb pentru această iubire. 


Ce aş putea da Preasfintei noastre Stăpâne pentru că nu S-a scârbit de mine în 
păcat, ci m-a cercetat şi luminat cu milostivire? N-am văzut-o, dar Duhul Sfânt 
mi-a dat să o cunosc din cuvântul ei cel plin de har, şi mintea mea se bucură şi 
sufletul meu este atras spre ea cu atâta iubire, că şi numai chemarea numelui ei 
e dulce inimii. (...) 


Într-o zi, pe când eram un tânăr frate sub ascultare, mă rugam înaintea icoanei 
Maicii Domnului şi rugăciunea lui lisus a intrat în inima mea şi a început Să se 
rostească de la sine. Într-o zi ascultam în biserică o citire din prorocul Isaia, iar 
la cuvintele: “Spălaţi-vă şi vă veţi curăţi” (Îs 1, 16), mi-a venit gândul: “Poate că 


uimitor, în inima mea, deodată cu rugăciunea, un glas mi-a spus lămurit “Maica 
“, Astfel, Duhul Sfânt a 


dat mărturie în inima mea curăţia ei. Dar în timpul vieţii ei pământeşti şi în ea a 
fost o oarecare nedeplinătate şi unele greşeli, dar fără de păcat. Se vede aceasta 
din Evanghelie atunci când, întorcându-se de la Ierusalim, nu ştia unde era Fiul 
ei şi L-a căutat împreună cu Iosif vreme de trei zile [Lc 2, 44-46). 


Sufletul meu se înfricoşează şi se cutremură când se gândeşte la slava Maicii lui 
Dumnezeu. Mintea mea este slabă şi inima mea e săracă şi neputincioasă, dar 
sufletul meu se bucură şi e atras să scrie despre ea măcar un cuvânt. Sufletul meu 
se înspăimântă de o asemenea îndrăzneală, dar iubirea mă împinge să nu ascund 
recunoştinţa mea faţă de milostivirea ei. 


Maica Domnului nu şi-a aşternut în scris gândurile, nici iubirea ei pentru 
Dumnezeul şi Fiul ei, nici durerile sufletului ei în vremea răstignirii, pentru că 
nu le-am fi putut nicicum înţelege, căci iubirea Ei pentru Dumnezeu e mai 
puternică şi mai arzătoare decât iubirea serafimilor şi a heruvimilor, şi toate 
puterile cereşti ale îngerilor şi arhanghelilor sunt mute de uimire în faţa ei. 


Chiar dacă viaţa Maicii Domnului e ca învăluită într-o tăcere sfântă, Bisericii 
noastre Ortodoxe Domnul i-a dat să cunoască că iubirea ei îmbrăţişează 
întreaga lume şi că, în Duhul Sfânt, ea vede toate noroadele de pe pământ şi, 
asemenea Fiului ei, îi este milă de toţi şi miluieşte pe toți. 


Ah, dacă am şti cum iubeşte Preasfânta pe toţi cei ce păzesc poruncile lui Hristos 
şi cât îi este de milă şi se întristează pentru cei ce nu se îndreaptă. Am Simţit 


LA 


mă cerceteze şi să mă lumineze să nu mai păcătuiesc. Ea mi-a spus: 

” Cuvintele ei erau plăcute, 
liniştite şi blânde, şi ele au lucrat asupra sufletului meu. Au trecut de atunci mai 
mult de patruzeci de ani, dar sufletul meu n-a putut uita aceste cuvinte dulci şi 
nu ştiu ce i-aş putea da în schimb eu, păcătosul, pentru dragostea ei faţă de 
mine, necuratul, şi cum voi mulțumi bunei şi milostivei Maici a Domnului. 


Cu adevărat, ea este Ocrotitoarea noastră la Dumnezeu şi chiar şi numai numele ei 
bucură sufletul. Or, tot cerul şi tot pământul se bucură de iubirea ei. Lucru minunat 
şi neînțeles. Ea viază în ceruri şi vede neîncetat slava lui Dumnezeu, dar nu ne 
uită nici pe noi, sărmanii, şi acoperă cu milostivirea ei tot pământul şi toate 
noroadele. 


Şi si această Preacurată Maică a Sa Domnul ne-a dat-o nouă. Ea este bucuria şi 


Ea este Maica noastră după duh şi, ca om, e aproape de noi 
după fire şi tot Sufletul creştinesc e atras spre ea cu iubire". 


(fragment din Sfântul Siluan Athonitul — “Între iadul deznădejdii şi iadul 
smereniei“) 


Adormirea şi înălţarea la cer a Maicii Domnului 


Înaltpreasfințitul Ierotheos Vlachos, 
mitropolit de Nafpaktos şi Sfântul Vlasie 


După Invierea şi Inălţarea lui Hristos la cer, Maica Domnului a rămas mângâierea 
şi alinarea întregii Biserici. Ea se afla în mijlocul Bisericii, dăruind tuturor ajutorul 
ei. 


Sfântul Grigorie Palama menţionează trei Slujiri şi lucrări specifice ale 
Preasfintei noastre Născătoare de Dumnezeu. 


= În primul rând, cunoaştem că mărirea ei, care s-a împlinit prin Naşterea 
Fiului şi Cuvântului lui Dumnezeu, era mai presus de „nevoinţa cea mai 
plină de râvnă şi care se putea lucra în multe chipuri”. Dar Preasfânta 
Fecioară, cu toate că dobândise mare har de la Dumnezeu, a dus o viață de 
aspră nevoință după Înălţarea lui Hristos la ceruri. 


= În al doilea rând, se ruga pentru toată lumea şi se îngrijea de feluritele 
nevoi ale acesteia. 


Menţionează în acest sens Sfântul Grigorie: „... prin rugăciunile ei grabnice pentru 
toată lumea deopotrivă”. 


= În al treilea rând, Maica Domnului era sprijinul şi mângâierea Sfinţilor 
apostoli care propovăduiau Evanghelia la toată zidirea. Este foarte 
însemnat acest aspect al ajutorului dat de Maica Domnului, la care, în mod 
obişnuit, nu se face referire, deoarece este vădit lucru că isihia şi tăcerea pe 
care le-a ales Maica Domnului pentru restul vieţii sale în Biserică 
reprezentau sprijin pentru  „lucrarea” duhovnicească şi pentru 
propovăduirea Evangheliei. 


Și scrie Sfântul Grigorie: „prin îndemnurile şi poveţele ei către dumnezeieştii 
propovăduitori care mergeau până la marginile lumii, Maica Domnului era sprijin 
şi mângâiere pentru toţi, fiind văzută, şi auzită, şi împreună-lucrând în orice chip la 
propovăduirea Evangheliei” (Sfântul Grigorie Palama, Omilha 37, 5). 


Evenimentul Adormirii Preasfintei Născătoare de Dumnezeu este binecunoscut. 
Adormirea ei a fost slăvită şi prea mărită, aşa cum i-a fost şi viaţa. Pentru că, pe cât 
de slăvită este viaţa pământească a omului, pe atât va fi şi sfârşitul lui. 


Sfântul Grigorie Palama, la începutul cuvântului lui despre Adormirea Maicii 
Domnului spune că mai mult decât orice iubeşte şi este dator „să binevestească 
Bisericii mărirea şi pururea-fecioria Maicii Domnului” (Sfântul Grigorie Palama, 
Omilia 37, 1), iar apoi ne cere să luăm aminte la faptul că, dacă moartea cuvioşilor 
este cinstită şi pomenirea drepţilor cu laude se săvârşeşte, mult mai mult trebuie să 
se împlinească acest lucru pentru Maica Domnului care este Sfânta Sfintelor şi prin 
care vine sfințirea Sfinţilor. 


Sfântul Grigorie Palama, vorbind despre Adormirea Născătoarei de Dumnezeu, nu 
doar că o numeşte „slăvită”, ci arată că este „mutare la viaţă”: „,... prăznuind astăzi 
această adormire, mutarea ei la viață”. Moartea ei este purtătoare de viaţă „în 
ceruri şi călăuzitoare către viaţa nemuritoare”. 


Această „mutare la viaţă” este învierea şi înălţarea cu trupul la cer a Preasfintei 
Născătoare de Dumnezeu. 


Potrivit învăţăturii Sfântului Grigorie Palama, dar şi a altor Sfinţi, nu prăznuim 
doar ridicarea la cer a sufletului Maicii Domnului, ci şi a trupului ei. 


Sfântul Grigorie scrie că Născătoarea de Dumnezeu s-a mutat la cer în „Împărăţia 
ce i se cuvenea” şi a şezut de-a dreapta Împăratului a toate „în haină aurită şi prea 
înfrumuseţată” (Ps. 44, 11). „Haina aurită” înseamnă „trupul ei luminat de lumină 

dumnezeiască”, iar „prea înfrumuseţată” arată împodobirea ei „prin toate virtuțile”. 
Astfel, cu trupul s-a suit la Cer şi este singura care şi cu trupul se află la cer alături 


de Fiul ei. 


„Singură, ea, acum cu trupul proslăvit de Dumnezeu se află în cer împreună cu Fiul 
ei”. Tâlcuind acest pasaj, spune că mormântul şi moartea nu au putut să ţină trupul 
ei începător de viaţă şi dătător de viaţă, care este este iubit sălaş al cerului cerurilor. 
Dacă un suflet care a primit dumnezeiescul har, după ieşirea din trup se ridică la 
cer, cu atât mai mult Maica Domnului s-a ridicat la cer şi cu trupul, ea, care a 
primit în trupul ei pe Fiul lui Dumnezeu cel mai înainte de veci şi Unul Născut, 
Care este izvorul veşnic al harului, şi nu doar că L-a primit înlăuntrul ei, dar L-a şi 
născut. Astfel, vorbim despre învierea şi înălțarea cu trupul la cer a Maicii 
Domnului. Cu alte cuvinte, Preasfânta Născătoare de Dumnezeu se află cu trupul 
în ceruri. 


Și Sfântul scrie: „Pentru aceasta, trupul care [L-]a născut |pe Dumnezeu] este cu 
îndreptățire împreună-slăvit cu o slavă vrednică de Dumnezeu” (Sfântul Grigorie 


Palama, Omilia 37, 9). Întocmai cum Fiul ei, Care a luat trup din ea, nu a putut 
rămâne pe pământ, ci S-a înălţat la cer, la fel s-a petrecut şi cu Maica Domnului. 
„Pentru aceasta, a fost înălțată din mormânt de-a dreptul mai presus de ceruri” 
(Sfântul Grigorie Palama, Omilia 37, 9). 


Astfel, prin înălţarea ei, le-a unit pe cele de jos cu cele de sus. Trebuia ca şi 
Născătoarea de Dumnezeu, care a încăput întru sine pe Cel ce toate le umple, să fie 
mai presus de toate şi să le depăşească pe toate prin virtuțile ei. Faptul că este mai 
presus de toate şi mai înaltă decât toți Sfinții şi decât toţi îngerii se vădeşte în 
faptul înălțărui ei cu trupul la ceruri. Se vădeşte, adică, din faptul că „după moarte a 
devenit nemuritoare şi că ea singură sălăşluieşte cu trupul în ceruri alături de Fiul 
şi Dumnezeul ei, şi de acolo revarsă din belşug harul celor care sunt vrednici de 
el...” (Sfântul Grigorie Palama, Omilia 37, 11). 


Invăţătura aceasta a Sfântului Grigorie Palama despre învierea şi înălțarea 
Născătoarei de Dumnezeu cu trupul la cer - care s-a petrecut prin harul şi lucrarea 
Fiului ei — reprezintă învăţătura Bisericii. 


Sfântul Nicodim Aghioritul a selectat pasaje din scrierile Sfinţilor Părinţi, atât din 
învăţătura lor, cât şi din troparele pe care le-au compus - din cele ale Sfântului 


Cosma Melodul, ale Sfântului Andrei Criteanul, ale Sfântului Marcu Eugenicul - 
precum şi alte tropare în care se pune în lumină învăţătura Bisericii că mutarea la 
ceruri a Născătoarei de Dumnezeu înseamnă ridicarea sufletului la cer, dar şi 
învierea şi înălţarea trupului ei, prin urmare, Preasfânta Născătoare de Dumnezeu 
se află deplin cu trupul la cer. 


Poate părea provocator acest cuvânt al Sfântului Grigorie Palama că doar Maica 
Domnului se află în cer cu trupul alături de Hristos, dacă ne gândim la faptul că 
Prorocul Ilie a fost răpit cu trupul la cer, fapt cunoscut din Sfânta Scriptură. Însă 
Sfântul Grigorie Palama tâlcuieşte minunat şi acest lucru. Vorbind despre Înălţarea 
lui Hristos şi mai ales despre faptul că, deşi există mai multe înălțări, totuşi 
Înălţarea lui Hristos este unică, 


Sfântul Grigorie Palama se referă şi la cazul prorocului Ile. Și scrie: „Dar 
[Prorocul Ilie] nu a depăşit hotarele întinderii care înconjoară pământul; înălţarea 
fiecăruia dintre aceştia a fost o ridicare de la pământ fără însă a ieşi din 
împrejurimile pământului”. Din această tâlcuire se arată că înălțarea Prorocului Ile 
a fost, într-un anume fel, o mutare din loc, am putea spune că a fost un fel de 
moarte, şi, fireşte, prin înălțarea lui nu a depăşit limitele atmosferei din jurul 
pământului. De aceea, [dintre oameni,] doar Preasfânta Născătoare de Dumnezeu a 
înviat şi s-a înălțat cu trupul la cer şi este proslăvită dimpreună cu Fiul ei, ca Maică 
a Lui după firea omenească. 


(Sursa: www.pemptousia.ro - Numărul 6 / Maica Domnului / Septembrie 2013) 


Merinde duhovniceşti pe calea postului de la Părintele Sofronie. Postul Maicii 
Domnului. Care e taina Născătoarei de Dumnezeu şi a celor care îi urmează? 

Cuviosul Sofronie Saharov ne învaţă: 


* „Dumnezeu a slăvit-o pe Maica Domnului şi a păstrat-o în tăcere. Taina 
Născătoarei de Dumnezeu este taina tăcerii. De aceea Dumnezeu nu i-a luminat pe 
oameni pentru a vorbi despre viaţa ei trupească. Biserica însă a slăvit-o”. 


* „Cuvântul unui Sfânt deschide mintea ascultătorului şi acest cuvânt poate fi o 
predică întreagă “. 

* „Descoperirea lui Dumnezeu nu este în vedenii, ci în înrâurirea 
dumnezeiescului har, care se manifestă gradual, treptat”. 


* „Hristos a spus o dată un cuvânt, iar acest cuvânt rămâne veşnic. Înţelegem 
asta şi de la sfinţi. Au auzit o dată un cuvânt şi l-au păstrat pentru toată viaţa lor. 
Astfel înţelegem şi lucrarea cuvântului lui Dumnezeu”. 


* Pentru ca cineva să facă misiune în mod ortodox trebuie să aibă înăuntrul lui 
pe Duhul Sfânt. Dar trebuie să deţină şi cultura locului în care se găseşte. Atunci se 
poate dărui celorlalți”. 


* „Nimeni nu Suportă să convieţuiască cu un sfânt, deoarece cuvântul unui sfânt 
este arzător. Sfântul, cu toată viaţa lui, urcă spre cruce, se răstigneşte, iar omul 
care trăieşte alături de el nu suportă această viaţă răstignită“. 


%* „Nu există scrieri ale sfintelor femei. Asta nu se întâmplă pentru că ele ar fi 
sfinte mai mici decât bărbaţii, şi sunt chiar mai multe, însă femeile sfinte au o viaţă 
ascunsă, îşi pot păstra viaţa lor tainică. Maica Domnului a primit un mare har de 
la Dumnezeu. Nu avem nici o descoperire care să provină de la Maica 
Domnului, dar ştim că are un mare har, şi Biserica îl simte, ea şi toţi cei ce i se 
roagă. 


* „Prin urmare femeile nu au avut nevoie să conducă pastoral pentru a-şi 
descoperi vieţile. Toate cele care ne-au lăsat câteva cuvinte de-ale lor erau bătrâne. 
Dar şi sfinţu ar fi tăcut şi nu am fi avut nici o scriere de-a lor, dacă nu ar fi fost 
nevoie de persoane responsabile, de păstori ai Bisericii, pentru a conduce turma. 
Testamentul lui Dumnezeu cu oamenii este înclinația către Dumnezeu şi chemarea 
către Acesta a fiecărui om. Răspunsul acestei chemări este păzirea testamentului“. 


* „Când a adormit Cuviosul Siluan, m-am simțit orfan o săptămână, apoi am 
avut o altă simţire”. 


* „Când cineva se roagă din inimă, la un moment dat i se poate da un cuvânt. 
Acest cuvânt naşte alte cuvinte, astfel se deschide mintea omului, primeşte înţelesul 
deplin al Sfintei Scripturi. Fiecare cuvânt descoperitor conţine întregul înţeles al 


[i 


Sfintei Scripturi “. 


* „Când cineva începe să trăiască după Hristos, atunci societatea îl exclude, 
însă atunci dobândeşte o altă comuniune, căci noi, creştinii, avem o altă 
comuniune, o altă societate, nu pierdem nimic nici din această lume “. 


* „Cea mai mare ispită a mea, când m-am făcut monah, a fost atunci când a 
trebuit să-mi părăsesc arta, pictura, deoarece consideram că prin artă m-aş fi 
putut apropia de veşnicie. Veşnicia însă se apropie cu rugăciunea, cu negarea 
bogăției intelectului şi în special cu vederea lui Dumnezeu “. 


* „Rămânerea şi asceza în mănăstire aduc experienţe noi, aşa încât monahul 
poată să rămână şi în pustiu, altfel nu poate să valorifice pustiul. Când cineva fuge 
către pustiu şi îl chinuie gândul pentru ceva (tristeţea fratelui), atunci acest gând 
nu-l va lăsa niciodată liniştit”. 


* „Fecioria duhului vindecă şi fecioria pierdută a trupului. Ava Zosima, care 
avea şi fecioria trupului şi fecioria duhului, s-a plecat înaintea Cuvioasei Maria 
Egipteanca, care a fost desfrânată de mică. Însă fecioria duhovnicească pe care o 
dobândise Cuvioasa Maria Egipteanca o vindecase pe deplin “. 


* O valoare mult mai mare o are fecioria duhovnicească, căci fecioria 
duhovnicească este împlinirea poruncii lui Hristos atunci când mintea omului se 
lipeşte de Dumnezeu cu rugăciune. Această feciorie duhovnicească poate fi 
dobândită de toţi, şi de cei căsătoriţi, şi de cei necăsătoriți. Monabhii care nu au 
fecioria duhovnicească sunt nefericiţi, căci nici nu nasc în zona firească, în zona 
trupească, nici nu îşi transferă existenţa în Rai“. 


* „Dacă oamenii au ştiinţa despre cum să se mântuiască şi o şi reuşesc, cum să 
nu reuşim noi, monahii, care avem tocmai acest scop, mântuirea?” 


* „Pentru ca o mănăstire să crească trebuie să aibă duhovnicul, bătrânul, stareţul 
şi închinători. Închinătorii îi ajută pe monahi să-şi slăbească patimile lor, deoarece 
se dăruiesc, iubesc, se jertfesc. Este un mare folos atunci când, în fiecare 
săptămână, închinătorul renaşte la mănăstire”. 


* „Sfinţii Părinţi fac deosebire între tristeţe, plâns şi bocire. Plânsul este 
evlavie. Uneori, omul care are plâns tresaltă în suspine puternice, care nu sunt de 
natură psihologică, ci harismatică, duhovnicească. Aceasta este plângerea. În 
situația aceasta este nevoie de pustiu, ca să nu audă nimeni plânsul cu hohote. 
Monahul atunci nu poate să rămână în mănăstire, căci plângerea înmulțeşte 
lacrimile”. 


* „Părinţii monahilor înţeleg folosul dăruirii copilului lor lui Dumnezeu doar în 
clipa morţii“. 


* „Nu trebuie nimeni să ceară preoţia, în timp ce schima monahală trebuie să o 
ceară, deoarece monahismul este expresia pocăinţei“. 


* Când eram monah în Mănăstirea Sfântul Pantelimon, nu am vrut să-mi treacă 
deloc prin gând hirotonia în diacon sau preot, nici nu am vrut să fiu propus la 
hirotonie. Atunci când egumenul mi-a propus hirotonia, atunci, în timpul slujbei, 
deoarece nu putea să-mi pună orarul, am făcut o mişcare cu mâna pentru a-i ajuta. 
Apoi asta m-a preocupat foarte mult. Nu cumva a existat în sinea mea dorinţa şi s-a 
manifestat în acest fel? Preoţia are multe ispite. Când omul începe şi continuă 
singur, atunci nu poate să le depăşească“. 


* „Martiriul în viața monahală şi, în general, în viaţa creştină se găseşte în cum 
poate cineva trăi la măsura vârstei lui Hristos”. 

„Mănăstirea, pentru a funcţiona bine, trebuie să aibă un duhovnic cu 

discernământ SAU o organizare foarte bună, altfel se transformă într-un sat de 


vacanţă. Cuviosul Ignatie Briancianinov, în autobiografia sa, se plânge de duritatea 
cu care a fost abordat de primul lui duhovnic, de primul lui stareţ. Astfel, i-a tăiat 
puterea rugăciunii; de aceea stareţul sau duhovnicul trebuie să fie atent la fu săi 
duhovniceşti sub toate aspectele. Un monah zicea: «Am o mare siguranţă despre 
ceea ce spun, pentru că vorbesc din cuvântul părintelui (duhovnic)».” 


* Trăim ca şi cum nu am avea în mintea noastră nimic şi, atunci când ne 
întreabă cineva, avem ce spune“. 


%* „Uneori, odată cu predica, se poate slăbi duhovniceşte. Asta se întâmplă când 
cineva vorbeşte de multe ori pe zi cu putere, cu intensitate“. 


* „Sfinţii Părinţi, de obicei, nu vorbesc în amănunt despre căsnicie sau soți. 
Când omul trăieşte în pocăință, găseşte soluţie la multe probleme. Când omul 
are frică lui Dumnezeu, atunci este luminat pentru a aborda şi problemele 
specifice vieţii lui“. 


* „Oamenii vor da răspuns lui Dumnezeu pentru cuvântul spus oamenilor, 
cuvânt ce îi depăşeşte ca putere “. 


* „Trebuie să vorbim atunci când situația ne presează; atunci presăm şi noi pe 
Dumnezeu Cel veşnic şi ne dă cuvânt de libertate”. 


* „Trebuie să cinstim libertatea celuilalt. Orice se întâmplă cu forța nu rezistă 
nici în timp, nici în veşnicie“. 


„Când duhovnicul găseşte răspuns din partea cuiva, atunci îl iubeşte, 
deoarece se folosesc amândoi. De aceea, nu este rău să existe o dragoste specială 
în duhul şi o mulțumire între duhovnic şi ucenic “. 


* „Când primim duhovnicul ca pe un dar al lui Dumnezeu sau când în 
rugăciune se nasc mulțumirea şi recunoştinţa faţă de Dumnezeu şi faţă de 
duhovnic, atunci îl iubim în duhul“. 


* Când cineva vrea să schimbe duhovnicul, întâi trebuie să ceară 
binecuvântarea lui, şi astfel va pleca în pace. Să nu ducă niciunde nici un reproş 
sau să nu redea vreo faptă din trecut. Când se plânge, referindu-se la unele fapte, 
atunci diavolul primeşte putere asupra lui, în timp ce, dimpotrivă, dacă tace, toate 
uneltirile diavolului sunt zădărnicite. La Revoluţia franceză, cineva a zis: «Daţi-mi 
doar o scrisoare a cuiva şi îi voi lua gâtul», adică ar fi putut găsi orice pretext ca să- 


1 omoare. De aceea, cel mai bun lucru pe care îi putem face în astfel de situaţii este 
tăcerea“. 


* „Lucrarea duhovnicului este grea, deoarece trebuie să observe în mod foarte 
atent şi foarte amănunţit, cu mult discernământ, greşelile fiilor săi duhovniceşti. 


Li 


Asta provoacă împotrivire şi naşte ură “. 


* „Când vorbim despre lucruri pe care nu le cunoaştem personal şi care ne 
depăşesc, atunci ne situăm în faţa unui gard, unui zid care nu ne lasă nici să le 
trăim. 


%* „Moartea unui om nevinovat preschimbă toată lumea în bine, deoarece 
lucrarea omului nevinovat foloseşte întregii lumi şi vindecă nedreptatea“. 


* „Nu trebuie Să facem făgăduinţe lui Dumnezeu, însă, dacă se întâmplă, 
trebuie să le şi împlinim “. 


* „L-au chemat odată pe Sfântul loan de Kronstadt să vindece un aşa-zis 
paralitic, dar era o cursă, deoarece voiau să-l omoare. Când Sfântul loan a înţeles 
cursa, a zis: «Facă-se, Doamne, după cuvântul lor!», şi așa-zisul paralitic a 


devenit cu adevărat paralitic. În continuare, Sfântul loan s-a rugat şi omul s-a 
făcut bine la loc. Cel ce se preface bolnav este îngăduit de Dumnezeu chiar să 
devină bolnav“. 


* „Există doar o mică diferenţă între megalomani şi nebuni“. 


* „Oamenii deştepţi, după două săptămâni de rugăciune şi după studiul unor 
texte patristice, sunt capabili să scrie o carte întreagă despre rugăciune şi să şi 
creadă că au cunoscut rugăciunea“. 


* „Când omul cunoaşte desfătări pământeşti în artă, atunci simte o mare 
dezamăgire şi o mare amărăciune. Asta se întâmplă deoarece omul îşi lucrează arta 
pentru a dobândi veşnicia, dar nu poate reuşi lucrul acesta într-o lucrare 
omenească. Sufletul însă cunoaşte că nu se găseşte veşnicia în acea lucrare şi de 
aceea suferă“. 


* „Când cineva primeşte un dar duhovnicesc, atrage, de obicei, invidia 
celorlalți şi simte nevoia de a-l ascunde. Astfel, fără să înţeleagă, devine nebun 
întru Hristos”. 


* „Tema nebuniei întru Hristos este o temă foarte delicată. Unii au săvârşit 
această lucrare pentru a-şi ascunde bogăţia darurilor duhovniceşti şi pentru a nu 
provoca invidia altor oameni“. 


* „Starea psihologică trebuie transformată într-o lucrare duhovnicească, în 
plâns. Există o metodă pe care creştinul trebuie să o cunoască. Atunci când 
Simțim 0 ispită, din desconsiderare din partea oamenilor sau dintr-un atac 
nedrept, atunci inima se amărăşte din cauza nedreptăţii acesteia şi îşi face 
diverse gânduri, care influenţează întreaga viaţă. Rugăciunea se opreşte de 
îndată“. 


* „Metoda terapiei este să lăsăm pe fratele care ne-a nedreptăţit şi să creştem 


în dialogul cu Dumnezeu, adică să spunem: «Dumnezeul meu, eu sunt de vină, 
» Atunci vin pocăinţa şi plânsul, 


ceea ce vindecă starea psihologică negativă şi o face duhovnicească. Vedem asta 
în viaţa lui Hristos. Apostolul Petru L-a împiedicat pe Dumnezeu să păşească 
spre cruce, iar El avea faţa îndreptată către Ierusalim, către Golgota. 
Răstignitorii Lui huleau, însă El avea mintea îndreptată către voia lui 
Dumnezeu şi Se ruga Tatălui Său. Nu a deschis dialogul cu oamenii, ci dialogul 
cu Dumnezeu. Astfel ne putem însănătoşi şi vindeca şi noi. Acesta este unul din 
modurile de luptă cu Dumnezeu”. 


* „Cartea Filocaliei cuprinde puţine despre felul ştiinţific al rugăciunii (metoda 
tehnică), dar scrie multe despre atmosfera rugăciunii şi despre împlinirea 
poruncilor lui Hristos. Unii apuseni traduc Filocalia numai în locurile în care se 
scrie modul tehnic al rugăciunii şi o prezintă ca pe o yoga creştină — asta este o 
greşeală“. 


* „Amintirea morţii, precum a fost trăită de Părinţi şi precum şi vorbesc ei 
despre ea, nu este doar o cunoaştere exterioară a faptului că, la un moment dat, vor 
muri — această cunoaştere o au toţi vârstnicii şi o spun deseori —, ci este o stare 
harismatică, este o simţire a morţii interioare. Omul vede pustietatea sa interioară 
din harul lui Dumnezeu şi existenţa patimilor. Cunoaşte faptul că Dumnezeu este 
Dumnezeul celor vii, însă el este duhovniceşte mort, L-a pierdut pe Dumnezeu. 
Starea aceasta este trăită de oamenii din Apus, de aceea şi spun că Dumnezeu a 
murit. Nu Dumnezeu a murit, ci a murit omul pe calea către Dumnezeu“. 

* Când omul vede în har moartea sa interioară, atunci vede moartea în toată 
zidirea şi le simte pe toate moarte, vede peste tot doar moartea. Asta provoacă o 
mare durere, se preface în plâns şi în căutarea Vieţii, a Dumnezeului Celui viu, a 
învierii proprii. Acesta este un dar, este un fapt duhovnicesc care naşte rugăciunea. 


Atunci când nu există acest dar, atunci folosim fapte exterioare pentru simţirea 
morţii, precum imaginile cu morminte, oasele şi altele“. 


* „Creştinismul este atât de mare, încât cineva poate refuza să-l creadă, precum 
s-a întâmplat după învierea lui Hristos cu ucenicii care s-au închinat Lui, cei ce se 
îndoiseră. Nu s-au îndoit din lipsa dragostei sau din necredinţă, ci din simţirea unei 
asemenea măreţii. La a Doua Venire a lui Hristos, drepţii vor fi foarte uimiţi, însă 
şi păcătoşii vor fi uimiți. Primii, pentru că nu se aşteptau să fie mântuiţi, iar ceilalți, 
că nu se aşteptau să fie osândiţi“. 


* „Dacă amintirea morţii curăţeşte pe om, cât de mult îl curăţeşte moartea, adică 
înrâurirea morţii, atunci când asta se face în pocăință?”. 


* „Toată viața noastră o trăim ca pe o judecată “. 


* „Vămile, despre care scriu Părinţii, sunt simbolurile unei realități. Părinţii le 
înțeleg în felul următor: după căderea omului, sufletul se hrăneşte din trup, adică 
din desfătări materiale. După moarte însă aceste patimi trupeşti, care au însuflețit 
sufletul până atunci, nemaiexistând, din pricina separării sufletului de trup, sufocă 
sufletul. Astea sunt vămile şi iadul. Ava Dorotei spune că iadul este ca cineva să 
fie închis trei zile într-o cameră fără mâncare, fără somn şi fără rugăciune. Astfel 
poate cineva înţelege puţin ce înseamnă iad ”. 


„Când omul dobândeşte amintirea morţii, atunci înţelege iraționalitatea 
dobândirii şi desfătăru cu lucruri materiale“. 


* „Drepţi, la a Doua Venire, vor spune: «Când am făcut, Doamne, asta? Când 
am făcut cealaltă?» Nu vor şti ce bine au făcut, deoarece au trecut prin uscăciunea 
prezenţei vieţi cu răbdare, cu credinţă, încrezându-se în cuvintele Sfintei Scripturi”. 


* „Raiul este harul Împărăției lui Dumnezeu. Dumnezeu trimite neîncetat 


harul Său şi ne cheamă la această viaţă. Toţi cei care Îl ionoră pe Dumnezeu şi 
Îl îndepărtează, la a Doua Venirea a Să Îl vor vedea pe Dumnezeu pe Care L-au 
îndepărtat şi se vor osândi. Cei care trăiesc de pe acum în Dumnezeu, atunci vor 
fi atraşi“. 

* „Avem un Dumnezeu atât de bogat, de înalt, Care are un atât de mare har, şi 
noi trăim totuşi săraci... Ne întristăm din te miri ce. E mare păcat! Ar trebui să 
fim neîncetat bucuroşi. Ar trebui ca viaţa noastră să fie neîncetat o uimire de zi 
cu zi. Nu există zi în viaţa noastră în care Dumnezeu să nu ne dea o simţire nouă 
a vieţii celei veşnice“. 


(din: Mitropolit Hierotheos Vlachos,“Cunosc un om în Hristos: Părintele 
Sofronie de la Essex”, Editura Sophia, Bucureşti, 2011) 


Monahul Moisi Aghioritul - Îmbrăţişarea Maicii Domnului 


N BOIBILCAC TC 0 


Se apropie iarăşi pomenirea Adormirii Maicii Domnului. Toţi credincioşii se 
pregătesc să prăznuiască această mare sărbătoare a Maicii Domnului. 


Pomenirea este sfințită, minunată, superbă și mişcătoare. Prăznuire minunată, 
slăvită, splendidă şi iubită de popor. Credincioşii se bucură cu toate că este vorba 
despre adormirea Născătoarei de Dumnezeu, despre mutarea persoanei iubite. Se 
bucură pentru că ocrotitoarea lor, Maica lui Dumnezeu și a oamenilor, se suie la 
ceruri pentru a se ruga neîncetat pentru întreaga omenire ce suferă. 


Alcătuirea pare contradictorie. Bucurie la slujba de înmormântare? Este vorba 
despre întristare dătătoare de bucurie şi mâhnire amestecată cu mâhnire, termeni 
folosiţi în literatura ascetică şi niptică. Cântările de jale devin de bucurie. Înmor- 
mântarea se preface în sărbătoare. 


La prima vedere pare ciudat, dar dacă pătrunde mai în profunzime, va observa că 
este vorba de energie dumnezeiască, de un eveniment minunat. Fiul pururea 
Fecioarei Maria a biruit moartea prin moartea Sa. Lacrimile de doliu, de întristare 
şi de mâhnire s-a transformat în lacrimi de bucurie, veselie, desfătare şi nădejde. 
Preasfânta Născătoare de Dumnezeu îi încurajează pe prietenii ei, le dăruieşte gân- 


duri frumoase, cugetare optimistă, mângâiere dulce. Maica Domnului se mută la o 
viaţă mai bună, mai înaltă, mai frumoasă. 


Era cu neputinţă ca întunecatul iad s-o închidă în temniţele lui pe prea curata 
Maică a lui Emanuil, pe cea care L-a născut pe Hristos Dătătorul de lumină, Soa- 
rele Dreptăţii, Luceafărul de dimineaţă. Astfel, moartea ei a devenit izvor de viaţă 
şi de lumină. 


Credincioşii, închinându-se cu evlavie la icoanele făcătoare de minuni ale Maicii 
Domnului, primesc har şi bucurie, curaj şi uşurare, întărire şi putere. Lacrimile 
credincioşilor sunt izvorâte din inimă, sunt lacrimi dulci, de bucurie, de mulţumire 
şi recunoștință, de mângâiere şi de rugăciune fierbinte. Poporul nostru o iubește 
mult pe Născătoarea de Dumnezeu. Excepţiile triste există peste tot şi vor exista 
întotdeauna. 


Închinătorii smeriţi şi binecuvântaţi ai icoanelor Maicii lui Dumnezeu își depun 
înaintea lor durerea, problemele, cererile şi greutăţile lor. Îndurerata Maică a lui 
Dumnezeu îi primeşte pe toți, îi ascultă, îi mângâie, le şterge sudoarea şi lacrimile, 
îi îmbrățişează şi îi îmbărbătează. Preacurata a suferit mult şi ştie să compă- 
timească, să alerge în ajutor, să se roage neîncetat. Mănăstiri, biserici, bisericuțe, 
locuri de închinare amintesc de harul ei. Nenumărate sunt ofrandele cererilor şi 
bogate darurile de mulțumire. Icoanele sunt îmbibate cu lacrimile evlavioşilor 
închinători. Uneori lăcrimează din icoană şi însăşi mijlocitoarea tuturor credin- 
cioşilor. Fiecare icoană a ei are o istorie deosebită și un nume caracteristic. 


Chipul Maicii Domnului este întotdeauna cuviincios, serios, tăcut, liniştit şi cuvios. 
Vorbeşte însă şi aşa, prin harul ei îmbelşugat, prin curăţia ei, prin smerenia ei. În 
sfințitul ei chip ascunde un etos minunat. Dăruieşte bucurie fără să râdă şi să 
glumească, propovăduieşte fără cuvinte, ci prin pilda ei trăitoare, învaţă prin însăşi 
frumoasa ei viață. Dăruieşte ceea ce are: dragoste, răbdare, ascultare şi bunătate. 


Credinciosului 1 se pare că icoana îi spune ceva personal. Simte că înlăuntrul său 
saltă nevinovăția uitată, simplitatea copilărească, răbdarea în suferinţe. Un alt mod 
de viaţă care a hrănit multe generaţii în timpul marilor greutăți. 


La sărbătoarea de astăzi, fie ca Maica Domnului să-i îmbrățișeze pe toți închi- 
nătorii ei, pentru a nu se istovi şi a deznădăjdui. 


Începe postul Adormirii Maicii Domnului! Lăsa-vom sec şi de răutate, de 
cleveteală, de duh lumesc? 


c finitnal Zac. 
Tihon din Zadonsk 

COMOARĂ DUHOVNICEASCĂ, 


(ae (one aclienicatiă 


“După cum ştim, există post trupesc şi există post duhovnicesc. Postul trupesc este 
atunci când pântecele se înfrânează de la mâncare şi băutură. Postul duhovnicesc 
este atunci când sufletul se abţine de la gânduri, fapte şi cuvinte rele. 


= Postitor adevărat este cel care se reţine de la desfrânare, prea desfrânare şi 
de la orice necurăţie. 

= Postitor adevărat este cel care se stăpâneşte să nu se mânie, Să nu se 
înfurie, să nu facă răutate şi să nu se răzbune. 

=> Postitor adevărat este cel care îşi pune pază gurii sale şi se abține de la 
flecăreli, de la vorbe murdare, de la nebunii, clevetiri, osândiri, lingușeli, 
minciuni şi de la orice defăimare. 

= Postitor adevărat este cel care îşi înfrânează mâinile de la hoţie, răpire, 
prădare, iar inima de la dorirea lucrurilor străine. 


Într-un cuvânt, adevărat postitor este cel care se îndepărtează de la orice rău. 
lată, creştine, postul duhovnicesc! Ne este folositor şi postul trupesc, pentru că 


slujeşte omorârii patimilor noastre. Dar postul duhovnicesc ne este absolut de 
trebuinţă, pentru că, fără el, nici postul trupesc nu este nimic. Mulţi postesc cu 


trupul, dar nu postesc cu sufletul. Mulţi postesc de mâncare şi băutură, dar nu 
postesc de gânduri, fapte şi cuvinte rele. Şi care le poate fi folosul din aceasta ? 


Mulţi postesc o zi, două sau mai mult, dar de mânie, de ţinerea de minte a răului şi 
de răzbunare nu vor să postească. 


Mulţi se înfrânează de la vin, carne, peşte, dar cu limba îi muşcă pe semenii lor — 
deci ce folos au din aceasta? Unii nu se ating cu mâinile de mâncare, dar le întind 
la mită, răpire şi prădarea bunului străin — ce folos au deci din aceasta ? 


Postul adevărat şi curat este abţinerea de la orice rău. Dacă vrei, creştine, să-ţi fie 
postul folositor, atunci, postind trupeşte, să posteşti şi duhovniceşte şi să posteşti 
întotdeauna. Cum pui frâu pântecelui tău, tot aşa pune-l şi gândurilor şi patimilor 
tale celor rele. 


Să postească mintea ta de gândurile cele deşarte. 

Să postească mintea ta de ţinerea de minte a răului. 

Să postească voia ta de dorirea cea rea. 

Să postească ochii tăi de vederea cea rea: întoarce-ți ochii tăi ca să nu vadă 
deşertăciunea (Psalm 118, 37). 

Să postească urechea ta de cântece spurcate şi de şoapte clevetitoare. 

Să postească limba ta de clevetire, de osândire, de vorbe spurcate şi de orice cuvânt 
deşert şi vătămător. 

Să postească mâinile tale de la bătaie şi de la răpirea bunurilor celor străine. 

Să postească picioarele tale de la a umbla întru răutate. «Fereşte-te de rău şi fă 
bine» (Psalm 33, 1; Petru 3, 11) 


lată postul creştinesc pe care Dumnezeu îl cere de la noi! Pocăieşte-te şi te 
înfrânează de la orice cuvânt, faptă şi gând rău, deprinde-te cu virtuțile şi 
întotdeauna vei posti înaintea lui Dumnezeu. 


(din: Sfântul Ierarh Tihon de Zadonsk, Comoară duhovnicească, din lume 
adunată, Editura Cartea Ortodoxă, Editura Egumeniţa, 2008, Traducere din 
limba rusă de Rasofora Domnica Talea — Mănăstirea Nera, pp. 241-242) 

Rugăciune care se citeşte în fiecare post 


“Dumnezeul nostru, nădejdea tuturor marginilor pământului şi a celor ce sunt pe 
mare, departe, Cel ce mai înainte ai întocmit, prin Legea ta Veche şi Nouă aceste 
zile de post, la care ne-ai învrednicit să ajungem acum, pe Tine Te lăudam şi Ţie 
ne rugăm: întăreşte-ne cu puterea Ta, ca să ne nevoim întru ele cu sârguinţă, spre 
mărirea numelui Tău celui sfânt şi spre iertarea păcatelor noastre, spre omorârea 
patimilor şi spre biruinţa asupra păcatului; ca împreună cu Tine răstignindu-ne şi 
îngropându-ne, să ne ridicăm din faptele cele moarte şi să petrecem cu bună 
plăcere înaintea Ta în toate zilele vieţii noastre. Că Ție se cuvine a ne milui şi a ne 
mântui pe noi, Hristoase Dumnezeule şi Ţie slavă înălțăm, împreună şi Celui fără 
de început al Tău Părinte, şi Preasfântului şi bunului şi de viaţă făcătorului Tău 
Duh, acum şi pururea şi în vecii vecilor. Amin”. 


Vasile-Robert Nechifor - Înainte-prăznuirea Adormirii Maicii Domnului 


Între sărbătorile Bisericii Ortodoxe din cadrul unui an liturgic, praznicele închinate 
Mântuitorului lisus Hristos, numite Praznice Împărăteşti, şi cele în cinstea Maicii 
Domnului sunt celebrate în mod deosebit, prin slujbe speciale care simbolizează 
pregătirea creştinilor pentru primirea binecuvântării lui Dumnezeu, dar şi bucuria 
credincioşilor trăită comunitar în cadrul sărbătorii. 


Între cele patru praznice închinate Maicii Domnului, Adormirea sa este sărbătorită 
în mod special, fiind precedat de un post mai aspru decât cel al Sfinţilor apostoli, 
deoarece în cele 14 sau 15 zile ale sale nu se mănâncă peşte decât la praznicul 
Schimbării la Faţă a Domnului, iar în celelalte zile se posteşte până la ceasul al 
nouălea din zi, luni, miercuri şi vineri mâncându-se mâncare uscată, iar marţi şi joi, 
mâncare fără untdelemn şi vin, la care se face dezlegare doar sâmbăta şi duminica. 
Toate acestea sunt însoţite de rugăciune intensă şi metanii. 


Sărbătoarea Adormirii Maicii Domnului este anticipată de Înainte-prăznuirea 
Adormirii Maicii Domnului, zi în care, după tradiţie, se sfârşeşte Postul Sfintei 
Marii, iar la mănăstiri şi parohii se săvârşeşte slujba Prohodului Maicii Domnului, 
inclusă în cadrul Privegherii, după aceeaşi rânduială ca la Denia Prohodului 
Domnului şi Vinerea cea mare. Acolo unde nu se săvârşeşte slujba Privegherii, 


Prohodul Maicii Domnului se include în rânduiala Vecerniei mari, înainte de 
otpust. 


Prohodul Maicii Domnului a fost tradus pentru prima dată în limba română în anul 
1820 de Ion Pralea, iar de atunci a intrat treptat în cultul Bisericii. 


Cele 192 de strofe ale prohodului, împărțite în 3 stări, se intonează din mijlocul 
bisericii, unde este aşezat Epitaful Maicii Domnului, iar în lhpsa epitafului, icoana 
Adormirii Născătoarei de Dumnezeu. Ca şi în Vinerea mare, după terminarea pro- 
hodului, se face înconjurarea bisenicu cu Epitaful Maicii Domnului şi steaguri 
bisericeşti, această procesiune fiind marcată de patru opriri. 


La final, epitaful se aşază la locul său de cinste, iar nu pe Sfânta Masă, aşa cum se 
face la Denia Prohodului, deoarece prestolul reprezintă Golgota, adică Altarul de 
jertfă al Mântuitorului, mormântul Său, deoarece acolo sunt aşezate cinstitele 
daruri după Vohodul cel mare, precum şi Tronul lui Dumnezeu, deoarece prin 
Sfânta Jerttă săvârşită pe acest Altar se împărtăşeşte lumii întregi harul cel mân- 
tuitor şi sfinţitor. 


Părintele Amfilohie - Predică la praznicul Adormirii Maicii Domnului (2007): 
“Să veghem cu preţul vieţii la sănătatea credinţei!” 


Rostit în urmă cu un an, cuvântul Părintelui Amfilohie de la Mănăstirea Diaconești 
cu prilejul Praznicului Adormirii Maici Domnului poate constitui un mic îndreptar 
de vieţuire creştinească lucrătoare, în cotidianul tulbure al unei realități 
ademenitoare şi înşelătoare. Vă propunem acest cuvânt azi, la începutul noului An 
Bisericesc, pentru a ne ajuta să ne întărim voinţa şi să luăm putere pentru a pune 
un nou început bun în credinţa făptuitoare. Avem nevoie, pentru acest nou început, 
de înţelegerea faptului fundamental că “realismul duhovnicesc” nu este limitat doar 
la o adâncire în durerea adevărurilor lăuntrice personale, ci este nedespărțit de 
stăruința în trăirea tragediei generale de astăzi, a iadului lucrării fărădelegii în 
lume, de veghea asupra sănătăţii credinţei noastre şi a Trupului în care ființăm ca 
mădulare vii, Biserica lui Hristos. 


“Tubiţi credincioşi, să-i dăm Slavă lui Dumnezeu, că ne-a dat zile şi putere, să fim 
astăzi împreună, ca să serbăm şi noi, împreună cu Fiul, cu Tatăl şi cu Duhul Sfânt, 
cu toate puterile cereşti, înălţarea cu trup la cer întru adormire a Prea Sfintei de 
Dumnezeu Născătoarei şi Pururea Fecioarei Maria. 


Hramurile bisericilor, ale mănăstirilor în ţara noastră, dintru început, au avut o 
însemnătate deosebită: să adune în jurul altarului, să întărească sufleteşte în 


credinţă şi în putere pe toţi cei ce se închină Prea Sfintei Treimi şi sunt botezați în 
dreapta credinţă ortodoxă, ocazie cu care cinstim pe toţi sfinţii cei din veac, o dată 
cu praznicele respective, şi pe morţii noştri, care întru nădejdea mântuirii au 
adormit. Hramurile mănăstirilor şi astăzi încă mai adună la altar sufletele tuturor 
celor care îşi pun nădejdea în Dumnezeu mai mult decât în toate puterile veacului. 


Țara noastră este o ţară în care cultul Maicii Domnului dintru început a fost 
săvârşit. Toată casa românului avea icoana Maicii Domnului — Fecioara Maria cu 
pruncul în braţe — şi atâta vreme putem să ne permitem să spunem că va dăinui ţara 
aceasta şi neamul nostru, câtă vreme o să avem în casă icoana Maicii Domnului. 
Da, trăim vremuri în care sunt intenţii din partea unora şi a altora, nu români, nu 
creştini, ci doar cu numele, care vor s-o scoată, pentru că nu înţeleg că, legat de 
cinstirea Maicii Domnului şi de cinstirea Sfintelor icoane, la noi sunt criterii de 
viaţă, de nădejde, de putere, mult mai adânci decât îşi pot imagina cei care le pot 
smulge. 


Trăim vremuri în care, iată, toată ţara se uită cu nădejde la Biserică. De nu vom fi 
şi noi în acel Duh pe care Mântuitorul Hristos L-a adus în lume — Duhul Sfânt, 
Duhul Adevărului — în acest Duh a vorbit oamenilor, pentru noi oamenii a venit 
Dumnezeu pe pământ, şi pe Apostoli i-a lăsat după întemeierea Bisericii, numai şi 
numai în acest Duh al Adevărului, să ierte, să ajute, să tămăduiască, să vindece, să 
propovăduiască Evanghelia lui Hristos. 


Nu trebuie să confundăm viaţa creştină cu nici un alt mod de viaţă decât cel predat 
de Domnul nostru lisus Hristos, de aceea ţinem la Una, Sfântă, Sobornicească şi 
Apostolească Biserică. Să nu intrăm în alt duh şi să nu dăm voie ca alte duhuri 
străine de duhul Bisericii să ne năpădească astăzi. Trebuie să veghem cu preţul 
vieţii noastre la această sănătate de credinţă. Ştim nădejdea cu care vă uitaţi spre 
noi, pentru că aşa cum i-a investit pe Apostoli cu misiunea sfântă, ca în acest duh 
să-i crească, să-i călăuzească, să-i apere, să-i întărească pe oameni, să simtă puterea 
dumnezeirii şi a Bisericii într-înşii, în copii şi în casa lor. Dumnezeu i-a încredinţat 
pe oameni că nu vorbeşte dinafară, că EI este Calea, Adevărul şi Viaţa, că El aduce 
pacea, că numai în El putem găsi înţelepciunea şi unitatea, şi viaţa veşnică, şi 
biruirea morţii. În acest duh al nădejdii de mântuire, de biruire a tuturor 
strâmtorărilor acestui veac, noi ne purtăm paşii în această existenţă. În duhul acesta 
ar trebui şi ierarhii, şi clerul şi toţi credincioşii să petreacă. 


Este evident că în duhul în care un păstor îşi creşte turma, în duhul acela aceasta va 
rătăci sau va merge spre Impărăţie. Stau şi mă uit aşa de multe ori — multe forme, 
multe obiceiuri — de aceea Sfinţii Părinţi, Sfânta Scriptură, Sfânta Tradiţie vor 


rămâne reperele de nezdruncinat pentru drumul vieţi noastre. Să fim cu toată 
trăirea, să nu lăsăm să intre moleşeala în noi, să nu ne lăsăm ispitiți de oferta 
veacului care ne poate duce cel mult până la mormânt. Noi trebuie să vă călăuzim 
pe căile demnităţii vieţii creştine, a onoarei, a curajului, a jertfelniciei, a iubirii, şi 
unde nu vor străluci aceste calităţi în noi, nu vom avea puterea să ne impunem în 
Duh şi în Adevăr frățiilor voastre, şi invers — de nu veţi fi însetaţi de Duhul lui 
Dumnezeu, veţi căuta păstor după poftele inimilor voastre, şi-atunci e dărâmarea 
țării, şi a familiei, şi a Bisericii, şi a tuturor. Care să nu fie! 


Nădăjduim să găsim în sufletele dumneavoastră, şi prin acest semn al prezenţei 
aici, în numărul care sunteţi şi nu numai numărul contează, că la noi Adevărul 
contează mai mult decât numărul. Nădăjduim să găsim minimul de resurse 
sufleteşti, de stare de conştiinţă, care să ne facă să nădăjduim în continuare în 
puterea cea vie lucrătoare a Bisericii lui Hristos. Să nu ne aflăm numai nişte 
vorbitori în faţa dumneavoastră şi invers, nişte ascultători cu urechile şi atât. Să 
fim nişte oameni de faptă. 


Prilejurile acestor hramuri constatăm, deşi suntem obosiţi, suntem oameni 
neputincioşi, una-alta: unul să se spovedească, alta să-şi aducă copilul, alții: 
“Părintele, putem să vă ajutăm“, [că] a fost o frământare, o frământare lăuntrică. 
Fiecare a frământat într-un chip sau altul în lumina acestui praznic: “mai, hramul 
mănăstirii“, “mai, Adormirea Maicii Domnului“, “mai, am şi eu de pomenit pe 

mama“, “mai, vreau să fac şi eu un praznic“. 


Sunt elemente de care noi ne-am agăţat, chiar dacă pe unii i-am mustrat, pe unii i- 
am mai repezit, pe unii i-am mai mângâiat, [pentru că] suntem limitați. Vă rugăm 
din adâncul inimii să ne iertaţi neputinţele şi limitele, dar purtându-ne sarcinile unii 
altora, aşa vom împlini legea lui Hristos. 


Vă mulţumesc tuturor nu numai pentru astăzi, [ci] pentru toată participarea, pentru 
toată rugăciunea, pentru că, pe lângă rugăciune — care este elementul decisiv al 
vieţii noastre, care trebuie să fie din foc, din inimă, în noapte, în tăcere, cu toată 
credinţa. Nimeni să nu vă întrerupă la rugăciune, toți să aveţi un timp special de 
rugăciune, să nu vă îndoiţi în rugăciunea voastră nici o secundă. Mântuitorul 
Hristos ne-a arătat cum să ne rugăm, Maica Domnului de asemenea, Sfinţii. 


Păi ce, ne îndoim? Să nu ne îndoim, pentru că ei s-au pus chezaşi. Să ne rugăm cu 
toată stăruința, apoi să citim. Noi nu putem acoperi lipsurile de cultură 
duhovnicească ale dumneavoastră: cunoaşteţi bine Sfânta Liturghie, cunoaşteţi 
bine sfânta istorie a Bisericii noastre, cunoaşteţi bine viețile sfinţilor, ca înrâuriți 


fiind de modul lor de viaţă, să purcedem pe căile vieţii asemenea lor şi să avem 
parte cu ei, că cine nu trăieşte ca sfinţii şi nu tânjeşte după ei, n-o să-i avem. 


Pe lângă acestea, trebuie să fim vigilenţi, pentru că nu totul e să cucereşti o cetate. 
Trebuie să ştii s-o şi aperi, să ştim să ne apărăm valorile de credinţă, să ne apărăm 
cinstea şi demnitatea creştină, şi conştiinţa aceasta de viaţă, căruia nimănui să nu-i 
permitem să ne-o mutileze, indiferent după ce constituţie, după ce ofertă, după ce 
oprimare. Suntem gata de orice jertfă să arătăm că nu s-a stins în noi din dragoste 
de Dumnezeu şi conştiinţa aceasta că Biserica cea sfântă şi dreptmăritoare, sfânta 
Biserică Ortodoxă, este puterea lui Dumnezeu pe pământ, cu Hristos, cu Maica 
Domnului, şi cu toți Sfinţi în care vrem să fim şi noi şi cu trupul nu numai cu 
duhul, aşa, pentru că trebuie să intrăm cu tot cu trup şi noi în Împărăţia lui 
Dumnezeu, în lumea cea duhovnicească, iată de aceea vă spun, ca şi noi să veghem 
la sănătatea noastră de credinţă. 


Toată lumea este chemată astăzi să citească, să se roage, să mediteze la cuvintele 
de învăţătură ale Sfinţilor Părinţi. Să nu ne lăsăm intimidaţi, mai ales într-un ceas 
greu, când iată, cunoscând adversarii adevărului şi ai credinţei, forța Bisericii în 
popor şi în popoare, în Balcani şi în toată lumea, caută să nu mai vină în contra 
Bisericii, ci caută să o folosească încât să-1 devină instrument de lucru în atingerea 
unor scopuri. 


Să spunem numelor pe față. Acesta a fost Hristos, şi aceştia au fost Apostoli şi 
Sfinţii cei din veac, care, indiferent c-au fost în sinoade, în confruntări sau în alte 
împrejurări, niciodată n-au acceptat diplomația ca soluție de rezolvare a 
problemelor şi mărturisire a adevărului, cu demnitatea şi chiar cu preţul vieţii lor. 
Vă rugăm să rămâneți în demnitatea aceasta, şi pentru că vedem astăzi, şi trebuie şi 
noi să punem degetul pe rană. E ceasul în care iată, e vorba să se aleagă un înainte- 
stătător Bisericii noastre drept-măritoare. Dacă poporul acesta nu se va ruga, atunci 
lăsăm soarta Bisericii pe mâna unora sau altora? Nu vedem că până şi masonii 
ajung să vrea să voteze Patriarhul României? Oare vom lăsa să se petreacă lucrurile 
acestea? Oare preoţii vor fi din nou muţi ca în regimul trecut, cu mici, mici, mici 
excepţii, ca un Calciu-Dumitreasa, şi alții care au suferit temniţă şi puşcării? Oare 
vom tăcea din nou astăzi, când nimeni nu ne mai ameninţă? Să tăcem iar, să lăsăm 
masele astea de oameni victime ale unor concepții şi televiziuni care sunt străine de 
duhul lui Dumnezeu, străine de Spovedanie, străine de Împărtăşanie, străine de 
priveghere, străine de.... 


Unde sunt aceştia? Nu stăm să judecăm. Dar noi care suntem astăzi aici, păi avem 
datoria să apărăm cu sfinţenie sfânta noastră credinţă prin modul nostru de viaţă, 


prin crezul nostru şi toată participarea. De nu ne vom ruga, Dumnezeu să ştiţi că nu 
face silă. Ne vor da oameni după poftele inimilor noastre. Ferească Dumnezeu ca 
acuma să ajungem să ne frângem, să ne rupem, să smintim. Nu trebuie să imităm 
sistemul politic în planul bisericesc. Trebuie să arătăm o demnitate, nu cumva să 
smintim şi noi. Dacă vor fi sminteli? Cum au şi fost. Oare, ne vom pierde credinţa? 
Să nu fie! 


De aceea vă îndemn: fiecare să se întoarcă la Dumnezeu cu seriozitate: să citiţi, să 
vă rugaţi, să fiți foarte atenţi la viaţa Bisericii şi din familie, şi din sat, şi din 
parohii, şi din eparhie, şi de peste tot. Nu că n-ar avea cine să vegheze, ci pentru că 
s-au înmulţit şi lupii în piei de oaie. Profeţiile o spun. Aşa imaginile şi presa şi toţi 
o arată. Acuma se luptă oamenii de caracter cu oamenii lipsiţi de caracter. 
Îndemnul nostru ăsta este, să ne rugăm la Dumnezeu: “Doamne, nu ne părăsi!“, 
“Fie-Ţi milă de noi!“. Ne rugăm la voievozii cei din veac să ne dea şi nouă curajul 
şi tăria să mărturisim fără frică şi fără temeri, că avem nevoie de păstori curajoşi, 
care să fie în fruntea problemelor ţării, nu din punct de vedere politic, ci 
duhovnicesc, sufletesc, şi care să aibă un cuvânt de spus vizavi de tot ce se petrece, 
fiindcă această turmă creştină, este în primul rând a lui Dumnezeu. 


Mai întâi noi îi botezăm şi pe urmă îi racolează unii şi alţii în alte părţi, şi mai 


multă atenţie la sectele acestea, şi la ieşitul în străinătăţi, care ne strică sufletele şi 
familiile. Ajunge cu destrăbălarea aceasta cu străinătatea. Dacă aveţi tăria să nu vă 
pierdeţi sufleteşte, atunci da, dacă n-aveţi loc de-o bucată de pâine să munciţi aici, 
mergeţi şi vedeţi şi Occidentul ca să vă convingeţi că cu multă sudoare şi umilinţă 
se câştigă o pâine pentru copii şi acolo. Suntem strâmtoraţi, neajutoraţi, ne pare 
foarte rău că nu vă suntem un exemplu mai bun, dar, aşa cum suntem, suntem 
tineri, şi ne-aţi dat curaj pentru c-aţi venit aici, şi nu vrem să fiți o turmă de oi 
mânate fără socoteală, [ci] oameni care să ne stârnim unii pe alţii la demnitate, la 
curaj, la cultură, la buna-cuviinţă, să se vadă un nivel duhovnicesc, o disciplină. Să 
răsune în ţara aceasta ecoul trăirii celei duhovniceşti. Să se vadă ce înseamnă rolul 
unei mănăstiri, un plus de cult, un plus de rânduială bisericească, într-adevăr, un 
plus de devotament pentru popor şi de rugăciune şi de frățietate. 


Iar dumneavoastră, nu mai lăsaţi să fie mănăstirile atacate de tot felul de propuneri, 
de oferte, de modă nouă, şi aşa mai departe: “părinte, nu-i bine ce faci“, “părinte, 
nu-i bine să cerşeşti“, “părinte, nu-i bine să schimbi rânduiala“, şi asta, şi asta, 
“părinte, nu-ţi lăsa dulama jos!“, “părinte, nu-ţi mai tunde barba!“, şi toate 
celelalte. Pentru că sunt destule cărți duhovniceşti în popor care să ne ajute pe noi, 
şi pe unii şi pe alţii. Am spus aceasta, fiindcă de nu vom avea o credinţă vie, 
lucrătoare, care să schimbe într-adevăr viaţa noastră din rău în mai bine, din 


desfrânare în înfrânare — de aia Hristos, cu preţul vieţii a plătit, şi Maica Domnului, 
ca să ne convingem de modul real de viaţă — altfel vom şchiopăta. Ferească 
Dumnezeu! 


Mulţumesc de toată participarea! Mulţumesc de toată dragostea dumneavoastră 
arătată sub o formă şi alta, şi nu vă supăraţi că va mai şi mustrăm. E o necesitate. 
Cel mai greu ne vine să ne mişcăm între autoritate şi dragoste, pentru că aşa este 
rânduiala duhovnicului. Nu mai poate omul să-i spună o vorbă. Ba mai 1-0 spui! 
Dacă ţii le el, i-o spui, domnule! Că de atâta “dragoste” câtă avem faţă de voi, nu 


vă mai spunem nimic decât: „iertați-vă“, “iubiţi-vă“, “închideţi ochii” “lăsaţi-vă 

călcaţi în picioare“, “capul la pământ” şi ... harcea-parcea! Nu aşa. Trebuie să 
trezim în voi şi acea demnitate, şi acel curaj, şi acel spirit într-adevăr de 
jertfelnicie, de prezenţă, de onoare, să ştim să ne apărăm duhovnicii, să ştim să ne 
apărăm ierarhii şi pe toți cei care se luptă în duhul Bisericii pentru Hristos. Că 
altfel ajung unii şi alţii cu o vorbă ne dărâmă. 


Mă opresc aici, dar este foarte important şi ştiu că veniţi să ne vedeţi împreună. Și 
ne-aţi văzut astăzi împreună şi cei care am vorbit şi cei care n-au vorbit şi suntem 
alături cu mai mulți alţii şi acum e un ceas în care se decide soarta ţării, pentru că 
dacă nu avem un sinod echilibrat, şi un Patriarh după voia lui Dumnezeu — şi să 
ştiţi că-s mari tendinţe aici de luptă şi de strâmtorare — va fi vai şi amar de toată 
soarta ţării. Să fim foarte înţeleşi. De sinodul ţării, de rugăciune, deci, de sinodul 
țării contează foarte mult chiar soarta României. Este foarte important să-i 
sprijinim cu acea demnitate, şi cu acel curaj şi cu acea atenţie. Noi suntem datori să 
nu fim nepăsători, ci treji la cei ce ne cheamă astăzi ajutorul, să fim foarte, foarte 
atenţi. 


Cine e mai în duh de Biserică — şi nu că noi îi votăm pe ei! Ne rugăm la Dumnezeu 
să ne rânduiască om după voia sa cea sfântă, spre slava Bisericii, spre dăinuirea 
neamului românesc, spre cinstirea eroilor şi a sfinților, să nu ne mai fie ruşine, să 
nu mai fim servili, să nu mai fim servitori, să nu mai practicăm acele forme 
ruşinoase de a ne manifesta credinţa. Nu! Să rămânem statornici, să înflorească 
sfânta noastră Credinţă Ortodoxă prin modul nostru de viaţă. Mănăstirile să fie 
centre de cultură, pictura bizantină, muzica psaltică, cuvântul duhovnicesc, artă 
duhovnicească, trăirea în sfinţenie, în curăţie, praznicul-praznic, rânduiala- 
rânduială, liturghia-lturghie, disciplina-disciplină, spovedania-spovedanie, şi 
împărtaşania-împărtaşanie. Aşa ne-a învăţat Biserica de două mii de ani, aşa vrem 
să păstrăm şi noi în continuare. 


Să fiți binecuvântaţi! Mulţumim tuturor, părinților îndeosebi, cu care iată am slujit 
şi mulţumim şi noi, să căutăm să fim uniţi. Fugiţi de orice duh de dezbinare, de 
care să ne păzească Dumnezeu şi să vă rugați Maicii Domnului, pentru că în 
credința ortodoxă, fără cinstirea Maicii Domnului noi nu ne mântuim. Să ne 
păstrăm, pentru că aceasta va fi şi un element distinctiv. Mulţi n-or s-o 
pomenească. De lisus Hristos, Arhitectul, şi aşa mai departe şi masonii vorbesc, 
dar de Maica Domnului, de prea-pururea Fecioara Maria, nu vorbesc nici sectarii, 
nici ceilalţi, cu care nu ne putem uni dacă n-o cinstesc, şi nici n-avem de gând, 
decât ei să vină la adevăr şi la cinstirea ei. Să rămânem statornici, să se aleagă unii 
de alții dacă este cazul, dar să păstrăm măcar ceea ce este bun şi curat. Aşa să ne 
ajute Dumnezeu! Amin!” 


Pr. dr. Dorin Picioruş - Predică la Adormirea Maicii Domnului [2019] 


lubiţii mei ! Părintele Teofil Părăian sublinia faptul că „nu există Ortodoxie fără 
Maica Domnului” ?. Spunând prin aceasta că Născătoarea de Dumnezeu este o 
persoană fundamentală în viaţa și în evlavia noastră, pentru că ea este Maica 
Stăpânului nostru. Dar, în același timp, putem să spunem că nu există Ortodoxie 
fără vreun Sfânt al Bisericii noastre şi fără întreaga Tradiţie, istorie şi viaţă a Bise- 
ricii. Pentru că Biserica e Biserică cu toate cele ale ei şi nu în mod parțial. lar 
Biserica, care e comuniunea lui Dumnezeu cu Sfinţii Lui, îi conţine pe toţi Îngerii 
şi Sfinții lui Dumnezeu, Născătoarea de Dumnezeu fiind cea mai înaltă sfinţenie a 
întregii creaţii. 


Căci, ne spune Sfântul Maximos Mărturisitorul, „prin înălțarea [la cer] şi [prin] 
mutarea Sfintei Fecioare |de către Fiul e1]...ea s-a făcut mai înaltă decât Tronurile, 
decât Heruvimu şi Serafimu...mai înaltă decât toate făpturile nemateriale şi 
netrupești” ?. Mai înaltă decât toţi Îngerii şi Sfinţii lui Dumnezeu, pentru că este 


' Începută la ora 20.00, în zi de vineri, pe 9 august 2019. Sunt 33 de grade, cer senin, vânt de 3 
km/h. 

* Arhim. Teofil Părăian, Maica Domnului - Raiul de taină al Ortodoxiei, ed. îngrijită de Fabian 
Anton, cu un cuv. înainte de lerom. Serafim Gheorghe Pătrunjel şi postfață de Mihai Neamţu, 
Ed. Eikon, Cluj-Napoca, 2003, p. 85, 130. 

* Sfântul Maxim Mărturisitorul, Viaţa Maicii Domnului, trad. şi postfață de Diac. loan 1. Ică jr., 
Ed. Deisis, Sibiu, 1998, p. 122. 


cea mai aproape de Dumnezeu. Fiindcă atunci când Sfântul apostol Tomas a vrut 
să vadă trupul ei cel fără de prihană *, aşa cum fusese el pus în mormânt de către 
ceilalți Sfinți apostoli, „mormântul [ei] s-a găsit gol. Dar fâşiile şi giulgiul în care 
au aşezat-o le-au aflat, însă trupul Fecioarei nu mai era, ci fusese înălțat la Fiul şi 
Dumnezeul ei, ca să viețuiască împreună cu EI şi să împărăţească împreună cu EI. 
Şi aşa a făcut să urce firea noastră în Împărăţia cea veşnică, nu numai prin Fiul său, 
ci şi prin Maica Sa.” ? 


Tocmai de aceea, atât Mormântul Domnului, cât şi cel al Maicii Sale, sunt goale, 
căci ei sunt vii. Pentru că ambele ne vorbesc despre înălțarea trupului nostru la cer. 
Despre transfigurarea trupului nostru. Transfigurare despre care Sfântul apostol 
Pavlos ne vorbeşte în aceşti termeni: „noi |nueic], cei care suntem vii [oi Câvrec], 
cei care suntem rămaşi întru parusia/ venirea Domnului [oi nepuieinouevor ei Tv 
napovoiav Tod Kwvpiov], nu avem să fim înaintea celor care au adormit [ov ui 
p0&oopuev rodg Kowin&vrac]. Că[ci] Însuşi Domnul în[tru] poruncă ['Ori Avdroş 6 
Kwpioc £v kehevouuri], înltru] glasul Arhanghelului [&v povă Apxayyeiov] şi 
în|tru] trâmbiţa lui Dumnezeu [kai £v o&ânwyi Oeo5], Se va cobori din cer 
[koraBioerai Gr ovpavov] şi cei morți în Hristos vor învia întâi [kai oi vekpoi £v 
Xp1oT6 &vaoToovrai npâTrov]. Apoi noi, cei care suntem vii [Enea Mueic oi 
Covrec], cei care suntem rămaşi [oi nepuiein6uevor], împreună cu ei vom fi răpiți în 
nori [ăuo owv avroic &praynodueda £v veptioug], întru întâmpinarea Domnului 
[eig arâvrnow Tod Kvpiov], întru văzduh [eig d&pa], şi aşa pururea cu Domnul 
vom fi [kai o5roc râvrore ov Kvpio eooue0a]” [I Tes. 4, 15-17, BYZ]. 


Căci la venirea Domnului întru slavă va avea loc învierea cea de obşte. Pentru că 
slava Lui îi va învia pe toţi cei adormiţi. Şi atunci vor învia toţi cei adormiţi, nu 
doar Sfinţii. Însă aici Sfântul Pavlos ne vorbeşte despre învierea morţilor din 
perspectiva sfinţeniei celor adormiţi și a întâmpinării Domnului întru slavă. Căci, 
la venirea Domnului, toţi cei adormiţi în Hristos vor învia, având trupuri duhov- 
niceşti, pline de lumina Lui. Dar şi cei vii, care vor fi vii la venirea Domnului şi 
vor fi oameni Sfinţi, se vor transfigura și ei într-o clipă prin slava Lui. Și astfel, toți 
cei Sfinți, fund funţe transfigurate, pline de slava Dumnezeului nostru treimic, se 
vor înălța întru slava Lui, pentru ca să ÎL întâmpine pe Domnul, rămânând cu El 
pentru veşnicie. 


* Idem, p. 110. [5] Ibidem. 
* Idem, p. 110. [5] Ibidem. 


Și iată de ce trebuie să Îl întâmpinăm mereu pe Domnul în toţi oamenii! Iată de ce 
trebuie să Îl vedem pe El în toţi oamenii! Căci cine Îl vede pe Domnul în oameni, 
acela ÎI iubeşte pe EI în cei zidiţi după chipul Său. Pentru că iubirea rămâne cu cei 
pe care îi iubește. Cel care iubeşte rămâne cu cei pe care îi iubeşte. După cum 
Dumnezeu rămâne în noi şi este cu noi, pentru iubirea cu care ÎL iubim şi pentru 
modul în care noi ne curățim mereu pentru EI. 


Fiii lui Core [K6pe] [Ps. 44, 1, LXX] au spus despre Născătoarea de Dumnezeu că 
este Împărăteasa Lui. Căci ei au profeţit şi au spus: „Stătut-a Împărăteasa din cele 
de-a dreapta Ta |napsorn n Baoiiooa £k 6eătov Xov], [fiind] îmbrăcată în 
îmbrăcăminte împletită cu aur [şi] înfrumusețată [Ev iuaTiou S10Xpvoo 
nepipeBimuevn nenowuiuevn]” [Ps. 44, 10, LXX]. Tocmai de aceea, în Icoana 
Deisis , Născătoarea de Dumnezeu este în dreapta Domnului, ca rugătoare a 
noastră neadormită, neîncetată. Ca rugătoare pentru mântuirea noastră. 


Și Senorg [deisis] înseamnă rugăciune. Pentru că prea curata Stăpână şi Sfântul 
Ioannis Botezătorul sunt exemplele noastre cele mai mari în materie de rugăciune. 
Ei sunt rugătorii prin excelență pentru mântuirea noastră. De la care şi noi putem 
învăţa să ne rugăm, să ne rugăm neîncetat. 


Şi pentru că ea este Împărăteasa noastră prin marea ei sfinţenie, în rugăciunile 
dimineţii noi strigăm către Născătoarea de Dumnezeu: „Împărăteasa mea cea prea 
bună şi nădejdea mea, Născătoare de Dumnezeu, primitoarea săracilor şi aju- 
tătoarea străinilor, bucuria celor mâhniţi, acoperirea celor necăjiţi, vezi nevoia mea, 
vezi necazul meu! Ajută-mă ca pe un neputincios! Hrăneşte-mă ca pe un străin! 
Necazul meu îl ştii, tu îl dezleagă precum voieşti! Că n-am alt ajutor afară de tine, 
nici altă folositoare grabnică, nici altă mângâietoare bună, ci numai pe tine, o, 


g E = Sa PA ID Mee De e Ra i ; 3 7] 
Maica lui Dumnezeu, ca să mă păzești şi să mă acoperi în vecii vecilor. Amin” . 


Împărăteasă a lui Dumnezeu prin sfinţenia ei, prin bunătatea ei, prin smerenia ei 
cea nepătrunsă! De la care orice fecioară şi femeie trebuie să înveţe cuviinţa, 
smerenia şi sfinţenia. Pentru că ea este „Împărăteasa a toate. Căci ea ţine toate şi de 
la o margine la alta a lumii toate îi sunt supuse şi o prea măresc. Pentru că ea 
împărăţeşte împreună cu Fiul și Domnul ei. [...] [$1] va domni împreună cu Fiul 
său prea dulce în Împărăţia Sa [cea] fără de sfârşit și nepătrunsă” 5. Nepătrunsă, 


* Am preluat Sfânta Icoană de aici: https://www.icoana.net/wp-content/uploads/2018/01/deisis- 
icon.jpg. 

7 A se vedea: https://doxologia.ro/rugaciune/rugaciunile-diminetii. Am corectat și îndreptat tex- 
tul rugăciunii. 

* Sfântul Maxim Mărturisitorul, Viaţa Maicii Domnului, ed. cit., p. 13. [9] Idem, p. 13-14. 


neînţeleasă de mintea noastră iscoditoare, curioasă. Pentru că Împărăţia Lui e 
văzută numai prin vedere dumnezeiască. E văzută numai de cei curați cu inima 
[Mt. 5, 8]. Căci cei care Îl văd pe Dumnezeu, văd și Împărăţia Sa cea veşnică, cea 
plină de slava Lui. 


Și cum a ajuns prea curata Fecioară Maria Împărăteasa noastră? Prin aceea că „s-a 
făcut toată plină de har...înţelegătoare prin privire şi cuvânt, având înăuntrul ei 
vedenii dumnezeiești, [fiind] cu totul străină de tulburare, mânie și flecăreală, 
frumoasă la suflet și trup. [...] Mai mult decât toate, sufletul ei sfânt era plin de 
iubire de oameni și de compătimire.... [arătându-se] Împărăteasă mai presus de fire, 


prin faptă, cuvânt şi cuget” ?. 


Căci o adevărată doamnă e o fiinţă nobilă prin virtuțile ei şi nu prin apartenenţa ei 
la o familie anume. Virtuţile te umplu de nobleţe, de distincție duhovnicească. 
Virtuţile te fac o personalitate duhovnicească, una care emană curăție şi sfinţenie, 
înțelepciune şi bunătate, smerenie şi compătimire. Pentru că e domn cel care se 
stăpâneşte pe sine. Pentru că e doamnă cea care se stăpâneşte pe sine. lar dacă nu 
ne stăpânim pe noi înşine, ne arătăm căzuți din rațiune, din dreapta înţelegere și 
vieţuire, din umanitate. 


Praznicul de astăzi folosește cuvântul xoiunos 10 [chimisis] [adormire] pentru 
sfârşitul pământesc al Născătoarei de Dumnezeu. Pentru că moartea ei a fost o 
moarte de scurtă durată. Însă, în mod liturgic, noi folosim termenul de adormire 
pentru moarte, numindu-l pe cel mort adormit. Și nu vrem să spunem că sufletul 
său „doarme”, ci că trupul său „doarme” sau şi-a încetat lucrarea lui pământească. 
Pentru că sufletele celor adormiţi, ale celor morţi, sunt vii după moarte. Căci 
„sufletul rațional şi inteligibil, chiar și după separarea de trup [prin 
moarte]. ..rămâne precum este, vieţuieşte şi comunică, fiind activ, nu în închipuire, 
ci în realitate. Întrucât [sufletul] este raţional, cugetător şi nematerialnic, bu- 
curându-se de libertatea apropierii de Dumnezeu, care-l și cârmuieşte” '1[11], îl 
conduce. 


Și adormirea Maicii Domnului a însemnat luarea prea sfântului ei suflet de către 
Domnul. Căci „Preasfânta Maică a Domnului şi-a încredinţat fericitul şi curatul ei 
suflet Domnului, Impăratului şi Fiului ei, şi a adormit un somn dulce şi mult dorit. 


? Sfântul Maxim Mărturisitorul, Viaţa Maicii Domnului, ed. cit., p. 13. [9] Idem, p. 13-14. 

1 Cf. https://www.synaxarion.gr/gr/sid/377/sxsaintinfo.aspx. 

"1 Eustratie, Preotul din Constantinopol, Despre starea sufletelor după moarte, cu introd., trad. 
din lb. gr. veche și note de lerod. Arsenie Pohrib, în rev. Studii Teologice, seria a III-a, anul 
XIII, nr. 4, octombrie-decembrie, Bucureşti, 2017, p. 201. 


[Și] aşa cum a ocolit durerile nașterii cu o naştere negrăită, tot astfel nici durerile 
morţii n-au atins-o în vremea morţii sale, căci Împăratul şi Domnul firilor a fost şi 
atunci şi acum strămutătorul firilor” '7. Pentru că naşterea Domnului din ea a fost 
suprafirească şi nu a stricat fecioria ei. De aceea e pururea Fecioară şi Maică în 
acelaşi timp. lar acum, la adormirea ei, a murit cu moarte prea fericită, fără durere, 
fără chin, pentru că Însuşi Domnul a primit sufletul ei. Şi când sufletul ei a fost luat 
de Domnul, trupul ei a rămas plin de slava Sa *. Şi Sfinţii apostoli au îngropat 
trupul ei şi el a stat în mormânt 3 zile !*. Însă a 4-a zi nu au mai găsit trupul ei în 
mormânt, pentru că trupul ei a fost înălțat de Domnul la cer, pentru ca Maica Lui 
să fie alături de EI pentru veșnicie *. 


Troparul praznicului foloseşte verbul ueOiornuu [metistimi] [a muta] pentru ridi- 
carea sau înălţarea trupului ei la cer de către Domnul, spunându-ne: „mutatu-s-a la 
viaţă |puereorns npos Tv (onv], ceea ce este Maica vieții [Mnrnp vn&pyovoa Tîic 
Coiic]” '%[16]. A fost mutată de Fiul ei la viaţa cea veşnică pentru că este Maica 
Vieţii, a Fiului ei, dar şi Maica ce ne umple pe noi de viaţa cea veşnică. De aceea, 
prin rugăciunile sale cele bine primite de către Domnul, Născătoarea de Dumnezeu 
izbăveşte din moarte [ex 0avărov] sufletele noastre. 


Din care moarte? Din moartea păcatului! Pentru că păcatul e marea noastră pro- 
blemă şi singura de fapt. Păcatul e moartea noastră. Și degeaba căutăm viaţă, 
fericire, împlinire în păcat. Pentru că păcatul e doar moarte, moarte veșnică. 


De aceea, iubiții mei, câţi o iubim şi o cinstim pe Născătoarea de Dumnezeu, pe 
Maica Vieţii, să ne rugăm ei cu inimă de fu! Căci Fiul ei 1-a făgăduit înainte de 
adormirea sa: „Tot sufletul ce va chema numele tău cu sfinţenie nu va fi lepădat, ci 
va afla milostivire şi mângâiere în această viaţă şi în veacul viitor” !. 


Ea este scara văzută de Sfântul lacov în vedenie, care, deși a fost întemeiată pe 
pământ, a ajuns până în cer |Fac. 28, 12, LXX]. Ea este uşa închisă văzută în 


* Sfântul Maxim Mărturisitorul, Viaţa Maicii Domnului, ed. cit., p. 104-105. [13] Idem, p. 105. 
[14] Idem, p. 109. [15] Idem, p. 110. 

* Sfântul Maxim Mărturisitorul, Viaţa Maicii Domnului, ed. cit., p. 104-105. [13] Idem, p. 105. 
[14] Idem, p. 109. [15] Idem, p. 110. 

* Sfântul Maxim Mărturisitorul, Viaţa Maicii Domnului, ed. cit., p. 104-105. [13] Idem, p. 105. 
[14] Idem, p. 109. [15] Idem, p. 110. 

* Sfântul Maxim Mărturisitorul, Viaţa Maicii Domnului, ed. cit., p. 104-105. [13] Idem, p. 105. 
[14] Idem, p. 109. [15] Idem, p. 110. 

* Cf. https://Awww.synaxarion.gr/gr/sid/377/sxsaintinfo.aspx. [17] Ibidem. 

” Sfântul Maxim Mărturisitorul, Viaţa Maicii Domnului, ed. cit., p., p. 104. 


vedenie de Sfântul lezechiil |leCekiwm], pentru că Domnul Dumnezeul lui Israil a 
intrat prin ea şi a lăsat-o închisă [lez. 44, 2, LXX], adică a lăsat-o Fecioară. Și este 
casa Înţelepciunii [Par. 9, 1, LXX], pentru că L-a purtat în pântecele ei pe Cel care 
poartă toate. Şi aceste 3 profeţii sunt conţinute de textele vechitestamentare ce au 
fost citite aseară la Vecernia mare '$. 


Și nu cred că poţi să fii creştin ortodox cu adevărat, fără să ai o relaţie reală, plină 
de iubire şi de curăție, de ascultare și de smerenie cu Născătoarea de Dumnezeu, cu 
Maica Luminii. Pentru că de la Maica lui Dumnezeu noi învăţăm adevărata închi- 
nare şi slujire adusă lui Dumnezeu. 


La mulți ani tuturor celor care astăzi îşi serbează ziua onomastică! Multă sănătate 
şi bucurie celor care au postit, s-au spovedit şi s-au împărtășit în această dumne- 
zeiască zi! Și Dumnezeul şi Mântuitorul nostru lisus Hristos să ne bucure pe toți cu 
mila Lui, pentru rugăciunile prea curatei Născătoarei de Dumnezeu, Maica Lui şi 
noastră, a nevrednicilor robilor Săi! Amin. 


*% Mineiul pe luna august, ed. BOR 1894, p. 161-162. 


IPS Petru, episcop de Ungheni şi Nisporeni - Dacă am şti cât de mult ne 
iubeşte Maica Domnului... 


Iubiţii întru Hristos fraţi şi surori, întotdeauna noi creştinii ortodocşi trebuie să 
aducem cuvinte de laudă Maicii Domnului, dar mai cu seamă atunci când biserica 
cinsteşte prin slujbele ei un eveniment sau o întâmplare legată de viaţa Maicii 
Domnului - mama noastră cea bună. 


În scrierile şi învăţăturile Sfinţilor părinți găsim cuvinte de laudă şi de învăţătură la 
toate sărbătorile închinate Preasfintei Fecioarei Maria, dar cele mai multe şi mai 
impunătoare cuvântări sunt închinate la sărbătoarea Adormirea Maicii Domnului. 
Aceasta fiind şi cea mai mare, dar şi cea mai veche sărbătoare închinată Sfintei 
Fecioare Maria. 


Nimeni, oricât de iscusit i-ar fi cuvântul, nu va putea să lăude îndeajuns frumu- 
sețea, curăţenia şi dragostea Maicii Domnului. Până şi rostirea numelui Maicii 
Domnului, este un lucru binecuvântat şi trebuie să-l rostim cu evlavie şi cucernicie. 
Erau credincioşi înainte, poate mai sunt şi azi, care atunci când îi rosteau numele 
Maicii Domnului, plângeau. 


Pentru curăţia şi sfinţenia sa, Biserica noastră ortodoxă a ridicat-o pe Maica 
Domnului deasupra heruvimilor şi serafimilor, cântând „Ceeea ce eşti mai cinstită 
decât Heruvimii și mai cinstită fără de asemănare decât serafimii”, tocmai de aceea 
şi noi credincioşii o cinstim cu atâta evlavie. Dar este atât de dureros că toţi ereticii 
n-o cinstesc Maica Domnului şi o socot a fi o femeie oarecare şi nu pururea Fe- 
cioară. Despre cinstea şi lauda pe care i-o dăm Maicii Domnului, însuşi ea spune 
că, „iată de acum mă vor ferici toate neamurile”. 


Maica Domnului este exemplul cel mai frumos de statornicie în credinţă. Credinţa 
Maicii Domnului a fost întodeauna vie şi adevărată. Ea nu s-a impus prin nimic, n- 
a făcut caz de autoritatea ei, putea să spună că este Maica lisus Hristos. N-a abuzat 


de acest statut, şi-a trăit credinţa fără zgomot şi într-o lucrare foarte tainică. În chi- 
pul Fecioarei Maria aflăm ceea ce s-a pierdut în totalitate în lumea noastră mândră 
şi agresivă: compasiune, blândeţe, purtare de grijă, încredere şi smerenie. Noi o 
numim Doamna noastră şi Împărăteasa cerului şi a pământului, însă ea - ce frumos 
şi uimitor! - se numeşte „roaba Domnului”. 


Dacă vom preciza mai bine rolul Maicii Domnului, vom reuşi să înţelegem mai 
exact rolul femeii în Biserică. De aceea trebuie să se ia aminte că, femeile necin- 
stesc pe Maica Domnului prin înfăţişarea lor provocatoare şi prin goliciunea lor, 
prin faptul că vopsindu-se merg la biserică şi sărută icoanele. Maica Domnului se 
întristează nu doar pe femei, ci şi pe întreg poporul care trăieşte în mare necuviinţă 
şi nu se pocălesc. 


Foarte “a şi de luat aminte vorbea despre Maica Domnului, cuviosul Siluan 


care zice: „Dacă am şti cât iubeşte Preasfânta Fecioară pe toţi cei ce 
păzesc poruncile lui Hristos, dar şi cât se întristează pentru cei ce duc o viaţă 
păcătoasă”. 


De aceea, iubiți credincioşi cea mai mare cinste şi bucurie Maicii Domnului îi 
facem atunci când arătăm râvnă, dragoste şi voinţă de a împlini sfintele porunci ale 
Evangheliei. Maica Domnului chiar dacă a plecat cu trupul de pe pămănt, ea este 
de-a pururi cu aşa cu cântăm „întru adormire lumea nu ai părăsit”. 


Să ne străduim s-o cinstim cu adevărat, pe Preasfânta Născătoare de Dumnezeu. În 
orice situaţie a vieţii acestea, să alergăm la ea cu credinţă, cu îndrăzneală, ca la ma- 
ma noastră şi s-o rugăm din tot sufletul, din toată inima noastră. Să arătăm evlavie 
în faţa ei, să facem metanii, să-i sărutăm cu evlavie icoana. Iar în rugăciunea noa- 
stră să cerem de la Maica Domnului ca prin adormirea ei să adoarmă în noi de-a 
pururi toate patimile, poftele şi cugetele cele spurcate, ca mai departe să dăruim 
prin săvîrşirea faptelor bune, toată viaţa noastră lui Hristos Dumnezeu. 


PS Ignatie Mureşanul - Predică la Adormirea Maicii Domnului (2014): Taina 
Maicii Domnului - “ Anonimatul” duhovnicesc, smerenia, tăcerea, delicateţea 
desăvârşite 


“Cât de mult contrastează viaţa Maicii Domnului, chipul ei, cu viaţa lumii de 
> > 
astăzi!” 


Cuvântul PS Ignatie Trif (Mureşanul) la Mănăstirea Nicula (2014) de hramul 
Adormirii Maicii Domnului: 


“În numele Tatălui, şi al Fiului, şi al Sfântului Duh! 


„Daţi mai întâi milostenie cele ce sunt înlăuntrul vostru” şi, iată, „toate vă vor fi 
curate.” — (Luca XI, 41). 


Înaltpreasfinţia voastră, Preasfinţia voastră, Preacuvioşi şi Preacucernici Părinţi, 
iubiţi fraţi şi surori împreună-rugători, suntem la capătul unui răstimp de mare 
frumuseţe liturgică, la sfârşitul postului Adormirii Maicii Domnului, răstimp în 
care fiecare, după putinţele noastre, ne-am străduit să adâncim taina Maicii 
Domnului. 


Intotdeauna m-am întrebat de ce, în această perioadă sfântă, săvârşim seară de 
seară Paraclisul Maicii Domnului. Şi răspunsul care îmi vine în minte este faptul că 
această rugăciune care se zice, aşa cum este consemnat în Ceaslov „la vreme de 


întristare şi de nevoie”, rugăciunea aceasta, Paraclisul Maicii Domnului însumează, 
concentrează în ea durerile şi nevoile tuturor oamenilor. Şi Biserica nu poate să fie 
străină față de aceste dureri. Biserica, fără a fi individualistă, îi cuprinde în 
rugăciunea aceasta şi are în gândul ei sfânt pe toți oamenii amărâţi, necăjiţi ai 
acestei lumi. Cât de minunat este că Biserica, prin rugăciunea aceasta îi 
încorporează pe toţi cei necăjiţi. 


Și vă spuneam că în această perioadă toţi ne gândim la taina Maicii Domnului şi 
contemplând chipul ei, viaţa ei, ajungem la o concluzie: a fost cea mai discretă şi 
cea mai suavă ființă dintre pământeni. Asupra acestui gând aş vrea să brodez 
cuvântul din această seară sfântă, plină de foarte mult har, şi când toţi, cu ochii 
minţii, suntem undeva în satul Ghetsimani şi avem şi noi trăirile Apostolilor care 
au văzut-o pe Maica lui Dumnezeu mergând înspre ceruri. Maica Domnului a fost 
cea mai discretă, suavă funţă de pe faţa pământului. 


Cât de mult contrastează viaţa Maicii Domnului, chipul ei, cu viaţa lumii de astăzi! 
Trăim într-o lume în care suntem contaminaţi de gândul că a trăi în anonimat, în 
discreţie nu înseamnă altceva decât a fi un om blestemat. Deviza lumii de astăzi — 
vă descriu lumea aceasta în care noi trăim - deviza lumii, chipul ei, icoana aceasta 
a lumii de astăzi este că totul trebuie să fie scos la iveală, exhibat totul. Doar aşa 
devii interesant. Când expui tot ceea ce este în tine — şi de este murdar, şi de este 
ceea ce ţine de viaţa privată, nu contează — important este să atragi atenția şi să 
devii, instantaneu, un om “interesant”. Mai mult decât atât, ni se cere ca viaţa să fie 
topită la lumina reflectoarelor vieţii publicitare. Şi suntem invadaţi de multe ori, 
agresați de tot ceeea ce numim noi generic „societatea mediatică” — televizor, 
internet, suntem agresaţi, invadaţi şi spărgându-se limita aceasta dintre viaţa 
personală a omului şi viaţa publică. 


Maica Domnului a trăit atât de smerit, nu a căutat să iasă în prim-planul vieţii — şi 
ar fi putut să facă acest lucru, ar fi putut, s-ar fi putut propti pe imaginea aceasta, 
pe adevărul că este Maica lui Dumnezeu. Nu! A trăit, dimpotrivă, într-o mare, 
mare smerenie şi cu foarte adâncă discreţie. Vedeţi cât de mult contrastează lumea 
de astăzi! 


Uitaţi-vă care sunt ziarele care se cumpără cel mai bine — tabloidele, cele în care ni 
se livrează spectacolul, viaţa mondenă a unui personaj din lumea show-biz-ului 
„este importantă”, şi toți cumpără aceste ziare. Nu uităm canalele de televiziune 
care sunt mai interesante, mai apetisante, mai picante, în care cineva descrie şi 
aduce, aşa, în faţa noastră, ca o fâşie viaţa intimă, privată a oamenilor. Şi uitaţi-vă, 
când doi oameni se angrenează într-un dialog şi poate ajung într-o polemică, ce fac 


acei doi oameni? Nu reuşesc să polemizeze pe marginea ideilor şi să aibe o discuţie 
elegantă, frumoasă, manierată. Când intră în coliziune unul cu celălalt ce fac? 
Pătrunde unul în viaţa celuilalt şi scoate toată mizeria, totul, pentru că el crede că 
în felul acesta devine interesant şi îl poate chipurile dobori pe potențialul lui 
adversar. Asta e lumea în care noi trăim! 


Care e lumea pe care ne-o propune Maica Domnului? Lumea pe care ne-o propune 
Maica Domnului este cea de discreţie şi de deplină smerenie şi anonimat. Virtutea 
cardinală a Maicii Domnului a fost discreţia. Şi discreţia nu înseamnă a nu face 
absolut nimic, şi a lâncezi, şi a sta acolo foarte cuminţel în banca ta. Nu asta 
înseamnă discreţia, un om discret! Omul discret este cel care, înzestrat cu foarte 
multe calităţi — inteligent, un om râvnitor, iubitor de Dumnezeu, toate le face într- 
o taină extraordinară, fără ca să atragă atenţia celor din jur. Nu are nevoie de nimic. 
E atât de plin de Dumnezeu, e atât de plin de taina aceasta a lui Hristos, încât nu 
are nevoie de zarvă, de rumoarea lumii, nu are nevoie de ea, se dezice, pentru că în 
inima lui este prea multă pace ca să-şi mai facă vreme de ce?, de războiul acesta la 
care asistăm noi astăzi, război mediatic, în care vieţile oamenilor sunt murdărite, 
viaţa privată este scoasă în sfera publică şi, în felul acesta, devenim mai interesanți. 


Maica Domnului a fost smerită, nu a avut biografie, nu dispunem de nici un 
amănunt biografic al Maicii Domnului — doar literatura patristică ulterioară este 
cea care a încropit o icoană, un chip al Maicii Domnului, însă noi nu dispunem de 
date precise, biografice. De ce? Pentru că Maica Domnului nu a avut nevoie de 
biografie, nu şi-a scris nici memoriile, absolut nimic, nu a avut un jurnal propriu, 
aşa cum este foarte la modă astăzi. De ce nu a avut biografie? Pentru că viaţa ei a 
fost viaţa lui Hristos! De aceea Maica Domnului nu a avut nevoie de biografie. 
Viaţa ei s-a identificat cu viaţa lui Hristos. Și asta înseamnă dragoste desăvârşită, 
viaţa celuilalt să devină cuprinsul vieţii tale, asta înseamnă smerenie, nu tu să ieşi 
în prim planul vieţii publice, nu să faci expoziţie de virtuţi, să îţi etalezi tu chipurile 
„toate calitățile pe care le a” ca să atragi cât mai mult atenţia celor din jurul tău şi, 
poate, să devii celebru. Multă lume aleargă după celebritate. Maica Domnului nu a 
alergat după celebritate. Dimpotrivă, ea ne învaţă că dacă vrei să fii celebru cu 
adevărat, aleargă după anonimat şi discreţie. Vedeţi, Maica Domnului peste câte 
veacuri este atât de prezentă în viaţa noastră, în inima noastră, în cinstirea noastră. 
De ce? Pentru că a fost smerită, a fost discretă. 


De asemenea, Maica Domnului nu a vorbit foarte mult. În Scriptură Sfântul 
Evanghelist Luca surprinde chipul Maicii Domnului - ne spune Sfântul Evanghelist 
Luca că Maica Domnului tăcea şi zăvora, ascundea în inima ei cuvintele lui 
Hristos, cuvintele lui Dumnezeu. Păi când îți propui să pui în inima ta, să aşezi în 


inima ta şi să încui acolo cuvintele lui Dumnezeu, nu mai ai vreme de vorbărie, nu 
mai ai vreme de poliloghie, pentru că este în tine Cuvântul cel adevărat — şi Maica 
Domnului a devenit ca o Scriptură vie, ca o Scriptură de carne, dacă vreţi. Toate 
cuvintele le-a aşezat în vistieria inimii €i şi ea n-a vorbit foarte mult, nu avem decât 
un singur cuvânt al Maicii Domnului şi cântarea de doxologie pe care I-a adresat-o 
lui Dumnezeu atunci când s-a întâlnit cu verişoara ei, Elisabeta. În rest nu a vorbit 
foarte mult. Astăzi se vorbeşte foarte mult şi se face extrem de puţin, se scrie la fel 
de mult şi se face la fel de puţin. Maica Domnului nu a scris, nu a vorbit; a vorbit 
puţin, dar a făcut foarte, foarte mult. De ce? Zăvoara în inima ei cuvântul lui 
Dumnezeu. 


ȘI, de asemenea, Maica Domnului a fost înzestrată cu darul acesta al unei bune- 
cuviinţe extraordinare. Şi buna-cuviinţă este lumina lăuntrică a Maicii Domnului. 
De ce vă spun acest lucru? Mă gândesc la episodul din Evanghelia de la loan — 
Nunta din Cana Galileii. Oamenii, nuntaşii, familia, se aflau într-un impas. Și 
atunci Maica Domnului, care este grabnic ajutătoare, îi spune lui Hristos: 
„Doamne, fă ceva, că li s-a terminat vinul!”. Şi Hristos cum i se adresează? 
„Femeie, încă nu a venit vremea mea!” Fac o mică paranteză — această adresare nu 
este peiorativă, nu e deloc de desconsiderare, cum vor cultele neoprotestante să ne 
ameţească. Nu, nu, nu! Astăzi acest cuvânt suferă de o oarecare demonetizare, 


depreciere semantică. În cultura vremii respective când te adresai cuiva cu titlul 
acesta de „femeie” era un semn de mare nobleţe, de mare cinste, şi aşa ar trebui să 
rămână şi astăzi. Şi astăzi, când îi spui cuiva „femeie” - semn de nobleţe şi semn 
de cinste. Şi Hristos i se adresează în felul acesta. 


Maica Domnului a dat dovadă de bună-cuviinţă. Ar fi trebuit, dacă am fi fost noi în 
locul Maicii Domnului, să ne pierdem cumpătul, pentru că ne-am fi gândit că ne 
facem de ruşine în faţa celor care erau prezenți acolo la nuntă, orgoliul s-ar fi 
activat în noi. Maica Domnului cu bună-cuviinţă, cu multă smerenie le spune care 
erau la nuntă: „Faceţi tot ceea ce vă spune EI”, împliniţi tot ceea ce El va cere, 
adică Hristos — şi atât. Câtă bună-cuviinţă! Câtă bună-cuviinţă! 


De aceea, Maica Domnului este cea mai discretă ființă, suavă, delicată, de pe faţa 
pământului. Şi avem nevoie de modelul ei, pentru că v-am spus, trăim într-o lume 
în care eşti interesant dacă nu eşti interiorizat, dacă eşti un exhibiționist şi viaţa ta 
privată, problemele tale intime le pui şi le livrezi tuturor ca să devii lor hrană, un 
spectacol. 


Și vreau să închei cuvântul meu. Maica Domnului este discretă şi în minunile ci. 
Minunea nu înseamnă spectacol sau, aşa cum o anumită societate recent înființată 


în România, Societatea ateilor sub sloganul acesta „noi suntem atei, eu sunt ateu”. 
Au încercat să ia atitudine vis-a-vis de toate pelerinajele care se fac, şi le citesc 
într-o cheie de spectacol. Nu! Noi nu facem spectacol, nici măcar spectacolul 
credinţei. Noi venim şi ne trăim discret viaţa în Hristos. Asta facem noi aici, când 
venim la mănăstire, când ne ducem la biserică, vrem să ne schimbăm viaţa şi să 
luăm ceva din harul Maicii Domnului. Şi vă spuneam că Maica Domnului este 
discretă şi în minuni. 


În încheiere vreau să vă citesc o minune relatată cu o frumuseţe extraordinară şi 
pentru faptul că acest părinte, părintele Paulin Lecca avea darul cuvântului şi a 
turnat atât de frumos în cuvinte minunea. Vreau să v-o citesc să vedeţi cât de 
minunat, cât de frumos, discret, suav, fără nimic spectaculos sau care să atenteze 
viaţa noastră. Maica Domnului intervine şi ne ajută dacă şi noi suntem curaţi, 
suntem discreţi, suntem smeriţi şi nu căutăm celebritatea şi să fim în prim-planul 
vieţii publice. 


Părintele Paulin Lecca povesteşte o minune la care el a fost martor. 
;; Plimbându-mă prin curte mă gândeam că cei ce au credinţă scapă de orice 
primejdie. Chiar în zilele noastre Dumnezeu face minuni. Mi-am adus aminte cu 
acest prilej de un caz din Odessa. Într-o zi de dimineaţă, înainte de a se începe 


Sfânta Liturghie, stăteam în colțul meu din dreapta naosului şi mă uitam cum o 
fetiță de 9 ani se ruga la icoana Maicii Domnului care se afla în faţă. Dar 
rugăciunea fetiţei se deosebea de rugăciunile copiilor de vârsta ei. Biata copilă, 
cădea în genunchi, ridica mânuţele în sus ca preotul la invocarea Duhului 
Sfânt, şi plângea. După ce şi-a ridicat rugăciunea, văzând că fetiţa se apropie de 
mine ca să-mi sărute mâna, am întrebat-o de ce s-a rugat şi a plâns. 


» M-am rugat Maicii Domnului ca să mi-l aducă acasă pe tăticul”. 

„Dar unde e tăticul?”, am întrebat-o eu. 

„La război, pe front” răspunse fetiţa cu durere. M-am uitat cu milă la acest copil 
naiv zicând în sinea mea „Cum poate Maica Domnului să îl aducă pe tăticul ei 
acasă?!” 

M-am îndoit ca Moise în pustie. Dar nu au trecut multe zile când învăţătoarea ei, 
care frecventa aceeaşi biserică, îmi spuse că tăticul fetiţei s-a întors, într-adevăr, 


acasă. 


Dar cum s-a întâmplat minunea?” am întrebat-o pe învăţătoare. 


„Fetiţa şi cu mămica ei — îmi povestea învăţătoarea — dormeau liniştite acasă în 
pat. Pe la miezul nopții se aude o bătaie în uşă. Mama sare din pat şi întreabă 
„Cine e?” Vocea de afară era cunoscută, era tăticul fetiţei. Când a deschis uşa 
tăticul a lăsat-o pe soţia lui şi s-a dus direct la fetiţă, a îmbrăţişat-o plângând şi i- 
a spus „Tu m-ai Salvat!”. 


„De ce zici aşa?” îl întreabă soţia. 


Iată de ce: “eram pe front, se întunecase, iar noi tot în tranşee pentru că 
gloanţele şi brandurile nu încetau să treacă vâjâind şi şuierând peste capetele 
noastre. La un moment dat, stând cu capul scos din tranşee ca să văd dacă a 
încetat focul, aud vocea fetiţei mele scumpe care Striză alarmată: „Tăticule, 
tăticule, apleacă-te!”, fără să îmi dau seama că tu, draga mea, nu erai pe front, 
erai la Odessa, departe de mine, iar eu, pe front, m-am aplecat în mod automat. 
Dar când mi-am ascuns capul în tranşee deasupra mea a vâjâit o bucată de 
brand explodat, la o oarecare distanţă de noi. Dacă nu îmi aplecam capul, mi-l 
retezau. Când am văzut această minune, n-am mai stat locului, am pornit cu 
nădejdea în Dumnezeu chiar în noaptea în care am auzit vocea, am trecut peste 
cadavre, peste garduri cu sârmă ghimpată, am trecut prin sate şi oraşe, dar nu 
m-a întrebat nimeni de acte, şi acum mă bucur că vă văd sănătoase şi îi 
mulțumesc lui Dumnezeu şi Maicii Domnului că m-a scăpat de la moarte.” 


Aşa lucrează Maica Domnului: discret, suav şi în deplină smerenie. 


Să ne ajute Maica Domnului să urmăm viaţa ei, să fim şi noi ca şi ea, şi dacă ne 
paşte ispita asta de a fi întotdeauna interesanţi, de a fi în prim-planul vieţii publice 
să ne gândim atunci când alergăm după celebritate vom da sigur peste anonimat, 
sigur-sigur, şi sunt atâtea exemple. Şi dacă vrei să fu “celebru” duhovniceşte, să 
ajungi un sfânt, atunci trebuie să fii smerit şi să cauţi anonimatul cel duhovnicesc. 


Închei cu un cuvânt pe care l-am auzit de la o bătrânică deosebită, cu o viaţă sfântă, 
din Apuseni, care a trecut la Domnul. Întotdeauna când mergeam la ea şi o 
împărtăşeam îmi mulțumea într-un fel foarte deosebit, aşa cum n-am mai auzit de 
la nimeni vreodată: „Părinte, mulţumească-vă Dumnezeu, şi să vă pupe 
Dumnezeu!” 


Aşa vă spun şi eu: să vă mulţumească Dumnezeu şi să vă pupe pe toţi pentru toată 
jertfa şi pentru dragostea pe care o aveţi pentru Maica Domnului! Amin!” 


Prea fericitul părinte Daniel, patriarhul Bisericii Ortodoxe Române: „Maica 
Domnului, icoana Bisericii care mută pe oameni la viaţa cerească” 


Cu prilejul sărbătorii Adormirii Maicii Domnului, sâmbătă, 15 august 2020, prea 
fericitul părinte Daniel, patriarhul Bisericii Ortodoxe Române, a rostit un cuvânt de 
învăţătură în Paraclisul istoric „Sfântul mare mucenic Gheorghe” din Reşedinţa 
Patriarhală, în care a reliefat faptul că Maica Domnului este cea mai puternică ru- 
gătoare şi mijlocitoare pentru lume. 


Intâistătătorul Bisericii noastre a evidenţiat trei înţelesuri adânci ale sărbătorii 
Adormirii Maicii Domnului. 


„În primul rând, Adormirea Maicii Domnului este cea mai mare dintre toate 
sărbătorile dedicate Născătoarei de Dumnezeu în timpul anului bisericesc. 
În al doilea rând, această sărbătoare este rânduită în ultima lună a anului 
bisericesc (luna august), întrucât ea este icoana tainei Bisericii care mută 
sau trece pe oameni de la viaţa pământească la viaţa cerească, veşnică, 
după cum Maica Domnului s-a mutat din această viaţă trecătoare la viaţa 
veşnică, netrecătoare. 

În al treilea rând, sărbătoarea Adormirii Maicii Domnului ne arată că 
Maica Domnului, deşi trece prin moarte, ca orice om muritor, ea nu rămâne 
în moarte şi, deşi a fost mutată la cer, mai întâi cu sufletul, iar după puţin 
timp şi cu trupul, rămâne cea mai puternică rugătoare pentru lume (...). 


Maica Domnului are mai multe sărbători, dar aceasta este cea mai importantă şi 
cea mai plină de semnificaţii”, a spus prea fericirea sa. 


Preafericitul părinte patriarh Daniel a subliniat că Adormirea Maicii Domnului ne 
arată o lucrare minunată a Mântuitorului lisus Hristos prin care El leagă acest 
eveniment de taina însăşi a scopului Bisericii, de a ne trece din lumea pământească 
la viaţa veşnică, cerească: „Pentru că Maica Domnului este mai presus de cele 
nouă cete îngereşti, ea este în mod excepțional «mai cinstită decât heruvimii şi mai 
mărită fără de asemănare decât serafimii». Această sărbătoare de la mijlocul lunii 
august ne arată că prin ea se face referire la cele din urmă, la momentele de la 
sfârşitul istoriei, când Hristos, care Și-a arătat slava Sa pe Muntele Taborului, va 
veni cu slavă să judece viii şi morţii. lar în dreapta Lui va sta Maica Domnului ca 
rugătoare şi în stânga Lui va sta Sfântul proroc loan Botezătorul, ca dascăl al 
pocăinței (...). Această înfăţişare a Judecăţii Universale se numeşte icoana 
Deisis”. 


In continuare, prea fericirea sa a precizat că pe baza Tradiţiei, Maica Domnului a 
fost înştiinţată cu trei zile înainte de către Arhanghelul Gavriil că va trece din viaţa 
pământească la viaţa cerească. 


Totodată, patriarhul României a explicat semnificația icoanei Adormirii Maicii 
Domnului. „Icoana Adormirii Maicii Domnului o înfăţişează pe Maica Domnului 
şezând pe catafalc, pe apostolii care au venit în mod minunat prin văzduh cu 
puterea Duhului Sfânt ca să fie prezenţi la înmormântarea ei şi care o înconjoară, 
iar în partea centrală apare Mântuitorul lisus Hristos care ţine pe braţul Lui 
stâng, lângă inimă, sufletul Maicii Sale, reprezentat ca un copil înfăşat în haine 
albe. Cu mâna dreaptă Mântuitorul lisus Hristos o arată îngerilor pe Maica Sa. 
Îngerii se află pe un plan mai sus şi ei vor duce mai târziu şi trupul Maicii 
Domnului la ceruri, prin voinţa Fiului ei. Vedem aşadar că Maica Domnului este 
prezentată ca fiind într-o relație deosebită cu Fiul ei, Mântuitorul lisus Hristos, 
care S-a zămislit ca Om din ea şi S-a născut din ea. Deoarece în timpul vieţii 
pământeşti pe braţul stâng al ei a purtat adesea pe Pruncul lisus, acum, după 
Adormirea ei, lisus Mântuitorul poartă pe braţul Lui stâng sufletul Maicii 
Domnului şi-l arată îngerilor”, a explicat prea fericirea sa. 


Întâistătătorul Bisericii noastre a reliefat faptul că Maica Domnului, deşi a trecut 
prin moarte, ea nu rămâne în moarte, trupul ei nu cunoaşte stricăciunea, deoarece 
nu putea să rămână în stricăciune trupul din care S-a născut lisus Hristos, Izvorul 
vieţii şi al nemuririi. „Mântuitorul lisus Hristos care nu a cunoscut stricăciunea în 
trupul Său, deşi a trecut prin moarte, o mută la ceruri, a luat-o la Sine pe Maica 


Sa. Vedem aşadar că Adormirea Maicii Domnului nu este simplă adormire, ca 
despărțire a sufletului de trup, ci este şi mutare. Acesta este termenul consacrat, 
mutarea ei la viaţa veşnică. Sărbătoarea Adormirii Maicii Domnului sau mutarea 
ei cu sufletul şi apoi cu trupul la ceruri nu este numită nici înviere, pentru că 
nimeni nu a văzut trupul ei înviat, nu este numită nici înălţare la ceruri, cum este 
numită Înălțarea Domnului, pentru că ea nu s-a înălţat la ceruri cu forțe proprii, 
ci ea este numită mutare, pentru că a fost luată la cer, a fost mutată, ridicată la cer 
cu trupul în mod tainic şi minunat prin puterea Fiului ei”, a spus părintele patriarh 
Daniel. 


Preafericirea sa a mai arătat că Maica Domnului, cu rugăciunile ei puternice, 
împlineşte orice dorință sfântă: "Vedem din toate slujbele, cântările şi rugăciunile 
închinate Maicii Domnului că ea este cea mai puternică rugătoare, numită rugă- 
toare nebiruită, adică nerefuzată, căreia nu 1 se refuză o cerere, căreia nu 1 se spune 
«nu se poate». Expresia «rugătoare nebiruită» este o formă de a spune că Maica 
Domnului cu rugăciunile ei atât de puternice împlineşte orice dorinţă sfântă, orice 
rugăciune dreaptă care are în vedere mântuirea omului, refacerea legăturii omului 
cu Dumnezeu (...). 


Maica Domnului este rugătoarea prin excelenţă. Ea reprezintă icoana vie a Bise- 
ricii aflată în rugăciune, care mijloceşte pentru noi. Maica Domnului este rugătoare 
pentru toată lumea, dar în special pentru părinți şi pentru copii. Ea este mamă 
duioasă, care a dat naştere lui lisus Hristos, Mântuitorul lumii, ea este mamă care 
cunoaşte nevoile fiecărei familii. Ea este rugătoare şi pentru toți slujitorii Bisericii, 
deoarece Fiul ei, Mântuitorul lisus Hristos, este Arhiereul veşnic. Aşadar, ea este 
ocrotitoare a ierarhilor, a preoţilor, a diaconilor, a călugărilor şi maicilor din 
mănăstiri. Ea este ocrotitoare a săracilor, a văduvelor şi a celor pe care nu-i mai 
iubeşte nimeni (...), este bucuria tuturor celor necăjiţi şi întristaţi”. 


La final, părintele patriarh Daniel a îndemnat la întărire a credinţei: „Să construim 
şi Să înfrumuseţăm biserici, să creştem copiii în credinţa ortodoxă, să transmitem 
generaţiilor prezente şi viitoare iubirea lui EHristos arătată în viaţa Bisericii prin 
mijlocirea Maicii Domnului şi a tuturor sfinţilor ”. 


Traian Dorz - Minune şi taină 

Minune şi taină e viaţa curată 

în care Lumina S-a vrut întrupată, 

în care lubirea a vrut a Se-aprinde 
şi-n care tot Raiul pe veci se cuprinde. 


Fii binecuvântată, 
Fecioară Preacurată, 
Minune şi Taină şi- Altar, 
tu, Maica Eternului Har. 


Minune şi Taină e Sfânta-Ntrupare, 

când Cel Fără Margini Se strânge-ntr-o zare 
şi Soarele Veşnic Se strânge-ntr-o rază, 

şi Cerul sărutul pe-un Crin şi-l aşază. 


Minune şi Taină sunt Fiul şi Mama, 
spre Care se nalță uimirea şi teama, 
spre Care coboară lubirea şi Paza 

şi-n Care se-ascunde Fiorul şi Raza. 


Minune şi taină e Mila Divină 

ce astfel alege spre lume să vină 

şi astfel doreşte spre ea să ne-atragă, 
sfințiți de Iertarea Eternă şi-ntreagă. 


Minune şi taină, 'mi-nchin pe vecie 
credinţa, nădejdea şi dragostea Ţie; 
fiinţa, viaţa şi tot ce e-n mine, 

prin Tine sfinţite, cuprinde-le-n Tine. 


Traian Dorz - Cinstim în tăcere 


Cinstim în tăcere Minunea şi Taina 


pe care-o respectă profeţii şi sfinţii, 
pe care Lumina şi-nfăşură haina, 
tăcând-o ştiinţei, lăsând-o credinţii. 


Privim în tăcere uimirea şi teama 

cu care cerescul arhanghel grăieşte, 
Minunea şi Taina, Fecioara şi Mama, 
când Crucea şi Slava smerit le vestește. 


Simţim în tăcere cum magii şi-apleacă 
genunchii şi darul, căzând rugăciunii, 
când toată ştiinţa făcându-şi să tacă, 
cu toată credinţa se-nchină Minunii. 


Gândim în tăcere cum neamuri şi neamuri, 
de veacuri, Te nalţă cu drag şi cu teamă 
pe cruci şi altare, pe steme şi flamuri, 
Minune şi Taină, Fecioară şi Mamă. 


Slăvim în tăcere Eterna Minune, 
cu-ntreg înţelesul păstrat veşniciei 

şi dragostea noastră alăturea pune 
Hristos Împăratul cu Pruncul Mariei. 


Traian Dorz, Minune şi taină 


Lidia Hamza - Măicuţa Lui 


Măicuţa Lui, măicuţa Lui... ce-o fi simţit ea oare 
când îngerii din cer veneau la dânsa cu-nchinare, 
când steaua răsărind pe cer vestea o-mpărăţie 
pentru Acel ce Se năştea în ieslea cea pustie? 


Când dulce-şi legăna la sân Copilul să-şi adoarmă, 
din fânul vitelor luând pătuţul să-l aştearnă, 

când drag Copilu-i rămânea la templu-n sărbătoare, 
Măicuţa Lui, Măicuţa Lui... ce-o fi simţit ea oare? 


O, nu ştia că peste ani întreaga ei iubire 

pentru pământu-ntreg va fi supremă ispăşire? 
Că, sus pe cruce răstignit, ierta-va-ntreaga lume 
Copilul ei din cer venit prin „taină şi minune“? 


Când sabia îi fulgera a inimii văpaie, 

cum de putea adâncul greu al urii să n-o-ndoaie? 
— Da, ştiu, ca eu să pot avea, prin sfântă adorare, 
spre rău un acoperământ şi-n cer o rugătoare! 


Lidia Hamza, Blid de lut 


Adormirea ta e înviere sfântă 


Ridică-te la Cer, tu, Maică prea curată, 
Icoană-aleasă-n Rai, de sfinţi înconjurată, 
Căci Adormirea ta e înviere sfântă 

Și Paştile de vară, o, Maică luminată! 


Tu ai purtat în pântec pe Dumnezeu cel Sfânt, 
Onoare pentru lume mai sus de orice gând, 
Nemărginitul falnic vestește-ntr-un cuvânt, 
Slavoslovind în tihnă mai sus de orice cânt... 


lar moartea ta e viaţă şi imn al dragostei, 
E soare-n miez de iarnă în zvon de clopoței, 
O, Maică luminată, credinţei sfânt temei, 
Desăvârşită mamă și cinste-ntre femei... 


Prin Adormirea ta Biserica vestește 

Că Fiul tău cel Sfânt pe toți ne mântuieşte, 
Plecarea ta la Cer e bucurie-aleasă, 

O, pururea Fecioară, a Cerului mireasă! 


Sursa: http://ziarullumina.ro 


Pr. Sorin Croitoru - Adormirea Maicii noastre 


La ceasul adormirii sale, 
Din patru zări veniți anume, 
Apostolii cuprinși de jale 
S-au adunat din astă lume.. 


Venit-au să o însoţească 

Pe drumul unde-avea să plece 
Și cum puteau să n-o jelească, 
Văzând-o fără suflet, rece?.. 


Măicuţa lor cu blândă fire, 
Trimisă pe pământ anume 
Să-mpartă pace şi iubire, 

Să şteargă lacrima din lume.. 


Dar adormirea Ei nu-i moarte, 
Ci e un somn de întărire 

Ce tainic trebuia s-o poarte 
Spre o nemuritoare fire! 


De-aceea când îl duce dorul 

Pe 'Toma-n peștera din stâncă, 
Mormântu-i gol, doar omoforul 
I-a mai rămas pe piatră încă! 


S-a dus în cerurile “nalte, 
Sfârșindu-şi pe pământ menirea, 
Făcând tot cerul să tresalte 

Căci toți îi aşteptau suirea. 


S-a aşezat Împărăteasa 

Acolo unde-i este treapta: 

În veci de veci de-acum Crăiasa 
Va sta lângă Hristos de-a dreapta! 


Iar locul părții celeilalte 
E-al lui loan Botezătorul, 
Răsplata vieții lui înalte, 
Cum ne spunea Mântuitorul. 


Prin Adormirea Sa, Maria 
S-a dus la viaţa-n veșnicie, 
Primind cu toată bucuria 
O altă sfântă datorie: 


Să ne aducă alinare 

Când o chemăm în rugăciune, 
Primind cu drag pe omul care 
În Ea nădejdile îşi pune. 


De o cinstim cum se cuvine, 
Cu milă harul ni-l împarte, 
De sănătate și de bine 

În viaţă Ea ne face parte. 
Amin. 


Alexis Kniazev - Adormirea Maicii Domnului 


Se poate oare afirma că liturghia marială bizantină care, efectiv, o aşează pe Maica 
Domnului într-o perspectivă eshatologică oferă şi viziunea unei posibile învieri 
corporale anticipate a acesteia ? Anumite texte şi realitatea liturgică pot oferi 
indicii în acest sens. 


Absența totală, constatată dintotdeauna, a moaştelor Născătoarei de Dumnezeu este 
primul şi cel mai cunoscut indiciu: poate fi considerată o problemă dogmatică. 


Lipsa venerării rămăşiţelor trupeşti ale Maicii lui Hristos este specifică tuturor 
liturghiilor, nu numai celei bizantine. La sfârşitul secolului al IV-lea, Sfântul 
Epifanie al Ciprului a declarat că nu ştie nici dacă Fecioara Maria era moartă, nici 
dacă nu era moartă, nici unde i se află mormântul . Se ştie de asemenea că, în 
epoca lui Epifanie, cultul sfinților, în special al mucenicilor, era strâns legat de 
locul unde-şi aveau mormântul. Ulterior nu s-a mai pus problema, deşi venerarea 
moaştelor va rămâne mereu unul din elementele esenţiale ale cultului sfinților în 
Biserică. Or, dacă în epoca care a urmat-o pe cea a Sfântului Epifanie s-a vorbit 
despre mormântul sau chiar despre mormintele Fecioarei , nu a existat niciodată în 
Biserică o venerare recunoscută a moaştelor Maicii de pe pământ a lui Hristos. 


Singura venerare recunoscută era cea a unor părți din veșmintele Fecioarei; 
aceasta a dus la apariţia unor sărbători precum Aducerea Veşmântului 
Preasfintei Născătoare de Dumnezeu în Vlaherne, înscrisă în calendarul liturgic 
bizantin la data de 2 iulie. Astfel de fapte constituie desigur un argument sensibil 
în sprijinul doctrinei învierii cu trupul a Preasfintei Maici a lui Dumnezeu. 


Al doilea indiciu al afirmării acestei învățături în liturghia bizantină este 
reprezentat de o parte a imnografiei dedicate Adormirii Preasfintei Născătoare de 
Dumnezeu (15 august). Este vorba despre partea în care şi-a găsit ecou întrebarea 
episcopului palestinian Teoteknos de Livias, ale cărui predici au fost descoperite şi 
publicate de părintele Antoine Wenger. 


Teoteknos se întreba dacă trupul teofor al celei care era Maica vieţii putea sau 
nu Să cunoască stricăciunea morţii. Astfel, o parte a imnografiei închinate 
Adormirii Maicii Domnului nu face decât să afirme că sufletul Mariei a fost 
primit după moarte în Slava cerească şi că, chiar după ce a părăsit acest pământ, 
Maica Domnului nu a părăsit Biserica văzută, continuând să mijlocească pentru 
cei credincioşi Fiului ei. Se poate cita troparul sărbătorii: „În naşterea ta fecioria 
ai păzit, întru adormire lumea nu ai părăsit, de Dumnezeu Născătoare; mutatu- 
te-ai la viaţă, fiind Maica Vieţii, şi cu rugăciunile tale mântuieşti din moarte 
sufletele noastre.” 


Dar, pe lângă această, se găsesc şi alte lucrări imnografice influențate de ideile lui 
Teoteknos de Livias şi de Sfântul Gherman al Constantinopolului (m. 733) , 
Sfântul Andrei Criteanul (m. 760) şi mai ales Sfântul loan Damaschin (m. 760) 
prin cea de-a doua predică despre Adormirea Maicii Domnului. În cea de-a doua 


predică, Sfântul loan Damaschin reia relatarea evenimentului, aşa cum era 
cunoscut în Biserică în epoca sa, cu detalii mai mult sau mai puţin legendare, şi îl 
foloseşte pentru a proclama credinţa în învierea cu trupul a Maiciu lui Hristos. 


Un exemplu de text care exprimă această credinţă este condacul sărbătorii: „Pe 
Născătoarea de Dumnezeu, cea întru rugăciuni neadormită şi întru folosințe 
nădejdea cea neschimbată, mormântul şi moartea nu o au ţinut, căci pe Maica 
Vieţii la viaţă o a mutat, Cel ce s-a sălăşluit în pântecele ei cel pururea 
feciorelnic."(Cosma de Maiuma) 


Foarte semnificative sunt mărimurile canonului al 2-lea al sărbătorii care 
preamăreşte înălţarea cu trupul a Maicii Domnului: „Ingerii s-au mirat văzând 
Adormirea Fecioarei. Cum se mută Fecioara de pe pământ la cer?” 


Din canonul lui Cosma se poate cita troparul al 4-lea, cântarea 1, iar din canonul 
lui Teofan Graptos de la utrenia din 14 august, troparul 1 al cântării a 5-a. Învierea 
cu trupul a Maicii Domnului este redată foarte expresiv şi în canonul slav din 
ajunul sărbătorii şi în Acatistul slav închinat Adormirii Maicii Domnului . 

Există şi al treilea indiciu, reprezentat de imensa cantitate de rugăciuni de mijlocire 
pe care Biserica le adresează Maicii lui Hristos. Aceste rugăciuni sunt mult mai 


numeroase decât cele care solicită ajutorul sfinţilor, lucru care presupune 
următoarele fapte: 


a. Credinţa Bisericii în eficacitatea rugăciunilor Maicii Domnului o prezintă pe 
Maria mai aproape de Fiul ei şi de oameni decât ceilalți sfinţi, ceea ce ar putea 
Să însemne că ea a revenit la viaţă mai intens decât ceilalți Sfinţi. 

b. „Atotprezenţa” Născătoarei de Dumnezeu în liturgica şi în rugăciunea 
Bisericii de Răsărit . Datorită cântărilor Născătoarei de Dumnezeu şi ale Crucii 
născătoare, imnografia marială bizantină depăşeşte mult cadrul Strict al 
sărbătorilor mariale şi apare chiar în oficierea sfintelor taine şi a altor Slujbe. 
Există multe sărbători mariale în cursul anului liturgic datorită înmulțirii 
sărbătorilor votive şi sărbătorilor legate de cultul icoanelor. De asemenea, există 
multe rugăciuni adresate Fecioarei atât în evlavia liturgică, cât şi în evlavia 
personală. Rezultă că Maica lui Hristos este mai mult decât prezentă în toate 
acoluţiile, în toate slujbele publice sau particulare. Această „atotprezenţa ” poate 
fi de asemenea expresia credinţei într-o nouă viaţă dincolo de mormânt, infinit 
mai măreaţă şi mai intensă, care te duce pur şi Simplu cu gândul la înviere. 

c. Intervenţiile miraculoase, totdeauna numeroase, totdeauna posibile ale 
Fecioarei în viaţa Bisericii şi a credincioşilor. Tocmai am menţionat înmulţirea 
sărbătorilor datorate evlaviei faţă de Maică Domnului alături de sărbătorile 
istorice, legate de evenimentele istoriei mântuirii. Lista acestor sărbători 
închinate Maicii Domnului nu este închisă. Aceasta arată, o dată în plus, că, 
după Adormire, Maica lui Hristos este foarte vie şi apropiată de oameni. 


Trebuie menţionat în sfârşit al patrulea indiciu oferit de liturghie. Este vorba de 
slujba înmormântării Fecioarei, numită „Prohodul Preasfintei Născătoare de 
Dumnezeu” . Această slujbă aminteşte prin structura ei de slujba înmormîntării lui 
Hristos, oficiată în Sâmbăta Mare. Varianta ierusalimiteană, mai veche, este 
oficiată în 14 august la Ghetsimani, fiind legată de sărbătoarea Adormirii Maicii 
Domnului. Cu ocazia acestei slujbe, epitaful Fecioarei, aşezat în mijlocul bisericii, 
rămâne acolo până în 24 august, ultima zi a sărbătorii. Varianta rusă, oficiată 
inițial în marile mănăstiri, e răspândită astăzi şi în bisericile parohiale. Este mult 
mai elocventă decât slujba de la Ghetsimani în privinţa proclamării învierii Maicii 
Domnului; se oficiază după 15 august, deoarece învierea Născătoarei de Dumnezeu 
a fost recunoscută la trei zile după punerea ei în mormânt, potrivit scrierilor 
apocrife. Ca şi utrenia din Sâmbăta Mare, slujba rusă are strofe cu tropare 
intercalate între versetele Ps. 118. Aceste tropare exprimă mirarea credincioşilor în 
faţa tainei înmormântării şi a învierii celei care este Maica Vieţii. Urmează imnele 
de binecuvântare care proclamă triumfal învierea cu trupul a Născătoarei de 


Dumnezeu, aşa cum imnele de binecuvântare din Sâmbăta Mare afirmă învierea lui 
Hristos. 


Acestea sunt indiciile liturgice ale existenţei în Biserica bizantină a învăţăturii 
despre învierea cu trupul a Maicii de pe pământ a lui lisus Hristos. Ce spune 
teologia ortodoxă ? Teologii ruşi din secolul al XX-lea — Bulgakov pe de o parte, 
Florovsky şi Lossky pe de alta — consideră învierea Maicii Domnului o dogmă 
revelată. Teologii greci au rezerve . Rezerva se explică într-o anumită măsură prin 
reticenţa ortodoxă faţă de Imaculata Concepţie, proclamată de papa Pius IX dogmă 
de credinţă catolică în anul 1854, iar de papa Pius XII temei teologic al dogmei 
înălțării în anul 1950. 


Reamintim că, pentru teologii ortodocşi care admit învierea cu trupul a Maicii 
Domnului, această înviere nu poate fi decât efectul învierii lui Hristos şi consecinţa 
maternității ei divine. Alt motiv al opoziţiei ortodoxiei la această doctrină catolică 
este lipsa lui semper care trebuie să însoţească — potrivit Sfântului Vincențiu de 
Lerin — orice dogmă revelată. într-adevăr, această doctrină pare să fi fost în 
întregime ignorată de Biserică de-a lungul primelor patru sau cinci secole ale 
istoriei sale. La aceasta s-ar putea răspunde totuşi că absenţa moaştelor Maicii lui 
Hristos în această perioadă şi mai târziu este un argument a silentio putând ţine 
locul lui semper. 


Dar a sosit momentul să revenim la apropierea pe care o face imnul acatist între 
Pământul Făgăduinţei şi Maica de pe pământ a lui lisus Hristos. Fără să se 
pronunţe definitiv asupra învierii cu trupul a Născătoarei de Dumnezeu ca despre o 
dogmă revelată (fapt ce trebuie lămurit pe cale sinodală — sinodul se cuvine să o 
facă dacă, într-o zi, venerarea Maicii Domnului este pusă, într-un fel sau altul, sub 
semnul întrebării), se poate afirma chiar de pe acum că Biserica a pus efectiv în 
legătură imaginea pe care o are despre Maica Domnului cu aşteptarea eshatologică. 


Manologia şi eshatologia sunt termeni corelați, cum sunt ecleziologia şi 
eshatologia ori ecleziologia şi mariologia. Născătoarea de Dumnezeu este însăşi 
imaginea Bisericii. Or, Biserica, fiind Trup al lui Hristos şi Templu al Sfântului 
Duh, poartă în ea eshatologia împlinită. Aşadar, Născătoarea de Dumnezeu, 
adevărata Maică a lui Dumnezeu în care s-a întrupat Logosul divin conceput de 
Sfântul Duh, Maica fecioară înainte, în timpul şi după naştere, este 
personificarea Bisericii atât în taina sa, cât şi ca Maică a credincioşilor. Ea este 
imaginea eshatologică a Bisericii, care o venerează ca atare în rugăciunea ei şi 
vede în ea un semn al împărăției ce va Să vină, semn vestitor al pământului nou 
sub ceruri noi. 

Ierom. Calinic Berger: Să prăznuim Adormirea Maicii Domnului dacă nu e în 
Biblie? 


IEROMONAH (CALINIC (BERGER) 


Provocări 
ale gândirii şi vieţii ortodoxe 
astăzi 


reflecţii despre temeiurile creştine 


Adormirea Maicii Domnului şi tradiţiile asociate ei nu se găsesc în Biblie. Cum 
anume trebuie să le apreciem? Merită ele pomenirea noastră? Cum le-au abordat 
Părinţii Bisericii şi ce anume înseamnă exact această sărbătoare pentru creştinii 
ortodocşi de azi? 


Originile cinstirii Maicii Domnului se pierd în negura timpului, dar istoricii arată 
acum că pe măsură ce Biserica a ieşit din epoca martirilor la începutul secolului 
IV, locul important al Maicii Domnului în evlavia şi teologia creştină era deja 
prezent. Deja în secolul II, sfinți Iustin martirul şi Irineu al Lyonului vedeau 
uimitoare paralele între Eva şi noua Evă, Fecioara Maria. 


Termenul creştin unic, Theotokos („Născătoare de Dumnezeu”), căruia 1 s-a dat 
autoritate dogmatică la Sinodul III Ecumenic (431), era deja în uz de-a lungul 
lumii mediteraneene încă din secolul III sau poate chiar din secolul II. Ca şi 
întreaga teologie creştină, acest titlu n-a existat în gol. Oare nu indică el şi o 
evlavie creştină faţă de Maica Domnului? 


Cinstirea arătată Fecioarei Maria de comunitatea creştină e atestată încă deja în 
Noul Testament: Elisabeta o salută pe Maria ca „binecuvântată între femei“, iar 
Maria profeţeşte că „toate generaţiile mă vor numi binecuvântată“ (Le 1, 48). 


Elisabeta o numeşte pe Mania „Maica Domnului meu“ (Lc 1, 43), o prefigurare 
limpede a titlului teologic „Theotokos”. 


Scripturile sunt destul de interesate de viaţa sa pentru a-i schița un portret. Printre 
detaliile oferite vedem că ea este sensibilă la nevoile celorlalți şi intervine pentru ei 
la Fiul ei, ca la nunta din Cana (În 2); e contemplativă, adunând lucruri „în inima 
sa” (Le 2,19.51); e credincioasă, nepărăsindu-şi Fiul pe cruce (În 19,25); e iubită 
de Hristos, fiind dată în timpul răstignirii Sale ucenicului iubit, ceea ce n-ar fi avut 
sens dacă ar fi avut alţi copii (În 19, 26); şi e remarcată ca membru al primei 
Biserici apostolice (FA 1,14). 


Nu e deloc departe de realitate să o aşezăm ca martoră a Învierii - ba chiar ca 
primul ei martor, dacă acceptăm exegeza sfinţilor loan Hrisostom şi Grigorie 
Palama. În toate aceste mărturii scripturistice e limpede că în timpul întregii 
activităţi a Fiului ei Maria I-a fost alături de la început până la sfârşit, rămânând în 
cercul interior al apostolilor şi după înălţarea Sa. Prin urmare, prezentţ şi poziţia ei 
unică de cinstire ca „Maică a Domnului” poate fi văzută drept constantă şi 
omniprezentă în viaţa Fiului ei şi a comunităţii ucenicilor Săi. 


Desigur, un lucru e aă ea să fie cinstită şi cu totul altul să i se ceară rugăciunile. Ce 


poate fi spus despre locul Mariei în evlavia şi chiar cultul creştin? Știm că după 
Sinodul de la Efes (431) cinstirea Maicii lui Dumnezeu s-a răspândit universal în 
comemorări liturgice şi rugăciuni. Dar ea e prezentă aici chiar înainte de această 
epocă. De exemplu, unul din cele mai timpurii texte păstrate ale Liturghiei, 
versiunea sahidică (egipteană) a Liturghiei sfântului Vasile, cuprinde următoarele: 
„Adu-Ţi aminte, Doamne, de părinţii noştri ... mai ales totdeauna de sfânta şi 
slăvita Maria, Maica lui Dumnezeu, şi pentru rugăciunile ei miluieşte-ne...” 


Această rugăciune şi faimoasă rugăciune egipteană din secolul III “Sub 
milostivirea ta” (cântată încă la sfârşitul pavecerniţei mari în Postul Mare) trec 
amândouă dincolo de o simplă pomenire şi cer rugăciunile Mariei. 


Ajungem acum la Adormire. Una din cele mai timpurii mărturii patristice ale 
tradițiilor ce înconjoară sfârşitul vieţii Mariei nu e una pozitivă: e conținută într-o 
acuzație împotriva unor creştini care-i arătau prea multă evlavie. Textul scris în 
jurul anului 377 îi aparţine sfântului Epifanie din Cipru. EI scrie că în Scripturi 

„nu vom găsi nimic despre moartea Mariei, nici că ea a murit, nici că nu a murit, 
nici că a fost îngropată, nici că nu a fost îngropată... Scriptura pur şi simplu tace 
din pricina covârşitoarei măreţii a Tainei, ca să nu copleşească minţile oamenilor 
cu uimirea”. 


Mai departe Epifanie îşi lămureşte ideile: el nu ştie dacă Maria a murit, a fost 
martirizată sau a rămas vie, şi trage concluzia că “de fapt, nimeni nu ştie sfârşitul 


3129; 


Cl . 


Deşi Epifanie a fost un om învăţat, mărturia lui stă în deplină izolare de toate 
celelalte texte şi prin urmare nu poate fi luată în întregime ca atare. Faptul că ceva 
care scrie opunându-se unei anumite devoţiuni față de Maria arată un atât de 
notabil respect pentru ea este însă remarcabil. De ce a ales însă moartea ei ca obiect 
al respingerii sale? 


Știința mai nouă a arătat că Epifanie era mai degrabă preocupat de un document 
palestinian timpuriu care descria moartea Fecioarei. Cu alte cuvinte, Epifanie nu 
voia ca unei informaţii dintr-un text nescripturistic să i se dea o valoare canonică. 
O preocupare validă poate, dar una care trebuie precizată: scopul Scripturii nu era 
să ofere biografu, ci mărturii “ca să credeţi” (În 20, 31) şi de aceea mărturiseşte că 
nu pretinde să fie exhaustivă (cf. di 2125). 


Mai mult, Scripturile însele se referă la evenimente care nu există în Vechiul 
Testament (de exemplu, Iuda 1, 9). Singura spusă a lui lisus citată de sfântul Pavel 
(FA 20, 35) nu se găseşte în Evanghelii. Scripturile însele dau mărturie că 
totalitatea tradiţiei nu putea fi cuprinsă de ele, deşi ceea ce se cuprinde în ele e 
desigur normativ pentru totdeauna pentru învăţătura creştină. 


In ciuda declaraţiei izolate a lui Epifanie, deja pe timpul său exista mărturii în 
aproape fiecare tradiție (greacă, armeană, siriană etc.) ale unei pomeniri anuale a 
Maicii Domnului. 


În secolul VI celebrarea liturgică a Adormirii a fost stabilită pe 15 august. 
Tradițiile mai timpurii din texte nu strict „canonice” şi variind în detaliile 
miraculoase au fost asimilate. Elementele lor cheie comune sunt următoarele: 
Fecioara Maria, trăitoare în Ierusalim, e înştiinţată de un înger despre sfârşitul ei 
iminent. E înconjurată de apostoli adunaţi în chip miraculos din toată lumea. 
Moare dându-şi sufletul în mâinile Fiului ei. E îngropată într-un mormânt în 
Ghestimani. După trei zile, mormântul ei e găsit gol. 


Cu toate acestea în minte, ce anume poate fi spus deopotrivă din perspectiva 
ortodoxă şi cea contemporană (critică) despre adormirea Maicii lui Dumnezeu? 


Mai întâi, cel mai important aspect al Adormirii e şi cel mai evident şi universal 
proclamat în tradiția ortodoxă: Maica lui Dumnezeu a murit. Această femeie, atât 


de centrală în taina economiei mântuitoare a lui Dumnezeu, atât de neprihănită şi 
stabilă, ea însăşi model de sensibilitate faţă de ceilalţi, dăruire şi credinţă faţă de 
Hristos, a murit. În ciuda cuvintelor lui Epifanie, nu a existat nici un moment în 
tradiţia patristică răsăriteană în care să nu se fi crezut că Maica Domnului a murit 
de o moarte naturală omenească. Prin urmare, imnele Bisericii Ortodoxe afirmă 
fără echivoc că ea a murit şi a fost îngropată. 


În al doilea rând, am putea observa că prezenţa lui lisus la moartea ei nu e în afara 
tradiţiei Noului Testament. În fapt, e cu totul de aşteptat. Vieţile lor au fost 
întrepătrunse şi inseparabile. Din ea şi-a luat Fiul lui Dumnezeu existenţa 
omenească. Nu i S-a arătat lisus lui Ştefan la moartea sa şi 1-a „primit” duhul său 
(FA 7,56)? De ce n-ar fi făcut la fel pentru mama Sa? 


În fine, Părinţii afirmă şi că ea a fost luată în slava cerului. Aici sunt necesare 
câteva clarificări. Ce anume s-a întâmplat cu Maica Domnului după îngropare e o 
taină. Discutând aceasta, Părinţii încearcă ceea ce un savant a numit o „abordare 
precaută” sau „imprecizie cultivată”: ei nu folosesc cuvântul „înviere”, ci alți 
termeni ca „mutare”, „transformare” şi „luare”. Acest din urmă cuvânt are în limba 
greacă aceeaşi rădăcină ca şi „înălţare” (amândouă sunt formele verbului 
analambano). Putem trage concluzia că Maica Domnului a fost într-un anume fel 
mutată într-o stare slăvită împreună cu Fiul său. Cu alte cuvinte, ea a urcat cu 
trupul cum a făcut-o şi EL. 


Este oare acest fapt prea îndepărtat față de conținuturile Noului Testament? Ştim 
că isus S-a înălţat. În chip asemănător ne vom înălța şi noi, căci sfântul Pavel 
afirmă clar că la sfârşitul timpului “Îl vom întâmpina pe Domnul în văzduh” ca să 
fim împreună cu EI (1 Tes 4,17). 


Este, prin urmare, ceva de neconceput că Maica Domnului a urcat la cer? Mutarea 
ei, care a avut loc ca ea să poată continua să fie cu Fiul ei, Care e “de-a dreapta 
Tatălui”, înseamnă că ea rămâne pe mai departe în stare să se roage pentru alţii ca 
în Cana Galileii, dar acum dintr-o poziţie unică. 


Cu aceste consideraţii în minte, putem afirma că faptul central al prăznuirii e acela 
că Maica lui Dumnezeu a murit. A făcut aceasta aşa cum a trăit: în prezenţa Fiului 
ei. După îngropare ea a fost cumva luată de EI ca să rămână cu El. Aşa cum afirmă 
sfântul loan Damaschinul, acesta e un lucru „potrivit” - cu totul adecvat pentru 
cine a fost ea şi pentru ceea ce mărturisesc despre ea Scripturile. 


De ce e importantă pomenirea morţii ei? Înainte de toate, pentru că ea aşază 
cinstirea ortodoxă a Maicii lui Dumnezeu în contextul său propriu. Ea e un om ca 
oricare din noi şi mai mult, a trăit aceeaşi viaţă cu noi. A murit cu moartea noastră, 
pentru că a împărtăşit naşterea noastră. N-a fost zămislită în chip „imaculat”, într- 
un mod unic şi diferit de al nostru; nu i s-a dat o natură specială, incapabilă de 


păcat. Nici n-a fost ferită de moarte. 


Prin urmare, Fecioara Maria şi-a realizat desăvârşirea duhovnicească într-o natură 
căzută. Ceea ce a făcut în viaţa ei n-a făcut în mod mecanic, impersonal, ci cu 
luptă, dezvoltându-şi sfințenia personală prin rolul său de Mamă a lui Dumnezeu. 
Nu numai că a trăit bine, dar a şi sfârşit bine: şi-a încununat luptele desăvârşirii ei 
duhovniceşti şi rolul unic de Mamă a lui Dumnezeu cu o moarte sfântă în prezenţa 
lui Hristos şi „fără durere, fără ruşine, în pace” în cel mai înalt grad. Maica lui 
Dumnezeu e astfel un model pentru toţi creştinii, atât în felul în care ea a trăit, cât 


ŞI în acela în care a murit. 


Mărturisind moartea ei, venerarea ortodoxă a Maicii Domnului rămâne ceea ce 
trebuie să fie: caldă, plină de iubire şi evlavie, şi totuşi sobră. Biserica Ortodoxă nu 
o aşază deasupra Bisericii (loc rezervat numai lui Hristos) atribuindu-i o naştere 
specială şi evitarea morții prin “asumpție”. Nici nu-i negăm, ca Maică a Domnului, 
un loc de cinstire unic în Biserică. 


Înaltul ei statut în Ortodoxie o aşază în centrul Bisericii, atât pământeşti, cât şi 
cereşti, în inima ei. Aici se află ea ascultând rugăciunile noastre şi îndreptându-ne 
pe noi toți spre Fiul ei. Nu „a părăsit lumea” prin moartea ei, ci a devenit din nou 
un martor şi o punte spre Hristos pentru umanitate, aşa cum a fost în timpul vieţii 
sale. 


Din acest motiv Biserica Ortodoxă prăznuieşte an de an cu mare evlavie 
Adormirea ei. 


(în: Ierom. Calinic, Provocări ale gândirii şi vieţii ortodoxe astăzi, Editura 
Deisis, 2012) 


Prof. drd. Daniela Ionescu - Teologica - Maica Domnului, acoperământul 
veşniciei noastre 


In clipa înveşnicită a călătoriei noastre pământeşti, sufletul omenesc se defineşte şi 
se redefineşte prin adâncimea trăirilor noastre, care ne asigură urcuşul duhov- 


nicesc, pentru a ne împlini scopul suprem al vieţii dăruite de Dumnezeu: mân- 
tuirea. Dar singuri sau însingurați nu vom putea să ne conturăm orizontul propriu 
spre a ajunge la finalitatea drumului călător, nu vom putea înlătura iraționalitatea 
hăţişurilor obstrucționiste care ne împiedică să ne desfășurăm în lumină, pentru a 
vedea Lumina. 


Numai raportându-ne la Dumnezeu vom reuşi să ne cunoaștem pe noi înşine şi să 
alegem calea cea dreaptă şi sigură, mai greu de străbătut, dar care ne va zidi tainic 
şi armonios. Taina mântuirii sufleteşti presupune deschiderea vieții și inimii 
noastre spre Dumnezeu, prin despătimire și, implicit, prin raționalizare şi spiri- 
tualizare existenţială. În acest sens, comunicarea cu persoanele sfinte ne res- 
ponsabilizează în așa fel, încât devenirea noastră întru Adevăr primează şi, astfel, 
conştientizăm necesitatea comuniunii cu Dumnezeu care l-a creat pe om spre 
desăvârşire. EI „nu vrea moartea păcătosului, ci ca el să se întoarcă şi să fie viu” 
(lez 33, 11), de aceea, în atotbunătatea şi dragostea Sa pentru făptura omenească, a 
hotărât şi mijlocul de izbăvire a lui. 


Astfel, Tatăl a hotărât ca, prin întruparea Fiului Său, să răscumpere pe omul căzut 
în păcat şi să-l împace cu Sine, după neascultarea poruncii Sale. Persoana în care 


avea să se realizeze hotărârea divină de întrupare a Fiului lui Dumnezeu este Sfânta 
Fecioară Mania. Prin întruparea din Sfânta Fecioară, Fiul lui Dumnezeu uneşte în 
persoana Sa firea dumnezeiască cu firea omenească. 


Biserica Ortodoxă îi atribuie Sfintei Fecioare însuşirile de Preasfântă şi Preacurată 
şi o cinstește în mod cu totul deosebit, mai mult decât pe oricare dintre făpturile 
Creatorului. 


Acatistele Maicii Domnului sunt mijloacele prin care noi, creştinii, ne înălţăm 
sufletul spre împlinirea vieţii duhovniceşti, prea cinstind-o pe Născătoarea de 
Dumnezeu, model de sfinţenie, de iubire maternă, de ascultare smerită, de tărie a 
credinţei, de suportare a durerilor cu nădejde. 


Când citim, spre exemplu, Acatistul Sfântului Acoperământ al Maicii Domnului, 
vom conștientiza încă o dată că Sfânta Fecioară Maria este Născătoare de 
Dumnezeu şi Maica Domnului. Ea este punctul de plecare în realizarea mântuirii 
noastre. Din clipa în care Sfânta Fecioară zămisleşte de la Sfântul Duh şi naşte 
după trup în chip suprafiresc pe Domnul nostru lisus Hristos, biruind legile firii, 
începe să se contureze cât mai clar izbăvirea omenirii din robia păcatului şi astfel 
se împlinesc făgăduinţele făcute de Dumnezeu prin profeţi, despre venirea lui 
Mesia. Sfânta Fecioară, zămislind în pântece de la Duhul Sfânt, naşte după trup pe 
Dumnezeu Fiul, de aceea i-a fost atribuită însuşirea de „Născătoare de Dumnezeu” 
sau „Iheotokos” |pr. prof. Mircea Chialda, prea curata Fecioară Maria, Maica lui 
Dumnezeu (Mariologia), pp. 326-327]. 


Maica Domnului deschide inimile oamenilor atunci când aceştia îi adresează gân- 
durile şi cererile lor, când îşi pun toată nădejdea în ajutorul necondiţionat al 
Fecioarei Maria, care este totodată mamă a tuturor. 


Rugăciunea către Maica Domnului curăţă sufletul de patimi şi izbăveşte din pri- 
mejdii, uneşte mintea cu dumnezeirea, luminând-o şi făcând-o sălaş al Duhului 
Sfânt, aducând omenirii darul Acestuia. 


În Acatistul Sfântului Acoperământ al Maicii Domnului se arată că ea, Născătoarea 
de Dumnezeu, reprezintă împreună voinţa omului cu Dumnezeu, fiindcă Însuşi 
Cuvântul lui Dumnezeu S-a unit cu firea omenească prin puterea Celui Preaînalt şi 
prin venirea Duhului Sfânt. Maica Domnului s-a unit cu Dumnezeu mai mult decât 
toți oamenii, fiindcă ea L-a primit pe Fiul lui Dumnezeu în viaţa ei ca Mamă, 
devenind astfel mamă pentru toţi cei care o cunosc și care Îl iubesc pe Fiul ei. 


Maica Domnului a fost dintru început în gândul lui Dumnezeu, în planul mântuirii 
omului. 


Cu toate acestea, chiar dacă a gândit-o din veac, Dumnezeu nu i-a anulat şi nu i-a 
diminuat libertatea de alegere. Ea este mai înaltă decât toată făptura cerului şi a 
pământului, pentru că alegerea ei de a primi să fie vas mijlocitor și purtător al 
dumnezeirii a făcut ca Hristos să se întrupeze prin ea, iar ea L-a născut pe Fiul lui 
Dumnezeu, cel ce a adus omenirii mântuirea. 


Din Sfântul Acatist al Acoperământului Maicii Domnului mai aflăm că Maica 
Domnului este Împărăteasă, fiindcă Fiul său este Împărat ceresc, deoarece prin ea 
S-a întrupat Hristos, aducând omenirii nădejdea veşniciei, fiindcă Duhul Sfânt a 
umbrit-o şi fiindcă Tatăl a gândit-o, a creat-o şi a ales-o. 


Acoperământ luminos al lumii întregi, ea îi acoperă şi pe cei din latura şi umbra 
morții şi pe cei din întunericul iadului. Acoperământul apărătoarei creştinilor 
reprezintă ajutorul dăruit acestora, întărire, îmbărbătare, protecție, unitate, rugă- 
ciune, deoarece ea cere milă lui Dumnezeu pentru iertarea păcatelor noastre. Maica 
Domnului este speranţa vieții noastre, putere nebiruită şi glas dumnezeiesc, căci ea 
s-a supus lui Dumnezeu prin smerenie, prin dăruirea totală izvorâtă din iubirea 


nemărginită faţă de Dumnezeu, față de voia şi de poruncile Lui. Unirea ei cu 
Dumnezeu înseamnă iubire adevărată şi desăvârșită prin care mijloceşte pentru noi, 
iar Fiul său o ascultă fiindcă şi ea primeşte iubirea dumnezeiască drept cel mai 
nepreţuit dar care desăvârşeşte. Ea ne acoperă prin bunăvoința Tatălui Celui mai 
înainte de veci, pentru că Dumnezeu a vrut să mântuiască neamul omenesc și prin 
Născătoarea de Dumnezeu, Fecioara Maria. 


Neamul omenesc este umbrit, protejat de Maica Domnului, care, prin mijlocirea ei 
către Domnul Hristos, aduce lumina în sufletele oamenilor. Ea este speranța şi 
bucuria vieții creştinilor, este luminătoarea vieților lor, călăuzitoare neobosită şi 
mângâietoarea tuturor celor care nădăjduiesc în puterea rugăciunii sale de Mamă în 
faţa Fiului ei. 


Cine este Maica Domnului pentru noi, cei care cerem acoperământul ei? Este pu- 
ternică deşteptare a conştiințelor celor adormite, tărie nesurpată şi ocrotirea tuturor 
creştinilor, oglinda sfântă a dreptăţii pentru judecători, binecuvântarea caselor şi a 
familiilor celor evlavioase, luminarea și înţelepţirea păstorilor celor credincioşi ai 
Bisericii, povăţuitoarea monahilor, liniştea cea netulburată a bătrânilor celor 
evlavioşi, aleasă încununare a celor care se luptă împotriva patimilor, grabnică 
ajutătoare a celor obosiţi de mâhnire şi întristare, stâlp de nor care ne acoperă, 


ferindu-ne de toate ispitele și de smintelile lumii, stâlp de foc în calea mântuirii, 
vas de aur întru care s-a gătit pentru noi Trupul şi Sângele mielului celui dumne- 
zeiesc, mustrarea tuturor călcătorilor de jurământ şi a celor care agonisesc cu 
nedreptate, dătătoarea tuturor darurilor celor pământeşti şi sufleteşti, odihnă și bu- 
curie tainică a robilor celor blânzi și primitori, tare apărătoare a toată lumea. 


Fiecare dintre aceste numiri ale ei, prin care omul a încercat să îi cuprindă chipul, 
izvorăşte și se prelungeşte în taină nesfârşită, învăluindu-ne în adâncimea ei 
nepătrunsă. 


Bucuria celor mâhniți și asupriți, Maica Domnului reprezintă o prezenţă constantă 
şi desăvârşită în conştiinţa creştină. Ea este aceea care îi luminează pe cei rătăciți şi 
dă gândul bun şi ziditor celor care o primesc în inima lor ca pe o mamă iubitoare, 
protectoare, care, prin iubirea ei, aduce pace în sufletele creștinilor. 


Îngerii înşişi o prea slăvesc în veșnicie cu mirare neîncetată, căci, nefiind înger şi 
având trup omenesc, este mai presus de îngerii pentru care ea este o minune 
permanenă prin frumuseţea luminii ei, împărtăşindu-se de lumina lui Dumnezeu 
mai mult decât îngerii. 


Sfânta Fecioară Maria este pentru toţi creştinii nu numai Maica Domnului nostru 
lisus Hristos, ci şi a tuturor creştinilor. Ea stă în centrul preocupărilor dumnezeieşti 
şi omeneşti de la căderea protopărinților, se naşte plină de dar, aducând viaţă nouă 
întregii omeniri, zămisleşte Lumina lumii, pe Domnul nostru lisus Hristos, şi-l dă 
viaţă. „Ea Îl urmează în lume, plină de iubirea cea mai curată şi tot ea îl însoţeşte 
până la cruce. Este mama adevărată a noastră, a tuturor, Împărăteasa cerului şi a 
pământului” (pr. prof. Petre Rezuş, Mariologia ortodoxă, în revista „Ortodoxia”, an 
IL nr. 4, 1950, p. 515). 


Daniela Ionescu este profesoară la Colegiul Naţional „Mircea cel bătrân”, 
Râmnicu Vâlcea (SDL Univ. Bucureşti) 


Pr. Eugeniu Rogoti - Theologica - „Toţi cei care cunosc pe Dumnezeu o 
cunosc şi pe Ea, ca locaş al Celui neîncăput” 


Postul Adormirii Maicii Domnului este o perioadă de trăire deosebită a relaţiei pe 
care creştinii ortodocşi o au cu Maica Domnului, solitoarea şi mijlocitoarea pentru 
toți oamenii care îi cer ajutorul. Maica Domnului a fost văzută în duh de sfinţii 
Vechiului Testament, care au descris-o nemaipomenit, apoi a fost cântată de sfinţii 
Bisericii în cele mai diferite moduri care să arate importanţa asumării de către 
umanitate a Cuvântului lui Dumnezeu. Rugul aprins pe care l-a văzut Moise în 
munţii peninsulei Sinai este poate una dintre cele mai frumoase metafore care o 
descriu pe Născătoarea de Dumnezeu. 


Fugar din Egipt pentru omorârea unui paznic dur care îi asuprea peste măsură pe 
conaţionali, Moise ajunge în peninsula Sinai, unde îşi găseşte adăpost, timp de 40 
de ani, într-un trib de madianiţi nomazi, condus de preotul letro, devenind ginerele 
acestuia, după ce se căsătoreşte cu Semfora. La vârsta maturității depline, atunci 
când păstorea oile în dealurile Sinaiului, Moise Îl întâlneşte pe Dumnezeu. 
Întâlnirea aceasta avea să pună început Legii şi de aceea ea vorbeşte despre Întru- 
parea Fiului lui Dumnezeu. 


Ca urmare a căderii în păcat, Cel întrupat a devenit şi Mântuitor sau Salvator al 
omului din singura robie adevărată, a păcatului. 


Imaginea care i-a apărut lui Moise, om cam de peste 60 de ani, trecut prin viaţă şi 
obişnuit inclusiv cu mirajele din pustietățile locului, l-a frapat pe acesta de îndată. 
Tufişul din faţa lui ardea, dar rămânea întreg. 


Nu ştim cât o fi stat Moise să înţe-leagă ce i se întâmplă, dar Cartea leşirii ne spune 
că Dumnezeu îi vorbeşte, la un moment dat, solicitându-i să-şi scoată încăl- 
țămintea, semn de respect faţă de „gazdă”, pentru că acel loc „sfânt este”. Moise 
vede în faţă pe Maica Domnului, pregătită să primească cel mai mare dar, care 
încape în sine, fără a fi mistuită, pe Însuşi Ziditorul tuturor celor văzute şi 
nevăzute. Această imagine a Rugului aprins a înflăcărat de-a lungul veacurilor 
creştine multe minţi şi inimi pline de rugăciune neîncetată. Maica Domnului a fost 
văzută de părinți niptici ca unul dintre cei mai mari isihaşti, fapt pentru care 
Muntele Athos este socotit grădina ei, unde se adună toţi iubitorii de rugăciune şi 
linişte, cu dorinţa de a vedea lumina cea necreată a Duhului Sfânt, care le ţine unite 
pe toate. 


Sfântul Efrem Sirul este cel care a descris poetic, în stilul său caracteristic, pe 
Maica Domnului, spunând: „Aşa cum Rugul de pe Horeb L-a încăput pe Dumne- 
zeu în flacără, tot aşa Maria L-a purtat pe Hristos în pântece”; „Maria s-a făcut 
pentru noi cer, tron dumnezeiesc, pentru că întru ea S-a coborât şi a încăput 
Dumnezeirea cea prea înaltă. Pentru ca noi să fim înălțaţi, Dumnezeirea S-a 
micşorat în Maria, fără a Se micşora în firea Sa dumnezeiască. În Maria S-a 
îmbrăcat Dumnezeirea ca într-o haină, pentru ca prin ea să ne mântuiască pe noi”; 
„Maria este cer nou, pentru că în ea a sălăşluit Împăratul Cerului”. 


Alt poet sfânt, Simeon Noul Teolog, va spune mai târziu că „din prea curata Sa 
Maică, El (Domnul) a împrumutat prea curat trup, oferindu-i în schimb în- 
dumnezeirea în locul trupului primit de la ea. 


O, ce schimb minunat şi nemaipomenit!” Sfântul Grigorie Palama explică: „Fe- 
cioara-Maică este unicul hotar între firea creată şi cea necreată; şi toţi cei care 
cunosc pe Dumnezeu, o cunosc şi pe Ea, ca locaş al Celui neîncăput”. 


Luna august, în prima ei jumătate, are unul din cele patru posturi de durată din 
tradiţia liturgică a Bisericii Ortodoxe. În această perioadă, Maica Domnului este 
cinstită în chip deosebit. Multe locașuri săvârşesc zilnic sau foarte des acum 
Paraclisul Maicii Domnului şi alte slujbe care-i sunt închinate. 


Ziua de 15 august, când prăznuim Adormirea Maicii Domnului, a fost stabilită ca 
hram pentru foarte multe biserici şi mănăstiri din ţară şi din alte locuri ortodoxe. 


Rugul cel nears, văzut de Moise în munte, locul despre care Scriptura spune că 
îndeamnă la rugăciune şi comuniune cu Dumnezeu, ne apare în această lună pentru 
a ne aminti de lucrarea minunată a Ziditorului cu lumea pe care a zidit-o. Firea 
umană, desfigurată de păcat, primeşte prin Fecioara din Nazaret capacitatea de a 
primi, în sfârşit, pe Ziditor, împlinindu-şi astfel scopul pentru care a fost creată. 
Chiar dacă nouă ni se pot părea întâmplătoare toate aceste fapte minunate, ele cu 
siguranță au făcut parte din măreţul plan de permanentă purtare de grijă a lui 
Dumnezeu faţă de creația Sa. 


Maica Domnului mai este numită, cu referire la profeţiile despre ea, „năstrapa cea 
cu totul de aur”, amintind de Chivotul Legii care preînchipuia tot Întruparea; „lâna 
cea fără rouă”, din vieţuirea judecătorului Ghedeon; „Scară”, amintind de scara pe 
care a visat-o patriarhul Iacov, pe care suiau şi coborau îngerii; „Munte”, amintind 
de munţii Vechiului Testament, unde le vorbea Dumnezeu aleşilor Săi, dar mai 
ales de muntele Sinai, de pe care Mântuitorul i-a dat lui Moise Tablele Legii, 
acesta întorcându-se la popor tot schimbat la faţă şi plin de lumină, cum ne va 
mărturisi cuviosul Serafim de Sarov. 


Maica Domnului este păzitoarea şi ocrotitoarea creştinilor, care vin către ea şi-i cer 
ajutorul în necazuri şi nevoi. 


Icoanele făcătoare de minuni ale Maicii Domnului au împânzit lumea, multe dintre 
acestea fiind inclusiv în ţara noastră. Mai ales aceste sfinte locaşuri au slujbe deo- 


sebite în această perioadă, iar credincioşii vin să primească mângâiere şi alinare de 
la prea curata care mijloceşte pentru sufletele noastre, ale tuturor. 


Alexandru Ojică - Theologica - Cultul Maicii Domnului, expresie a evlaviei 
creştinilor 


ANSRIARSA ul] 


Una dintre cele mai profunde învățături ale Bisericii este cea legată de Maica 
Domnului. Discreţia cu care este descrisă în paginile Noului Testament, ea fiind 
mai prezentă în Evanghelia Sfântului Luca şi doar aluziv amintită în epistolele 
pauline, a făcut ca învăţătura despre Sfânta Fecioară Maria în cadrul teologiei 
creştine să fie dezbătută, formulată şi dogmatizată în decursul timpului, mai ales în 
perioada secolelor IV-V. 


Dar acest lucru nu înseamnă că evlavia creștinilor față de Maica Vieţii (urnp Tîls 
Cofjc), după cum este numită în troparul celei mai vechi sărbători închinate ei, 
Adormirea Maicii Domnului, a luat naștere în urma hotărârii Sinodului III 
Ecumenic. 


Învățătura creştină a identificat diverse arhetipuri ale Maicii Domnului în scara lui 
lacov, în rugul ce ardea şi nu se mistuia și Sfânta Sfintelor în care se păstra mana 
cerească. Tipurile individuale, cum ar fi scara lui lacov (Geneza 28, 10-17), 
exprimă taina Întrupării și persoana Maicii Domnului în moduri diferite. Diferitele 
imagini din Vechiul Testament precizează tocmai rolul Fecioarei Maria ca 
Născătoare de Dumnezeu, Theotokos. Ea este descrisă drept „tabernacol”, „sfântă a 
sfintelor”, „masă” (pe care stă pâinea vieţii) şi alte obiecte asociate cu închinarea 
din timpul Vechiului Legământ. Ni se reamintește de fapt că Fecioara Maria, Theo- 


tokos, în perioada Noului Testament, înlocuieşte aceste receptacule sfinte, acţio- 
nând ca un recipient viu pentru Fiul întrupat al lui Dumnezeu, Mântuitorul Hristos. 


Maica Domnului - Născătoare de Dumnezeu 


Punctual, nu întâlnim în Sfintele Evanghelii acest cuvânt, Theotokos, această 
expresie - Născătoare de Dumnezeu. Cu toate acestea, Sfânta Elisabeta îi spune 
Fecioarei Maria „Maica Domnului meu” („Şi de unde mie aceasta, ca să vină la 
mine Maica Domnului meu” - 1 uhrmp Tod kvpiov nov, Luca 1, 43). Expresia este 
întâlnită pentru prima dată la Origen, conform mărturiei istoricului bisericesc 
Socrate Scolasticul. Așadar, la finalul secolului al II-lea sau la începutul veacului 
al III-lea găsim o primă atestare a titlului ei, dar nu și prima utilizare a acestui 
termen, care se pare că își va căpăta un adevărat specific alexandrin. Alte mărturii 
ne indică faptul că acest cuvânt a fost utilizat și în corespondența Sfântului Ata- 
nasie cel mare. 


Spre deosebire de teologia occidentală din secolele II-III (aici ne putem gândi la 
Sfântul Irineu, Episcop al Lyonului, și Tertulian), unde Maica Domnului este 
analizată mai ales datorită paralelismului Eva - Fecioara Maria, în secolele IV-V 
perspectiva se schimbă sau, mai bine spus, se îmbogățește. Maternitatea divină a 
Maicii Domnului este tocmai subiectul principal, o lărgire şi o aprofundare în 
acelaşi timp a învățăturii mariale ce îşi găsește rădăcini atât în Primul Testament, 
cât, mai ales, în Noul Testament. 


Pentru Sfântul Irineu de Lyon, Maica Domnului este pusă în legătură cu Eva, de 
aici concluzionând părintele apusean „principiul renașterii protopărinților noştri, 
Adam şi Eva, iar prin aceştia ca părtaşă a mântuirii tuturor realizată de Fiul ei şi 
Dumnezeul nostru”. Teologia din acele secole avea în vedere atât recapitularea 
(avokepoicubo) înfăptuită în Persoana lui Hristos a lui Adam şi a tuturor 
urmașilor acestuia (această interpretare îşi are temeiul în Epistola către Romani), 
ci, îndeosebi, principiul întoarcerii (avakvkinoic) de la Eva la Maria. 


Găsim formulări similare la Sfântul Ignatie al Antiohiei (secolul 1) şi la Tertulian 
(secolul al II-lea). Pe măsură ce apăreau diversele dezbateri de natură teologică, s-a 
ajuns la această formulă clară şi simplificată: Mania, Maica lui Dumnezeu. 


În timpul lui Iulian Apostatul (secolul al IV-lea), această expresie este atât de co- 
mună că împăratul le reproşează creştinilor că o foloseau mereu, apelativul acesta 
adresat Maicii Domnului fiindu-le mereu pe buze. 


Evlavia creștinilor față de Maica Domnului 


Faptul că creştinii din Ierusalim au început să ceară, în cadrul slujbei obişnuite de 
duminică (Sfânta Liturghie), mijlocirea Maicii Domnului este o primă dovadă a 
evlaviei firești faţă de Născătoarea de Dumnezeu. lar dacă adăugăm faptul că până 
la sfârşitul veacului al IV-lea şi începutul secolului al V-lea avem deja sărbători 
liturgice anuale în cinstea Sfintei Fecioare Maria în marile metropole ale Orien- 
tului: Alexandria, Ierusalim și Constantinopol, lesne putem vedea imaginea de 
ansamblu. Cultul Maicii Domnului nu este o consecinţă a Sinodului III Ecumenic, 
ci dimpotrivă, cei 198 de episcopi participanţi, pe baza evlaviei creştinilor și a 
mărturiei Sfinților părinți, au mărturisit că Sfânta Fecioară Maria este Născătoare 
de Dumnezeu. 


Putem concluziona că, din primele secole creștine, elementele principale ale cul- 
tului Sfintei Fecioare Maria sunt prezente, ca de altfel toate elementele cultului 
creștin. Principalele sale caracteristici particulare: fecioria înainte de naștere, în 
timpul nașterii și după naştere, sfinţenia desăvârşită, maternitatea divină sunt recu- 
noscute, puterea de mijlocire, bunătatea ei sunt admise, a fost venerată, i s-au 
înălțat rugăciuni, a fost urmată. Dezvoltările ulterioare vor veni la timpul lor. 


Cultul ei va căpăta o strălucire aparte în urma discuţiei titlului „Maică a Domnu- 
lui”, pe care Sinodul de la Efes îl va răspândi, generaliza și, mai ales, dogmatiza. În 
anul 431, termenul Theotokos avea deja o tradiție vie şi, la fel ca un alt cuvânt, de 
o fiinţă, deşi nu este de origine scripturistică, el afirmă un adevăr de credinţă asu- 
mat de Biserică. De aceea, originea acestui termen nu poate fi căutată nici în 
polemici, nici în speculaţii, ci în practica liturgică, poate într-o primă versiune 
greacă a imnului închinat Fecioarei Maria, „Sub milostivirea ta”. 


Mărturie că am fost chemaţi la hbertate 


Ce am putea reţine din întreaga viaţă a Sfintei Fecioare? Intreaga ei viaţă a fost una 
sub semnul discreţiei şi al asumării. 


Părintele Alexander Schmemann amintea de faptul că „suntem înclinați să credem 
că acolo unde este supunere nu poate fi libertate şi că acolo unde este libertate nu 
poate fi supunere. Cu toate acestea, Născătoarea de Dumnezeu primește, se supune, 
se smereşte pe sine, nu în faţa «dependenţei» ei de ceva sau de cineva, ci înaintea 
Adevărului însuşi, o Prezență, o Frumuseţe, o Viaţă, o Chemare atât de cople- 
şitoare, încât face ca noțiunea de dependență să fie golită de conţinut, sau mai cu- 
rând identică sau complementară cu cea de libertate”. 


Având în vedere aceste cuvinte şi însăși viața Maicii Domnului, cultul adus ei de 
către creştini nu este nimic altceva decât o asumare a învățăturii Mântuitorului 
Hristos, o mărturie a faptului că am fost chemaţi la libertate (Galateni 5, 13), la o 
lbertate responsabilă şi ziditoare, după îndemnul Sfântului apostol Petru, „Trăiți ca 
oamenii liberi, dar nu ca şi cum aţi avea libertatea drept acoperământ al răutăţii, ci 
ca robi ai lui Dumnezeu” (| Petru 2, 16). 


Arhimandrit Mihail Daniliuc - Cât de vechi este cultul Maicii Domnului? 


Edoxologia.ro 


Foto: Oana Nechifor 


Vorbind despre cultul Preasfintei Născătoare de Dumnezeu, trebuie să spunem că 
el debutează odată cu urarea arhanghelului Gavriil, adresată în timpul arătării de la 
Nazaret, când 1-a vestit că va naşte pe Mântuitorul lumii: „Bucură-te, ceea ce ești 


plină de dar, Marie, Domnul este cu tine!”. 


Elisabeta, mama Sfântului loan Botezătorul, a cinstit-o şi chiar ne-a învăţat cum s- 
o numim: „Maica Domnului”. Pruncul loan, aflat încă în pântecele maicii sale, „a 
săltat de bucurie” atunci când Maria a vizitat-o pe Elisabeta. 


Mântuitorul Hristos, Fiul ei, a cinstit-o în chip deosebit fiindu-i supus şi ascultător 
în vremea copilăriei; mai târziu, la Cana Galileii, i-a împlinit rugăciunea, săvârşind 
minunea înmulțirii vinului doar la stăruința Maicii Sale. Din această minunată 
întâmplare, Biserica a numit-o pe Maica Domnului „rugătoare nebiruită”, adică 
nerefuzată de Hristos, Domnul. Poporul a preţuit-o încă din vremea existenţei 
pământeşti a Fiului ei şi Mântuitorului nostru. 


O ştim din spusele femeii anonime pomenite în Evanghelia de la Luca: „Fericit 
este pântecele care Te-a purtat şi sânii de la care te-ai hrănit!”. La auzul vorbelor 
femeii, Domnul a întărit afirmaţia ei: aşa este, Maica mea este fericită! Însăşi 
Fecioara Maria a profeţit: „lată, de acum mă vor ferici toate neamurile”. 


Această prea cinstire, întâi într-o formă discretă, s-a manifestat public în decursul 
vieţii Fecioarei Maria, dar şi la puţin timp după moartea sa. Furia evreilor la aflarea 


proslăvirii date ei de soborul ce îi însoțea sicriul către mormânt nu a însemnat o 
tulburare de moment, ci o izbucnire a unei puternice invidii acumulate, căci 
cinstirea Preacuratei Maici nu le era străină. 


Aşadar, cultul Maicii Domnului a existat în Biserică chiar înainte de Sinodul III 
Ecumenic din anul 431 de la Efes, cunoscând apoi o dezvoltare evidentă, aşa după 
cum ne învaţă Teologia răsăriteană. 


Bunăoară, UI, furnizând un important indiciu despre 


un Sentiment obştesc tuturor creștinilor din epoca embrionară a Bisericii lui 
Hristos, spunea: „Mărturisesc înaintea lui Dumnezeu că nu mi S-a părut lucru 
de crezare că, afară de Dumnezeu, Să mai fie cineva plin de atâta putere 
sufletească şi de atâta har dumnezeiesc. lau martor pe Dumnezeu că, dacă n-aş 
fi avut în minte şi în inimă învățătura dumnezeiască, aș fi socotit pe Fecioara ca 
pe adevăratul Dumnezeu şi i-aş fi dat închinăciunea care se cuvine numai 
adevăratului Dumnezeu, pentru că mintea omenească nu-şi poate închipui mai 
înaltă mărire, cinste şi frumusețe sufletească decât aceea pe care am văzut-o 
eu”. 


Prezenţa dintru începuturile creştinismului a cultului Maicii Domnului ne-o 
demonstrează şi reprezentarea iconografică. O veche tradiție, confirmată în scris 
din secolul al VI-lea de către Teodor citeţul, ne spune că Sfântul Luca 
Evanghelistul a pictat mai multe icoane închipuind-o pe Fecioara Maria şi câteva 
icoane ale Domnului Hristos. 


Ce-i drept, nu au ajuns până la noi prea multe ştiri despre viaţa religioasă publică a 
creştinilor din primele secole, din pricină că ea se desfăşura cu precădere în mod 
tainic, ferit de ochii duşmanilor lui Hristos, în catacombe ori case particulare, spre 
a se evita prigoana persecutorilor. Icoanele au apărut în catacombe, sub formă 
simbolică şi alegorică, precum pictarea Mântuitorului în chip de miel sau de peşte. 
De aceea, chipul Domnului Hristos şi al Sfintei Sale Maici nu se întâlnesc în 
această perioadă decât în legătură cu anumite evenimente deosebite din Noul 
Testament: Buna Vestire ori închinarea magilor. 


La începutul secolului al II-lea, Sfânta Fecioară este pictată sub înfățișarea unei 
femei ținând pruncul în braţe sau în alte situaţii: rugându-se cu mâinile întinse spre 
cer ori aşezată pe un scaun. Cea mai veche din ele, descoperită în cimitirul 
Priscilei, datează de la jumătatea secolului al II-lea. Născătoarea de Dumnezeu 
apare aici aşezată, cu Pruncul în braţe, în apropierea ei aflându-se profetul Isaia cu 
ruloul profeţiei sale în partea stângă, iar cu dreapta arătând o stea, „marea lumină” 


pe care o prevăzuse (Isaia 9, 1). O altă icoană, din catacomba Sfintei Priscila, 
provenind tot din secolul al II-lea, o reprezintă în momentul Bunei Vestiri, stând pe 
scaun, iar îngerul Gavriil binevestind. Foarte veche se crede a fi şi icoana Maicii 
Domnului cu pruncul în braţe din catacomba Sfintei Agnese, originară probabil din 
secolul al III-lea. 


Mărturii despre cinstirea Preasfintei Fecioare încă din primele momente de viaţă 
ale Bisericii ne oferă şi Sfinţii Părinţi. De exemplu, în epistolele Sfântului Ignațiu 
al Antiohiei ( 107) se găsesc cinci texte unde se afirmă fecioria Maicii Domnului, 
iar Sfinţu lustin şi Irineu, îi proclamă maternitatea divină, pururea fecioria şi rolul 
de nouă Evă. Origen (ţ 254) sublinia maternitatea ei spirituală, iar Tertulian 
spunea că „greşeala pe care a comis-o Eva crezând diavolului, a reparat-o Maria 
prin credinţa ei în înger”. În viaţa Sfântului Iustin, martirizat la sfârşitul secolului 
al II-lea, se menționează rugăciunea către Sfânta Fecioară pentru a-i veni în ajutor. 


Acelaşi rol de ajutătoare şi mijlocitoare al Născătoarei de Dumnezeu reiese din 
rugăciunea Sfântului Efrem Sirul, trăitor în veacul al IV-lea: „Prea Sfântă Doamnă, 
Maica lui Dumnezeu, singura prea curată, sfințește gândurile mele, stăpâneşte-mi 
simțurile, pornirile, dă-mi înţelepciune”, iar Sfântul Ambrozie al Milanului ne 
spune că fecioarele ce intrau în mănăstiri o luau ca pildă, considerând-o chipul 
desăvârşit al fecioriei. 


Aceste succinte mărturii despre cultul Maicii Domnului confirmă faptul că 
autenticii creştini nu au uitat-o nicicând pe Sfânta Fecioară Maria. Alături de 
Mântuitorul Hristos, ea este prezentă nu doar în rugăciunile personale, ci şi în 
iconografie, în operele Sfinților Părinţi, în locașurile de închinare şi spațiul liturgic 
al Bisericii, dar mai ales în inimile credincioşilor. 


Arhimandrit Mihail Daniliuc - Adormirea Maicii Domnului în povestirile 
satului românesc 


Adormirea prea curatei Maici ne prilejuieşte nu doar o teologică privire a ultimului 
act din viața pământească a celeia ce I-a dăruit Mântuitorului lumii trup omenesc 
ci, îndeosebi în acest an dedicat satului românesc, ne oferă posibilitatea de a păşi 
cu sfială în lumea satului tradiţional, ca să desluşim modul în care s-a reflectat mult 
preţuita sărbătoare în existenţa lui. 


Se ştie bine că satul reprezintă vatra în care s-a plămădit, s-a conservat, dar şi s-a 
transmis mai departe nu doar conștiința naţională, ci şi cea religioasă a poporului 
român. Cine nu a văzut, măcar o dată, o imagine a satului tradițional românesc cu 
biserica tronând undeva pe o culme de deal sau în centrul aşezării, cu troițe pe la 
colțuri de uliţe, cu cimitire străjuite de frumoase cruci, cu case ţărăneşti, cu oameni 
harnici, evlavioşi şi credincioşi? Ei bine, toate sunt purtătoarele unui tezaur 
neprețuit nu doar al istoriei şi al devenirii noastre naţionale, ci și al credinţei 
bimilenare a poporului român. Aşa se face că, în mediul rural, majoritatea săr- 
bătorilor creştineşti sunt însoţite de un impresionant alai de tradiţii, obiceiuri, dar şi 
de povestiri, legende, inspirate din slujbele şi sinaxarele bisericii, ca reverberație a 
ceea ce ţăranii români ascultau şi înțelegeau din Evanghelia sărbătorilor, din cân- 
tările de strană sau din predica preotului. 


Praznicul Adormirii Maicii Domnului nu face rabat de la regulă: cum se putea oare 
ca Sfânta Maria, faţă de care neamul românesc a nutrit dintotdeauna o dragoste 
aparte, să fie trecută cu vederea? Pe lângă numeroasele creaţii folclorice închinate 


ei (mă refer la poeziile populare cu caracter marial), memoria vie a satului 
românesc a plămădit o multitudine de povestiri despre modul în care Fecioara 
Maria s-a mutat din viaţa pământească, bucurându-se de „invitaţia” Fiului ei de a 
locui cu trupul în cereştile locaşuri. Nu-mi propun aici o inventariere a lor, căci 
renumiți folclorişti au făcut-o deja încă din primii ani ai secolului XX, ci doar să le 
schițez în linii mari conținutul. 


În general, legendele despre Adormirea Maicii Domnului păstrează adevărul cre- 
dinței noastre ortodoxe, căci mai toate vorbesc despre viaţa prea curatei după înăl- 
țarea la cer a Fiului ei, despre ajutorul oferit de ea primelor comunități creştine 
formate îndată după Pogorârea Duhului Sfânt și întemeierea Bisericii. O astfel de 
povestire relatează poveţele date de Maica Vieţii, Sfinţilor Apostoli adunaţi la casa 
ei: „Dragi apostoli ai prea iubitului meu Fiu lisus, iată că mi s-a apropiat şi mie 
timpul, ca și fiecărui pământean, să părăsesc lumea aceasta, unde multe am avut de 
văzut şi suferit, şi să merg la Dumnezeul cel Preaînalt. Voi să ascultați de învă- 
țătunile Domnului nostru lisus Hristos şi bine veţi găsi. lar de nu veți asculta, rău 
veți afla”. 


Adormirea este relatată de toate aceste plăsmuiri populare şi, concomitent, se 
menționează momentele premergătoare înmormântării: pregătirea, jelirea, prezenţa 
minunată a îngerilor și psalmodierea lor îndelungă. Nu putea fi trecută în taină nici 
prea îndrăzneaţa faptă a unui necredincios evreu care, cuprins de zavistie, a in- 
tenționat să se apropie cu gând rău de catafalcul în care se afla depus trupul cel 
prea sfânt al Adormitei. 


Din legende ne reţine atenţia un aspect deosebit: cu iscusință și inspiraţie, creatorii 
populari au transferat evenimentele petrecute la Ierusalim ori în Ghetsimani acasă, 
în ograda, în grădina lor, metamorfozând întreg pământul românesc într-un 
„Ghetsimani” duhovnicesc. Întâlnim, bunăoară, referiri la pregătirea de înmor- 
mântare a Fecioarei, când natura, solidară cu Sfinţii Apostoli, i-a împodobit cu- 
noscutul „pom”, obicei rămas şi păstrat cu fidelitate în tradiția românească: „Jalea 
şi durerea, când a adormit Maica Domnului, a fost pretutindeni, că şi pomii cu 
poamele cele frumoase s-au adunat la un loc şi s-au format dintr-înșii un pom 
mare, care s-a pus în fruntea procesiunii cu care a fost petrecută Maica lui lisus la 
mormânt. Şi de aici este datină de a se duce, când se înmormântează vreun mort, 
un pom încărcat cu tot felul de poame înaintea acestuia”. Natura continuă să 
surprindă și să se alăture suferinței primei comunități creştine la Adormirea bunei 
lor ocrotitoare căci, „de atâta jale, până și frunzele pomilor s-au îngălbenit de 
durere şi mâhnire”. Dar, precum bunii noştri creştini care, oricât de mult ar suferi 
la moartea cuiva drag, nu se lasă copleșiți de durere, ci împlinesc cu toată acnbia 


rânduiala pogribaniei, aşa şi plantele hotărnicesc să alcătuiască o gerberă şi s-o 
dăruiască celei care îşi începe călătoria către Cer. Nu avem de-a face cu flori din 
Tara Sfântă, ci „bostanul, popuşoiul, haldanul, floarea soarelui au împletit o 
cunună mare şi frumoasă şi au pus-o pe sicriul Maicii Domnului, şi astfel fu ea 
înmormântată. De atunci vine apoi ca în tot anul pe timpul acela, când se serbează 
Adormirea Maicu Domnului, perii, merii, popuşoii, bostanii și haldanii se coc şi se 
îngălbenesc”. 

O sumedenie de asemenea creaţii populare au plăsmuit strămoşii noştri în vatra 
satului românesc care, iată, se dovedeşte nu doar un spaţiu depozitar al valorilor 
spirituale, morale şi culturale ale neamului, ci şi o neîntrecută „academie populară” 
în care ţăranii, cu un acut simț al perenității timpului, au creat astfel de legende, 
prilej de a-și exprima neclintita lor credinţă în nemurire, rezumând filosofia 
profundă a înţelegeri sensului sfânt al vieţii și al morţii. Aşa cum Maica Domnului 
a trecut prin moarte, iar apoi a fost luată cu trupul la Cer de Fiul ei și Dumnezeul 
nostru, tot aşa şi noi parcurge-vom acelaşi drum către locaşurile cele nepieritoare. 


Arhim. Mihail Daniliuc - Liturgica - Prohodul Maicii Domnului, privire 
istorico-liturgică 


Praznicul Adormirii Maicii Domnului este marcat liturgic nu doar prin obişnuitele 
slujbe bisericeşti, ci şi prin rânduirea în cadrul Utreniei - la fel ca la Utrenia din 
sâmbăta Paştilor - a Prohodului Maicii Domnului, o slujbă de cinstire a Adormirii 
Fecioarei Maria, care conţine o teologie profundă, exprimată în cuvinte simple, 
uşor de înţeles, aşezate în 188 de strofe, împărțite în trei stări. 


Încântătorul imn liturgic l-a compus, pe la începutul secolului al XVI-lea, Manuel 
Corinteanul, profesor la şcoala teologică a Patriarhiei de Constantinopol. Din 
evlavie pentru Maica Domnului, piosul dascăl a alcătuit cunoscuta cântare luând ca 
model Prohodul Domnului, dar, ca particularitate, prezintă legătura duhovnicească 
între taina Mântuitorului Hristos şi taina preaiubitei Sale Maici. Teolog fin, Manuel 
din Corint a arătat că această legătură spirituală nu se rezumă doar la taina Nașterii 
Domnului din Fecioara Maria, ci reliefează şi modul în care tradiția Bisericii 
Răsăritene leagă taina morții și mutării în veşnicie a Preacuratei Maici de taina 
morţii şi Învierii Fiului ei, lucru evidenţiat chiar din prima strofă: „În mormânt 


Viaţă/ Ai fost pus, Hristoase,/ Şi-a vieţii Maică-acum intră în mormânt/ Şi se mută 
la viaţa cea de sus”. 


Este interesant de reținut faptul că, deşi a apărut în spațiul grecesc, acest imn 
liturgic a cunoscut o răspândire mai mare în spaţiul slav, unde este bine ştiut că 
evlavia şi cultul Maicii Domnului sunt foarte dezvoltate. În prezent, la greci, acest 
imn liturgic nu mai este prezent în rânduiala sărbătorii de la 15 august. 


Prohodul Maicii Domnului a fost tradus în românește de Ion Pralea, sau Prale, în 
unele dicționare. Originar din Basarabia şi, pe lângă ocupaţia de bază, cântând la 
strană, era şi novice literator, traducând din limba rusă numeroase texte religioase 
ori compunând poezii. Spirit inventiv, „născocitor”, cum 1 se spunea în epocă, lon 
Pralea a inventat un sistem de scriere universală, fără a fi însuşit ulterior de nimeni. 
De aceea, contemporanii îl vedeau ca pe un personaj controversat. Referiri la 
scrierile și preocupările sale găsim la Timotei Cipariu, Titu Maiorescu, George 
Călinescu. Însuşi Eminescu, în poezia „Epigonii“, citându-l printre scriitori din 
trecut, îl numeşte „Prale, firea cea întoarsă”, iar Grigore Alexandrescu îi dedică şi 
el un vers în Satira duhului meu: „lar de vrei să faci versuri, ia pildă de la Pralea”. 


Ion Pralea a publicat Prohodul Maicii Domnului la laşi, în 1820, sub denumirea 
„Urmări pe mormânturi“. Ulterior, în 1869, cartea s-a retipărit sub denumirea 
cunoscută şi astăzi, Prohodul Maicii Domnului, cu un text revizuit. O altă ediţie 
îngrijită de protosinghelul Teofil Ionescu a fost publicată la București, în 1935. În 
ultimul timp, au apărut mai multe ediții, dintre care amintim pe cea tipărită de 
Editura Trinitas la laşi, în 1999, având un bogat cuvânt înainte alcătuit de 
Preafericitul Părinte Patriarh Daniel, pe atunci Mitropolitul Moldovei şi Bucovinei, 
dar şi pe cele apărute la Editura BASILICA din anii 2012 şi 2014. 


Revenind la imnul închinat Adormirii Maicii Domnului, să remarcăm că profesorul 
constantinopolitan prezintă, în starea I, într-o formă sintetică, istoria Adormirii 
Fecioarei, ce cuprinde vestea primită de la înger, rugăciunea Mariei în muntele 
Sion, venirea Apostolilor pe norii cerului, coborârea Mântuitorului, în chip 
nevăzut, la patul Maicii Sale, înconjurat de cetele îngereşti. În mod expres se 
afirmă realitatea morții Născătoarei de Dumnezeu: „Mori acum şi te duci/ La viaţa 
de sus [...]” şi „Minune prea mare/ Este a vedea/ Cum cea care Viaţa lumii născu/ 
Morții cei fireşti părtașă s-a făcut”. Aşa cum am afirmat anterior, se subliniază 
legătura dintre Maică şi Fiu de după moarte, acum Maica fiind fiica cea purtată în 
braţe: „Prunc fiind lisus/ Fiul Celui de sus/ Se purta de preacuratele tale mâini/ lar 
acum El poartă-n mâini sufletul tău”. 


Un loc important în conținutul imnului liturgic îl ocupă atât profeţiile despre acest 
eveniment din viața Maicii Domnului, cât și prefigurările din Vechiul Testament 
despre Maica Domnului: stâlpul cel de foc care i-a condus pe evrei în pustie, rugul 
ce nu se mistuie, scara lui Iacov, lâna înrourată a lui Ghedeon, toiagul lui Aaron şi 
scara lui lacov, fund numită și pat tăinuit şi neîntinat ori „carte curată în care cu 
trup S-a scris Cuvântul”. 


Starea a II-a ne-o înfăţişează pe Fecioară în slava cerească, înconjurată de cetele 
îngereşti ce-i cântă neîncetat imnuri de laudă. De aceea, credincioşii, lăudând-o 
împreună cu îngerii, o roagă să mijlocească pentru Biserică. 


Starea a III-a arată de la început lauda de care se bucură Fecioara din partea tuturor 
neamurilor şi limbilor pământești și cereşti. Hristos coboară în chip nevăzut să ia 
preaiubitul suflet al Maicii Sale, subliniindu-se că moartea ei a sfințit lumea: 
„Astăzi lumea toată/ S-a sfinţit cu totul/ Prin sfânta-ţi adormire”, deoarece moartea 
nu a biruit-o, ea fiind Maica Vieţii: „Vie ești şi-n moarte/ Fără de prihană/ Născând 
Viaţa lumii”. Spre final, credincioşii o roagă pe Maica Domnului şi a noastră, a 
tuturor, să nu-și înceteze mijlocirea puternică pentru noi, autorul exprimând 
dragostea şi tandreţea cu care întreg poporul i se roagă: „Candela luminii/ 
Preacurată Pruncă,/ Nu ne lăsa uitării”. Astfel se afirmă esența maternității sale 
divine, rolul lui Hristos în lume, legătura ei cu nea-mul omenesc şi nădejdea 
tuturor pământenilor de a nu fi uitaţi de cea care, prin zămislirea feciorelnică și 
minunată a Luminătorului lumii, a scos din întuneric tot nea-mul omenesc. 


Această slujbă deosebită, atât de complexă în simplitatea ei, nu reprezintă doar un 
mijloc de a ne manifesta iubirea și cinstirea față de Maica Domnului, ci şi un prilej 
de a simți şi a retrăi taina morții Fecioarei Maria şi bucuria nădejdiu în înviere. 


Cătălin Acasandrei - Cum să „lăsăm sec” pentru postul Adormirii Maicii 
Domnului? 


In tradiţia ortodoxă, înainte de începutul fiecărui post de durată, există obiceiul 
numit „lăsatul secului”, sub forma unei mese bogate cu alimente variate, de la care 
creştinii se vor abţine, mai apoi, în intervalul postului. 


Deşi cuvântul „sec” din sintagma „Llăsatul secului” este înţeles ca fiind sinonim cu 
ideea de uscat sau lipsit de grăsime, liturgistul Badea Cireşanu afirmă că acesta 
provine, mai degrabă, din deformarea expresiei „lăsatul seculului”, în care „secu- 
lul” este chiar secolul, adică veacul, timpul secular, lumesc. Astfel, pe lângă postul 
alimentar, cu bucate uscate, suntem chemați să lăsăm viața seculară şi preocupările 


noastre lumești. 


Sfântul loan Gură de Aur, într-una din scrierile sale, spunea că atunci când postim, 
nu ajunge să ne abținem de la diferite mâncăruri, ci trebuie să postim şi sufleteşte: 
„Există primejdia ca ţinând posturile rânduite de Biserică, să nu avem nici un folos. 
Din ce cauză? Pentru că ne ţinem departe de mâncăruri, dar nu ne ţinem departe de 
păcat; nu mâncăm carne, dar mâncăm sufletele celor săraci. Nu ne îmbătăm cu vin, 
dar ne îmbătăm cu pofte trupeşti. Petrecem ziua în post, dar ne uităm la lucruri 
ruşinoase. În felul acesta, pierdem folosul postului”. 


Biserica ne învaţă că hrana şi consumul exagerat de alimente şi băuturi nu sunt 
scopul principal al vieţii noastre şi recomandă ca fiecare creştin să ţină post după 
sufletul şi rânduiala sa. Din păcate, mulți dintre noi ne rezumăm doar la consumul 
alimentelor vegetale, desi ştim că postul, în profunzimea lui, înseamnă şi rugă- 
ciune, şi smerenie, și înțelegere, şi iubire față de aproapele, aşa cum citim în cartea 
prorocului Isaia: „Nu ştiţi voi postul care Îmi place? - zice Domnul. Rupeţi 
lanţurile nedreptăţii, dezlegaţi legăturile jugului, daţi drumul celor asupriţi şi sfă- 
râmaţi jugul lor. Împarte pâinea ta cu cel flămând, adăposteşte în casă pe cel 
sărman, pe cel gol îmbracă-l şi nu te ascunde de cel de un neam cu tine. Atunci 
lumina ta va răsări ca zorile şi tămăduirea ta se va grăbi. Dreptatea ta va merge 
înaintea ta, iar în urma ta slava lui Dumnezeu” (Isaia 58, 6-8). 


Nu putem nega faptul că, există în jurul nostru o categorie de creştini pe care i-am 
putea numi, cu ghilimelele de rigoare, „urmăritori de sărbători” care aşteaptă astfel 
de momente, precum lăsatul secului, doar ca să mănânce şi să închine câteva 
pahare în plus - o închinare departe de cea „plăcută, cu evlavie şi cu sfială”, pe care 
ne-o recomandă Sfântul apostol Pavel (Evrei 12, 28). 


De aceea, afirmând că, prin satisfacerea poftelor şi a plăcerilor culinare de lăsatul 
secului ne vom putea abține mai uşor de la acele alimente pe parcursul întregului 


post, nu facem altceva decât să ne amăgim. În realitate, persoana care nu este cum- 
pătată într-un astfel de moment, nu va reuşi să respecte nici postul în adevărata sa 
dimensiune, prin înfrânarea gândurilor şi a poftelor trupului, prin întărirea voinţei 
şi a pocăinței. 


Așadar, înainte de postul Adormirii Maicii Domnului și la orice lăsat de sec, în 
general, bine ar fi să mergem pe calea de mijloc, a echilibrului, armoniei şi a dis- 
cernerii, pregătind-ne într-un mod cât mai firesc pentru perioada binecuvântată 
care va urma. Să privim, mai degrabă, în această zi, spre cele cereşti, spre ţinta 
efortului nostru ascetic, spre „răsplata cea înaltă” de la Hristos şi neîntorcându-ne 
ochii sufletului şi ai trupului spre cele materiale şi trecătoare, după cum subliniază 
Sfântul loan Casian. 


Cătălin Acasandrei - Prohodul Maicii Domnului - aspecte istorice şi liturgice 


In ajunul praznicului Adormirii Maicii Domnului, numit în popor şi „Paştele verii”, 
în toate bisericile şi mănăstirile din ţara noastră se oficiază slujba Prohodului 
Maicii Domnului. 


Odoxologia.ro 


Nu există slujbă în care să nu se facă rugăciuni sau cântări în cinstea Maicii 
Domnului. Alături de Mântuitorul, de sfinţi şi de celelalte evenimente sărbătorite în 
cultul ortodox, Maica Domnului este pomenită şi invocată în slujba fiecărei zile 
liturgice (deci şi în zilele de rând) din cursul anului bisericesc, printr-o bogată 
imnologie (tropare, stihiri, canoane etc.) 


Printre aceste imne se numără şi Prohodul Maicii Domnului, slujbă alcătuită din 
trei stări, care cuprinde informaţii de ordin istoric şi dogmatic, legate de împre- 
Jurările în care s-a săvârșit şi s-a mutat la ceruri Născătoarea de Dumnezeu. 


Părintele Ene Braniște notează că slujba Adormirii Maicii Domnului din Mineiul 
pe august a fost amplificată cu o nouă formă de pietate faţă de Sfânta Fecioară, 
menită să accentueze cultul de supravenerare, şi anume Prohodul Maicii Domnu- 
lui. Acesta este o imitație a Prohodului Domnului nostru lisus Hristos din slujba 
Utreniei Sâmbetei celei mari (în Triod), alcătuită de Manuel Corinteanul la 
începutul secolului al XVI-lea, tradusă în româneşte de Ion Pralea şi tipărită de el, 
împreună cu originalul grecesc, la Iaşi, în anul 1820, sub titlul „Urmări pe 


mormânturi”, retipărită în 1869 şi apoi în broşuri separate, cu titlul „Prodohul 
Maicii Domnului”, având textul revizuit. 


Generalizat mai ales în bisericile ruseşti, Prohodul Maicii Domnului se săvârşeşte 
în ajunul praznicului, după Vecernia mare (la parohiile unde se face doar Vecernie) 
sau în cadrul Utreniei (acolo unde se face Priveghere), după troparul obişnuit 
„Dumnezeu este Domnul”. 


Conform rânduielii care a fost descrisă în ediția Prohodului Maicii Domnului din 
anul 2012, apărută la Editura Institutului Biblic și de Misiune Ortodoxă a 
Patriarhiei Române, după „Dumnezeu este Domnul”, strana cântă troparul praz- 
nicului, glasul I: „Întru naștere fecioria ai păzit, întru adormire lumea nu ai părăsit, 
de Dumnezeu Născătoare. Mutatu-te-ai la viaţă, fiind Maica Vieţii și, prin 
rugăciunile tale, izbăveşti din moarte sufletele noastre”. 


În acest timp, preoţii îmbracă felonul, se trag clopotele, se aprind toate luminile din 
policandru și din sfeşnice, clericii iau făclii aprinse, protosul ia şi cădelniţa şi ies 
toţi, doi câte doi, din Sfântul Altar, prin Uşile Împărătești, în mijlocul bisericii. 
Protosul începe să cânte prohodul, cădind împrejur masa cu Epitaful Adormirii 
Maicii Domnului şi pe cei de faţă. 


Apoi, după slujba Prohodului, preoţii şi credincioşii înconjoară biserica, în glas de 
clopote şi toacă, purtând cu ei Sfântul Epitaf, prapuri, cruci şi felinare. La început, 
procesiunea cu Epitaful Maicii Domnului a fost oficiată în Ierusalim, iar de aici, 
această practică s-a răspândit, mai apoi, în Rusia şi în celelalte ţări ortodoxe. 


Slujba Prohodului descrie modul în care Adormirea Maicii Domnului, transformată 
în Înviere, devine o reală garanţie a propriei noastre Învieri. Prin Adormirea Sa, 
Maica Domnului îi ajută şi îi poartă în rugăciuni pe toți membrii Bisericii, după 
cum citim şi în Acatist: „Bucură-te, ceea ce eşti plină de dar, care întru adormirea 
ta nu ne laşi pe noi!” 


Cătălin ACasandrei - De ce trecem pe sub Epitaful Adormirii Maicii 
Domnului pe 14 august? 


Pe data de 14 august, în ajunul marelui praznic al Adormirii Maicii Domnului, 
numit în popor și „Paştele verii”, în toate bisericile mănăstirile din ţara noastră se 
oficiază slujba Prohodului Maicii Domnului. 

După modelul Prohodului Domnului nostru lisus Hristos din Vinerea Sfintelor 
Patimi, în cadrul acestei slujbe, la slujba Vecerniei sau a Privegherii, se scoate în 
mijlocul bisericii Sfântul Epitat cu icoana Adormirii Maicii Domnului, cântându-se 
troparul praznicului, pe glasul I: „Întru naştere fecioria ai păzit, întru adormire 
lumea nu ai părăsit, de Dumnezeu Născătoare. Mutatu-te-ai la viaţă, fiind Maica 
Vieţii şi, prin rugăciunile tale, izbăveşti din moarte sufletele noastre”. 


Sfântul Epitaf (denumire provenită din grecescul erirăpiog - compus din £ru care 
se traduce prin „pe” sau „deasupra” şi T&ptoc, „mormânt”) este un obiect de cult 
dreptunghiular, confecționat din in sau mătase, pe care este pictată sau brodată 
scena punerii Domnului în mormânt sau a Adormirii Maicii Domnului. În unele 
cărți de cult sau manuale de tipic bisericesc, Sfântul Epitaf mai este numit şi „aer”. 


Liturgiştii explică această denumire arătând că, inițial, „aerul” era un acoperământ 
uşor care acoperea darurile din motive strict practice, fiind numit adesea şi „nor” 
sau „voal”. Mai apoi, această pânză a început sa fie împodobită cu diferite sim- 
boluri şi reprezentări precum plânsul Maicii Domnului de la mormânt, mielul 
înconjurat de îngeri etc. Astfel, aerul s-a transformat, cu timpul, în Epitaf. 


În multe zone din ţara noastră, credincioşii trec pe sub masa pe care este aşezat 
Epitaful Adormirii Maicii Domnului, rememorând astfel Jertfa unică a lui Hristos, 
care a ridicat-o la cer pe Născătoarea de Dumnezeu, cinstind astfel neamul nostru 
omenesc. 


De asemenea, conform tradiţiei, trecerea credincioşilor pe sub Sfântul Epitaf 
simbolizează, într-un fel, şi o imitare a intrării în mormântul Maicii Domnului, 
spațiul în care a fost așezat, pentru scurt timp, trupul neînsuflețit al Fecioarei 
Maria. Așa cum mormântul şi moartea nu au putut-o ţine pe Maica Vieţii, și 
trupurile noastre se vor ridica din morminte şi noi vom învia, spre bucurie veşnică - 
Adormirea Maicii Domnului transformată în Înviere fiind o reală garanţie a 
propriei noastre Învieri. 


După slujba Prohodului, preoţii şi credincioşii înconjoară biserica, în glas de 
clopote şi toacă, purtând cu ei Sfântul Epitaf, prapuri, cruci şi felinare. La început, 
procesiunea cu Epitaful Maicii Domnului a fost oficiată în Ierusalim, unde 
Prohodul se cântă în timpul privegherii de toată noaptea pentru sărbătoarea Ador- 
mirii Maicii Domnului. De aici, această practică s-a răspândit, mai apoi, în Rusia și 
în celelalte ţări ortodoxe. 


Dacă, în Vinerea mare, Sfântul Epitaf este aşezat pe Sfânta Masă din Altar și ră- 
mâne aici până la Vecernia Praznicului Înălţării Domnului, după care este ridicat şi 
aşezat în locul în care se păstrează în restul anului, acest lucru nu se întâmplă şi pe 
14 august. 


Astfel, conform Anuarului Liturgic și Tipiconal pe anul 2019, apărut la Editura 
Institutului Biblic şi de Misiune Ortodoxă, având în vedere că Sfânta Masă 
reprezintă Mormântul lui Hristos și nu al Maici Domnului, la întoarcerea din 
procesiune, Epitaful Adormirii Maicii Domnului nu este aşezat pe Sfânta Masă, 
cum se obișnuiește în unele locuri, ci este dus înapoi, în locul în care este expus 
sau depozitat în timpul anului. Aşezarea lui pe Sfânta Masă nu are nici o justificare 
teologică. 


Pr. ic. dr. Grigore-Alexandru Meşteroaie - Theologica - Taina Adormirii 
Născătoarei de Dumnezeu, o şcoală despre moarte 


Praznicul Adormirii Maicii Domnului reliefează preacinstirea acordată de Biserică 
Maicii Domnului şi în același timp cuprinde perspective legate de cel mai sigur 
lucru din viață: moartea. Sfârșitul pământesc al vieții, neprivit prin lentila firească 
a credinţei autentice, denotă absurdul, teroarea şi neîmplinirea, factori ce clatină 
serios abordarea creştină a morţii. Adormirea Maicii Domnului, sărbătoare Mario- 
logică a finalului de an bisericesc, poartă cu sine dimensiunea profundă a vieții 
prin imperiosul gând la moarte ce este surprins în mod tainic de această sărbătoare. 


Pentru a evidenția caracterul sacru al vie-ţii şi perspectiva creştină față de moarte, 
Biserica numește această sărbătoare cu un termen ce învăluie o veritabilă taină a 
morţii: adormirea. Prin acest cuvânt suntem provocaţi să privim, şi mai ales să 
gândim, moartea ca pe o stare de repaus, de aşteptare a dimineţii veşnice a învierii. 


Dacă adormirea trupească, firească, este menită să revigoreze trupul de ostenelile 
de peste zi, moartea poate deveni prilej de revigorare a realităţilor pe care le propo- 
văduieşte credinţa creștină. Pentru oamenii aleşi de Dumnezeu, în care Acesta Își 
face sălaş în diferite chipuri, moartea nu reprezintă o stare amorțită, ci una dina- 
mică în care legătura lor cu viaţa pământească tinde să fie, în unele cazuri, foarte 
concret simțită. Cinstirea sfinților şi îndeosebi prea cinstirea Maicii Domnului 
accentuează legătura dintre viaţă şi moarte, lămurind înțelesurile referitoare la taina 
vieţii şi morţii lor. Se naşte astfel o adevărată școală în care materia principală de 
studiu o constituie viaţa şi continuarea acesteia dincolo de mormânt. 


Inainte-prăznuirea Adormirii Maicii Domnului, şcoala trecerii și a mutării 


Slujba praznicului Adormirii Maicii Domnului, regăsită în Mineiul pe luna august, 
este precedată de o zi specială de înainte-prăznuire ce subliniază importanţa 
sărbătorii tocmai prin pregătirea acesteia cu o anticameră menită să-l adapteze şi 
să-l introducă pe cel credincios în atmosfera tainică a prea cinstirii Fecioarei Maria 
la momentul trecerii sale din această lume: „În chimvale să glăsuim, în cântări să 
strigăm, începând Înainte-prăznuirea cea de mutare, şi cântări deasupra gropii 
luminat să cântăm. Că Maica lui Dumnezeu, sicriul cel cu totul de aur, se gătește 
acum să treacă de pe pământ la cele de sus, la strălucirea cea pururea vie și dumne- 
zeiască mutându-se” (prima stihiră de la Vecernia Înainte-prăznuirii Adormirii 
Maicii Domnului, 14 august). 


Doi termeni pot sintetiza înţelesul acestei zile: trecere și mutare. Aceştia se vor 
regăsi treptat și în celelalte alcătuiri imnografice, atât ale slujbei de înainte- 
prăznuire, cât şi în ziua praznicului însuși: „Toată firea pământenilor să dănțuiască; 
că iată Fecioara, fica lui Adam, la cer se mută” (a doua stihiră de la Stihoavna 
zilei); „Popoare înainte dănțuiţi, din mâini bătând cu credinţă şi cu dragoste vă 
adunaţi astăzi bucurându-vă şi luminat cântând toți cu veselie. Că Maica lui 
Dumnezeu urmează să treacă de la cele pământeşti la cele de sus cu prea mărire” 


(troparul Înainte-prăznuirii): „Minunate sunt tainele tale curată: Celui de Sus scaun 
te-ai arătat, Stăpână, şi de pe pământ la cer te-ai mutat astăzi” (a doua stihiră de la 
Vecerma praznicului). Trecerea şi mutarea devin astfel cuvintele-cheie spre înţe- 
legerea creștină a morţii. Chiar dacă aceşti termeni presupun şi o despărțire, fapt ce 
întristează într-o primă etapă, ei au menirea de a argumenta o realitate de dincolo 
de mormânt, realitate înnobilată de o considerabilă taină. 


Taina lumii nevăzute 


Troparul acestui praznic introduce legătura lumii nevăzute cu cea văzută: „Întru 
naştere fecioria ai păzit, întru adormire lumea nu ai părăsit de Dumnezeu 
Născătoare, mutatu-te-ai la Viaţă, fiind Maica Vieţii, şi prin rugăciunile Tale, izbă- 
veşti din moarte sufletele noastre”. Caracterul aparte al mijlocirii Maicii Domnului, 
întărit tocmai prin această trecere la cele veşnice, este surprins magistral. Impli- 
carea Fecioarei Maria în viața credincioşilor devine lucrătoare prin această che- 
mare a sufletului ei în lăcașurile cele cereşti. Ca una ce a fost aleasă ca Născătoare 
a Domnului nostru lisus Hristos, Maica Domnului primeşte, la trecerea ei în 
veşnicie, darul de a mujloci pentru oameni înaintea lui Dumnezeu. Legătura dintre 
lumea nevăzută şi cea văzută devine posibilă: „A ta Adormire măresc: Stăpâniile, 
Scaunele, Căpeteniile, Domniile, Puterile, Heruvimii şi Serafimii. Se bucură pă- 


mântul, înfrumuseţându-se cu dumnezeiască mărirea ta. Inaintea ta cad împărații, 
cu arhanghelii şi cu îngerii, cântând: Cea plină de har, bucură-te, cu tine este 
Domnul, cel ce dă lumu prin tine mare milă!” 


Accesibilitatea oamenilor către lumea nevăzută este înlesnită de trecerea în veş- 
nicie a Maicii Domnului. Lucrarea ei mijlocitoare se împlinește: „Fericiţi suntem şi 
noi folositoare pe tine avându-te, că ziua şi noaptea te rogi pentru noi, iar tăria 
poporului tău cu rugăciunile tale se întăreşte” (fragment din Ipacoi, Utrenia praz- 
nicului). 


Iată cum Adormirea Maicii Domnului dezvăluie realitatea lumii nevăzute din care 
activează mijlocitor prea curata Maică. Cuvintele de mai sus pot certifica auten- 
ticitatea lumii nevăzute, precum şi influența persoanelor de acolo asupra celor de 
aici, de pe pământ. Însă la profunzimea acestor gânduri se poate ajunge numai 
printr-o credinţă cu adevărat autentică, necesară fiecărui om care își dorește o 
limpezime a rostului vieţii sale. O lume care se termină în moarte devine o lume 
chinuită, fără sens. Acumulările de tot felul de pe parcursul vieţii, dar mai ales cele 
legate de împlinirile sau năzuinţele duhovnicești se cer înnobilate cu astfel de gân- 
duri prin care lumea nevăzută pare a-şi ridica vălul tainic spre a se face prezentă şi 
cunoscută. 


Adormirea Maicii Domnului oferă astfel prilejul fiecăruia de a fi conştient de acea- 
stă realitate a lumii nevăzute, de a înţelege perspectiva creştină față de moarte şi a 
beneficia de mijlocirea Fecioarei Preasfinte. 


Un alt fel de pedagogie 


În marea Lui iubire de oameni, Dumnezeu permite ca noi, cei vii şi dornici de o 
legătură autentică cu EI, să cunoaștem, fie și în parte, tainele lumii nevăzute. A 
intui faptul că persoane aparte din istoria mântuirii pot contribui consistent la 
desăvârşirea noastră reprezintă un prim pas al actului pedagogic lăsat de Dumne- 
zeu la îndemâna oamenilor. A gândi moartea ca o etapă din care rezultă o revelare 
a nevăzutului, precum şi potențiala mijlocire a celor aleşi de Dumnezeu pentru cei 
credincioşi reprezintă o altă treaptă la care suntem chemaţi să medităm şi să 
acționăm creştineşte. Perspectiva ce se deschide odată cu înțelesurile Adormirii 
Maicii Domnului îmbogățește tezaurul ancestral al credinţei. Moartea nu mai 
devine, din acest punct de vedere, înspăimântătoare sau înfricoşătoare, ci dezvăluie 
şansa ascuţirii simţurilor duhovniceşti pentru a întrezări realități pe care suntem 
tentaţi să nu le luăm în seamă, fiind prea tributari unui mod de viață strict pă- 
mântesc. Școala creştină despre moarte trebuie să cuprindă astfel de gânduri 


extrase din manifestarea cultică a credinţei. Curajul de a mărturisi moartea ca 
perspectivă a cunoașterii lumii nevăzute cu toate mijlocirile ce pot rezulta din ea 
poate fi alimentat numai printr-o angajare sinceră pe acest drum al căutării lui 
Dumnezeu, brăzdat de multe încercări cu rol pedagogic. A rămâne credincios 
acestor valori poate echivala cu o adevărată sănătate duhovnicească, în special în 
zilele noastre, când moartea tinde să ne înspăimânte mai mult decât este cazul. 


Adormirea Maicii Domnului se propune aşadar a fi o şcoală despre înțelesurile 
morţii, o şcoală a realităţii mijlocirii Fecioarei Maria pentru noi: „Înălţându-ţi 
mâinile cu care ai îmbrățișat pe Dumnezeu trupeşte, ceea ce eşti cu totul fără de 
prihană, ai zis cu îndrăzneală ca o maică către Cel pe care L-ai născut: Pe cei pe 
care mi i-ai dat mie în veci îi păzeşte, că strigă către Tine: Pe Făcătorul singur să-L 
lăudăm cei mântuiţi și să-L prea înălțăm în veci” (al treilea tropar de la cântarea a 
opta a Canonului praznicului Adormirii Maicii Domnului). 


Protos. lect. dr. Nicolae M. Tang - Adormirea Maicii Domnului reflectată în 
imnele praznicului 


Praznicul Adormirii Maicii Domnului este cea mai mare sărbătoare închinată Năs- 
cătoarei de Dumnezeu. In această zi, „Maica Vieţii”, cea care a născut trupește 
Viaţa lumii, se mută din viaţa aceasta stricăcioasă la viaţa cea nestricăcioasă şi 
veşnică. 


Dacă ne uităm atent la slujba din ziua praznicului vedem evenimentul acesta înfă- 
țişat pe larg, mai ales în partea istorică a lui. Acest lucru urmărim în articolul de 
față, lăsând deoparte semnificaţiile teologice și mistice ale praznicului. Însă, 
înainte de a înfățișa acest lucru trebuie să precizăm că toate informaţiile de natură 
istorică ale acestui eveniment imnografii le-au cules din Tradiţia Bisericii şi 
scrierile Sfinţilor Părinți. 


lată și o prezentare cronologică potrivit imnografiei zilei din 15 august. 


Când i s-a apropiat sfârşitul, Maica Domnului se afla în satul Ghetsimani: ,....vese- 
leşte-te Ghetsimani, a Născătoarei de Dumnezeu sfântă casă” (Stihira 1 de la Ve- 
cernia mare, Mineiul pe August, ziua 15). Aceeași informație o găsim şi în 
Luminânda praznicului, unde Maica Domnului, prin gura imnografului, cheamă pe 
apostoli să-i îngroape trupul: „Apostoli de la margini adunându-vă aicea, în satul 
Ghetsimani, îngropați trupul meu” (Luminânda din rânduiala Utreniei, Mineiul pe 


August, ziua 15). Ucenicii Domnului erau răspândiți la propovăduire, însă prin 
voia dumnezeiască au fost aduși în chip neobişnuit în casa Maicii Domnului: „Cu 
voia cea dumnezeieşte stăpânitoare, de pretutindeni purtătorii de Dumnezeu 
apostoli au fost ridicaţi pe nori şi aduşi pe sus” (Stihira pe 8 glasuri de la Slavă... Şi 
acum... din rânduiala Vecerniei mari, Mineiul pe August, ziua 15). 


Se precizează și numele celor mai importanți apostoli, precum lacov şi Petru: 
„Când te-ai dus, Născătoare de Dumnezeu Fecioară, la Cel ce S-a născut din tine în 
chip de negrăit, fost-au de față Iacov, fratele lui Dumnezeu şi întâiul ierarh, şi 
Petru, cel mai de cinste între apostoli şi vârful cuvântătorilor de Dumnezeu...” 
(Stihira Stihoavnei de la Slavă... Şi acum... din rânduiala Vecerniei mari, Mineiul 
pe August, ziua 15). 


Scopul acestei minunate întruniri a apostolilor a fost acela de a îngropa cu cinstea 
cuvenită trupul Maicii Domnului: „Prea cinstita împreunare a înțelepților apostoli 
s-a adunat în chip minunat să îngroape cu prea mărire trupul tău cel prea curat, de 
Dumnezeu Născătoare, prea lăudată...” (Sedealna I din rânduiala Utreniei, Mineiul 
pe August, ziua 15). Căci şi prea curata Fecioară avea fire muritoare ca una ce se 
născuse după legile firii şi se cădea deci a primi odihnă: „Din coapse muritoare 
ieşind, curată, cu firea asemenea fiind, odihnă ai primit” (Cântarea a 2-a, Peasna |, 
al doilea rând de canoane din rânduiala Utreniei, Mineiul pe August, ziua 15). 


După ce Preasfânta Fecioară şi-a pus „sufletul cel fără prihană în mâinile Fiului 
său” (Stihira IV de la Litie din rânduiala Vecerniei mari, Mineiul pe August, ziua 
15), adunarea apostolilor au dus să îngroape trupul ei „cel de viaţă începător şi de 
Hristos primitor” (Stihira pe 8 glasuri de la Slavă... Şi acum... din rânduiala 
Vecerniei mari, Mineiul pe August, ziua 15). 


Împreună cu apostolii s-au aflat şi mulțimile îngerilor, cântând împreună cu ei şi 
petrecând dumnezeiescul ei trup: „Cu aceia împreună au cântat şi mulțimile 
îngerilor, lăudând cu cinste mutarea ta” (Sedealna I din rânduiala Utreniei, Mineiul 
pe August, ziua 15). Sau în alt loc găsim: „Petrecut-au cetele celor fără de trup în 
Sion dumnezeiescul tău trup cel ce mergea la cer” (Cântarea întâi, Peasna I, primul 
rând de canoane din rânduiala Utreniei, Mineiul pe August, ziua 15). 


În vreme ce convoiul se îndrepta spre locul mormântului, un evreu cuprins de furie 
s-a repezit să răstoarne trupul Maicii Domnului de pe năsălie. Este vorba de mai- 
marele preoților iudei, pe nume Atonie (Meliton de Sardes, De transitu Virginis 
Mariae, cap. XII, PG 5, 1236). Atunci s-a petrecut un lucru neobişnuit, în acea 
clipă îndrăzneţul a fost pedepsit tăindu-i-se mâinile de către un înger: „Apucat-a 


înainte judecata lui Dumnezeu aducând tăierea mâinilor batjocoritoare ale celui 
îndrăzneţ, păzind în slava dumnezeirii cinstea chivotului celui însuflețit, în care 
Cuvântul trup S-a făcut” (Cântarea a 3-a; Peasna I, al doilea rând de canoane din 
rânduiala Utreniei, Mineiul pe August, ziua 15). 


Fiind ferit de stricăciune, trupul Maicii Domnului nu a rămas în mormânt, ci a fost 
mutat la cer de către Hristos, Fiul ei. Astfel, moartea Născătoarei de Dumnezeu a 
fost „adormire fără de moarte” (Stihira Laudelor de la Slavă... Şi cum..., rânduiala 
Utreniei, Mineiul pe August, ziua 15), o trecere de la cele vremelnice la cele 
dumnezeieşti şi netrecătoare: „La viaţa cea pururea veşnică și mai bună, moartea ta 
a fost trecere, curată, din cea vremelnică la cea dumnezeiască cu adevărat şi 
netrecătoare mutându-te, Preacurată, vezi întru veselie pe Fiul şi Domnul tău” 
(Cântarea a 2-a, Peasna IV, primul rând de canoane din rânduiala Utreniei, Mineiul 
pe August, ziua 15). 


Putem constata aşadar o expunere exactă şi amănunțită a acestui eveniment crucial 
din viaţa Maicii Domnului şi putem conchide, în acelaşi timp, profunda evlavie pe 
care Biserica o are față de Maica Domnului, evlavie exprimată magistral de imno- 
grafii Bisericii. 


Pr. Dinu lonuţ-$tefan - Theologica - Praznicul fericitei Adormiri a Maicii 
Domnului 


ASR a) 


În fiecare an, la data de 15 august, Biserica Ortodoxă aduce Maicii Domnului 
prinos de recunoştinţă şi preacinstire cu prilejul praznicului fericitei sale adormiri 
sau a mutării sale din viaţa pământească spre Patria cerească, unde a primit cel mai 
de cinste loc, de-a dreapta Fiului Său preaiubit (icoana Deisis). Orice bun creștin 
ştie că Maica Domnului este cea mai vrednică de cinstire femeie care a trăit vreo- 
dată pe pământ, căci de bunăvoie a primit vestea binecuvântată că va fi Născătoare 
de Dumnezeu, prin acceptarea smerită a cuvintelor Arhanghelului Gavril: „lată 
roaba Domnului. Fie mie după cuvântul tău!” (Luca 1, 38). 


Cinstirea Maicii Domnului a început încă din viaţa sa pământească, prin cuvintele 
aceluiaşi Arhanghel Gavriil: „Bucură-te, ceea ce ești plină de dar, Marie, Domnul 

este cu tine!” Elisabeta, mama Sfântului loan Botezătorul, a cinstit-o şi chiar ne-a 
învăţat cum să o numim: „Maica Domnului”, moment în care însăşi Fecioara Maria 
a profeţit: „lată, de acum mă vor ferici toate neamurile” (Luca 1, 48). Pruncul Ioan, 
aflat încă în pântecele maicii sale, „a săltat de bucurie” atunci când Maria a vizitat- 
o pe verişoara sa Elisabeta. 


Domnul Hristos a cinstit-o în chip deosebit pe Maica Sa, fiindu-i supus şi ascul- 
tător în vremea copilăriei, iar mai târziu, la Cana Galileei, i-a împlinit rugăciunea, 
săvârşind minunea înmulțirii vinului, datorită stăruinței Maicii Sale. Poporul a 
preţuit-o încă din vremea existenţei pământești a Fiului ei şi Mântuitorului nostru. 


O ştim din spusele femeii anonime pomenite în Evanghelia după Luca: „Fericit 
este pântecele care Te-a purtat şi sânii de la care Te-ai hrănit!” La auzul vorbelor 
femeii, Domnul a întărit afirmaţia ei: „Aşa este!” Chiar răstignit pe cruce fiind, 
Domnul Hristos a avut grijă ca Maica Sa să rămână în grija ucenicului Său iubit, 
Sfântul Apostol loan, căruia 1-a spus: „lată mama ta!” (loan 19, 27). 


Deşi detaliile despre viaţa Sfintei Fecioare Maria sunt mai degrabă trecute sub 
tăcere de Sfinții evangheliști, evident datorită marii sale smerenii, din Sfânta 
Tradiţie ştim că în preajma adormirii sale, care i-a fost descoperită de îngerul 
Domnului, toți Sfinţii apostoli, mai puţin Toma, s-au adunat pentru a o conduce pe 
ultimul drum din viaţa pământească pe cea care Îl născuse pe Mântuitorul lumii. 
lar apoi, când a sosit şi Sfântul Toma după câteva zile, s-a descoperit minunea 
ridicări la cer a trupului Preasfintei Fecioare. 


Pentru aceste dovezi de netăgăduit ale vieţii fără prihană a Maicii Domnului, 
Biserica a hotărât la Sinodul al 3-lea Ecumenic din anul 431, de la Efes, ca toţi 
creştinii să îi acorde prea cinstire sau supravenerare, cult situat imediat pe 
următoarea treaptă după cel de adorare acordat lui Dumnezeu şi Preasfintei Treimi 
şi desigur superior celui acordat sfinților, Sfintei Cruci, icoanelor şi sfintelor 
moaște. 


Însă nu acum a început prea cinstirea ei, căci cultul Maicii Domnului a fost 
pururea prezent, încă din Biserica primară. 

furnizând un important indiciu despre acest sentiment obștesc al tuturor 
creștinilor, spunea: „Mărturisesc înaintea lui Dumnezeu că nu mi S-a părut 
lucru de crezare că, afară de Dumnezeu, să mai fie cineva plin de atâta putere 
sufletească şi de atâta har dumnezeiesc. lau martor pe Dumnezeu că, dacă n-aş 
fi avut în minte şi în inimă învățătura dumnezeiască, aș fi socotit pe Fecioara ca 
pe adevăratul Dumnezeu şi i-aş fi dat închinăciunea care se cuvine numai 
adevăratului Dumnezeu, pentru că mintea omenească nu-şi poate închipui mai 
înaltă mărire, cinste şi frumusețe sufletească decât aceea pe care am văzut-o 
eu”. 


Și mulţi alți Sfinți părinți ne aduc prinos de mărturii despre cinstirea Maicii 
Domnului: Sfântul Ignatie al Antiohiei ( 107) afirmă în nu mai puţin de cinci 
locuri în operele sale pururea fecioria Născătoarei de Dumnezeu, Sfântul Iustin 
Martirul şi Filosoful ( 160) arată alături de pururea feciorie şi maternitatea ei 
divină şi o numește noua Evă, iar Sfântul Efrem Sirul, trăitor în secolul al IV-lea, a 
alcătuit o frumoasă rugăciune către ea: „PreaSfântă Doamnă, Maica lui Dumnezeu, 


singura prea curată, sfințește gândurile mele, stăpânește-mi simţurile, pornirile, dă- 
mi înţelepciune”. 


Sfântul Ambrozie al Mediolanului ne spune că fecioarele care intrau în mănăstiri o 
luau ca pildă, considerând-o chipul desăvârşit al fecioriei. 


Biserica ne îndeamnă la slujbele sale să o pomenim pe Maica Domnului când 
auzim: „Pe prea sfânta, curata, prea binecuvântata, mărita, Stăpâna noastră, de 
Dumnezeu Născătoarea şi pururea Fecioara Maria cu toţi sfinţii să o pomenim“. În 
această scurtă alcătuire liturgică sunt cuprinse şapte atribute ale Maicii Domnului, 
pentru care i se cuvine prea cinstire, de aceea credincioşii răspund cu o rugăciune: 
„Preasfântă Născătoare de Dumnezeu, miluieşte-ne pe noi!“ 


Indemnul să o mărim pe Maica Domnului îl primim şi când ni se spune: „Pe Năs- 
cătoarea de Dumnezeu şi Maica Luminii, întru cântări cinstind-o, să o mărim“, la 
slujba Utreniei. 


De cele mai multe ori, la acest îndemn răspundem cu o alcătuire din veacul al VIII- 
lea, scrisă de Cosma Melodul și care s-a răspândit în sfânta noastră Biserică: „Ceea 
ce eşti mai cinstită decât heruvimii şi mai mărită fără de asemănare decât serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim-. 


Maica Domnului este modelul desăvârșit al oricărei femei creştine, dar şi al tuturor 
mamelor credincioase. Ea şi-a iubit Fiul dumnezeiesc cu toată ființa și 1-a fost 
alături chiar şi când era răstignit pe cruce. Sfântul şi dreptul Simeon, cel care L-a 
întâmpinat pe Pruncul lisus la templu pe când avea numai 40 de zile, a profețit 
despre acest moment sfâşietor din viaţa Sfintei Fecioare, spunând că prin sufletul ei 
va trece sabie. Ce durere poate fi mai mare decât să îți vezi fiul murind? Dar nu 
numai atât, Maica Domnului este modelul rugăciunii isihaste şi al fecioriei 
neîntinate, întrucât de la vârsta de trei ani când a fost adusă la templu de Sfinții săi 
părinți loachim şi Ana a trăit în rugăciune neîncetată și viaţă feciorelnică, de aceea 
a şi fost aleasă ca fiind cea mai curată şi vrednică fecioară pentru a naște pe Fiul lui 
Dumnezeu. 


Dar, mai presus de toate, creștinii din toate locurile şi timpurile au simțit că Maica 
Domnului este grabnic ascultătoare a rugăciunilor oricărui om care o cheamă spre 
ajutor cu credinţă, iar Domnul lisus Hristos nu o poate refuza pe iubita Sa Maică, 
aşa cum vedem şi din minunea de la nunta din Cana Galileei. 


Un mare sfânt rus al secolului XX, pr. loan de Kronstadt, spune că aşa cum în 
timpul vieţii pământeşti Maica Domnului a avut o inimă gingașă şi extrem de 
compătimitoare, gata să ajute oricând, după fericita ei adormire, a primit posi- 
bilitatea de a auzi fiecare oftat care ajunge la ea de pe pământ, de a arăta în orice 
loc puterea şi ajutorul ei făcător de minuni. 


Iar marele nostru teolog, părintele Dumitru Stăniloae, exclamă: „Câtă umanitate nu 
aduce prezenţa Sfintei Fecioare în viaţa creștinului!... căci în cer este o Maică ce 
stă alături de Dumnezeu având, pe de o parte, prin bunăvoința Lui, autoritate de 
Maică asupra Lui când se roagă pentru noi, iar pe de altă parte, duioşie de Maică 
pentru greutățile noastre”. 


Încheiem aceste smerite gânduri privitoare la Preasfânta Fecioară cu inspiratele 
cuvinte ale marelui duhovnic de la Sâmbăta de Sus, arhim. Teofil Părăian, din 
cartea sa Maica Domnului, Raiul de taină al Ortodoxiei: „„Loate bucuriile credinţei 
noastre, toate bucuriile creştine: bucuria de Domnul Hristos, bucuria de învăţătura 
Domnului Hristos, bucuria din Jertfa Domnului Hristos, bucuria din Învierea 
Domnului Hristos, bucuria din Înălţarea la Cer a Domnului Hristos, bucuria din 
gândul la cea de-a doua venire a Domnului Hristos, bucuria din tot ce ştim despre 
Domnul Hristos vin prin Maica Domnului”. 


Să nu uităm ca în fiecare zi să aducem şi noi slavă şi mulţumire celei care fără de 
prihană a născut pe Fiul lui Dumnezeu și Mântuitorul nostru, Maica lui Dumnezeu 
şi Maica noastră a tuturor. 


Pr. Dinu lonuţ-Ștefan slujeşte 
la Parohia „Inălţarea Domnului“, 
Protoieria Sector 4 Capitală 


Raluca Prelipceanu - Reprezentări timpurii ale Adormirii Maicii Domnului 


Începând cu secolul al IV-lea, găsim reprezentări ale Adormirii Maicii Domnului, 
una dintre acestea aflându-se pe un sarcofag, la Zaragoza, şi o alta într-o bazilică 
din Georgia. Abia în timpul domniei lui Mauritius (592-602), Adormirea Fecioarei 
Maria a devenit o sărbătoare general acceptată. 


Începând cu secolul al IX-lea, tema apare mai frecvent reprezentată. Icoana Ador- 
mirea Maicii Domnului este fidelă textului şi oferă un model după care orice 
creştin ar trebui să se pregătească pentru trecerea la viaţa cea veşnică: cu rugă- 
ciune, lumânarea aprinsă şi binecuvântând pe cei dragi. 


O icoană a Adormirii Maicii Domnului, pictată către sfârşitul secolului al XIII-lea, 
începutul secolului -al XIV-lea, provine din Rusia şi -se află, în prezent, la Muzeul 
Icoanelor din Recklinghausen, Germania. Ea are două axe: cea orizontală este 
dominată de Maica Domnului adormită, iar cea verticală, de figura lui lisus 
Hristos. Maica Domnului se află în centrul compoziţiei, întinsă pe un sarcofag, cu 
mâinile încrucişate pe piept. lisus Hristos, care ţine pe brațul stâng sufletul Maicii 
Domnului, reprezentat ca un prunc nevinovat, se află în centru, în poziţie verticală. 
Figura Sa este înscrisă într-o mandorlă. De jur împrejur sunt mai multe personaje, 
printre care apostolii lui Hristos. Apostolul cu barbă albă, aplecat deasupra Maicii 
Domnului, este Sfântul loan Teologul, la capul ei se află Sfântul Petru, apostolul 
iudeilor, iar la picioare, Sfântul Pavel, apostolul neamurilor. De cealaltă parte, se 
află un sfeşnic cu trei lumini. De o parte şi de cealaltă a mandorlei lui Hristos, se 


află doi episcopi. Amândoi ţin în mână cărți. De jur împrejurul mandorlei se află 
patru îngeri, iar deasupra un serafim cu şase aripi. Cei doi îngeri din partea de sus 
sunt Arhangheli Mihail şi Gavriil. La extremitățile icoanei sunt reprezentate, de o 
parte şi de alta, clădiri. În partea de jos, se află două personaje, unul dintre ele are 
mâinile întinse către sarcofag, este vorba de preotul iudeu Athonie, după alte 
versiuni acesta se numea Ruben sau lehonias, care vrea să răstoarne sarcofagul. Pe 
al doilea personaj îl putem identifica datorită aripilor ca fiind un înger, iar sabia și 
veşmântul roşu îl indică pe Arhanghelul Mihail, care se pregăteşte să îl pedep- 
sească pe cel care vrea să profaneze trupul Maicii. Însă, important nu este numele 
personajelor, ci însemnătatea gestului de care este legată o primă minune săvârşită 
de Maica Domnului după Adormirea sa. 


Conform tradiţiei, în momentul morţii, Maica Domnului se afla la Ierusalim, în 
casa apostolului loan de pe Sion, unde avusese loc şi Pogorârea Duhului Sfânt. 
Icoana are la bază nişte scrieri apocrife despre viaţa Maicii Domnului. 


Trei scrieri apocrife au influenţat cel mai mult dezvoltarea iconografiei Adormirii: 
Tratatul Sfântului loan Teologul despre Adormirea Maicii Domnului, denumită şi 


Cartea Sfântului loan evanghelistul; Despre Adormirea Maicii Domnului şi puru- 
rea Fecioarei Maria, o scriere a episcopului loan al Tesalonicului din secolul al 
VII-lea; De Transitu Beatae Mariae Verginis, o scriere a lui Pseduo-losif din 
Arimateea. Cele trei scrieri au, în mare, acelaşi conţinut, cu mici diferenţe. 


Una dintre scrierile care sinte-tizează aceste apocrife este cea a Sfântului loan Da- 
maschin, din secolele VII-VIII. Acesta a aflat povestea de la Iluvenalie, arhie- 
piscopul Ierusalimului: Maica Domnului a fost înştiinţată de Arhanghelul Gabriel 
pe Golgota de moartea sa apropiată. Acesta i-a dăruit o ramură de finic. La aflarea 
veştii, Maica Domnului i-a chemat la ea pe Iosif din Arimateea şi pe alți discipoli 
ai Domnului, pe care i-a înştiinţat de sfârşitul ei apropiat. Ea s-a rugat Domnului să 
i-l trimită pe apostolul Ioan, iar Sfântul Duh i l-a adus pe acesta din Efes. Atunci ea 
a oferit jertfa tămâierii, iar loan a auzit o voce din cer care a pronunţat: „Amin!” 
Maica Domnului a înţeles că acel amin anunţa sosirea apostolilor şi a discipolilor 
lui Hristos şi pe cea a puterilor îngereşti. 


Aceştia s-au adunat într-un număr mare, venind ca vulturii pe norii cerului ca să o 
asculte. Maica Domnului a dat slavă lui Dumnezeu pentru că i-a ascultat rugă- 
ciunea şi le-a vorbit despre sfârşitul ei. Atunci a sosit, adus de Duhul Sfânt, şi 
apostolul Pavel, împreună cu discipolu săi, Dionisie Areopagitul, lerotei, Timotei 
şi alții dintre cei 70 de discipoli. Ea i-a chemat pe nume pe fiecare în parte, i-a 
binecuvântat şi i-a întărit în încercările pe care aveau să le întâmpine. 


Apoi a sosit ceasul al treilea, când avea să adoarmă. Câteva lumânări ardeau. Cei 
prezenţi au înconjurat patul ei, aducând laudă Domnului. Ea s-a rugat, pregătindu- 
se de adormire. 


Dintr-odată lumina neînserată a dumnezeieştii slave a început să strălucească, 
lumânările pălind în comparaţie cu aceasta. Toţi care au văzut-o s-au înfricoşat. 
Din cer a coborât Însuşi Hristos, Împăratul Slavei, înconjurat de cetele îngerilor şi 
ale arhanghelilor, precum şi de sufletele drepţilor şi profeților Vechiului Tes- 
tament. 


La vederea Sa, Maica a exclamat: „Măreşte sufletul meu pe Domnul şi s-a bucurat 
duhul meu de Dumnezeu, Mântuitorul meu, pentru că a căutat spre smerenia roabei 
Sale” (Luca 1, 46-48) şi, îndreptându-se către EI, s-a plecat în faţa Lui, iar Acesta a 
binecuvântat-o. Fără să sufere trupeşte, ca şi cum ar fi fost adormită, Fecioara şi-a 
dat sufletul în mâinile Fiului şi Dumnezeului ei. 


Atunci îngerii au început să cânte: „Bucură-te, cea plină de har, Domnul este cu 
tine, binecuvântată eşti tu între femei! Căci iată, Împărăteasa tuturor, dumnezeiasca 
fuică, a venit. Ridicaţi porţile şi pe aceasta preafrumos o primiţi, pe Maica Luminii 
cea pururea fiitoare, că printr-însa s-a făcut mântuire la tot neamul omenesc, pre 
care a lăuda nu putem şi acesteia a da cinste vrednică cu neputinţă este” (Slavă la 
Stihiri la Vecernia Adormirii). 


Hristos a primit în braţele Sale sufletul Maicii, pe care l-a înfăşurat. Porţile Raiului 
s-au deschis şi, la întâmpinarea sufletului Maicii Domnului, heruvimii şi serafimii 
i-au adus slavă, plini de bucurie. Faţa Maicii strălucea de slava dumnezeieştii 
feciorii ŞI din trupul său ieşea o mireasmă plăcută. 


Sărutându-i trupul neprihănit, discipolii s-au umplut de har şi bucurie duhov- 
nicească. Apostolii Petru, Pavel şi loan au purtat sicriul pe umerii lor. Procesiunea 
s-a oprit în grădina Ghetsimani. Necredincioşii din Ierusalim s-au plâns marelui 
preot şi scribilor. Preotul iudeu Athonie a vrut să răstoarne patul pe care odihnea 
Maica, dar un înger nevăzut i-a retezat mâinile. Athonie s-a pocăit şi a mărturisit 
măreția Maicii lui Dumnezeu. S-a vindecat şi s-a alăturat cortegiului funerar. Când 
procesiunea a ajuns în grădina Ghetsimani, toți au sărutat trupul Fecioarei pentru 
ultima dată. 


Icoana Adormirii Maicii Domnului este fidelă textului şi oferă un model după care 
orice creştin ar trebui să se pregătească pentru trecerea la viaţa cea veşnică, cu 
rugăciune, lumânarea aprinsă şi binecuvântând pe cei dragi. Ca şi icoana Învierii, şi 
icoana Adormirii exprimă credinţa în Înviere. Maica Domnului este primul om 
care, după Noul Legământ, se mută cu tot cu trupul la cer. 


O altă icoană a Adormirii Maicii Domnului provine de la Mănăsurea Humor şi 
datează din prima jumătate a secolului al XVI-lea, fiind una dintre cele mai vechi 
icoane româneşti. li vedem pe apostoli venind pe norii cerului şi pe trei dintre 
ierarhi. 


Prezenţa episcopilor la Adormire este atestată în două tradiţii apocrife, care se 
dezvoltă în paralel şi converg. În tratatul dionisian Despre numele divine se po- 
vestește cum Dionisie, lerotei şi lacov se întâlnesc cu alții pentru a contempla „tru- 
pul, sursă a vieţii şi locaș al divinității”. 


Chiril de Scythopolis, în secolul al VI-lea, sugerează că pasajul se referă la Ador- 
mirea Fecioarei, iar Andrei al Cretei îl adaugă între episcopii prezenți şi pe 
Timotei. 


Sfinţii episcopi reprezentaţi de obicei în icoană sunt Iacov, ruda Domnului, 
Dionisie Areopagitul, Timotei şi lerotei. Aici sunt reprezentaţi numai doi dintre 
aceştia. Nu este un fapt neobişnuit ca în icoană să fie reprezentaţi doar doi 
episcopi, de obicei Dionisie şi Timotei sau Dionisie şi Iacov. Când sunt trei, ei sunt 
cel mai probabil Dionisie, lerotei şi Timotei. 


Dionisie din Furna consideră că toți trei pot fi reprezentați în icoana Adormirii. 
lerotei e descris în Menologhionul lui Vasile al II-lea cu păr alb şi barbă medie 
ascuțită, Iacov drept un bătrân cu păr ondulat şi barbă lungă, iar Timotei apare cu 
păr scurt, negru şi barbă scurtă rotundă. Pentru Dionisie există o detaliată descriere 
în textul lui Ulpiu Romanul: ten alb, piele palidă, nas, sprâncene încrețite, ochi 
tubulari, un aer de concentrare, urechi mari, păr lung sur, o barbă lungă și rară. Se 
pare că s-a ajuns la un consens că Dionisie trebuie reprezentat chel. 


În prima icoană putem să con-siderăm că episcopii prezenţi sunt Iacov al Ieru- 
salimului, la capul Maicii Domnului, iar la picioare, Dionisie Areopagitul. lerarhul 
din dreapta lui Hristos, pe care l-am identificat ca fiind Sfântul Dionisie Areo- 
pagitul, ține într-o mână Evanghelia şi în cealaltă cădelniţa. Fecioarei 1 se oferă 
jertfa tămâierii în semn de respect, cerându-i-se astfel să mijlocească la cer pentru 
sufletele celor prezenţi. Gestul subliniază aşadar rolul de mijlocitoare al Fecioarei. 
În icosul al III-lea al Imnului Acatist al Bunei Vestiri, Fecioara e comparată direct 
cu tămâia, fiind numită tămâia rugăciunii bineprimite. În icosul al XII-lea, Maica 
Domnului este asemuită chivotului poleit. Ea poate fi interpretată în acest context 
al Adormirii şi drept imaginea chivotului legământului împlinit. 


A treia omilie a Sfântului loan Damaschin o asemuiește pe Maica Domnului cu că- 
delniţa, care l-a primit în sine pe cărbunele arzând, Hristos. El compară mormântul 
cu chivotul legământului lui Moise. Ea este asemuită cădelniţei și în trei omilii ale 
lui Neofitos din Pafos, secolul al XII-lea. 


În scrierile apocrife sunt menţionate şi cele două case de la Betleem şi Ierusalim 
ale Maicii Domnului, o aluzie metonimică pentru întregul Betleem şi întregul 
Ierusalim care sunt reprezentate în icoană, în mod simetric. Se remarcă grija pentru 
simetrie. Apostoli, ca şi îngerii, sunt reprezentaţi simetric. 


Există câteva paralelisme posibile cu alte icoane. Apostolul Ioan îşi apleacă capul 
către pieptul Maicii Domnului, aşa cum îşi odihnise cândva capul pe pieptul 
Mântuitorului la Cina cea de Taină, iar Hristos care ţine sufletul Fecioarei în formă 
de prunc constituie o imagine similară celei a Maicii care ţine tot pe braţul stâng, 
cel mai adesea, pe Pruncul Hristos. De asemenea, slava lui Dumnezeu, reprezentată 


de mandorlă, ocupă un loc foarte important. După Adormire, sufletul Fecioarei 
intră în slava Fiului şi Domnului său. De această slavă a dumnezeirii se va 
împărtăşi şi Fecioara. 


Iconografia Adormirii Maicii Domnului are şi o conotație liturgică. Patul pe care 
este întinsă Maica Domnului este asemănat unui tron în biserică, iar Hristos este 
episcopul care şade la masă. În acelaşi timp, patul poate fi văzut şi ca o masă, ea 
fiind cea care Îl hrăneşte pe Hristos la sânul ei şi întreaga compoziţie poate fi 
asemănată în acest fel Cinei celei de Taină, cu apostolii dispuşi de o parte şi de 
cealaltă a mesei. Laptele matern este echivalentul Jertfei lui Hristos şi al Sângelui 
Acestuia. Prezenţa sfeşnicului cu cele trei lumini, simbol al Preasfintei Treimi, 
poate fi interpretată ca jertfa tămâierii adusă de diacon. Prezenţa episcopilor 
înseamnă comuniunea apostolică la Taina Euharistică. 


După unele păreri, gestul lui loan care se apleacă deasupra Maicii Domnului este 
asemănător gestului preotului care sărută scaunul episcopului. Îngerii din partea 
superioară a icoanei slujesc ca diaconi la această Liturghie îngerească, mâinile lor 
acoperite de mandorlă sunt gata să primească Sfintele Daruri. 


Paralela cu Cina cea de Taină ar putea explica lipsa aureolelor apostolilor, deşi 
ierarhii care sunt împreună-celebranți cu Hristos au aureole. Apostolu nu sunt 
implicaţi cultic la nivelul ierarhilor, ei au un alt gen de rol, trăsăturile lor sugerează 
faptul că ei participă la Jertfă în calitate de apropiaţi ai lui Hristos şi ai Fecioarei, 
de asistenţă, având acelaşi rol ca şi comunitatea credincioşilor din biserică, de con- 
celebranţi. Ei beneficiază de pe urma binecuvântării Maicii, aşa cum beneficiază de 
pe urma Jertfei lui Hristos la Cina cea de Taină, fiind consumatori ai Jertfei şi sfin- 
țiți prin Jertfă de către Jertfă. 


Aşadar, icoana prezintă trei asemănări: prima cu icoana Învierii, prezentând esenţa 
credinţei creştine în viaţa cea veşnică, reprezentată prin sufletul Maicii înălţat la 
cer în slava Fiului, Hristos fiind reprezentat în aceeaşi mandorlă a slavei ca şi în 
icoana Învierii. 


A doua asemănare este cu icoana Cinei celei de Taină, Maica Domnului fiind masa 
sau tronul lui lisus, pornind de la această reprezentare fiind dezvoltate apoi şi altele 
de tipul Liturghiei îngereşti. 


lar cea de-a treia, cu scena Pogorârii Duhului Sfânt, unde în icoanele vechi îi ve- 
dem pe apostoli strânşi în jurul Maicii lui Dumnezeu care şade pe jilţul Fiului, ca o 
locţiitoare a Acestuia în virtutea statutului ei de Maică. 


Pe lângă icoana Adormirii Maicii Domnului, Mănăstirea Humor din judeţul Su- 
ceava deţine în patrimoniul său mai multe obiecte cu valoare documentară şi 
artistică: o catapeteasmă sculptată artistic şi aurită, un jeţ domnesc din lemn, 
datând din secolul al XVI-lea, un analoghion de la 1545, o cruce de lemn, datată 
1623, icoane de dimensiuni mari, pictate în secolele XV-XVI. 


Domnitorii secolului al XV-lea au înzestrat mănăstirea şi cu alte obiecte preţioase, 
inclusiv manuscrise precum Tetraevangheliarul de la Humor, dăruit mănăstirii de 
Ștefan cel mare şi în care se precizează că domnitorul „a dat de s-a scris un 
Tetraevanghel cu mâna ierodiaconului Nicodim“. 


Pe una din filele acestei cărți de cult se află o miniatură de o rară frumuseţe care o 
înfăţişează pe Maica Domnului cu Pruncul Iisus. În partea de jos a miniaturii era 
pictat Ştefan cel mare, în genunchi, oferindu-i Maicii Domnului 'Tetra- 
evangheliarul. Acesta din urmă a fost descoperit prin 1881 de către episcopul 
cărturar Melchisedec Ştefănescu. În prezent, manuscrisul este păstrat în Muzeul 
Mănăstirii Putna. 


Conform vechilor rânduieli rămase din bătrâni, la începutul secolului al XV-lea, în 
perioada domniei lui Alexandru cel bun (1400-1432), panul Ivan vornicul a înălţat 


o biserică de piatră pe malul unui pârâiaș, în apropiere de confluenţa acestuia cu 
Humorul, acolo unde exista un schit de călugări şi o biserică de lemn. În jurul noii 
biserici s-a dezvoltat un așezământ monahal şi o comunitate mai largă, cunoscută 
astăzi ca satul Mănăstirea Humor. Însă, la începutul secolului al XVI-lea, cel mai 
probabil în anul 1527, biserica vornicului Ivan s-a prăbuşit, astfel că, în anul 1528, 
în timpul domniei lui Petru Rareş (1527-1538 şi 1541-1546), logofătul Toader 
Bubuiog decide ridicarea pe acest amplasament a unei noi biserici de piatră. 


Biserica Mănăstirii Humor are hramurile „Adormirea Maicii Domnului“ (sărbătorit 
în fiecare an la data de 15 august) şi „Sfântul mucenic Gheorghe“ (sărbătorit la 23 
aprilie). 


Organizația Naţiunilor Unite pentru Educație, Știință şi Cultură (UNESCO) a 
inclus, în 1993, Biserica Mănăstirii Humor, împreună cu alte şase biserici din 
nordul Moldovei (Arbore, Pătrăuți, Moldoviţa, Probota, „Sfântul loan cel nou 
Suceava“ şi Voroneţ), pe lista patrimoniului cultural mondial, în grupul Bisericilor 
pictate din nordul Moldovei. 


Adrian Cocoşilă - Adormirea Maicii Domnului 


PTRO 


Adormirea Maicii Domnului este sărbătoarea în amintirea zilei în care Fecioara 
Maria şi-a dat obştescul sfârşit. Este prăznuită de ortodocşi şi catolici în fiecare an, 
pe data de 15 august. Despre Adormirea Maicii Domnului nu avem informaţii în 
Sfintele Evanghelii, ci numai în Tradiţia Bisericii. Potrivit acestei Tradiţii, Maica 
Domnului a fost înştiinţată printr-un înger de mutarea ei din această viaţă. 


divină, Apostolul Toma nu a fost prezent la înmormântare, sosind trei zile mai 
târziu. A cerut să se deschidă mormântul Maicii Domnului pentru a-i săruta 
mâinile acesteia, dar intrând în mormânt, l-a aflat gol. Acest mormânt a fost 
identificat în Ierusalim, cu toate că sunt persoane care afirmă că Maria ar fi murit 
la Efes, locul unde a petrecut mulți ani după Înălțarea Domnului. 


Adormirea Maicii Domnului 
în învăţătura ortodoxă şi romano-catolică 


Biserica Ortodoxă învaţă că Fecioara Maria s-a născut cu păcatul strămoşesc şi 
a primit iertare de acest păcat în momentul în care a acceptat să-L nască pe 
Hristos. 


Biserica Romano Catolică vorbeşte de Imaculata Concepţie, o dogmă primită de 
catolicism în anul 1854, prin care afirmă că Fecioara Maria s-a născut fără păcatul 
strămoşesc. 


Biserica Ortodoxă nu a acceptat această învăţătură, motivând că dacă Fecioară 
s-ar fi născut fără acest păcat, firea ei ar fi fost alta decât cea a tuturor 
oamenilor. lar dacă ea ar fi dăruit Cuvântului o altă fire decât cea pe care noi o 
avem, firea umană a lui Hristos nu ar mai fi transmis nimic firii noastre. 
Împotriva unei învățături de acest gen, Sfinţii Părinţi au afirmat că Hristos a 
mântuit ceea ce a asumat, iar ceea ce nu este asumat nu este mântuilt. 


Biserica Romano Catolică, afirmând că Fecioara Maria s-a născut fără păcatul 
strămoşesc, ne face să credem că învierea şi înălțarea sa la cer se datorează 
meritelor sale şi nu deplinei uniri cu Hristos. 


Ortodoxia învaţă că această mutare sau ridicare, este un act al Fiului. Ea nu a 


mai aşteptat învierea obştească, pentru că însăşi Viaţa S-a sălăşluit în ea. Dar 
Maica Domnului a murit în virtutea legii omeneşti şi s-a înălţat prin Hristos. Ea 


"este lei în care Dumnezeu este de pe acum totul în toate”, după cum spune 


Adormirea Maicii Domnului în iconografie 


În icoana Adormirii Maicii Domnului, Fecioara Maria este reprezentată stând 
întinsă pe pat, în mijlocul Apostolilor, în vreme ce Hristos primeşte în braţe 
sufletul Maicii Sale, simbolizat printr-o figură mică de copil îmbrăcat în alb. 


Deasupra acestei scene, Maica Domnului este aşezată pe tron într-o mandorlă pe 
care îngerii o poartă spre ceruri, reprezentare care vine să întărească şi mai mult 
Inălţarea sa la ceruri. 


In unele icoane, momentul sosirii miraculoase a Apostolilor, adunaţi "de la 
marginile pământului, pe norii cerului" (Condac, glas 2), este înfăţişat în partea 
de sus, în cer. 


Scena cu Antonie, evreul care s-a apropiat de patul funerar al Maicii Domnului, cu 
gândul de a-l răsturna, apare în majoritatea icoanelor Adormirii. Potrivit Tradiţiei, 
când acesta a pus mâna pe pat, un înger i-a tăiat amândouă mâinile "fără de veste 
odată cu orbirea i S-au tăiat şi mâinile ce au rămas lipite de pat..." (Acatistul 
Adormirii, condac 4). 


Fecioara Maria "L-a introdus pe Dumnezeu în familia oamenilor. Ea L-a ajutat 


fi Dumnezeu să Se facă om şi să poată pentru noi a muri şi a învia ...” (Arhim. 


Răzvan Codrescu — Adormirea Maicii Domnului şi cultul marianic 


Maica Domnului (Grecia, sec. XVI) 


Cultul marianic 


Biserica Ortodoxă o preacinsteşte din vechime pe “Preasfânta, Curata, 
Preabinecuvântata, mărita Stăpâna noastră de Dumnezeu Născătoare şi pururea 
Fecioara Maria” ca pe cea care este “mai cinstită decât Heruvimii şi mai Slăvită 
fără de asemănare decât Serafimii”, adică mai presus de toate celelalte făpturi; nu 
doar de cele văzute, dintre care s-a ivit, dar şi de cele nevăzute, între care 
veşniceşte. Iubirea şi evlavia faţă de Sfânta Fecioară stă în inima însăşi a trăirii 
ortodoxe, încălzind şi însufleţind întreg trupul Bisericii. Ea apare pretutindeni — 
în slujbe, în rugăciuni, în icoane. Aceasta nu înseamnă nicidecum o “divinizare” a 
el, ci doar o cinstire (venerare) aparte (prea-cinstire sau supra-venerare), mai 
prejos de adorația (latria) adusă lui Dumnezeu, dar mai presus de cinstirea 
(venerarea) adusă Îngerilor şi Sfinţilor. 


Un creştinism fără cultul Născătoarei de Dumnezeu este întru totul străin de duhul 
Bisericii (de altfel, adepţii protestantismului şi urmaşii lor, sectanţii, se deosebesc 
cel mai mult de Ortodoxie - dar şi de Catolicismul schismatic - tocmai prin aceea 
că refuză cu înverşunare cultul Fecioarei şi al Sfinţilor). 


Desăvârşita unire în Hristos a divinului cu umanul stă în strânsă legătură cu 
sfințirea şi proslăvirea firii noastre omeneşti, căreia Maica Domnului îi este temei 
şi icoană. Biserica nu separă niciodată pe Maică de Fiu, “pe aceea care a întrupat 
de Acela Care S-a întrupat”. Pe de altă parte, Dumnezeu n-a voit ca întruparea să 
fie o siluire a firii noastre, ci a voit ca această fire să consimtă de bunăvoie la 
aceasta, prin glasul celei mai curate fiinţe omeneşti, care a răspuns îngerului 
vestitor: “Iată roaba Domnului. Fie mie după cuvântul tău!” (Luca 1, 38). Atunci 


Maica Domnului reprezintă, totdeodată, răscumpărarea şi plinătatea feminităţii, 
reunind în chip tainic maternitatea şi fecioria. Dacă prin femeie (Eva) a intrat 
păcatul în lume, tot prin femeie (Maria) a venit în lume mântuirea. Aşa cum lui 
Hristos 1 s-a spus “Noul Adam ”, Maicii Domnului i s-a spus “Nouă Evă”. 


Dar legătura dintre Maică şi Fiul ei nu se mărgineşte doar la momentul 
zămislirii fecioreşti (prin "umbrirea” de către Duhul) sau al naşterii fără 
stricăciune (fecioară fiind înainte de naştere, în naştere şi după naştere); ea a 
vegheat cu smerenie drumul Lui pământesc, între Staulul din Betleem şi 
înălțarea din Betania; a luat parte la întemeierea Bisericii apostolice, iar 
“adormind”, a fost ridicată în chip minunat la ceruri, ca maică duhovnicească a 
umanităţii înnoite prin Hristos (cf. şi loan 19, 26-27). 


Adormirea Maicii Domnului (Grecia, sec. XVI) 


Adormirea Maicii Domnului în Sfânta Tradiţie 


Când Hristos a găsit de cuviinţă ca maica Sa să se mute de pe pământ la cer, 


Preacurata a fost vestită cu 3 zile înainte de către Arhanghelul Gavriil: “Acestea 


Primind această “a doua Bună Vestire”, Maica Domnului i-a adunat în preajmă pe 
toți cei apropiaţi, înştiințându-i de ce avea să se petreacă, rânduindu-şi toate cele 
spre înmormântare şi zicând: “Facă-se cu mine voia Fiului şi Dumnezeului meu”. 
Apoi a adormit în pace. 


Icoana ortodoxă a Adormirii ne-o înfăţişează pe Născătoarea de Dumnezeu 
întinsă pe un pat, cuprinsă de un somn senin; apostolii se prosternează în jur, 
iar Hristos, în mijloc, circumscris în nimbul luminos al slavei Sale, îi ţine 
sufletul în palme. 


Tradiţia spune că apostolii au venit în chip minunat de pe unde se aflau, 
străbătând văzduhul cu iuţeala gândului, ca să-şi ia rămas bun şi Să-i vegheze 
strămutarea. 


Petrecuţi de cântece îngereşti şi de mare alai cinstitor, ei i-au pus trupul în 
mormânt, la Ghetsemani, veghind acolo vreme de 3 zile, neîmpăcaţi de a trebui să 
se despartă de dânsa. Apoi, deschizând mormântul, pentru ca şi Toma, care nu 
fusese de faţă la vreme, să se închine trupului preasfânt, ei s-au minunat aflând 
mormântul gol, doar cu giulgiul rămas drept mărturie. 


După o altă versiune a Tradiţiei, trupul Fecioarei ar fi fost răpit la cer chiar din 
mâinile apostolilor Petru şi Pavel, iar linţoliul cu trupul celei adormite a mai putut 
fi văzut o vreme plutind pe nori. 


Multe minuni s-au petrecut cu acel prilej, printre care şi cea a iudeului necredincios 
care, voind să răstoarne năsălia, s-a pomenit cu braţele retezate din umeri, iar apoi, 
căindu-se şi atingându-se de patul Maicii Fecioare, s-a vindecat pe loc şi i-a adus 
pe mulți la credinţă. 


Ca şi Fiul odinioară, Maica Domnului s-a mutat la cer cu trupul ei feciorelnic, 
iar acolo mijloceşte neîncetat pentru oameni în faţa lui Dumnezeu, cu Ingerii şi 
cu Sfinţii. 


Adormirea Maicii Domnului 
(Biserica Sfintei Mănăstiri Christiana, Bucureşti) 


Adormirea Maicii Domnului în iconografia ortodoxă 


In Răsărit, conform vechilor erminii (manuale de pictură bisericească), Adormirea 


Maicii Domnului (zugrăvită în biserici pe peretele de Apus al naosului) este 
înfăţişată astfel: în planul central se află patul pe care stă întinsă cea adormită, 
cu mâinile încrucişate pe piept, iar în spatele patului se află Hristos în mandorla 
(nimbul, aureola) slavei Sale, încadrat de îngeri şi ţinând în braţe sufletul maicii 
Lui, reprezentat în chip de prunc înfăşat. 


Asistenţa este alcătuită, de regulă, din sfinți ierarhi liturghisitori, îmbrăcaţi în 
polistavrion (veşmânt cu multe cruci) şi ţinând în mâini Sfintele Evanghelii, apoi 
din cei 12 apostoli, cu expresii de jale adâncă (Petru şi Pavel stau cel mai aproape, 
aplecaţi la cele două capete ale patului) şi din femei bocitoare (în stânga, într-un 
plan mai îndepărtat). Apostolii (iar uneori şi ierarhii) sunt reprezentaţi fără aureole 
în jurul capetelor, ca să se distingă astfel mai bine aureolele Maicii Domnului şi ale 
personajelor cereşti. Uneori apare mai mic, în planul apropiat, un om cu mâinile 
tăiate de sabie îngerească: este evreul fanatic consemnat de tradiție (care s-ar fi 
numit Jehonias). Cum însă s-a constatat că această apariţie anecdotică tinde să 
abată atenţia privitorilor de la chipurile esenţiale ale compoziţiei, reprezentarea lui 
a fost părăsită de cei mai mulţi iconografi bizantini. Compoziţia este străjuită pe 
laturi de două clădiri (reprezentând, poate, Sinagoga şi Biserica, templul Legii 
Vechi şi templul Legii Noi). Fără bază scripturistică, iconografia e însă aici în 
acord cu imnografia, mai ales cu svetilna în care se cântă (de Adormirea Maicii 


Domnului, dar şi în postul de 2 săptămâni care o precede): “Apostoli, de la 
margini adunându-vă aici, în satul Ghetsimani, îngropaţi trupul meu. Și Tu, 
Fiule şi Dumnezeul meu, primeşte duhul meu”. 


Maica Domnului din Vladimir (sec. XII) 


Axioane de cinstire a Maicii Domnului la marile praznice bisericeşti 


La Învierea Domnului: Îngerul a strigat celei pline de dar: Curată Fecioară, 
bucură-te, şi iarăşi zic: bucură-te, căci Fiul tău a înviat a treia zi din mormânt! 
Luminează-te, luminează-te, Noule lerusalime, căci slava Domnului peste tine-a 
răsărit! Saltă, saltă acum şi te bucură, Sioane! lar tu, Curată Născătoare de 
Dumnezeu, veseleşte-te întru învierea Celui născut al tău! 


La Înălţarea Domnului: Măreşte, suflete al meu, pe Hristos, dătătorul de viaţă, 
Cel ce S-a înălţat de pe pământ la cer. Pe tine, Maica lui Dumnezeu, cea mai 
presus de minte şi de cuvânt, care ai născut negrăit sub ani pe Cel fără de ani, 
credincioşii, cu un gând, te fericim. 


La Pogorârea Sfântului Duh (Rusaliile/Cincizecimea): Bucură-te, Împărăteasă 
Maică, Slava fecioarelor! Că toată gura cea limpede şi bine grăitoare, vorbind, 
nu te poate cânta cum se cuvine; şi se întunecă toată mintea a cunoaşte naşterea 
ta. Pentru aceasta, cu un gând, pe tine te Slăvim. 


La Adormirea Maicii Domnului (Sfânta Maria Mare): Neamurile toate te 
fericesc pe tine, una, de Dumnezeu Născătoare! Biruiescu-se hotarele firii întru 
tine, Curată Fecioară, ceea ce eşti după naştere fecioară şi după moarte — vie. 
Mântuieşte pururea, Născătoare de Dumnezeu, moştenirea ta! 


La Înălţarea Sfintei Cruci: Rai de taină eşti, Născătoare de Dumnezeu, care ai 
odrăslit, nelucrat, pe Hristos, întru care lemnul Crucii, cel de viaţă purtător, pe 
pământ S-a Sădit. Pentru aceasta, acum înălţat fiind [lemnul Sfintei Cruci], 
închinându-ne lui, pe tine te mărim! 


La Naşterea Domnului: Măreşte, suflete al meu, pe cea mai cinstită şi mai 
preamărită decât oştile cele de sus! Taină străină văd şi preamărită: cer fiind 
peştera, scaun de Heruvimi Fecioara, ieslea sălăşluire, întru care S-a culcat Cel 
Neîncăput, Hristos Dumnezeu, pe Care, lăudându-L, Îl mărim! 


La Botezul Domnului: Măreşte, suflete al meu, pe Cel ce în Iordan de la loan a 
luat Botezul! Nu se pricepe toată limba a te lăuda după vrednicie şi se întunecă 
şi mintea cea mai presus de lume, a te cânta pe tine, cea de Dumnezeu 
Născătoare. Însă fiind bună, primeşte credinţa, căci ştii dragostea noastră cea 
dumnezeiască; că tu creştinilor eşti folositoare şi pe tine te mărim. 


La Buna Vestire: Binevesteşte, pământule, bucurie mare! Lăudaţi, ceruri, 
mărirea Dumnezeului nostru! Ca de un sicriu însufleţit al lui Dumnezeu, 
nicicum nu se atinge mâna necredincioşilor, iar buzele credincioşilor, fără 


tăcere, precum glasul îngerului cântând cu bucurie, să strige Născătoarei de 
Dumnezeu: 


Pr. Ciprian Florin Apetrei - Învățătura ortodoxă despre Maica Domnului 

Intreaga învăţătură ortodoxă despre Preasfânta Fecioară Maria poate fi rezumată în 


cele două nume ale ei: Maică a lui Dumnezeu şi pururea Fecioară. Ambele nume 
au primit aprobarea oficială a Bisericii. Naşterea Domnului nostru lisus Hristos din 
Fecioară este atestată clar în Noul Testament (Luca 1, 26-38). 


Despre sfințenia Maicii Domnului, părintele profesor Dumitru Stăniloae învață că 
ea ține mai întâi de fecioria acesteia, Maria fiind hberă de orice dorinţă şi de orice 
ispită omenească: „Sensibilitatea ei este curată de orice poftă şi orice egoism, ea 
este Sfântă prin dăruirea de sine însăşi lui Dumnezeu. Este Sfântă prin prezenţa lui 
Hristos în ea”. El este în consens cu Părinţii bisericești, care, repetând mărturia 
Evangheliei (Matei capitolul 1 şi Luca capitolul 1), susțineau zămislirea din 
Fecioară a Mântuitorului lisus Hristos. 


Primul document care a afirmat că Maria și-a păstrat în timpul naşterii Fiului ei 
atributele fecioriei a fost textul apocrif cunoscut sub titlul de Protoevanghelia lui 
Iacov, datând probabil din secolul al II-lea. Maternitatea Fecioarei Maria este mai 
apoi, în concepţia Sfântului Ignatie, garanţia Întrupării Fiului lui Dumnezeu în 
lume. 


Maternitatea Sfintei Fecioare Maria este fundamentală pentru creştinism, având 
implicaţii în învăţătura ortodoxă despre mântuire. Astfel, pururea fecioria Maicii 


Domnului este strâns legată de Întruparea Fiului lui Dumnezeu. Am putea spune că 
este condiţia Întrupării, pentru că numai dintr-un trup în care nu lucrează păcatul 
strămoșesc al Protopărinților Adam şi Eva putea să-și 1a trup ipostasul lui 
Dumnezeu Cuvântul, Mântuitorul nostru lisus Hristos. Mai mult decât atât, cu 
împreună-lucrarea Duhului Sfânt este şters din ea acest păcat, iar Întruparea se face 
dintr-un trup curat, ce nu se mai afla sub legea naturală a voluptății, aşa încât ea 
este fecioară înainte de zămislire, la zămislire şi după naștere. 


Din dumnezeiască iconomie şi ca o împlinire a Legii şi a profeţiilor, Maica 
Domnului, Preasfânta Fecioară Mana, a născut pe Mântuitorul lisus Hristos, ea 
fiind fecioară mai înainte de naştere, în timpul nașterii și după naştere, rămânând 
pururea Fecioară după cum apare simbolic în iconografie, prin cele trei stele 
zugrăvite pe frunte şi pe umerii săi. 


Pr. Ciprian Florin Apetrei - Cinstirea Maicii Domnului 


Maica Domnului este mijlocitoarea noastră către Fiul ei, Domnul lisus Hristos, 
blândeţea însăşi, pururea rugătoare, apărătoarea celor mâhniţi şi singuri, a celor pe 
care nu are cine să-i iubească, să-i miluiască şi să le surâdă. Maica Domnului se 
află permanent în apropierea celor năpăstuiți, lângă mamele şi copiii agresaţi şi 


alungaţi, lângă cei care suferă pe pat de spital sau se află în temniţă, lângă toţi cei 
neputincioşi. 


Dintotdeauna, Biserica a cinstit-o pe Fecioara Maria, iar acest lucru reiese din 
textul Sfintei Evanghelii. Încă din perioada apostolică, figura Maicii Domnului a 
deţinut un loc deosebit, fiind deasupra sfinților, şi considerată 'cea mai cinstită 
decât heruvimii şi mai slăvită, fără de asemănare, decât serafimii”. 


Sfântul loan Damaschin, mare părinte și dogmatist al Bisericii, spune: "Pe 
Sfânta Fecioară o slăvim, ceea ce este Maica lui Dumnezeu. Căci Dumnezeu 
adevărat din aceasta S-a născut şi cu adevărat Născătoare de Dumnezeu este 
aceea din care Dumnezeu S-a întrupat”. 


Noi o cinstim pe Maica Domnului pentru că 
V. Însuşi Dumnezeu a învrednicit-o de cinstea cea mai mare, de a naşte pe Fiul 
Său, Mântuitorul nostru lisus Hristos, şi a vestit lucrul acesta prin profeţi 
(Facere 3, 15; Isaia 7, 14; leremia 23, 5-6; lezechiel 44, 1-3). 
Y A cinstit-o arhanghelul Bunei Vestiri, închinându-i-se şi numind-o: „plină 
de har” şi „„binecuvântată între femei ” (Luca 1, 28). 


Y A cinstit-o Elisabeta, mama Sfântului loan Botezătorul, numind-o: „bine- 
cuvântată între femei ” şi ,„, Maica Domnului ” (Luca 1, 40-43). 

YA cinstit-o Fiul ei, care în copilărie îi era supus (Luca 2, 51), iar mai apoi, 
pe Cruce fiind, S-a îngrijit de ea, dând-o în seama apostolului loan (loan 
19, 26-27). 

Y Au cinstit-o oamenii din mulțime, fericind-o pentru a fi născut pe Fiul lui 
Dumnezeu. lar Fiul ei a întărit această cinstire, zicând: „aşa este” (Luca 
11, 27-28). Ea însăşi a grăit sub insuflarea Duhului Sfânt, că „I-a făcut 
mărire Cel Puternic” şi că de acum „o vor ferici toate neamurile” (Luca 1, 
48-49). 


lată de ce se cuvine ca şi noi, cu atât mai mult, să o cinstim pe Sfânta Fecioară 
Maria. 


Pr. Ciprian Florin Apetrei - Pururea Fecioară Maria 


Preasfânta Fecioară Maria nu este doar fecioară, ea este Fecioara şi, mai exact, 
pururea Fecioara şi Maica Domnului nostru lisus Hristos. Ea a fost fecioară 
înainte, în timpul și după naşterea cea mai presus de fire a Fiului lui Dumnezeu, 
după cum o atestă şi unul dintre apelativele cu care Biserica o cinstește: Pururea 
Fecioara Maria. 


Maica Domnului, Preasfânta Fecioară Maria era din seminţia lui David, din care, 
după făgăduinţa dumnezeiască, trebuia să Se nască Mântuitorul. Ea a trăit în 
curăţie desăvârşită şi a fost logodită cu Iosif, un bărbat bătrân din aceeaşi seminţie. 
Ea zămisleşte pe Fiul lui Dumnezeu ca fecioară. 


Sfânta Scriptură ne spune că după ce „S-a aflat având în pântece”, Dreptul Iosif se 
gândea s-o părăsească, dar îngerul Domnului i s-a arătat în vis spunându-i să nu-i 
fie teamă să ia pe logodnica lui, „căci ceea ce s-a zămislit într-însa de la Duhul 
Sfânt este” (Matei 1, 20). Ea a rămas fecioară totdeauna, deci atât la naştere, cât şi 
după aceea. De aceea Biserica noastră îi zice pururea Fecioară. 


Că fecioria ei a rămas nestricată şi la naştere învăţăm de la prorocul lezechiel, care 
spune: „Apoi m-a dus bărbatul acela înapoi la poarta cea dinafară a templului, spre 
răsărit, şi aceasta era închisă. Şi mi-a zis Domnul: «Poarta aceasta va fi închisă, nu 
se va deschide şi nici un om nu va intra pe ea, căci Domnul Dumnezeul lui Israel a 
intrat pe ea. De aceea va fi închisăy” (lezechiel 44, 1-2). Dacă n-ar fi rămas 
fecioară şi la naştere, ea n-ar mai fi fost pururea fecioară. 


Sfântul Maxim mărturisitorul zice: „Cu adevărat zămislirea şi naşterea au fost 


cu totul curate şi neatinse de sămânță şi de stricăciune şi de aceea Maica Celui 
născut din ea e fecioară şi după naştere, rămânând prin naştere şi mai 
nepătimitoare, ceea ce e cu totul străin firii şi mai presus de rațiune... Lucru şi 
auzire cu adevărat minu-nate e că S-a făcut naştere şi ieşire de prunc, 
închizătorile mădularelor de naştere ale celei ce a născut nedeschizându-se”. 


Pr. Ciprian Florin Apetrei - Theologica - „Vezi dacă există o altă minune la fel 
cu aceasta în toată firea” 


Biserica Ortodoxă Română cinsteşte, la 15 august, Adormirea Maicii Domnului, 
numită în popor „Sfânta Maria mare”. Este cea mai importantă sărbătoare în 


cinstea Sfintei Fecioare Maria din cursul anului bisericesc. În această zi, cre- 
dincioşii o cinstesc pe Maica Domnului cântând: „Întru naştere fecioria ai păzit, 
întru Adormire lumea nu ai părăsit, de Dumnezeu Născătoare; mutatu-te-ai la 
Viaţă, fiind Maica Vieţii şi cu rugăciunile tale, izbăveşti din moarte sufletele noa- 
stre”. 


Rostim cuvinte alese de cinstire pentru că noi ştim că Maica Domnului este ocro- 
titoarea şi pururea mijlocitoare pentru noi şi mai ales este patroana şi ajutătoarea 
familiei creştine, a unităţii şi armoniei dintre soţi şi dintre părinţi şi copii. 


Despre Maica Domnului, Sfântul loan Gură de Aur spune: „Nimeni nu este în 


viața aceasta ca Fecioara Maria. Cercetează, omule, cu cugetul toată zidirea şi 
vezi dacă este ceva asemenea Sau mai mult decât sfinţenia Fecioarei de 
Dumnezeu Născă-toare. Străbate pământul, priveşte marea împrejur, cutreieră 
văzduhul, pătrunde cu mintea cerurile. Aminteşte-ţi de toate puterile nevăzute şi 
vezi dacă există o altă minune la fel cu aceasta în toată firea”. 


Preasfânta Fecioară Maria este deasupra tuturor sfinților, pe care îi întrece prin 
neprihănire, smerenie și ascultare. 


Încă din perioada apostolică, figura Maicii Domnului a deţinut un loc deosebit, 
fiind deasupra sfinților, ca „cea mai cinstită decât heruvimii şi mai slăvită, fără de 
asemănare decât serafimii”. Sfinţii apostoli au cinstit-o pe Sfânta Fecioară Maria 
nu numai ca pe Maica Domnului lisus Hristos, ci şi ca pe o mare ajutătoare a lor, 
ca pe o apărătoare a creştinilor şi rugătoare înaintea lui Dumnezeu pentru întregul 
neam omenesc. Oriunde a fost propovăduită Evanghelia lui Hristos, a fost, de 
asemenea, slăvită şi prea curata Lui Maică. 


Maica Domnului este pururea rugătoare pentru poporul drepteredincios. Ea mij- 
loceşte pentru noi pe lângă Fiul ei, Domnul nostru Iisus Hristos. 


Fecioara Maria a fost aleasă de Dumnezeu Insuşi pentru a-L naşte pe lisus Hristos, 
Mântuitorul nostru. Această alegere este o dovadă că Dumnezeu i-a acordat o 
cinstire fără egal, temei logic şi firesc pentru a o cinsti şi noi, oamenii, în chip 
deosebit. 


După Invierea şi Inălţarea Domnului Hristos la cer, Maica Domnului a rămas 
mângâierea şi alinarea întregii Biserici. Ea se află în mijlocul Bisericii, al comu- 
nităţii credincioşilor, dăruind tuturor ajutorul ei. 


Odată cu adormirea ei, Maica Domnului este în cer pururea rugătoare pentru tot 
neamul omenesc şi pentru fiecare dintre noi în parte, către Fiul ei, Domnul nostru 
lisus Hristos. 


Sinaxarul despre Adormirea Maicii Domnului ne spune următoarele lucruri: „Când 
a binevoit Hristos Dumnezeul nostru ca să ia pe Maica Sa la Sine, atunci cu trei 
zile mai înainte a făcut-o să cunoască, prin mijlocirea îngerului, mutarea sa cea de 
pe pământ. (...) S-a făcut fără de veste sunet de grabnic tunet şi arătare de mulți 
nori, care aduceau de la marginile lumii pe toți ucenicii lui Hristos la casa Maicii 
lui Dumnezeu. (...) După aceasta, luând Fecioara iertăciune de la toţi, s-a culcat pe 
pat şi şi-a închipuit prea curatul său trup precum a vrut; şi a făcut rugăciune pentru 
întărirea lumii şi paşnica ei petrecere, şi 1-a umplut şi pe dânşii de binecuvântarea 
ei. Şi aşa, în mâinile Fiului şi Dumnezeului său şi-a dat sufletul. (...) lar apostolii, 
sosind la satul Ghetsimani, au aşezat acel de viaţă începător trup în mormânt, şi au 
stat trei zile lângă dânsul, auzind neîncetat glasuri îngereşti. Şi de vreme ce, după 
dumnezeiasca rânduiala, a lipsit unul din apostoli, adică Toma, care nu s-a aflat la 
prea mărita îngropare, ci sosind cu trei zile mai pe urmă, era mâhnit foarte şi în- 
tristat că nu se învrednicise să vadă şi el ca şi ceilalți apostoli trupul; şi au deschis 
cu socoteală mormântul pentru dânsul ca să se închine şi el acelui prea sfânt şi prea 
curat lăcaş, adică trupului Născătoarei de Dumnezeu. Şi dacă a văzut s-a minunat 


că a aflat mormântul fără de sfântul trup, şi era numai giulgiul, care rămăsese 
mângâiere apostolilor şi tuturor credincioşilor şi mărturie nemincinoasă a mutării 
Născătoarei de Dumnezeu”. 


Cinstirea Maicii Domnului în cultul public al Bisericii s-a manifestat, ca şi pentru 
alți sfinţi, prin mai multe forme, dintre care cea mai importantă este stabilirea de 
sărbători sau instituirea de zile anumite din cadrul anului bisericesc consacrate 
pomenirii ei. 


Calendarul liturgic creştin a cuprins, încă din perioada primară, sărbătorile dedicate 
Sfintei Fecioare Maria, arătând legătura firească a creştinilor cu cea care L-a născut 
pe Mântuitorul nostru lisus Hristos. Astfel, în timp, mai ales în legătură cu 
definirea teologiei mariologice la Sinodul al 3-lea Ecumenic de la Efes din anul 
431, au apărut în calendarul creştin sărbătorile închinate Maicii Domnului, între 
care Adormirea ei din data de 15 august. 


Această sărbătoare este cea mai veche din sărbătorile închinate Sfintei Fecioare 
Maria, deşi mărturii despre existenţa ei nu avem decât începând din secolul al 5- 
lea, când cultul Maicii Domnului începe să se dezvolte foarte mult. 


Despre praznicul Adormirii Maicii Domnului, părintele profesor Ene Branişte arată 
că exista în secolul al S-lea în Siria, fiind menţionată în documentele datând din 
acest secol. Locul de origine al sărbătorii a fost probabil Ierusalimul, orașul sfânt, 
unde se păstrează până astăzi, în apropierea grădinii Ghetsimani, mormântul Maicii 
Domnului şi biserica zidită pe acest mormânt. 


In spatele mormântului Maicii Domnului din această biserică, este pusă la 
închinare pentru pelerini icoana Maicii Domnului făcătoare de minuni, cunoscută 
sub numele de lerusalimitissa. 


Se pare că generalizarea praznicului Adormirii Maicii Domnului în Răsărit se dato- 
rează împăratului bizantin Mauriciu (528-603), care a rezidit Biserica Maicii 
Domnului din Ghetsimani şi care a fixat definitiv și data sărbătoririi ei la 15 au- 
gust. 

În tradiţia ortodoxă sărbătoarea Adormirii Maicii Domnului este precedată de o zi 
de preserbare şi acest praznic închinat Sfintei Fecioare Maria se încheie în data de 
23 august, când se face odovania sărbătorii. 


In bisericile ortodoxe, în această seară se cântă Prohodul Maicii Domnului, alcătuit 
de către Manuil Corinteanul în secolul 16, în care cântăm: „Cade-se acum/Ca să te 


mărim, Fecioara Maică/Mai cinstită fiind şi mai mărită mult/Decât toate cetele cele 
de sus”. 


Diac. loan-Aurelian Marinescu -Theologica - Fecioara ridicată la Viaţă ş 
aşezată deasupra lumii îngerești 


De-a lungul timpului, Biserica i-a închinat Maicii lui Dumnezeu-Cuvântul un larg 
buchet doxologic, artele bisericeşti înfrățindu-se şi conlucrând armonios spre a o 
preaslăvi pe Maica tuturor celor ce cred. Icoana ei, imagine cristalizată pe temelia 
mărturiei Sfintelor Scripturi, a Părinților Bisericii și a bogatei imnologii liturgice, 
rămâne astfel pentru totdeauna reper propovăduitor în faţa generaţiilor tot mai 
confuze în căutarea mântuirii, chipul ei, zugrăvit în cuvinte și culori, fiind far 
călăuzitor oricărui suflet însetat de veșnicie. 


Despre viaţa, taina şi puterea Născătoarei de Dumnezeu ne vorbesc an de an chiar 
sărbătorile închinate ei. Apărute treptat în tezaurul liturgic şi cinstite secole de-a 
rândul de comunităţi întregi, aceste nestemate ale imnologiei creştine condensează 
într-un limbaj poetic seva evlaviei de secole și a înaltei teologii, cuvintele care i-au 
fost atribuite încă din primele veacuri fiind meditate şi aprofundate de teologia 
academică şi astăzi. 


Binecuvântată de toate neamurile, căci mijlocitoare a mântuirii tuturor 


In recenta lucrare „O altă viziune a femeii” a renumitului iconolog pr. prof. dr. 
Michel Quenot, Maica Domnului este descrisă ca „icoană a noii umanități”, „taină 
dincolo de înţelegere” şi „culme a feminităţii”. Ea este chintesența sfințită a lumii 


feminine, noua mamă a celor renăscuţi la credință, model al femei desăvârşite, în 
trupul său întreaga creaţie primind pecetea Duhului Sfânt. Prin întruparea Fiului lui 
Dumnezeu din pântecele ei, ea devine cea mai importantă femeie din întreaga 
istorie a umanității. Ea tainic este rugul aprins şi niciodată mistuit de slava dumne- 
zeirii Fiului său. Ea este palat duhovnicesc şi tron de foc al Împăratului Întrupat 
pentru mântuirea noastră, căci în momentul în care Acesta S-a sălăşluit în 
pântecele ei, ne-a ridicat din stricăciunea cea de odinioară așezându-ne în final pe 
tron cu Tatăl în ceruri. Ea este noua creaţie, creaţia reînnoită din care străluceşte 
Soarele dreptăţii. Consangvinitatea cu Fiul său a generat o legătură de paternitate 
între umanitate şi dumnezeire. Prin ea Dumnezeirea S-a impregnat în umanitate 
pentru ca umanitatea la rându-i să fie pătrunsă şi sfințită prin pecetea Dumnezeirii, 
afirmă Sfântul Efrem Sirul în imnurile sale închinate Naşterii Domnului. 


Cunoscutul teolog rus Paul Evdokimov subliniază la rându-i că ea a devenit 
Născătoarea Dumnezeirii pe pământ prin mijlocirea directă a Întrupării Fiului lui 
Dumnezeu, și totodată Născătoarea umanităţii în cer, căci firea omenească luată 
din pântecele ei a ajuns prin Înălţarea Fiului său de-a dreapta Tatălui Ceresc. 


După fulgerătoarea cădere a lui lucifer, ea devine noul Luceafăr al dimineții în- 
tregii creaţii, fiind aşezată deasupra lumii îngereşti, în Apocalipsă ea apărând drept 
femeia înveşmântată cu Soarele, pe cap purtând o cunună cu 12 stele, iar Luna 
fiindu-i la picioare (Ap. 12, 1). 


Prezentă la Nunta din Cana Galileei, ea se face pricină a începutului minunilor lui 
Hristos. Sigură de supunerea Fiului la a sa rugăminte, ea spune celor ce slujeau la 
nuntă: „Faceţi orice vă va spune”, cuvinte care vor câștiga o universalitate sote- 
riologică, străbătând istoria până la sfârşitul ei pentru călăuzirea celor care vor să-L 
urmeze pe Fiul Întrupat și dezvăluind totodată rostul ei de călăuzitoare (Ho- 
dighitria). Ea ni-L arată pe Fiul său, ne arată Calea, Adevărul şi Viaţa de urmat, 
rămânând la rându-i ascultătoare faţă de Fiul şi Mântuitorul ei. Discreţia viețiu ei 
reflectată în Evanghelii dezvăluie una dintre vocaţiile feminității autentice. 


Receptivă la glasul Dumnezeirii, ajunsă la o înaltă maturitate duhovnicească în 
iubirea legii prin interiorizare, fugă de păcat şi rugăciune arzătoare în Templu, 
înveşmântată cu mult discernământ în asumarea viitorului său rol în rândul multor 
popoare de-a lungul veacurilor, Maica Domnului capătă putere asupra întregii 
creaţii, devenind Maica tuturor celor care merg pe calea poruncilor Fiului ei, care, 
precum pe iubitul său ucenic loan l-a dat în grijă Maicii Sale, aidoma va face cu 
fiecare suflet căutător al Luminii veşnice. 


Fiind făptura umană cea mai curată și mai apropiată de Dumnezeu, căci prin ea 
intră în lume Însuşi Fiul Tatălui Ceresc, Maica Domnului câștigă şi cinstea de a 
deschide şi închide ciclul anului liturgic, sărbătoarea închinată nașterii ei fiind 
primul praznic al anului bisericesc, iar adormirea sa ultima dintre marile sărbători 
ale acestuia. 


O nouă Evă, născută minunat 


Troparul acestei prime sărbători ne arată că, deşi născută dintr-o femeie stearpă 
care închipuie astfel impasul existențial al firii omenești perpetuat după căderea 
Evei şi totodată uimitoarea putere a Proniei dumnezeiești, prea curata Fecioară 
devine expresia fertilității regăsite, a reînsănătoşirii lumi prin apropierea împlinirii 
făgăduinţei dumnezeiești. 


Din ea va răsări Soarele dreptăţii, Hristos Dumnezeu-Omul, care va dezlega ble- 
stemul păcatului, neroditor de nemurire, şi va birui moartea dând tuturor viață 
veşnică. 


La Vecernia acestei sărbători auzim de asemenea cântându-se: „Sterpiciunea firii 
noastre se dezleagă, căci cea stearpă se arată maică a celei ce a rămas Fecioară şi 
după nașterea Ziditorului” (Vecernia mare, Stihiră, glas 6). Ea este „înnoirea lui 
Adam” şi „chemarea Evei”, „izvorul nestricăciunir”, „Biserica cea sfântă, locaşul 
lui Dumnezeu, organul fecioriei, cămara cea împărătească; întru care taina cea prea 
mărită a unirii celei negrăite a firilor ce s-au adunat împreună desăvârşit s-a lucrat 
întru Hristos” (Vecernia mare, Stihiră, glas 8). 


Născută cu păcatul strămoşesc, dar nesupunând voinţa sa patimilor, Fecioara Maria 
va deveni Maica răscumpărării noastre, - fiind curățită de păcatul originar prin 
zămislirea în pântecele său a Fiului dumnezeiesc. Ea se dovedeşte astfel „îndre- 
ptarea Ever”, „frumuseţea firii umane”, „strălucire a neamului femeiesc”, „mai 
prețioasă decât toată făptura”, precum o numeşte Sfântul loan Damaschin într-o 
predică dedicată acestei sărbători. 


Pășirea sa în Templu 


Adusă la trei ani în Templu de părinții săi, loachim şi Ana, care doreau să o 
consacre lui Dumnezeu, ea este primită de marele preot Zaharia, cel care va deveni 
tatăl Sfântului loan Botezătorul, fund introdusă de acesta chiar în Sfânta Sfintelor, 
loc dedicat exclusiv Marelui Preot, arătând prin aceasta evidenţa alegerii dumne- 
zeieşti. Maica Domnului s-a făcut astfel propovăduitoare a venirii lui Hristos chiar 


înaintea Înaintemergătorului: „În Templul lui Dumnezeu luminat Fecioara se arată 
şi pe Hristos tuturor mai înainte ÎL vestește” (Vecernia mică, tropar, glas 4). În ea 
se împlineşte astfel trecerea de la Vechiul la Noul Testament, legea veche fiind 
desăvârşită prin legea iubirii, Templul legii celei noi fiind Însuşi Domnul Hristos. 
Ea este adusă în Templu, însă în curând va deveni chiar ea templu al Domnului, 
plină de har și umbrită de Duhul Sfânt, primind în pântecele său pe Cel neîncăput. 


Mântuitoarea vestire şi ocrotirea Fiului dumnezeiesc 


Aşezată deloc întâmplător chiar pe Uşile Împărăteşti ale iconostasului oricărei 
biserici, icoana Bunei Vestiri stabileşte punctul istoric de cotitură al omenirii, 
poarta tainică a reprimirii noastre la Tatăl, motiv pentru care Biserica o prea 
măreşte astfel: „Bucură-te, cinstită, ceea ce eşti chemarea din nou a lui Adam şi 
izbăvirea Evei” (Vecernia mare, Litie, glas 1). De acum Lumina începe să biruie 
întunericul acestui veac căzut. Prezenţa tainică a luminii dumnezeieşti în icoana 
Bunei Vestiri, semn evident al unei teofanii, poartă în ea făgăduinţa strălucirii 
depline a Soarelui dreptăţii asupra stăpânitorului acestei lumi, constituind totodată 
primul pas pascal al întregii creații. Odată cu Naşterea Domnului razele Dumne- 
zeirii vor străpunge pentru prima dată întunericul lumii căzute, inundând în final 
totul în ziua Învierii. 


Multe uimitoare taine și minunate întâmplări va fi pus în inima ei prea curata 
Fecioară Maria de-a lungul copilăriei lui lisus. Discreţia paradigmatică a vieții sale 
este oglindită în textele Sfintelor Scripturi şi în scrierile apocrife, iar profunda sa 
apropiere de Hristos a făcut-o să simtă într-un chip cu totul aparte atât sfintele Lui 
pătimiri, cât şi slăvita Lui Înviere. 


Ridicată de Fiul său la Viaţa cea adevărată 


Dată în grija iubitului ucenic loan, Maica Domnului şi-a încheiat în pace viața din 
lumea aceasta, născându-se din nou pentru cele de sus, chiar icoana ultimului său 
mare praznic, sărbătorit poate deja din secolul al II-lea, arătând acest aspect: 
sufletul său înfășat asemenea unui nou-născut este purtat în Duh de Fiul către 
Tatăl. 


Deși apocrifele situează în mod unanim adormirea sa la Ierusalim şi înmor- 
mântarea în Ghetsimani, textele scripturistice nu spun nimic în această privinţă. 
Trupul ei ar fi rămas trei zile într-un mormânt din Ghetsimani, însă nu a fost dat 
stricăciunii, iar sufletul său, precum ne indică şi icoana sărbătorii, n-a coborât în 
iad, ci a fost primit în braţele Fiului și preaslăvit de întreaga lume îngerească: „Pu- 


terile celor fără de trup, cu dumnezeiască cuviință, cuprind pe Maica Vieţii, care se 
mută cu adevărat la Viaţă, făclia Luminu celei neapropiate, izbăvirea credincioșilor 
şi nădejdea sufletelor noastre” (Vecernia cea mare, stihiră de la Litie, glas 2). 


Praznicul Adormirii Maicii Domnului sau „Paştele verii”. Scurt istoric 


H ROIMHCIC Pa Tic Gov 


Sărbătoarea Adormirii Maicii Domnului ocupă un loc deosebit în calendarul 
Bisericii Ortodoxe şi este direct legată de unicitatea persoanei Născătoarei de 
Dumnezeu în lucrarea mântuitoare în Hristos a întregii lumi, devenind totodată cea 
mai importantă sărbătoare rânduită de către Biserică în cinstea Preasfintei Fecioare. 


Prima mărturie a prăznuirii Adormirii Maicii Domnului apare în secolul al V-lea, 
în preajma convocării celui de-al treilea Sinod Ecumenic din Efes din anul 431, 
care a definit învăţătura dogmatică despre Maica Domnului şi a stat la baza 
dezvoltării ulterioare a cultului Născătoarei de Dumnezeu. 


Cea dintâi prăznuire a acestei sărbători a avut loc la Ierusalim în data de 13 august, 
ulterior fiind mutată cu două zile mai târziu, până în data de 15 ale aceleiaşi luni. 


Iniţial, a avut un caracter general, fără nici o referire specifică la evenimentul 
Adormirii, şi purta numele de „Ziua Sfintei Maria, Născătoarea de Dumnezeu”. 


O „kathismă” (biserica centrală a unei mănăstiri) din afara zidurilor Ierusalimului, 
situată pe drumul către Betleem, este menționată ca fiind locul iniţial de prăznuire. 


Legătura dintre această sărbătoare şi Adormirea Maicii Domnului a început a 
prinde contur în Biserica Panagia din Ghetsimani, unde se află mormântul ei, în 
timpul împăratului bizantin Mauriciu (582-602). 


Potrivit tradiţiei bisericești, sărbătoarea Adormirii Născătoarei de Dumnezeu este 
precedată de o perioadă de post, ce a fost stabilită încă din secolul al VII-lea. 
Iniţial, această perioadă a fost divizată în două părți distincte, separate de 
sărbătoarea Schimbării la Faţă a Domnului. În secolul al X-lea, Biserica a unit 
aceste două perioade, rezultând un singur post de paisprezece zile, ce începe pe 
data de 1 August și în timpul căruia credincioşii se abțin de la consumul de 
alimente de origine animală și untdelemn, în timp ce de sărbătoarea Schimbări la 
Față, a fost rânduită dezlegarea la peşte. 


Tradiția Bisericii amintește faptul că Maica Domnului a fost anunţată cu trei zile 
înainte de către un înger de trecerea ei din această lume, începând astfel să se 
pregătească aşa cum se cuvine. Fiindcă în ziua Adormirii nu erau prezenți toți 
Apostolii în Ierusalim, un nor i-a adus în apropiere pe fiecare, singurul absent fiind 
Sfântul Apostol Toma. 


Adormirea Maicii Domnului a avut loc în casa Sfântului Evanghelist loan, unde a 
şi locuit după răstignirea Mântuitorului lisus Hristos. Ea a fost înmormântată în 
Grădina Ghetsimani, iar după trei zile, când a ajuns şi Toma, acesta a găsit în 
mormânt doar veșmintele Preacuratei Maici. 


Deasupra mormântului Născătoarei de Dumnezeu a fost construită o biserică de 
către Sfânta Împărăteasă Elena, iar după distrugerea lăcașului de cult, împăratul 
bizantin Marcian (392-457) împreună cu soția sa, Pulhena, au ridicat un nou 
aşezământ, existent și astăzi. 


De altfel, numeroase biserici și mănăstiri au fost ridicate de-a lungul timpului în 
cinstea Adormirii Maicii Domnului, fresce uimitoare împodobesc lăcaşurile de 
cult, iar imnuri deosebite înfrumuseţează slujbele închinate ei. Toate acestea 
dovedesc faptul că pentru credincioşi, praznicul Adormirii nu este o sărbătoare 
tristă, de doliu, ci una de bucurie, deoarece Maica Domnului a fost mutată la Viaţă. 

Scurtă istorie a sărbătorii Adormirii Maicii Domnului 


Primele informaţii despre Adormirea Maicii Domnului le aflăm din scrierile lui 
Meliton de Sardes (sec. II), Epifanie de Salamina (sec. IV), Juvenalie al Ieru- 
salimului (sec. V) şi Pseudo-Dionisie Areopagitul (sec. V). Mai târziu despre 
aceasta au scris Sfinții Maxim Mărturisitorul (sec. VII), loan Damaschin (sec. 
VIII), Simeon Metafrastul (sec. XI) şi alții. Toate aceste izvoare, precum şi altele 
necunoscute (inclusiv apocrife), au fost adunate şi sintetizate de Nichifor Calist 
Xanthopol (isihast din sec. XIV), care a scris o istorisire mai amănunțită a acestei 
sărbători. 


Deşi istorisirea proslăvirii Maicii Domnului are rădăcini apropiate de secolul 
apostolic, sărbătoarea Adormirii Maicii Domnului a apărut abia după Sinodul III 
Ecumenic de la Efes (anul 431) *. În Apus, conform Sacramentariului papei 
Gelasiu (sec. V), sărbătoarea era deja ţinută pe 15 august; la fel şi în Răsărit, dar 
fără prea mult fast. Abia în anul 595, împăratul Mauriciu, în cinstea biruinței 
asupra perşilor cu mijlocirea Maicii Domnului, a făcut ca această sărbătoare să fie 
generalizată şi cinstită cu mult fast, compunându-se imne şi cântări, pe care le 
regăsim în Lecţionarul georgian din secolul al VII-lea. 


Tipicurile Constantinopolitane din sec. IX-XI ne dau amănunte despre slujba 
Adormirii, iar unele dintre ele vorbesc şi de „după-prăznuire”, cu Odovanie la 3, 4 
sau chiar 8 zile. Tipicul Mănăstirii Sfântul Sava, generalizat în tot spațiul ortodox 
(în sec. XIII-XIV), prevede ca în mănăstiri să se facă Priveghere (Vecernie + Litie 
+ Utrenie, fără să amintească de Prohod), iar Odovania să se facă a 8-a zi. 


Istoria postului Adormirii Maicii Domnului 


Înainte de praznicul Adormirii Maicii Domnului Biserica are un post de două săp- 
tămâni (1-14 august), care urmează ca strictețe Postului mare. Izvoarele istorico- 
liturgice (publicate de Cotelerius şi Dmitrievskij, şi studiate de M. Skabalanovici, 
„Tolkovyi Tipikon” ş.a.) ne vorbesc despre o generalizare relativ târzie a acestui 
post, iar în cele ce urmează vom încerca să facem o prezentare succintă a acestor 
date istorice. 


Mulţi se grăbesc să considere că primă mărturie despre postul Adormirii Maicii 
Domnului o avem la Sfântul Leon al Romei (sec. V), dar Sfântul Leon, în vestita sa 
Omilie, a 16-a (după alții a 15-a), vorbeşte despre tradiția celor 4 posturi pe an, în 
cele 4 anotimpuri. Pe lângă postul pre-pascal şi cel din luna decembrie, el 
menţionează un post după Cincizecime şi altul de toamnă în septembrie (nu ştim de 
câte zile), ca mulțumire pentru strângerea roadelor. Prin urmare, el nu vorbeşte 
despre vreun post în luna august închinat Maicii Domnului. 


“ Cultul Fecioarei Maria şi anumite rugăciuni închinate ei le avem cu mult înainte de Sinodul de 
la Efes şi doar sărbătorile mariologice au apărut şi s-au generalizat după anul 43.1. De exemplu, 
primul imn închinat Fecioarei Maria - „Sub milostivirea Ta ” - îl găsim într-un papirus egiptean 
din secolul al III-lea, iar idei despre cultul mariologic putem urmări până în secolul al II-lea (cf. 
G. Giamberardini, Il culto mariano in Egitto, 1975, p. 9%; C. Roberts, Catalogue of the Greek 
and Latin pariry in the John Rayland librariy, Princeton, 1938, p. 150). 


Alţii consideră că prima menţiune despre postul Adormirii Maicu Domnului o 
avem din secolul al VI-lea, de la Anastasie Sinaitul, patriarhul Antiohiei (561-600). 
Ştiinţa teologică, însă, demult a demonstrat că scrierea atribuită patriarhului 
Anastasie -,Despre trei patruzecimi” - este un apocrif de prin sec. IX-X, probabil 
din mediul monahal constantinopolitan, şi datele ei contravin tuturor celorlalte 
mărturii istorice ale timpului “ (redând şi o legendă quasi-creştină despre moartea 
Sf. Filip şi Postul Crăciunului care începe în ziua de pomenire a acestuia ”!). 


Este remarcabil faptul că Hypotyposis-ul lui Teodor Studitul (sec. IX) şi 
Diatyposis-ul lui Atanasie Athonitul (sec. X) şi chiar copiile lor mai târzii (sec. 
XIV), de asemenea, nu menţionează acest post, deşi dau reguli destul de detaliate 
cu privire la posturi. Nici alte tipicuri de origine studită, precum cel al Mănăstirilor 
Everghetinos (sec. XI) sau Pantokrator (sec. XII) nu dau vreo mărturie despre 
Postul Adormirii Maicii Domnului. 


Tipicul mănăstirii bizantine a lui Nicolae Casole din sudul Italiei (sec. XII) pentru 
prima dată menționează acest post în data de 1 august, precizând că despre el 
aminteşte şi „Sinodul unirii” din Constantinopol (anul 920) “2: numai că părinţii din 
acea mănăstire îl începeau pe 2 august din cauza sărbătorii Macabeilor. Totodată, 
la capitolul privind regulile generale de postire, Tipicul lui Nicolae Casole nu dă 
nici o indicație cu privire la Postul Adormirii Maicii Domnului. 


Ştim că pe la anul 1085 câţiva monahi din Muntele Athos se adresează patriarhului 
Nicolae al III-lea Grămăticul, arătându-şi nedumerirea faţă de acest post. Pa- 
triarhul, consultându-şi Sinodul, le răspunde monahilor că a găsit menţiuni despre 


* Autorul spune că în vechime, înainte de Adormirea Maicii Domnului se postea tot 40 de zile 
sau chiar mai mult, întrucât postul de vară se începea la o săptămână după Cincizecime şi se 
termina pe 15 august, dar din cauza slăbiciunii omeneşti, luna iulie a fost exclusă din acest post, 
obținându-se două posturi diferite. Ideea nu este confirmată de nici un izvor liturgic, ci este 
Chiar contrazisă de mărturiile mai vechi pe care le avem despre Postul Sfinţilor apostoli. 

* Legenda spune că la moartea Sfântului Filip acesta s-a rugat pentru pedepsirea călăilor şi din 
acest motiv sufletul apostolului n-a intrat în Rai decât după ce ceilalți apostoli au postit 40 de 
zile. Chipurile, din acest motiv se cuvine şi noi să postim 40 de zile, începând cu sărbătoarea 
Sfântul Filip pentru a ne salva sufletele. În mod evident aceste idei nu concordă cu duhul 
Evangheliei. 

* Denumirea Sinodului este legată de împăcarea a două tabere politic-religioase din 
Constantinopol. Acest Sinod a interzis categoric căsătoria a 4-a, iar celor care se căsătoreau a 
treia oară le permitea să se împărtăşească doar de 3 ori pe an: la Paşti, la Naşterea Domnului 
şi la Adormirea Maicii Domnului, „întrucât aceste sărbători sunt precedate de post”. Nimic 
altceva Sinodul nu menţionează despre acest post. 


acest post în „Sinodul unirii”, dar precizează că „acest post a fost mutat [în altă 
perioadă - n.n.], întrucât se suprapunea cu posturile păgâne ce se întâmplau tot 
atunci, aşa încât mulți oameni le respectau pe acelea ca să se curețe şi să scape de 
boli” % (cf. Kormceaia kniga, I, fila 156r). 


Aşa se face că postul Adormirii Maicii Domnului (şi cel al Naşterii Domnului), cu 
durata pe care o are astăzi, a fost stabilit definitiv abia în anul 1166, la un Sinod 
organizat de patriarhul Luca Chrisoverghis, în zilele împăratului Manuil 1 
Comnenul. Mărturii mai exacte despre acest Sinod avem de la canonistul Theodor 
Balsamon, patriarh al Antiohiei (sec. XII). 


După spusele lui Balsamon, unii participanţi ai Sinodului considerau că la înce- 
putul lunii august nu poate fi ţinut nici un post, iar dacă acesta este ţinut în unele 
regiuni, el trebuie neapărat mutat, aşa cum propunea cu aproape un secol mai 
devreme Nicolae Grămăticul. Însă majoritatea sinodalilor în frunte cu patriarhul 
Luca, motivând că Sinodul organizat de Nicolae Grămăticul nu indica perioada în 
care este bine să fie mutat postul, au hotărât ca postul să înceapă pe | august şi să 
dureze până la praznicul Adormirii Maicii Domnului. Însuşi patriarhul Theodor al 
IV-lea al Antiohiei era de acord cu hotărârea luată şi recomanda acest post de 14 
zile şi credincioşilor săi. 


Pe de altă parte, iată ce spune Sintagma Atheniană (IV, 488): „În ce priveşte durata 
Postului mare ţinut acum în Biserica Ortodoxă niciodată şi nimeni nu s-a îndoit, 
dar nu se poate spune acelaşi lucru despre celelalte posturi. La timpul său, 
patriarhul Marcu al Alexandriei s-a adresat către Balsamon cu întrebarea dacă 
trebuie respectate cu toată stricteţea posturile ce preced sărbătorile Sfinţilor 
apostoli, a Naşterii Domnului şi a Adormirii Maicii Domnului, ori ele pot fi 
scurtate. Răspunzând la această întrebare Balsamon redă hotărârea Sinodului 
patriarhal de la Constantinopol care a avut loc în timpul patriarhului Nicolae al III- 
lea (1084-1111), conform căreia, înainte de aceste sărbători se cuvine să postim 
doar şapte zile (nânv erronuepov), întrucât este un singur post care durează 40 de 
zile (ua yap reocapaxovOnuepog vnoreia eoriv), cel dinaintea Sfintelor şi marilor 
Paşti. Totuşi, cei care doresc să postească înaintea mai sus numitelor sărbători mai 
mult de şapte zile sau poate au găsit astfel de posturi rânduite în Tipicul lăsat de 
ctitor, acestora li se dă deplina libertate”. 


* Pe acelaşi motiv Biserica a interzis postul de miercuri şi vineri în prima săp-tămână a 
Triodului, întrucât acesta se suprapunea cu postul armean numit „Arţivurion”, dedicat 
persoanelor sau obiectelor pierdute. 


Deci, reieşind din toate datele istorice, liturgice şi canonice, putem spune că durata 
postului a fost hotărâtă oficial abia în secolul al XII-lea, dar s-a generalizat în 
secolele XIII-XIV odată cu Tipicul Mănăstirii Sfântului Sava, care îl include în 
rân-duielile de postire, stabilind şi stricteţea acestuia. Conform acestor reguli 
tipiconale, care foarte curând au devenit valabile şi pentru mireni, în acest post se 
dezleagă la peşte numai la Praznicul Schimbării la Faţă (6 august), iar la ulei şi vin 
numai în sâmbete şi duminici, mai nou, însă, şi la multiplele sărbători cu Poleleu, 
care în trecut nu erau. 


Scurtă istorie a Prohodului Maicii Domnului 


În rânduiala ierusalimiteană a Utreniei duminicale, încă din vechime se citea sau se 
cânta Psalmul 118. De prin secolele VIII-IX, unele stihuri ale acestui psalm au fost 
secundate de anumite tropare, numite „Binecuvântările Învierii”, întrucât primul 
tropar se cânta abia după stihul 12 („Binecuvântat eşti, Doamne..”), care a rămas 
mai târziu ca singurul stih chiar şi pentru troparele următoare. Se pare că la acea 
etapă, toate stihurile intermediare erau citite şi numai cele de dinaintea troparelor 
erau cântate. * 


Rânduiala Utreniei din Sâmbăta mare (cântată în Vinerea mare seara) avea şi ea 
Psalmul 118 cu „Binecuvântările Învierii”, dar de prin sec. XIV, „Binecuvântările” 
au fost plasate la sfârşit, iar între stihurile Psalmului 118 au fost intercalate tropare 
despre îngroparea Domnului Hristos. Unui specialişti consideră că evlavia de a 
cânta prohodirea Mântuitorului a început imediat după reconstruirea complexului 
eclesial de la Mormântul Domnului sub cruciați (1130-1147). 


În cazul altor sărbători, indiferent de rangul lor: ale Mântuitorului, Născătoarei de 
Dumnezeu sau Sfinţilor, în loc de Psalmul 118 au început să fie aleşi alți psalmi, la 
care se adăugau imne de prea mărire („„megalinarii = mărimuri”), inclusiv la 
praznicul Adormirii, care de asemenea are Mărimuri (obişnuite). 


Prin sec. XV, la Ghetsimani, odată cu completarea Prohodului Mântuitorului cu 
strofe după numărul stihurilor din Psalmul 118, Mărimurile obişnuite de la 
Adormirea Maicii Domnului au fost înlocuite cu tropare asemănătoare Prohodului 
Mântuitorului şi însoţite de acelaşi Psalm 118. În sec. XVI, numărul troparelor a 
fost completat (probabil de Manuil al Corintului), imitând forma şi ideile 


4 În Athos, în duminicile când nu se cântă Polieleu (Psalmii 134 şi 135, integral), Psalmul 118 
încă este citit înainte de Binecuvântări, ca o a treia Catismă, aşa cum şi prevede Tipicul actual. 


Prohodului din Sâmbăta Mmre. În acea perioadă s-au observat anumite încercări de 
răspândire a acestui Prohodului Maicii Domnului în toată lumea ortodoxă, dar fără 
prea mult succes, întrucât melodiile erau extrem de lente (nu ca cele de acum), iar 
Tipicul nu prevederea nici o modalitate de încadrare a Prohodului în Utrenie, ci 
menţionează doar Mărimurile şi Evanghelia înainte de Canoane (nu după 
Doxologie ca în Sâmbăta mare). Tocmai de aceea, o indicație tipiconală a 
staroverilor (lipovenilor) îl introduce după cântarea a 6-a a Canonului, fără să dea 
detalii sau textul acestuia. 


Prin secolul al XVIII-lea încep contactele mai strânse ale ruşilor şi românilor cu 
Țara Sfântă, iar după 1821 şi a grecilor. Atunci în spaţiul ortodox apare ideea de a 
sluji Liturghia Sfântului Iacov (care chipurile s-a slujit neîntrerupt la Ierusalim, 
ceea ce nu este corect) şi de a imita întocmai Prohodul Maicii Domnului de la 
Ghetsimani. Cu acest prilej au fost făcute primele traduceri integrale ale 
Prohodului Maicii Domnului (1820 în română, de lon Pralea; 1845 în rusă, de M. 
Holmogorov), completându-se cu o variantă mariologică a „Binecuvântărilor”, 
care sunt şi mai recente. 


Mai mult decât atât, Sfântul Filaret Drozdov, mitropolitul Moscovei, instituie la 
„Schitul Ghetsimani” de pe lângă Lavra Sfânta Treime, probabil în anii 1845-1846, 
praznicul „Învierii şi Înălţării Maicii Domnului” în data de 17 august (a 3-a zi după 
Adormire) şi hotărăşte ca Prohodul să se cânte în ajunul datei de 17 august. 
Această nouă sărbătoare n-a apucat să fie generalizată, mai ales datorită pole- 
micilor legate de dogma mariologică a Vaticanului din 1854, dar obiceiul de a 
săvârşi Prohodul a treia zi după Adormire s-a păstrat la ruşi până astăzi. Românii şi 
grecii însă, aşa cum e obiceiul şi la Ghetsimani, îl cântă în ajunul Adormirii Maicii 
Domnului, în cadrul Privegheriu (unind Vecernia cu Utrenia), chiar dacă nu există 
nici o rânduială oficială de intercalare a acestuia în rânduiala Utreniei şi com- 
binarea lui cu Polieleul sărbătorii. 


Mai mulţi liturgişti şi dogmatişti ortodocşi importanţi consideră că toate aceste 
paralele dintre Sâmbăta mare şi Adormirea Maicii Domnului, mai ales în varianta 
lui Filaret Drozdov, sunt exagerate şi nejustificate. Slujba Adormirii Maicii 
Domnului întruneşte un conţinut imnografic mai mult decât suficient pentru prea 
slăvirea Născătoare de Dumnezeu şi a slăvitei sale treceri la Domnul şi nu mai e 
nevoie şi de Prohodul ei. În aceste condiţii, ar fi mai potrivit să rămână în cult 
numai Prohodul Domnului din Sâmbăta mare, iar sărbătoarea Adormirii Maicii 
Domnului să rămână cu rânduiala prevăzută în prezent în Minei, pe care o con- 
siderăm suficientă. 


Fiecare eveniment din viaţa Domnului nostru lisus Hristos: intrarea în Ierusalim, 
vinderea, prinderea, judecata, răstignirea, moartea, punerea în mormânt, învierea şi 
înălţarea - toate au o valoare mântuitoare pentru neamul omenesc. Tocmai de aceea 
Evangheliile descriu toate aceste evenimente cu lux de amănunte, iar Biserica le 
prăznuieşte pe fiecare în parte. 


În cazul Maicii Domnului însă, ca şi la pomenirile sfinților %5 toate evenimentele 
legate de sfârşitul lor pământesc sunt concentrate într-o singură zi. Deci în data de 
15 august Biserica pomeneşte (cu bucurie!) toate evenimentele întâmplate la 
cinstita ei adormire: venirea apostolilor, adormirea Fecioarei, înmor-mântarea, 
găsirea mormântului gol (care sunt semn al învierii şi înălțării ei la ceruri) etc. Prin 
această prăznuire comună, Biserica nu tăgăduieşte importanța şi caracterul 
extraordinar al acestor evenimente din viaţa Maicii Domnului, dar nici nu a găsit 
de cuviinţă să celebreze evenimentele separat sau să proclame careva dogme în 
legătură cu adormirea Maicii Domnului sau înălțarea ei la ceruri, pentru că de ele 
nu depinde în nici un fel mântuirea noastră şi tocmai de aceea nu se menţionează 
nici în Sfânta Scriptură. 


Dacă, de exemplu(!), Maica Domnului nu a înviat, ci trupul ei a fost ascuns, 
înseamnă că ea va învia împreună cu toți oamenii la învierea cea de obşte - şi 
aceasta nu periclitează în nici un fel mântuirea noastră. Faptul că Mântuitorul a 
înviat-o şi a înălţat-o imediat după adormire, este un lucru în plus, dar fără ele 
mântuirea neamului omenesc nu era să aibă ceva minus. ** Dar e cu totul altceva 
când ne referim la învierea şi înălțarea Domnului Hristos, fără de care mântuirea 
nimănui nu este posibilă, nici chiar a Maicii Domnului! 


Despre Maica Domnului noi spunem că este „mai cinstită decât Heruvimii şi mai 
slăvită fără de asemănare decât Serafimii”, fiind „mai prea cinstită decât toţi 
sfinţii”, dar prea cinstirea ei nu suferă nici un fel de comparaţie cu adorarea adusă 
lui Dumnezeu. Altfel spus, despre ea zicem că este mai presus de sfinţi, dar nu 
putem spune cu cât sau în ce este mai prejos decât Dumnezeu, căci „între creat şi 
necreat nu este nici o asemănare” (Sfântul Atanasie cel mare). Prin urmare, şi 
paralelele dintre Prohodul Domnului şi cel al Maicu Domnului pot fi periculoase. 


* Şi la pomenirile sfinţilor, de regulă, nu celebrăm separat prinderea, judecata, chinurile fără 
număr, tentativele de omorâre a lor, adormirea, strângerea moaştelor, diferitele minuni 
săvârşire înainte şi după moarte etc. 

“* Jată de ce Biserica Ortodoxă nu poate accepta proclamarea dogmatică a înălțării cu trupul a 
Maicii Domnului, aşa cum au făcut romano-catolicii, chiar dacă şi ortodocşii acceptă această 
tradiție creştină veche şi au pictat chiar icoane cu înălțarea Maicii Domnului la cer. 


Şi Sfântul loan Maximovici atrăgea atenţia asupra „râvnei fără cunoştinţă” de care 

au dat dovadă romano-catolicii care, vrând să dea o cinste mai mare Maicii 

Domnului, de fapt o necinstesc, pentru că Maica Domnului nu poate fi considerată 

deopotrivă cu Dumnezeu şi nici „împreună-mântuitoare” cu EI, ci doar „mij- 
Sa) 


locitoare smerită” şi „neobosită rugătoare” pentru lume, mai ales că „mult poate 
rugăciunea Maicii spre îmblânzirea Stăpânului”. 


Sursa: http://xww.teologie.net/ 


Mic dicţionar al postului Sfintei Mării 


In Postul Adormirii Maicii Domnului, denumit în popor şi „al Sfintei Mării” sau 
„Sântămăriei”, Biserica utilizează o serie de termeni specifici care de multe ori 
sunt înțeleşi superficial sau deloc. 


Basilica.ro vă propune o selecţie a celor mai utilizaţi termeni în legătură cu Maica 
Domnului şi cu această perioadă liturgică. 


1. Acatistul Adormirii Maicii Domnului 


Există două variante de Acatist al Adormirii Maicii Domnului traduse în limba 
română. Primul Acatist provine din tradiţia Bisericii Ortodoxe Ruse, iar al doilea 
Acatist (ca şi Paraclisul Adormirii Maicii Domnului) din tradiția greacă atonită. 
Cele două acatiste se citesc alternativ în perioada postului şi a praznicului 
Adormirii Maicii Domnului (1-23 august). 


Acatist, e — (gr. &K&OoToc, O - akathistos = care nu e aşezat, care stă în picioare, 
de aici buvoc, O Gk&Oorog - imnos akathistos = imne care se cântă stând în 
picioare) imne, rugăciuni de laude şi preamărire aduse Mântuitorului, Maicii 
Domnului şi altor sfinţi, prin care se cere ocrotire şi ajutor pentru cei ce se roagă. 


Acatistul Bunei Vestiri este cel mai vechi acatist. 


2. Acoperământul Maicii Domnului 


Acoperământul Maicii Domnului (| octombrie) este o sărbătoare care aminteşte 
minunea ce a avut loc în Biserica Maicii Domnului din cartierul Vlaherne (în 
Constantinopol) în secolul 9. 


Este vorba de arătarea în strălucire cerească a Sfintei Fecioare Maria către 
Sfântului Andrei cel nebun pentru Hristos, în calitatea ei de ocrotitoare şi 


mijlocitoare a creștinilor. 


3. Aer 


Sfântul Aer, Plasceniţa sau Sfântul Epitaf (din gr. Emrâprog compus din Er = „pe, 
deasupra” şi 1&ptoc = „mormânt”) este un obiect bisericesc de cult confecționat din 
pânză pe care se află reprezentată icoana Inmormântării Mântuitorului Hristos. 


Aceeaşi denumire este folosită şi pentru pânza cu reprezentarea Adormirii Maicii 
Domnului, cinstită în special la slujba Prohodului Maicii Domnului. 


4. Axion 


Axionul este un imn închinat Maicii Domnului care se cântă la Sfânta Liturghie, 
imediat după Sfințirea Darunilor. Denumirea de axion provine de la primele două 
cuvinte ale textului grecesc al cântării „Cuvine-se cu adevărat” (Axion estin - 
AElov £01Tiv). 


De Adormirea Maicii Domnului, axionul clasic este înlocuit cu imnul „Neamurile 
toate”. 


5. Bogorodişnaia 


Pravilă de rugăciune care, după Tradiţie, a fost dată de însăși Maica Domnului 
fiind cunoscută în secolul al VIII-lea, dar uitată, până când Sfântul Serafim de 
Sarov a readus-o în atenţie și a transmis-o mai departe prin intermediul ucenicilor 
săl. 


Rânduiala Bogorodișnaia presupune citirea de 150 de ori a cuvintelor adresate de 
Arhanghelul Gavriil Maicii Domnului la Buna Vestire: „Născătoare de Dumnezeu, 
Fecioară, bucură-te! Ceea ce eşti plină de har, Marie, Domnul este cu tine. Bine- 


cuvântată eşti tu între femei și binecuvântat este rodul pântecelui tău, că ai născut 
pe Mântuitorul sufletelor noastre”. 


6. Bogorodița 
Bogorodiţa este numele slavon pentru Născătoarea de Dumnezeu. 
7. Brâul Maicii Domnului 


Potrivit Tradiţiei Bisericii Ortodoxe, cinstitul brâu al Maicii Domnului a fost ţesut 
din fire de cămilă, de însăşi Fecioara Maria. După înălțarea ei cu trupul la ceruri, 
aceasta 1 l-a dăruit Sfântului apostol "Toma, celui care nu a fost prezent la înmor- 
mântare, ca semn al înălțăriui ei cu trupul la cer. 


Conform Sinaxarului zilei de 31 august, cinstitul brâu a fost mutat din Ierusalim în 
cetatea Constantinopolului în timpul anilor de domnie ai împăratului Arcadie (395- 
408), fiul lui Teodosie cel mare. Cu gândul de a proteja capitala Imperiului şi pe 
locuitorii acesteia, împăratul l-a aşezat într-un sipet pe care l-a numit „racla sfân- 


Sei 


tă . 


De atunci, racla n-a mai fost deschisă decât pe vremea împăratului bizantin Leon 
cel înțelept (886-912), cu scopul de a o vindeca pe împărăteasa Zoe, care era 
chinuită de un duh necurat. În semn de recunoştinţă, împărăteasa Zoe a brodat 
brâul cu fir de aur. 


În a doua jumătate a sec. al XII-lea, brâul a fost împărţit în fragmente, care au fost 
dăruite mai multor biserici. 


În anul 1522, în timpul unei mari epidemii de ciumă, Mănăstirea Kato Xenia a 
primit două părți ale brâului. 


8. Dezlegare 


Permisiune privitoare la consumul anumitor alimente, care nu sunt permise în 
perioada postului. Exemplu: Dezlegare la untdelemn şi vin, Dezlegare la peşte. 


9. Epitaf 


Vezi explicaţia mai sus la „Aer”. 


10. Iperdulie 


Termenul de „iperdulie” (gr. vnep5ovizeia) sau supravenerare se referă la prea 
cinstirea acordată Maicii Domnului. 


Sfânta Fecioară Maria, cea mai sfântă dintre femei, care s-a învrednicit de cinstea 
excepţională de a naşte cu trup pe Fiul lui Dumnezeu este venerată în mod deosebit 
în cultul ortodox, fiind mai mare decât toţi sfinții, „mai cionstită decât heruvimii şi 
mai mărită fără de asemănare decât serafimi!”. 


Cultul pe care îl aducem sfinților poartă în limbaj teologic denumirea de „dulie” 
(gr. Sovieio), iar lui Dumnezeu se cuvine adorare sau latrie (gr. latreia). 


11. Întrânare 


Infrânare - acţiunea de a (se) înfrâna, reținere, abţinere, cumpătare. Se referă la 
abstinenţă, faptul de a-şi impune anumite restricții, abţinere de la excese. 
12. Paraclis 


Paraclisul (gr. Ilapăkinoic) este un imn închinat Maicii Domnului sau sfinţilor, 
compus dintr-un Canon, Evanghelie, Apostol şi Laude, între care se intercalează 
ectenii. Paraclisul se citeşte sau se cântă fie ca rugăciune particulară, fie în biserică, 
ca slujbă, mai ales la vreme de întristare, dar şi ca laudă adusă lui Dumnezeu. 


În cultul ortodox există două Paraclise închinate Maicii Domnului: primul Paraclis 
compus de călugărul Teostirict în secolul nouă (unii spun Teofan) şi un al doilea 
Paraclis. 


Pe parcursul anului se cântă doar primul Paraclis închinat Maicii Domnului însă pe 
durata postului Adormirii Maicii Domnului, tipicul bisericesc spune ca primul şi al 
doilea Paraclis să fie cântate alternativ. 


13. Pocăință 

Pocăinţă - căință pentru păcatele săvârşite, regret pentru o faptă rea, o greşeală etc. 
Mărturisirea greşelilor şi făgăduinţa de a se îndrepta, pentru a căpăta iertare, 
postind şi rugându-se, recunoaşterea, de bună voie, a unei greşeli făptuite şi hotă- 


rârea de a se îndrepta. 


14. Prohodul Maicii Domnului 


Prohodul Maicii Domnului este o imitație a Prohodului Domnului nostru lisus 
Hristos din slujba Utreniei Sâmbetei celei mari, alcătuită de Manuel Corinteanul la 
începutul secolului al XVI-lea, tradusă în româneşte de Ion Pralea şi tipărită de el, 
împreună cu originalul grecesc, la Iaşi, în anul 1820, sub titlul „Urmări pe 
mormânturi”, retipărită în 1869 şi apoi în broşuri separate, cu titlul „Prodohul 
Maicii Domnului”, având textul revizuit. 


Slujba Prohodului descrie modul în care Adormirea Maicii Domnului, transformată 
în Inviere, devine o reală garanţie a propriei noastre Invieri. 


Slujba se oficiază în ajunul sărbătorii Adormirea Maicii Domnului (14 august). 

15. Pururea feciorie 

Pururea fecioria (gr. Ipartenos) se referă la însuşirea proprie persoanei Maicii 
Domnului de a fi fecioară atât înainte, cât şi după naşterea Fiului Fi, lisus Hristos. 
In Biserica Ortodoxă, prin hotărârile sinoadelor ecumenice, Fecioarei Maria 1 se 
recunosc trei însuşiri centrale. Născătoare de Dumnezeu, pururea fecioria şi 
cinstirea cea mai presus de toată creația (vezi iperdulia). 

16. Sântămăria 

Sântămaria este numele folosit în popor pentru două sărbători creştine: Sântămăria 
mică - Naşterea Maicii Domnului (8 septembrie) și Sântămăria mare - Adormirea 
Maicii Domnului (15 august). 

17. Supravenerare 

Vezi explicaţia mai sus la Iperdulie. 

18. Teotokos 

Teotokos (gr. 9eoT6kog) este numele grecesc pentru Născătoarea de Dumnezeu. 

19. Uspenia 

Uspenia (oycrnenure) este denumirea slavonă pentru „adormire”, folosită în popor 


referitor la Adormirea Maicii Domnului. Vezi mai sus şi Sântămăria. 


Sursa: http://basilica.ro 


Cuvinte la "Adormirea Maicii Domnului" 


Cuvinte la" Adormirea MaiciiDomnului" 


Cuvinte 
la 
"Adormirea MaiciiDomnului" 


Cuvinte la "Adormirea Maicii Domnului": 
https://www.academia.edu/43926346/Cuvinte la Adormirea Maicii Domnului 


https://archive.org/details/cuvinte-la-adm 


https://www.slideshare.net/steaemy 1/cuvinte-la-adormirea-maicii-domnului 

Ioan Vasiu - Cuvânt înainte 


Postul Adormirii Maicii Domnului, perioadă de evlavie deosebită față de 
Născătoarea de Dumnezeu, a reprezentat pentru noi, tinerii avrigeni, închinători 
într-o biserică ce poartă acest hram, al mutării la cer a Preacuratei Fecioare, un 
motiv de a chema pe toţi credincioşii din Avrig, de toate vârstele, la întâlniri 
duhovniceşti cu preoţi ai Protopopiatului Avrig, şi, nu numai. 


Cu ajutorul părintelui protopop Vasile Gafton, am reuşit să ne organizăm într-o 
grupare pe care am numit-o Mişcarea Ortodoxă a Tinerilor din Avrig - care, 
ulterior, s-a pus sub îndrumarea directă a părintelui protopop şi a Centrului 
Cultural- Misionar "Gheorghe Lazăr" de pe lângă Protopopiatul Avrig - în cadrul 
căreia am desfăşurat mai multe acţiuni cu caracter social, în mai mulți ani 
consecutiv, în Postul Paştilor, şi începând din anul trecut, aceste minunate şi 
deosebit de bine-venite seri duhovniceşti, în cadrul cărora, în fiecare seară după 
slujba cinstitului Paraclis al Maicii Domnului, câte un părinte din parohiile 
Protopopiatului Avrig, au adresat credincioşilor - anul acesta, mai mulți decât anul 
trecut şi, la anul, nădăjduim, şi mai mulţi - cuvinte de învățătură, cuvinte de suflet 
despre Maica Domnului. 


Deosebite au fost serile în care ne-am bucurat să avem în mijlocul nostru cinstiți 
oaspeţi, cum ar fi: P S. Andrei Făgărăşanul, episcopul-vicar al Arhiepiscopiei 
Sibiului, P. C. Pr. Conf. Dr, Constantin Necula, consilier misionar şi de imagine al 
Arhiepiscopiei Sibiului, P C. Pr. Lect. Dr. Mihai losu, vicar administrativ al 
Arhiepiscopiei Sibiului. Un moment cu totul deosebit a fost, în anul acesta, 
aducerea raclei cu Sfinte Moaşte de la Catedrala Mitropolitană din Sibiu, spre 
bucuroasă închinare credincioşilor avrigeni, la sfârşitul Tainei Sfântului Maslu, 
slujită de P S. Andrei Făgărăşanul, înconjurat de un sobor de zece preoți. 


La final, puşi în faţa momentului de împlinire a ostenelilor depuse, prin editarea 
cuvântărilor rostite în serile de dinaintea hramului bisericii noastre, aducem 
mulţumire Maicii Preacurate pentru mângâierea pe care ne-a făcut-o şi în anul 
acesta. 


De asemenea, mulțumim Înalt Prea Sfinţitului Părinte Laurenţiu, arhiepiscopul 
Sibiului şi Mitropolitul Ardealului, pentru binecuvântarea dată acestui mănunchi 
de cuvinte de suflet şi din suflet despre Maica sufletelor noastre. 


Nu în ultimul rând, mulţumim P. S. Părinte Andrei, Părintelui Protopop Vasile 
Gafton şi, preoților care s-au nevoit să fie prezenți în mijlocul credincioşilor din 
Avrig, făcându-ne tuturor bucurie, precum şi tuturor celor care ne-au stat alături, la 
strană, la curățema şi împodobirea lăcaşului de cult sau în alt mod, în această 
perioadă deosebită pentru noi toţi. 


Dumnezeu să încununeze eforturile tuturor ostenitorilor şi să le răsplătească cu har 
celor care, lăsând cele de zi cu zi, s-au adunat de la marginile Avrigului să 
prăznuiască mutarea Născătoarei de Dumnezeu, sub a cărei ocrotire şi acoperământ 
nădăjduim să ne aflăm în toate zilele vieţii noastre. 


Pr. Stoian Adrian - Sărbătorile în cinstea Maicii Domnului după calendarul 
ortodox român - Adormirea Maicii Domnului 


Il.4. Adormirea Maicii Domnului 


(H Koiunoic 7ps Osoroxov, numită în popor, mai ales în părțile Moldovei şi 
Uspenia - termenul slav, sau Sântă-Maria Mare) 


„Intru naştere fecioria ai păzit, întru adormire lumea nu o ai părăsit, de Dumnezeu 
Născătoare. Mutatu-te-ai la viaţă, fiind Maica Vieţii, şi cu rugăciunile tale izbăveşti 
din moarte sufletele noastre.” 2 


11.4.1. Istoricul sărbătorii 2% 


27 se Micul Ceaslov cu sinaxarul de peste an, op.cit., p.628. 

2% Ca şi pentru celelalte sărbători din ciclul Maicii Domnului , tradiţia liturgică şi iconografică 
s-a inspirat mult din apocrife (Pseudo-loan Teologul şi Pseudo-Meliton), corectându-le erorile 
doctrinale. Iniţial sărbătorită în ianuarie, la Ierusalim, această aniversare a fost fixată la 15 
august şi declarată obligatorie în tot Orientul de către împăratul Mauriciu (582 — 602). Ea s-a 
răspândit foarte mult, mulțumită elogiilor făcute cu această ocazie de către Părinţii şi marii 
oratori ecleziastici — Andrei Cretanul, loan Damaschinul, Gherman din Constantinopol, Teodor 
Studitul, Grigorie Palama etc.( notă luată după SYNAXAIRE (LE), Vie des saints de l'Eglise 
orthodoxe. Adaptation francaise par le hicromoine Macaire de Simonos-Petras, op.cit, 1996, 
Tome V: Juillet —Aoiit, p.415) 


După Înălțarea Domnului la cer, Sfânta Fecioară s-a predat ascezei şi 
îngenuncherilor. Săvârşea multe vindecări asupra celor bolnavi, elibera pe 
demonizaţi de duhurile necurate, făcea milostenie celor săraci şi se îngrijea de 
văduve. Sfânta Scriptură ne spune că se afla în Ierusalim stăruind în rugăciune, 
dimpreună cu Apostolii şi cu celelalte femei (Fapte 1 14). Dar dacă Sfânta 
Scriptură nu ne spune nimic mai mult despre ea după Învierea şi Înălţarea 
Domnului, vechea tradiție bisericească umple cu prisosinţă acest gol. 


În vremea Cincizecimii apostolii, umblându-se de mângâierea dumnezeiescului 
har, au mers să propovăduiască Evanghelia în multe părți ale lumii iar Fecioara, 
conform multor autori %, locuia la Sion, în casa Sfântului loan Teologul, ucenicul 
căruia îi fusese încredinţată (loan 19,26-27). Cu Născătoarea de Dumnezeu erau 
împreună şi femei de neam bun din diferite provincii: unele eliberate de duhuri 


aa a g 20 - - . 30 
necurate, altele aduse la credinţă, între care, zic unii, era şi femeia lui Pavel. 


Dar cum şi ea trebuia să guste moartea, ajungând la vârsta de 72 de ani * sau după 
unii 69 de ani ” (sau 59 *%), este trimis arhanghelul Gavriil să-i vestească slăvita 
mutare ca odinioară minunata zămishre. Arhanghelul a venit cu ramură de palmier 
care era semnul biruinţei. După convorbirea cu îngerul, Preabinecuvântata Maria s- 
a dus plină de bucurie în Muntele Măslinilor ca să aducă Domnului în linişte, 
mulțumirea şi cererile ei pentru sine şi pentru lumea întreagă. După rugăciune l-a 
înştiinţat pe loan şi pe celelalte fecioare ce se aflau acolo de vestea primită de la 
înger privind mutarea ei la cer. Apoi şi-a împodobit casa ca pe o cămară de nuntă 
ca să-l primească pe Mirele Cel nemuritor. 


Când au auzit acestea, cei care erau împreună cu Fecioara Maria au început a 
plânge şi a se tângui dar Maica Domnului le-a spus să nu facă din mutarea ei 
pricină de doliu ci să se umple de bucurie că aceasta este pentru bucuria veşnică şi 
harul şi mila Domnului să fie cu toţi pururea. 


” Ibidem, p.419. 

“0 Epifanie Monahul, Simeon Metafiastul, Maxim Mărturisitorul Trei Vieţi bizantine ale Maicii 
Domnului, op.cit.,„pp. 22-23. 

* Ibidem, p.25. 

“2 Ibidem, p.259. 

i După unii scriitori, se presupune că acest eveniment avu loc cam la 11 ani după Învierea lui 
Hristos, Sfânta Maria fiind în vârstă de 59 de ani, vezi SYNAXAIRE (LE), Vie des saints de 
l'Eglise orthodoxe, op.cit., p.418. 


Înainte de trecerea ei din această viaţă, sfinţii ucenici şi apostoli au ajuns în chip 
minunat în faţa casei Preasfintei Fecioare Născătoare de Dumnezeu. Nu erau 
numai cei doisprezece, ci şi mulți alţii din numeroşii lor ucenici aleşi şi făcuţi 
vrednici de cinstea apostoliei, cum ne spune marele Dionisie Areopagitul. Iar 
Fericita şi Preasfânta i-a binecuvântat şi i-a înştiinţat de plecarea ei din această 
lume. 


Şi s-a întâmplat apoi măreaţa şi minunata venire a lui Hristos şi împreună cu El au 
venit oştirile nenumărate ale îngerilor şi arhanghelilor, căci unde va fi împăratul 
acolo ÎL vor însoţi şi oştirile. Şi Preasfânta Maică şi-a încredinţat fericitul şi curatul 
ei suflet, Domnului. 


Apostolii au scos sicriul pe care era culcat trupul sfintei Născătoare. L-au cinstit cu 
laude şi cu cântări, l-au sărutat cu frică şi cutremur, şi-au arătat nu numai credinţa 
şi dragostea lor, dar erau siguri că dobândesc har şi mare folos dacă fapta urma 
credinţei. Apoi apostolii l-au îndemnat pe fericitul Petru să rostească rugăciunea 
îmbălsămării. Petru a ascultat cuvintele lor, s-a rugat, după care au înfăşat şi au uns 
trupul ce a cuprins pe Cel Necuprins, pe Împăratul şi Ziditorul celor văzute şi 
nevăzute." 


Apostolii au ridicat pe umeri sicriul cinstit şi au plecat în Ghetsimani, cum le 
fusese poruncit mai înainte de Preasfânta Născătoare de Dumnezeu, între 
mormintele părinţilor ei. ” 


Atunci potrivnicul şi vrăjmaşul adevărului n-a putut să nu-şi mai arate încă o dată 
neobrăzarea. A îmboldit pe evrei la invidie şi atac, căci atunci când au văzut 
slăvitul convoi al cinstitei Maici a lui Hristos şi numărul sfinților apostoli şi al 
credincioşilor care îl urmau, şi nenumăratele minuni ce aveau loc prin harul Sfintei 
Împărătese şi au auzit glasul laudelor, dumnezeieşti de frumoase, s-au adunat la 
luptă ca să strice câmpia armonioasă şi împodobită a apostolilor şi credincioşilor şi 
cu strigăte necuviincioase s-au pornit să împrăştie adunarea dumnezeiască. 


Unul dintre necredincioşi a îndrăznit să se apropie pentru a apuca sicriul şi a-l da 
Jos. Dar de îndată a văzut dreapta răsplătire a faptelor sale, căci în clipa în care 
mâinile sale atingeau sicriul sfânt, amândouă i-au fost tăiate de la coate fiindcă a 


* Ibidem, p.178-180. 


35 Pr. Matei Pîslaru, Sărbătoarea „Adormirea Maicii Domnului, vechimea ei şi locul unde se 
află mormântul Sfintei Fecioare Maria”, în rev. „GB(Glasul Bisericii) ” nr.7-8/1960, pp. 585- 


596. 


îndrăznit să se apropie de ceea ce nu era vrednic să urmărească măcar cu ochii. 
Plâns şi deznădejde au căzut asupra lui ca şi asupra celorlalți iudei ce se adunaseră 
împreună cu el, căci mâna îngerului furios se pornise asupra lor cu furie şi cu 
indignare. Văzându-se lovit după fapta sa şi numărându-se împreună cu atacatorii 
şi hulitorii lui Dumnezeu, s-a ruşinat, a cugetat şi şi-a schimbat disprețul său în 
credinţă iar mărturiile mincinoase şi hulele sale în căinţă şi în rugăciune. Nu mai 
avea mâini ca să le înalțe la rugăciune, ci cu lacrimi arzătoare şi cu glas îndurerat 
chema pe Fecioara sfântă şi cerea milostivirea ei. Fericitul Petru i-a aşezat mâinile 
tăiate la locul lor şi de îndată, prin harul lui Hristos, mâinile tăiate s-au lipit din nou 
de trupul lor şi din clipa aceea omul acela a crezut în Hristos şi s-a alăturat 
numărului credincioşilor. 


Și aşa, cu slavă încă mai strălucitoare apostolii au luat din nou pe umerii lor sicriul 
Sfintei Impărătese ducându-l la locul de îngropare. Toţi apostolu i-au însărcinat pe 
Petru şi pe Pavel să pună în mormânt sfântul trup. 


Apoi au mai rămas acolo timp de trei zile, rugăciunile lor fiind mereu însoţite de 
imnurile îngerilor. 


Sfântul Maxim mărturisitorul ne spune că „martori vrednici de crezare ne-au 
înştiinţat că unul dintre apostoli, Toma, la moartea Împărătesei nu a luat parte ci a 
ajuns a treia zi de la înmormântare. Acesta i-a rugat pe fericiţii apostoli să deschidă 
mormântul ca să vadă trupul slăvit al Preasfintei Născătoare de Dumnezeu.” * Iar 
când l-au deschis n-au mai găsit trupul slăvit al sfintei maici a lui Hristos, căci 
fusese mutat în nestricăciunea cea veşnică. 


Conform apocrifei lui Pseudo-loan, trupul sfintei Fecioare fusese întâi trecut în 
Paradis, lângă arborele vieţii, iar acolo Arhanghelul Mihail venise ca să-i aducă din 
nou sufletul. Sfinţii Părinţi însă au refuzat să cerceteze sau să dogmatizeze această 


“* Epifanie Monahul, Simeon Metafirastul, Maxim Mărturisitorul Trei Vieţi bizantine ale Maicii 
Domnului, 

op.cit., pp.187-193. 

Se povesteşte că la întoarcerea de la înmormântare, Apostolii s-au adunat pentru o masă 
frățească şi că în locul lui Hristos au aşezat o bucată de pâine în formă de triunghi. Dar în 
momentul când au ridicat-o invocând numele lui Hristos, cum le era obiceiul, auziră, din înaltul 
cerului, pe Prea-Sfânta spunând: „Bucuraţi-vă, căci sunt cu voi până la sfârşitul veacurilor!” 
Bucuroşi, Apostolii strigară atunci într-un glas: “Prea Sfântă Maică a lui Dumnezeu, salvează- 
ne!” Aceasta este originea serviciului Ridicării Panaghiei, oficiat în mănăstiri la ieşirea de la 
masă în zilele de sărbătoare; notă luată după SYNAXAIRE (LE), Vie des saints de l'Eglise 
orthodoxe, op.cit.,p.421. 


chestiune, care rămâne un motiv de pietate al Bisericii şi nu de definiții teologice. 
Ei au preferat să contemple, în acest mister al mutării la cer a Maicu lui 
Dumnezeu, realizarea lucrării Mântuitorului prin co-învierea şi co-glorificarea 
sfintei Fecioare, păstrând totuşi termenul de înviere pentru Mântuitor. Termenul de 
Ridicare (Assumptio), recent adoptat ca dogmă de către Biserica Romano-Catolică 
(1950), ca şi corolar al Imaculatei Concepții, adică naşterea ei în afara păcatului 
originar (strămoşesc) dogmă eretică emisă în anul 1854, lasă să se înţeleagă în mod 
vag că Maica Domnului, fiind scutită de moştenirea lui Adam (păcatul originar şi 
consecinţa lui, moartea), nu ar fi murit, ci ar fi fost direct ridicată, trup şi suflet, la 


cer. 


Adormirea Maicii Domnului a fost o moarte naturală şi reală. Cea care era <<plină 
de har>> şi <<curăţită de Sfântul Duh>> nu era nemuritoare. În virtutea integrității 
sale perfecte, ea nu avea nici o urmă sau pată de păcat în fiinţa sa, dar totuşi fiinţa 
sa rămâne totuşi mărginită. Această fiinţă materială a sa moare adevărat, aşa cum a 
murit, cu adevărat, Însuşi Domnul nostru lisus Hristos, după natura sa omenească, 
luată în întregime din Maria. Maria, totuşi, nu moare din aceleaşi condiţii 
determinante, datorită cărora mor toţi oamenii. Ea, neavând păcat, nu a suferit nici 
de boală, care este o urmare a păcatului şi deci nu a fost supusă, în acelaşi grad cu 
oamenii, nici ascuţişului morţii. Moartea sa, de aceea, poate fi mai luminos redată 
prin „adormire”. Ea adoarme „din dragoste serafică şi din topitorul ei dor fierbinte” 
după mult iubitul ei Fiu. 


Despre moartea sa, Sfântul loan Damaschin spune : „fără dureri a fost naşterea sa 
şi fără dureri a fost şi trecerea sa. Ea în care acul morţii, păcatul, a fost omorât, este 
începutul vieţii de mai bine”. Trupul său, fără boală şi fără pata păcatului, nu putea 
fi supus putreziciunii. Ar fi fost o victorie nemeritată, ce ar fi obținut-o forțele 
distrugătoare ale răului, asupra acestui trup imaculat şi neprihănit. Dumnezeu, Fiul 
său, nu lasă acest trup, din care a luat carne şi sânge, părăsirii şi uităru. EI îl prea 
măreşte, a treia zi, înălțându-l la EI, în ceruri. 


*5 Ibidem. (despre cele două curente „dormiţionist” şi „asumpţionist” vezi şi în prezentarea 
diac. loan 1. Ică jr. în cartea Epifanie Monahul, Simeon Metafrastul, Maxim Mărturisitorul Trei 
Vieţi bizantine ale Maicii Domnului, op.cit. pp.271-274 ). Sau într-o celebră lucrare tot sub 
îngrijirea diac. loan 1. Ică jr, Maica Domnului în teologia secolului XX şi în spiritualitatea 
isihastă a secolului XIV : Grigorie Palama, Nicolae Cabasila, Teofan al Niceei, editura Deisis, 
Sibiu, 2008, op.cit, autorul oferă, pe mai multe pagini, un amplu studiu dogmei romano-catolice 
a imaculatei concepţii; pp. 28-118. Este o lucrare deosebit de valoroasă în care se prezintă şi 
autorul traduce şi alte subiecte referitoare la Maica Domnului. 


Aceasta este adevărata credinţă ortodoxă, cu privire la Adormirea Maicii 
Domnului, nu cea romano- catolică, care, depăşind proporțiile, dă puteri 
dumnezeieşti Preasfintei Maici, în urma cărora ea singură, nu prin harul lui 
Dumnezeu, s-ar fi înălţat la ceruri.” 


Maria, fiică a lui Adam, dar devenită cu adevărat Maica lui Dumnezeu şi Maică a 
Vieţii, născându-L pe Cel care este Viaţa, a trecut deci prin moarte. Dar moartea ei 
nu are nimic dezonorant, căci, învinsă de Hristos, care 1 s-a supus de bună voie, 
pentru mântuirea noastră, condamnarea lui Adam a devenit moarte întremătoare ( 
vindecătoare) şi principiul unei noi existenţe. 


lar mormântul de la Ghetsimani, ca şi mormântul lui lisus, apare ca o cameră 
nupţială, unde se desfăşoară nunta integrităţii. 


Se cuvenea ca, asemenea lui Hristos-Mântuitorul, Preasfânta Fecioară să treacă 
prin toate căile prin care a trecut şi Hristos care a pătimit acestea pentru a răspândi 
sfinţenia în natura noastră. După ce l-a urmat în Patimi şi 1-a văzut Învierea, Maica 
Domnului a trecut deci şi prin experienţa morţii. După despărţirea de trup, sufletul 
său foarte pur se uni cu Lumina divină, iar trupul său, rămas puţin timp în pământ, 
reînvie curând, prin Harul Hristosului reînviat. Acest „trup spiritual” fu primit la 
cer ca tabernacolul Dumnezeului-Om, ca tronul lui Dumnezeu. Este partea cea mai 
eminentă a Trupului lui Hristos, şi a fost adesea asimilat de către sfinți Părinţi cu 
însăşi Biserica, locuinţa lui Dumnezeu printre oameni, baza stării noastre viitoare 
ŞI sursa îndumnezeirii noastre. 


Prin inima foarte pură a Mariei, Maica lui Dumnezeu, Împărăţia Cerurilor ni s-a 
deschis, de aceea mutarea sa la cer este motiv de bucurie pentru toți credincioşii 
care au primit astfel garanția că, prin persoana ei, toată natura umană, devenită 
purtătoare de Hristos, este chemată să sălăşluiască în Dumnezeu." 


11.4.2. Vechimea şi însemnătatea sărbătorii 
Având în vedere că, de regulă, Biserica a însemnat în calendarul ei şi a sărbătorit 


zilele morţii sfinților, cea mai veche sărbătoare a Maicii Domnului ar trebui să fie 
cea a Adormirii ei; ştiri documentare despre existența acestei sărbători nu avem 


” Preot Prof. Petru Rezuş, Mariologia ortodoxă, în rev. „Ortodoxia ” (Ort.), nr. 4 / 1950, pp. 
332-993. 
“0 SYNAXAIRE (LE) Vie de saints de L'Eglise orthodoxe, op.cit., pp.421-422. 


însă decât din secolul al V-lea înainte. Astfel, în Siria exista sigur în secolul al V- 
lea. Locul ei de orgine este probabil Ierusalimul, căci în vechile sinaxare georgiene 
ziua de 15 august reprezenta sărbătoarea aniversării anuale a sfințirii unei biserici a 
Maicii Domnului, zidită în secolul al V-lea de Ikelia Romana, între Ierusalim şi 
Betleem, aproape de locul unde era mormântul Rachelei şi unde, după tradiţie, 
Sfânta Fecioară a făcut un popas cu puţin înainte de Naşterea Mântuitorului." 


În secolul al VI-lea, sărbătoarea este menţionată şi în Apus, pentru prima dată de 
Sfântul Grigore, episcopul de Tours (7593 sau 594), dar acolo Adormirea se serba 
la 18 ianuarie, iar în unele părți la 15 ianuarie. 


Se pare că generalizarea sărbătorii în Răsărit se datorează împăratului bizantin 
Mauriciu (582-603), care a rezidit biserica Maicii Domnului din Ghetsimani şi care 
a fixat definitiv data sărbătorii la 15 august. În Apus, sărbătoarea a fost 
generalizată puţin mai târziu, de către Papa Teodor I (642-649), care era de origine 
ierusalimiteană şi care a impus data de 15 august, ca în Răsărit. Numai creştinii din 
Galia şi copţii egipteni sărbătoresc Adormirea la vechea dată, de 18 ianuarie.” 


Istoricul Nichifor Calist spune că această sărbătoare este foarte veche. Tradiţia 
bisericească şi cântările ce îmbracă şi împodobesc această sărbătoare ne duc până 
la timpurile apostolice (svetilna, luminânda Adormirii). Prima ştire sigură despre 
sărbătoarea Adormirii Maicii Domnului o aflăm în panegiricul monahului Teodor, 
ținut la 530 în memoria sfântului Teodosie, trecut la cele veşnice în anul 529. 
Acolo se povesteşte că în mănăstirile palestiniene, în fiecare an este sărbătorită cu 
deosebită cinste o zi de pomenire a Sfintei Fecioare (OgoTOkovuvnun), în care zi 
toţi fraţii de mănăstire se adună la un loc. În această zi se pare că se prăznuia 
Adormirea Maicii Domnului. Împăratul Mauriciu din Bizanţ (582-602), după 
mărturisirea istoricului bisericesc Nichifor Calist, a oficializat-o şi a fixat ca dată 
pentru prăznuirea ei, ziua de 15 august, drept mulțumită că în acea zi biruise pe 
perşi în 582.% 


În privinţa mormântului Sfintei Fecioare, ni se spune că descoperirea lui a fost 
făcută într anii 390-451. In nişte scrieri din anii 520-530 găsim între altele: „Acolo 


*! Pr. Prof. Dr. Ene Branişte, Liturgica Generală, op.cit., p.190. 

“2 Ibidem. 

“ Magistrand C. Pârvu, Temeiurile Ortodoxe ale Cultului Maicii Domnului, op.cit. în rev. 
„ST”, nr. 3-4/1954, pp.210-211. 


este valea Iosafat; acolo a vândut Iuda pe Domnul. Și acolo este o biserică a Sfintei 


Maria, Maica Domnului, şi acolo este mormântul €i”.* 


Fericitul părintele nostru Maxim filosoful şi mărturisitorul (580-662) a scris „Cânt 
şi prea mărire, slavă şi laudă a Preasfintei Împărătese, Preacuratei şi 
Preabinecuvântatei Născătoare de Dumnezeu şi Pururea - Fecioară Maria şi 
însemnare cu privire la viaţa sa neprihănită şi fericită de la naştere şi până la 
moarte ”, oferind multe detalii în ceea ce priveşte şi adormirea ei. Originalul grec 
s-a pierdut. Acces la această lucrare avem numai prin traducerea georgiană 
realizată spre anul 980 de monahul Eftimie Ivireanul (1028). Textul lucrării a fost 
recent editat şi tradus în franceză de eruditul iezuit Jean- Michel van Esbroeck.” 


La începutul veacului VII, Sfântul Modest a ocupat scaunul patriarhal din 
Ierusalim din 631 până în 634 când a murit. De la el avem o lungă cuvântare 
panegirică << Despre adormirea PreaSfintei noastre de Dumnezeu Născătoare şi 
pururea Fecioarei Maria>>, cea mai veche predică ce ni s-a păstrat asupra acestei 
teme. 


La finele veacului al VII -lea şi începutul celui de al VIII-lea un alt mare ierarh, 
predicator şi autor de cântări bisericeşti, Andrei Cretanul, numit şi leru- 
salimiteanul, pentru că înainte de a fi episcop în Creta fusese multă vreme monah 
în lerusalim, şi avusese deci prilejul să cunoască la faţa locului tradiţia Bisericii de 
acolo despre Sfânta Fecioară Maria, ne-a lăsat între altele, trei cuvântări, pe care 
le-a ţinut în aceeaşi zi, la şi despre Adormirea Maicii Domnului. El este primul 
care face acest lucru, pe cât ne este cunoscut, iar după el, pare a fi devenit obicei ca 
la 15 august, când se serba cu multă solemnitate Adormirea Maicii Domnului, să se 
țină în aceeaşi zi câte trei cuvântări asupra aceluiaşi subiect. 


Sfântul loan Damaschin, ultimul dintre sfinții părinți ai Bisericii Ortodoxe din 
perioada patristică, a ţinut şi el cele trei cuvântări obişnuite atunci la Adormirea 
Preasfintei Născătoarei de Dumnezeu şi pururea Fecioarei Maria.“ Sfântul Ioan 
Damaschin a scris şi canoane la Adormirea Maicii Domnului. 


E) 


* Pr. Matei Pislaru, Sărbătoarea „Adormirea Maicii Domnului” 
află mormântul Sfintei Fecioare Maria, op.cit., p.589. 

” Această lucrare este considerată cea mai veche Viaţă a Maicii Domnului, vezi cartea Epifanie 
Monahul, Simeon Metafrastul, Maxim Mărturisitorul Trei Vieţi bizantine ale Maicii Domnului, 
op.cit., p.276. 

“2 Ibidem, pp. 590 - 592, şi următoarele. 


, vechimea ei şi locul unde se 


Sfântul Cosma Melodul, trăitor în prima jumătate a secolului VIII, scrie şi el canon 
la Adormirea Maicii Domnului.” 


De la o vreme, în unele părţi ale ortodoxiei, slujba Adormirii Maicii Domnului a 
fost amplificată cu o nouă formă de pietate faţă de Sfânta Fecioară, menită să 
accentueze cultul de supravenerare, şi anume Prohodul Maicii Domnului, care este 
o imitație a Prohodului Domnului nostru lisus Hristos din slujba Utreniei Sâmbetei 
Mari. Generalizată mai ales la bisericile ruseşti, această slujbă a trecut şi la unele 
biserici româneşti ortodoxe (mai ales în mănăstiri), fiind încadrată în slujba 
Privegherii Adormirii Maicii Domnului, care se săvârşeşte în ajunul Praznicului, 
după Vecernia Mare sau în cadrul Utreniei. ( despre acest prohod, se pot citi detalii 
în nota 12 de la pagina Il.) 


11.4.3. Tradiţii şi obiceiuri în legătură cu această sărbătoare 


Trecerea de la vară la toamnă păstrează în Calendarul popular amintirea unui 
străvechi început de an, marcat de moartea şi renaşterea Zeiţei Muma, peste care 
părinții Bisericii creştine au suprapus moartea (Adormirea) şi naşterea Fecioarei 
Maria. Inversând evenimentele care deschid şi închid viaţa sfintei, mai întâi 
moartea (15 august) şi apoi naşterea (8 septembrie), Biserica creştină a preluat, de 
fapt, modelul preistoric: moare mai intâi reprezentarea mitică ajunsă la vârsta 
senectuţii, în cazul de faţă Sântamania Mare, şi apoi se naşte Sântamaria Mică. 


Românii întâmpină cu mai mare bucurie celebrarea morţii, Sântamaria Mare (15 
august), nu a naşterii, Sântamaria Mică (8 septembrie). 


Fecioara Maria este identificată în Panteonul românesc în mai multe ipostaze: 
Sântamaria Mare (15 august), Santamaria Mică (8 septembrie) şi cu sinonimele 
Maicii (Precesta Mare si Precesta Mică). 


Importanţa calendaristică a Sântamariei Mari este subliniată de postul de două 
săptămâni care o prefaţează (1-14 august) %, de pelerinajele organizate la 


* Magistrand C. Pârvu, Temeiurile Ortodoxe ale Cultului Maicii Domnului, op.cit., p.212. 

*5 O formă de manifestare a cultului Maicii Domnului, este aceea de a ține post. Sinodul din 
Constantinopol, ţinut în anul 1166, sub patriarhul Luca Chrisoverghi, hotări pentru toată 
creştinătatea ortodoxă să fie ţinut postul în cinstea Adormirii Maicii Domnului, de la 1 până la 
15 august. Aceasta în amintirea zilelor de ajunare pe care le-a ţinut Sfânta Fecioară înainte de 
adormirea sa. Postul s-a ţinut şi mai înainte de această dată după cum relatează Leon cel mare, 
episcopul Romei. (după  Magistrand C. Pârvu, Temeiurile Ortodoxe ale Cultului Maicii 


mănăstirile cu acelaşi hram, de deschiderea unui important sezon de nunţi (16 
august - 14 noiembrie), de începerea târgurilor şi iarmaroacelor de toamnă, de 
praznicele de pomenire a morților şi pomenile date pentru cei în viaţă. 


Perioada dintre cele două Sântămării, numită Între Sântămării, se consideră timp 
optim pentru semănăturile de toamnă, "campanie de semănat" determinată de 
bătrâni prin observarea, începând cu noaptea de Sânziene 23 / 24 iunie, evoluţiei pe 
cer a consțelației Găinuşei. Acum se incheia văratul oilor la munte (La Sântămăria 
Mare / Tulesc oile la vale!), se interzice scăldatul în apa râurilor spurcată de cerb şi 
dormitul pe prispă sau în târnaţul casei, în sudul ţării se angajau pandarii (paznicii) 
la vii şi se luau măsuri de protecție magică a podgoriilor împotriva păsărilor, 
spunându-se că se „leagă” ciocul păsărilor pentru a nu mai putea strica boabele de 
struguri, se "băteau" (culegeau) nucii. 


Sântămăria Mare este cea mai indrăgită divinitate feminină a Panteonului 
românesc ”, invocată şi astăzi de fete pentru grăbirea căsătoriei, de femei pentru 
uşurarea naşterii, de păgubiţi pentru prinderea hoților, de descântătoare pentru 
vindecarea bolilor, etc. Ea are trăsăturile Născătoarei, a Marii Zeiţe neolitice, 
invocată în momentele de grea cumpănă ale omului. În basme ajută eroinele să iasă 
din impas, dar le pedepseşte cu asprime când îi încalcă ordinele, vindecă boli grele, 
redă vederea fucei orbite de mama vitregă, înzestrează fecioara vrednică şi 
ascultătoare şi o căsătoreşte cu fiul de împărat, etc. 


In unele tradiții Maica Domnului, adesea identificată cu astrul nopţii, Luna sau cu 
Pământul, se roagă de Dumnezeu să nu prăpădească lumea, să nu izgonească 
vânturile cu avantajele care le aduc acestea oamenilor. 


Cele două Sântămării încadrează calendaristic Anul Nou Biblic (1 septembrie), 
Facerea lumii (anul 5508 î.Hr.). Multe din trăsăturile specifice Anului Nou Biblic 
şi ale mitului creației paterne a Lumii au fost preluate de Sântămăriile româneşti, 
purtătoare ale mitului creaţiei materne a Lumii.” 


In această zi este celebrată şi Ziua Marinei, deoarece Maica Domnului este 
patroana marinarilor. Se fac serbări la malul mării (Constanţa), dar şi în oraşele 
dunărene. De asemenea, se oferă ofrandă din noua poamă. In părțile Moldovei 


Domnului, op.cit., pp.216-217; vezi şi Postul Adormirii Maicii Domnului în Pr. Prof. Dr. Ene 
Branişte, Liturgica Generală, op.cit., pp.260-261. 

* la greci Sântămăria Mare este sărbătoare legală; din 2008 şi la noi. 

* Ion Ghinoiu, Adormirea Maicii Domnului - obiceiuri şi superstiții , Maica Domnului în 
Calendarul popular, după http://www.crestinortodox.ro 


Sfânta Mania Mare (15 august) este considerată "a morților” fund pomeniţi toţi cei 
ce au numele pornind de la cel al Preacuratei şi doar la Sfânta Maria Mică (8 
septembrie) sunt sărbătoriţi cei care poartă acest nume; Sărbătoarea Sfintei Marii 
este şi ea un hotar: acum se adună ultimele plante de leac, putem afla cum va fi 
toamna ce se apropie. La Sfânta Marie Mare se culeg flori şi se pun la icoana 
Preacuratei considerându-se că, apoi sunt bune de leac. 


Sărbătoarea Adormirii Maicii Domnului încheie un ciclu, redeschis de cea a 
Naşterii Maicii Domnului (8 septembrie). Dintr-o sămânță, aparent moartă, se va 
naşte un nou spic de grâu plin cu boabe, pentru a adeveri că din moarte va fi 
Ata pie 

înviere. 


” Tradiţii şi obiceiuri de Adormirea Maicii Domnului, în http://www.jurnalulbtd.ro/articol- 
Traditii-si-obiceiuri-de--Adormirea-Maicii- Domnului 12-945.html 


leromonah Eftimie Athonitul - Maica Domnului răsplăteşte mila arătată celor 
adormiţi 


O soră medicală de la un spital din Atena i-a povestit părintelui Simeon Aghioritul, 
care locuieşte la Kaliagra (Sfântul Munte), următoarele: 


- Aveam scleroză în plăci şi mă aflam în pragul paraliziei. Medicii mi-au dat o lună 
de zile concediu. Intr-o noapte, în timp ce zăceam la pat, o văd aievea pe Maica 
Domnului care îmi spune: „Ridică-te, de acum eşti sănătoasă!”. 


M-am ridicat şi a doua zi am mers la spital. Când m-au văzut medicii, au rămas 
uluiţi. M-au consultat şi m-au găsit sănătoasă. 


Atunci părintele Simeon a întrebat-o unde lucrează. 
- Lucrez la morgă, a răspuns ea. Cei morţi sunt aduşi acolo şi aruncaţi fără nici un 


respect. Eu îi iau, îi spăl, îi îmbrac şi îi îngrijesc cu multă dragoste, ca pe rudele 
mele. 


- Pentru aceasta Maica Domnului te-a vindecat. În Vechiul Testament, Tobit, 
atunci când găsea un mort, îl îmbrăca şi-l îngropa. De aceea Arhanghelul Rafail i-a 
spus „te ocrotesc”. 


- Și eu simt o ocrotire, a răspuns ea plângând. 


(leromonah Eftimie Athonitul, Asceţi în lume, volumul I, traducere din limba 
greacă de leroschimonah Ştefan Nuţescu, Schitul Lacu din Sfântul Munte 
Athos, Editura Evanghelismos, Bucureşti, 2009, pp. 347-348) 


Stareţa Macrina Vassopoulos: “Maica Domnului vrea să-i vorbim, să-i 
spunem una şi alta... Şi Hristos vrea să strigăm la EI, vrea să-L chemăm. EI 
este Cel iubit şi vrea ca toată dragostea noastră să I-o dăm Lui” 


14 mai 1985 


Avem dispoziţie să facem rugăciune, însă nepăsarea nu ne lasă să înaintăm. Când 
avem trezvie, aşa cum spune „minte deşteptată, cuget curat, inima trează“, mintea 
va alerga repede, nu va trândăvi, ci va alerga la Dumnezeu şi-L va adora pe Hri- 
stos. Pentru că Hristos este „gelos”, nu vrea să iubim alt lucru, ci vrea să-L iubim 
foarte mult, să-L adorăm numai pe El. Mintea să nu ne fie nici la familia noastră, 
nici la alte lucruri care ne tulbură, ci numai la Dumnezeu. 


Samarineanca a avut dispoziţie bună şi pentru aceasta s-a învrednicit să-L vadă pe 
Hristos. Avea dispoziţie, dar nu aflase om ca s-o povăţuiască. Şi L-a aflat pe Insu- 
şi Hristos, care a aşteptat-o la fântână şi i-a făgăduit că-i va da apa cea vie şi cele- 
lalte. 


Rugăciunea noastră să nu fie căldicică, să nu fie moleşită. Să facem ceea ce vrea 
Dumnezeu. A sosit, de pildă, vremea să ne facem rugăciunea? Ne vom face rugă- 
ciunea. A sosit ceasul să ne liniştim? Ne vom linişti. A sosit vremea să facem voia 
lui Dumnezeu, lucrarea duhovnicească? Vom face lucrarea. Pentru că lucrarea du- 
hovnicească este legată cu rugăciunea ca două verigi unite, după care vine bucuria 


în sufletul nostru şi vedem o lumină cerească. Apoi vine trezvia şi ne vedem pe noi 
înşine şi nu mai căutăm în dreapta şi în stânga, ca să vedem cine este de vină, cine 
nu este de vină sau ce face. Nimic nu mai vedem, ci numai pe noi înşine. Căutăm 
cum să-l mulțumim lui Dumnezeu, ce cuvinte să-l spunem. Hristos vrea să-l vor- 
bim, nu să-l spunem un „Doamne lisuse Hristoase, miluieşte-mă” sec; vrea să-l 
vorbim ca să ne mântuiască. 

O fată mi-a telefonat alaltăieri şi mi-a spus că anul trecut a fost țintuită la pat. Nici 
măcar nu se putea răsuci câtuşi de puţin într-o parte sau în cealaltă. Avusese o co- 
moţie cerebrală şi paralizase, însă mintea ei era limpede. Nu lăsa rugăciunea nici o 
clipă, ci spunea mereu: „Doamne lisuse Hristoase, miluieşte-mă“, „Preasfântă 
Născătoare de Dumnezeu, ajută-mă“. 


Într-o zi i s-a arătat Maica Domnului în mare strălucire. Era atât de frumoasă, avea 
o înfăţişare atât de minunată, încât nimeni nu şi-o poate închipui. În urma ei venea 
o ceată de îngeri, iar în mâini avea un acoperământ cu care acoperea toată lumea. 
S-a apropiat de bolnavă şi a întrebat-o: 


- Ce vrei să-ţi fac? 


- Vreau să mă întorc de pe o parte pe alta, căci spatele mi-a obosit. Sunt paralizată. 
Vreau să mă mântuiesc. Vreau mântuirea mea. 


- Ți le voi da pe acestea, i-a spus Maica Domnului, dar vreau să faci ceea ce-ţi voi 
spune. Vreau să mă chemi. 


Aşadar, Maica Domnului vrea să-i vorbim, să-i spunem una şi alta. 
„Vreau să mă chemi, i-a spus, şi-ţi voi împlini cele cerute”. 


Camera ei a fost inundată de mireasmă şi s-a revărsat o lumină atât de puternică, 
încât i-a luminat şi fata. Mult har dobândise. Apoi a început să se răsucească pe o 
parte şi pe cealaltă. 


Şi Hristos vrea să strigăm la EI, vrea să-L chemăm. El este Cel iubit şi vrea ca toată 
dragostea noastră să l-o dăm Lui. Şi atunci va veni să ne îmbrace cu cea mai fru- 
moasă îmbrăcăminte. Însuşi Mirele ceresc te va îmbrăca. Îţi va pune sandalele, te 
va îmbrăţişa şi-ţi va spune: „Vino, fiica mea, să te încalț cu aceste frumoase san- 
dale! Vino să te îmbrac cu veşmântul nestricăciunii!”. 


ŞI-L vezi acum pe Hristos cum vine în chip gânditor şi te îmbracă aşa cu acea fru- 
moasă îmbrăcăminte. Şi te îmbracă EI Însuşi. Se pleacă Dumnezeu şi-ţi pune san- 
dalele. Se pogoară Dumnezeu şi-ţi pune diadema împărătească de aur pe cap şi-ţi 
spune: „Aceasta îţi aparţine. Şi-ţi voi şi da altele, mult mai multe, dacă Mă vei iubi 
mult şi Mă vei adora”. 


Aţi văzut atunci când duhovnicul ne arată puţină dragoste, câtă schimbare simţim 
înlăuntrul nostru, ce unire duhovnicească... Tot astfel şi Mirele Hristos dăruieşte 
această unire miresei Sale. După care nu ne va mai încape locul. 


De aceea Sfinţii părinţi spuneau: „încetează, Doamne, valurile harului Tău!“ pen- 
tru că nu puteau suporta această dulceaţă, mierea harului, mireasma lui, dumne- 
zeiasca fericire şi strălucire, lumina necreată. 


Dacă omul se află neîncetat în rugăciune, vede o lumină înlăuntrul sufletului său, o 
strălucire, o măreție; îi curg lacrimi din belşug care sunt atât de dulci, încât nu 
există ceva pământesc cu care să se compare, şi simte o saturare pe care nu o poate 
înţelege mintea sa“. 


' EL. = 

în O inimă 
Stareţa Macrina Vassopoulos 


(din: Stareţa Macrina Vassopoulos, “Cuvinte din inimă”, Editura Evanghe- 
lismos, 2015) 


Un înger zugrăveşte icoana Adormirii Maicii Domnului în locul cuviosului 
Alipie 

Un drept-credincios i-a dat, Cuviosului Părinte Alipie ca să zugrăvească o Icoană, 
Adormirea Preasfintei Născătoarei de Dumnezeu, rugându-l ca s-o termine de 
praznicul Adormirii. 


După câteva zile Cuviosul îmbolnăvindu-se şi apropiindu-se de sfârşit, Icoana a 
rămas nezugrăvită. Din această pricină, omul acela se supăra şi se mâhnea asupra 
Sfântului. Dar Alipie îi zicea: „Fiule, nu te supăra când vii la mine, ci aruncă-ţi 
spre Domnul grija, că EI va face precum va voi, şi Icoana pe care o doreşti de ziua 
praznicului va sta la locul ei“. Omul crezând cuvintele Cuviosului, s-a dus la casa 
sa bucurându-se. 


Apoi venind iarăşi la vecernia praznicului Adormirii Preasfintei Născătoarei de 
Dumnezeu şi văzând Icoana nezugrăvită şi pe Cuviosul Alipie şi mai bolnav, îl 
defăima, zicându-i: „De ce nu mi-ai spus de slăbiciunea ta, că aş fi dat altuia să-mi 
zugrăvească Icoana, ca praznicul să-mi fie luminos şi cinstit, dar acum iată că m-ai 
ruşinat?“. 


Cuviosul i-a răspuns cu blândeţe: „O fiule! N-am făcut aceasta din lenevire, însă 
Dumnezeu poate ca Icoana Maicii Sale să o zugrăvească cu un cuvânt; pentru că eu 
acum mă duc din lumea aceasta, precum mi-a arătat mie Domnul, iar pe tine nu te 
vol lăsa întristat“. Auzind aceasta omul acela a plecat foarte întristat. 


Indată după plecarea acelui om, a intrat la Cuviosul Alipie un tânăr luminos şi a 
început a zugrăvi acea Icoană. 


Alpie a socotit că stăpânul Icoanei s-a mâniat, şi a trimis alt zugrav să 1-0 facă. La 
început 1 s-a părut că acela este om, dar graba cu care lucra şi frumuseţea lucrului, 
îl arăta pe el că este înger, căci uneori punea aur pe Icoană, iar alteori freca pe 
piatră felurite vopsele şi cu acelea zugrăvea. Astfel, în trei ceasuri a zugrăvit o 
Icoană foarte frumoasă. După aceea a zis către Cuvios: „Părinte, hpseşte ceva de 
aici, sau am greşit cu ceva?” 


Cuviosul i-a răspuns: „Bine ai făcut-o, Dumnezeu ţi-a ajutat ca să o zugrăveşti cu 
aşa mare podoabă, căci El Insuşi a lucrat aceasta prin tine“. Apoi sosind seara, 
zugravul acela s-a făcut nevăzut, împreună cu Icoana. 


Stăpânul Icoanei, toată noptea a petrecut-o fără somn, de mare mâhnire, că nu o 
avea gata pentru praznic, numindu-se pe sine păcătos şi nevrednic de un dar ca 
acesta. Dimineaţa sculându-se s-a dus în biserică, pentru a plânge a sa greşeală, dar 
deschizând uşa bisericii, a văzut Icoana la locul său, strălucind foarte mult. 


Atunci de frică a căzut la pământ, socotind că o nălucire 1 s-a arătat lui, apoi 
ridicându-se puţin şi privind, a cunoscut că este Icoana lui. De aceea, fiind cuprins 
de cutremur şi de spaimă multă, şi-a adus aminte de cuvintele Cuviosului Alipie, 
care îi zisese că Icoana îi va fi gata de ziua praznicului său. Alergând a deşteptat pe 
casnicii săi şi îndată au mers cu mare bucurie în biserică după dânsul, cu lumânări 
ŞI cu tămâieri. 


Văzând ei Icoana că strălucea ca soarele, au căzut cu feţele la pământ, 1 s-au 
închinat ei şi au sărutat-o cu toată veselia sufletului. După aceea, acel om drept- 
credincios s-a dus la egumen şi a început a-i spune şi lui minunea ce se făcuse cu 
aceea Icoană. Apoi au mers împreună la Cuviosul Alipie şi l-au văzut pe el, gata de 
a pleca din lumea aceasta. 


Insă l-a întrebat egumenul: „Părinte, cum şi de cine s-a zugrăvit Icoana omului 
acestuia?” 


Iar el spunându-le toate câte a văzut, a zis: „îngerul a zugrăvit-o pe ea şi iată-l, 
acum stă de faţă, vrând să mă ia şi pe mine“. Acestea zicându-le, şi-a dat sufletul 
său în mâinile lui Dumnezeu, în ziua de 17 ale lunii lui august. Fraţii îngrijindu-i 
trupul, l-au pus în biserică unde, făcând deasupra lui cântarea cea obişnuită, l-au 
pus în peştera Cuviosului Antonie. 


Astfel, acest Sfânt zugrav şi făcător de minuni, a împodobit cerul şi pământul, 
suindu-se acolo cu sufletul său cel îmbunătățit. lar aici fiind cu trupul, în cinstea lui 
Dumnezeu Tatăl, începătorul zugravilor, Care a zis: „Să facem om după chipul şi 
asemănarea noastră“. Asemenea şi a Ipostasului Său, Dumnezeu Fiul, Care cu 
chipul S-a aflat ca omul, împreună cu a Sfântului Duh, care S-a pogorât în chip de 
porumbel şi în limbi de foc, prin Care de o fiinţă fiind, să ne fie şi nouă parte ca 


împreună cu Cuviosul Alipie, să-L lăudăm în vecii vecilor. Amin! 


(Protos. Nicodim Mandiţă, Minunile Maicii Domnului, Editura Agapis, 2001, p. 
418) 


Maica Domnului lerusalimitissa 


Gheronda, care este icoana care o înfăţişează cel mai bine pe Maica Domnului? 


- Maica Domnului lerusalimitissa. Odată am văzut-o acolo la Colibă, la Pana- 
guda... Dacă-ţi voi povesti despre aceasta, vei mai spune şi altora? 


- Nu, Gheronda, nimănui. 


- Aşadar, am văzut în vedenie că trebuia să merg într-o călătorie îndepărtată şi că 
trebuia să-mi pregătesc actele, pașaportul, valută, etc., însă funcţionarii nu-mi 
întocmeau actele. Erau acolo mulţi oameni, dar nu era nimeni care să mă ajute. 
Cine mă va ajuta?, îmi ziceam în sinea mea. Chiar nu se găseşte nimeni care să se 
intereseze pentru aceasta?. Aveam o neliniște! Şi deodată se arată o Femeie cu un 
chip luminos, îmbrăcată în haine poleite cu aur. Avea o frumuseţe aparte. Strălucea 
în întregime. Nu te neliniști, te voi ajuta eu, căci Fiul meu este Împărat, mi-a spus 
şi m-a lovit uşor pe umăr. Şi îndată mi-a luat hârtiile şi cu o mișcare uşoară le-a 
băgat în sân. O, ce mişcare a fost aceea! După aceasta mi-a spus: Te aşteaptă zile 
grele şi mi-a destăinuit ceva ce trebuia să fac şi eu. 


După mai multă vreme am văzut-o pe Maica Domnului lerusalimitissa într-o carte 
şi am recunoscut-o. 


(Cuviosul Paisie Aghioritul, Cuvinte duhovniceşti, Vol. VI Despre rugăciune, 
Editura Evanghelismos, București, 2013, pp. 81-82) 


Constantine Cavarnos - Adormirea Maicii Domnului în iconografie 


Adormirea Maicii Domnului se prăznuieşte pe 15 august după un post de două 
săptămâni. Sărbătoarea aceasta este una dintre cele mai îndrăgite praznice ale 
popoarelor ortodoxe de pretutindeni. 


În iconografia tradiţională scena Adormirii este descrisă astfel: Câte o clădire în 
dreapta şi în stânga icoanei. În mijlocul planului frontal se afla Maica Domnului 
întinsă pe un pat, adormită cu mâinile încrucişate pe piept. La capul Maicii 
Domnului se află Sfântul apostol Petru, aplecat, ţinând în mâini o cădelniţă şi 
tămâind. În partea opusă stă Sfântul apostol Pavel, tot aplecat, privind la Maica 
Domnului, cu mâna dreaptă întinsă către ea într-un gest care exprimă adâncă 
evlavie. Jalea se citeşte pe faţă amândurora. 


Lângă fiecare dintre cei doi mai Sunt alți cinci apostoli, cu expresii pline de 
tristeţe. În spatele patului, la mijloc, se află Hristos într-o mandorlă a slavei. Este 
încadrat de îngeri, şi, puţin mai departe, de sfinții ierarhi în veşminte liturgice. În 
capătul din stânga se află femei plângând. Hristos ţine cu amândouă mâinile 
sufletul mamei Sale sub forma unui prunc înfăşat. El şi Maica Domnului - atât 
trupul cât şi sufletul ei - sunt reprezentaţi cu aureole; la fel şi îngerii. Apostolii şi 
ierarhii Sunt reprezentaţi fără aureole, pentru a se scoare în evidenţă chipurile 
Mântuitorului şi Maicii Domnului. Din acelaşi motiv, îngerii - feţele, aureolele şi 
veşmintele - sunt pictaţi în culori pale. 


Ierarhii, care se recunosc datorită crucilor mari de pe veșmintele lor, ţin deschise 
Sfintele Evanghelii. Numele lor nu sunt incrise. După Dionisie din Fuma, ei sunt 
Sfinţii Dionisie Areopagitul, lerotei şi Timotei. Kontoglu îl adăugă şi pe Sfântul 
Iacov. Cu privire la reprezentarea sufletului Maicii Domnului ca prunc înfăşat, 
trebuie spus că este zugrăvit astfel pentru a simboliza faptul că, atunci când a 
murit, duhul ei s-a născut la o nouă viaţă, la viaţa cerească. În unele icoane vechi 
Sfinţii Apostoli apar purtând patul pe care se află întins trupul Maicii Domnului, 
evident într-o procesiune de îngropare. Îi întâlnim astfel, de exemplu, în fresca de 
secol XIV de la Decani, Serbia. 


Uneori apare în planul apropiat un om care are amândouă mâinile tăiate de un 
înger cu sabia. După Leonid Uspensky acest om, Athon, a fost un evreu fanatic 
care a îndrăznit să se atingă de patul Maicii Domnului. El adaugă că acest detaliu 
este "apocrif”. Kontoglu oferă o explicație oarecum diferită. El spune că omul era 
un evreu evlavios pe nume Jehonias, care a fost pedepsit de înger pentu că a vrut se 
răstoarne trupul sfânt. Acest element nu numai că este că este lipsit de importanţă, 
dar şi distrage. Abate atenția de la Maica Domnului, de la Hristos şi de la ceilalți 
sfinţi. Nu se întâlneşte în icoanele perioadei bizantine; şi nici Kontoglou nu a 
folosit acest element. 

Inscripţia icoanei este: "Adormirea Maicii Domnului”. Icoana Adormirii nu se 
bazează pe relatări scripturistice, pentru că acestea nu există, ci pe Sfânta Tradiţie. 
Este în acord cu imnografia Bisericii, în special cu svetilna care se cântă în ziua de 
15 august şi în cele paisprezece zile care o preced. Acest imn spune: "Apostoli de 
la margini, adunându-vă aici, în satul Ghetsimani, îngropaţi trupul meu; şi Tu, 
Fiule şi Dumnezeul meu, primeşte duhul meu.” 


Deşi nu se spune nimic despre adormirea prea Sfintei Fecioare în Noul Testament, 
termenul utilizat în icoană pentru a-i denumi adormirea, koimesis este folosit în 
Evanghelia după loan când se vorbeşte despre moartea lui Lazăr. Aici citim că 
după moartea lui Lazăr, lisus le-a spus ucenicilor” „Lazăr, prietenul nostru, a 
adormit; Mă duc să-l trezesc. Deci I-au zis ucenicii: Doamne, dacă a adormit, se 
va face bine. lar lisus vorbise despre moartea lui, iar ei credeau că vorbeşte 
despre somn de odihnă. Atunci lisus le-a spus lor pe faţă: Lazăr a murit, (În. 11, 
11-14). 


Forma verbală a lui koimesis se foloseşte în Faptele Apostolilor când se vorbeşte 
despre moartea lui Ştefan, primul mucenic. În capitolul al şaptelea din Faptele 
Apostolilor ni se spune că, pe când mulțimea arunca în el cu pietre, el L-a chemat 
pe Dumnezeu şi a spus "Doamne, Iisuse, primeşte duhul meu ! Și, îngenunchind, 
a strigat cu glas mare: Doamne, nu le socoti lor păcatul acesta ! Și zicând 
acestea, a adormit ( ekoimethe) (Fapte 7, 59-60). 


Cu privire la folosirea termenului koimesis în Noul Testament pentru a denumi 
"odihna" şi "moartea”, koimesis este corect preluat în inscripția grecească a icoanei 
Adormirii Maicii Domnului. 


Ghetsimani, locul unde cântarea spune că s-au adunat Sfinţii Apostoli pentru 
înmormântarea trupului sfânt al Maicii Domnului, este menţionat în Evanghelia 
după Matei ( 26, 36) şi în cea după Marcu (14, 32) şi mai există o aluzie la el în 
Evanghelia după loan (18, 1-2). loan se referă la grădina Ghetsimani şi spune că 
lisus mergea adesea acolo cu ucenicii Săi. 


Adunarea apostolilor în jurul Maicii Domnului la Adormirea ei se leagă de un 
moment precedent, de adunarea lor, impreună cu ea, după Înălţarea lui Hristos. În 
primul capitol din Faptele Apostolilor citim următoarele: "Arunci ei (apostolii) s- 
au întors la Ierusalim de la muntele ce se cheamă al Măslinilor, care este 
aproape de Ierusalim .... Și când au intrat, s-au Suit în încăperea de sus, unde se 
adunau de obicei: Petru şi loan şi lacov şi Andrei, Filip şi Toma, Bartolomeu şi 


Matei, Iacov al lui Alfeu şi Simon Zelotul şi Iuda al lui Iacov. Toţi aceştia, într- 
un cuget, Stăruiau în rugăciune împreună cu femeile şi cu Maria, mama lui 
Iisus şi cu fraţii Lui.” (Fapte 1, 12-14). 


Acest pasaj arată că între Sfinţii Apostoli şi Maica Domnului a existat o legătură 
strânsă: se întâlneau cu ea din timp în timp, se rugau împreună şi îi purtau o adâncă 
evlavie. Această legătură strânsă a început la Răstignirea Domnului, când Prea 
Sfânta Fecioară şi ucenicul loan stăteau lângă Cruce, iar lisus i S-a adresat mai 
întâi ei, apoi ucenicului Său. Hristos "a zis mamei Sale: „Femeie, iată fiul tău!" 
Apoi a zis ucenicului: "lată mama ta !” Și din ceasul acela ucenicul a luat-o la 
sine” (În. 19, 27-28). 


În reprezentarea murală, mozaicul sau pictura care înfăţişează Adormirea este 
executată pe peretele de apus al naosului, deasupra trecerii spre pronaos. Ea 
aminteşte privitorilor, în timp ce pleacă din biserică, de adormirea Maicii 
Domnului şi de propria moarte şi de viaţa ce va să vină. 


Icoana se întâlneşte astfel în bisericile principale ale mănăstirilor şi schiturilor din 
Muntele Athos şi în numeroase biserici de pretutindeni, bizantine şi postbizantine. 


Mihai-Alex Olteanu - Icoana Mineiului pe luna august 


Icoana Mineiului pe luna august este o icoană rusească, din secolul al XIX-lea. 
Aceasta este împărțită pe patru rânduri în care sunt zugrăviți sfinţii prăznuiți în 
luna august, în funcție de importanţa lor pentru viaţa parohiei care deţine icoana. 

Icoana Mineiului este o grupare de icoane ale sfinților şi sărbătorilor, icoane 
aşezate de obicei pe patru rânduri, în ordinea lor din calendarul Bisericii. Astfel, 
pentru fiecare Minei avem şi o icoană care îi corespunde. 


Icoana Mineiului pe luna august este o icoană rusească, din secolul al XIX-lea. 
Aceasta este împărțită pe patru rânduri în care sunt zugrăviți sfinţi ce sunt prăznuiți 
în luna august, în funcţie de importanţa lor pentru viața parohiei care deţine icoana. 


Din această cauză, icoanele mineiului pe aceeaşi lună nu sunt identice în ceea ce 
priveşte numărul sfinților zugrăviți. 


Numele și data de prăznuire pentru sfinți şi sărbători sunt înscrise în icoană în 
limba slavonă, cu litere şi cifre chirilice, deşi scrisul nu este de fiecare dată uşor de 
citit. De asemenea, în partea de sus a icoanei este înscrisă, într-un chenar, luna 
calendaristică. 


Sfinţii şi sărbătorile prezentate în icoana Mineiului pe luna august sunt: 


Primul rând (de la stânga la dreapta): 
Scoaterea Sfintei Cruci (| august); 
Sfinți 7 mucenici Macabei, cu mama lor Solomoni și dascălul lor Eleazar (1 
august); 
Sfântul întâi mucenic și arhidiacon Ştefan; 
Sfântul Vasile din Moscova, cel nebun pentru Hristos (2 august); 
Sfinţii cuvioşi Isaac, Dalmat, Faust, Cosma famenul şi Antonie Romanul (3 
august); 
Sfinţii 7 tineri din Efes (4 august); 
Sfântul mucenic Evsignie din Antiohia (5 august); 


Schimbarea la Faţă a Domnului (6 august); 


Al doilea rând: 
Sfântul cuvios Dometie Persul (7 august); 
Sfântul ierarh Emilian mărturisitorul, episcopul Cizicului (8 august); 
Sfântul apostol Matia (9 august); 
Sfântul mucenic Lavrentie, arhidiaconul (10 august); 
Sfântul mare mucenic Evplu, arhidiaconul (11 august); 
Sfinți mucenici Fotie şi Anichit (12 august); 
Sfântul cuvios Maxim mărturisitorul (13 august); 
Sfântul proroc Miheia (14 august); 
Adormirea Maicii Domnului (15 august); 
Sfânta Mahramă a Domnului (16 august); 


AL treilea rând: 
— Sfântul mucenic Miron prezbiterul (17 august); 
— Sfinți mucenici Flor și Lavru (18 august); 
— Sfântul mucenic Andrei Stratilat (19 august); 


Sfântul proroc Samuel (20 august); 

Sfântul apostol Tadeu; 

Sfânta muceniță Vasa; 

Sfântul cuvios Avraam din Smolensk (21 august); 

Sfântul mucenic Agatonic din Nicomidia (22 august); 

Sfântul mucenic Lup (23 august); 

Sfântul sfințit mucenic Eutihie; 

Sfântul ierarh Petru, mitropolitul Moscovei şi a întregii Rusii (24 august); 


AL patrulea rând: 
Sfinţi apostoli Bartolomeu și Tit (25 august); 
Sfinţii mucenici Adrian şi Natalia (26 august); 
Sfântul cuvios Pimen cel mare (27 august); 
Sfântul cuvios Moise etiopianul (cel negru) (28 august); 
Tăierea capului Sfântului proroc loan Botezătorul (29 august); 
Soborul Sfinţilor din Serbia (inclusiv regele Ștefan) sau cel mai probabil 
Sfinți ierarhi Alexandru, loan şi Pavel (cel nou), patriarhii Constan- 
tinopolului; Sfântul Alexandru din Svir; Sfântul Alexandru Nevsky (30 
august); 
— Aşezarea în raclă a brâului Maicii Domnului (31 august); 


In plus, pe marginile icoanei Mineiului se află zugrăvite icoane ale Maicii 
Domnului care sunt prăznuite în luna august. 


Daniela Livadaru - În căutarea mormântului Maicii Domnului 


Conform tradiţiei, după ce Fecioara Maria a adormit intru Domnul, trupul său a 
fost aşezat într-un mormânt nou. Două oraşe pretind cinstea de a găzdui mormântul 
Maicii Domnului: Ierusalimul şi Efesul. 


Referirile la adresa Sfintei Fecioare Maria sunt destul de puţine în Sfintele 
Evanghelii. După momentul Cincizecimii, ea dispare cu totul din cadrul Noului 
Testament, la fel ca mulţi dintre apostoli. 


Sfânta Tradiţie şi Evangheliile apocrife oferă însă amănunte privind viaţa ei. Luată 
sub ocrotire de Sfântul evanghelist loan, Sfânta Fecioară a locuit un timp în 
Ierusalim, apoi l-a însoţit pe loan la Efes, pentru a propovădui Evanghelia. 
Cercetătorii nu s-au pus încă de acord asupra perioadelor de timp pe care Maica 
Domnului le-ar fi petrecut în fiecare oraş şi nici asupra locului în care Arhanghelul 
Gavriil i-ar fi vestit adormirea sa. 


Mormântul din Grădina Ghetsimani 


Momentul adormirii şi ridicării cu trupul la cer a Sfintei Fecioare Maria este 
descris în mai multe apocrife. 


Transitus Mariae (Adormirea Mariei) datează de la începutul sec. al II-lea, după 
ultimele cercetări, iar autorul a folosit ca sursa tradițiile Bisericii primare. Cartea 
conţine multe informaţii specifice comunităţii iudeo-creştine, dar a fost considerată 
neautentică. Cu toate acestea ea poate fi considerată o mărturie a cinstirii locului în 
care a fost înmormântată Maica Domnului şi a transformării lui în sanctuar. 


Astfel, conform acestei cărţi, Însuşi lisus i-ar fi indicat lui Petru locul de 
înmormântare: Grădina Ghetsimani, în afara zidurilor Ierusalimului, în Valea 
Iosafat, vale străbătută de pârâul Cedron. 


Conform Faptelor Sfinţilor Apostoli: loan scrise de Prohor, compusă de Lencius în 
160-170, Sfântul evanghelist a mers la Efes însoțit doar de Prohor şi la o vârstă 
înaintată, adică după moartea Mariei. 


Cele două scrisori adresate de Sfântul Ignatie Sfântului loan, scrise în jurul anului 
370, menţionează că Sfânta Fecioară şi-a petrecut ultimele zile în Ierusalim. 


Scrisoarea lui Dionisie Pseudo-Areopagitul către Ep. Titus (363), Relatarea lui 
loan despre Adormirea Mariei (sec. al V-lea) şi Cartea Prea Sfintei Fecioare 
Născătoare de Dumnezeu a lui Pseudo-Meliton de Sardes (sec. V-VI) plasează 
mormântul în Grădina Ghetsimani. 


Sfinţii Părinţi susțin teoria mormântului de la Ierusalim 


Deşi apocrifele sunt primele care menționează mormântul Maicii Domnului, există 
şi unele referiri ale Sfinților Părinți cu privire la acest subiect. 


Martirologiul ierusalimitean (cca. 431) menționează în Valea Iosafat o biserică a 
Sfintei Fecioare în care se află mormântul ei, la fel ca şi mărturia unui pelerin 
armean. 


O relatare istorică, Euthymiaca historia, descrie momentul când împăratul bizantin 
Marcian (450-457) şi soția sa Pulheria i-au cerut patriarhului luvenal al 
Ierusalimului, la Sinodul al IV-lea Ecumenic de la Calcedon (451), moaştele 
Născătoarei de Dumnezeu. luvenal le-a răspuns că, la trei zile după adormire, 
trupul Sfintei Fecioare a fost ridicat la cer, în mormântul din Grădina Ghetsimani 
găsindu-se doar acoperământul ei (care va fi dus apoi în Biserica Vlaherne din 
Constantinopol). 


Sfântul Epifanie de Salamina (ţ 403) este primul care vorbeşte despre momentul 
Adormirii, arătând că Sfântul loan a mers singur la Efes. 


În secolele următoare, Grigorie de Tours, Isidor de Sevilla, Sfântul Modest, Sfântul 
Sofronie al Ierusalimului, Sfântul Gherman al Constantinopolului, Sfântul Andrei 
Criteanul, Sfântul loan Damaschin şi alții au amintit de existenţa mormântului 
Maicii Domnului la Ierusalim. 


Mărturia arheologică 


În favoarea Ierusalimului pledează şi existența unei vechi bazilici creştine 
închinate Adormirii Maicii Domnului, pe valea pârâului Cedron, numită de evrei 
Valea Iosafat, de unde vor învia morţii la a doua venire a lui Hristos şi unde va 
avea loc Înfricoşătoarea Judecată. 


Prima capelă a fost construită de patriarhul luvenal, la începutul secolului al V-lea, 
devenind în scurt timp un centru de pelerinaj. 


In timpul împăratului Mauriciu s-a construit o bazilică superioară, vechiul sanctuar 
cu mormântul Maicii Domnului devenind astfel cripta subterană. In timpul invaziei 


perşilor (614), ea a fost distrusă, dar a fost refăcută în scurt timp, căci în 670 ea 
este vizitată de pelerinul Arculf. De-a lungul timpului, biserica superioară va fi 
distrusă de mai multe ori, cripta inferioară fund cruţată chiar şi de musulmani, care 
au o venerație deosebită pentru "mama profetului lisus". Restaurată de cruciați, a 
devenit abație benedictină, apoi, după distrugerea de către Saladin, abație 
franciscană. Din 1757 a revenit Bisericii Ortodoxe Greceşti. 


Săpăturile arheologice efectuate în 1972 au confirmat faptul că mormântul se afla 
în spaţiul unui cimitir creştin datând din sec. | şi că structurarea sa iniţială, în trei 
camere, corespunde tehnicii folosite în acea perioadă. 


Argumente în favoarea Efesului 


Tradiţia conform căreia mormântul Maicii Domnului s-ar afla la Efes are ca punct 
de plecare faptul că Sfânta Fecioară a fost încredinţată Sfântul apostol loan de către 
Mântuitor, când se afla pe Cruce. Se crede că Maica Domnului l-a urmat pe Sfântul 
apostol loan în Asia Mică, unde a rămas până la sfârşitul vieţii ei. 

Există mai multe mărturii (Sfântul Irineu de Lyon, Grigorie de Tours) privind 
prezenţa Sfintei Fecioare în acest oraş. Una dintre ele o constituie descoperirea a 


două locuinţe în zona Bulbul Dagi (Dealul Privighetorii) - Panagia Kapulu, Casa 
Preasfintei Fecioare, şi cea a Sfântului loan. 


Sfinţii Părinți, deşi nu neagă prezenţa Fecioarei Maria în Efes, o limitează la doar 
câţiva ani, după care, simțind sfârşitul aproape, s-ar fi întors în Ierusalim, dorind să 
vadă pentru ultima dată locurile în care a pătimit Mântuitorul Hristos şi, de ce nu, 
să fie înmormântată în apropierea Sfântului Său Mormânt. 


Biserica Adormirii Maicii Domnului 


Distrugerile repetate au făcut ca bazilica inițială să se scufunde, încetul cu încetul, 
ducând la acoperirea ferestrelor criptei, care a rămas fără lumina naturală, până 
astăzi. Aspectul ei este destul de jalnic datorită fumului de lumânări şi umezelii 
provocate de inundaţiile periodice. Din biserica superioară se coboară câteva 
trepte, până în curtea interioară, iar de aici alte 48 de trepte, ajungându-se în 
bazilica săpată în piatra ce datează din sec. al V-lea. Ea are forma unei cruci cu 
braţe inegale, pe laturile culoarului principal aflându-se mormintele soțiilor regilor 
cruciați. În centrul braţului dinspre răsărit se află mormântul Maicii Domnului, 
într-o mică sală având în centru un bloc tăiat în stâncă, foarte asemănător cu 
mormântul Mântuitorului. 


Până în sec. al XIV-lea, monumentul era împodobit cu plăci de marmură sculptată, 
pereţii fiind acoperiți cu fresce. La mormântul Fecioarei oficiază grecii, armenii, 
sirienii şi copţii, precum şi catolicii (de 3 ori pe an). 


Musulmanii au amenajat o nişă, mirhab, ce indică direcția spre Mecca, întrucât se 
spune că Mahomed ar fi zănit o lumină deasupra mormântului când se afla în 
Ierusalim. 


Brâul Maicii Domnului 

Tradiţia spune că Toma, nefiind prezent la înmormântarea Maicii Domnului, s-a 
întristat. Pentru a-l mângâia, Fecioara Maria i-a descoperit minunea înălțării sale, 
lăsându-i ca amintire Brâul său dovadă a învierii şi înălțării cu trupul la cer. 


Sfântul Brâu, ţesut de Maica Domnului din păr de cămilă, a fost păstrat la leru- 
salim, apoi a fost la Constantinopol şi aşezat într-o raclă din aur, în biserica pe care 
Teodosie al II-lea o construise pentru Sfânta Fecioară. 


In sec. al X-lea, în urma vindecării sale miraculoase, împărăteasa Zoe, soţia lui 
Leon al VI-lea înțeleptul, a brodat Brâul cu fir de aur, instituind prăznuirea lui în 
ziua de 31 august. 


Împăratul Ioan al VI-lea Cantacuzino (1347-1355) a dăruit un fragment Mănăstirii 
Vatopedu din Muntele Athos. Un alt fragment se află în Mănăstirea Panaghia 
Soumela din Grecia, fragment ce a fost adus la Iaşi în anul 2001. 


Teodor Danalache - Mormântul Maicii Domnului din Ierusalim 

Mormântul Maicii Domnului din Ierusalim este unul dintre cele mai iubite locuri 
din Țara Sfântă. Pe lângă multe alte minunate locuri, precum Sfântul Mormânt, 
Biserica Naşterii Domnului, Biserica Înmulțirii Pâinilor şi a Peştilor, Biserica 
Sfântul Arhanghel Gavriil, creştinii vin cu mare bucurie şi în acest loc 
binecuvântat de Dumnezeu, spre a se ruga Maicii Domnului. Biserica de pe 
Muntele Măslinilor se află doar în grija ortodocşilor, spre deosebire de multe 
altele, împărțite între mai toate ramurile creştine. 


Aşezată în Valea lui Iosafat, la poalele Muntelui Măslinilor, biserica zidită pe 
locul unde a fost înmormântată, pentru scurt timp, Maica Domnului, este o 
biserică semi-ingropată, în formă de cruce, în care se ajunge coborând o serie de 
trepte din lespezi de piatră. Biserica este săpată în piatră. Peste drum de aceasta 
se află Biserica Tuturor Naţiunilor - Biserica Agoniei şi Grădina Ghetsimani, iar 
imediat în partea dreaptă a intrării, din aceeaşi curte, se afla Peştera Ghetsimani. 


În adâncul pământului, în Mormânt, rostim şi noi cuvintele rămase de la PS 
IDR rrură-ne jos, în biserica de pe mormântul Maicii Domnului. 
Aici, în adâncul pământului, a fost aşezat trupul Fecioarei Maria, care s-a 
învrednicit să poarte în braţe pe Hristos, Viaţa noastră! Aici, în Satul 
Ghetsimani, s-au adunat Apostolii de la marginile pământului să petreacă la 


mormânt pe Maica Vieţii! Aici, Sfântul Apostol Toma, ajungând mai târziu, n-a 
mai aflat trupul Maicii Domnului în mormânt. Aici s-a smerit "roaba 
Domnului”, cea mai sfântă dintre mame, cea mai curată dintre fecioare, Maica 
Vieţii, mijlocitoarea lumii, mângâierea mamelor, sprijinul fecioarelor, întărirea 
sărmanilor şi acoperitoarea călugărilor şi a tuturor creştinilor!” 


De ce se crede că Mormântul Maicii Domnului este cel din Ierusalim ? 


Potrivit tradiției creştine, la scurt timp după îngropare, Maica Domnului a fost 
înălţată cu trupul la cer, nu prin puterea ei, ci prin puterea Domnului nostru lisus 
Hristos. Dacă acest lucru este mai presus de îndoială, în legătură cu locul în care a 
şezut, pentru puţină vreme, trupul ei, se vehiculează două mari teorii. Unii cred cu 
tărie faptul că Ierusalimul este locul în care a fost înmormântată Maica 
Domnului, pe când alţii susţin că acest loc ar fi Efesul, adică locul unde a vieţuit 
Sfântul loan Evanghelistul, până la adormirea lui în Domnul. 


Legat de aceasta a doua părere, se ştie cu adevărat că Sfântul Evenghelist loan a 
luat-o în grijă pe Maica Domnului, la îndemnul Mântuitorului, pe când era pe 
Sfânta Cruce. Ea l-a însoţit pe Sfântul loan peste tot, însă nu există nici o mărturie 
care să indice cât a stat ea în Ierusalim şi cât a stat în Efes. De asemenea, nu se 
mărturiseşte nimic despre locul în care se afla în momentul în care Arhanghelul 
Gavriil i-a vestit adormirea. 


Noul "Testament nu ne spune nimic despre moartea sfintei Fecioare. Mormântul 
Maicii Domnului este descris în destul de multe cărți apocrife. Deşi acestea nu sunt 
întru totul demne de crezare, se observă totuşi anumite generalităţi. "Adormirea 
Mariei” datează de la începutul secolului al II-lea, după ultimele cercetări, iar 
autorul a folosit ca sursă tradițiile Bisericii primare. Cartea conţine multe 
informaţii specifice comunităţii iudeo-creştine, dar a fost considerată neautentică. 
Cu toate acestea ea poate fi considerată o mărturie a cinstirii locului în care a fost 
înmormântată Maica Domnului şi a transformării lui în sanctuar. Conform acestei 
cărți, Însuşi lisus i-ar fi indicat lui Petru locul de înmormântare: "Grădina 
Ghetsimani, în afara zidurilor Ierusalimului, în Valea Iosafat, vale străbătută de 
pârâul Cedron." 


Conform "Faptelor Sfântului Apostol loan", scrisă de Prohor, compusă de Lencius 
în 160-170, Sfântul Evanghelist a mers la Efes, însoţit doar de Prohor şi la o vârstă 
înaintată, adică după moartea Fecioarei Maria. Cele două scrisori adresate de 
Sfântul Ignatie Sfântului loan, scrise în jurul anului 370, menţionează că Sfânta 
Fecioară şi-a petrecut ultimele zile în Ierusalim. Scrisoarea lui Dionisie Pseudo- 
Areopagitul către Episcopul Titus (363), Relatarea lui loan despre Adormirea 
Mariei (secolul al V-lea) şi "Cartea Prea Sfintei Fecioare Născătoare de 
Dumnezeu" a lui Pseudo-Meliton de Sardes (secolele V-VI) plasează mormântul în 
Grădina Ghetsimani. 


Sfinţii Părinţi mărturisesc şi ei faptul că "mormântul se află în Ierusalim". 
Martirologiul lerusalimitean (circa 431) menţionează în Valea Iosafat o Biserică a 
Sfintei Fecioare", în care se află mormântul ei, la fel ca şi mărturia unui pelerin 
armean. O relatare istorică, "Euthymiaca historia”, descrie momentul când 
împăratul bizantin Marcian (450-457) şi soția sa Pulheria i-au cerut patriarhului 
luvenal al Ierusalimului, la Sinodul al IV-lea Ecumenic de la Calcedon (451), 
Moaştele Născătoarei de Dumnezeu. ÎNIBRI 1e-a răspuns că, "Ia trei zile după 
adormire, trupul Sfintei Fecioare a fost ridicat la cer, în Mormântul din Grădina 
Ghetsimani găsindu-se doar acoperământul ei”, care va fi dus apoi în Biserica 
Vlaherne din Constantinopol. 

Sfântul Epifanie de Salamina (403) este primul care vorbeşte despre momentul 
Adormirii Maicii Domnului, arătând că Sfântul loan a mers singur la Efes. În 
secolele următoare, Grigorie de Tours, Isidor de Sevilla, Sfântul Modest, Sfântul 
Sofronie al Ierusalimului, Sfântul Gherman al Constantinopolului, Sfântul Andrei 
Criteanul, Sfântul loan Damaschin şi alții au amintit de existenţa Mormântului 
Maicii Domnului la Ierusalim. 


Mormântul Maicii Domnului din Ierusalim - scurt istoric 


Mărturia arheologică vine şi ea să întărească cele mai sus amintite. Existenţa unei 
vechi bazilici creştine închinate Adormirii Maicii Domnului, pe valea pârâului 
Cedron, numită de evrei Valea Iosafat, este foarte importantă. Vormântul Maicii 

O capelă a fost construită de patriarhul luvenal, la începutul secolului al V-lea, 
devenind în scurt timp un centru de pelerinaj. În timpul împăratului Mauriciu s-a 
construit o bazilică superioară, vechiul sanctuar cu Mormântul Maicii Domnului 
devenind astfel cripta subterană. În anul 614, biserica a fost distrusă de către perşi, 
împreună cu celelalte biserici creştine din Palestina. Basilica a fost distrusă, dar a 
fost refăcută în scurt timp, căci în 670 ea este vizitată de pelerinul Arculf. 


În secolul al XI-lea, cruciații au înălțat aici o altă biserică, semi-ingropată, care se 
păstrează parțial până astăzi. De-a lungul timpului, biserica superioară va fi 
distrusă de mai multe ori, cripta inferioară fiind cruţată chiar şi de musulmani, care 
au 0 venerație deosebită pentru "mama profetului lisus". Restaurată de cruciați, a 


devenit abație benedictină, apoi, după distrugerea de către Saladin, abație 
franciscană - Abația Sfintei Maria din Valea lui losafat. 


În anul 1187, biserica cruciată va fi distrusă de către Saladin, tot ceea ce va rămâne 
din aceasta fiind doar intrarea sudică şi casa scărilor ce coborau până la Mormânt. 
Distrugerile repetate au făcut ca bazilica iniţială să se scufunde, încetul cu încetul, 
ducând la acoperirea ferestrelor criptei, care a rămas fără lumină naturală, până 
astăzi. Aspectul ei este destul de jalnic datorită fumului de lumânări şi umezelii 
provocate de inundaţiile periodice. 


Începând cu anul 1757, locul Mormântului Maicii Domnului a revenit Bisericii 
Ortodoxe Greceşti. Săpăturile arheologice efectuate în 1972 au confirmat faptul că 
mormântul se află în spaţiul unui cimitir creştin datând din secolul I şi că 
structurarea sa iniţială, în trei camere, corespunde tehnicii folosite în acea perioadă. 


Mormântul Maicii Domnului din Ierusalim - arhitectura locului 


Din biserica superioară se coboară câteva trepte, până în curtea interioară. Curtea 
este simplă, cu pereţii din plăci de piatră. În colţul din dreapta, un culoar porneşte 
până în Peştera Ghetsimani. Fațada actuală a Mormântului datează din perioada 
cruciată (1130). Intrând prin aceasta, 48 de trepte de piatră ne conduc paşii în 
liniştea pământului, ajungând astfel în bazilica săpată în piatră ce datează din 
secolul al V-lea. 


La mijlocul galeriei de coborâre spre Mormânt se află două mici paraclise, de o 
parte şi de alta a treptelor. În partea dreaptă este paraclisul Sfinţilor Părinţi Ioachim 
şi Ana, cu un mic altar de închinare, şi în partea stângă, paraclisul Deptului Iosif, 
logodnicul Fecioarei. Acestea sunt menţionate încă din secolul al XIV-lea. Ne 
închinăm în ambele paraclise, dăm laudă lui Dumnezeu, cerem ajutorul Sfinţilor 
Părinţi loachim şi Ana şi al dreptului Iosif şi coborâm în continuare. 


Biserica de pe Mormântul Maicii Domnului, din piatră, boltită, are forma unei nave 
lungi de circa 20 de metri şi lată de 7 metri. Atât deasupra galeriei de coborâre, cât 
şi în biserica propriu-zisă, atârnă de boltă peste o sută de candele care se aprind la 
sărbători. Biserica Maicii Domnului are forma unei cruci cu braţe inegale, pe 
laturile culoarului principal aflându-se mormintele soțiilor regilor cruciați. Până în 
secolul al XIV-lea, monumentul era împodobit cu plăci de marmură sculptată, 
pereţii fiind acoperiţi cu fresce. 


În centrul braţului dinspre răsărit se află Mormântul Maicii Domnului, într-o mică 
sală, având în centru un bloc tăiat în stâncă. Mormântul este săpat într-o piatră 
aproape albă, scobită deasupra, în care fusese aşezat trupul Maicii Domnului. Se 
cunoaşte foarte bine forma sfântului ei trup, rămasă în piatră. Peste această piatră 
şi în faţa ei se află două bucăţi de cristal care formează un mic jertfelnic, pe care 
se săvârşeşte zilnic Sfânta Liturghie. 

Mormântul Maicii Domnului este închis de jur-împrejur şi pe deasupra de o mică 
încăpere de 2x 1,50 metri, formată din aceeaşi stâncă de piatră. Intrarea se face prin 
faţă, pe o uşă foarte joasă, care în timpul slujbei ţine locul Sfintelor Uşi; iar ieşirea 
se face pe o altă uşă mică, scobită în piatră, pe partea de nord. În spatele 
mormântului Maicii Domnului se află altarul propriu-zis, unde preoții fac 
Proscomidia. 


Aici sunt altare de slujbă pentru cele patru Biserici istorice prezente aici: Biserica 
Ortodoxă, Biserica Romano-Catolică, Biserica Armeană şi cea Coptă. Altarele 
centrale, ca şi întâietatea la slujbele religioase în aceste trei lăcaşuri, aparţin 
Bisericii Ortodoxe, cea mai veche din Ţara Sfântă. Celelalte confesiuni au altare de 
slujbă secundare şi slujesc în ordinea apariției lor în Palestina: ortodocşi, armeni, 
copţi şi catolici. La altarul de pe Mormântul Maicii Domnului slujesc numai 
ortodocşii. 


Icoana Maicii Domnului lerusalimiteanca este aşezată, tainic, în spatele 
Mormântului. Însă aceasta nu este singura icoana făcătoare de minuni de aici. 
La 15 august este hramul acestei sfinte biserici. Ortodocşii au o icoană făcătoare 
de minuni cu Adormirea Maicii Domnului, pe care o păstrează la "Metocul 
Ghetsimani”, de lângă Sfântul Mormânt. La 10 august o aduc cu mare 
procesiune, cale de 1,5 km, din Ierusalim la Mormântul Maicii Domnului. Aici 
şade până la 16 august, după praznic, când este dusă din nou la Ierusalim, cu 
procesiune şi mult fast. 

Adormirea Maicii Domnului - cuvânt din "'Proloage" 


Când a binevoit Hristos, Dumnezeul nostru, să ia la Sine pe Maica Sa, atunci cu 
trei zile mai înainte, a făcut-o să cunoască, printr-un înger, mutarea ei de pe 
pământ la viaţa cea cerească. Deci, înştiințându-se Născătoarea de Dumnezeu 
despre aceasta, s-a bucurat, cu bucurie mare, şi s-a suit degrabă în Muntele 


Măslinilor, ca să se roage. 


S-a întors, apoi, acasă şi a pregătit toate cele de îngropare, încredințând, pe 
vecine că, mutându-se în ceruri, nu numai pe ele nu le va uita, ci pe toată lumea o 
va cerceta şi o va ocroti. Şi a împărțit văduvelor sărace veşmintele sale. Și a luat, 
apoi, iertăciune de la toți şi, culcându-se pe pat, a făcut rugăciune pentru întărirea 
lumii şi pentru vieţuirea în pace. Şi, binecuvântând pe toţi cei de faţă, şi-a dat 
sufletul în mâinile Fiului şi Dumnezeului ei. Și multe vindecări s-au împărțit 
tuturor celor bolnavi, prin binecuvântarea ei. 


Și, s-a făcut, atunci, tunet mare şi au venit de la marginile lumii, ca pe nişte nori, 
toți Apostolii lui Hristos, la casa Maicii Domnului din Ierusalim. Şi, începând 


Petru cântarea cea de îngropare, Apostolii au ridicat patul şi au petrecut, până la 
mormânt, trupul cel primitor de Dumnezeu. Și, sosind în satul Ghetsimani şi 
aşezând în mormânt trupul Maicii Domnului, Apostolii au zăbovit, acolo, încă trei 
zile, aşteptând pe Apostolul Toma, care din dumnezeiască rânduială, lipsea. 


Și, sosind, Toma Apostolul era întristat, că nu se învrednicise să vadă, şi el, chipul 
adormit al Maicii Domnului, ca şi ceilaiti Apostoli. Deci, s-a deschis, cu hotărâre 
de obşte, mormântul, pentru el. Şi, dacă s-a deschis, s-au minunat, că au aflat 


mormântul fără sfântul ei trup şi era numai giulgiul lăsat, ca mângâiere şi 
mărturie nemincinoasă a mutării Născătoarei de Dumnezeu, cu trup cu tot, la 
ceruri. 


Pe scurt, după credinţa Sfintei Biserici, la Adormirea Maicii Domunului, trupul ei 
n-a cunoscut putrezirea, care vine după moarte, nici n-a rămas în mormânt. Maica 
Domnului, cu trupul schimbat, viu şi proslăvit, a fost mutată, cu trup cu tot la 
ceruri, ca o pârgă a întregii omeniri. 


Dar, spre deosebire de Mântuitorul, ea a fost dusă la ceruri de îngeri, nu prin 
puterea ei, ca Mântuitorul. Și acolo se roagă de-a pururi pentru noi. Să avem mare 
încredere în rugăciunea ei, că ea singură poate vorbi lui Dumnezeu, ca o mamă 
unui fiu al ei. Dumnezeului nostru slavă! 

Biserica Mormântul Maicii Domnului din Ierusalim - unul dintre cele mai 
iubite locuri din Ţara Sfântă 


In mijlocul catedralei sunt numeroase candele dăruite de biserici din toată lumea. 
Cea mai mare candelă care arde la mormântul Maicii Domnului este dăruită chiar 
de Patriarhia Română şi se evidenţiază printr-un glob mare albastru. 

Bisericile închinate Maicii Domnului din Țara Sfântă sunt locuri de pelerinaj foarte 
importante pentru pelerinii români. Încărcătura emoţională trăită în aceste lăcaşuri 
este foarte puternică, mai ales că Maica Domnului este considerată şi apărătoare 
tuturor românilor. 


Biserica Mormântul Maicii Domnului din Ierusalim este unul dintre cele mai iubite 
locuri din "Țara Sfântă după Mormântul Sfânt. Lăcaşul este aşezat în valea pârâului 
Kidron, la poalele Muntelui Măslinilor, fiind ridicată pe locul mormântului Maicii 
Domnului. Din anul 1757, biserica a fost preluată de Biserica Ortodoxă slujind în 
ea preoţi români, greci şi ruşi. 


Biserica Adormirea Maicii Domnului este practic subterană, întrucât, nivelul 
terenului s-a ridicat de-a lungul timpului. O scară cu trepte de piatră coboară din 
drum în curtea interioară, în capătul căreia se află un frumos portal construit în 
secolul XII, prin care se intră în lăcaş. Ca să ajungi în biserică trebuie să cobori 48 
de trepte, luminate de o parte şi de alta cu candele şi lumânări. 


In mijlocul catedralei sunt numeroase candele dăruite de biserici din toată lumea. 
Cea mai mare candelă care arde la mormântul Maicii Domnului este dăruită chiar 
de Patriarhia Română şi se evidenţiază printr-un glob mare albastru. 


In centrul braţului dinspre Răsărit a bisericii, se află mormântul Maicii Domnului, 
într-o mică sală având în centru un bloc tăiat în stâncă şi care se aseamănă cu mor- 
mântul lui lisus. 


In spatele mormântului este aşezată şi icoana Maicii Domnului lerusalimiteanca 
făcătoare de minuni. Lângă icoană pelerinii îl pot întâlni pe părintele Anatolie 
Dumitraşcu, un român care slujeşte în acest lăcaş de aproape 20 de ani. 


„Este un lucru minunat că românii reuşesc să ajungă în Țara Sfântă. De câţiva ani, 
aceștia bat recordul în Țara Sfântă. In fiecare zi, vin pelerini români pentru a fi 
mângâiaţi de Maica Domnului”, a declarat părintele Anatolie Dumitraşcu. 


Istoria icoanei Maicii Domnului lerusalimiteanca 


Icoana Maicii Domnului lerusalimiteanca făcătoare de minuni este apărătoarea 
Ierusalimului. Preoţi spun că icoana s-a zugrăvit singură, iar, minunea a avut loc 
acum 250 de ani la Manăstirea rusească Maria Magdalena, unde o maică pe nume 
Tatiana, pictoriţă fund, în vis, 1 s-a arătat Maica Domnului cerându-i să o zugră- 
vească pe lemn. Când s-a trezit, maica a povestit superiorilor, însă, nimeni nu au 
crezut această întâmplare. 


Totuşi când s-au întors în chilie, maicile au găsit icoana de astăzi zugrăvită. Icoana 
a vorbit şi le-a spus maicilor :Vreau să mă întorc în casa mea în Grădina 
Ghetismani lângă mormântul meu. De atunci icoana Maicii Domnului se află în 
locul în care şi-a dorit. 


Minunile icoanei Maicii Domnului lerusalimiteanca 


Părintele Anatolie Dumitraşcu spune că unele din minunele vizibile ale acestei 
icoane s-au petrecut în timpul marilor inundaţii din Ierusalim. 


„In 1947 au fost inundaţii mari şi a intrat apa pe geamul de deasupra icoanei. 
Atunci, icoana singură s-a ridicat a închis geamul şi a coborât după ce apa fost 
scoasă din biserică. 


O altă minune, pe care personal am văzut-o acum 13 ani, când apa a intrat pe uşa 
de la intrare şi a ajuns în biserică atingând o înălţime de 15 metri. Singura icoană 
de care apa nu s-a atins a fost icoana Maicii Domnului lerusalimiteanca, care, s-a 
ridicat, asta în condiţiile în care icoana cântăreşte 200 de kilograme, fiind îmbră- 
cată în aur şi argint masiv”, mai spune părintele Anatolie. 


Însă aceasta nu este singura icoană făcătoare de minuni acest lăcaş. Pe 15 august, 
odată cu hramul acestei sfinte biserici este adusă în mare procesiune, icoana 
Adormirii Maicii Domnului păstrată la „Metocul Ghetsimani”, de lângă Sfântul 
Mormânt. Icoana este adusă pe 10 august în procesiune cale de 1,5 km, din 
Ierusalim la mormântul Maicii Domnului. Credincioşii se pot închina la această 
icoană, în Biserica Adormirea Maicii Domnului până pe data de 16 august, când 
este dusă din nou în procesiune la Ierusalim. 


Sursa: centruldepelerinaj.ro 


O galerie cu mai multe imagini de la mormântul Maicu Domnului găsiți aici: 


https://doxologia.ro/locuri-sfinte/la-mormantul-maicii-domnului-din-ierusalim 

(Foto) Popas la Mormântul Maicii Domnului din Ghetsimani 


„Întru naştere, fecioria ai păzit, întru adormire lumea nu ai părăsit, de Dumnezeu 
Născătoare; Mutatu-te-ai la viaţă, fiind Maica Vieţii, şi prin rugăciunile Tale 
izbăveşti din moarte sufletele noastre” (Troparul Adormirii Maicii Domnului) 


foto: Oana Nechifor, Pr. Silviu Cluci 

Mormântul Maicii Domnului din Ierusalim 


Mormântul Sfintei Fecioare Maria, în Valea Cedronului 


Coborârea spre Mormântul Sfintei Fecioare Maria, în Valea Cedronului 


E www.romcatil.cnet.ro 


Icoană de la mormântul Sfintei Fecioare Maria 


Icoană din spatele mormântului Sfintei Fecioare Maria 


Traversând valea Cedronului, pe stânga şoselei, se află mausoleul renumitului 
istoric musulman Mudjir ed-Dan (ţ 1521), mausoleu refăcut în 1946. Două rânduri 
de trepte coboară de la mausoleu spre curtea sau atriumul mormântului Mariei. 


Noul Testament nu ne spune nimic despre moartea Sfintei Fecioare. Ultima 
menţiune pe care o face Noul Testament cu privire la Maria o găsim în Faptele 
apostolilor: „După înălțarea lui lisus la cer, apostolii s-au reîntors în cenacol 
unde erau Statornici în rugăciune împreună cu Maria, mama lui lisus" (Fap 
1,14). Unde şi-a trăit Maica Domnului ultimele zile ale vieţii sale pământeşti nu se 
poate şti precis. 


Două oraşe îşi dispută onoarea de a-i fi pregătit mormântul: Efesul şi Ierusalimul. 
Tradiţia efesiană susţine că apostolul loan a dus-o cu sine la Efes pe Maria pe care 
lisus i-o încredinţase pe Calvar. Această tradiție este însă târzie şi, după opinia 
sfinților părinţi, loan s-a stabilit târziu la Efes, probabil după războiul din 70. 


Impotriva tradiției de la Ierusalim se ridică următoarea obiecție: de ce nu 
pomeneşte nimic despre un mormânt al Mariei la lerusalim nici un pelerin până în 
secolul al VI-lea, nici măcar sfântul leronim care locuia aproape de Ierusalim? 


Această lipsă de informaţii s-ar putea explica printr-un complot al tăcerii cu care 
sfinții părinţi şi Biserica oficială de origine elenistică au înconjurat toate locurile de 
cult ținute de iudeo-creştini. Exemplul cel mai bine cunoscut în această privinţă 
este biserica Bunei-Vestiri de la Nazaret, pe care Biserica oficială a ignorat-o atât 
timp cât a fost în mâinile iudeo-creştinilor şi despre care sfântul Epifanie ( 403) şi 
sfântul Ieronim (7419) nu spun nici un cuvânt; săpăturile recente dovedesc 
existenţa unui lăcaş de cult la Nazaret, datând cel puţin din secolul al III-lea. 


Toate amănuntele cu privire la moartea şi înmormântarea Mariei le avem din 
diferite redactări ale unei cărți apocrife numită Transitus Mariae. E o carte din 
secolele II-III, dar care cuprinde tradiţii din vremea apostolilor. Într-o versiune 
siriană a acestei cărţi, găsim dispoziţia primită de apostoli la moartea Mariei: „În 
dimineaţa aceasta luaţi-o pe stăpâna Maria şi mergeţi în afara Ierusalimului pe 
drumul care duce la capătul văii, dincolo de Muntele Măslinilor. lată, sunt acolo 
trei grote: una largă spre exterior, apoi alta spre interior şi o cămăruţă înăuntru 
cu o bancă înălțată din argilă în partea de răsărit. Mergeţi şi aşezaţi-o pe Cea 
Binecuvântată pe banca aceea". Cartea dă mărturie că acest mormânt era venerat 
ca un sanctuar încă din secolul al II-lea şi că acest lăcaş de cult era proprietatea 
iudeo-creştinilor. Cum primii scriitori creştini îi considerau pe iudeo-creştini 
eretici, ei nu au luat niciodată în consideraţie cărțile lor apocrife; ca atare, textul 
cărții Transitus Mariae a căzut în uitare ca şi amintirea locului în care a fost depus 
trupul Mariei. 


Mormântul venerat de comunitatea iudeo-creştină de la început a trecut în secolul 
al V-lea în posesia creştinilor de origine păgână care, ca şi în cazul mormântului lui 
lisus, l-au izolat de restul mormintelor săpate în piatră, lăsându-l singur în mijloc. 


Despre existenţa unui sanctuar al Fecioarei în câmpiile lui Iosafat ne vorbeşte 
pentru prima dată un document copt (egiptean) din secolul al V-lea. EI a fost 
consacrat Maicii Domnului de către Juvenal, patriarhul Ierusalimului, care, 
după Conciliul din Calcedon (451), a pledat cu succes pentru autenticitatea 
mormântului Fecioarei de la Ierusalim în faţa împăratului Marcian. 


Tot în secolul al V-lea, se constată un transfer însemnat de cult al Maicii Domnului 
la mormântul ei din valea lui losafat. Până în secolul al V-lea Biserica din 
Ierusalim (nu cea iudeo-creştină) mergea în pelerinaj la 15 august la o biserică 


construită în cinstea Maicii Domnului de către Hikeha, soția unui înalt funcţionar, 
pe una din moşiile ei la Kathisma, la jumătatea drumului între Ierusalim şi 
Betleem. La această biserică se comemorau mai multe evenimente: naşterea lui 
Beniamin şi moartea Rahelei, un popas sau loc de odihnă al Mariei în drum spre 
Betleem şi un alt popas făcut în drumul spre Egipt. La un moment dat, găsim 
sărbătoarea de la Kathisma celebrată la 13 august, iar ceremonia de la 15 august 
transferată la sanctuarul din valea lui Iosafat, locul de popas, de odihnă veşnică 
rezervat Mariei. Această dată avea să fie adoptată de împăratul Mauricius când 
avea să impună pentru tot imperiul sărbătoarea Adormirii Maicii Domnului. 


Sărbătoarea cunoştea o pregătire de 40 de zile în care timp creştinii locuiau în 
colibe improvizate pe valea Cedronului. Tot pe vremea împăratului Mauriciu (582- 
602) s-a construit o bazilică superioară, vechiul sanctuar cu mormântul Maicii 
Domnului devenind astfel criptă subterană. Potrivit unui martor al vremii, când 
perşii au pus stăpânire pe Ierusalim, biserica ce conţinea mormântul Sfintei Maria a 
fost printre cele dintâi distruse. 


Putem presupune că stareţul Modest a reconstruit şi acest sanctuar o dată cu 
celelalte biserici din Ierusalim. 


Această biserică o descria la 670 pelerinul Arculf: „Biserica are două nivele, iar 
nivelul inferior, construit sub o boltă de piatră, este remarcabil prin forma sa 
rotundă. Altarul este situat în partea de răsărit; la dreapta lui se vede, făcut în 
piatră, mormântul gol unde trupul Mariei a fost depus câtva timp... Nivelul 
superior al bisericii Sfânta Maria are de asemenea formă rotundă". După 
ravagiile făcute de califul Hakim, cruciații au găsit biserica în ruină. E vorba de 
biserica superioară, biserica inferioară fiind cruţată întotdeauna de distrugere, 
întrucât musulmanii au venerat şi venerează mormântul aceleia care a fost mama 
profetului lisus. 


Godefroi de Bouillon a stabilit aici o abație de benedictini cu numele de Notre 
Dame de Iosafat, filială a mănăstirii de la Cluny; o mănăstire însemnată al cărei 
abate purta mitră şi inel, posedând toată valea lui Iosafat unde călugării au instalat 
pretutindeni mori, având o mulțime de biserici şi capele în Onent, precum şi 
numeroase posesiuni în Italia şi Sicilia. 


Benedictinii au refăcut biserica exterioară şi cripta; au făcut o nouă intrare, mai 
practică, spre mormântul Fecioarei; un pelerin remarca faptul că erau tot atâtea 
trepte de coborâre în criptă câte trepte erau pentru urcarea în bazilica superioară. 


Alături au construit abația şi un spital pentru pelerinii săraci şi bolnavi, întreg 
complexul fiind înconjurat cu ziduri şi turnuri de apărare. Sanctuarul era frumos 
ornamentat cu fresce. Mormântul Fecioarei era înveşmântat în marmură, având 
deasupra un baldachin din aur şi argint sprijinit pe mici coloane de marmură. 
Saladin a ras până la pământ biserica exterioară, abația, spitalul şi dependinţele 
folosind materialul pentru repararea zidurilor cetăţii. A cruțat însă cripta în onoarea 
Preafericitei Mame a profetului lisus, soldaţii lui jefuind, bineînţeles, tot ce era de 
preţ în ea. Molozul care s-a prăbuşit a acoperit ferestrele criptei, aceasta rămânând 
astfel întunecată, fără lumină din afară, aşa cum se prezintă şi astăzi. Aspectul ei 
este jalnic mai ales din cauza fumului de lumânări şi a inundaţiilor pe care le 
provoacă uneori ploile, având în vedere diferenţa de nivel a terenului. 


Coborând pe scara impresionantă, pe stânga se poate vedea capela închinată 
sfântului Iosif. 


Aici, pe vremea cruciaților, erau două morminte: al Mariei, soția regelui Baudouin 
al II-lea, şi cel al mamei lui Boemond allll-lea, principe de Antiohia. Pe dreapta 
este mormântul reginei Melisenda. Melisenda, fiica cea dintâi născută a regelui 
Ierusalimului Baudouin al II-lea, a fost dată în căsătorie lui Foulque d'Anjou cu 
dreptul de succesiune la tron. Suspectată pe nedrept de infidelitate, a avut enorm de 


suferit. La moartea soţului a condus cu multă destoinicie Regatul Latin în numele 
fiului ei minor, Baudouin al III-lea. Ultima parte a vieţii şi-a petrecut-o la feuda de 
la Nablus, consacrându-se faptelor de binefacere. Mormântul 1-a fost transformat 
într-o capelă închinată Sfinţilor loachim şi Ana. 


Mormântul Fecioarei, cu două intrări joase pentru pelerini, se află la capătul 
treptelor, pe dreapta. După venirea mamelucilor sanctuarul a fost deservit de 
preoţii sirieni, dar mai târziu au primit autorizaţia să slujească latinii, grecii, 
georgienii, abisinienii, iacobiţii şi maroniţii, fiecare confesiune având câte un altar. 


Latinii aveau privilegiul să celebreze Liturghia chiar pe mormântul Fecioarei. 
Latinii, reprezentați prin călugării franciscani, au fost expulzați cu forţa de greci în 
anul 1757, după o perioadă de proprietate exclusivă; le este îngăduit să intre numai 
de trei ori pe an pentru o scurtă rugăciune publică. Astăzi oficiază la mormântul 
Fecioarei grecii, armenii, Sirienii şi copții. 


Musulmanii vin şi ei în continuare să se închine în faţa unui mirhâb, o nişă făcută 
în perete indicând direcția spre Mecca. Locul e venerat de musulmani întrucât, 
după cum afirmă istoricul lor Mudjir ed-Dan, Mahomed a zărit o lumină deasupra 
mormântului surorii sale Maria în timpul călătoriei sale nocturne la Ierusalim. 

Vedere generală (din Cenacol) a Bisericii "Adormirea Maicii Domnului" 


Interiorul Bisericii "Adormirea Maicii Domnului”. 

Icoana bizantină (maia) din EET Bisericii "Adormirea Maicii Domnului” 


Mozaic dintr-un altar lateral din Biserica "Adormirea Maicii Domnului", 
reprezentându-l pe Sfântul loan Botezătorul 


La subsolul Bisericii, ajungem la o statuie care o reprezintă pe Sfânta Fecioară 
Maria trecută la Domnul 


La subsolul Bisericii, ajungem la o statuie (din lemn de abanos) care o reprezintă 
pe Sfânta Fecioară Maria trecută la Domnul. 


Primul document care situează moartea sfintei Fecioare pe colina Sionului este 
cartea apocrifă Transitus Mariae, scrisă în secolul al II-lea. Autorul pretinde că a 
auzit de la sfântul apostol Ioan tot ce povesteşte în carte. 


S-a amintit mai sus de tradiția care susține că Maria şi-a petrecut ultima parte a 
vieţii pe colina Sionului. 


Sfântul Sofronie, patriarh al Ierusalimului în secolul al VII-lea, vorbea de o piatră 
ce se află în bazilica Haghia Sion pe care s-ar fi aşezat Maica Domnului ca să 
moară. 


Pe un monument din naosul nordic a bazilicii cruciaților de pe colina Sionului se 
află această inscripţie: „Exaltata est sancta Dei Genitrix super choros angelorum" 


(Sfânta Născătoare de Dumnezeu a fost înălțată deasupra corurilor de îngeri). 


După ce Saladin a ocupat Ierusalimul bazilica s-a ruinat. 


În anul 1898 împăratul Germaniei Wilhelm al II-lea, cu ocazia vizitei la locurile 
sfinte, a obţinut de la sultanul Abdul Hamid terenul pe care Societatea germană Pro 
Palestina din K6ln a construit actuala biserică a Adormirii Maicii Domnului. 


Sfințită în 1910, biserica a fost încredinţată benedictinilor din Beuron. Din anul 
1957 abația benedictină depinde direct de Sfântul Scaun. 


În cripta bisericii se află o impresionantă statuie din sidef reprezentând-o pe 
Maica Domnului pe patul de moarte. 


Diac. Alexandru Briciu - Biserica Mănăstirii Argeşului, giuvaier afierosit 
Maicii Domnului 


14 aug, 2020 


Sărbătoarea Adormirii Maicii Domnului a fost rânduită ca hram al Mănăstirii 
Curtea de Argeş de ctitorul ei, Sfântul voievod Neagoe Basarab. 


Prezent la ceremonialul târnosirii sfântului locaş din 15 august 1517, al cărui fast a 
întrecut tot ce se văzuse până atunci în Ţările Române, cărturarul grec Gavriil, 
protosul Sfântului Munte Athos, descria ctitoria domnească de la Curtea de Argeş 
în slove memorabile: „Vom putea spune cu adevărat că nu este aşa mare şi 
sobornică ca Sionul, carele îl făcu Solomon, nice ca Sfânta Sofia, care o făcut 
marele înpărat lustinian, iară cu frămseţea este mai predesupra acelora”. 


Cei mai mari meşteri ai vremii au dăltuit în piatră un monument învăluit rapid în 
legendă. Efortul de construire a catedralei a rămas în memoria colectivă a 
poporului român, în istoria căruia biruinţele sunt edificate pe talent, sacrificiu şi 
jertfelnicie. Vasile Alecsandri a cules balada „Mănăstirea Argeşului” în anul 1874, 
iar Dimitrie Bolintineanu a inclus în volumul „Legende istorice” din 1865 opera 
„Doamna lui Neagu”. 

Istoricul Constantin C. Giurescu aminteşte eforturile făcute de familia domnească 
pentru ridicarea bisericii: „Pe bună dreptate, atunci când vistieria ţării secase, şi-a 
jertfit Doamna Despina, soţia lui Neagoe Basarab, giuvaerurile. Şi nici chiar jertfa 
unei vieți omeneşti aşa cum spune legenda despre meşterul Manole, care şi-ar fi 


bi 


îngropat soţia în ziduri spre a le împiedica să se tot dărâme, n-ar fi fost prea mare”. 


Prin augusta familie Carol 1 şi Elisabeta, Curtea de Argeş devine oraş regal, iar 
mănăstirea Sfântului Neagoe este înnoită şi integrată într-o reşedinţă monarhică. 


Arhitectul Andre Lecomte du Noiiy vine împreună cu familia pe malul Argeşului şi 
rezideşte bijuteria medievală la sfârşitul secolului al 19-lea. De la el ne-a rămas 
aspectul edificiului celebru în memoria colectivă culturală a întregii lumi, cu tur- 
lele unicat torsate pe pronaosul în care îşi dorm somnul de veci primii regi ai 
României. 


În 2017, la quincentenarul sfințirii Mănăstirii Argeşului, s-a sărbătorit încheierea 
celui mai amplu proiect de restaurare şi punere în valoare a edificiului, coordonat, 
la mai bine de un secol de la opera Regelui Carol, de Înaltpreasfinţitul părinte 
arhiepiscop Calinic. 


Zidită în piatră şi scrisă cu litere de aur în documente de arhivă şi în legende 
populare, Catedrala din Curtea de Argeş îşi aşteaptă zveltă şi demnă, an de an, 
închinătorii. 

„Întru naștere fecioria ai păzit, 
întru adormire lumea nu ai părăsit, 
de Dumnezeu Născatoare; muta- 
tu-te-ai la viaţă, fiind Maica Vieţii 
Și, prin rugăciunile tale izbăvești 
din moarte sufletele noastre.” 


Troparul Adormirii Maicii Domnului 


www.editurapatriarhiei.ro 
ISBN 978-973-616-308-1 


6|!4 2283911004006 


Primul Acatist provine din tradiția Bisericii Ortodoxe Ruse, iar al doilea Acatist și 
Paraclisul din tradiţia greacă atonită. Cele două Acatiste ale Adormirii Maicii 
Domnului se citesc alternativ în perioada postului şi a praznicului Adormirii (1-23 
august), iar Paraclisul Adormirii Maicii Domnului se citeşte alternativ cu celelalte 
Paraclise în aceeaşi perioadă. 


Praznicul Adormirii Maicii Domnului este cea mai de seamă dintre sărbătorile 
Preasfintei Fecioare Maria, Născătoarea de Dumnezeu. 


In Sfânta Scriptură nu aflăm nimic despre adormirea Maicu Domnului. In schimb, 
cântările şi imnele de la Vecernia şi Utrenia sărbătorii ne vestesc adevărata tradiție 
a Bisericii în această privinţă. 


Când a binevoit Hristos, Dumnezeul nostru, să ia la Sine pe Maica Sa, atunci, cu 
trei zile mai înainte, a rânduit ca ea să cunoască printr-un înger mutarea de pe 
pământ la viața cerească. Deci, înştiinţându-se Născătoarea de Dumnezeu despre 
aceasta, s-a bucurat mult şi s-a suit degrabă în Muntele Măslinilor, ca să se roage. 
S-a întors apoi acasă şi a pregătit toate cele de îngropare, încredințând pe cele de 
aproape ale ei că, mutându-se la ceruri, nu numai că nu le va uita, ci pe toată lumea 
o va cerceta şi o va ocroti. Ea a împărțit văduvelor sărace veşmintele sale, apoi, 


luându-și iertare de la toți și așezându-se pe pat, a făcut rugăciune pentru întărirea 
lumii şi pentru vieţuirea în pace. Și, binecuvântând pe toți cei de faţă, şi-a dat 
sufletul în mâinile Fiului şi Dumnezeului ei. Multe vindecări s-au împărțit atunci 
tuturor celor bolnavi, prin binecuvântarea ei. 


ŞI s-a făcut atunci tunet mare şi au venit de la marginile lumu, ca pe nişte nori, toți 
apostoli lui Hristos la casa Maicii Domnului, din Ierusalim. Și, începând Petru 
cântarea cea de îngropare, Apostolii au ridicat patul şi au însoțit la mormânt trupul 
cel primitor de Dumnezeu. Şi, sosind în satul Ghetsimani și aşezând în mormânt 
trupul Maicii Domnului, apostolu au zăbovit acolo încă trei zile, așteptându-l pe 
Sfântul apostol Toma, care, din rânduială dumnezeiască, lipsea. 


Și, sosind, Sfântul apostol Toma s-a întristat, fiindcă nu se învrednicise a mai 
vedea chipul Maicii Domnului, ca şi ceilalți apostoli. Deci, cu hotărâre de obște, s- 
a deschis mormântul pentru el. Şi, dacă s-a deschis, s-au minunat, că au aflat 
mormântul fără sfântul ei trup, fiind numai giulgiul lăsat, ca mângâiere şi mărturie 
neîndoielnică a mutării noastre Biserici, la Adormirea Născătoarei de Dumnezeu la 
ceruri cu trupul. 


Aşadar, după credinţa Sfintei Maicii Domnului, trupul ei n-a cunoscut stricăciunea, 
care vine după moarte, nici n-a rămas în mormânt. Maica Domnului, cu trupul 
schimbat, viu şi prea slăvit, a fost mutată şi cu trupul la ceruri, ca o pârgă a întregii 
omeniri. Dar, spre deosebire de Mântuitorul, ea a fost dusă la ceruri de îngeri, nu 
prin puterea ei proprie, ci prin voinţa Fiului ei, Domnul nostru lisus Hristos. iar 
acolo, în ceruri, se roagă de-a pururi pentru noi. 


Să avem, aşadar, mare încredere în ocrotirea ei, pentru că ea singură poate mijloci 
înaintea lui Dumnezeu cu îndrăznire de mamă. 

Jaicii domnului 

ACOPERĂMÂNTUL CAPULUI 


„simbolizează fecioria Maicii Domnului a LIFE - simbol al Duhului Sfânt, 

dinaintea, din timpul și de după Care S-a pogorât asupra 
Nașterea lui Hristos | (ÎI Preasfintei Născătoare de Dumnezeu 

(pururea-fecioria), n | in momentul zămislirii, 

- este redată prin albastru sau verde; — [A] / e) - Hristos binecuvântează cu mâna 
- simbolizează omenirea și | Z dreaptă, iar în stânga ține un rotulus 
curăția deplină a | care simbolizează 


Preasfintei Fecioare. | | /| Evanghelia. 

Calendarul sărbătorilor 

Zămislirea Sf. Fecioare 
Maria de către Sf. Ana 


15 AUGUST 


PS 


Adormirea 


Buna Vestire = iu , 
Maicii Domnului 


9 prefigurări ale Maicii Domnului 


în Vechiul Testament 


scara lui 
aprins 


lâna lui "EROS toiagul lui 
Ghedeon ia PRE MIRA Aaron 


cei trei tineri aruncați chivotul legământului 
în cuptorul cu foc care conţinea tablele legii 


stânca din care țâșnește poarta închisă din vedenia 
apa pentru cei însetați Profetului Ezechiel 


norul și stâlpul de foc care au însoțit 
poporul ales spre Țara Făgăduinţei 


Titluri ale Maicii Domnului 
in Biserica Ortodoxă 


Preasfânta 

Maica Domnului este numită Panaghia (Preasfânta) pentru că ea este 
exemplul desăvârșit al colaborării între Dumnezeu și voința liberă a 
omului: „Iată roaba Domnului; fie mie după cuvântul tău”. 


Preacurata 

Biserica Ortodoxă o numește pe Maica Domnului Preacurată 
deoarece nu a avut păcat, în afară de păcatul strămoșesc, de care 
a fost izbăvită prin zămislirea Fiului lui Dumnezeu. 


Preabinecuvântata, mărita Stăpâna noastră 
Biserica o cinstește pe Maica lui Dumnezeu, pentru că prin ea 
Dumnezeu Fiul a venit în lume, atfel spus mântuirea nu ar fi fost 
posibilă fără supunerea ei înaintea lui Dumnezeu. 


Născătoarea de Dumnezeu (Theotokos) 

Theotokos (în limba greacă: Qeorokoc) înseamnă Purtătoare de 
Dumnezeu. Acest apelativ fost recunoscut la al treilea Sinod Ecumenic, 
ținut la Efes în anul 431 pentru a combate eresul lui Nestorie. 


Pururea Fecioară 
Maica Domnului este Pururea Fecioară, mai precis, a rămas fecioară 
înainte, în timpul și după nasterea Domnului nostru Iisus Hristos. 

Maica Domnului 
este cea mai mare 
ambasadoare 


a crestinilor. 

Sinaitul 


Mergi la cer si te așază, lângă Fiul tău ceresc, 


și de-acolo priveghează, peste cei ce te iubesc. 


De dureri și de primejdii, tu ne scapă orișicând, 


iar în braţele nădejdii, tu ne ţine pe pământ! 


Chilia Buna Vestire | Sfântul Munte Athos 


Mergi la cer 


Mergi la cer si te aşază Când in fata ta preasfântă 
Lângă Fiul tău ceresc In genunchi noi ne rugam, 

Si de-acolo priveghează Toţi duşmanii se spăimântă 
Peste cei ce te iubesc. Când cântări iţi inălțăm. 


De dureri si de primejdii, Ca si ucenicii plângem 
Tu ne scapă orişicând, Astăzi adormirea ta, 
Si in braţele nădejdii Laolaltă toți ne strângem 
Tu ne tine pe pământ. Cerând ocrotirea ta. 


După Dumnezeu pe lume, Fiului Tău scump si dulce 
Toţi creştinii te iubesc, Rugătoare pentru noi 
Pe vecie al tău nume Să fii totdeauna, Maică, 


Ne va fi un scut ceresc. Si ne scapă din nevoi. 


Prohodul Maicii 
Domnului 


)> Sărbătoarea Adormirii Maicii 
Domnului mai este numită 
în popor și „Paştele verii”. 


» în ajunul praznicului, în toate 
bisericile și mănăstirile din 
țara noastră, se oficiază slujba 
Prohodului Maicii Domnului. 

Tropar la Praznicul Inainteprăznuirii 
Adormirii Maicii Domnului 
14 August - Glasul 4 


Popoare, înainte dănțuiţi, din mâini bătând cu credință 
şi cu dragoste vă adunaţi astăzi 

bucurându-vă şi luminat Y / 
cântaţi toţi cu veselie. Că A 
Maica lui Dumnezeu 
urmează să treacă de la 
cele pământeşti la cele 
de sus cu preamărire. Pe 
aceea cu cântări pururea 
să o mărim că este 


Născătoare de Dumnezeu. 


% Li 
marturieathonita.ro 
pă 


p. EI | | 
= )] 

i îi9, 

et) = 


J 

a = pg Se 
ntru naştere Țecioria ai păzit 
întru Adormire lumea nu aipărăsit, | 

de Dumnezeu Născătoare; AD 


PI 


[SS d 


mutatu-te-ai la Viaţă, fiind Maica Vieţii. 
şi cu rugăciunile tale, 
izbăveşti din moarte sufletele noastre. 


Tropar la Praznicul Adormirii Maicii Domnului 


Întru naştere Fecioria ai păzit, întru Adormire lumea 
nu ai părăsit, de Dumnezeu Născătoare; mutatu-te-ai 
(a Viaţă, fiind Maica Vieţii şi cu rugăciunile tale, 
izbăveşti din moarte sufletele noastre. 

